
Anul Sfinţilor Martiri Brâncoveni 1714-2014 


„Jertfa Brâncovenilor m-a adus pe mine pentru ţara asta”. 
Părintele Arsenie Boca 


„Duhul lui Brâncoveanu se va fi bucurat împreună cu îngerii în 
ceruri că în această zi mare «Vinerea» din săptămâna Învierii Domnului, 
«Izvorul Tămăduirii», poporul român ortodox venit pe timp ploios, ca să- 
şi întâmpine ierarhul care-i poartă bucuriile şi necazurile în sufletul său de 
mare român şi de mare creştin...Vreau să vorbesc de mişcătoarea şi 
emoționanta tundere în monahism pe seama acestei ctitorii voevodale, a 
unuia din mulţii şi luminaţii absolvenţi ai Academiei Andreiane, păr. 
diacon Boca, diplomat al şcoalei de Belle-Arte din Bucureşti. Moţ după 
locul de naştere, crescut şi îndrumat în studiul teologiei, tânărul monah a 
înţeles să dea ascultare gândurilor marelui ierarh al Bisericii noastre, 
consacrându-şi viaţa lui Hristos prin studiul picturii bisericeşti, pe care s-o 
desfăşoare acolo în liniştea munţilor pe care Brâncoveanu îi alesese ca loc 
de retragere şi de rugăciune. (Haralambie COJOCARU, În pelerinaj la 
Sâmbăta de Sus, în „Telegraful Român” 12 mai 1940, p. 6) 

„Această mănăstire [Brâncoveanu] a stat zid în faţa duşmanilor şi 
contra papalității încă de acum 250 de ani, iar în ultimul timp a devenit o 
cauză a Ortodoxiei. Călugării să fie vrednici şi să păstreze renumele 
mănăstirii aşa după cum a fost ridicat în ultimul timp de Arsenie Boca. 
Toţi cetăţenii să devină credincioşi”. Patriarhul Iustinian MARINA, la M- 
rea Brâncoveanu în ziua de 5 dec. 1949, (în: Cristina PĂIUȘAN, Radu 
CIUCEANU, Biserica Ortodoxă Română sub regimul comunist (1945- 
1958), Vol. I, Ed. INST, Bucureşti, p. 166.) 

„Sub Brâncoveanu misiunea noastră ortodoxă capătă un hotărât 
accent cultural: din teascurile Țării Româneşti ies cărți aproape în toate 
graiurile popoarelor răsăritene şi aceste cărţi se duc până în Caucaz, până 
la Iordan şi până la Nilul cel galben...” (Nichifor CRAINIC, „Politică şi 
ortodoxie”, Revista Gîndirea, an 2, nr. 1, 1923, p. 83) 

„Ne este imposibil să redăm măcar schematic toate laturile 
propovăduirii de la Sâmbăta de Sus. Ţinem doar să mai accentuăm 
importanța naţională pe care o are lucrarea de acolo”. (Dumitru 
STĂNILOAE „Lucrarea de la Mănăstirea Brâncoveanu”, în: Telegraful 
Român, an XCI, nr. 31-32, 8 aug. 1943, p. 1-2) 


Introducere 


PI SUA PR cal 
„Teologia mistică este ştiinţa îndumnezeirii omului.” 


Nichifor CRAINIC 


„Cum şi-au păstrat românii predania lor isihastă în lungul 
răstimp al secetei duhovniceşti din epoca modernă, cum i-au 
vegheat, împlinit şi transmis învăţăturile sihaştrii nelipsiţi nici 
atunci din poienile Carpaţilor, mărturiile despre nevoinţele, 
încercările şi biruinţele lor reprezintă un capitol încă în lucru al 
istoriografiei noastre spirituale. El a fost inaugurat de Nichifor 
Crainic (s.n) şi amplificat prin opera Părintelui Dumitru 
Stăniloae şi a discipolilor lui.” 

(Virgil CÂNDEA, Din nou despre Filocalia de la Prodromul) 


Cartea se bazează pe documente inedite din Arhivele 
Consiliului Naţional pentru Studierea Arhivelor Securităţii? 
(C.N.S.A.S.), Arhivele Bisericii Ortodoxe Române, Arhivele 
Statului, Arhiva Universității Naţionale de Artă din 
Bucureşti, memorii, articole şi studii, monografii etc., şi 
cuprinde vieţile, activităţile, contribuţiile teologice şi 
legăturile de prietenie ale celor care au produs invazia 
misticii ortodoxe şi a duhului Filocaliei în cultura română, în 
viața bisericească a românilor şi în teologia academică: 
academicianul Nichifor Crainic, Părinţii Arsenie Boca şi 


! Curs de Teologie Mistică: prelegeri ţinute la Facultatea de Teologie 
a Universităţii din Bucureşti studenţilor din anii III şi IV, editarea 
îngrijită de N. Mladin stud., an. IV, 1938, p. 16. 

? Mulţumiri personalului C.N.S.A.S., în special: Domnului Dr. Silviu 
MOLDOVAN (Şef Serviciu Cercetare C.N.S.A.S), Domnului George 
VIŞAN (consilier C.N.S.A.S.), Doamnei Marilena JIANU (consilier 
C.N.S.A.S.). 


Dumitru Stăniloae. Dacă în Grecia se poate vorbi de o epocă 
„ante-Romanidis” şi de o epocă „post-Romanidis” (G. 
Metallinos), în teologia românească se poate vorbi despre o 


epocă „ante-(Crainic-Boca-Stăniloae)” şi de o epocă „post- 
(Crainic-Boca-Stăniloae)”. 

Nichifor Crainic a introdus studiul Misticii ortodoxe — 
experienţa lui Dumnezeu în Ortodoxie - în universităţile 
româneşti, mai întâi la Chişinău în 1926, apoi la Bucureşti în 
1932. Acesta studiase opt ani între zidurile roşii ale 
Seminarului Central din Bucureşti (1904-1912), apoi alţi 
patru ani la Facultatea de Teologie din Bucureşti (1912- 
1916), dar nu auzise nimic despre mistica ortodoxă bizantină 
— comoara cea mai de preț a vieţii ortodoxe. Se poate spune 
că nu exista vreo preocupare pentru metoda vieții 
duhovniceşti. De ce? Pentru că profesorii erau formaţi de 
obicei la Universitatea din Cernăuţi, după modele apusene, 
iar pe de altă parte nu aveau asemenea preocupări. 

Nichifor Crainic se întoarce la scrierile şi la duhul 
Părinților Bisericii înaintea semnalului tras de Părintele 
Gheorghe Florovsky în cadrul primului Congres Internaţional 
al Facultăţilor de Teologie Ortodoxă (1936, Atena; momentul 
declanşării epocii neopatristice). Teologul rus din diaspora, 
emigrat la Paris (apoi la New-York) din cauza revoluţiei 
bolşevice (1917), cita de fapt în acest discurs cuvintele unui 
episcop anglican („ad sacros Patres redite”) adresate tinerilor 
teologi: „Tu, care te dedici pe tine studiului dumnezeiesc al 
teologiei! Tu, care te nevoieşti asupra Sfintelor Scripturi! 
Înainte de toate, tu, care se întâmplă să ocupi cinstita slujire 
de preot sau te pregăteşti pentru ea! Tu, care eşti aproape să 
preiei înfricoşătoarea tămăduire a sufletelor! Lasă deoparte 
studiul lucrurilor din lumea în care trăieşti! Să nu ai nimic de- 
a face cu ceea ce este la modă! Caută să vezi cum a fost la 


început! Întoarce-te la surse, uită-te la cum se petreceau 
lucrurile atunci, în vechime! Întoarce-te la venerabilii Părinţi! 
Cinsteşte ceea ce era cinstit în Biserică la început! Adică ceea 
ce s-a spus prin profetul: «Căutaţi căile vechi!»”. 

Nichifor Crainic a descoperit stră/ucitoarea mistică 
ortodoxă nu în România cum ar fi fost normal într-o ţară 
ortodoxă, ci prin anticariile din Viena. Cum se întâmplase de 
fapt? În 1920, prietenul său Lucian Blaga (1895-1961) l-a 
luat la Viena. Aici s-a înscris la Facultatea de Filosofie a 
Universităţii din Viena şi şi-a ales o teză de doctorat din 
teologia medievală germană despre Meister Eckhart. La scurt 
timp (1922) a întrerupt studiile din cauza prăbuşirii monedei 
austriece şi s-a întors în ţară. Dar la Viena, după cum 
spuneam, a descoperit mistica ortodoxă - ştiinţa 
îndumnezeirii omului. Descoperirea misticii bizantine s-a 
produs prin intermediul cărţii „Byzantinische Christentum” a 
lui Hugo Ball: „voiam să cunosc mistica ortodoxă, despre 
care nu-mi vorbise nimeni în Universitate. Dacă există una 
occidentală atât de bogată şi de profundă, trebuie să existe la 
temelia ei una bizantină din care a derivat. Cultura 
occidentală s-a dezvoltat în cea mai mare parte din 
umanismul greco-latin restrâns şi din umanismul creştin cu 
orizonturi nemărginite, amândouă cultivate în Bizanţ, de unde 
au iradiat în apus. Cugetarea religioasă bunăoară a fost 
fecundată în occident de operele a doi autori bizantini, loan 
Damaschin şi Dionisie Areopagitul. Există studii de 
considerabilă erudiție, care demonstrează acest adevăr. În 
filosofie, în artă, în ştiinţă, Bizanțul e miezul culturii 
europene. Am citit cartea lui Hugo Ball Byzantinische 
Christentum şi am descoperit mistica ortodoxă”. 


? Adrian MARINESCU, Părintele Bisericesc sau Sfântul Părinte..., 
Revista Studii Teologice, nr. 1/2009, p. 42. 

A aprofundat apoi acest subiect prin studiul cărţilor 
misticilor (Filocalia), dar şi ale celor care vorbesc despre 


mistici. Aceste noi cunoştinţe le-a folosit pentru alcătuirea 
cursului de mistică predat din 1926 la Facultatea de Teologie 
şi Litere din Chişinău, iar din 1932 la Facultatea de Teologie 
din Bucureşti. Tot la Viena Nichifor Crainic a luat contact cu 
gândirea mistică a scriitorului rus Feodor Dostoievski: 
„Rigidele prelegeri de la Facultatea catolică nu m-au 
interesat. În schimb, entuziastul curs despre Dostoievski de la 
Institutul Protestant, care încă nu era acceptat în cadrul 
universitar, mi-a atras atenţia asupra profunzimii filosofice a 
marelui romancier, pe care aveam să-l interpretez studenţilor 
mei când, pe negândite, am ajuns profesor”. Acestea sunt 
rădăcinile cursului său despre „Dostoievski şi creştinismul 
rus”, ţinut la Chişinău în 1926-1927, iar la Bucureşti în 1932- 
1933, care a circulat litografiat printre toţi tinerii teologi de la 
vremea aceea. 

Invazia teologiei ortodoxe în cultura română (L. 
Blaga) a declanşat-o Nichifor Crainic odată cu primul său 
eseu din revista Gândirea, intitulat „lisus în ţara mea” (1923). 
Revista Gândirea fusese înființată (Cluj, mai 1921) de către 
scriitorii Cezar Petrescu (care a propus denumirea) şi Gib. I. 
Mihăescu, dar cel care-i va trasa orientarea tradiționalist- 
ortodoxă şi care va face din ea cea mai importantă revistă 
culturală din perioada interbelică va fi Nichifor Crainic. 

Întâlnirea dintre cei trei (Crainic, Stăniloae, Boca) a 
avut loc la Sibiu. Zian-Vălean Boca (viitorul Părinte Arsenie 
Boca) l-a întâlnit prima oară pe Nichifor Crainic la Academia 
Teologică din Sibiu, prin intermediul Părintelui Dumitru 
Stăniloae (1903-1993). În 1934, Nichifor Crainic venind la 
Sibiu să ţină o conferință, s-a întâlnit cu părintele Dumitru 
Stăniloae la masă la Mitropolitul Nicolae Bălan. Cu această 

ocazie, Nichifor Crainic l-a cooptat pe părintele Stăniloae să 
scrie la revista Gândirea; „am ajuns la o prietenie foarte 
caldă” spunea Părintele Dumitru Stăniloae. 

Părintele Dumitru Stăniloae şi Zian Boca se cunoşteau 
de la Academia Teologică din Sibiu (1929-1930). Părintele 
Stăniloae îşi începuse activitatea didactică chiar în anul în 
care Zian Boca se înscrisese la Academia Teologică (1929). 

În 1933 Zian Vălean Boca a venit să studieze la 
Academia de Arte Frumoase din Bucureşti (1933-1938). 
Primise o bursă (199000 lei) din partea Mitropolitului 
Nicolae Bălan. În primul an (1933-1934), înscriindu-se după 
repartizarea locurilor la internat (după cum rezultă din lista 
studenţilor de la clasa pregătitoare; Zian Boca era trecut cu 
stiloul ca ultim înscris, sub numele celorlalți studenţi, bătute 
la maşina de scris), a stat în gazdă la Gheorghe Stăniloae, 
fratele Părintelui Dumitru Stăniloae. În anii următori a prins 
loc la Internatul Radu-Vodă. În perioada cât a studiat pictura 
la Bucureşti, în timpul liber, i-a audiat şi cursurile lui 
Nichifor Crainic de la Facultatea de Teologie Ortodoxă din 
Bucureşti, unde acesta preda mistică ortodoxă şi mistică 
germană. Aceste cursuri i-au deschis calea către desăvârşire 
tânărului Zian Vălean Boca; „aveam legături de cunoştinţă şi 
prietenie, cunoscându-l ca pe un profesor foarte bun” va 
mărturisi peste ani Părintele Arsenie. 

În 1938 Nichifor Crainic a cerut sprijinul Bisericii 
pentru publicarea Filocaliei printr-o scrisoare către Sfântul 
Sinod al Bisericii Ortodoxe Române. S-a discutat în şedinţa 
Sinodului din 28 iunie 1938, iar Mitropolitul Nicolae Bălan 
şi-a luat angajamentul tipăririi acesteia. În primăvara anului 
următor, Părintele Arsenie Boca a fost trimis cu o bursă la 
Muntele Athos (12 martie - 8 iunie 1939), unde să înveţe 
toată rânduiala duhovnicească şi meşteşugul artei bizantine, 

dar de unde să aducă şi scrieri ale Filocaliei. Zian Vălean 
Boca s-a întors de la Muntele Athos cu transcrieri după 
Filocalia de la Prodromu (o traducere a monahilor români de 


la Schitul Românesc Prodromu, din anul 1922), apoi s-a 
retras la Mănăstirea Sâmbăta de Sus. Al Doilea Război 
Mondial începuse, iar România se afla sub Imperiul Haosului 
(Gheorghe Buzatu). În acest timp, Părintele Arsenie Boca îl 
încurajează pe Părintele Dumitru Stăniloae să realizeze 
împreună o ediţie a Filocaliei în limba română. 

Dacă până la 23 august 1944, sub conducerea 
mareşalului lon Antonescu, românii se aliaseră cu germanii 
lui Hitler contra lui Stalin pentru a elibera Basarabia, 
Bucovina şi Ținutul Herţa, în ziua de 23 august 1944, Regele 
Mihai ordonă arestarea mareşalului Antonescu şi întoarcerea 
armelor contra aliatului său de până atunci, Germania lui 
Hitler. Armatele sovietice s-au stabilit pe teritoriul ţării 
noastre, iar anglo-americanii ne-au lăsat în mâinile otrăvite 
ale comuniştilor. Cum? În seara zilei de 9 octombrie 1944, la 
Moscova, premierul britanic Winston Churchill şi Stalin, pe 
un „petic de hârtie” au hotărât sferele de influenţă prin 
următorul „acord de procentaj”: 90% din România să fie sub 
influență sovietică, iar 90% din Grecia sub influenţă 
britanică, unde aveau interese anglo-americanii; de asemenea, 
Iugoslavia 50%-50%, Ungaria 50%-50%, Bulgaria 75% sub 
influența sovieticilor, iar 25% sub influenţa altora. În 
memoriile sale, Churchill relatează ce i-a spus lui Stalin cu 
această ocazie: 

„«Haideţi să reglementăm afacerile noastre în 
Balcani. Armatele dvs. sunt în România şi Ungaria. Noi avem 
acolo interese, misiuni şi agenţi. Să nu ne ciocnim pentru 
lucruri mărunte. În ceea ce priveşte Anglia şi Rusia, ce-aţi 
spune de o predominare pentru dvs. de nouăzeci la sută în 

România, iar noi să avem nouăzeci la sută în privinţa Greciei 
şi fiecare câte cincizeci în lugoslavia?». În timp ce se 
traducea, am scris pe o jumătate de coală de hârtie: 

România 
„90% 


Grecia 


Iugoslavia... 

Ungaria. 

Bulgaria 
Rusia.. 


I-am. întins apoi hârtia lui Stalin, care ascultase 
traducerea. A fost o mică pauză. Apoi el şi-a luat creionul 
albastru şi a făcut un semn mare de bifare şi mi-a dat înapoi. 
Totul a fost rezolvat în nu mai mult timp decât trebuia pentru 
a consemna asta în scris”. 

lată cum, pe o jumătate de coală de hârtie, s-a decis 
soarta României şi totodată şi destinele lui Nichifor Crainic, 
Arsenie Boca şi Dumitru Stăniloae. 

În acest context, comuniștii români (c. 800 la număr) 
au ieşit din ilegalitate și, sprijiniți de agenţii sovietici şi de 
armata lui Stalin, au creat cadrul legal pentru condamnarea 
„duşmanilor poporului” şi au început sovietizarea instituţiilor 
şi anchetarea tuturor naţionaliştilor şi opozanților. Au pătruns 
rapid în Armata Română şi în Serviciul Român de Informaţii 
de atunci (Siguranţa). La scurt timp au lichidat Poliţia 
Română şi au transformat-o în Miliție. Poliţiştii au fost 


* loan CHIPER, Florin CONSTANTINIU, Adrian POP, Sovietizarea 
României: percepții anglo-americane (1944-1947), Ed. Iconica, 
Bucureşti, 1993, p. 8-9. 

închişi în temnita din Făgăraş şi chinuiţi în mod bestial. Dar 
prima măsură au luat-o împotriva ziariştilor naționaliști 


printre care se afla şi Nichifor Crainic, tocmai pentru ca, 
punând stăpânire pe presă, aceştia să-şi poată intensifica 
propaganda prin care să manipuleze opinia publică. La scurt 
timp (4 iunie 1946) Nichifor Crainic va fi condamnat la 
detenţie pe viaţă cu confiscarea averii în procesul ziariştilor 
naționaliști. Acesta a fost momentul încetării libertăţii presei 
în România. Comuniştii (acuzatorul public a fost Alexandrina 
Sidorovici, soţia lui Silviu Brucan, ex-Saul Bruckner) nu 
uitaseră articolele sale antimarxiste, atitudinea sa de 
condamnare a comunismului şi scurta perioadă de ministru al 
Propagandei. 

Nichifor Crainic a aflat din ziare că este căutat şi s-a 
adăpostit în Sibiu. Acest lucru se întâmpla în toamna anului 
1944. Părintele Arsenie Boca şi Părintele Dumitru Stăniloae, 
care traduceau în acest timp Filocalia, au aflat de la Emilian 
Vasilescu (profesor de Istoria religiilor, finul lui Crainic) de 
necazul prietenului lor (Nichifor Crainic) şi l-au vizitat în 
ascunzătoare ducându-i diverse alimente. 

Deoarece în Sibiu începuseră raziile româno- 
sovietice, Părintele Arsenie Boca i-a propus lui Nichifor 
Crainic să-l ascundă la Mănăstirea Brâncoveanu Sâmbăta de 
Sus. Zis şi făcut. Pentru a putea ieşi din Sibiu, aceştia s-au 
ascuns într-un camion ce transporta brânză. În timpul petrecut 


$ La 23 august 1944, Poliţia Română avea 16394 de angajaţi. În 
perioada imediat următoare, au rămas, pentru o vreme, doar 4040 
dintre cei vechi, iar restul de 12354 au fost excluşi, rândurile lor fiind 
ocupate de tot felul de specimene umane, puse pe căpătuială, care 
ascultau orbeşte de comunişti. Astfel a fost compromisă Poliţia 
Română (Florin ȘINCA, Martirii Poliţiei Române: distrugerea 
Poliţiei sub regimul comunist, Ed. RCR Editorial, Bucureşti, 2004, p. 
66). 

la mănăstire Nichifor Crainic a revăzut din punct de vedere 
literar traducerea Filocaliei. Aici a stat ascuns până în 
primăvara anului 1945. A plecat pentru că s-a temut să nu fie 
recunoscut, acest loc fiind extrem de vizitat de pelerini, „sute 
şi mii de oameni venind să-l asculte pe părintele Arsenie” 
(Nichifor Crainic). 

La Sâmbăta l-a cunoscut pe fratele de mănăstire 
Vasile Şortan (ulterior va fi medic la Cluj) care l-a trimis pe 
Nichifor Crainic să se ascundă la diverse rude şi cunoştinţe 
de-ale sale din Apuseni, apoi din zona Mureşului. A plecat şi 
s-a adăpostit în satele din Munţii Apuseni (Hunedoara) 
Grosuri-Blăjeni, Zdrapţi, Vaţa, apoi la preotul Cornel Dascăl 
din Lepindea (Târnava, azi Mureş), la preotul Matei Moruşca 
(fratele lui Policarp Moruşca, primul episcop al românilor din 
America; Matei Moruşca este şi bunicul actualului ambasador 
al României în Japonia, dl. Radu Petru Şerban) din satul 
Icland (de lângă Târgu Mureş), ca în sfârşit Nichifor Crainic 
să ajungă la fostul său student, preotul loan Sămărghițan din 
Cerghid (acest preot era ginerele părintelui Matei Moruşca, 
fiind căsătorit cu fiica acestuia, Constanţa), unde s-a predat 
autorităţilor la 24 mai 1947. Avea 58 de ani. A mai existat o 
variantă dacă nu s-ar fi predat: să plece de la Părintele loan 
Sămărghiţan şi să se ascundă la Mănăstirea Hodoş Bodrog de 
lângă Arad (cea mai veche aşezare cu viaţă monahală 
neîntreruptă din ţara noastră), ajutat de Părintele Mucenic 
Ilarion Felea (n. 1903, com. Valea-Bradului, Hunedoara; ţ 18 
sept. 1961, la închisoarea Aiud i s-a refuzat asistență 
medicală), profesor de teologie la Arad. 

Se pare că părintele Arsenie Boca a salvat 
manuscrisul memoriilor lui Nichifor Crainic, „Zile albe, zile 
negre” (conform mărturiei lui Alexandru Cojan, ginerele lui 
Crainic), care rămăseseră la doamna preoteasă Constanţa 

Sămărghiţan, căci preotul loan Sămărghiţan fusese şi el 
arestat deoarece nu-l denunţase pe Crainic. 

Între timp, Părintele Dumitru Stăniloae şi-a dat 
demisia (3 iulie 1946) din funcţia de rector al Academiei 
Teologice din Sibiu deoarece s-au făcut presiuni politice, 
fiind şantajat cu faptul că a ştiut unde s-a ascuns Nichifor 
Crainic, în Sibiu, în toamna anului 1944, şi nu l-a denunţat. 
Mai precis şeful cabinetului (Spiridon Săndulescu) prim- 
ministrului Petru Groza (fiu de preot ortodox, burghez, dar 
„un prost de care s-au folosit comuniştii pentru a prelua 
puterea” — Neagu Djuvara) a trimis o notificare în care 
preciza: „ne găsim în posesia unor dovezi precise despre 
legăturile pe cari le-a avut Protopopul Dr. Dumitru 
Stăniloae, actualul rector al Academiei Teologice din Sibiu 
cu Nichifor Crainic, care a fost adăpostit în Sibiu prin 
concursul câtorva colaboratori ai Î P.S. Voastre, între cari, 
în primul rând, înşişi Părintele Stăniloae şi Prof. Emilian 
Vasilescu, cunoscuţi ca vechi prieteni ai lui Nichifor 
Crainic”. Părintele Dumitru Stăniloae s-a transferat la 
Facultatea de Teologie din Bucureşti unde va preda mistică 
ortodoxă, doar un an, până în 1948, când: mistica va fi scoasă 
din programa universitară, iar Părintele Stăniloae mutat la 
catedra de Dogmatică. 

Tot acum au fost tipărite şi primele patru volume ale 
Filocaliei. Părintele Dumitru Stăniloae recunoştea în 
prefețele volumelor sprijinul esențial al Părintelui Arsenie 
Boca şi lega apariția Filocaliei de mişcarea duhovnicească de 
la Sâmbăta de Sus. Îi dedică volumul al III-lea chiar 
Părintelui Arsenie Boca: „Prea Cuc./erniciei] Sale Părintelui 
leromonah Arsenie, care a reînviat, cu viața şi cu 
propovăduirea, duhul Filocaliei în viaţa religioasă a 
poporului nostru”. Dar despre Nichifor Crainic niciun 

cuvânt. Se înţelege de ce nu apare numele lui în nicio prefaţă. 
Părintele Dumitru Stăniloae şi-ar fi riscat nu numai libertatea, 
dar şi viaţa (poate nici n-ar fi trecut de cenzură). De altfel şi 
Nichifor Crainic avusese un rol esenţial, doar el vorbise 
primul despre Filocalie în cursurile şi-n articolele sale şi, în 
plus, făcuse primele demersuri pentru publicarea ei, după 
cum vom vedea. 

Nichifor Crainic a reuşit să ceară şi să i se aprobe 
rejudecarea procesului din 1945. L-a apărat avocatul Petre 
Pandrea: „am profitat între timp, vorbind cu [Mihail] 
Sadoveanu, [C.1.] Parhon şi Gala Galaction ca să-l salvăm 

pe Nichifor Crainic, al cărui proces îl susțin ”; „mai am apoi, 
` în curs, procesul lui Nichifor Crainic, unde sper să obțin un 
rezultat senzațional. Am vorbit şi cu Gala Galaction, 
Sadoveanu, Parhon etc. şi toți mi-au promis tot sprijinul 
posibil”*. 

În acest timp Crainic fusese dus la Văcărești. Cei care 
au depus mărturie favorabilă pentru Crainic au fost N. 
Crevedia susținând că ziarul Calendarul „avea ca directive 
economice, sociale, susținerea păturei muncitoreşti şi sărace... 
contra trusturilor capitaliste”, sculptorul Oscar Han l-a apărat 
vorbind despre ajutorul oferit de Crainic atât pictorului evreu 
Iosif Iser (Iosif Isidor Rubinsohn), „a cumpărat din picturile 
lui şi l-a promovat în ce priveşte renumele lui” şi în plus i-a 
dedicat un număr special în Revista Gândirea, cât şi sprijinul 
pentru pictorul sas Hans Eder; filosoful Vasile Băncilă a 
precizat că „Grupul de la revista Gândirea era un grup literar 
şi nu unul politic... acuzatul este fiu de țăran şi datorită 
acestui fapt întreaga sa operă literară poartă amprenta 


preocupărilor sale pentru acestă clasă socială”; evreul 


6 Stelian NEAGOE, Petre Pandrea în pușcăriile comuniste, Ed. 
Machiavelli, Bucureşti, 2001, p. 27-29. 

Solomon Segal l-a prezentat pe Crainic ca ocrotitor al său 
„prin ajutorul material permanent şi adăpostirea sa în casa 


familiei Crainic”. 

Nichifor Crainic şi-a dovedit nevinovăția: „procesul în 
sine a scos la lumină lipsa de temeinicie a acuzațiilor, 
judecătorii reținând un dosar superficial şi lipsit de 
argumente, punându-i în dificultate pe acuzatori” 7. S-a 
dovedit practic că Alexandra Sidorovici nu avusese dreptate 
şi procesul din 1945 fusese o mascaradă. 

Dar s-a întâmplat un lucru ce a schimbat cursul 
evenimentelor: comuniştii l-au dat jos pe Lucrețiu Pătrăşcanu 
din funcţia de Ministru al Justiţiei, singurul intelectual 
comunist român (acuzat de naționalism şi şovinism; declarase 
într-un miting: „Înainte de a fi comunist, sunt român”). Petre 
Pandrea, cumnatul lui Pătrăşcanu şi avocatul lui Nichifor 
Crainic, a fost şi el arestat (14-15 apr. 1948) şi condamnat. 
Prin urmare, Nichifor Crainic, cu toate că-şi dovedise 
nevinovăția, va fi depus la închisoarea Aiud fără sentinţă 
judecătorească: „aceştia au amânat de peste zece ori 
verdictul, reuşind să respingă opoziţia foarte argumentată a 
condamnatului abia la 15 ianuarie 1949”%. 

Aşadar, după 24 mai 1947, Nichifor Crainic îşi va 
petrece următorii 15 ani (cinsprezece ani!) la închisoare 
(Văcăreşti, Aiud): nevinovat, bătut, înfometat, chinuit, 
batjocorit. Urmează lunga perioadă a martirajului său, 
suportat fără nicio vină de-a fi aparținut vreunui partid 
politic, ci pentru simplul fapt că s-a manifestat ca ziarist şi ca 


7 loan OPRIŞ, Procesul ziariştilor naționaliști 22 mai — 4 iunie 1945, 
Ed. Albatros, Bucureşti, 1999, p. 161. 

ë loan OPRIŞ, Procesul ziariştilor naționaliști 22 mai — 4 iunie 
1945..., p. 161. 

poet român creştin (D. Stăniloae, Poezia creştină a lui 
Nichifor Crainic). 

După moartea soţiei sale Aglaia (26 mai 1946; 
singurul profesor care avusese curaj să dea o mână de ajutor 
la înmormântarea ei fusese Teodor M. Popescu), în timpul 
pribegiei sale în Transilvania, şi căsătoria fiicei sale Furtuna 
Ioana cu inginerul Alexandru Cojan, Nichifor Crainic spera 
să iasă din închisoare, să-l ia şi pe bunul Părinte Dimitrie 
Bejan (fost student de-al său), şi să se retragă la o mănăstire 
alături de Părintele Arsenie Boca: „Măi băiete, Bun e 
Dumnezeu şi rabdă multe. Dac-oi avea zile, gândesc să mă 
aşez la o mănăstire. Să mă curăţ de zgură. Numai să trecem 
hopul. Aş vrea să scot «Gândirea» din nou. Asta se poate şi 
de la mănăstire. Celelalte preocupări le las pe seama altora. 
Am de scris câteva cărţi. După atâta experienţă. Și un volum 
de poezii, dintre acelea care circulă pe aici. Vii cu mine? Tu 
eşti un suflet curat! Să trecem şi pe la Arsenie [Boca, n.n.]. Îl 
luăm şi pe Cristofor cu noi”, îi spunea Nichifor Crainic 
Părintelui Dimitrie Bejan în închisoare (Vifornița cea mare, 
Ed. Ileana, Bucureşti, 2013, p. 206-207). În închisoare a 
continuat să ţină cursurile de mistică şi să compună poezii 
care au fost o adevărată hrană duhovnicească pentru ceilalţi 
deţinuţi. Poeziile lui Nichifor Crainic şi ale lui Radu Gyr „au 
suplinit antibioticele, vitaminele, poeziile lor ne-au ţinut de 


, 


foame” (Nicolae Enescu, Memoria lacrimei). 

Nichifor Crainic avea 73 de ani când a ieşit din 
închisoare, în 1962. Nu povestea nimic din cele întâmplate, 
spunea doar atât: „Am cunoscut iadul!”. 

În cei 15 ani avuseseră loc următoarele schimbări: 

* Părintele Arsenie Boca nu mai era în mănăstire: 
după ce făcuse şi el închisoare pe nedrept (1951-1952 Canal; 
1955-1956 Timişoara, Oradea), a fost exclus definitiv din 


19 


mănăstire, în 14 mai 1959, din ordinul Securităţii Statului şi 
cu ordin scris de la Episcopia Aradului în care i s-a 
comunicat că „potrivit dispozițiunilor date de Sf. Sinod... 
decidem leromonah Arsenie Boca, duhovnic la mănăstirea de 


maice Prislop — să părăsească îndată localul susnumitei 
mănăstiri. Numitul va ieşi din mănăstire fără rasă, urmând 
ca Episcopia noastră să-i pună la dispoziție suma de bani 
necesară pentru aşi (sic!) achiziţiona un costum civil... ”; 

* Părintele Dumitru Stăniloae încă se mai afla în 
închisoare, din 1958 (va fi eliberat în 1963), de când fusese 
condamnat în procesul Grupului isihast „Rugul Aprins”, 
împreună cu Daniil Sandu Tudor, Alexandru Mironescu, 
Sofian Boghiu etc. Fiind închis tot la Aiud, probabil s-a 
întâlnit cu Nichifor Crainic în închisoare. 

După anul 1964 documentele ne descoperă faptul că 
au mai existat întâniri între Nichifor Crainic, Arsenie Boca şi 
Dumitru Stăniloae: 

e  CRAINIC-STĂNILOAE: în ziua de 5 mai 1964, 
Stan Dimancea, preot şi consilier patriarhal, fost student de-al 
lui Nichifor Crainic, i-a avut invitaţi la masa de prânz, cu 
ocazia Sărbătorii Sfintelor Paşti, pe Nichifor Crainic, 
Părintele Dumitru Stăniloae, profesorul de istorie 
bisericească Teodor M. Popescu şi liturgistul Petre 
Vintilescu. Aflăm din nota informativă dată de colaboratorul 
„Lascăr” faptul că Nichifor Crainic nu obținuse niciun fel de 
ajutor din partea patriarhului: „când preotul Vintilescu a spus: 
«Patriarhul Iustinian n-a lăsat pe niciun teolog fără sprijin», 
Crainic a răspuns: «Şi totuşi mai sunt foşti profesori de 
teologie care nu s-au bucurat de sprijinul Patriarhului 
Iustinian şi printre aceştia sunt şi eu!». Teodor M. Popescu a 
spus atunci: «Aceasta pentru că n-ai cerut»”; de asemenea, 
cunoaştem că Părintele Dumitru Stăniloae îl vizita adesea pe 

Nichifor Crainic în apartamentul acestuia de pe bulevarudul 
Dinicu Golescu, de lângă Gara Basarab. De asemenea, cu 
Siguranță s-au mai întâlnit în redacţia revistei „Glasul 
Patriei”, unde amândoi au scris după ieşirea din temniţă. 

e  CRAINIC-BOCA-STĂNILOAE: în seara zilei 
de 23 decembrie 1969, Nichifor Crainic a fost sărbătorit la 
Restaurantul Bucur din Bucureşti (pe 22 decembrie 1969 
împlinise 80 de ani). Au fost invitate aproximativ 40 de 
persoane, printre care s-au aflat şi Părintele Arsenie Boca şi 
Părintele Dumitru Stăniloae. Există o fotografie de grup în 
care apar toţi trei alături de o parte dintre invitaţi (publicată 
în: Părintele Arsenie Boca — biografie vizuală, autor Florin 
Duţu, Ed. Floare Albă de Colț, 2014, p. 54-55). Cu această 
ocazie, Părintele Dumitru Stăniloae a ţinut un discurs despre 
activitatea lui Nichifor Crainic. 

e  CRAINIC-BOCA: în 1971 Nichifor Crainic i-a 
făcut o vizită Părintelui Arsenie Boca la Biserica Sfântul 
Nicolae din satul Drăgănescu (com. Mihăileşti, Giurgiu). Cu 
această ocazie i-a zis să nu uite să reprezinte iconografic 
„Nunta din Cana Galileii” şi i-a înmânat o scrisoare 
neterminată, ce urma să fie completată pe măsura înaintării 
picturii: „Iubite Părinte Arsenie, a fost o vreme când te-am 
ştiut pictor de suflete după modelul Domnului nostru lisus 
Hristos... Sfinția Ta ai înţeles să faci o pictură transfigurată 
în nuanţe clare şi deschise, paradiziace pentru a sugera 
lumea feerică de dincolo. Biserica de la Drăgănescu iradiază 
lumina raiului. Ceea ce domină în ea până acum e imaginea 
Maicii Domnului... ”. 

Nichifor Crainic a plecat în lumea de dincolo în 
noaptea de 20 spre 21 august 1972. Nu ştim dacă Părintele 
Arsenie Boca sau Părintele Dumitru Stăniloae au participat la 
înmormântarea din 24 august 1972 (documentele cercetate 

până acum nu ne arată acest lucru), dar cunoaştem că au 
participat la parastasul de un an de la Biserica Enei (la 19 
august 1973) ţinut pentru Nichifor Crainic şi soţia sa Aglaia. 
Cu această ocazie a slujit şi Părintele Dumitru Stăniloae 
alături de preotul paroh Stan Dimancea (fost student de-al lui 
Nichifor Crainic) şi de arhimandritul Leca: „pe lângă preotul 
bisericii Enei, pe numele său: Stan Dimancea, au mai slujit la 
aceste  parastase şi următorii: preotul DUMITRU 
STANILOAIE, profesor la Institutul Teologic din Bucureşti, 
vechi prieten şi colaborator al scriitorului NICHIFOR 
CRAINIC la revista «Gîndirea» şi arhimandritul LECA, 
exortul mănăstirilor din Arhiepiscopia Bucureştilor... Au mai 
fost de faţă şi diaconul Emilian Vasilescu, fost profesor la 
Institutul Teologic din Bucureşti, împreună cu soţia, finii 
profesorului NICHIFOR CRAINIC, fostul călugăr BOCA din 
Ardeal” (ACNSAS, fond Informativ, dosar 391469, vol 1, f. 
23-31). 

Părintele Arsenie Boca a fost prezent şi la parastasul 
de patru ani din 23 mai 1976, slujit tot la Biserica Enei: 
„printre aceştia se numără NICOLAE  CREVEDIA, 
ARSENIE BOCA, EMILIAN VASILESCU cu soţia şi LAE 
LUPU care au participat la parastas, la biserică, unde au fost 
prezente circa 30-40 de persoane dintre care foarte multe 
femei în vârstă foste cunoscute şi paciente ale Dr. AGLAIA 
CRAINIC...” (ACNSAS, fond Informativ, dosar 391469, vol 
1, f. 53). Cu această ocazie au fost prezenţi şi agenţii 
Securităţii care i-au fotografiat pe participanţi la ieşirea din 
biserică, inclusiv pe părintele Arsenie Boca (fotografia de pe 
coperta cărţii), descoperită de autorul acestei cărţi în Arhivele 
Consiliului Naţional pentru Studierea Arhivelor Securităţii 
(A.C.N.S.A.S.). 

Dacă despre Părintele Dumitru Stăniloae s-au 
organizat congrese, conferinţe, aniversări, seri speciale, etc., 
în schimb, despre Nichifor Crainic şi Părintele Arsenie Boca, 
nu s-a organizat nimic serios. Nici măcar nu au fost 
menţionaţi tangenţial în acele prelegeri, cu toate că Dumitru 
Stăniloae recunoştea într-un interviu că el a fost un ucenic de- 
al lui Nichifor Crainic (,,Pr. I. Pintea: «- I-aţi fost ucenic [lui 
Nichifor Crainic), dacă nu mă înşel». Pr. D. Stăniloae: «- 
Da.»””), iar în prefeţele primelor patru volume ale Filocaliei 
de la Sibiu acelaşi Părinte Dumitru Stăniloae recunoştea că n- 
ar fi fost posibilă apariţia lor fără sprijinul Părintelui Arsenie 
Boca şi leagă această apariţie de caracterul filocalic al 
mişcării duhovniceşti de la Mănăstirea Brâncoveanu Sâmbăta 
de Sus. 


? Pr. loan PINTEA, O întâlnire cu Părintele Stăniloae, în: Pr. 
Dumitru Stăniloae, teolog al profunzimilor, Ed. Renaşterea, Cluj- 
Napoca, 2012, p. 25. Publicat iniţial în Revista „Renaşterea”, nr. 9, 
sept./1990, p. 4. 

Capitolul I 


MISTICA ORTODOXĂ 
de la Predica de pe Munte a Mântuitorului lisus 
Hristos la Părinţii Misticii şi Filocaliei româneşti: 
Nichifor CRAINIC, Arsenie BOCA, Dumitru 
STANILOAE 


Pentru a înţelege ce este mistica ortodoxă, în primul 
rând trebuie definite câteva chestiuni esenţiale: 

* Ce este Ortodoxia? 

* Care este scopul vieţii în Hristos în Ortodoxie? 

* De ce este mistica ortodoxă (viaţa duhovnicească), cu 
cele trei etape - curăţire—iluminare— îndumnezeire - care se 
întrepătrund, metoda de vindecare în Ortodoxie? 

Pentru aceasta am apelat la studiul „Ortodoxia ca 
terapie” al părintelui savant Gheorghe Metallinos, studiu ce 
are la bază Tradiţia patristică. 


* Ce este Ortodoxia? 

Părintele Gheorghe Metallinos ne-a oferit una dintre 
cele mai bune definiţii ale Creştinismului Ortodox: „Dacă am 
dori să definim în mod convenţional Creştinismul, ca 
Ortodoxie, am spune că este experienţa Dumnezeului Celui 
Nezidit în istorie şi posibilitatea omului zidit de a deveni ca 
Dumnezeu după har. Dată fiind prezenţa permanentă a lui 
Dumnezeu prin Hristos în realitatea istorică, Creştinismul 
oferă omului posibilitatea îndumnezeirii, la fel cum medicina 
îi conferă posibilitatea menţinerii sau redobândirii sănătăţii 
lui, prin intermediul unei anumite proceduri terapeutice şi al 

unui mod corespunzător de viață”. Gheorghe Metallinos 
este un urmaş al Părintelui loan Romanidis căruia i se 
datorează, în Grecia, „întoarcerea la considerarea filocalică 
(ascetico-terapeutică) a credinței, fireşte la un nivel 
academic” (G. Metallinos), care susţinea că „nimic altceva nu 
este Tradiţia ortodoxă, decât această educaţie terapeutică, în 
timpul căreia se realizează curățirea minţii, iluminarea minţii 
şi, în continuare, dacă doreşte Dumnezeu, şi îndumnezeirea 


minţii şi a omului întreg”!!. 


* Care este scopul vieţii în Hristos în Ortodoxie? 

„Unicul şi absolutul scop al vieţii în Hristos este 
îndumnezeirea, adică unirea cu Dumnezeu, astfel încât omul, 
participând la energia necreată a lui Dumnezeu, să devină 
după har ceea ce Dumnezeu este după firea Lui (fără de 
început şi fără de sfârşit). Acesta este sensul creştin al 
mântuirii. Nu este vorba despre o îmbunătăţire morală a 
omului, ci despre recrearea şi rezidirea în Hristos a omului şi 
a societăţii, prin legătura existenţială şi vitală cu Hristos, Care 
este arătarea în trup a lui Dumnezeu în istorie... cel unit cu 
Hristos este o făptură nouă... intrarea mântuitoare a Celui 
veşnic şi mai presus de timp în timpul istoric, reprezintă 
începutul unei noi lumi, propriu-zis al unei Noi Epoci care 
continuă până la sfârşitul veacurilor prin persoanele 
creştinilor autentici, adică ale sfinţilor”!?. 

În continuarea studiului, preotul-profesor Metallinos 


1% pr. Prof. Univ. Dr. Gheorghe METALLINOS, Ortodoxia ca terapie, 
trad. Ion Marian Croitoru, în: Omagiu profesorului Nicolae Dură la 
60 de ani, Ed. Arhiepiscopiei Tomisului, Constanţa, 2006, p. 171. 

1! Pr. Prof. Dr. loan ROMANIDIS (2001), Teologia patristică, trad. 
Ion Marian Croitoru, Ed. Bibliotheca, Târgovişte, 2012, p. 108. 

12 Pr. Prof. Univ. Dr. Gheorghe METALLINOS, Ortodoxia ca 
terapie..., p. 171. 

evidenţiază următoarele aspecte: 
1. Biserica este loc de vindecare universal, mai 


exact spital duhovnicesc după expresia Sf. loan Gurădeaur 
(347-407) sau laboratorul experienței îndumnezeirii după 
înțeleptul ieromonah Makarios Simonopetritul'?. În Biserică 
se desfăşoară lucrarea de mântuire a omului, în Biserică omul 
merge pe Cărarea Împărăției (titlul cărţii părintelui Arsenie 
Boca). 


2. Boala tuturor oamenilor pe care o vindecă 
Ortodoxia este „starea de cădere a omului (nefuncționarea 
sau subfuncționarea energiei mentale a omului - inexistența 
comuniunii cu Dumnezeu, a rugăciunii neîntrerupte, a 
liturghisirii minţii în inimă) şi, în acelaşi timp, a întregii 
zidiri, care suferă împreună cu el”. 

Lăuntric omul este înzestrat cu trei sisteme de 
memorie: 

i Memoria celulară (ADN) — stabileşte totul în 
organismul uman; 

ii. Memoria celulară  encefalică — funcțiunea 
creierului — reglează legătura noastră cu noi înşine şi mediul 
înconjurător. Rațiunea (logica) are acest spaţiu de 
desfășurare. Prin această lucrare raţională, misticii scriitori 
au putut să descrie cele pe care le trăiau la nivelul inimii ca 
experienţe mistice (viață duhovnicească). Trebuie reţinut că 
„mintea şi raţiunea nu sunt identice din punct de vedere 
ortodox, deoarece raţiunea (logica) se exercită în creier, pe 
când mintea în inimă”, cum vom vedea în continuare; 

iii. Memoria inimii sau a minţii — /ucrează în inimă 


13 Ieromonahul Makarios de la M-rea Simonopetra de la Muntele 
Athos, în: George CABAȘ, Părinţi contemporani din Sfântul Munte 
Athos, Ed. Anastasis, Sibiu, 2007, p. 54. 

(centrul conştiinţei noastre). Inima are atât o funcţie naturală 
(fizică) de pompare a sângelui, cât şi o funcţie supranaturală 
(spirituală,  suprafizică) ca spațiu de comuniune cu 
Dumnezeu, adică cu energia Lui necreată: „energia minţii în 
inimă se numeşte funcțiunea mentală a inimii... [care] se 
realizează ca rugăciune neîntreruptă [I Tes. 5,17] a Duhului 
Sfânt în interiorul inimii [Gal. 4,6; Rom. 8,26] şi este numită 
de Sfinţii Părinţi aducerea aminte sau memoria lui 
Dumnezeu”. Prin căderea protopărinţilor s-a întunecat această 
lucrare a minţii în inimă (numită lucrare noetică) şi omul a 
pierdut comuniunea cu Dumnezeu, omul a pierdut harul lui 
Dumnezeu şi astfel a apărut moartea duhovnicească (lipsa 
harului, despărţirea omului de Dumnezeu), urmată de 
moartea  trupească (despărțirea sufletului de trup): 
„nefuncţionarea sau subfuncţionarea energiei mentale a 
omului reprezintă esenţa căderii”; „aşa-numitul păcat 
strămoşesc reprezintă exact eşecul omului, chiar de la 
începutul apariţiei sale istorice, de a salva aducerea aminte 
de Dumnezeu, adică comuniunea cu Dumnezeu în inima lui”; 
„toți urmaşii lui Adam şi Eva participă la această stare 
bolnăvicioasă... o boală a firii omului”. Prin Tainele 
Botezului, Mirungerii şi Euharistiei are loc redeschiderea 
căii persoanei spre îndumnezeire, adică i se reactivează 
această memorie a inimii prin care are posibilitatea să fie în 
comuniune cu Dumnezeu prin har şi să vadă slava lui 
Dumnezeu: „Fiţi, dar, voi, desăvârşiţi, precum Tatăl vostru 
Cel ceresc desăvârşit este”(Mt. 5, 48); Sf. Ap. Pavel (c.5- 
c.67): „Rugaţi-vă neîncetat” (I Tes. 5, 17); Sf. Ap. Petru: „să 
vă faceţi părtaşi dumnezeieştii firi? (II Petru 1, 4). De 
asemenea, „în tradiţia isihastă, a pătrunde în inimă înseamnă 


14 Pr. Prof. Univ. Dr. Gheorghe METALLINOS, Ortodoxia ca 
terapie... p. 172. 

$ a : 7 15 
deplina reintegrare a persoanei umane în Dumnezeu” -. 


Părintele Arsenie Boca susţinea, de fapt, aceleaşi 
lucruri în opera sa Cărarea Împărăției, mai exact că omul 
(trup şi suflet) are: 1. SISTEM CELULAR și moştenire 
genetică, 2. CREIER (sediu al inteligenţei/raţiunii, dar unde 
„funcţionează şi un centru de cenzură care are la dispoziţie 
tot mecanismul bio-chimic necesar capabil să aprobe sau să 
frâneze tot ce obligatoriu trebuie să treacă pe la acest centru 
de informaţie”) şi 3. CONȘTIINȚĂ şi INIMĂ (prin acestea 
se realizează comunicarea între om şi Dumnzeu; „Să nu-L 
căutăm pe Dumnezeu în vreo văgăună din univers, pentru că 
El este în inima noastră” - Părintele Arsenie Boca). Patimile 
conduc la perturbarea comunicării dintre om şi Dumnezeu, 


omul receptând glasul patimilor („patima îi duh necurat şi 
când stăpâneşte pe cineva îi dă chipul”), în loc să recepteze 
glasul conştiinţei (chemarea lui Dumnezeu). 


3. „Scopul prezenţei Bisericii în lume, ca şi 
comuniune în Hristos, este vindecarea omului, prin 
refacerea comuniunii inimii lui cu Dumnezeu, adică a 
funcţiei lui mentale. Metoda de vindecare oferită de Biserică 
este viaţa duhovnicească, ca viață în Duhul Sfânt. Viaţa 
duhovnicească se trăieşte ca asceză şi participare la Harul 
necreat, acordat prin Sfintele Taine”!€, numite şi Tainele 
Vindecării de către Mitropolitul Kallistos Ware de Diokleia. 

Părinţii Bisericii (Patres Ecclesiae) spun că viaţa 
duhovnicească are trei etape: curățirea inimii, iluminarea 
minţii şi îndumnezeirea. Prin viața duhovnicească omul 


'5 Mitropolitul Kallistos WARE de Diokleia, Tainele Vindecării, trad. 
Florin Caragiu, Ed. Basilica, 2013, p. 26. 

16 Pr. Prof. Univ. Dr. Gheorghe METALLINOS, Ortodoxia ca 
terapie..., p. 172. 

poate birui mai întâi moartea duhovnicească şi poate gusta 
Împărăţia Cerurilor încă de aici de pe pământ, după cum 
susținea şi Părintele Arsenie Boca: „Cine crede că raiul e o 
stare a sufletelor (numai) după moarte, nu-l cunoaște şi nu va 
nimeri în el. Vom ajunge numai în stările pe care le-am 
început şi în care ne-am statornicit de aici”!”. Apoi omul 
biruie moartea trupească la cea de-a Doua venire a lui 
Hristos în slavă, când va avea loc: 

a) Învierea generală a morţilor şi schimbarea 
trupurilor celor de pe pământ („Trupurile drepţilor vor ieşi 
pnevmatizate din sânul pământului transfigurat şi trupurile vii 
se vor preface în trupuri înviate”; „Trupurile păcătoşilor vor 
fi incoruptibile şi lipsite de nevoia consumării dar capabile să 
simtă chinurile, vor avea o accentuată expresivitate a răutăţii 
şi tristeţii din sufletele lor chinuite de demoni” '®); 

b) Judecata universală din urmă (criteriul judecății: 
„practicarea sau nepracticarea iubirii de oameni, care-şi are 
temelia în vederea lui Dumnezeu prin om"); 

c) Viaţa veşnică întru fericire sau nefericire. 


4. „Limitarea Bisericii la simpla iertare a păcatelor 
pentru intrarea de după moarte în Rai înseamnă o denaturare 
a ei şi echivalează ca şi cum ştiinţa medicală îngăduie ca cel 
bolnav să se vindece după moartea lui! Biserica nu poate să 
trimită pe cineva în rai sau în iad. De altminteri, Raiul şi 
Iadul nu sunt locuri, ci moduri de existenţă. Biserica, 


1! Din cuvintele Părintelui Arsenie Boca, în: P.S. Daniil 
STOENESCU, Episcop-Locţiitor al Daciei Felix, Epicleze, Vârşeţ, 
2012, p. 282. 

!8 pr. Prof. Dumitru STĂNILOAE, Teologia Dogmatică Ortodoxă, 
Vol. III, Ed. a II-a, Ed. IBMBOR, Bucureşti, 2003, p. 445. 

Pr. Prof. Dumitru STĂNILOAE, Teologia Dogmatică Ortodoxă, 
Vol. III..., p. 453. 

vindecând pe om, îl pregăteşte să vadă pe Hristos veşnic în 
lumina Lui necreată ca rai şi nu ca iad, adică foc mistuitor 
(Evrei 12, 29°. 

În iconografia ortodoxă, în scena Judecăţii de Apoi (a 
se vedea de exemplu la Mănăstirea Voroneţ), de sub 
picioarele/tronul Mântuitorului izvorăşte un singur râu de foc 
— focul iubirii dumnezeieşti, foc necreat care îi arde pe cei 
păcătoşi. lerarhul grec lerotei Vlachos de Nafpaktos, invitat 
de Mitropolitul Teofan şi conferenţiind la Universitatea din 
laşi [14 oct. 2011] despre „Teologia ca trăire din perspectiva 
învăţăturii Părintelui Ioannis Romannidis”, la punctul al IX- 
lea al discursului a vorbit tocmai despre Rai şi Iad şi despre 
focul dumnezeiesc: 

„Raiul şi Iadul există din perspectiva omului, nu din 
perspectiva lui Dumnezeu. Nu Dumnezeu a creat Raiul şi 
Iadul. Dumnezeu este Lumină şi luminează întreaga lume. 
Lumina necreată are două însuşiri: luminează şi arde. Unii 
sunt luminaţi, iar alţii ard. Astfel Dumnezeu se împărtăşeşte 
ca lumină necreată şi cei care nu sunt capabili să-L 
primească, ard... Părintele Ioannis Romannidis spunea că 
Mântuitorul Hristos, vorbind despre Iad, uneori îl numeşte 
întuneric, iar alteori îl numeşte foc. Însă acolo unde există 
foc, nu există întuneric. Acolo unde există întuneric, nu există 
foc. Ceea ce înseamnă că ladul nu este nici întuneric, nici foc, 
aşa cum le înţelegem noi. Dumnezeu iubeşte pe toţi oamenii 
şi pe cei drepţi şi pe cei păcătoşi şi le trimite harul Său. Cei 
care nu s-au vindecat (de păcat), nu vor trăi harul ca lumină, 
ci ca foc. De aceea focul Iadului nu este creat, ci este 
necreat... De aceea, în Biserică, toţi să ne luptăm, să ne 
nevoim, să ne vindecăm (de păcat), ca să putem primi harul 


% pr. Prof. Dr. Gheorghe METALLINOS, Ortodoxia ca terapie..., p. 
173. 

lui Dumnezeu ca lumină, ci nu ca foc? 


Trebuie amintit aici cuvântul Părintelui Arsenie Boca 
scris pe pereţii Bisericii de la Drăgănescu, în scena 
călugărului răstignit, unde la picioarele sale se observă textul: 
„Temelia, Piatra Hristos. Să nu credeţi că veţi intra «după 
moarte» în împărăţia în care n-aţi trăit de pe pământ”. 
Părintele Arsenie se referă tocmai la acest foc necreat care îi 
arde pe cei care nu au încercat să se vindece în Biserică în 
timpul vieţii lor. 

După moartea persoanei umane se întâmplă 
următoarele lucruri: moartea trupească - despărţirea sufletului 
de trup; sufletul este nemuritor (2 Cor 5,6-8; Eccl.12,7; 
Lc.16,19;) şi se desparte de trup până la a Doua Venire a lui 
Hristos când va avea loc, repetăm, învierea generală a 
morților şi schimbarea trupurilor celor de pe pământ, 
precum şi judecata universală; după moartea fizică are loc 
judecata particulară cu consecinţe pentru modul de existență 
al sufletelor (2 Cor 5,10; Gal 6,8): Rai sau Iad; sporirea în 
comuniunea cu Dumnezeu a sufletelor celor decedați şi 
vindecaţi în credinţă şi ajunşi în starea de Rai, comuniunea 
drepţilor întreolaltă şi a Bisericii de pe pământ cu ei; 
rugăciunile Bisericii pentru cei răposaţi, căci nu se ştie care 
sunt drepți (excepţie sfinţii canonizaţi) — „cei aflaţi în iad, dar 
nu lipsiţi total de credinţa în Hristos, pot fi mutaţi şi ei în 
raiul comuniunii cu Hristos până la judecata din urmă 
[universală], sau pot fi ridicaţi de la chinuri mai grele la unele 
mai uşoare, prin rugăciunile celor de pe pământ şi ale 


” îp.S. Hieroteos VLACHOS, Teologia ca trăire din perspectiva 
învăţăturii Părintelui Ioannis Romannidis, în: coord. Pr. Prof. Dr. 
Viorel SAVA şi Pr. Lect. Dr. Ilie Melniciuc-Puică, Familia în 
societatea contemporană, tipărit cu binecuv. Î.P.S. Teofan, Mitrop. 
Moldovei, Ed. Doxologia, Iaşi, 2011, p. 21. 

sfinţilor, cerute de cei de pe pământ, dar poate săvârşite şi din 
22. 


proprie iniţiativă”; moaştele sfinţilor sunt o anticipare a 
incoruptibilităţii trupurilor înviate şi îndumnezeite din veacul 
viitor”. 


Nr. Tipul de memorie Știința al cărei subiect sade | 


1. | Memoria celulară (ADN 
2. | Memoria celulară 
encefalică Ştiinţa medicală 
(locul de manifestare 

| pentru rațiune - logică) 

3. | Memoria inimii sau a 
minţii 

(spaţiu de comuniune cu 
Dumnezeu; aducerea 
aminte sau memoria lui 
Dumnezeu; liturghisirea 
minţii în inimă; adâncul 
inimii - nous). Biserica 
(Trup al lui Hristos) are 
rostul de a vindeca 
personalitatea umană şi de 
a reactiva această memorie 


Ştiinţa pastoral-terapeutică: 
deschiderea căii persoanei 
spre îndumnezeire. 


Metoda de vindecare a 
Bisericii: viața 
duhovnicească (curăţire, 
iluminare, îndumnezeire), 
care se trăieşte ca asceză, 
şi participare la Harul 
necreat, acordat prin 


A Sfintele Taine. 
a inimii. 
Tipurile de memorie din interiorul omului după pr. Gheorghe 
Metallionos. 


Aşadar a avut loc căderea protopărinților Adam şi Eva 
şi odată cu ei a întregului neam omenesc, mai exact pierderea 
comuniunii cu Dumnezeu/moartea duhovnicească, urmată de 
îmbrăcarea hainelor de piele (Facere 3, 21) şi moartea 
trupească, adică pierderea nemuririi şi despărțirea sufletului 


Pr. Prof. Dumitru STĂNILOAE, Teologia Dogmatică Ortodoxă, 
Vol. Ulva p. 338. 

% Pr. Prof. Dumitru STĂNILOAE, Teologia Dogmatică Ortodoxă, 
Vol. III..., p. 315-366. 

de trup. 

Profeţii Vechiului Testament (Ilie, Isaia, Ieremia, 
lezechiel etc.) au avut comuniune cu Dumnezeu dar nu au 
putut birui moartea trupească, nu au putut să distrugă porţile 
Iadului şi nu au putut inaugura Împărăţia Cerurilor cum a 
făcut Mântuitorul Iisus Hristos prin Întrupare, Răstignire şi 
Înviere. În Vechiul Testament sufletele oamenilor după 
moarte ajungeau în Şeol*/Hades/lad”* (excepţie Enoh şi Sf. 
Ilie care au fost ridicaţi cu trupul de slava dumnezeiască şi 
duşi în alt loc, dar nu în Ceruri — după cum susţin Sf. loan 
Gură de Aur, Sf. Grigorie Palama, Cuviosul Nil%). 
Înomenirea Fiului lui Dumnezeu ar fi avut loc independent de 
căderea lui Adam, după cum, din descoperire dumnezeiască, 
susțin Sfinţii Bisericii (Maxim Mărturisitorul, Grigorie 
Palama, Nicodim Aghioritul etc.), Patimile, Răstignirea, 
Moartea şi Învierea Domnului fiind urmări ale căderii 
protopărinţilor”” (prin cădere a invervenit moartea trupească 
pe care a biruit-o Hristos). 

Cu alte cuvinte, chiar dacă nu ar fi căzut în păcat 
Adam şi Eva, omul ar fi putut dobândi îndumnezeirea după 
har tot prin Întruparea Domnului, dar în alt context. 

Fiul şi Cuvântul lui Dumnezeu, persoana a doua din 
Sfânta Treime, S-a întrupat de la Duhul Sfânt şi din Fecioara 
Maria şi S-a făcut om (Crezul Niceo-Constantinopolitan), cu 


* SEOL în Ib. ebraică înseamnă peşteră, prăpastie, abis şi semnifică 
împărăţia întunecoasă şi nevăzută a morţilor, adică locul unde se află 
sufletele celor plecaţi din lumea aceasta. 

% IAD corespunde ebraicului Şeol şi desemnează împărăţia şi puterea 
morţii şi a diavolului. 

” Arhim. Hierotheos VLACHOS, Predici la marile sărbători, trad. 
Daniela Filioreanu, Ed. Cartea Ortodoxă/Egumeniţa, 2004, p. 261. 

” Lipsa de dependenţă a sfintei Întrupări de căderea în păcat este 
dezbătută în lucrarea: Î.P.S. Hierotheos VLACHOS, Predici la marile 
sărbători... p. 325-334. 

alte cuvinte firea dumnezeiască s-a unit cu cea omenească în 


mod „neamestecat, neschimbat, neîmpărţit şi nedespărţit” 
(Sinodul IV Ecumenic, Calcedon, 451) în persoana/ipostasul 
Fiului lui Dumnezeu”, iar numele „Hristos desemnează cele 
două firi, adică firea dumnezeiască şi cea omenească, ce 
alcătuiesc împreună Dumnezeul-Om”%. Acesta a fost un 
eveniment istoric, petrecându-se în timpul împăratului roman 
Augustus (27 î.Hr.-14 d.Hr.), pe când în Iudeea guverna Irod. 
Hristos biruie pe diavolul şi moartea (duhovnicească şi 
trupească) prin Răstignirea şi Învierea Sa cea de a treia zi şi 
„îl readuce pe om la starea dinainte de cădere şi îl ridică încă 
şi mai sus” R pentru că îl uneşte cu Sine — prin 
îndumnezeire”!: „şi aşa cum a fost atunci Adam înainte de 
păcat, aşa se fac toţi cei ce s-au botezat... deci aceia care au 
fost rechemaţi prin Botezul Tău în vie, adică în rai, şi au 
intrat aici cu totul lipsiţi de păcat sau chiar sfinţiţi, au ajuns ca 
întâiul Adam”*?. Icoana Învierii este icoana Pogorării la Iad, 
când Mântuitorul Hristos îi scoate pe Adam şi Eva din Iad. 
După 40 de zile de la Înviere, timp în care S-a arătat 
ucenicilor Săi de mai multe ori şi le-a dezvăluit tainele 
Împărăției, Hristos S-a înălțat, adică S-a urcat cu Trupul la 


% Hristologia=învăţătura (dogma) Bisericii despre Mântuitorul lisus 
Hristos; „Cel care este mai înainte de veci deofiinţă cu Tatăl din punct 
de vedere al dumnezeirii Sale, Acelaşi, în zilele din urmă, a devenit 
deoființă cu noi din punct de vedere al omenităţii Sale (Sf. Grigorie 
Teologul). 

* Arhim. Hierotheos VLACHOS, Predici la marile sărbători... p. 33. 
* Î P.S. Hierotheos VLACHOS, „Teologia ca trăire din perspectiva 
învăţăturii Părintelui Ioannis Romannidis”... , p. 19. 

3! Îndumnezeirea omului se mai numeşte şi tămăduire sau vindecare 
[terapie], pentru că omul care merge pe această cale se vindecă de 
stricăciune şi de moarte şi se izbăveşte de asuprirea diavolului”, 
Arhim. Hierotheos VLACHOS, Predici la marile sărbători..., p. 38. 

* Sf. Simeon Noul Teolog, Imne, epistole şi capitole. Scrieri II, trad. 
loan I. Ică jr., Ed. Deisis, Sibiu, 2001, p. 284. 

ceruri. La 10 zile după Înălţare şi la 50 de zile de la Înviere, a 
avut loc Pogorârea Sfântului Duh (Cincizecimea), ultimul 
eveniment din iconomia dumnezeiască pentru mântuirea 
omului (răscumpărarea din cădere) care a început cu 
Bunavestire. De Cincizecime omul s-a făcut prin Duhul Sfânt 
mădular al Trupului înviat al lui Hristos? 3. În această zi, 
Hristos L-a trimis ucenicilor Săi pe Duhul Sfânt 
Mângâietorul, Care lucrează în Biserică (dar suflă şi unde 
vrea), iar în Biserică prin Sfintele Taine omul poate birui 
toate puterile vrăjmaşului cu ajutorul lui Hristos şi se poate 
vindeca de stricăciune şi de moartea duhovnicească şi poate 
gusta încă de aici Împărăţia lui Dumnezeu. 

Prin Botez are loc nașterea cea de-a doua din apă şi 
din Duh prin întreita afundare în numele Sfintei Treimi, 
curățirea de păcatul strămoşesc şi de toate păcatele săvârşite 
până în acel moment, îmbrăcarea în Hristos prin refacerea 
chipului lui Hristos în om („Câţi în Hristos v-aţi botezat, în 
Hristos v-aţi şi-mbrăcat” Gal. 3,26), devenim părtaşi ai 
Trupului înviat al Mântuitorului lisus Hristos şi membri ai 
Bisericii: „prin Botez, adică prin scufundarea omului în apă 
în numele Sfintei Treimi, se produce moartea omului vechi şi 
renaşterea lui la viața adevărată în Hristos. Odată cu aceasta 
omul se spală de păcatul strămoşesc al căderii (al pierderii 
harului) şi de toate păcatele săvârşite mai înainte şi se 
imprimă chipul lui Hristos în el. Prin aceasta omul, unindu-se 
cu Hristos, este introdus în Biserică”**; „prin Sfantul Botez, 
Biserica lui Hristos ne naşte de sus în obştea creştinilor sau a 
ucenicilor Domnului. Prin el primim ştergerea păcatului 


3 Arhim. Hierotheos VLACHOS, Predici la marile sărbători..., p. 
281. 

%4 Pr. Prof. Dumitru STĂNILOAE, Teologia Dogmatică Ortodoxă, 
Vol. III..., p. 40. 

străvechi, întrucât toţi eram în Adam când a păcătuit el, 
întărirea firii în starea de curăţie, dobândită prin Botez, 


rămâne să se implinească treptat, conlucrând fiecare cu harul 
dat la Botez... Tot la Botez mai primim de la Dumnezeu şi 
înger păzitor care răspunde de noi şi de darurile primite, atât 
în vremea vieţii cât şi la ieşirea noastră din viaţa 
pămantească”? = 

Taina Mirungerii - îmbrăcarea în Duhul Sfânt - se 
săvârşeşte imediat după botez şi constă în ungerea celui 
botezat în chipul crucii cu Sfântul şi Marele Mir - la frunte, la 
ochi, la nări, la gură, la amândouă urechile, pe piept, pe spate, 
la mâini şi la picioare -, preotul zicând de fiecare dată 
„Pecetea darului Sfântului Duh”. Aceasta reprezintă 
„întărirea celui botezat pentru dezvoltarea vieţii celei noi într- 
o împreună-lucrare a lui cu Duhul Sfânt... prin Mirungere, 
Duhul Sfânt pătrunde şi se imprimă în aceste mădulare şi 
organe şi în puterile sufleteşti care stau la temelia lor şi 
persistă în ele ca o bună mireasmă, ca şi Mirul... Duhul 
produce un dar special în fiecare om pe măsura întăririi mai 
puternice a unui anumit mădular al lui, producând un dar 
deosebit în fiecare membru al Bisericii”. 

Aceste daruri deosebite sunt talanţii/talentele fiecărei 
persoane: „Prin Sfantul Mir primim sălăşluirea în noi a 
darurilor Duhului Sfânt, potrivit cu atotştiinţa şi orânduirea 
lui Dumnezeu ce-o are în viață cu noi cu fiecare. Taina 
aceasta ne dă întărirea în viaţa cea nouă primită la Botez şi 
face să se dezvolte, în bine, talanţii ascunși în țarina fiecărui 


35 leromonah Arsenie BOCA, Cărarea Împărăției, Ed. a V-a, 2006, 
Ed. Episcopiei Aradului, p. 141-142. 

% Pr. Prof. Dumitru STĂNILOAE, Teologia Dogmatică Ortodoxă, 
Vol. III..., p. 80-81. 

: 7 
ins la naştere” : 


Prin Taina Euharistiei - Împărtăşirea cu Trupul şi 
Sângele lui Hristos - primim medicamentul nemuririi”, „spre 
iertarea păcatelor şi spre viaţa de veci, spre sfințire, spre 
luminare, spre tărie, spre vindecare şi spre sănătatea 
sufletului şi a trupului şi spre ştergerea şi pierderea cu totul a 
cugetelor, a gândurilor şi a deprinderilor mele celor rele şi a 
nălucirilor de noapte de la duhurile viclene şi întunecate” 
(Rugăciune a Sf. loan Gură de Aur ce se citeşte de 
credincioşi înainte de Sfânta Împărtăşire). 

După Botez, Mirungere şi Împărtăşire, moartea 
trupească rămâne totuşi pentru că „omului i se dă şansa să 
aleagă, să lupte împotriva păcatului, care este inseparabil 
legat de stricăciunea şi moartea trupului său. În acest sens, 
mântuirea omului nu se face decât cu ajutorul lui Dumnezeu, 
dar şi cu împreună-lucrarea omului... mai întâi este învinsă 
moartea duhovnicească, întrucât omul se uneşte cu Trupul 
Înviat al lui Hristos prin Tainele Bisericii, şi în continuare 
este eliberat şi de moartea trupească”*”. 

„Prin botez scăpăm de jugul robiei, devenim liberi de 
silnicia păcatului. Poruncile Noului Testament sunt porunci 
ale libertăţii, porunci ale harului, nu ale legii. Dar dacă nu le 
împlinim ne pierdem iarăşi libertatea. Poruncile Noului 
Testament ne asigură libertatea spiritului, precum 
neîmplinirea lor ne întoarce iarăşi sub tirania păcatului... 
Mântuirea noastră nu e numai un dar de la Dumnezeu, ci şi o 
faptă a libertății noastre... Deşi înzestrați cu darurile 


* leromonah Arsenie BOCA, Cărarea Împărăției... p. 141. 

38 Hierotheos [Vlahos], Mitropolit de Nafpaktos, Viața după moarte, 
trad. Adrian Tănăsescu-Vlas, îngrijire teologică de Pr. Eugen Drăgoi, 
Ed. Bunavestire, 2000, p. 38. 

 Hierotheos [Vlahos], Mitropolit de Nafpaktos, Viața după moarte..., 
p. 39-41. 

Botezului, totuşi n-am scăpat de războiul momelelor. 
Momeala, nefiind păcat, e permisă de Dumnezeu să cerce 


cumpăna libertăţii noastre”. 


Dacă omul derapează existenţial prin păcat şi îşi 
murdăreşte haina botezului şi apar mustrările de conştiinţă, 
mai are şansa de a se curăţi prin botezul pocăinţei, adică prin 
Taina spovedaniei, numită şi al doilea botez. Definiţia acestei 
taine în duh patristic-filocalic a pictar-o Părintele Arsenie 
Boca pe pereţii Bisericii Drăgănescu: „Spovedania, Taina 
Pocăinţei, prin care puterea lui Dumnezeu, dată preoţilor, 
şterge biruințele diavolului asupra omului. Căci «păcatul» 
aceasta este: o conspirație între diavol şi minte împotriva lui 
Dumnezeu, sau împotriva unei porunci a Lui, - o ascultare a 
omului de Satana şi nu de Dumnezeu. Când aceste biruințe 
sunt spovedite şi ispăşite prin canon şi necazuri, acelea nu 
mai au nici o greutate la cântarul judecății particulare. Când 
sunt spovedite, dar numai pe patul morţii şi n-a mai rămas 
timp de canon şi îndreptare, diavolii vin şi înfricoşează 
sufletul cu necaz şi urgie mare. Dacă însă omul a ars păcatele 
pe pămînt măcar cu o lacrimă, aceasta nu se pierde, ci poate 
atrage mila lui Dumnezeu. Când biruinţele lui rămân 
consimţite întru totul toată viaţa şi neşterse de Taina 
Pocăinţei, omul acela — deşi botezat — s-a făcut fiu «aceluia» 
de care a ascultat. Biruinţele «lui» au toată greutatea 
fărădelegii şi cumpliţii au câştigat sufletul omului. Sufletele 
drepţilor însă ca un şuvoi de foc urcă la cer, ca unele ce s-au 
îmbogăţit în Focul Duhului Sfânt”. 

Părintele Arsenie Boca dădea cea mai mare 
însemnătate Predicii de pe Munte (Evanghelia după Matei, 
capitolele 5-7) a Mântuitorului lisus Hristos, considera că 
este textul reper pentru urcuşul duhovnicesc al tuturor 


“0 Jeromonah Arsenie BOCA, Cărarea Împărăției... p. 156-157. 


38 


credincioşilor, fie mireni, fie monahi. Părintele a receptat-o 
ca o sinteză a Evangheliei Mântuitorului: „Asta-i vama de 
trecut: Predica de pe Munte”; „Părintele le spunea celor 
care ziceau că nu se prea pot ruga să înceapă cu citirea 
Noului Testament; să înceapă cu Evanghelia de la Matei şi să 
citească cu mare atenţie Predica de pe Munte de mai 
multe ori până ce va pătrunde şi în minte ceva din duhul 
Evangheliei”?. 

Predica de pe Munte a Mântuitorului a fost 
principalul reper scripturistic al său de-a lungul întregii vieți, 
a fost idealul pe care a încercat să-l atingă prin conlucrare cu 
Dumnezeu, alături de învăţăturile Părinților din Patericul 
egiptean şi Filocalie. Dacă la Sâmbăta de Sus în anii '40 i-a 
îndrumat pe credincioşi să citească în special Predica de pe 
Munte pe cei care căutau să se angajeze într-o autentică viaţă 
duhovnicească, acelaşi lucru l-a făcut şi înainte de a pleca din 
lumea aceasta: „asta a fost în primăvara lui 1988... şi eu 
[maica Marina Lupou] am zis: «Dar acum ce să facem, 
Părinte, că acum plecaţi». A zis: «Aveţi Predica de pe Munte, 
de la Matei capitolul 5»”*%: 

„Văzând mulțimile, lisus S-a suit în munte, şi aşezându-se, 
ucenicii Lui au venit la El. Şi deschizându-şi gura, îi învăţa 
zicând: Fericiţi cei săraci cu duhul, că a lor este Împărăţia 
cerurilor. Fericiţi cei ce plâng, că aceia se vor mângâia. Fericiţi 
cei blânzi, că aceia vor imoşteni pământul. Fericiţi cei ce 


4l Părintele Arsenie Boca, în: P.S. Daniil STOENESCU, 
Arhanghelul” de la Prislop şi alte scrieri, Ed. Charisma, Vârşeţ, 
2009, p. 264. 

“ Pr. Nicolae STREZA, Conferinţă despre Părintele Arsenie Boca, 
Facultatea de Teologie Ortodoxă din Cluj Napoca, 4 aprilie 2002, în: 
Alte mărturii despre Părintele Arsenie Boca, Ed. Agaton, Făgăraş, 
2008, p. 20. 

* Maica Stareţă Marina Lupou (Mănăstirea Bic Sălaj), în: Alte 
mărturii despre Părintele Arsenie Boca... p. 50. 

flămânzesc şi însetează de dreptate, că aceia se vor sătura. 


Fericiţi cei milostivi, că aceia se vor milui. Fericiţi cei curaţi cu 
inima, că aceia vor vedea pe Dumnezeu. Fericiţi făcătorii de 
pace, că aceia fiii lui Dumnezeu se vor chema. Fericiţi cei 
prigoniţi pentru dreptate, că a lor este Împărăţia cerurilor. 
Fericiţi veţi fi voi când vă vor ocări şi vă vor prigoni şi vor zice 
tot cuvântul rău împotriva voastră, minţind din pricina Mea. 
Bucuraţi-vă şi vă veseliţi, că plata voastră multă este în ceruri, 
că aşa au prigonit pe proorocii cei dinainte de voi. Voi sunteţi 
sarea pământului; dacă sarea se va strica, cu ce se va săra? De 
nimic nu mai e bună decât să fie aruncată afară şi călcată în 
picioare de oameni. Voi sunteţi lumina lumii; nu poate o cetate 
aflată pe vârf de munte să se ascundă. Nici nu aprind făclie şi o 
pun sub obroc, ci în sfeşnic, şi luminează tuturor celor din casă. 
Aşa să lumineze lumina voastră înaintea oamenilor, aşa încât să 
vadă faptele voastre cele bune şi să slăvească pe Tatăl vostru 
Cel din ceruri. Să nu socotiți că am venit să stric Legea sau 
proorocii; n-am venit să stric, ci să împlinesc. Căci adevărat zic 
vouă: Înainte de a trece cerul şi pământul, o iotă sau o cirtă din 
Lege nu va trece, până ce se vor face toate. Deci, cel ce va 
strica una din aceste porunci, foarte mici, şi va învăţa aşa pe 
oameni, foarte mic se va chema în Împărăţia cerurilor; iar cel ce 
va face şi va învăţa, acesta mare se va chema în împărăţia 
cerurilor. Căci zic vouă: De nu va prisosi dreptatea voastră mai 
mult decât a cărturarilor şi a fariseilor, nu veţi intra în Împărăţia 
cerurilor. Aţi auzit că s-a zis celor de demult: «Să nu ucizi»; iar 
cine va ucide, vrednic va fi de osândă. Eu însă vă spun vouă: 
Că oricine se mânie pe fratele său vrednic va fi de osândă; şi 
cine va zice fratelui său: netrebnicule, vrednic va fi de judecata 
sinedriului; iar cine va zice: nebunule, vrednic va fi de gheena 
focului. Deci, dacă îţi vei aduce darul tău la altar şi acolo îţi vei 
aduce aminte că fratele tău are ceva împotriva ta, lasă darul tău 
acolo, înaintea altarului, şi mergi întâi şi împacă-te cu fratele 
tău şi apoi, venind, adu darul tău. Împacă-te cu pârâşul tău 
degrabă, până eşti cu el pe cale, ca nu cumva pârâşul să te dea 

judecătorului, şi judecătorul slujitorului şi să fii aruncat în 
temniţă. Adevărat grăiesc ţie: Nu vei ieşi de acolo, până ce nu 
vei fi dat cel de pe urmă ban. Aţi auzit că s-a zis celor de 
demult: «Să nu săvârşeşti adulter». Eu însă vă spun vouă: Că 
oricine se uită la femeie, poftind-o, a şi săvârşit adulter cu ea în 
inima lui. lar dacă ochiul tău cel drept te sminteşte pe tine, 
scoate-l şi aruncă-l de la tine, căci mai de folos îţi este să piară 
unul din mădularele tale, decât tot trupul să fie aruncat în 
gheenă. Şi dacă mâna ta cea dreaptă te sminteşte pe tine, taie-o 
şi o aruncă de la tine, căci mai de folos îţi este să piară unul din 
mădularele tale, decât tot trupul tău să fie aruncat în gheenă. S- 
a zis iarăşi: «Cine va lăsa pe femeia sa, să-i dea carte de 
despărţire». Eu însă vă spun vouă: Oricine va lăsa pe femeia sa, 
în afară de pricină de desfrânare, o face să săvârşească adulter, 
şi cine va lua pe cea lăsată săvârşeşte adulter. Aţi auzit ce s-a 
zis celor de demult: «Să nu juri strâmb, ci să ţii înaintea 
Domnului jurămintele tale». Eu însă vă spun vouă: Să nu vă 
juraţi nicidecum nici pe cer, fiindcă este tronul lui Dumnezeu, 
nici pe pământ, fiindcă este aşternut al picioarelor Lui, nici pe 
Ierusalim, fiindcă este cetate a marelui Împărat, Nici pe capul 
tău să nu te juri, fiindcă nu poți să faci un fir de păr alb sau 
negru. Ci cuvântul vostru să fie: Ceea ce este da, da; şi ceea ce 
este nu, nu; iar ce e mai mult decât acestea, de la cel-rău este. 
Aţi auzit că s-a zis: «Ochi pentru ochi şi dinte pentru dinte». Eu 
însă vă spun vouă: Nu vă împotriviţi celui rău; iar cui te loveşte 
peste obrazul drept, întoarce-i şi pe celălalt. Celui ce voieşte să 
se judece cu tine şi să-ţi ia haina, lasă-i şi cămaşa. Iar de te va 
sili cineva să mergi o milă, mergi cu el două. Celui care cere de 
la tine, dă-i; şi de la cel ce voieşte să se împrumute de la tine, 
nu întoarce faţa ta. Ați auzit că s-a zis: «Să iubeşti pe aproapele 
tău şi să urăşti pe vrăjmaşul tău». lar Eu zic vouă: Iubiţi pe 
vrăjmaşii voştri, binecuvântaţi pe cei ce vă blestemă, faceţi bine 
celor ce vă urăsc şi rugaţi-vă pentru cei ce vă vatămă şi vă 
prigonesc, Ca să fiţi fiii Tatălui vostru Celui din ceruri, că El 
face să răsară soarele şi peste cei răi şi peste cei buni şi trimite 

ploaie peste cei drepţi şi peste cei nedrepţi. Căci dacă iubiţi pe 
cei ce vă iubesc, ce răsplată veţi avea? Au nu fac şi vameşii 
acelaşi lucru? Şi dacă îmbrăţişaţi numai pe fraţii voştri, ce 
faceţi mai mult? Au nu fac şi neamurile acelaşi lucru? Fiţi, dar, 
voi desăvârşiţi, precum Tatăl vostru Cel ceresc desăvârşit este” 
(Evanghelia după Matei, Capitolul 5). 


Rezultă din ultima frază a predicii Mântuitorului - 
„Fiţi, dar, voi desăvârşiţi, precum Tatăl vostru Cel ceresc 
desăvârşit este” - că măsura desăvârşirii la care suntem 
chemaţi, noi oamenii, este măsura dumnezeirii. Pentru a tinde 
către desăvârşire omul trebuie să intre în comuniune cu 
Dumnezeu. 

Gânditorul creştin-ortodox Petre Ţuţea (1902-1991), 
într-un interviu video acordat după 1990, vorbea despre 
generozitatea Mântuitorului lisus Hristos, Care-i oferă omului 
darul desăvârşirii - Dumnezeu dănd omului şansa de a ajunge 
la măsura dumnezeirii - făcând referire la Predica de pe 
Munte: 

„Eu mă mişc între acest dialog al lui Moise şi Predica 
de pe Munte. Se spune de obicei că omul e un animal raţional 
perfectibil. Mântuitorul e mult mai generos, zice: «Fiţi, dar, 
voi desăvârşiţi, precum Tatăl vostru Cel ceresc desăvârşit 
este». Nu exclude aspirația la perfecţiune, Mântuitorul, a 
credinciosului. Morala laică arată că omul, orice dicţionar 
filosofic sau etic laic [susţine acest lucru], se mişcă 
asimptotic la perfecţiune pe care nu o poate atinge niciodată, 
că perfecțiunea ar fi, cum ziceau medievalii despre 
Dumnezeu, că es Realisimum — numai Dumnezeu e perfect. 
Dar vezi, Mântuitorul e generos, ne raportează la Stăpân. De 
altfel, ţin să spun că tot ce gândesc eu teologal, nu e teologie 
propriu-zisă, că nu vreau să cad în eroarea unui mare gânditor 
politic spaniol, i-am uitat numele, care a fost lichidat într-o 

polemică teologală cu un călugăr... a avut scule mai multe 
teologice ăla decât el. Eu nu am pretenţia că sunt teolog, eu 
mă mişc în măsura în care pot teologal, în care pot să înţeleg 
lumea dogmelor care-i opusă lumii normelor. Omul e 
guvernat pe pământ de două morale: de morala dogmelor 
care-i creştină, eternă, adică absolută, şi morala normelor 
care sunt construite pe puţinătatea şi imperfecţiunea omului, 
de legiuitor”. 

De asemenea, teologul elveţian Ulrich Luz, profesor 
la Universitatea din Berna, a alcătuit un tratat despre Predica 
de pe Munte, la sfârşitul căruia a punctat câteva trăsături ale 
Predicii de pe Munte: Predica de pe Munte se referă la 
practica creştină; Evanghelia faptei este expresia harului - în 
centrul practicii stă rugăciunea, iar cel care înfăptuieşte se 
află sub harul lui Dumnezeu, Predica de pe Munte reuneşte 
porunca centrală a iubirii cu alte cerințe exemplare ale lui 
isus — iubirea duşmanului este esenţa şi apogeul «dreptății» 
pretinse de Dumnezeu şi a vieții trăite în «desăvârşirea» 
corespunzătoare acesteia; Predica de pe Munte, prin 
propovăduirea ucenicilor, este valabilă pentru întreaga 
lume; Predica de pe Munte îndrumă spe împlinirea Legii şi a 
Profeţilor,; Predica de pe Munte formulează cerinţele de 
intrare în Împărăţia Cerurilor”. 

Se poate spune că punctul de plecare al misticii 
ortodoxe este Predica de pe Munte a Mântuitorului lisus 
Hristos, Dumnezeul-Om, Care-l îndeamnă la desăvârşire pe 
om şi-i promite că dacă-şi va curăţi inima va vedea pe 


“Interviu cu Petre Ţuţea, luat de Vartan Arachelian pentru 
emisiunea „Cuvântul care zideşte”, 
www.youtube.com/watch?v=tG6EWFroofk [accesat 7 nov. 2014]. 

“ Ulrich LUZ, Predica de pe Munte (Matei 5-7), trad. Ligia Taloş, 
Romeo Popa, Ed. Renaşterea, Cluj-Napoca, 2011, p. 472-476. 

Dumnezeu: „Fericiţi cei curaţi cu inima că aceia vor vedea pe 


Dumnezeu”. 

Cuvântul „mistică? derivă din termenul grec 
uoornpiov (mysterion), el însuşi provenind se pare de la 
verbul uúœw (mýo), însemnând a închide ochii sau a strânge 
buzele cuiva, dar şi a iniţia pe cineva într-un cult secret sau în 
anumite taine. Mystrrion era de fapt o ceremonie la care 
participau numai cei care fuseseră iniţiaţi în aceste taine (cei 
care se purificau mai întâi prin spălări, posturi şi sacrificii). 
Adjectivul uvotıkóç (mysticos) însemna, deci, în lumea 
antică, pur şi simplu „ascuns”, „secret”, „tainic”. Cel care 
iniţia pe alţii în aceste taine se numea mistagog (votaywyóç, 
mystagogos), iar acţiunea de a iniţia „voOayooyerw (a se vedea 
Catehezele mistagogice către cei de curând luminaţi/botezaţi 
ale Sfântului Chiril al Ierusalimului: „pentru că trebuie să vă 
întindem masa învățăturilor mai desăvârşite, haide să vă 
învăţăm bine pe acestea, ca să vă puteţi da seama de cele ce 
s-au făcut cu voi în acea seară a Botezului... catehezele 
mistagogice şi învăţăturile mai noi care vi se dau în fiecare zi 
ne sunt de folos pentru că ne vestesc învățături pe care nu le- 
am cunoscut încă; dar mai cu seamă vă sunt de folos vouă, 
care v-aţi înnoit de la cele vechi la cele noi”). 

Preasfinţitul Alexander Golitzin (Episcop de Toledo şi 
al Episcopiei Bulgare a Bisericii Ortodoxe din America) 
constata despre adjectivul mysticos următoarele: „ca şi 
termenul modern de mister, el serveşte deopotrivă pentru a 
denota atât profunzimile experienţei religioase, cât şi ceva 
necunoscut dar lipsit de semnificaţie sacrală; potenţial, el 
acoperă deci un larg spectru de semnificaţii — mergând, ca să 
spunem aşa, de la lucrurile lui Dumnezeu şi până la romanele 

polițiste ale Agathei Christie” **. La plural, adjectivul 
mysticos - „ta mystica” - indica ceremoniile misterelor, adică 
riturile de iniţiere practicate de diferite culte ale unor zei, 
preponderent ai vegetației sau agriculturii ca, de exemplu, 
cultul zeiţei Demetra şi al fiicei sale Persefona la templul din 
Eleusis în Grecia antică. Conform legendei, eleusinii erau 
protejaţi de Demetra fiindcă se arătaseră primitori faţă de ea 
când luase înfăţişarea unei bătrâne sărmane, atunci când o 
căuta pe fiica ei Persefona. Iniţiaţii erau atât de marcați de 
experienţele mistice primite în cadrul cultului, încât acestea îi 
influenţau pentru tot restul vieţii lor. Aceste ceremonii au fost 
interzise în 382 de către împăratul roman convertit la 
creştinism, Teodosie cel Mare (379-395), cel care a hotârât ca 
religia creştină să fie singura acceptată de statul roman. 

Dacă Sfântul Ipolit Romanul (sec. III) utilizează 
termenul „mistic” pentru a descrie ceremoniile religioase 
păgâne, Marcel de Ancira (sec. IV) vorbeşte deja despre o 
teologie inefabilă şi mistică. Încreştinarea termenului printr- 
un tratat de Teologie mistică - cunoaşterea prin experienţă a 
tainelor divine - a fost făcută de Sfântul Dionisie Areopagitul 
(sec. V). 

Sfântul Simeon Noul Teolog este primul Părinte al 
Bisericii care vorbeşte despre experienţele duhovniceşti la 
persoana I. Adjectivul pvorikog (mystikos; tainic, ascuns) 
sugerează la Sf. Simeon experiențe legate de vederea lui 
Dumnezeu ca lumină necreată ce-i transfigurează sufletul şi 


trupul”. 


* Alexander GOLITZIN, Mistagogia: experiența lui Dumnezeu în 
Ortodoxie, trad. Ioan. I. Ică jr., Ed. Deisis, Sibiu, 1998, p. 24. 

7 Ilarion ALFEYEV, Sfântul Simeon Noul Teolog şi tradiția 
ortodoxă, trad. Ioana Stoicescu, Maria-Magdalena Rusen, ed. îngrijită 
Pr. Eugen Drăgoi, Ed. Sophia, București, 2010, p. 15. 

Nichifor Crainic în cursul său de mistică ortodoxă 


vine cu o definiţie scurtă şi cuprinzătoare: „teologia mistică e 
ştiinţa îndumnezeirii omului. Teologia mistică are în vedere 
termenul ultim la care poate ajunge omul răscumpărat şi 
pornit în sus pe calea adevărului şi a vieţii, deschisă de 
Domnul Cel Care S-a Întrupat. Iar termenul acesta ultim e 
asemănarea cu Dumnezeu sau îndumnezeirea harică a 
omului. Aceasta e ceea ce numim noi de obicei perfecţiune, 
desăvârşire sau sfinţenie. De aceea Teologia mistică se mai 
numeşte şi ştiinţa sfinţilor, fiindcă obiectul ei e un lucru cu 
totul împlinit numai dincolo de ordinea vremelnică, în 
ordinea cerească, unde sfinţii se bucură de Dumnezeu, faţă 
către faţă, inundaţi de vecinica Sa prezenţă infinită. Aici în 
condiţia pământească, Teologia mistică, privită în esenţa ei 
de realitate teandrică [divino-umană, n.n.], e numai o scurtă 
anticipare a ştiinţei sfinţilor sau a fericirii veşnice”. 
Participarea credinciosului la viața duhovnicească ce 
cuprinde cele trei etape care se întrepătrund, curățire- 
iluminare-îndumnezeire, se face prin asceză (gr. ăokno, 
askesis= asceza; &oknTiic, asketis=atlet, ascet; de la verbul 
grecesc aokgw, askeo= „a prelucra un material până a ajunge 
să faci din el o podoabă”; mă exercit), în timp ce participarea 
dumnezeiască se face prin acţiunea harului şi darurilor ce 
formează mistica propriu-zisă”. Termenul asceză era utilizat 
în trei sensuri: fizic („exerciţiul forțelor trupeşti”, atleţii şi 
soldaţii greci ce se pregăteau de luptă trebuiau să facă 
asceză), moral (în sensul filosofului Socrate „strădania 


48 Nichifor CRAINIC, Curs de Teologie Mistică: prelegeri ţinute la 
Facultatea de Teologie a Universităţii din Bucureşti studenţilor din 
anii III şi IV, ed. N. Mladin stud., an. IV, 1938, p. 16-17. 

* Nichifor CRAINIC, Curs de Teologie Mistică: prelegeri ținute la 
Facultatea de Teologie a Universităţii din Bucureşti studenţilor din 
anii III şi IV..., p. 41. 

calculată şi metodică de a elibera sufletul de pasiunile rele”) 
şi bisericesc („exerciţiul metodic care perfecţionează sufletul 
şi-l pregăteşte pentru contemplaţia lui Dumnezeu” — Philon 
din Alexandria). 

În Noul Testament Mântuitorul le descoperă 
apostolilor taina Împărăției lui Dumnezeu („ro uvorhprov 
(mysterion) ris Baciziac toð Osoð”) conform Evangheliei 
după Marcu (4, 11): „Vouă vă e dat să cunoaşteţi taina 
Împărăției lui Dumnezeu, dar pentru cei de afară totul se face 
în pilde”; tainele Împărăției Cerurilor („za uvoTipia Tg 
Booueiag tov ovpovâv”) conform Evangheliei după Matei 
(13, 11): „Pentru că vouă vi s-a dat să cunoaşteţi tainele 
Împărăției Cerurilor, pe când acelora nu li s-a dat”. 

Sfântul Grigorie Palama ne lămurește unele lucruri, în 
privinţa celor care au acces la Tainele lui Dumnezeu, în 
introducerea la „Tomosul aghioritic” (1340), redactat în 
apărarea celor ce viețuiesc cu sfințenie în isihie, faţă de 
potrivnicii care disprețuiesc învăţătura despre energiile 
necreate ale lui Dumnezeu. Le reproşează acestora că nu au 
experimentat cele dumnezeiești şi nici n-au ascultat de sfinți, 
prin urmare atacul lor la adresa celor care viețuiesc potrivit 
Duhului este nejustificat. Sfântul Grigorie susţine că 
dogmele, care acum sunt cunoscute de toţi, au fost văzute mai 
înainte în Duhul numai de profeți (dogmele în sens de 
adevăruri teologice care au fost pecetluite de Sinoadele 
ecumenice pe baza teologiei Părinților cărora li s-au 
descoperit; învățături despre Sfânta Treime — triadologia — 
Crezul  Niceo-Constantinopolitan;, învățături despre 
Înomenirea lui Hristos - hristologia). Cât despre Tainele vieții 
veşnice întru Împărăţia lui Dumnezeu, acestea sunt cunoscute 
de sfinți: „sunt taine ale vieţii potrivit Evangheliei date ca o 
arvună şi văzute mai dinainte de cei ce s-au învrednicit să le 

vadă prin Duhul, dar chiar şi de aceştia numai într-un chip 


modest”. 


Mitropolitul Hieroteos VLACHOS a vorbit de fapt 
despre Tainele lui Dumnezeu cunoscute de profeţi, apostoli şi 
sfinţi, într-o conferință din 2011 de la Iaşi, al cărei subiect era 
„Teologia ca trăire din perspectiva învăţăturii Părintelui 
Ioannis Romannidis”: 

1. „Dumnezeul Bisericii Ortodoxe este Dumnezeul 
revelației, adică Dumnezeu S-a descoperit pe Sine sfinților. 
Această descoperire, această revelație se numește și este însăşi 
vederea lui Dumnezeu. Sfinții îl văd pe Dumnezeu în lumină, 
asemenea celor trei ucenici, care L-au văzut pe Mântuitorul 
Hristos în Muntele Taborului în lumină. Și nu numai că văd 
lumina, ci trăiesc în lumină. 

2. Dumnezeu atunci când se descoperă în lumină este un 
Dumnezeu în Trei Străluciri, Trei Lumini... participăm la energiile 
lui Dumnezeu, dar nu putem participa la esența lui Dumnezeu. 
Faptul că Dumnezeu este esență şi energii, Părinții nu L-au înțeles 
în mod filosofic, rațional, ci au înțeles acest lucru din propria lor 
trăire. 

3. Dumnezeul Treimic se arată începând din Vechiul 
Testament, nu doar în Noul Testament. Toate arătările lui 
Dumnezeu din Vechiul Testament sunt teofanii, arătări ale 
Cuvântului neîntrupat, care este numit şi Îngerul Marelui Sfat, de 
către Profetul Isaia. Avem, prin urmare, Cuvântul neîntrupat, 
care se numește Iahve, este Cel Care Se revelează, Se descoperă. 
Este şi Dumnezeul care se numește şi Elohim, Cel ascuns, tainic. 
Există şi Duhul Domnului. În Noul Testament Iahve se întrupează 
şi ni-L descoperă pe Tatăl şi pe Duhul Domnului. Diferenţa dintre 
Vechiul şi Noul Testament este faptul că, în Vechiul Testament 
avem teofanii, arătări ale Cuvântului neîntrupat, iar în Noul 
Testament avem arătări ale Cuvântului întrupat. În Noul 


*0 Sfântul Grigorie PALAMA, Tomosuri dogmatice. Viaţa. Slujba. Scrieri 
I, trad. loan Ică jr, Ed. Deisis, Sibiu, 2009, p. 155. 

Testament ştim că este vorba de Tatăl, Fiul şi Duhul Sfânt. 

4. Dumnezeul Treimic a creat prin Hristos întreaga lume, 
care are ca cea mai înaltă, desăvârşită făptură pe om. Dumnezeu 
este nezidit, necreat, în vreme ce lumea şi omul sunt create. Adam 
şi Eva, înainte de cădere, aveau suflet, trup, dar și harul lui 
Dumnezeu, aveau o comuniune personală cu Dumnezeu. Vorbeau 
cu Dumnezeu, ceea ce înseamnă că aveau părtăşie, comunicare și 
relație cu Dumnezeu, trăiau în lumina lui Dumnezeu. Acesta este 
omul firesc, adevărat. Adică este omul care are suflet, trup şi harul 
Duhului Sfânt. Omul nu este trihotomic, ci este dihotomic pentru 
că are suflet şi trup, dar are și harul Duhului Sfânt în suflet şi în 
trup. 

5. Căderea omului nu este o cădere juridică, adică faptul 
că nu au respectat o anume poruncă, ci este pierderea harului lui 
Dumnezeu. Aceasta este moartea duhovnicească. Adică, după 
săvârșirea păcatului, omul a rămas cu trup şi suflet, dar L-a 
pierdut pe Duhul Sfânt[pe care Hristos îl va trimite în lume la 
Cincizecime]. Acesta, în esență, este păcatul strămoșesc. Mai întâi 
a venit moartea duhovnicească, apoi moartea trupească. 

6. Hristos Îşi asumă stricăciunea omului şi biruieşte 
moartea şi biruieşte încă şi păcatul şi pe diavolul şi-l readuce pe 
om la starea dinainte de cădere şi îl ridică încă și mai sus. 

7. Lucrarea de mântuire se face în interiorul Bisericii. 
Biserica a existat şi în Vechiul Testament, prin comuniunea 
proorocilor cu Cuvântul neîntrupat, dar era o Biserică 
duhovnicească. Prin Întrupare, Biserica devine şi trupească, 
devenim mădulare ale Trupului lui Hristos. În ziua Cincizecimii, 
Sfinții Apostoli au primit Duhul Sfânt şi au aflat tot adevărul. 

8. Viaţa eshatologică [partea finală a existenței creației, tà 
čoyata=cele din urmă] nu este viața de după moarte şi de după A 
Doua Venire a Mântuitorului lisus Hristos, ci este viața în Hristos. 
Mulți spun că vom trăi zilele din urmă, Eshatologia, după A Doua 
Venire a Lui Hristos. Aceasta este o greşeală. În Apocalipsă se 
spune faptul că Hristos este Primul şi Ultimul. În Hristos, prin 
Întrupare, sfârșitul, Eshatologia, sfârșitul istoric, teologia, au 

intrat în istorie. Astfel, prin Hristos, Împărăţia lui Dumnezeu a 
intrat în istorie şi oamenii se pot împărtăși, pot deveni părtaşi ai 
acestei Împărăţii a lui Dumnezeu. Sfinţii care au (dobândit) 
vederea lui Dumnezeu, îl văd pe Hristos și au ajuns la Eshaton, au 


ajuns la sfârșit. Aceasta se numeşte «Prima Înviere», iar A Doua 
Înviere, va fi la cea de-A Doua Venire a Domnului, când toate 
trupurile vor învia. 

9. Raiul şi ladul există din perspectiva omului, nu din 
perspectiva lui Dumnezeu. Nu Dumnezeu a creat Raiul şi ladul. 
Dumnezeu este lumină şi luminează întreaga lume. Lumina 
necreată are două însuşiri: luminează şi arde. 

10. Prin Întruparea Sa, Dumnezeu a intrat în istorie. 
Biserica trăieşte în istorie și o sfințește. Istoria nu se va încheia 
niciodată, ci se va transfigura. +5] 

Cât de importantă poate fi descoperirea misticii 
ortodoxe, pentru cineva care caută sincer să se iniţieze într-o 
autentică viaţă duhovnicească, vedem în viaţa unui francez 
convertit la Ortodoxie (în 1979). Învăţatul părinte Makarios 
de la Mănăstirea Simonopetra (Muntele Athos), autorul 
Triodului explicat şi al unui splendid Sinaxar (Vieţile 
sfinţilor) în 12 volume, a crescut ca francez romano-catolic, 
dar şi-a pierdut interesul pentru cele bisericeşti după 
Conciliul II Vatican (1962-1965) şi a urmat mişcările 
intelectuale ale timpului. După îndelungi căutări a constatat 
următorul lucru: „am descoperit că în întreaga istorie a 
umanităţii numai societatea occidentală încercase să 
edifice o societate fără Dumnezeu”. Căutarea unui alt mod 
de viaţă a pornit de la faptul că „nu văzusem nimic mistic în 
educaţia noastră creştină”. Astfel că a căutat în afara 
creştinismului, cum ar fi în filosofia indiană, dar şi în alte 
doctrine. Dar adevăratul mod de viaţă care l-a mulţumit a fost 


5! Î.P.S. Hieroteos VLACHOS, Teologia ca trăire din perspectiva 
învăţăturii Părintelui Ioannis Romannidis..., p. 13-23. 

cel al misticilor ortodocşi bizantini: „am ajuns să ne dăm 
seama că tot ceea ce găseam în mistica orientală 
necreştină şi încă ceva pe deasupra se găsea deja în 
tradiţia creştină, mai precis în Tradiţia Părinților greci ai 
Bisericii.” 

De aceea şansa omului contemporan pentru a se 
vindeca şi a se simţi împlinit în viaţa sa este experierea 
lucrurilor duhovniceşti prin care experimentează viaţa 
veşnică: „ceea ce caută omul contemporan nu sunt ideile, 
deoarece cunoaştem «totul», avem acces în prezent la toate 
informaţiile. Nu de cunoșşterea intelectuală, ci de experienţă 
(de trăirea real-directă), de aceasta este însetat omul 
contemporan, de ceva de care el este lipsit: experienţa reală a 
lucrurilor spirituale. Sunt oameni, sunt mulţi occidentali care 
cunosc mai multe decât toţi ortodocşii chiar şi despre 
Ortodoxie, chiar şi despre Sfinţii Părinţi, posedă cunoştinţe 
mai multe decât noi, dar cunoaşterea exterioară nu-i 
împlineşte. Oamenii aceştia sunt lipsiţi de experienţă, de 
experiere. lar Biserica este, ca să spunem aşa, tocmai 
laboratorul experienţei îndumnezeirii. Un laborator care 
lucrează activ şi căruia îi reuşeşte această experiență” 

Comentând spiritualitatea poeziei fostului călugăr 
Iosif devenit mare pamfletar şi poet Tudor Arghezi (1880- 
1967), teologul-poet Nichifor Crainic (1889-1972) prezintă 
cele două metode prin care-L putem cunoaşte pe Dumnezeu, 
adică prin revelaţia naturală (Dumnezeu ni se descoperă 
prin făpturile Sale) şi supranaturală (trăirea lăuntrică a 


5 Makarios Simonopetritul, Triodul explicat. Mistagogia timpului 
liturgic, Ed. a III-a, trad. loan I. Ică jr, Ed. Deisis, Sibiu, 2008, p. 5. 

5 Ieromonahul Makarios de la M-rea Simonopetra de la Muntele 
Athos, în: George CĂBAŞ, Părinţi contemporani din Sfântul Munte 
Athos..., p. 54. 

prezenţei harice): „există două moduri de a simţi noi prezenţa 
divină. Ca prezență de imensitate intuim existenţa lui 
Dumnezeu prin credinţa în dogma creaţiunii“. Ştim aprioric 
că îndărătul măreţiilor acestei lumi se ascunde spiritul 
supranatural din voinţa şi atotputernicia căruia s-au creat 
toate cele văzute şi nevăzute. În clipele de admiraţie în faţa 
acestor măreţii, ele capătă parcă o anumită transluciditate prin 
care întrezărim spiritual pe Dumnezeu cum dintr-o poezie 
simţi personalitatea autorului sau dintr-o simfonie geniul 
compozitorului. În contemplarea lumii, admiraţia e 
revelatorie ca emoție religioasă, dar această revelaţie 
[naturală] este şi rămâne mijlocită de lucrurile admirate. 
Dumnezeu ni se descoperă prin făpturile Sale. Sentimentul 
prezenţei de imensitate e, prin urmare, un sentiment mijlocit 
prin intermediul creaturii. De altă natură e însă trăirea 
lăuntrică a prezenţei harice. Aici nu e vorba de participarea 
nici unui lucru din afara sufletului. Ceva mai mult, condiţia 
elementară a acestei trăiri este eliminarea oricărui element 


54 Scopul dogmei creaţiei nu este să stabilească un punct cronologic 
de început al lumii, ci de a afirma că acum şi dintotdeauna, lumea 
depinde în existenţa sa de Dumnezeu. În Cartea Facerii se spune: «La 
început a făcut Dumnezeu cerul şi pământul» (1,1), cuvântul 
«început» nu trebuie luat pur şi simplu în sens temporal, ci cu 
semnificaţia că Dumnezeu este cauza permanentă şi Cel care susţine 
totul. Dumnezeu Creatorul este aşadar mereu în miezul lucrurilor, 
perpetuându-le existenţa. în cercetarea ştiinţifică discernem în fiecare 
eveniment sau proces o cauză şi un efect. Potrivit concepţiei 
duhovniceşti, care nu contrazice ştiinţa, ci priveşte la ceea ce este 
dincolo de ea, distingem pretutindeni energiile creatoare ale lui 
Dumnezeu, cuprinzând tot ceea ce există, formând substanţa de bază a 
tuturor lucrurilor. Deşi prezent pretutindeni în lume, Dumnezeu nu se 
confundă cu lumea. Creştinii nu afrmă panteismul, ci «panenteismul». 
Dumnezeu este în toate lucrurile, şi totuşi dincolo şi deasupra tuturor 
lucrurilor” (Ep. Kallistos WARE, Ortodoxia, calea dreptei credinţe, 
trad. E. Chiosa, G. Jacotă şi Pr. D. Ailincăi, Ed. Mitrop. Moldovei şi 
Bucovinei, laşi, 1993, p. 48). 


52 


psihologic obişnuit: senzaţie, reprezentare, gând şi chiar 
fantezie. Trăirea lăuntrică a prezenţei harice e un fapt 
spiritual imediat sau nemijlocit. Ea e o iluminare 
fulgerătoare, o revelaţie personală de spirit în spirit””. 

În Tradiția Ortodoxă, metoda cunoaşterii 
supranaturale, frăirea lăuntrică a prezenței harice de care 
vorbea Nichifor Crainic, se numeşte isihasm sau viață 
duhovnicească şi se identifică cu starea de asceză şi curățire 
a inimii prin care se ajunge la iluminarea minții şi, dacă vrea 
Dumnezeu, la îndumnezeire - desăvârşirea persoanei umane. 

Isihasmul, în esența lui, este o „educație ascetico- 
terapeutică de curăție a inimii de patimi pentru reînsuflețirea 
liturghisirii minții în inimă”s€. 

Rugăciunea curată mijloceşte cunoaşterea lui 
Dumnezeu prin „adâncurile sufletului propriu, prin «inimă»” 
(„Să nu-L căutăm pe Dumnezeu în vreo văgăună din univers, 
pentru că El este în inima noastră”, Pr. Arsenie Boca”); 
coborând mintea în inimă cu ajutorul rugăciunii curate, 
credinciosul descoperă harul Mântuitorului lisus Hristos, 
sălăşluit acolo de la Taina Botezului, când are loc naşterea 
din apă şi din Duh, îmbrăcarea în Hristos şi unirea cu Hristos. 
Astfel, rugăciunea curată „pune în lucrare marile comori de 


55 Nichifor CRAINIC, Spiritualitatea poeziei româneşti, cuv. înainte 
Alexandru Condeescu, postf. Paul Dugneanu, Ed. Muzeul Literaturii 
Române, Bucureşti, 1998, p. 139. 

** Pr. Prof. Dr. Gheorghios METALLINOS, Credinţa şi ştiinţa în 
gnoseologia ortodoxă, trad. din lb. neogracă şi note de Ion Marian 
Croitoru, în: Referatele Simpozionului Internaţional „Omul de cultură 
în fața descreştinării” organizat de Facultatea de Teologie Ortodoxă 
a Universităţii „1 Decembrie 1918” Alba Tulia (13-15 mai 2005), Ed. 
Reîntregirea, Alba Iulia, 2005, p. 150-151. 

Din cuvintele Părintelui Arsenie Boca, în: P.S. Daniil 
STOENESCU, Episcop-Locţiitor al Daciei Felix, Epicleze, Vârşeţ, 
2012, p. 283. 

acolo şi capacitatea de a sesiza realităţile dumnezeieşti. Căci 


se pune într-o comunicare vie cu Hristos Însuşi, Izvorul 
tuturor puterilor şi înțelesurilor mai presus de fire... Aceasta e 
propriu-zis o simţire directă a Lui, căci omul uită şi de inimă 
atunci când, adunat în ea, se simte în prezenţa lui lisus 
Hristos, în atmosfera Împărăției Cerurilor, aflată în lăuntrul 
său”s8, 

Condiţiile ajungerii la rugăciunea curată: 

a) Ca mintea să se întoarcă de la lucrurile din afară 
în lăuntrul său, spre „inima” sa, părăsind orice lucru şi 
privind doar spre Dumnezeu. 

b) Să menţină în preocuparea ei numai căteva cuvinte 
adresate lui lisus, adică pomenirea Lui stăruitoare, ca mijloc 
care o ajută să se strângă din împrăştiere, şi o îndrumă spre 
ținta cea unică la care trebuie să ajungă”. Mintea nu ajunge 
atât de simplu să pătrundă în inimă deoarece gândurile 
pătimaşe s-au strâns în regiunile din preajma inimii şi mintea 
trebuie să-şi croiască drum şi să lupte cu patimile care 
sufocă adâncurile sufletului. Dar dacă pătrunde în inimă, se 
întâlneşte cu lisus Hristos aflat acolo de la Botez“. Deci cel 
botezat poate să nu fie conştient de prezența harului 
Domnului lisus Hristos în adâncul inimii, atâta timp cât 
ascultă de gândurile pătimaşe care dau atacul asupra inimii şi 
sufocă această legătură cu Dumnezeu. Ascultând de patimi 
(Părintele Arsenie Boca ne-a semnalat că „patima îi duh 


*% Pr. prof. Dumitru STĂNILOAE, Ascetica şi mistica Bisericii 
Ortodoxe, Ed. IBMBOR, Bucureşti, 2002, p. 297. 

Pr. Prof. Dumitru STĂNILOAE, Ascetica şi mistica Bisericii 
Ortodoxe... p. 293. 

© Pr. Prof. Dumitru STĂNILOAE, Ascetica şi mistica Bisericii 
Ortodoxe..., p. 296-297. 

necurat şi când stăpâneşte pe cineva îi dă chipul”®'), omul 


poate avea doar impresia că ascultă de Hristos din inimă, dar 
de fapt ascultă de gândurile pătimaşe care au pus stăpânire pe 
regiunile din jurul inimii. 

În spiritualitatea bizantină termenul isihasm semnifică 
un sistem duhovnicesc care aspiră la isihie (gr. movyia, 
hesychia, linişte lăuntrică, pace) ca mijloc de a alunga orice 
gând (nu numai gândurile rele, dar şi gândurile bune?) 
pentru a atinge unirea cu Dumnezeu, adică starea de 
contemplaţie (gr. Oeopia, teoria) a Împărăției lui Dumnezeu 
din lăuntrul omului. Ca program al acestui sistem poate servi: 

** îndemnul Mântuitorului din Predica de pe Munte: 
„Fiţi, dar, voi, desăvârşiţi, precum Tatăl vostru Cel ceresc 
desăvârşit este” (Mt. 5,48), 

** îndemnul Sfântului Apostol Pavel (c.5-țc.67): 
„Rugaţi-vă neîncetat” (I Tes. 5, 17), 

+ îndemnul Sfântului Apostol Petru (c. 1-ł 67): „să 
vă faceţi părtaşi dumnezeieştii firi” (II Petru 1, 4), 

** descoperirea dumnezeiască primită de Sfântul 
Arsenie cel Mare (354-449), născut la Roma, devenit 
preceptor la Constantinopol şi retras în pustia egipteană: 
„Fugi, taci, linişteşte-te (novyate)!”*?. 

În percepţia monahismului primar, termenul isihast, 
din punct de vedere al spațiului geografic, desemna un 
anahoret“ (avayæpýtnç, anahoritis; avaxop6, anahoro, a se 


6! Părintele Arsenie BOCA, în: P.S. Daniil STOENESCU, 
„Arhanghelul ” de la Prislop şi alte scrieri... p. 266. 

€ Pr, Prof. Dr. loan ROMANIDIS (t2001), Teologia patristică... p. 
117. 

& Patericul sau Apoftegmele Părinților din pustiu, trad. Cristian 
Bădiliță, Ed. Adevărul, Bucureşti, 2011, p. 54. 

“ Primii anahoreți despre care avem date sunt Sf. Pavel din Teba 
(234-347) şi Sf. Antonie cel Mare (c.251-356). Cu toate că nu a fost 

retrage, a părăsi) sau eremit (gr. Epnuirmc, eremites, din 
deşert; £omuog, eremos, deşert), adică un monah din 
singurătate, retras în liniştea deşertului (sau în zone 
nelocuite), diferit de monahii unei comunităţi cenobitice (gr. 
KoIwoBiakog, Kkoinobiakos; xorvóç, koinos, comun; fiog, bios, 
viaţă), obşte monahală caracterizată prin viaţa în comun, al 
cărei întemeietor este considerat Sfântul Pahomie cel Mare 
(c. 292; ț 9 mai 347). Aşadar isihaştii preferau viaţa 
eremitică, cultivau tăcerea exterioară şi interioară pentru paza 
gândurilor. /sihia trimite şi la starea pe care o dobândeşte 
monahul în chilia sa care devine atelierul rugăciunii 
neîncetate®. 

Din punct de vedere duhovnicesc, al interiorizării, 
isihia înseamnă „atitudinea celui care, în inima sa, se ține în 
fața lui Dumnezeu” prin „revenire în sine”, iar isihastul, în 
sensul adevărat al termenului, „nu este cel care vieţuieşte 
trupeşte în pustie, ci acela care călătoreşte lăuntric în propria- 
i inimă; nu este cel care s-a separat fizic de alţii, închizându- 
şi uşa chiliei, ci acela care s-a reîntors înăuntrul său, 
închizând uşa minţii; el răspunde cuvântului lui Hristos: 
Împărăţia lui Dumnezeu este înăuntrul vostru (Luca 17, 
21)pee. 

Isihasmul ca termen special capătă o conotaţie 


primul monah, Sf. Antonie este numit „părintele monahismului”, 
„întrucât datorită uriaşei sale personalităţii, în Egipt, au luat naştere 
comunități monahale, mai mari sau mai mici, virtuțile sale devenind 
ideal de atins pentru toţi monahii de mai târziu”. (Pr. Prof. Dr. Vasile 
RĂDUCĂ, Monahismul egiptean. De la singurătate la obşte, Ed. 
Nemira, Bucureşti, 2003, p. 79). 

* PS, Kallistos WARE, Rugăciune şi tăcere în spiritualitatea 
ortodoxă, cuv. înainte Pr. Prof. Dr. Constantin Galeriu, postf. Maxim 
Egger, Ed. Christiana, Bucureşti, 2003, p. 73. 

% PS. Kallistos WARE, Rugăciune şi tăcere în spiritualitatea 
ortodoxă..., p. 75-76. 

particulară în secolul al XIV-lea, având două sensuri. Primul 
se referă la o mișcare mistică monahală din Muntele Athos, 
născută printre eremiţii (pustnicii) preocupaţi de metoda 
Sfintei rugăciuni şi atenţii, în apărarea cărora se ridică Sfântul 
Grigorie Palama (1296-ţ1359), apologetul şi teologul 
isihasmului, integrând tradiția ascetică şi mistică a 
isihaştilor în sistemul doctrinei creştine ca întreg şi oferind 
astfel o neclintită temelie dogmatică pentru metodele 
monahale de rugăciune”. 

Monahii isihaşti credeau că „Rugăciunea lui lisus” - 
„Doamne Iisuse Hristoase, Fiul lui Dumnezeu, miluieşte-mă 
pe mine, păcătosul!” (gr. „Kópie Iņooð Xpıotè, vit toð Osod, 
¿héņoóv ue, Tov auaproidv!”, Kyrie lisou Christe Yie tou 
Theou, Eleison me, ton amartolon!) — reprezintă calea cea 
mai directă de întâlnire cu Hristos Cel Înviat, susținând că, 
urmare a rostirii repetate a acestei rugăciuni sau a chemării 
repetate a Numelui lui lisus, ajungeau să vadă Lumina 
dumnezeiască necreată (fără început şi sfârşit), Slava 
dumnezeiască care a strălucit în jurul Domnului la 
Schimbarea la Faţă pe Muntele Tabor. 

Această mişcare a atras ironia şi critica monahului 
italo-grec, Varlaam din Calabria (1290-1348), care „ieşind ca 
un balaur din adânc, dintr-o latură a Italiei ce se numeşte 
Calabria, a venit în pământul grecesc şi s-a sălăşluit mai întâi 
în Salonic, unde petrecând, a auzit despre călugării Sfântului 
Munte şi de această sfântă rugăciune, căci nu este departe 
acest [oraş] de Sfântul Munte al Athosului. Şi semeţindu-se 
cu înţelepciunea sa filosofică şi astrologică, a deschis îndată 
spurcata sa gură şi a început a slobozi veninul de moarte al 


© Kallistos WARE (Mitropolit de Diokleia), Rugăciunea lui Iisus în 
scrierile Sfântului Grigorie Sinaitul, trad. Dragoş Dâscă, Ed. 
Doxologia, laşi, 2014, p. 6. 

hulelor mai întâi asupra rugăciunii săvârşite cu mintea şi 
asupra călugărilor, hulindu-i şi numindu-i eutihieni şi 
(amfilopsoni, adică) cu sufletul la buric [buricari], şi 


mesalieni Í". Apoi şi-a îndreptat hula sa asupra întregii 
Biserici a lui Dumnezeu şi a dogmelor ei, numind făptură 
[creată] lumina nezidită şi de-a pururea fiitoare a dumnezeirii 


lui Hristos, care a strălucit din preasfânta Lui față pe 


[Muntele] Tabor înaintea sfinţilor Săi ucenici şi apostoli”? 


(Sf. Paisie Velicikovski de la Neamţ). Astfel s-a iscat disputa 
isihastă. 

În apărarea celor ce viețuiesc cu sfințenie în isihie s-a 
ridicat, întocmind Tomosul aghioritic, Sfântul Grigorie 
Palama (n. 1296; ţ 14 noiembrie 1359, canonizat doar nouă 
ani mai târziu: 1368), Sfânt Părinte al Sinodului al IX-lea 
Ecumenic”, adică al sinoadelor isihaste din anii 1341, 1347 
şi 1351, mai ales al celui din urmă, care au proclamat că harul 
dumnezeiesc este necreat. Pr. Prof. Gheorghios Metallinos”! 


& Mesalianismul (de la termenul grecesc messalianoi care calchiază 
cuvântul siriac mesalleyâne şi înseamnă „rugători”) a fost o erezie 
apărută în secolul al IV-lea. Mesalienii se dedicau cu totul rugăciunii, 
ca formă de luptă cu cel rău, deoarece considerau că Botezul este 
ineficace în a-l exorciza. Rezultă că Botezul este inutil ca şi celelalte 
Taine. Doar rugăciunea continuă şi asiduă poate tăia rădăcina 
păcatului. Din cauza acestei credinţe ei refuzau participarea la Sfintele 
Taine, iar ca mod de viaţă trăiau din cerşit, în încercarea de a dedica 
cât mai mult timp rugăciunii. 

®© Sf. Paisie de la Neamţ, Cuvinte şi scrisori duhovniceşti, Vol. II, Ed. 
a Il-a, publicate după trad. vechi rev., cu note şi comentarii de 
Valentina Pelin, Ed. Doxologia, 2010, p. 255. 

7 Sinodul al VIII-lea Ecumenic este considerat de unii Părinţi şi 
istorici bisericeşti (Nil al Rodosului etc.) cel din vremea Sfântului 
Fotie (820-891, 6 feb.), din anii 879-880, de la Constantinopol, unde a 
fost condamnat adaosul Filioque în Crezul Niceo-Constantinopolitan. 
7! Pr. Prof. Dr. Gheorghios METALLINOS, doctor în teologie şi 
filosofie-istorie, profesor de istorie bisericească şi spiritualitate 
ortodoxă al Facultăţii de Teologie din Atena, autor a peste 40 de 

evidenția recent [2010] într-o conferință, „importanța 
învățăturii Sfântului Grigorie Palama pentru societatea 
contemporană”: 

„Isihasmul reprezintă chintesența Tradiției Ortodoxe 
identificat cu ceea ce cuprinde şi exprimă termenul Ortodoxia. În 
afara Tradiţiei isihaste, ortodoxia este inexistentă şi fără de sens. 
Viaţa isihastă este, de altfel, piatra de încercare pentru 
recunoaşterea creştinătăţii autentice. 

Prin post, priveghere şi rugăciune, ca fapte ale vieţuirii 
isihaste, creştinul statornic în tradiția ortodoxă şi patristică 
dobândeşte harisme cereşti. Se cuvine să fie lămurit dintru-nceput 
că prin isihasm se înțelege mai ales calea către îndumnezeire şi 
experierea  îndumnezeirii, iar mai apoi investigarea şi 
înregistrarea acestei căi şi experieri, adică dobândirea de sens a 
termenului Teologie. 

Isihasmul reprezintă baza şi temelia hotărârilor dogmatice 
şi teologice ale sinoadelor ecumenice, fiind calea duhovnicească 
şi sfântă a curăţirii, a iluminării şi a îndumnezeirii şi nu o 
procedură intelectual-scolastico-ştiinţifică. 

De aceea, cunoaşterea lui Dumnezeu (Teognosia) ca 
îndumnezeire (Theosis) reprezintă ipoteza tuturora, fie învăţaţi 
sau neînvăţaţi, înţelepţi sau neînţelepți, şi nu numai a celor ce 
filosofează după cum pretindea adeptul uniaţiei, Varlaam de 
Calabria, în secolul al XIV-lea. Pe acesta l-a combătut îndeosebi, 
ca principalul reprezentant şi apărător al tradiţiei isihaste, Sfântul 
Grigorie Palama, cel mai mare teolog ortodox al epocii lui şi mare 
părinte al Bisericii Ortodoxe. Sfintul Grigorie Palama a studiat 


volume de specialitate, dintre care unele traduse în limba română 
(Sinodul al VIII-lea este considerat cel din vremea Sfântului Fotie, din 
anii 879-880, de la Constantinopol, unde a fost condamnat adaosul 
Filioque), cu prilejul Conferinţei „Importanța învățăturii Sfântului 
Grigorie Palama pentru societatea contemporană”, susţinută la 
Constanţa în prezenţa Î.P.S. Teodosie, Arhiep. Tomisului şi a P.S. 


Nicodim, Ep. Severinului şi Strehaiei, trad. Ion Croitoru, 1 iunie 2010. 

teologia la adevărata facultate de teologie a Ortodoxiei (conform 
capitolelor 2-14 din Epistola I către Corinteni structura Bisericii 


prin harisme), adică în spaţiul ascezei şi al pocăinţei. În 
mănăstirea de obşte, Sf. Grigorie Palama a devenit teolog. Izvorul 
teologiei lui nu a fost cunoaşterea prin şcoală academică, chiar 
dacă o avea şi pe aceasta, ci viaţa duhovnicească şi sfântă. Cu 
această premisă s-a dovedit continuator al profeților, al sfinţilor 
apostoli şi părinţi, şi teolog autentic al Tradiţiei. Pe baza 
minunilor lui, adeverire a evidenţierii lui ca templu al Sfântului 
Duh, a fost proclamat, în 1368, Sfânt al Ortodoxiei, conform 
criteriilor ei hagiologice şi nu datorită scrierilor lui excelente, 
după cum a dorit duhul lumesc... 

Sfântul Grigorie Palama a fost cunoscut, de harul lui 
Dumnezeu, ca teolog isihast prin excelenţă care a delimitat, în 
vremuri critice, autenticitatea patristică față de rătăcirea eretică, 
samavolnicia şi înstrăinarea de adevăr a creştinătăţii apusene... 
După cuvântul Sf. Grigorie Palama, Dumnezeu are Fiinţă şi 
Energie. Cel ce exercită energie este persoană, iar energia 
reprezintă mişcarea fundamentală a firii dumnezeieşti spre lume, 
spre zidire. Sf. Grigorie Palama consideră această distincţie 
demnă de Dumnezeu şi mai presus de cuvinte, ca premisă de bază 
a îndumnezeirii omului. Dacă Harul trimis de către Dumnezeu în 
lume nu este Necreat, nu există posibilitatea de îndumnezeire a 
omului şi de sfințire a zidirii. Prin primirea harului necreat se 
salvează experierea prezenţei lui Dumnezeu în lume. Participarea 
la Harul dumnezeiesc depăşeşte  ascensiunile logice ale 
teologhisirii scolastice către Dumnezeu, care insistă asupra 
doctrinei despre Actus purus, adică despre identitatea dintre ființă 
şi energie. Mi se va îngădui în această conexiune un exemplu 
isihast: teologia apuseană îl vede pe Dumnezeu ca pe un disc solar 
care este totuşi luminos pe cer, dar razele lui nu ajung pe pământ 
pentru a încălzi şi a înviora lumea; în acest caz, fie că există, fie că 
nu există soarele nu are o importanță practică. Din contră, 
Dumnezeul Ortodoxiei, al tuturor sfinților ei, este un Soare ale 

cărui raze ajung pe pământ şi îl înviorează, de aceea se şi grăbesc 
oamenii să urce prin pocăință, de la oricare ar fi subsolurile 
păcatului şi ale desfrâului lor, la suprafaţă pentru a primi energia 
mântuitoare a Soarelui Dreptăţii şi să se mântuiască prin El. 

De la doctrina scolastică apuseană despre identitatea între 
ființă şi energie în Dumnezeu decurg toate celelalte erezii şi 
rătăciri ale creştinătăţii apusene. De exemplu, Filioque care 
reprezintă blasfemie contra Sfintei Treimi: Tatăl, comunicând fără 
început şi fără sfârşit Fiinţa Lui Fiului, îi comunică, chipurile, şi 
Purcederea Sfântului Duh. În felul acesta sunt anulate însuşirile 
personale şi neîmpărtăşibile ale Persoanelor divine: Nenaşterea 
Tatălui, Naşterea Fiului şi Purcederea Sfântului Duh”. Desigur, 
ar putea careva să se întrebe în acest punct: nu cumva toate 
acestea sunt chestiuni  scolastice fără vreo importanţă 


12 Triadologia= învăţătura (dogma) Bisericii despre Sfânta Treime şi 
modul de existenţă al persoanelor dumnezeieşti ca relație (ceea ce este 
propriu ca relaţie a Persoanelor între Ele). Numele particulare ale 
Persoanelor, adică Tatăl (Nenaştere), Fiul (Naştere), Sfântul Duh 
(Purcedere) indică relaţia între ele, şi nu fiinţa. Sfântul Grigorie 
Teologul (c.330-390) a teologhisit întâia oară despre relaţia dintre 
Persoanele divine şi deofiinţialitatea Sfântului Duh: „Duh Sfânt... 
provenit din Tatăl, nu prin naştere de fiu, căci nu este născut, ci 
purces, dacă trebuie şi să tăiem un drum nou, pentru corectitudinea 
termenilor folosiţi. Nici Tatăl nu încetează a fi nenăscut pentru că a 
născut! Nici Fiul nu încetează să fie născut pentru că S-a născut din 
Cel nenăscut! Cum să se întâmple acest lucru? Nici Duhul nu se 
schimbă nici în Tată şi nici în Fiu, pentru că purcede şi pentru că este 
Dumnezeu, lucru care nu le place ateilor! Însuşirea personală nu trece 
de la un Ipostas la celălalt [...] Cel dintâi este Născător şi Purcezător 
(= Tatăl), în chip nepătimitor şi netemporal şi netrupesc. Dintre 
ceilalţi, Unul este Născut (= Fiul), Celălalt Purces (= Sfântul Duh) 
[...] Căci Tatăl şi Fiul şi Sfântul Duh au în comun faptul că nu sunt 
creaţi şi dumnezeirea. Fiul şi Sfântul Duh faptul că sunt din Tatăl. 
Însuşirea Tatălui este aceea că este Nenăscut, a Fiului naşterea şi a 
Duhului purcederea. (Sfântul GRIGORIE Teologul, Cuvântări, în: 
Prof. Dr. Stylianos G. PAPADOPOULOS, Patrologie, Vol. 11/2, 
secolul IV (Răsărit şi Apus), trad. Prof. Dr. Adrian Marinescu, Ed. 
Bizantină, Bucureşti, f.a., p. 224). 

soteriologică [care ţine de mântuirea omului]? Dar după cum 


spune Sf. loan Damaschin, «Dumnezeu ne-a desoperit ceea ce ne 
era cu putință să cunoaştem şi să ducem», cunoaştem despre 
Dumnezeu ceea ce El ne-a descoperit. Aşadar, dacă raportăm la 
Dumnezeul cel Treimic superstiţiile noastre, atunci cădem în 
idolatrie, pentru că se închipuieşte un dumnezeu care nu există. 
Alte rătăciri în legătură cu identitatea de mai sus sunt: 
subestimarea lumii materiale, de vreme ce nu este sfinţită de harul 
necreat; celibatul obligatoriu al clerului [...], considerarea 
Întrupării Dumnezeieşti ca ispăşire a omului şi nu ca îndumnezeire 
a lui, iar Jertfa de pe Cruce a lui Hristos ca satisfacere a dreptăţii 
divine. De altfel, acceptarea papei ca vicarius Christi in terra 
reprezintă invenţia pentru acoperirea golului dintre Dumnezeu şi 
lume. Ortodoxia sfinților noştri nu a avut niciodată nevoie de un 
om în locul lui Hristos. De precizat că sfinţii nu înlocuiesc pe 
Hristos şi se roagă către Hristos. Mijlocirea lui Hristos se face 
către Dumnezeu Tatăl, pe când cea a sfinților către Hristos... 
Insistența creştinătăţii apusene în problemele moral sociale 
reprezintă rodul acestei concepţii [a harului creat], strădania 
pentru îndumnezeire este înlocuită de încercarea moralizării 
omului. 

Însă mântuirea este schimbarea firii omului prin lucrarea 
harului necreat al lui Dumnezeu. Luminarea omului, aşadar, de 
către lumina cea sfântă şi treimică necreată, este la fel cum fierul 
este înroşit de focul material şi dobândeşte însuşirile lui. Calea 
către îndumnezeire formează modul de viaţă ortodox... Lumea 
din punct de vedere al Ortodoxiei se transformă într-o nouă zidire 
şi ceea ce acest termen exprimă. De altfel, comuniunea dintre 
Dumnezeu şi lume reprezintă un fapt bisericesc fiind identificată 
cu participarea la Taina Bisericii... Teologul propriu-zis este 
profetul, cel care prin experierea vederii lui Dumnezeu atât în 
Vechiul, cât şi în Noul Testament, este glasul lui Dumnezeu către 
lume, cel care grăieşte ca de la Dumnezeu înaintea lui Dumnezeu 
în Hristos... Ruperea teologiei academice şi-n Răsărit de 

experierea vederii lui Dumnezeu şi trăirea stării de îndumnezeire a 
denaturat viaţa autentică creştină conducând la secularizare şi la 
filosofarea credinţei. Acest lucru a fost încercat în epoca Sfântului 


Grigorie Palama de către Varlaam şi ucenicul său, Achindin, ca şi 


g E TEIN T 708) 
de către scolasticii bizantini ” >. 


Disputa isihastă s-a desfăşurat între anii 1340-1364, 
„concentrându-se pe distincția operată de Sfântul Grigorie 
între fiinţa incognoscibilă şi inaccesibilă a lui Dumnezeu şi 
lucrările sau «energiile» Sale, respectiv Dumnezeu aşa cum 


ni se dăruie cu adevărat şi se face cunoscut de noi în Duhul 


Sfânt prin Hristos”. 


În sens extins, Isihasmul este termenul utilizat pentru 
a desemna o amplă mişcare de reînnoire spirituală, condusă 
de monahi formaţi în spiritualitatea isihastă. Această mişcare 
s-a extins de la cancelaria patriarhului ecumenic de la 
Constantinopol, prin Balcani, până în mănăstirile organizate 
de Sfântul Nicodim de la Vodița, Tismana şi Prislop 
($1406)'* în Ţările Române, precum şi cele întemeiate de Sf. 


73 Pr. Prof. Gheorghios METALLINOS, Conferinţa „Importanţa 
învățăturii Sfântului Grigorie Palama pentru societatea 
contemporană”, Arhiepiscopia Ortodoxă a Tomisului, Constanța, trad. 
Ion Croitoru, 1 iunie 2010. 

7 Alexander GOLITZIN Simonopetritul, Athos, trecut şi prezent, 
studiu în: Emilianos Simonopetritul, Cateheze şi cuvântări. 1. 
Monahismul — pecetea cea adevărată, trad. Ioan Ică jr., Ed. Deisis, 
Sibiu, 1999, p. 257. 

75 Sfântul NICODIM de la Vodița, Tismana şi Prislop (t1406, 26 
dec.), isihastul-organizator al mănăstirilor cu viaţă de obşte din Ţările 
Române, căruia îi datorăm pătrunderea (încă din sec. XIV) 
isihasmului şi a spiritualităţii filocalice pe teritoriul românesc; nu se 
cunoaşte exact când (c.1302) şi unde (Prilep - Kosovo?) s-a născut, 
unele surse istorice susțin că era grec (Viaţa egumenului Isaia), altele 
aromân (Nicolae Iorga), iar altele că mama sa era sârboaică şi tatăl 
său era grec din Castoria (Pavel de Alep). S-a călugărit la Muntele 
Athos, de unde a plecat şi s-a stabilit în regiunea Cladovei, lângă 
Dunăre, unde a ridicat Biserica Sfânta Treime din Şaina, apoi două 

mănăstiri la Vratna şi la Monastirica. În 1370, după ce ungurii catolici 
au cucerit Cladova, a trecut Dunărea (pe la Orşova) şi s-a stabilit în 
regiunea Severinului, unde a construit, cu ajutorul domnitorului 
Vladislav Vlaicu, M-rea Sfântul Antonie de la Vodița, după 
rânduielile vieţii isihaste. ÎI sprijină pe egumenul sârb Isaia de la M- 
rea Hilandar (Muntele Athos) când acesta primise misiunea, de la 
cneazul Lazăr, de a rezolva problemele pe care le aveau sârbii cu 
Patriarhia Ecumenică, care nu le recunoştea Patriarhia; Biserica Sârbă 
fiind sub anatemă din 1352 (sârbii au fost uniţi într-un stat de marele 
jupan Ştefan I Nemania 1168-1196; fiul său, Ştefan II Nemania 1196- 
1228 a înfiinţat o mitropolie sârbă autocefală, iar primul mitropolit a 
fost fratele său, Sava Nemania 1173-1236, care a fost monah la 
Muntele Athos unde a ctitorit M. Hilandar). Ce se întâmplase? Sârbul 
Ştefan Duşan (Uroş al IV-lea, 1331-1355) după numeroasele cuceriri 
teritoriale (Albania, Macedonia, Epir, Thessalia, Akarmania) şi 
pretenţia de a cuceri chiar Imperiul Bizantin şi Imperiul Vlaho-bulgar, 
se proclamase împărat al sârbilor şi grecilor (25 sep. 1345). Dar avea 
nevoie şi de un patriarh care să-l încoroneze conform obiceiurilor 
medievale. Patriarhul de Constantinopol nu ar fi acceptat apariţia unui 
alt imperiu, astfel că Ştefan Duşan a ridicat Biserica Sârbă la rangul de 
patriarhie (1346). La Skopje s-a convocat un sinod cu acordul 
patriarhiei de Târnovo, iar Ştefan Duşan a fost încoronat (16 apr. 
1346, Skopje) de patriarhul Ioanichie (primul patriarh al sârbilor). 
Patriarhia Ecumenică nu a recunoscut această patriarhie şi a reacţionat 
cu anatema din 1352. Nicodim trebuia să rezolve această situaţie. 
Astfel că a ajuns la Constantinopol, unde l-a întâlnit atât pe împăratul 
bizantin loan al V-lea Paleologul, cât şi pe patriarhul isihast Filotei 
Kokkinos, ucenicul marelui doctrinar al isihasmului Grigorie Palama. 
Patriarhia Ecumenică a recunoscut (1375) patriarhatul sârb (Serbia va 
deveni vasală otomanilor care-l înfrâng pe cneazul Lazăr în bătălia de 
la Kossovopolje — 15 iun. 1389 — iar din 1459 va fi încorporată 
Imperiului Otoman). La întoarcerea în Ţara Românească, domnitorul 
Vladislav murise (t 1377), iar mănăstirea sa se găsea sub stăpânirea 
ungurilor care cuceriseră Banatul Severinului. Sfântul Nicodim 
apelează la ajutorul lui Radu I, care-l ajută să ctitorească M-rea 
Tismana (c. 50 km de Târgu Jiu, jud. Gorj). Aici şi-a săpat o chilie în 
stâncă unde se retrăgea pentru isihie. A purtat corespondenţă cu 
patriarhul isihast Eftimie de Târnovo, ucenic al Sfântului Teodosie 
(ucenic la rândul său al marelui sfânt isihast Grigorie Sinaitul 1255- 
1346) de la M-rea Kelifarevo, un centru isihast recunoscut din 
Balcani. Nu se cunoaşte exact contextul în care, pentru câţiva ani, s-a 

Serghie din Radonej (c.1314-1392) în Rusia, cum este 
Mănăstirea Sfânta Treime în apropiere de Moscova. 

Numit de unii cercetători „Isihasm Internaţional” 76 
datorită monahilor de diverse naţionalităţi, acest amplu curent 
mistic de idei şi personalităţi a avut o contribuţie esenţială 
pentru a consolida şi uni Biserica Ortodoxă în ajunul căderii 
Constantinopolului în mâinile turcilor otomani (1453), ceea 
ce l-a făcut pe bizantinologul englez Sir Steven Runciman 
(1903-2000) să constate în celebra sa lucrare Marea Biserică 
în captivitate: „Biserica Ortodoxă şi-a extras mare parte din 
forța sa din vechea sa tradiție mistică. Puterea de a 
supraviețui dezastrelor lumești stă în mare parte în acceptarea 


refugiat în zona Hațegului, unde conform tradiţiei a întemeiat M-rea 
Prislop, ci doar se presupune că a intrat în conflict cu Mircea cel 
Bătrân, după cum reiese dintr-o însemnare a sfântului pe un 
Evangheliar slavon: „Această Evanghelie a scris-o Nicodim în Ţara 
Ungurească, în anul al şaselea al prigonirii lui, 6913 (1405)”. După 
împăcarea cu Mircea cel Bătrân, care numeşte „rugătorul domniei 
mele, popa Nicodim”, a revenit la Tismana, unde cinci zile din 
săptămână petrecea în chilia din stâncă, iar sâmbăta şi duminica în 
mijlocul monahilor. Pe aceste locuri a trecut la viaţa cea veşnică ( 26 
dec. 1406), descoperindu-se la scurt timp trupul neputrezit (moaştele) 
în care s-a sălăşluit harul dumnezeiesc (energiile necreate, veşnice, 
fără început şi sfârşit). Nu se cunoaşte contextul în care moaştele sale 
au dispărut, păstrându-se în prezent la M-rea Tismana doar arătătorul 
de la mâna dreaptă, iar dintre obiectele sale crucea de metal. A fost 
totdeauna cinstit ca un sfânt, de aceea Patriarhul Iustinian Marina a 
hotărât împreună cu Sfântul Sinod (1955) generalizarea cultului 
Sfântului Nicodim. (Mitrop. Serafim JOANTĂ, /sihasmul: tradiţie şi 
cultură românească, trad. Iuliana Iordăchescu, Ed. Anastasia, 1994, p. 
58-61; Marcel Cojocaru, Spiritualitate şi cultură în Țările Române în 
secolele XV-XVI, Teză de doctorat sub îndrumarea Acad. Emilian 
Popescu, Facultatea de Teologie din Bucureşti, 2010, p. 68-99.) 

7% Michael PROKURAT, Alexander GOLITZIN, Michael 
PETERSON, Historical Dictionary of the Ortodox Church, Ed. 
Scarecrow Press, Londra, 1996, p. 158. 

de către ea a tainei transcendentale a divinității”. 


Se pot distinge mai multe faze şi personalităţi 
harismatice în istoria isihasmului: 

1) Pustnicii Egiptului, primii teologi ai rugăciunii 
neîncetate  („dicteurile Sfântului Antonie cel Mare”; 
instruirea dumnezeiască primită de Sfântul Arsenie cel Mare 
(354-449): «Fugi, taci, linişteşte-te!'5; Omiliile duhovniceşti 
ale Sfântului Macarie Egipteanul — (prima atestare a 
rugăciunii „Doamne miluieşte!”) „un moment al misticii 
răsăritene... autorul e un călugăr care se adresează călugărilor 
pentru a-i edifica asupra vieţii lăuntrice din punct de vedere 
ascetic şi mistic”"”; Evagrie Ponticul cu al său Tratat practic 
şi Rugăciune a minţii), Diadoh din Foticeea („Doamne 
lisuse!”). 

Există două trăsături distinctive ale Părinților 
deşertului (după Lucien Regnault) “: 

i. Au plecat să viețuiască în adâncul deşertului 
(Avva Antonie cel Mare în Muntele Qolzum; Avva Ammun 
în Nitria, apoi în Kellia; Avva Macarie în Sketis), ceea ce 
îi diferenţiază de toți monahii egipteni, solitari sau 
chinoviți, ce locuiau în vecinătatea oraşelor şi satelor, fie 
în Delta, fie în Valea Nilului. 

ii. Sunt singurii ce exercită o paternitate specială, 

care îi face să fie numiţi „ avva”. 


77 Steven RUNCIMAN, Marea Biserică în captivitate, Ed. Sophia. 
2013, p. 316. 

78 Patericul sau Apoftegmele Părinților din pustiu, trad. Cristian 
Bădiliță, Ed. Adevărul, Bucureşti, 2011, p. 54. 

7 Nichifor CRAINIC, Curs de Teologie Mistică : prelegeri ţinute la 
Facultatea de Teologie a Universităţii din Bucureşti studenţilor din 
anii III şi IV... p. 61. 

% Lucien REGNAULT, Viaţa cotidiană a Părinților deşertului în 
Egiptul secolului IV, Ed. a IIl-a, trad. loan I. Ică jr., Ed. Deisis, Sibiu, 
2013, p. 12. 


66 


Nichifor Crainic prezenta această fază a 
monahismului, în cursul său de mistică din 1937-1938, în 
felul următor: „începe să se dezvolte monahismul anahoret şi 
apoi monahismul cenobit. Asceţii primelor veacuri trăiau în 
lume. Acum se retrag în pustie, sau se adună organizaţi, în 
mănăstire. Izvoarele spiritualităţii monahale le găsim în 
dicteurile lui Antonie cel Mare care nu ştia carte, în Viaţa lui 
scrisă de Atanasie cel Mare, în regulile lui Pahomie, şi în 
regulile Sfântului Vasile, care constituie până azi, baza 
monahismului răsăritean. De asemenea, în Instituţiile 
monahale şi în celelalte scrieri al lui loan Casian [...]. Noi 
avem însă Patericul sau «Cuvintele părinţilor bătrâni», care e 
de asemenea o antologie în care experienţa duhovnicească a 
marilor anahoreţi este expusă sub formă de povestiri, de 
sfaturi, de sentințe sau de anecdote bogate în înţelesul 
spiritual”*!. 

2) Capadocienii — Sf. Grigorie Teologul de Nazianz 
(c.330-390), Sf. Vasile cel Mare (330-379) şi fratele său Sf. 
Grigorie de Nyssa (c.335-c.395); „capadocienii nu au 
altceva mai caracteristic decât statornicia în credință şi 
dragostea sinceră pentru dogma Sfintei Treimi” ®© (Sf. 
Grigorie Teologul de Nazianz). 

„Despre viaţa lui Moise sau Despre desăvârşirea prin 
virtute”, lucrarea Sfântului Grigorie de Nyssa este 
considerată primul tratat de mistică din literatura creştină, în 
care urcuşul duhovnicesc spre desăvârşire este asemănat cu 


8l Nichifor CRAINIC, Curs de Teologie Mistică: prelegeri ţinute la 
Facultatea de Teologie a Universităţii din Bucureşti studenţilor din 
anii III şi IV..., p. 61. 

SE Grigorie Teologul (de Nazianz), Cuvânt la Naşterea 
Mântuitorului lisus Hristos, Cuvânt la Sfintele Paşti, Panegiric 
(cuvânt de laudă) la Sf. Vasile cel Mare, Ed. IBMO, București 2009, 
p. 105. 

urcuşului lui Moise pe Muntele Sinai: „Dar ce înseamnă 
intrarea lui Moise în întuneric şi vederea lui Dumnezeu în 
acesta? Căci ceea ce istoriseşte acum pare oarecum contrar 
primei arătări a lui Dumnezeu. Căci atunci, Dumnezeu S-a 
arătat în lumină, iar acum, în întuneric. Dar nici acest lucru 
nu-l socotesc abătându-se din şirul celor tâlcuite de noi după 
înţelesul lor mai înalt. Căci cuvântul ne învaţă prin acestea că 
cunoaşterea dreptei credințe se arată prima dată în lumină 
celor ce o primesc. Pentru că ceea ce se cugetă contrar dreptei 
credinţe e întuneric; iar alungarea întunericului se face prin 
împărtaşirea de lumină. Dar mintea înaintând şi, printr-o 
luare-aminte din ce în ce mai mare şi mai desăvârşită, 
ajungând la întelegerea adevăratei cunoaşteri a Celui ce este, 
cu cât se apropie mai mult de vedere (contemplare), cu atat 
vede mai mult că firea dumnezeiască este de nevăzut (de 
necontemplat, de neînțeles). Părăsind deci tot ce se vede, nu 
numai câte le cuprinde cu simţurile, ci şi pe cele câte 
socoteşte mintea că le vede (le întelege), înaintează mereu 
spre cele dinăuntru până ce, străbătând prin multa străduință 
de a întelege, la ceea ce este de nevăzut şi de neînțeles, acolo 
vede pe Dumnezeu. Căci în aceasta constă adevarata 
cunoaştere a Celui căutat: că a-L cunoaşte stă chiar în faptul 
de a nu-L cunoaşte. Pentru că Cel căutat e mai presus de orice 
cunoaştere, înconjurat din toate părţile de necuprinsul Lui, ca 
de întuneric. De aceea zice şi înteleptul loan, ajuns în acest 
întuneric strălucitor, că «pe Dumnezeu nimeni nu L-a văzut 
vreodată» (loan 1, 18). Căci cunoaşterea ființei 
dumnezeieşti rămâne neapropiată nu numai oamenilor, ci 
şi întregii firi gândite cu mintea (inteligibile). Când deci 
Moise ajunge mai tare în cunoaştere, mărturiseşte că vede pe 
Dumnezeu în întuneric, pentru că e propriu firii lui 
Dumnezeu să fie mai presus de orice cunoaştere şi 

înţelegere”*?. 


Aşadar Dumnezeu nu poate fi cunoscut în ființa Sa 
(incognoscibilitatea lui Dumnezeu şi incomprehensibilitatea 
fiinţei Sale), dar poate fi cunoscut prin energiile Sale prin 
care El se împărtăşeşte omului: „deci, pentru că noi 
concepem feluritele energii ale Puterii transcendente, noi dăm 
numele fiecăreia dintre energiile care ne sunt cunoscute”s“ 
(Grigore de Nyssa către Ablabius). 

3) „Scoala sinaitică” şi „legarea Numelui lui lisus de 
respiraţie”, părinţi specializaţi în deosebirea duhurilor şi 
paza gândurilor - Sinaiţii (Sf. loan Scărarul — sec. VI-VII - 
„Pomenirea lui lisus să se unească cu răsuflarea ta și 
atunci vei cunoaşte folosul liniştii/isihiei!” (Sf. loan 
Scărarul, Scara, treapta 27, 25);  Isihie Sinaitul, Filotei 
Sinaitul, Anastasie Sinaitul, Sf. Grigorie Sinaitul) — de la 
Mănăstirea Preasfintei Născătoare de Dumnezeu a Rugului 
Aprins din Muntele Sinai, unde Dumnezeu i s-a arătat lui 
Moise în minunea Rugului Aprins, poruncindu-i să se 
întoarcă în Egipt şi să aducă pe fiii lui Israel la muntele 
Horeb pentru a I se închina; este locul unde se poate vedea 
peştera în care locuia Ilie şi unde s-a învrednicit să vorbească 
cu Dumnezeu (3 Regi 19, 9 — 15). 

Nichifor Crainic îl introduce pe Sf. loan Scărarul, în 
Cursul său de Mistică Ortodoxă în modul următor: „loan 
Scărarul e autorul cărţii de renume universal Scara 
Paradisului şi al cărţii către păstor, cu sfaturi pentru 
superiorii mănăstirilor. loan se mai numeşte şi Sinaitul 


83 Sfântul Grigorie de Nyssa, Despre viaţa lui Moise sau Despre 
desăvârşirea prin virtute, trad. Pr. Prof. Ion Buga, Ed. Sf. Gheorghe- 
Vechi, 1995, p. 123-124. 

% John MEYENDOREF, Sfântul Grigorie Palamas şi mistica 
ortodoxă, trad. Angela Pagu, cuv. înainte Teodor Baconsky, Ed. 
Humanitas, Bucureşti, 2007, p. 48. 

fiindcă şi-a petrecut viaţa în Muntele Sinai, locul de origine al 
marii mişcări mistice care este isihasmul; se mai numeşte şi 
Scolasticul nu numai fiindcă era un om învăţat, dar fiindcă 
opera sa a ajuns îndreptarul vieţii spirituale. Numele lui însă 
cel mai obişnuit e acela de loan Climax (de la 
climax=«scară»). Scara paradisului e prima încercare 
considerabilă de sistematizare a experienţei ascetice din 
veacurile anterioare. loan o face la cerere cu scopul precis de 
a învăţa pe cei doritori de viață desăvârşită. E, prin urmare, o 
metodă ascetico-mistică. Scara e un simbol al progresului 
ascendent către perfecţiune. Ea are 30 de trepte — iarăşi un 
simbol, fiindcă 30 de ani are viaţa ascunsă a Mântuitorului. 
Fiecare treaptă reprezintă un grad de perfecţiune. Din această 
concepţie a lui loan Scărarul ne încredinţăm definitiv, dacă 
mai era nevoie, că lisus Hristos e centrul misticii ortodoxe şi 
că, în afară de El, ortodoxia nu concepe viaţa desăvârşită”, 

Părintele Arsenie Boca (1910-1989) a audiat acest 
curs de mistică ortodoxă în anii °30. Prezentarea făcută de 
profesorul Nichifor Crainic persoanei şi operei Sfântului Ioan 
Scărarul cu siguranţă a constituit impulsul pentru ca tânărul 
Zian Vălean Boca să traducă această capodoperă 
duhovnicească bizantină (probabil din limba franceză): „Aşa 
s'a întâmplat că odată, plăcându-mi foarte mult scrierea 
mistică a sfântului loan Scărarul, am tradus-o în româneşte, 
în vreme de 5 luni. M-a ajutat foarte mult la încheierea 
convingerii mele de-a intra în călugărie”56. 


85 Nichifor CRAINIC, Curs de Teologie Mistică: prelegeri ţinute la 
Facultatea de Teologie a Universităţii din Bucureşti studenţilor din 
anii III şi IV... p. 64. 

% ACNSAS, fond Penal, dosar 13928, f. 17-21. [Autobiografie, 17 
iulie 1945, Ieromonahul Arsenie; Autobiografia poartă ştampila 
„Biroul Siguranţei. Poliţia Oraşului R. Vâlcea”, precum şi însemnarea 
„23-7-945, vizat de noi spre neschimbare, Comisar ss/neidentificată”]. 

4) Sfântul Dionisie Areopagitul (Ierarhia cerească, 
Ierarhia bisericească, Despre numele divine, Teologia 
mistică) este „filosoful Bisericii prin excelenţă, adică al 
universalei rânduieli dumnezeieşti pentru salvarea omului din 
păcat... e un filosof fără biografie. Nimeni nu ştie până astăzi 
cine a fost, când şi unde a trăit. Scrierile lui sunt semnalate 
întâia oară în anul 533, stârnind încă de atunci oarecare 
nedumerire. Dar numele pe care îl purtau aceste scrieri şi 
frumuseţea seducătoare a filosofiei pe care o cuprind au făcut 
ca tot Evul Mediu să creadă că autorul lor e însuşi Dionisie, 
învățatul grec pe care Sfântul Apostol Pavel l-a convertit prin 
celebra cuvântare rostită în Areopagul atenian... De abia în 
timpul Renaşterii, adică după o mie de ani de la ivirea operei, 
autenticitatea ei începe să fie pusă la îndoială. Nu i se 
contesta valoarea, ci numai faptul că autorul ar fi însuşi 
Dionisie cel din Areopagul atenian. Chestiunea a fost reluată 
de învăţaţi din veacul al XIX-lea, care, pe baza criticii 
textelor şi a argumentării istorice, au ajuns la concluzia că 
autorul n-ar fi însuşi DionisieAreopagitul, care a trăit în 
secolul întâi al erei creştine, ci un filosof ortodox, probabil 
din secolul V sau VI, care şi-ar fi semnat cărţile nu cu numele 
său adevărat, ci cu acela al Sfântului Dionisie Areopagitul... 
Dionisie Areopagitul e părintele filosofiei noastre mistice”*”. 

„Viaţa mistică, după Dionisie, e 0Ewow (teosis) 
îndumnezeire, prin iubire şi supracunoaştere... cunoaşterea 
teologică nu e pur omenească devreme ce convingerea 
religioasă e dilatată supraomeneşte de energiile harului divin. 
Ea e deci o cunoaştere teandrică după chipul lui Hristos cel 
istoric. lisus Hristos, «Dumnezeu şi Om împreună, zice 
Dionisie, a făcut cunoscut lumii un nou mod de a lucra, 


* Nichifor CRAINIC, Dionisie Areopagitul, Revista Gândirea, an 
XIII, 1944, nr. 4-5, p. 185-186. 

lucrarea teandrică»... în concepţia lui Dionisie, orice fel de 
cunoaştere vine de la Dumnezeu şi merge către Dumnezeu. 
Cunoaşterea creştină e în genere teandrică [teos=divin, 
andros=uman; dumnezeiesc-omenească]. Dar e mai mult sau 
mai puţin, e mai mult omenească sau mai mult dumnezeiască 
după feluritele puteri omeneşti angajate în ea şi după 
feluritele haruri dumnezeieşti care participă în lucrarea ei. Pe 
lângă aceasta există însă şi un alt mod de a cunoaşte, cu totul 
neobişnuit pentru condiţia terestră, neaşteptat, năprasnic,peste 
puterile omului: cunoaşterea supranaturală extraordinară. Ea 
e simplă, imediată,pur spirituală, unitivă, fiindcă e după 
modul divin, pe cât se poate. Această cunoaştere e 
contemplaţia mistică. Ea are caracterul fulgerător a unei răpiri 
a omului din lume, al unei smulgeri din sine însuşişi al unei 
ridicări năprasnice dincolo de tot ce există”. 

Sfântul Maxim Mărturisitorul şi teologia rațiunilor 
dumnezeieşti din făpturi, Sfântul loan Damaschin, sunt 
sfinţi care nu pot lipsi dintr-o istorie a misticii ortodoxe. 

5) Sf. Simeon Noul Teolog (949-1022) — „această 
excepţională figură de vizionar ceresc, ne-a lăsat de asemenea 
Cuvântările şi Imnurile sale în care se găsesc şi consideraţii 
teoretice asupra contemplaţiei mistice şi mărturisirile extrem 
de valoroase ale propriei sale trăiri în Dumnezeu”*”. Teologia 
sa este o teologie a luminii dumnezeieşti. Susţinea: „Nimeni 
nu poate vorbi despre Dumnezeu dacă nu L-a văzut!”. 
Adjectivul mistikos (uvorIkos; tainic, ascuns) sugerează la Sf. 
Simeon experienţe legate de vederea lui Dumnezeu ca lumină 


% Nichifor CRAINIC, Curs de Teologie Mistică: prelegeri ținute la 
Facultatea de Teologie a Universităţii din Bucureşti studenţilor din 
anii III şi IV..., p. 79; 85. 

® Nichifor CRAINIC, Curs de Teologie Mistică: prelegeri ţinute la 
Facultatea de Teologie a Universităţii din Bucureşti studenţilor din 
anii II] şi IV..., p. 72. 

necreată ce transfigurează sufletul şi trupul celor care au 
experienţe mistice”. 

Preotul Ştefan Dobra evoca momentele în care 
Nichifor Crainic le-a vorbit studenţilor de Sf. Simeon Noul 
Teolog la cursurile de mistică ortodoxă: „Cine poate să 
descrie starea sufletească pe care am trăit-o când dl. Crainic, 
cu neîntrecuta-i artă a cuvântului, ne-a povestit un asemenea 
moment de transfigurare a celui mai mare mistic din Răsărit: 
Sf. Simeon Noul Teolog ? Mintea în loc ni s-a oprit, inima ni 
s-a deschis, obrajii ni s-au îmbujorat şi ochii noştri şi-au 
depăşit puterea naturală şi-n adâncimea a zece veacuri l-au 
văzut pe nemuritorul Sfânt în chilia sa «ieşit cu trup cu tot din 
lucrurile pământeşti», înfăşurat în mantia înfricoşător de 
strălucitoare a unei lumini ce-i «năvălea corpul întreg»””. 
Părintele Arsenie Boca îşi însuşise învățătura acestui sfânt 
ortodox încă de la aceste cursuri de mistică ortodoxă ţinute de 
Nichifor Crainic la Facultatea de Teologie, în anii '30, şi 
făcea referire la Sf. Simeon într-o scrisoare către Părintele 
Daniil (viitorul Episcop al Daciei Felix): „Ai aflat de la Sf. 
Simeon Noul Teolog că trebuie să fim conştienţi de lisus 
Hristos pe care-l avem în noi şi care prinde toată viaţa şi 
sensul vieţii noastre pământeşti”?. 

6) Mişcarea de înnoire duhovnicească a isihaştilor 
de la Muntele Athos din secolul al XIV-lea (post-cruciade 
şi înainte de cucerirea otomană a Constantinopolului din 
1453 şi transformarea sa în Istanbul) şi metoda lor psihofizică 
de rugăciune: Nichifor Monahul din Singurătate; Sfântul 


” Ilarion ALFEYEV, Sfântul Simeon Noul Teolog şi tradiția 
ortodoxă... p. 15. 

” Preot Ştefan DOBRA, Magister Ad Cathedram, în Revista 
Gândirea, anul XIX, nr. 4, apr. 1940, p. 294. 

“2 Pr. Arsenie Boca, Scrisoare către Pr. Daniil [Sinaia, 11 oct. 1989], 
la: www.nistea.com/boca-scrisoare.htm [accesat 7 aug. 2014]. 

Grigorie („cel dumnezeiesc”) Sinaitul (1255-1346)%, „mai 


sf Grigorie Sinaitul (n. 1255, Koukoulos, Asia Mică; f 1346, 
Muntele Katakryomenos, Paroria). La vârsta de c. 27 ani, „a fost luat 
între sulițe şi dus în robie” de turci, împreună cu părinţii şi fraţii săi, în 
vremea împăratului bizantin Andronic al II-lea Paleologul (1282- 
1328); creştinii din Laodicea l-au răscumpărat, ajungând apoi monah 
rasofor în Cipru, ucenicind pe lângă „un bărbat monah, care şi-a ales o 
viaţă trăită în linişte şi de sihastru”; „ca un alt Moise văzător de 
Dumnezeu”, la scurt timp a mers la M-rea Rugului Aprins (Sf. 
Ecaterina) de pe Muntele Sinai, unde a fost tuns în monahism, 
„străduindu-se să devină fără dorinţe materiale, într-un trup material”, 
iar ca ascultare a îndeplinit slujba de magopeţ (brutar) pentru trei ani; 
simțind invidia celorlalţi, „a ieşit în taină din mănăstire şi a luat cu 
sine pe cinstitul Gherasim”, ucenicul său; a călătorit la Ierusalim 
pentru a se închina la Locurile Sfinte, apoi a rămas în Creta, unde „şi- 
a aflat o peşteră după dorinţa sa şi acolo şi-a aflat locuinţă”; tot aici, 
prin descoperire dumnezeiască, l-a întâlnit pe pustnicul Arsenie „de 
Dumnezeu văzătorul”, care iubea liniştea (isihia) şi care i-a vorbit 
despre „păzirea minţii” (gr. nepsis, trezvie), „deşteptarea cea 
adevărată” şi „rugăciunea curată: Doamne lisuse Hristoase, Fiul lui 
Dumnezeu, miluieşte-mă pe mine, păcătosul!”(p. 22); îmbogăţit cu 
aceste învățături, a plecat la Muntele Athos, pe care l-a cercetat în 
întregime, însă monahii întâlniți „fiind întrebaţi despre linişte, despre 
păzirea minţii, despre vedenie, au spus că nu au cunoştinţă de ele”; 
aici s-a stabilit la Schitul Magula (aproape de M-rea Filotei), „unde a 
întâlnit trei monahi, care se numeau: Isaia, Corneliu şi Macarie, pe 
care, cu adevărat, i-a cunoscut că încă au puţină îndeletnicire întru 
fapta bună cea lucrătoare şi întru cea văzătoare”; „şi-a zidit o sihăstrie, 
ca să poată vorbi el singur numai cu Dumnezeu [...]. După aceea, aşa 
aflându-se, şi-a adus aminte de cinstitul şi sfinţitul bărbat, adică de 
acela ce locuia în insula Creta şi şi-a adus bine aminte, în sufletul său, 
câte i-a sfătuit bărbatul acela, în împăcarea sa cu sufletul, pentru 
linişte şi rugăciune, câte i-a tâlcuit pentru trezirea minţii. Deci, cu 
aceste cuvinte iubitoare de Dumnezeu al acelui <bărbat Arsenie> 
întipărindu-şi-le în minte, cu sârguință, adunându-le întru sine, şi 
închinate Sfântului Duh, am putea spune că s-a pironit în crucea lui 
Hristos, «Domnul lisus Hristos, Fiul lui Dumnezeu», cu acele cuvinte 
rugându-se mereu: «miluieşte-mă pe mine, păcătosul», în durerea 
sufletului, şi în zdrobirea inimii, cu suspinuri din adâncuri, cu duh de 
umilință, udând fața pământului cu lacrimi fierbinţi... casa în care 
locuia i se părea că este plină de lumină cu strălucirea darului, 

mult un maestru al vieţii duhovniceşti decât un teolog 
sistematic, el nu încearcă să alcătuiască o justificare teoretică 
a isihasmului, preocuparea sa este să spună ucenicilor săi ce 
să facă, să arate în detaliu şi cu termeni precişi calea de 
rugăciune pe care trebuie să o urmeze” ”: Sfântul Grigorie 
Palama (1296-1359), „apologetul şi teologul isihasmului, 
integrând tradiţia ascetică şi mistică a isihaştilor în sistemul 


umplându-se de bucurie nespusă şi de veselie” (p. 22); nici la Muntele 
Athos nu a scăpat de invidia unor călugări „orbiţi de o lumină străină” 
care i-au făcut cu „deadinsul rău şi s-au răzvrătit prin năravuri şi 
vicleşuguri”, în batjocură spunând că „a venit un nou învățător” şi 
reproşându-i cu obrăznicie: „Nu ne vei învăţa tu calea pe care nici noi 
n-o ştim”; astfel şi-au pus în gând să-l izgonească din Muntele Athos; 
Sf. Grigorie a fost primit în alt loc din Sfântul Munte, la Protaton; 
jafurile şi invaziile turcilor conduc la plecarea sa din Muntele Athos — 
merge la Tesalonic, apoi în insula Chios cu intenţia de a ajunge la 
Muntele Sinai, însă un monah îi face să se răzgândească şi merg la 
Constantinopol, de unde, după o scurtă şedere, pleacă „în străfundul 
pustiu al Paroriei”, în M-ții Stradja, la graniţa dintre Imperiul Bizantin 
şi Bulgaria; aici au avut probleme din cauza unui monah Amirali care 
din invidie a tocmit o ceată de tâlhari pentru a-i prăda; Sf. Grigorie 
reuşeşte să scape şi pleacă la Constantinopol, apoi iarăşi în Muntele 
Athos; invaziile barbare şi „sporovăiala călugărilor” îl fac să revină la 
Paroria -,„pustietatea cea adâncă şi nelocuită” (p. 53), în Muntele 
Katacryomene, primind ajutorul împăratului bulgar loan Alexandru; 
aici a dezvoltat un important centru isihast (patru lavre) cu monahi 
greci, sârbi, bulgari, români, denumit de unii „isihasm internaţional”: 
„acel pustiu se va schimba într-o cetate prea strălucită pentru monahi” 
(p. 50); cunoşcându-şi dinainte sfârşitul, a adormit în 27 noiembrie. 
1346; Din acest centru balcanic s-a răspândit isihasmul („„monahismul 
contemplativ”) în ortodoxia slavă (Sf. Teodosie din Târnovo, Sf. 
Romil din Vidin, patriarhul Eftimie [de Târnovo] al Bulgariei şi 
mitropolitul Ciprian al Kievului) şi românească (prin Sf. Nicodim de 
la Vodița, Tismana şi Prislop, care a purtat corespondenţă cu Eftimie 
de Târnovo). (Patriarhul Calist al Constantinopolului, Viaţa şi faptele 
Sf. Grigorie Sinaitul, text bilingv slavo-român, trad. Dragoş Şesan, 
Ed. Universităţii din Bucureşti, 2013). 

” Kallistos WARE (Mitropolit de Diokleia), Rugăciunea lui Iisus în 
scrierile Sfântului Grigorie Sinaitul... p. 6. 

doctrinei creştine ca întreg şi oferind astfel o neclintită 
temelie dogmatică pentru metodele monahale de 
rugăciune”’. Sfântului Nicodim de la Vodița, Tismana şi 
Prislop (1406, 26 dec.), isihastul-organizator al mănăstirilor 
cu viață de obşte din Țările Române, îi datorăm pătrunderea 
isihasmului şi a duhului filocalic pe teritoriul românesc (încă 
din sec. XIV). 

Tot în secolul al XIV-lea Sfântul Nicolae Cabasila 
redactează capodopera ortodoxă „Despre Viaţa în Hristos ”” 
cu un pronunțat caracter mistic-liturgic („Viaţa în Hristos se 
dobândeşte prin Sfintele Taine”; „prin Sfintele Taine... 
strălucirea vieţii viitoare... îşi face loc în lumea aceasta”), în 
care dezvoltă teme legate de viața duhovnicească a cărei 
esenţă este comuniunea omului cu Hristos (elementul esenţial 
este „identitatea voinţei noastre cu voinţa lui Hristos... 
dezlipirea voinţei omului şi oferirea acesteia lui Hristos” °), 
străduindu-se să arate că „valoarea adevărată a omului şi 
adevărata renaştere şi dreptate se găsesc în Dumnezeu-Omul 
Hristos, adică în Ortodoxie” (concepţia sa a fost numită de 


% Kallistos WARE (Mitropolit de Diokleia), Rugăciunea lui lisus în 
scr ierile Sfântului Grigorie Sinaitul... p. 6. 

% Cartea „Despre viaţa în Hristos” de Sf. Nicolae Cabasila a fost 
tradusă în limba română de Pr. Prof. Dr. Teodor Bodogae (1911-1994) 
şi publicată în 1946 la Sibiu. Minunata copertă a fost realizată de 
Părintele Arsenie Boca. Cei doi fuseseră colegi la Academia de 
Teologie din Sibiu (1929-1933). Părintele Teodor Bodogae susţinuse 
o teză de doctorat monumentală despre Ajutoarele româneşti la 
mănăstirile din Sfântul Munte Athos (1938). 

” Sf. Nicolae Cabasila, Despre Viaţa în Hristos, trad. Pr. Prof. Teodor 
Bodogae, Ed. IBMBOR, Bucureşti, 2009, p. 33. 

* Panayotis NELLAS, Hristos, dreptatea lui Dumnezeu şi îndreptarea 
noastră — pentru o soteriologie ortodoxă, trad. Pr. Prof. Dr. loan Ică 
jr., Ed. Deisis, Sibiu, 2012, p. 350. 

” Panayotis NELLAS, Hristos, dreptatea lui Dumnezeu şi îndreptarea 
noastră — pentru o soteriologie ortodoxă..., p. 349. 

cercetători isihasm laic): rolul Sfântului Botez în viața 
duhovnicească; roadele Sfântului Mir în viața 
duhovnicească, roadele Sfintei Împărtăşanii în viața 
duhovnicească; cum putem păstra roadele vieții duhovniceşti 
dobândite prin Sfintele Taine; cum se schimbă sufletul 
creștinului dacă, pe lângă harul Sfintelor Taine, se adaugă și 
strădania proprie. 

7) Mişcarea filocalică din secolul al XVIII-lea, 
adică relansarea spiritualității isihaste prin traducerea şi 
publicarea textelor din această categorie: 

(I) Paisianismul şi Filocalia (românească) de la 
Dragomirna (1769; Moldova), în limba română cu litere 
chirilice, rămasă în manuscris, prima Filocalie într-o limbă 
modernă”, tradusă de monahii români din şcoala monahală 
a Sfântului Paisie Velicikovski de la Neamţ („Veacul de aur 
al Ortodoxiei româneşti”!! — N. Crainic). 

Paisie Velicikovski de la Dragomirna, Neamţ şi 
Secu (1722-ţ 15 noiembrie 1794) s-a născut la Poltava 
(Ucraina), al unsprezecelea copil din cei doisprezece ai 
protoiereului loan şi al Irinei. A studiat la şcoala primară din 
Poltava, apoi la Academia din Kiev, organizată după model 
apusean, ceea ce i-a displăcut. La 17 ani a devenit rasofor 
primind numele Platon la o mănăstire din Ucraina. Între 
1743-1746 s-a nevoit în schiturile din Ţările Române, apoi a 
mers la Muntele Athos unde a petrecut 17 ani (1746-1763) în 
viaţă ascetico-mistică şi căutări de manuscrise ale părinţilor 
mistici. 


'% Prof. Dr. Dan ZAMFIRESCU, Paisianismul. Un moment românesc 
în istoria spiritualităţii europene, Ed. Roza Vânturilor, Bucureşti, 
1996, p. 13. 

19! Nichifor CRAINIC, Cursurile de mistică, st. intro. şi ed. loan I. Ică 
jr., Ed. Deisis, Sibiu, 2010, p. 312. 

Într-o scrisoare către arhimandritul Teodosie de la 
Sihăstria Sofroniev, Sfântul Paisie vorbeşte despre aventura 
căutării manuscriselor Părinților filocalici: 

„Și după mai mulți ani ai petrecerii mele în Sfântul Munte, 


învățând în parte să vorbesc limba greacă, tot mai Stăruitor, cu 
durere în inimă, mă lua gândul să caut cărţile elino-greceşti ale 
Sfinților Părinţi, nădăjduindu-mă ca după ele să fac îndreptarea 
celor slavone. Și în multe locuri, şi în mai multe rânduri căutând 
(întrebând), nu le-am putut dobândi [...] ci de la toți într-un glas 
acest răspuns am auzit: «Noi nu numai că nu cunoaştem 
asemenea cărţi, dar şi de numele acestor sfinţi nu am auziti». Un 
asemenea răspuns primind, numai Dumnezeu ştie în ce nedumerire 
am căzut, chibzuind că, dacă într-un aşa loc sfânt ales de 
Dumnezeu şi întru acea linişte şi petrecere în tăcere a călugărilor 
şi unde mulţi şi mari şi desăvârşiţi sfinţi au trăit, nu m-am 
învredhicit, nu numai să dobândesc mult doritele acele sfinte cărți, 
ci nici măcar numele acestor sfinţi să le aud de la cineva [...]. 
Mergând eu odată cu doi fraţi de la Sfânta şi Marea Lavră a 
Sfântului Atanasie Athonitul către marele schit Sfânta Ana al 
Lavrei, am ajuns în dreptul colinei Sfântului Prooroc Ilie, care are 
în înălţime a treia parte din marele, preaînaltul, Sfântul Munte 
Athos, sub care colină, pe un loc destul de înalt, dinspre mare, se 
află un schit al Sfântului Vasile cel Mare, întemeiat nu demult de 
călugării cei veniţi din Chesareea Capadociei, pe un loc foarte 
aspru [...]. Venind noi în schitul acela şi şezând aproape de sfânta 
biserică, ne-a văzut un preacuvios călugăr, care ne-a deschis. lar 
după închinăciunea noastră în acea biserică la sfintele icoane, 
ieşind din ea, ne-a chemat cu dragoste în chilia sa, pentru a ne 
odihni de osteneala drumului, şi a ieşit să ne pregătească nouă 
ceva de mâncare. Privind eu pe masa de lângă fereastră, am văzut 
o carte deschisă pe ea, din care se copia alta, căci era copist de 
meserie [călugărul]. Și, uitându-mă la acea carte, am văzut că era 
a Sfântului Petru Damaschin, pe care văzând-o, nu pot spune de 

câtă bucurie sufletească m-am cuprins, căci mi s-a părut că m-am 
învrednicit să văd o comoară cerească pe pământ. lar când s-a 
întors el în chilie, am început a-l întreba cu multă bucurie şi 
nemărturisită mirare, de unde are o asemenea carte în locaşul lui 
sfânt? El mi-a spus, cum că are şi altă carte a aceluiaşi sfânt, cu 
douăzeci şi patru de cuvinte, după alfabet. Apoi l-am întrebat dacă 
mai are şi altele asemenea cărți? Mi-a răspuns că se mai găsesc 
acestea: a Sfântului Antonie cel Mare, a Sfântului Grigorie 
Sinaitul, dar nu toată, a Sfântului Filotei, a Sfântului Isihie, a 
Sfântului Diadoh, a Sfântului Thalasie, a Sfântului Simeon Noul 
Teolog, Cuvânt pentru rugăciune, şi a Sfântului Nichifor 
Monahul, Cuvânt pentru rugăciune, Cartea Sfântului Isaia şi 
alte asemenea cărţi. lar a Sfântului Nichita Sthitat, numai 
douăzeci şi două de capete, dar întreagă se află doar în 
bibliotecile marilor mănăstiri. 

Întrebându-l pe el, de ce eu, căutând cu durere în inimă 
atâta timp asemenea cărţi, nu le-am dobândit, şi cu sârguință pe 
multe cinstite feţe întrebând, nici a auzit de ele nu m-am 
învrednicit. Mi-a răspuns mie, zicând: «Aceasta este, după părerea 
mea, pricina, că aceste cărți sunt scrise în cea mai curată limbă 
elino-grecească, pe care acum, în afară de persoanele învăţate, 
abia găseşti pe cineva dintre greci să le înţeleagă, mulţi însă 
nicidecum nu le înţeleg. De aceea şi cărţile acestea puţin de nu au 
ajuns în desăvăeşită uitare, şi pentru aceea nu te-ai învrednicit să 
auzi despre cărţile ce ai întrebat». 

Iar cei şapte călugări ce petreceau în schit, aflându-se încă 
în țara lor, în Chesareea Capadochiei, auzise îndeajuns despre 
aceste cărţi şi, venind în Sfântul Munte, cu multă osteneală şi timp, 
şi nu cu puţină cheltuială, câştigând din lucrul său de mână, 
plătind persoanelor luminate, au învăţat, nu numai limba 
obişnuită, dar şi pe cea elino-grecească. Și dobândind, cu ajutorul 
lui Dumnezeu, din oarecare mănăstiri asemenea cărţi, le copiază, 
le citesc, se folosesc şi se nevoiesc, după puterile lor, întru acea 
după ele lucrare. 

Auzind eu acestea, m-am bucurat nespus pentru 


dobândirea pe pământ a unei asemenea comori cereşti şi am 
început să-l rog pe el cu sârguință, ca, pentru dragostea lui 
Dumnezeu, să-mi copieze şi mie aceste cărți, făgăduindu-i să-i dau 
orice preț îmi va cere pentru osteneala sa. El însă, având mult de 
scris, nu s-a învoit şi m-a dus la alt copist, ce petrecea în acelaşi 
schit. Pe acela, cu aceeaşi mare sârguinţă, l-am rugat pentru 
copierea cărților Sfinţilor Părinţi, făgăduindu-i să-i dau pentru 
osteneală un preţ întreit. El însă, pentru dragostea lui Dumnezeu, 
văzând dorința mea de dobândire a acelor cărți, trei preţuri nu a 
vrut, dar, pentru cel obişnuit mi-a făgăduit o parte din cărți să-mi 
copieze, cât îi va sta în putinţă, pentru că şi el însuşi avea mult de 
Scris. 

Și astfel în mai mult de doi ani, înainte de ieşirea noastră 
din Sfântul Munte, a început să le copieze, cât îi da lui mâna, 
copiindu-mi o parte din mult doritele cărţi, pe care eu cu toată 
bucuria primindu-le, ca pe un dar dumnezeiesc din cer trimis nouă, 
am ieşit din Sfântul Munte al Athosului, pentru mai lesnicioasa a 
celor de trebuinţă nevoi în ţările din partea locului (în Moldova), 
întru îndestularea soborului nostru. 2 

Tot în Sfantul Munte primeşte schima mică şi numele 
Paisie de la părintele Vasile de la Poiana Mărului din Munţii 
Buzăului (1692 - ț 25 aprilie 1767; canonizat în 2003 de 
B.O.R.), care se afla în vizită la Athos. În 1757 s-a instalat la 
schitul Sf. Proroc Ilie, apoi din cauza numărului prea mare de 
călugări care doreau să-l aibă ca îndrumător s-a stabilit la M- 
rea Simonopetra, dar din cauza datoriilor mari ale acestei 
mănăstiri şi a creditorilor care cereau sume exorbitante, a 
plecat în Moldova-Bucovina, la M-rea Dragomirna, unde a 
stat 12 ani (1763-1775), până la 14 oct. 1775, când Bucovina 


'2 Sfântul Paisie de la Neamţ, Cuvinte şi scrisori duhovniceşti. Vol. 1, 
trad. Valentina Pelin, pref. Virgil Cândea, Ed. Tipografia Centrală, 
Chişinău, 1998, p. 46-49. 

a intrat sub ocupaţia Imperiului Habsburgic. La Dragomirna 
au fost traduse scrierile părinţilor mistici (filocalici) prima 
oară într-o limbă vorbită (Filocalia de la Dragomirna, 1769; 
tradusă în limba română de monahii români din obştea 
stareţului Paisie Velicikovski; rămasă în manuscris — Ms. 
rom. 2597, Biblioteca Academiei Române). În aceeaşi 
scrisoare către arhimandritul Teodosie de la Sihăstria 
Sofroniev, Sfântul Paisie vorbea şi despre textele traduse la 
Dragomirna: 

„Aşezându-ne în Sfânta Mănăstire Dragomirna, am 
început cu toată sârguința să cuget şi să mă frământ, în ce 
Chip aş putea să fac, sau îndreptarea cărților slavone ale 
Sfinţilor Părinţi, sau să încep din nou traducerea lor de pe 
cele elino-greceșşti. 

Şi am început acest lucru în felul următor. 

Mi-am luat ca îndrumare traducerile cărţilor Sfinţilor 
Părinţi în limba moldovenească, pe care le-au tradus de pe 
cărţile elino-greceşti, copiate pentru mine în Sfântul Munte, 
în a lor firească limbă moldovlahă preiubiţii noştri frați, 
Macarie şi Ilarion, dascăli iscusiţi în traducerea cărților şi 
bărbaţi învăţaţi. O parte din ele au fost traduse de fratele 
Macarie încă în Sfântul Munte Athos, iar altă parte la 
Dragomirna. Asemenea şi cinstitul dascăl, părintele Ilarion, 
a tradus o parte oarecare din acestea în soborul nostru (de la 
Dragomirna). n103 

Pentru următorii 4 ani (1775-1779) s-a stabilit la 
Mănăstirea Secu, ca în final să se aşeze tot în apropiere, la M- 
rea Neamț (la 15 km de Târgu Neamț) din Moldova, unde 


103 Sfântul Paisie de la Neamț, Cuvinte şi scrisori duhovniceşti. Vol. 1, 
trad. Valentina Pelin, pref. Virgil Cândea, Ed. Tipografia Centrală, 
Chişinău, 1998, p. 49-51. 

ajunsese să coordoneze pe calea isihastă a liturghisirii minţii 
în inimă prin Rugăciunea lui lisus 1000 (o mie) de monahi. În 
1793 publică Filocalia slavonă la Moscova. A adormit la 
Mănăstirea Neamţ la 15 noiembrie 1794. Pe lespedea de 


mormânt stă scris în marmură: „Aicea se odihneşte fericitul 
părintele nostrum Starețul ieroschimonah şi arhimandrit 
PAISIE Malorosianul, carele viind de la Muntele Athos în 
Moldova cu 60 de ucenici, şi aici mulţime de fraţi adunând în 
viața de obşte, prin sine o au înnoit, şi aşa către Domnul s-au 
mutat, la anul 1794, noemvrie 15, în zilele binecredinciosului 
Domn Mihai Suţu şi a Preasfinţitului Iacov”. 

A fost canonizat de ruşi în 1988 odată cu Teofan 
Zăvorâtul, Andrei Rubliov, Maxim Grecul, Ignatie 
Briancianinov, Ambrozie de la Optina, iar din 1992 a fost 
trecut în calendarul Bisericii Ortodoxe Române, cu zi de 
prăznuire 15 noiembrie. În data de 19 mai 2014, cu aprobarea 
mitropolitului Teofan Savu al Moldovei şi Bucovinei, a fost 
cercetat mormântul din biserica Mănăstirii Neamț, unde au 
fost descoperite moaştele Sfântului Paisie, ce au fost puse în 
raclă permanent la închinare în biserică. 

(II) Filocalia greacă (Veneţia, 1782) a Sfântului 
Nicodim Aghioritul (1749-1809) şi Macarie al Corintului 
(1731-1805), care făceau parte din mișcarea de înnoire 
duhovnicească şi liturgică a ,, Colivarilor”"!% de la Muntele 


104 „Colivarii” (numiţi astfel în batjocură de către adversari) 
tradiţionalişti s-au ridicat împotriva monahilor de la Schitul „Sfânta 
Ana” (M-rea Marea Lavră, Muntele Athos) care mutaseră (1744- 
1745) săvârşirea slujbei celor adormiţi (a parastaselor cu colivă) de 
sâmbăta, duminica după Dumnezeiasca Liturghie. Motivul: începuseră 
construcţia unei noi biserici şi pentru aceasta munceau şi sâmbăta, iar 
unii dintre ei erau nevoiţi să meargă tot sâmbăta la târgul din capitala 
Athosului (Karyes) ca să-şi vândă rucodelile (lucru de mână). De 
aceea au mutat parastasele pentru adormiţii din neamul celor care 
sponsorizau construcţia, în ziua de duminică. „Colivarii” au luat 

Athos ce aveau în centrul programului lor împărzăşirea deasă 
(în fiecare duminică şi de sărbători; în anumite privinţe chiar 
zilnică) cu Trupul şi Sângele Domnului; 

(II) Filocalia slavonă (Moscova, 1793) a şcolii 
monahale a Stareţului Paisie Velicikovski. 

De asemenea Sfântul Serafim de Sarov (1759-1833) 
va afirma, aproximativ în această perioadă, că adevărata țintă 
a vieţii creştine este dobândirea Sfântului Duh. 


8) Ucenicii stareţului Paisie  Velicikovski din 
Mănăstirile Cernica, Căldărușani, Neamţ (Ţările 
Române) şi Sihăstria Optina (c. 200 km de Moscova) — 
centrul rus al misticii paisiene şi al mişcării de reînnoire 
duhovnicească a Rusiei pre-revoluţionare, vizitat de Feodor 
Dostoievski („Romanul său Frații Karamazov e, de fapt, 
romanul misticii paisiene”, spunea Nichifor Crainic), Nikolai 
Gogol (1809-1852), Vladimir Soloviov (1853-1900), 
Constantin Leontiev (1831-1891), Lev Tolstoi (1928-1910), 
Nikolai Berdiaev (1874-1948). 


atitudine numindu-i „defăimători ai Învierii” (duminica fiind zi a 
Învierii), anticolivarii (aghianiţii, de la „Aghia Ana” = Sfânta Ana) au 
răspuns la atac uneori în stil criminal când doi colivari au fost înecaţi 
de un pirat tocmit de ei. In acest scandal monahal care a împărţit 
Athosul în două tabere au fost implicate nume importante ale vremii 
din partea „colivarilor”: rectorul Academiei Athoniada Neofit 
Kavsocalivitul (1713-1784), Atanasie din Paros (1721-1813), Sf. 
Nicodim Aghioritul (1749-1809), Macarie Notaras al Corintului 
(1731-1805). De asemenea, „colivarii” susțineau  împărtăşirea 
continuă a credincioşilor cu Sfintele Taine în fiecare duminică şi 
sărbători. (Împărtăşirea continuă cu Sfintele Taine. Dosarul unei 
controverse: mărturiile Tradiţiei, trad. loan I. Ică jr, Ed. Deisis, Sibiu, 
2006). 

Filocalia în limba rusă modernă (1877-1889; 5 
volume) a Sfântului Teofan Zăvorâtul!%. Tot Sfântul Teofan 


Zăvorâtul va reedita în 1884 faimoasa cărticică Pelerinul rus 
— Povestirea sinceră a unui pelerin către părintele său 
duhovnicesc (ediţia I, Kazan, 1881). 

Această carte va deveni subiect de roman american 
prin „Franny şi Zooey” al lui J. D. SALINGER (1919-2010), 


105 Teofan Zăvorâtul (1815-1894). Numele său era Gheorghi 
Vasilievici Govorov. S-a născut, la 10 ianuarie 1815, în satul 
Cernavask (gubernia Orlov), unde tatăl său era preot; urmează 
Seminarul Teologic din Orlov (1828-1837), apoi Academia din Kiev, 
unde îl are ca profesor de omiletică pe Iakov Amfiteatrov (1802- 
1848), de la care îşi însuşeşte concepţia că „adevărurile creştine cele 
mai adânci pot fi explicate şi oamenilor celor mai simpli”; teza de 
doctorat „Privire de ansamblu asupra religiei Vechiului Testament” 
(1841). Tuns în monahism cu numele Teofan (15 martie 1841). 
Profesor la şcoala Sofia din Kiev, la Seminarul din Novgorod 
(psihologie şi logică), apoi la Academia din Sankt Petersburg (teologie 
morală şi pastorală), membru al misiunii ruse la Ierusalim (1847- 
1852); preot al Bisericii ambasadei ruse la Constantinopol (1852- 
1853). După ce vizitează Italia (Roma, 1853) şi Germania, revine la 
Academia duhovnicească din Sankt Petersburg (1857), unde va fi 
rector; episcop de Tambov şi Șaţk (1859), apoi, din 1863, de Vladimir 
şi Suzdal. Se retrage din scaunul episcopal (1866), devenind simplu 
monah în sihăstria din Vîşen (Tambov): „Nu mă retrag în singurătate 
pentru odihna trupească, ci pentru a uita grijile de fiecare zi şi a mă 
putea dedica lucrurilor care-mi stau la inimă; Voi continua să-mi 
slujesc Biserica, chiar dacă într-un alt fel”; s-a „zăvorât”(1872) în 
chilia sa de două camere, dotată cu o bibliotecă bogată, unde îşi 
amenajase şi o capelă cu hramul „Schimbarea la Faţă”. Slujeşte, se 
roagă, scrie, răspunde la scrisori, pictează. La 6 ian. 1894 (79 ani) 
trece la Domnul: ,„ Moartea nu-i nimic deosebit... Să dea Dumnezeu să 
murim în Domnul, ca să fim pururea cu el!”. Canonizat în 1988 odată 
cu Andrei Rubliov, Maxim Grecul, Paisie Velicikovski, Ignatie 
Briancianinov, Ambrozie de la Optina; zi de prăznuire 10/23 ianuarie 
(Tomáš SPIDLIK, Inima şi Duhul în învăţătura Sfântului Teofan 
Zăvorâtul: o fenomenologie ascetico-mistică, trad. Maria Cornelia Ică 
jr., Ed. Deisis, Sibiu, 2011, p. 13-15). 

ceea ce s-a numit invazia isihasmului în literatura 
americană: 

„Pelerinul - ţăranul ăsta simplu — porneşte în pelerinaj ca 
să afle care-i sensul pasajului din Biblie care zice că trebuie să te 
rogi neîncetat. Apoi se întâlneşte cu starețul — acest monah grozav 
de înțelept de care [i-am spus, cel care studia de ani şi ani 
Filocalia. Franny se opri brusc să se gândească, să-şi pună ordine 
în idei. Ei bine, stareţul îi vorbeşte mai întâi de toate despre 
Rugăciunea lui lisus: «Doamne lisuse Hristoase, ai milă de mine». 
Vreau să spun că aşa sună rugăciunea. Şi-i arată că acelea sunt 
cuvintele cele mai potrivite pe care trebuie să le rosteşti când te 
rogi. Mai cu seamă cuvântul «milă», pentru că-i, într-adevăr, o 
vorbă atât de adâncă şi poate să însemne atât de multe lucruri. 
Adică nu-i musai să însemne doar milă. Franny se opri din nou să 
se gândească. Nu se mai uita în farfuria lui Lane, ci peste umărul 
lui. În fine, continuă ea, stareţul îi spune pelerinului că, tot 
repetând-o de nenumărate ori — la început nu trebuie decăt s-o 
rosteşti cu buzele -, până la urmă se-ntâmplă ca rugăciunea să se 
rostească de la sine. Ceva se ntâmplă, după o vreme.Nu ştiu ce 
anume, dar ceva se-ntâmplă şi cuvintele i se sincronizează cu 
bătăile inimii şi atunci, de fapt, ajungi să te rogi neîncetat. Ceea ce 
are un efect spiritual cu adevărat extraordinar asupra întregului 
tău mod de a privi lucrurile. Vreau să spun că ăsta-i, mai mult sau 
mai puţin, sensul rugăciunii. Adică te rogi ca să-ţi purifici pe de-a- 
ntregul felul de a privi lucrurile şi ca să dobândeşti o concepţie cu 


totul nouă despre rostul lucrurilor. 106 


9) Părintele Vichentie Mălău, isihast şi văzător 
cu Duhul (n. 1887, satul Ghidion-Neamţ; d. 1945, 
înmormântat la M-rea „Sf. Ilie” Vasiova — Bocşa-Caraş 
Severin). Este un caz unic în istoria monahismului românesc 


1% Jerome David „J. D.” SALINGER, Franny şi Zooey, Ed. a II-a, 
trad. Mihaela Dumitrescu, Ed. Polirom, 2011, p. 44. 

din câte cunoaştem, părinţii săi hotărând să intre în 


monahism, în anul 1894, împreună cu copiii lor: tatăl 
Dumitru şi fiul Vasile de 7 ani (viitorul Vichentie) s-au retras 
la mănăstirea de călugări Secu, iar mama Maria împreună cu 
cele două fete Elena (5 ani) şi Marghioliţa (1 an) au mers la 
mănăstirea de maici Văratec. În vara aceluiaşi an, tatăl şi fiul 
au plecat în Sfântul Munte Athos, mai întâi la M-rea 
Vatopedu (1894-1896), apoi la schitul românesc Prodromu, 
unde au deprins meşteşugul vieţuirii călugăreşti. De la 14 ani, 
tânărul Vasile a ucenicit trei ani la un pustnic isihast de la 
care a învăţat rugăciunea lui lisus. După 12 ani (1894-1906) 
s-au întors în ţară. Satisfăcându-şi stagiul militar, Vasile a 
fost călugărit (1912), primind numele Vichentie. După ce 
România a intrat în Primul Război Mondial, a fost trimis ca 
preot sanitar pentru îngrijirea răniților de pe front (1916- 
1918). Pentru scurt timp a fost stareţ la Secu (1926-1927), dar 
a fost destituit din ordinul unor boieri cu ifose, nemulţumiţi 
de tratația de la mănăstire. 

A slujit la Secu (1912-1928), la Agapia (1928-1940), 
iar în ultima parte a vieţii în Banat, la M-rea „Sf. Ilie” 
Vasiova (1940-1945). Când s-a mutat ca duhovnic la 
mănăstirea de maici Agapia, mama sa (maica Migăluşa, 
t1938) s-a transferat de la Văratec, tot aici, pentru a fi alături 
de cel mai iubit copil al său. Fiica ei mai mică şi sora 
părintelui Vichentie, Marghioliţa, murise la vârsta de nouă 
ani, iar cealaltă, se călugărise cu numele de Epraxia (1890- 
1967) şi devenise o monahie model de viaţă duhovnicească la 
M-rea Văratec. 

Sfântul Vichentie Mălău a trecut la Domnul în 1945. 
Nu i-au respectat testamentul: a dorit să fie îngropat la M-rea 
Săraca, însă l-au îngropat la M-rea Vasiova; a lăsat vorbă ca 
„nimeni să nu îndrăznească — cu legământ — a mă dezgropa 


86 


vreodată, până la a doua venire a Domnului nostru lisus 
Hristos” (ca şi Părintele Arsenie Boca mai târziu în 1989), 
însă l-au dezgropat într-o noapte a anului 1952 şi l-au 
transferat la Secu; mâinile sale, până la coate, au fost găsite 
neputrezite-moaşte'“, şi sunt puse la închinare în paraclisul 
„Adormirea Maicii Domnului” de la M-rea Secu. Tot în acest 
loc se găsesc şi strănile pe care părintele Vichentie a scris 14 
cugetări: 

Omul rău e cu desăvârşire rău când se preface că e bun; 

O conştiinţă fără Dumnezeu e ca un tribunal fără judecători; 

A nu te mânia niciodată e semn de mare înţelepciune; 

Mânia e o scurtă nebunie; 

Leneşul e frate cu cerşetorul, 

Trândăvia e mama tuturor păcatelor; 

Durerea este o învățătură; 

În anii durerii am învăţat să mă rog; 

A ponegri pe altul e cea mai mare crimă; 

Altora să ierţi totdeauna, ţie niciodată; 

Din faptele tale vei fi judecată slugă vicleană; 

O cameră fără cărţi e ca un trup fără suflet, 

Acel ce ştie să înduioşeze ştie tot; 

Nimic nu e mai liber ca cugetarea. 


090 092920900222e 


Pe un bilet s-au păstrat câteva sfaturi de-ale sale către 
un monah tânăr: 

„JURĂMÂNTUL MONAHULUI. 1. Sărăcia de bună voie. 2, 
Curăţia trupului (castitatea). 3. Ascultarea la toate şi tuturor. 

FAPTELE BUNE. 1. Mărturiseşte-ţi toate păcatele tale; 2. 
Fă-ţi canonul şi toată pravila în chilie; 3. Zi pururea rugăciunea 
minţii (Doamne lisuse... ); 4. lubeşte singurătatea ca să fii scutit de a 
auzi, de a vedea, de a pofti şi de a critica pe drept sau pe nedrept, 5. 
În fața ta toți să-ți fie socotiți sfinţi. 


107 Arhim. Ioanichie BĂLAN, Chipuri de călugări îmbunătăţiţi. Vol. 


2, Ed. Mănăstirea Sihăstria, 2009, p. 152. 

Cu dragoste sileşte-te şi fă acestea şi vei fi viu. lar nefăcând 
acestea, pentru ce ai jurat? Nesilit fiind! O, ce nebunie fără leac e a 
jura, fără a-ţi da seama pentru ce juri! 108 

Un ucenic de seamă al Părintelui Vichentie Mălău a 
fost  Protosinghelul Antim Găină (1894-1974) de la 
Mănăstirile Secu şi Agapia. Această filiaţie duhovnicească a 
continuat cu părintele lustin Pârvu (n. 10 feb. 1919, sat 
Poiana Largului, Neamţ; d. ţ 16 iun. 2013, M. Petru Vodă, 
Neamţ), arhanghelul de la Mănăstirea „Sfinţii Arhangheli 
Mihail şi Gavriil” Petru Vodă, care a fost călăuzit pe calea 
monahală de Antim Găină, pe care l-a avut duhovnic în 
tinereţe. În 30 mai 2013 moaştele părintelui Antim Găină au 
fost aduse de la Secu la M-rea Petru Vodă pentru ca părintele 
lustin, grav bolnav, să le cinstească şi să ceară ajutor 
isihastului Antim înainte de plecarea din lumea aceasta la 16 
iunie 2013. 

10) Nichifor CRAINIC (n. 22 dec. 1889, Bulbucata, 
Vlaşca/Giurgiu; d. 20/21 aug. 1972, Mogoşoaia) introduce 
mistica ortodoxă în programa universitară la Facultatea de 
Teologie din Chişinău (1926-1932), apoi la Universitatea din 
Bucureşti (Facultatea de Teologie Ortodoxă, 1932-1944, cu 
mici întreruperi). Nichifor Crainic le vorbeşte studenţilor 
despre Dumnezeu altfel decât o făcuse şcoala de până atunci: 
„prelegerile lui universitare îi înălţau pe auditori la ceruri”; 
„la frumuseţea acestei vieţi harice, neluată în seamă până 
atunci de studiul teologiei şi, deci, necunoscută de noi, 
adăugaţi sclipirile de foc şi gura de aur a lui Nichifor Crainic 
şi veţi înţelege ce-au însemnat pentru noi prelegerile sale 


108 


Arhim. Ioanichie BĂLAN, Chipuri de călugări îmbunătăţiți. Vol. 
2, Ed. Mănăstirea Sihăstria, 2009, p. 102. 
10 loan IANOLIDE, Întoarcerea la Hristos. Document pentru o lume 
nouă, ed. îngrijită M-rea Diaconeşti, cuv. înainte Pr. Gheorghe Calciu- 
Dumitreasa, Ed. Christiana, Bucureşti, 2006, p. 305. 

despre mistică, atât în general, cât şi-n legătură cu anumiţi 
inşi binecuvântaţi ai harului divin... Nu exagerăm, afirmând 
că datorită acestui glas, cu rezonanţe îndepărtate, am început 
a privi altfel Ortodoxia, Ortodoxia cea adevărată, Ortodoxia 
Bizanțului strălucitor, sub al cărei baldachin de azur ne-am 
plămădit şi noi fiinţa naţională şi spirituală. Am simţit un fel 
de mândrie când ni s-a vorbit despre paisianismul românesc 
ca cea mai înaltă formă de vieţuire ortodoxă, care se încadra 
desăvârşit în orbita strălucitoare a misticismului oriental”!!0. 
Aceste cursuri au fost audiate (1933-1938) şi i-au deschis 
calea către desăvârşire şi tânărului Zian-Vălean Boca (1910- 
19809, viitorul părinte Arsenie Boca de la Sâmbăta (1939- 
1948), Prislop (1948-1959), Bucureşti (1959-1967), 
Drăgănescu (1967-1989) şi Sinaia (1977-1989). 

De asemenea, Nichifor Crainic a fost cel care a propus 
publicarea Filocaliei încă din 1938. Propunerea sa a fost 
discutată în şedinţa Sfântului Sinod în ziua de 28 iunie 1938. 
Mitropolitul Nicolae Bălan şi-a luat răspunderea tipăririi ei. 
În anul 1939, părintele Arsenie a mers la Muntele Athos, de 
unde s-a întors cu transcrieri după manuscrisul Filocaliei de 
la Prodromu (o traducere din 1922). După 23 august 1944, 
Nichifor Crainic s-a ascuns, pentru scurtă vreme, la Sibiu, 
întâlnindu-se cu părinții Arsenie Boca şi Dumitru Stăniloae, 
care lucrau la traducerea Filocaliei. În iarna respectivă, 
Părintele Arsenie Boca l-a adăpostit pe Nichifor Crainic la 
M-rea Sâmbăta de Sus, unde acesta a revăzut din punct de 
vedere literar traducerea noii Filocalii (cel puţin primele 
volume), pentru care făcuse demersuri către Sfântul Sinod 
încă din 1938. 


110 Preot Ştefan DOBRA, Magister Ad Cathedram, în Revista 
Gândirea, anul XIX, nr. 4, apr. 1940, p. 290-296. 

NICHIFOR CRAINIC 
CURS DE TEOLOGIE MISTICĂ 
(Prelegeri ţinute la Facultatea de Teologie a Universităţii din 
Bucureşti studenţilor din anii III şi IV Editarea îngrijită de N. Mladin. 
Stud. An. IV 1938) 


Prelegerea I. Ce e mistica? 
II. Justificarea definiţiei ortodoxe 
III. Teologia spiritual şi metoda 
IV. Izvoarele misticii ortodoxe. 
V. Sistemul Dionisian (1). 
VI. Sistemul Dionisian (II). 
VII. Sistemul Dionisian (III). lerarhiile. 
VIII. Cele trei faze ale vieţii spirituale. 
IX. Purificarea (1). 
X. Purificarea (2). 
XI. Iluminarea. 
XII. Unirea. 
XIII. Meditaţia. 
XIV. Rugăciunea minţii: metoda isihastă. 
XV. Rugăciunea lui lisus. Consideraţii istorice şi 

psiho-fiziologice. 
AVI. Rugăciunea lui lisus, esenţa paisianismului. 
XVII. Popularizarea rugăciunii lui lisus. Sensul ei 
cosmic. 
XVIII. Despre transfigurare. 
XIX. Contemplaţie şi har. 
XX. Felurile contemplaţiei. 
Anexă. Teologia sau calea unitivă: Caracteristicile 
extazului; Faptele extraordinare; Interpretările extazului. 


11) Teologii ruşi din diaspora. După Revoluţia 
bolşevică din octombrie 1917, o serie de intelectuali ruşi 
creştin-ortodocşi au emigrat, mulţi ajungând la Paris, unde au 
fondat în 1926 Institutul Teologic Ortodox, care va deveni 

Institutul Saint Serge în 1940. Îi putem aminti pe: Nicolae 
Losski (1870-1965); Nicolae Berdiaev (1874-1948); Serghei 
Bulgakov (1871-1944); Paul Evdokimov (1901-1970), 
Nikolai Afanasiev (1893-1966); Vladimir Lossky (1903- 
1958), care a publicat în 1944 faimoasa lucrare „Teologia 
mistică a Bisericii de Răsărit” şi a înfiinţat, împreună cu 
Evgraph  (Jean-Nectaire)  Kovalevsky, „Frăția Sf. 
Fotie”(1927) şi Institutul Saint Denise (1944) pentru 
răspândirea ortodoxiei în limba franceză şi pentru formarea 
de preoţi; George Florovsky (1893-1979), care a introdus 
termenul de „teologie neopatristică” şi a susținut „întoarcerea 
la Părinţi” la primul Congres Internaţional al Facultăţilor de 
Teologie de la Atena din 1936; Alexander Schmemann 
(1921-ţ13 dec. 1983), cu scrierile sale de teologie liturgică; 
John Meyendorff (1926-ţ22 iul.1992); Sofronie Saharov 
(1896-1993). 

Unii dintre aceşti teologi neopatristici vor aduce un 
aport semnificativ la dezvoltarea nou-înființatului (3 oct. 
1937) Seminar Teologic Ortodox „Sf. Vladimir” din New 
York (din 1961 are sediul în Crestwood; a devenit facultate 
teologică din 1946). Din 21 septembrie 1948 se alătură 
corpului profesoral şi George Florovsky (1893-1979), care a 
plecat de la Institutul Saint Serge din Paris. Aici a predat 
Patrologie şi Teologie dogmatică, iar în 1949 a fost numit 
decan. În 1951 corpul profesoral se înmulţeşte cu Alexander 
Schmemann, profesor de Istorie bisericească şi Liturgică 
(decan din 1962-1983), iar din 1959 John Meyendorff se va 
alătura ca profesor de Istorie bisericească şi Patrologie (decan 
din 1983, după ce Alexander Schmemann a fost răpus de un 
cancer la 13 dec. 1982). John Meyendorff a susținut o teză de 
doctorat la Sorbona despre Sfântul Grigorie Palama, iar în 
1959 a publicat „Sfântul Grigorie Palama şi mistica 

ortodoxă”, precum şi „O introducere în studiul vieţii şi operei 
Sfântului Grigorie Palama”, cărţi fundamentale despre istoria 
şi fundamentele patristice ale misticii ortodoxe, în care a 
tratat pe larg viaţa şi teologia Sfântului Grigorie Palama. 

Toţi au încercat să salveze ortodoxia din captivitatea 
teologiei apusene promovând în scrierile lor teologia mistică 
a Bisericii de Răsărit şi întoarcerea la duhul Părinților. 


12) Filocalia de la Sibiu şi Sâmbăta de Sus (1946- 
1948) - părinţii Dumitru Stăniloae şi Arsenie Boca - şi 
mişcarea duhovnicească de la M-ea Brâncoveanu (1940- 
1948) sub coordonarea stareţului Arsenie Boca - isihast şi 
văzător cu Duhul: „poate fi numit pe drept cuvânt ctitor de 
frunte al Filocaliei româneşti... acest act [al apariţiei în limba 
română] va rămâne legat într-o mare măsură de numele P.C. 
Sale şi de mişcarea religioasă pe care a trezit-o în jurul M- 
mânăstirii de la Sâmbăta de Sus, pe cele mai autentice baze 
ale tradiției ortodoxe şi cu mijloacele celei mai curate 
duhovnicii, ale învățăturii stăruitoare şi ale dragostei de 


»1! (D, Stăniloae). Părintele Arsenie recomanda citirea 


suflete 
Filocaliei şi acoperirea cu viaţa a celor scrise din experienţă 
de către Părinţii filocalici: „citeşte şi toată atenţia Filocalia 
toată, dar nu în fugă, ci adâncind în minte toate datele şi tot 
duhul în care scriau din experienţă (din lucrare), sfinţii 


FR S" P r pe Sai 5 
scriitori ai acestei dumnezeieşti îndrumări”!!? (A. Boca). 


IUL ; a RER ; di aa > 
Filocalia sau culegere din scrierile sfinților Părinți cari arată cum 


se poate omul curăți, lumina şi desăvåârşi, vol. II, Din scrierile Sf. 
Maxim Mărturisitorul, trad. Prot. Stavr. Dumitru STĂNILOAE, 
Profesor la Facultatea de Teologie din Bucureşti, Tipografia 
Arhidiecezană, Sibiu, 1947, p. TV. 

112 Pr. Arsenie Boca, Scrisoare către Pr. Daniil [Sinaia, 11 oct. 1989], 
la: www.nistea.com/boca-scrisoare.htm [accesat 7 aug. 2014]. 

13) Grupul isihast „Rugul Aprins” de la M-rea 
Antim condus de loan Kulighin/,„Părintele cel Străin” 
(ucenicise la Optina, centrul mişcării de reînnoire 
duhovnicească a Rusiei pre-revoluţionare), apoi de ucenicul 
său Daniil Sandu Tudor (Alexandru Teodorescu). Rugul 
Aprins era o „grupare de călugări şi laici intelectuali 
preocupaţi de Rugăciunea inimi”! (loan lanolide), ce îşi 
desfăşura activitatea la M-rea Antim din Bucureşti, mai 
precis „Sandu Tudor iniţiase în primii ani de după război 
întâlniri duminicale, reunind prieteni şi cunoscuţi în 
biblioteca mănăstirii în jurul unor teme de cultură şi 
spiritualitate”!!*. Din grup mai făceau parte: poetul mistic 
Vasile Voiculescu (Suflete, fii gata să urcăm Taborul.../ Noi, 
copiii Slavei, ne-nturnăm acasă”, poezia Taborul), Alexandru 
Mironescu, Şerban Mironescu, Alexandru (Adrian) 
Făgeţeanu, Vasile (Benedict) Ghiuş, Roman Braga, Serghie 
(Sofian) Boghiu, Felix Dubneac, Anghel (Arsenie) Papacioc, 
George Văsâi, Nicolae Rădulescu, Grigore Dan Pistol, 
Gheorghe Dabija, Dumitru Stăniloae, Emanoil Mihăilescu. 

Părintele loan Kulighin (n. 24 feb. 1885, Eleţ, 
gubernia Orël; d. ?) s-a născut în Rusia. A rămas orfan de tată 
de la două săptămâni. Avea patru frați. A absolvit gimnaziul 
şi s-a înscris la Şcoala de Artă Dramatică, însă n-a fost 
mulțumit de stilul de viaţă: „dar anturajul artiştilor, cu viaţa 
lor de după culise, cu nopţi nedormite, nu-mi plăcea. În 
sufletul meu se ascundea dragostea şi atracţia către Biserică”. 
Pentru a se întreţine şi a o ajuta şi pe mama lui a lucrat la un 
magazin de produse alimentare. După o vreme, i-a cerut 


1B Joan IANOLIDE, Întoarcerea la Hristos. Document pentru o lume 


nouă..., p. 326. 
"14 André SCRIMA, Timpul Rugului Aprins. Maestrul spiritual în 
tradiţia răsăriteană, Ed. Humanitas, Bucureşti, 2012, p. 178. 

patronului să-l mute la birouri pentru ca în zilele de 
sărbătoare să poată merge la biserică. Află de părintele Ioan 
din Kronstadt şi îi cere ajutorul pentru a o salva pe mama lui: 


„mama, de patru ani, suferea de o neputinţă grea: ura cele 
sfinte şi Sfintele Taine şi avea grozav de chinuitoare accese 
de demonizare... am trimis la Kronstadt o scrisoare părintelui 
loan, arătând starea mamei mele şi cerându-i rugăciuni. Peste 
trei săptămâni am primit răspuns, scris de altcineva, că 
Părintele Ioan, în cutare zi, după Liturghia de dimineaţă, a 
slujit paraclis şi s-a rugat pentru sănătatea roabei lui 
Dumnezeu cu numele Matrona, căreia îi trimite 
binecuvântarea sa. Eu trăiam atunci la Rostov, mama la Eleţ. 
După primirea acestei scrisori, i-am scris mamei, întrebând-o 
dacă nu s-a produs vreo schimbare în boala ei. Ea mi-a 
răspuns, că în dimineaţa zilei respective, a avut un acces 
grozav, de parcă îi ieşea ceva pe gât, că a trecut printr-un 
moment asemănător cu moartea, apoi s-a simţit complet 
liniştită. De atunci mama a mai trăit încă vreo 30 de ani, dar 
simptomele bolii nu s-au mai arătat”. 

Un moment hotărâtor în viaţa lui a fost descoperirea 
în casa unor bătrâni a cărţii Sbornic, cu felurite întâmplări din 
viața sfinților. A simţit chemarea către viața de mănăstire, 
deşi nu văzuse călugări până atunci. Părintele loan de 
Kronstadt l-a sfătuit într-o scrisoare să scape mai întâi de 
militărie. La scurt timp a întâlnit la biserică un fiu de 
negustor care avea aceleaşi gânduri. În 1904 au plecat pe 
ascuns către Kiev. Au trecut astfel pe la multe mănăstiri şi s- 
au închinat la moaştele multor sfinţi, cerându-le ajutorul. Au 
trecut şi pe la moaştele Sfântului Tihon din Zadonsk, cel ce a 
constituit modelul pentru stareţul Zosima din romanul „Fraţii 
Karamazov”, după cum Feodor Dostoievski a scris în jurnalul 
său. Peste tot au fost primiţi ca pelerini, însă au fost refuzaţi 

când au vrut să rămână în mănăstire, din cauza milităriei 
nesatisfăcute. În cele din urmă au ajuns şi la vestita Sihăstrie 
Optina!!5, unde au simțit ceva ce nu mai simţiseră niciunde: 
„la Optina, sufletul a simţit ceva nou, neobişnuit... la 
Optina simţeam ceva mistic, care ni se întipărea în suflet. 
Ca atras de un magnet, fără să-şi dea seama, sufletul rămânea 
robit de această mănăstire şi nu mai dorea nimic pentru sine, 
şoptind parcă în taină: «Acesta este locul, mai mult n-am ce 
căuta”! !€, 

Au primit acelaşi răspuns: după militărie. S-au întors 
acasă la Rostov. 

După militărie, viitorul părinte loan a revenit ca frate 
la Optina, dar, în 1914-1917, a fost mobilizat în Primul 
Război Mondial. În timpul revoluţiei bolşevice, părintele Ioan 
era frate la M-rea Valaam, unde au năpustit trupele armatei 
roşii care i-au exterminat pe călugări; fratele Kulighin a 
scăpat deoarece nu depusese jurământul de călugărie: „în 
timpul revoluţiei, trupele armatei roşii au intrat în mănăstire 
şi au ucis pe toţi călugării, însă pe fraţii tineri, între care şi 
Părintele loan, i-au scos cu sila din mănăstire, ca să lucreze 
pentru comunism. Părintele loan ne-a povestit la Antim cum 
s-a petrecut acel măcel. Când armatele roşii s-au apropiat de 
mănăstire, stareţul a poruncit tuturor călugărilor şi fraţilor să 
intre în chiliile lor, să îngenuncheze şi să se roage. După 
povestirile Părintelui loan, soldaţii au intrat în fiecare chilie şi 
au întrebat cine e călugăr, cine vrea să părăsească călugăria, 


115 părinţii de la Optina erau păstrătorii tradiţiei paisiene. Ucenicii 
direcţi ai Sfântului Paisie Velicikovski, veniseră aici din Țările 
Române, de la Neamţ şi Secu, şi dezvoltaseră o mişcare isihastă ce a 
dus la reînnoirea vieţii duhovniceşti din Rusia. 

"15 Cuviosul loan cel Străin (din arhiva Rugului Aprins), ed. Prof. 
Gheorghe Vasilescu, postf. Arhim. Sofian Boghiu, Ed. Anastasia, 
1999, p. 21. 

cine este frate. Pe călugării care au refuzat să părăsească 
călugăria, şi aceştia au fost de fapt majoritatea, i-au omorât 
cu topoarele. Un măcel de nedescris! Pe fraţii care nu erau 


tunşi [în monahism], i-au trimis la casele lor. Fratele Ioan, ca 
să i se piardă urma, a plecat din aceea Tebaidă a Rusiei cât 
mai la sud, tocmai jos la Rostov, şi acolo l-a cunoscut pe 
viitorul mitropolit Nicolae, intrând sub ascultarea lui”. 

Vin alte vremuri, ţarismul este înlăturat, iar Lenin şi 
Stalin preiau frâiele puterii. loan Kulighin, după ce a fost 
preot la Rostov (1919-1930), a fost închis (1930-1937). În 
1943, în timpul celui de-al doilea Război Mondial, reuşeşte să 
se refugieze în România împreună cu Mitropolitul Nicolae 
Amasuschi al Caucazului de Nord şi al Azovului, fost cu 
reşedinţa în Rostov pe Don, fiind adăpostiţi la Mănăstirea 
Cernica (1943-1946). Ei se refugiaseră la Odessa cerând 
ajutor lui Visarion Puiu, Mitropolit de Transnistria la Odessa 
(16 noiembrie 1942 - 14 decembrie 1943)!'”. Mitropolitul 
Nicolae, fiind foarte bătrân, a murit la scurt timp la M-rea 
Cernica. După 23 august 1944, trupele sovietice s-au stabilit 
pe teritoriul României. Sovieticii au solicitat tabele cu toţi 
refugiații de pe teritoriile lor. loan Kulighin, în 7 ianuarie 
1946, cere să fie primit definitiv în obştea de la Cernica. 
Avea 61 de ani şi dorea să-şi sfârşească zilele în mănăstire: 
„de la vârsta de 18 ani am părăsit casa părintească, pentru a 
îmbrăţişa viaţa duhovnicească, vieţuind în mănăstirea Optina, 
sub conducerea  stareţilor succesori ai lui Paisie 
Velicikovski”!!8. 


117 Pentru această funcţie a condamnat în 1946 la moarte în 


contumacie de Tribunalul Poporului din Bucureşti. De asemenea, 
excomunicat de Sfântul Sinod al BOR în 1950 şi reabilitat post 
mortem de acelaşi for pe 25 septembrie 1990. 

"15 Cuviosul loan cel Străin (din arhiva Rugului Aprins)... p. 91. 

Mitropolitul Nicodim Munteanu a aprobat cererea lui, 
dar la 4 octombrie 1946 autorităţile române l-au ridicat 
spunându-i că-l duc la Comisia Aliată, însă l-au predat 
sovieticilor care l-au acuzat de trădare de patrie şi l-au 
amenințat cu împuşcarea. A fost ţinut iarna în haine de vară, 
închis într-o clădire din b-dul Alexandru 20. Tribunalul 
Militar Sovietic l-a judecat în ziua de 18 ianuarie 1947 şi l-a 
condamnat la i0 ani muncă silnică, 3 ani interdicţie în 
drepturi şi confiscarea totală a averii: „prima vină este că am 
slujit în bisericile deschise în vremea ocupaţiei, fapt socotit în 
folosul duşmanului; a doua este trecerea graniţei; a treia, 
vieţuirea pe teritoriul duşman şi, în sfârşit, nedorinţa de a mă 
întoarce”!!?. 

S-a păstrat ultima lui scrisoare [19 ian. 1947] către 
părintele Sofian Boghiu şi Daniil Sandu Tudor, expediată 
după ce fusese condamnat: „nu mă aşteaptă decât greutăți. 
Numai Domnul este puternic să mi le uşureze. Lucrurile 
mele, începând cu ceasul, vindeţi-le şi împărţiţi-le pe la 
cerşetori şi pe la biserici, pentru pomenit, ca să mi se uşureze 
soarta. Vă rog cu stăruință să vindeţi lucrurile treptat şi să 
împărţiţi săracilor şi pe la biserici, dar mai ales săracilor, ca 
să mi se uşureze soarta. Convoiul poate fi expediat între 26- 
30 ianuarie. Vă rog stăruitor să mă ajutaţi cu rugăciunile, atât 
cu cele de acasă, cât şi cu cele din biserică, dar mai ales cu 
milostenia”!%. La scurt timp a fost deportat în URSS. După 
aceea nu s-a mai aflat nimic despre el. 

Cum intrase în legătură loan Kulighin cu grupul de la 
Antim? Varianta lui Roman Braga este următoarea: 

„El auzise de mănăstirea Antim şi într-o zi, venind de 
la Cernica la Patriarhie, a trecut şi pe la Antim. Şi s-a 


1 Cuviosul loan cel Străin (din arhiva Rugului Aprins)...» p. 61. 


' Cuviosul loan cel Străin (din arhiva Rugului Aprins)... p. 61. 

întâmplat astfel să-l cunoască pe Sandu Tudor şi apoi tot 
grupul Rugului Aprins. El a văzut imediat că şi noi bâjbâiam 
ceva, căutam ceva, dar nu ştiam nici unde, nici cum. De aceea 
a venit el a doua oară cu cele două volume al Sbornicului şi 
cu caporalul basarabean [pe post de translator, n.n.], pe care-l 
chema, cred, Gheorghe. Aş putea spune că Părintele loan 
Kulighin a fost întemeietorul Rugului Aprins. Părintele 
Sandu Tudor, pe vremea aceea doar frate, era în fond tot un 
căutător, ca toţi ceilalţi. Părintele Ioan Kulighin a venit cu 
regula hirotesirii pentru Rugăciunea inimii, de unde se vede 
că pentru el practica Rugăciunii lui lisus nu putea să o facă 
cineva fără ştirea, sfatul şi binecuvântarea unui cunoscător ale 
ez. 

Varianta a doua aparţine lui Andrei Scrima: „într-o zi, 
avea să-mi povestească în repetate rânduri părintele Daniel, 
cel ce era încă Sandu Tudor întreprinde, alături de părintele 
Benedict şi Al. Mironescu, una din frecventele lui vizite la 
Cernica: acolo aud vorbindu-se despre cei doi ruşi, recent 
veniţi. (La drept vorbind, mitropolitul Nicolae decedase de 
curând). Părintele loan îi va primi cu o căldură a sufletului 
rămasă întreagă până în ultima clipă. Şi cu simplitatea celui 
ce recunoştea sensul preorânduit a acestot întâlniri. De atunci 
şi până în toamna lui 1946, când a fost arestat, părintele loan 
s-a găsit mereu înconjurat de noii lui prieteni, împărţindu-şi 
timpul între Antim şi Cernica. El însuşi ne îndemna fără 
încetare: «Puneţi-mi toate întrebările dorite, folosiţi-vă de 
prezenţa mea cât mai e cu putință; nu peste mult timp, voi fi 
luat şi dus departe»”"??. 

Dintr-o scrisoare către Daniil Sandu Tudor, reiese 


12! Cuviosul loan cel Străin (din arhiva Rugului Aprins)... p. 117 
'% André SCRIMA, Timpul Rugului Aprins. Maestrul spiritual în 
tradiţia răsăriteană... p. 177. 

legătura de paternitate duhovnicească dintre cei doi: 

„Binecuvântare fiului şi urmaşului meu duhovnicesc, 
iubit în Dumnezeu, Sandu Tudor, în amintirea plină de 
rugăciune, de la părintele duhovnicesc, protoiereul loan 
Kulighin, ucenic şi urmaş duhovnicesc, din anul 1906, al 
stareților vieţii contemplative de la mănăstirea şi schitul 
Optina-Pustina, care sunt urmaşii lui Paisie Velicikovski, 
ieroschimonahilor Iosif, Varsanufie, Anatolie, Nectarie, 
protoiereului Teodot şi pustnicilor mănăstirilor din Munţii 


Caucazului. 
25 martie 1946, Ioan, 
Mănăstirea Cernica Părintele cel Străin'"* 


Părintele Daniil Sandu Tudor a fost arestat în 1958. 
Motivul l-a constituit întâlnirile cu cei care formaseră Rugul 
Aprins. A murit ca un mucenic în închisoarea de la Aiud, 
după îndelungi înfometări, izolări şi bătăi, în ziua de 17 
noiembrie 1962, diagnosticul fiind hemoragie cerebrală. 


14) Sf. Siluan Ivanovici Antonov Athonitul (1866- 
1938; canonizat 1987), ucenicul său Arhimandritul 
Sofronie Saharov (1896-1993) şi mişcarea duhovnicească 
de la Essex (Anglia); „lucrarea minţii, care alcătuieşte 
nucleul adevăratei vieţi monahale, se află acum într-o 
decădere extremă”). Sfântului Siluan Athonitul de la M-rea 
„Sf. Pantelimon” - mănăstirea ruşilor de la Muntele Athos -, 
după îndelungi rugăciuni, într-o situaţie extremă, i s-a arătat 
Mântuitorul lisus Hristos Care i-a spus: „Ține-ţi mintea în iad 
şi nu deznădăjnui!”. Arhimandritul Sofronie, după moartea 


13 Cuviosul loan cel Străin (din arhiva Rugului Aprins)... p. 47. 

stareţului Siluan, merge mai întâi la Paris, apoi la Essex în 
Anglia, unde înființează M-rea „Sf. loan Botezătorul”. Printre 


ucenicii arhim. Sofronie se află şi Părintele Rafail Noica, fiul 
filosofului român Constantin Noica. 

O întâmplare interesantă despre stabilirea Părintelui 
Sofronie în Anglia a fost istorisită de arhimandritul Zaharia 
ZAHAROU: „Când Părintele Sofronie a cerut să meargă în 
Anglia, a fost intervievat la Ambasada Britanică din Franţa şi 
consulul de acolo l-a întrebat: «Cu ce puteţi fi de folos 
societăţii noastre?» Părintele Sofronie a răspuns: «Vă vom fi 
nefolositori; noi nu putem produce nimic, căutăm doar un loc 
liniştit unde să putem sluji Liturghia.» La care consulul a 
exclamat: «Ce oameni ciudaţi!». Dar părintele şi-a lăsat acolo 
cererea de viză şi cazul său a ajuns să fie discutat în 
parlamentul Angliei. Era un moment critic, întrucât primeau 
foarte greu străini în Anglia. Deşi nu-mi amintesc toate 
amănuntele ştiu că problema a fost dezbătută în Camera 
Comunelor şi unii parlamentari erau foarte hotărâți să nu-i 
lase să vină în Anglia, căci Părintele Sofronie ceruse să vină 
cu toată sinodia («obştea») sa. În arhivele mănăstirii păstrăm 
documentul guvernamental cu procesul-verbal al dezbaterii. 
La un moment dat, când discuţiile înclinau cert spre un refuz, 
un membru al Parlamentului s-a ridicat şi a spus: «Nu doriţi 
să-l lăsaţi pe arhimandrit să vină pentru că ei nu pot contribui 
cu nimic la economia noastră; astfel, dacă cei doisprezece 
apostoli ar veni astăzi la Dover, l-aţi primi numai pe Iuda, 
pentru că el are banii!». În acea clipă ministrul-secretar de 
interne, Butler, a semnat cererile şi a zis: «Daţi 
arhimandritului tot ce doreşte». Şi aşa a primit permisiunea, 
într-acest chip minunat.” "4 


' Arh. Zaharia ZAHAROU, Lărgiți şi voi inimile voastre! (2 Cor.6- 
13). Lărgirea inimii în teologia Sf. Siluan Athonitulşi a Stareţului 


100 


Părintele Sofronie Saharov prin cartea sa despre 
Sfântul Siluan Athonitul, „Viaţa şi învăţăturile stareţului 
Siluan”, publicată în principalele limbi de circulaţie, a trezit 
interesul multor tineri spre viaţa duhovnicească. 


15) Gheron Iosif Isihastul (Francisc Kottis; n. 2 nov. 
1897, sat Levkes, Insula Paros; ţ 15 aug. 1959, Noul Schit - 
Muntele Athos)'% şi renaşterea monahismului mistic în 


Sofronie de la Essex, trad. Monahiile Mariam Vicol, Tecla şi Fevronia 
de la Essex, Ed. Reîntregirea, Alba-iulia, 2009, p. 200-201. 

125 Gheron Losif Isihastul s-a născut în insula Paros. Hotărârea de a 
se călugări a luat-o după ce a citit vieţile Sfinţilor şi în urma unui vis 
în care era chemat să slujească în palatele împărătești. La Muntele 
Athos s-a dus în 1921, la vârsta de 23 de ani, dar a fost dezamăgit 
pentru că nu a întâlnit un îndrumător duhovnicesc: „După ce am venit 
în Sfântul Munte am plâns zi şi noapte, pentru că nu am găsit ceea ce 
citisem despre Sfinţii Sfântului Munte”; „Atunci când am venit la 
Sfântul Munte nu ne-am închis într-o casă, aşa cum obişnuiesc mulți 
să facă. Ci am căutat, am strigat, am plâns. Nu am lăsat munte sau 
peştera neumblată, căutând îndrumător nerătăcit, ca să ascultăm 
cuvintele vieții, nu cuvinte zadarnice, neroditoare. Nu am lăsat nici un 
părinte eremit de la care să nu luăm fie şi un pic de folos. lar unor 
fiice duhovniceşti le scria: am căutat mult, dar n-am găsit decât 
rânduiala cu mâncare o dată în zi. Nu vă spun câte lacrimi, câtă 
durere în suflet, cât am strigăt de se cutremurau munţii, plângând 
ziua şi noaptea pentru că nu găseam rânduiala aşa cum citisem în 
Vieţile Sfinţilor. Toate peșterile Sfântului Munte m-au avut oaspete, 
pas cu pas am cercetat totul. Precum cerbul care caută un firişor de 
apă pentru a-şi potoli setea, aşa căutam să găsesc un duhovnic care 
să mă înveţe vederea şi lucrarea cea dumnezeiască”. Gheron Iosif a 
dobândit cu timpul rugăciunea neîncetată. Obştea sa, din 1953 până la 
sfârşitul vieţii sale (1959) a vieţuit la Noul Schit (Nea Skiti, între M- 
rea Sf. Pavel Athonitul şi Schitul Sf. Ana). Ucenicii săi vor fi Părinţii 
duhovniceşti care, împreună cu obştile lor, se vor răspândit în tot 
Muntele Athos după moarte sa. Aceştia vor avea o contribuţie 
esenţială la renaşterea monahismului Sfântului Munte. Gheron Iosif a 
fost ca o rădăcină din care au ieşit vlăstarele pentru revigorarea 
isihastă a Sfântului Munte. 


101 


Sfântul Munte Athos (renașterea aghiorită) 125 de la 
începuturile anilor *70. Ce a căutat Francisc Kottis la 
Muntele Athos? „Dorinţa noastră arzătoare era să găsim un 
om duhovnicesc care să cunoască din lucrare cele pe care le 
căutam noi. Căutam peste tot colibele unde auzisem sau 
credeam că am putea întâlni astfel de oameni isihaşti. Peste 
tot găseam oameni cuvioşi şi bătrânei care ne dădeau 
mângâiere şi curaj, dar mai mult decât atât n-am întâlnit 
nicăieri. Un om care să aibă înlăuntrul lui rugăciunea şi 
contemplaţia nu am găsit niciunde”! (Gheron Iosif 
Isihastul). 

Astfel că a devenit el un asemenea om. De la acest 
gheronda (părinte îmbunătăţit; stareţ în lb. rusă), „absolvent” 
al „Universităţii” din pustia athonită („Universitatea pustiei 
l-a învăţat acele lucruri de care avem mare nevoie, tainele 
cereşti”) 128 de meserie isihast cu o vechime de c. 38 
(treizecişiopt) de ani pe cartea de muncă isihastă, îşi 
revendică paternitatea duhovnicească şase mănăstiri 
(Dionisiu, Filotheu, Konstamonitu, Xiropotamu, Karakalu, 


12% Monahii de la Muntele Athos (adăposteşte în sânul său monahi 


ortodocşi de diferite naționalități) trăiesc în mănăstiri (chinovii), 
schituri (semi-anahoretism) şi chilii izolate (anahoretism). Dintre 
acestea, rolul principal este jucat de cele 20 de mănăstiri, sub 
jurisdicția cărora intră şi celelalte forme de viețuire (schituri şi chilii). 
In 2001 erau în Sfântul Munte 2 262 de monahi. Există şi două 
schituri româneşti: Schitul Prodromu (aparține de M-rea Marea Lavră) 
şi Schitul Sf. Dimitrie-Lacu (aparține de M-rea Sf. Pavel). De 
asemenea, există şi o chilie românească: Chilia Sf. Ipatie (ține de M- 
rea Vatopedu), unde a fost găzduit Părintele Arsenie Boca în 1939. 

127 Monahul Iosif Vatopedinul, Trăiri ale dumnezeiescului har: o 
epistolă despre viața lui Gheron Iosif Isihastul. Epistole inedite, trad. 
ierom. Agapie Corbu, Ed. Sf. Nectarie, Arad, 2008, p. 29. 

18 Arhim. Efrem, starețul M-rii Filothei, în Prolog la: Gheron Iosif, 
Mărturii din viața monahală, trad. Pr. Prof. Dr. Constantin Coman, 
Ed. Bizantină, Bucureşti, 2003, p. 20. 

Vatoped) dintre cele douăzeci de mănăstiri din Sfântul Munte 
Athos, fiind părinte duhovnicesc pentru stareţii: Efrem 
Filotheitul, Iosif Vatopedinul, Haralambie Dionisiatul şi al 
altora. 

Se socoteşte că din rădăcina lui Gheron Iosif Isihastul 
provin direct sau indirect mai bine de o mie de monahi şi 
monahii: „aplicând o tactică neobişnuită, a dat binecuvântare 
fiecăruia dintre fiii săi duhovniceşti să îşi alcătuiască propria 
obşte. Această neobişnuită opţiune a lui Gheron Iosif nu 
poate fi înțeleasă separat de perspectiva pe care o avea cu 
privire la viitorul obştii sale, perspectivă dobândită prin 
dumnezeiască descoperire. De altfel, cu mulţi ani înainte, 
când un cunoscut al lui, Ioannis Bitsios, l-a întrebat despre 
trei monahi pe care i-a văzut în preajma lui, dacă fac parte din 
obşte, Gheron Iosif a răspuns: «Da, aşa este, fac parte din 
obştea mea», şi a continuat: «Îi vezi pe aceşti călugări, lânni? 
Va veni vremea când ei vor umple Sfântul Munte cu 
monahi». Astfel, cu opt luni înainte de adormirea sa, în 
decembrie 1958, s-au format patru obşti în colibele de la Nea 
Skiti, care au devenit apoi poli de atracţie pentru tinerii 
monahi. În paralel, faima acestor părinți isihaşti s-a răspândit 
la mănăstirile din jur, iar două dintre acestea s-au grăbit să 
invite doi ucenici ai Stareţului ca părinţi duhovniceşti”. 


1 Prof. Gheorghios I. MANTZARIDIS, Gheron Iosif Isihastul şi 
renaşterea athonită — partea a I-a [2 oct. 2013] , la: 
www.pemptousia.ro/2013/10/gheron-iosif-isihastul-si-renasterea- 
athonita-partea-a-ii-a/ [accesat 11 aug. 2013]. 

Gheron Iosif Isihastul % 


Fiind vizitat în data de 14 august 1959 (ziua 
precedentă morţii sale) de către Sotirios Shinas, un editor din 
Volos, Gheron Iosif a prorocit în legătură cu soarta ucenicilor 
săi: 

„Apoi domnul Shinas l-a întrebat pe Stareţ: 

- Gheronda, aceşti călugări sunt ucenicii Sfinţiei 

Voastre? 

Atunci Starețul a tăcut timp de un minut, după care i- 

a spus zâmbind: 

- Vezi aceşti călugăraşi? Într-o bună zi ei vor cuceri 

Sfântul Munte. "2% 

Şi aşa s-a întâmplat. 


30 Arhim. Efrem Filotheitul, Starețul meu Iosif Isihastul, trad. 
leroschim. Ştefan Nuţescu, Ed. Evanghelismos, Bucureşti, 2010, p. 
417. 

„Cu o simplă privire ne citea gândurile” jar 


mărturiseşte ucenicul său, arhimandritul Efrem, starețul M-rii 
Filothei. 

Părintele Paisie Aghioritul (n. 1924; d. ł12 iul. 1994; 
înmormântat la M-rea „Sf. Ioan Evanghelistul” Souroti, lângă 
Tesalonic), la rândul lui, a avut contribuţia sa la proiectul de 
revigorare a mănăstirilor şi a vieţii isihaste de la Muntele 
Athos, care a avut loc în 1968 prin popularea Mănăstirii 
Stavronikita. Viaţa sa duhovnicească a constituit un model 
pentru mulţi tineri care au ales să-şi petreacă restul vieţii pe 
stâncile Athosului. Aceşti tineri au luat în stăpânire colibele, 
chiliile, schiturile, formând nucleele de viaţă isihastă care 
există astăzi în Sfântul Munte. 

Credea că „din isihasm va veni renaşterea 
Bisericii!”1%2, însă „pentru ca cineva să fie isihast, trebuie să 
aibă rugăciunea minţii; cei care trăiesc la linişte ori se 
folosesc de ea, ori discută cu gândurile. Dacă discută cu 
gândurile, sunt mai flecari decât flecarii. Pentru că celui 
flecar i se fac observaţii, este certat şi astfel se corectează 
încet-încet. În timp ce celălalt are impresia că este isihast, dar 
de fapt îşi pricinuieşte un mare rău”. 

În 1963, atunci când Republica monahală a Sfântului 
Munte sărbătorea împlinirea primului mileniu de istorie, s-a 
spus că sărbătorirea aceasta constituia „slujba de îngropare” 
sau chiar „parastasul” monahismului Sfântului Munte. Dar 
Dumnezeu a rânduit altfel. 


B1 Arhim. Efrem, stareţul M-rii Filothei, în Prolog la: Gheron Iosif, 
Mărturii din viața monahală, trad. Pr. Prof. Dr. Constantin Coman, 
Ed. Bizantină, Bucureşti, 2003, p. 15. 

152 Ieromonahul Isaac, Viața Cuviosului Paisie Aghioritul, trad. 
leroschim. Ştefan Nuţescu de la Schitul Lacu-Sf. Munte Athos, Ed. 
Evanghelismos, Bucureşti, 2005, p. 463. 

16) Părintele loan ROMANIDIS "° (1927-2001). 
Pr. Gheorghe Florovsky le spunea studenţilor săi: „Să-l 
ascultați pe Părintele Romanidis pentru că astfel veţi deveni 
buni teologi şi mai ales vă veţi mântui sufletele” (Mitrop. 
Ierotei Vlachos). Grecii şi ceilalți ortodocşi care au fost 
influenţaţi de teologia sa (pr. prof. Gheorghe Metallinos, 
mitropolitul lerotei Vlahos etc.) îi datorează „întoarcerea la 


considerarea  filocalică (ascetico-terapeutică) a credinţei, 
fireşte la un nivel academic”!5%, căci „ortodoxia a suferit o 
înstrăinare din cauza faptului că a fost alungat isihasmul, care 
este purtătorul acestei tradiţii... pentru că spaţiile în care a 
înflorit acesta au început să se apusenizeze cultural, în Rusia 
după reforma lui Petru cel Mare, iar în Grecia după Revoluţia 


133 părintele loan ROMANIDIS (1927-2001), s-a născut la 2 martie 
1927 la Pireu (Grecia). Părinţii săi i-au pus numele loan, în cinstea 
Sfântului loan Rusul (c.1690-1730), la care credincioasa sa mamă 
avea mare evlavie. Tot în 1927 s-a stabilit împreună cu părinţii săi în 
America (Manhattan, New York), unde va absolvi Facultatea de 
Teologie „Sfânta Cruce” din Boston (1949), Facultatea de Teologie a 
Universităţii Yale (1954). După cursuri de specializare la Seminarul 
„Sfântul Serghie” (Saint Serge) din Paris, la Universitatea Columbia, 
şi la Institutul Teologic rusesc „Sfântul Vladimir” din New York, 
unde a început o strânsă prietenie cu pr. Gheorghe Florovsky; a 
obținut titlul de doctor al Facultăţii de Teologie a Universităţii 
Naţionale Kapodistria din Atena (1957) şi al Facultăţii de Teologie a 
Universităţii Harvard din America; a fost căsătorit şi a avut două fete; 
a fost hirotonit diacon şi preot în anul 1951; din anul 1958 a fost 
profesor la Facultatea de Teologie Holy Cross Brookline, de unde şi-a 
dat demisia în anul 1965, în semn de protest faţă de îndepărtarea 
preotului profesor Gheorghe Florovsky de la catedra aceleiaşi 
Facultăţi de către Arhiepiscopul Iacov al Americii. A fost, de 
asemenea, profesor la Facultatea de Teologie a Universității 
Aristotelice din Thessalonic (1968-1984). După moartea tatălui său, 
mama sa s-a retras ca monahie (maica Evlampia) la Mănăstirea 
Sourotis (lângă Thessalonic), sub povăţuirea harismaticului Părinte 
Paisie Aghioritul. 

134 pr, Gheorghe METALLINOS, Ortodoxia ca terapie..., p. 171. 

de la 1821”, iar în România odată cu şcolirea la Cernăuţi a 
viitorilor profesori de Seminarii şi Facultăţi Teologice. 


H Gheorghe loan 
'LOROVSKI ROMANIDIS 


Teza sa de doctorat, intitulată Păcatul strămoșesc 
(Atena, 1957) „a provocat foarte multe dezbateri şi a 
polarizat foarte mult lumea academică profesională de la 
Atena, pentru că punea sub semnul întrebării toate şabloanele 
şi principiile pe care se întemeia teologia ortodoxă de la 
Atena, la acea dată. Toţi teologii greci recunosc astăzi că 
această lucrare de doctorat a schimbat orientarea întregii 
teologii greceşti contemporane şi este recunoscut faptul că 
teologia ortodoxă grecească, care până la acea dată era 
influenţată de idealismul german şi de teologia lui Toma 
D’ Aquino, (odată cu apariţia acestei lucrări) s-a orientat către 
sursele patristice” 1% (Mitrop. Ierotei Vlachos). Părintele 
Gheorghe Metallinos vorbea de o epocă „ante-Romanidis” şi 
de o epocă „„post-Romanidis”: „cuvântul său, care exprima 


135 Î P.S. Hieroteos VLACHOS, Teologia ca trăire din perspectiva 
învăţăturii Părintelui Ioannis Romannidis..., p. 15. 

într-o altă formă învăţătura patristică, nu era alcătuit dintr-o 
simpla juxtapunere de pasaje patristice, ci era întemeiat pe 


pătrunderea spiritului şi experienţei lor, dinlăuntrul relaţiei 
intime cu Dumnezeul nostru Treimic. 

Aceste mărturii despre părintele profesor Ioannis 
Romanides, alături de propriile mele observaţii făcute pe baza 
studiului textelor sale, m-au convins de faptul că putem vorbi 
de o epocă «ante-Romanides» şi de o epocă «post- 
Romanides». Pentru că este prima dată când teologia 
universitară a cunoscut, în persoana acestuia, restabilirea 
legăturii dintre ea însăşi şi istoria şi tradiţia liturgică a 
Bisericii Ortodoxe, ca expresie a experienţei trupului 
ecclesial şi ca mărturie a vieţii în Hristos, şi nu ca expresie a 
unei cunoașteri ştiinţifice autonome, fără o legătură imediată 
cu lupta credinciosului pentru mântuire”. Înainte ca Părintele 
Romanidis să treacă în viaţa de dincolo de mormânt, 
Mitropolitul Ierotei Vlachos l-a vizilat la spital, unde i-a lăsat 
ca testament dorinţa ca teologia ortodoxă din Grecia (şi de 
peste tot în definitiv) să se apropie şi mai mult de Părinţii 
Bisericii: „l-am văzut conectat la tot felul de aparate şi l-am 
întrebat: «Părinte, ce spun doctorii despre sănătatea sfinţiei 
voastre?y. Şi a răspuns: «Nu mă interesează sănătatea mea, ci 
mă interesează teologia» şi a început să-mi vorbească despre 
teologie. Îmi spunea că ar trebui să facem ca teologie în 


Grecia să se îndrepte și mai mult către Sfinţii Părinţi” 56. 


'% Î P.S, Hieroteos VLACHOS, Teologia ca trăire din perspectiva 
învăţăturii Părintelui Ioannis Romannidis..., p. 15. 

Capitolul II 


De la Filocalia Sfântului Grigore Teologul la 
Filocalia de la Sibiu şi Sâmbăta de Sus 


Cuvântul grecesc  qpiokojia  (filocalia) care 
înseamnă, literal, iubirea de frumusețe [dumnezeiască], 
desemnează totodată o colecţie de texte de spiritualitate 
ortodoxă, ascetice („viaţa activă”) şi mistice („viaţa 
contemplativă”), „o enciclopedie sau breviar al isihasmului” 
(Kallistos Ware), o adevărată bază de date cu conţinut isihast. 
Aceste experieri dumnezeieşti au fost consemnate de Părinţii 
Sfinţi şi scriitorii bisericeşti între secolele IV-XIV, 
cuprinzând luptele pentru purificare de patimi prin virtuţi 
(credinţa, frica de Dumnezeu şi gândul la Judecată, pocăinţa, 
înfrânarea, paza minţii sau a gândurilor, răbdarea necazurilor, 
blândeţea şi smerenia, nepătimirea), pentru iluminare 
(arătarea deplină a darurilor Sfântului Duh primite prin Taina 
Mirungerii: darul sfatului-discernământului al deosebirii 
binelui de rău; darul ştiinţei realizării binelui; darul 
cunoștinței raţiunilor văzute şi nevăzute; darul înțelegerii; 
darul înţelepciunii „de a-L vedea pe Dumnezeu ca Făcătorul, 
Susţinătorul şi Cârmuitorul efectiv al tuturor” 1) şi 
desăvârşire prin unirea cu Dumnezeu sau îndumnezeire, 
grupate în mai multe cărţi/volume. 

Sfântul Grigorie Teologul de Nazianz (c.330-390) 
este cel dintâi care a folosit cuvântul Filocalie ca titlu pentru 
o antologie (alcătuită între 357-360) din vasta operă teologică 


137 Pr. Prof. Dumitru STĂNILOAE, Ascetica şi mistica Bisericii 
Ortodoxe..., p. 217-219. 

a neobositului alegorist'* Origen (c.185-c.253), după care a 
dat-o (361) spre verificare Sfântului Vasile cel Mare (c.330- 
379)". 


Filocalia - istoric 
I. 1769 - Filocalia de la Dragomirna (Moldova) — 
tradusă de monahii români din obştea starețului Paisie 
Velicikovski (1722-94), în limba română (rămasă în 
manuscris — Ms. rom. 2597, Biblioteca Academiei Române) — 
prima într-o limbă vorbită. 


II. 1782 - Filocalia de la Veneţia a Sfântului. Nicodim 
Aghioritul (1749-1809) şi Macarie Notara al Corintului 
(1731-1805) — în greaca bizantină neînţeleasă de grecii din 
secolul al XVIII-lea care se aflau sub puterea otomană; 
„Filocalia Părinților neptici culeasă de la sfinţii şi de- 
Dumnezeu-purtătorii noştri Părinţi, în care se arată cum prin 
filozofia morală a acţiunii practice şi contemplaţiei mintea se 
curăţeşte, luminează şi desăvârşeşte; îndreptată cu cea mai 
mare grijă iar acum pentru prima dată tipărită pe cheltuiala 
preacinstitului şi preaevlaviosului domn loan Mavrocordat 
spre folosul obştesc al ortodocşilor”; reeditată la Atena în 
1893. 


III. 1793 - Filocalia (Dobrotoliubie) de la Moscova a 
şcolii monahale a lui Paisie Velicikovski (1722-94; canonizat 


1% Prof. Dr. Stylianos G. PAPADOPOULOS, Patrologie: vol. I: 
secolele II-III, trad. Adrian Marinescu, Ed. Bizantină, Bucureşti, 2006, 

..3773. 
Bo Prof. Dr. Stylianos G. PAPADOPOULOS, Patrologie: vol. II: 
secolul IV (Răsărit şi Apus), trad. Prof. Dr. Adrian Marinescu, Ed. 
Bizantină, București, f.a., p. 101, 240, 250. 

în 1988) — în slavonă (limbă moartă), în trei volume; reeditată 
în 1822 (ediţia a II-a cu completări). 


IV. 1877-1889 - Filocalia în limba rusă (5 vol.) a Sf. 
Teofan Zăvorâtul (1815-94; canonizat în 1988; zi de 
prăznuire 10/23 ian.). 


V. 1922 - Filocalia de la Prodromu. Părintele Arsenie 
Boca a adus în România transcrieri după această ediţie, care 
au fost valorificate la traducerea Filocaliei de la Sibiu şi 
Sâmbăta de Sus: „De asemenea la unele scrieri am folosit şi 
copii de pe manuscrise româneşti mai vechi de la Atos, aduse 
de P. C. Sa [Serafim Popescu] şi de Părintele Arsenie” 
(Filocalia, Vol. 1, Ed. II, 1947). Filocalia de la Prodromu a 
fost iniţiată în 1893 şi definitivată în 1922 de către monahii 
români de la Schitul românesc Prodromu de la Muntele Athos 
şi urma să fie publicată în România. Pentru alcătuirea acestei 
Filocalii, monahii prodromiţi s-au folosit de vechile traduceri 
de la Neamţ şi Secu, realizate de monahii din obştea Sf. 
Paisie Velicikovski. Traducerea în limba română a textelor 
care n-au fost găsite printre manuscrisele şcolii paisiene, a 
fost realizată de către monahul Ignatie Transilvăneanul de la 
Schitul Ivirului. O copie a fost trimisă la M-rea Frăsinei 
episcopului Gherasim Safirin, care încurajase proiectul 
traducerii. Trecerea în viața de dincolo de mormânt a acestui 
episcop va împiedica publicarea acestei versiuni. Nichifor 
Crainic ajunge în posesia acestei copii a traducerii 
(incompletă; mai precis vol. 1 fără Însămnările introductive 
unde se specificau traducătorii) pe care o atribuie eronat 

episcopului Gherasim Safirin'“. 


VI. 1946-48 - Filocalia de la Sibiu şi Sâmbăta de Sus 
(vol. I-IV) — Părinţii Dumitru Stăniloae şi Arsenie Boca; texte 
revăzute (cel puţin vol. I) „din punct de vedere al formei 
literare” ** de gânditorul Nichifor Crainic în iarna 1944- 
1945, cât timp a stat ascuns la Mănăstirea Brâncoveanu. 


Mitropolitul Kallistos Ware, gândindu-se la istoria 
Filocaliei, constata că „sunt cărţi ce par a fi scrise mai puţin 
pentru timpul lor şi mai mult pentru generaţiile viitoare... 
Adevărată «bombă cu întârziere» duhovnicească, Filocalia 
este cu siguranță una dintre acestea. Adevărata epocă a 
Filocaliei este mai degrabă secolul nostru decât cel de-al 
XVIII-lea”!*2. 

Acelaşi Mitropolit Kallistos Ware, analizând unitatea 
interioară a Filocaliei (The inner unity of the Philokalia), 


sesizează trei caracteristici comune ale textelor autorilor 


+ +14 
filocalici!%: 


a) Domeniul de aplicare (obiectivul general) este 
actul interior (The General Scope of the Philokalia: Inner 


14 Virgil CÂNDEA, Din nou despre Filocalia de la Prodromul, în: 
Închinare lui Petre S. Năsturel la 80 de ani, Ed. Istros, Brăila, 2003, p. 
653-657. 

141 ACNSAS, Fond Informativ, dosar 2637, vol. 2, f. 89-91 [Proces 
Verbal de Interogatoriu, 14 oct. 1955, Nichifor Crainic, Bucureşti]; 
Declaraţie [31 Mai 1947, după ce se predase autorităţilor], în: 
ACNSAS, fond Penal, dosar 13206, vol. 2, f. 524-532. 

12 P, S. Kallistos WARE, Rugăciune şi tăcere în spiritualitatea 
ortodoxă... p. 117. 

'% Kallistos WARE, Bishop of Diokleia, The inner unity of the 
Philokalia and its influence in East and West, Ed. Alexander S. 
Onassis Public Benefit Foundation, Athens 2004, 
www.myriobiblos.Gr/texts/english/wear_innerunity2.html [accesat 4 
iul. 2014]. 

Action), descoperirea Împărăției lui Dumnezeu care este 
înlăuntrul nostru (Luca 17, 21: „Şi fiind întrebat de farisei 
când va veni împărăţia lui Dumnezeu, le-a răspuns şi a zis: 
Împărăţia lui Dumnezeu nu va veni în chip văzut, Şi nici nu 
vor zice: Iat-o aici sau acolo. Căci, iată, împărăţia lui 
Dumnezeu este înăuntrul vostru!'”; Matei 13, 44: 
„Asemenea este împărăţia cerurilor cu o comoară ascunsă în 
țarină, pe care, găsind-o un om, a ascuns-o, şi de bucuria ei se 
duce şi vinde tot ce are şi cumpără țarina aceea”). Kallistos 
Ware susţine că frezvia (vis, nepsis; sobrietate, cumpătare 
duhovnicească,  vigilenţă, priveghere) şi isihia (ovia, 
isihia; linişte interioară a inimii; „vărsare de gânduri”- Sf. 
Grigorie Sinaitul) sunt cele două concepte prin care poate fi 
rezumat mesajul Filocaliei; 

b) Scopul principal e îndumnezeirea (7he Basic 
Aim: Deification), adică unirea cu Dumnezeu (éwoiç): „Fiţi, 
dar, voi, desăvârşiţi, precum Tatăl vostru Cel ceresc 
desăvârşit este” — Predica de pe munte, (Mat. 5, 48). 
Credinciosul atinge asemănarea după har cu Dumnezeu: „să 
vă faceţi părtaşi dumnezeieştii firi” (II Petru 1, 4); „Cuvântul 
S-a făcut om, pentru ca noi să devenim Dumnezeu” (Sf. 
Atanasie cel Mare, Despre Întrupare, 54); 

c) Mijlocul (pentru îndeplinirea scopului) e 
chemarea continuă a Sfântului Nume al lui lisus (The 
Means: Continual Invocation of the Holy Name), adică 
Rugăciunea lui lisus: „Doamne, Iisuse Hristoase, Fiul lui 
Dumnezeu, miluieşte-mă pe mine, păcătosul!”. 


Tot episcopul luminat Kallistos Ware, într-un studiu 

separat, expune cele patru calităţi ale Rugăciunii lui Iisus: 


1) Simplitate şi flexibilitate („accesibilă oricărui 
creştin, dar ea conduce în acelaşi timp spre cele mai adânci 
taine ale contemplaţiei. Oricine îşi propune să rostească 
Rugăciunea lui lisus mult timp în fiecare zi şi, mai mult decât 
atât, cine vrea să recurgă la controlul respirației şi la alte 
exerciţii fizice legate de rugăciune are, fără îndoială, nevoie 
de un stareţ, de o călăuză duhovnicească experimentată. 
Asemenea călăuze sunt foarte rare în zilele noastre. Dar cei 
ce nu au contact personal cu un stareţ pot totuşi să practice 
Rugăciunea fără nicio teamă atâta vreme cât o fac un timp 
limitat — la început nu mai mult de 10-15 minute odată - și 
atâta vreme cât nu încearcă să intervină în ritmurile naturale 
ale corpului”, p. 25; „deosebit de ajutătoare în momentele de 
tensiune şi de mare neliniște; «Mâinile la muncă, mintea şi 
inima cu Dumnezeu» - Sf. Teofan Zăvorâtul”, p. 27); 

2) Integralitate („cuprinde tot adevărul Evangheliei” 
p. 31; „include cele două taine principale ale credinţei 
creştine, Întruparea şi Treimea. Unde apare Întruparea? Se 
subînţeleg cele două naturi ale lui Hristos Dumnezeu-Omul 
(Theanthropos): omenitatea: „EI este chemat cu numele lui 
de om, lisus, pe care Maica Lui, Maria, I L-a dat după naştere 
Lui la Betleem; dumnezeirea Lui veşnică: lisus este numit şi 
„Domn” şi „Fiu al lui Dumnezeu”. Sfânta Treime apare 
implicit (Tatăl: se vorbeşte de Fiul lui Dumnezeu, deci Fiul 
are un Tată; Fiul apare explicit; Sfântul Duh: „nimeni nu 
poate spune Domn este lisus decât în Duhul Sfânt” (I Cor. 12, 
3); 

3) Puterea Numelui („puterea şi slava lui Dumnezeu 
14 P.S, Kallistos WARE, Puterea Numelui sau despre Rugăciunea lui 
Iisus, în: P.S. Kallistos WARE, Rugăciune şi tăcere în spiritualitatea 


ortodoxă..., p. 24. 

sunt prezente şi lucrătoare în Numele Lui; a invoca Numele 
lui Dumnezeu cu atenţie şi în mod deliberat înseamnă a te 
aduce pe tine în prezenţa Lui, a te deschide faţă de energia 
Lui, a I te oferi ca un instrument şi ca o jertfă vie în mâinile 
Lui; Numele este putere”, p. 35-36); 


4) Disciplina duhovnicească a repetării 
perseverente (unificare a  energiilor/lucrărilor sufleteşti, 
interioritate, exerciții respiratorii - poziția exterioară, 


controlul respirației, căutarea lăuntrică) Contextul Rugăciunii 
lui Iisus este cel al credinței şi al comunității (în Biserică). 


Treptele desăvârşirii 


Nr: (Cărarea Împărăției Lăuntrice) 
A 
Curăţirea de patimi a s 
1. (gr. káðapog, catharsis) (er: Bote askesis Ji 
gr. pots Praxis-ul 
2 Iluminarea 


(gr. porious, fotismos) | Conemplaţia 


n A ía, teoria); 
Indumnezeirea (Er: Reala teoria) 


3. (ar. kaaet) Teologia mistică 


Praxis-ul (viața activă) şi contemplația „nu trebuie să fie 
privite ca două stadii succesive — una încetând când începe 
cealaltă — ci, mai degrabă, ca două trepte ale experienței 
duhovniceşti ce se întrepătrund şi sunt simultan prezente în 
viața de rugăciune. Fiecare este chemat să lupte pe planul 
praxis-ului până la sfârşitul vieții”. (Mitrop. Kallistos WARE) 


Atenție! „Isihasmul nu trebuie înțeles cumva ca un 
cult magic al numelui lui Iisus, învestit cu atribuții de 
talisman miraculos, care ar sta în afară de noi şi la dispoziția 
bunului nostru plac. El e o artă a contemplației, dar o artă 
condiționată de cea mai riguroasă şi mai pură asceză. Puterile 
îndumnezeitoare din numele Mântuitorului se desfac ca o 

explozie de lumină lăuntrică numai în ființa devenită fără 


prihană şi translucidă prin eliminarea ultimului rest de 
răutate. Prin lisus ajungi asemenea cu Dumnezeu după ce ai 
ajuns asemenea cu Omul cel fără păcat dintr” Însul.”!% 

În spiritualitatea ortodoxă se propun următoarele 
condiţii pentru ca mintea să ajungă la starea rugăciunii curate: 

a) Ca mintea să se întoarcă de la lucrurile din afară 
în lăuntrul său, spre inima sa, părăsind orice obiect; 

b) Să menţină în preocuparea ei numai câteva cuvinte 
adresate lui lisus, adică pomenirea Lui stăruitoare, ca mijloc 
care o ajută să se strângă din împrășştiere, şi o îndrumă spre 
ținta cea unică la care trebuie să ajungă'*®. 

Prin întoarcerea minții, adică a lucrării ei, în inimă, 
având ca preocupare permanentă scurta rugăciune adresată lui 
Iisus, se obțin următoarele lucruri: 

a) Mintea nu mai e primejduită să fie furată de 
gânduri pătimaşe, devenind unitară şi concentrată; 

b) Prin această concentrare şi prin numele lui lisus 
îşi fereşte şi lăuntrul său de gânduri păcătoase; 

c) Mintea ce vrea să se întoarcă spre inimă, găseşte 
greu locul său. La început trebuie să lupte din greu cu 
gândurile din jurul ei. Pătrunzând în inimă, acolo îl găseşte 
pe lisus aflat acolo de la Taina Botezului; 

d) Starea aceasta se numeşte deschiderea inimii 
deoarece este cuprinsă de dragostea faţă de Mântuitorul 
Iisus Hristos”. 


145 Nichifor CRAINIC, „Rugăciunea lui lisus”, Revista Gândirea, anul 
XVII, nr. 5, mai 1938, p. 218. 

% Pr. Prof. Dumitru STĂNILOAE, Ascetica şi mistica Bisericii 
Ortodoxe... p. 293. 

147 Pr. Prof. Dumitru STĂNILOAE, Ascetica şi mistica Bisericii 
Ortodoxe... p. 297. 

Sir Steven Runciman constata în celebra sa lucrare 
„Marea Biserică în captivitate”: „Biserica Ortodoxă şi-a 
extras mare parte din forța sa din vechea sa tradiţie mistică. 
Puterea de a supravieţui dezastrelor lumești stă în mare parte 
în acceptarea de către ea a tainei transcendentale a 


Pe tag 8 
divinității”! x 


Etapele Filocaliei româneşti din secolul XX 


1. 1937 - Nichifor Crainic descoperă că Filocalia 
fusese tradusă în româneşte (cu litere chirilice) încă de pe 
vremea Sfântului Paisie Velicikovski, mărturisind acest lucru 
într-o scrisoare către filosoful Lucian Blaga: „în vara asta am 
dat peste o adevărată comoară: am descoperit că celebra 
colecţie mistică a ortodoxiei, Filocalia, e tradusă în 
româneşte încă de acum 150 de ani! N-a fost tipărită însă, ci a 
rămas în manuscrise chirilice pentru uzul călugărilor subțiaţi 
cu duhul. Un monah, destul de simplu, nu ştiu cum a ajuns la 
ideea de a porni pe urmele ei, de a aduna manuscris cu 
manuscris de prin hârţoagele vechi, de a le trascrie şi de a 
reface colecţia. El mi-a pus-o la îndemână, cinci volume de 
câte 3-4000 de pagini compacte! Înţelegi bucuria mea 
frenetică: e tocmai ceea ce căutam pentru a-mi documenta 
ortodox cursul de mistică. Toată vara am citit-o şi mi-am scos 
note, astfel că redactarea nouă a cursului, pe care eram 
hotărât s-o fac pe vară, am amânat-o pe această iarnă. O 
dificultate destul de mare e că traducerile acestea vechi se 
împotmolesc vizibil la paginile unde e vorba de contemplaţie 
în limbaj filosofic. Tălmăcitorii noştri ştiau greceşte, dar n- 


14 Steven RUNCIMAN, Marea Biserică în captivitate... p. 316. 

aveau termeni intelectuali în româneşte. Arhaiştii noştri, care 
se entuziasmează de vechile traduceri, nu ştiu ce spun. Afară 
de cele cu caracater, nicio traducere veche nu merită să fie 
actualizată, fiindcă toate sunt incomplete, ca limbaj, când se 
întâlnesc cu nobila gândire greacă. lar Filocalia îndeosebi 
cuprinde autori de o nebănuită subtilitate filosofică şi 
lingvistică. Teologia noastră de până acum n-a cunoscut decât 
«buricul» isihasmului, hrănit din Filocalie”? 

2. Mai 1938 — Nichifor Crainic publică în Revista 
Gândirea un mic articol despre Filocalie, în care menţionează 
despre manuscrisul primit de la fostul episcop Gherasim 
Safirin, împrumutat pentru a-l îndrepta şi a face demersuri 
pentru tipărirea lui: „O nouă traducere ne-a dat-o regretatul 
episcop Gherasim Safirin. E făcută după ediţia greacă de la 
1893 şi nu conţine decât volumul I şi încă nici acesta întreg. 
Versiunea lui Safirin, fără să fie literară şi întru totul corectă, 
e cea mai bună; traducerile paisiene sunt ilizibile mai ales în 
pasajele filozofice ale tratatelor. Manuscrisul lui Gherasim 
Safirin e proprietatea sfintei Mănăstiri Frăsinei, unde l-a 
lucrat. El se găseşte astăzi la noi, ridicat cu obligaţii scrise de 
a-l îndrepta și tipări în folosul mănăstirii” '%°. Această variantă 
a lui Safirin, după cum arată academicianul Virgil Cândea 
(1927-2007) în articolul „Din nou despre Filocalia de la 
Prodromul”, nu este o traducere a lui Gherasim Safirin, ci 
este un manuscris aparținând monahilor de la Schitul 
Românesc Prodromu. Virgil Cândea ne informează, în acelaşi 
studiu, că cel care a observat acest lucru este Pr. Tudor 


1# Nichifor Crainic către Lucian Blaga, Scrisoare din 17 septembrie 


1937, în Revista Manuscriptum, an XXVI, nr. 1-4/1995 (98-101), f. 
140. 

150 Nichifor CRAINIC, Cronica măruntă, în Revista Gândirea, anul 
XVII, nr. 5, mai 1938, p. 280. 

Ciocan”, 

3. Iunie 1938 — Nichifor Crainic propune publicarea 
Filocaliei. Se discută în şedinţa Sfântului Sinod din ziua de 
28 iunie 1938, Mitropolitul Nicolae Bălan „arată că dată fiind 
însemnătatea acestei opere ascetice şi mistice, şi apreciind 
marele folos duhovnicesc ce va izvorî de pe urma tipăririi ei 
în româneşte, îşi ia îndatorirea să o editeze în tipografia 
arhidiecezană din Sibiu”: 


„Şedinţa din ziua de 28 Iunie 1938 

Sumarul şedinţei. 

Şedinţa se deschide la orele 9 dimineaţa, în palatul 
patriarhal, sub preşedinţia Înalt Prea Sfinţitului Patriarh Miron. 

Secretar de şedinţă: P.S. Arhiereu Galaction Craioveanul... 

Tem. Nr. 1775/938. D-l Profesor universitar Nichifor Crainic, 
de la Facultatea de Teologie din Bucureşti, intervine prin Ministerul 
Cultelor şi Artelor cu rugămintea de a i se da sprijinul cuvenit în 
vederea tipăririi «Filocaliei». 

Chestiunea se declară de urgentă şi se ia în discuţie. 

Î.P.S. Mitropolit Nicolae al Ardealului arată că dată fiind 
însemnătatea acestei opere ascetice şi mistice, şi apreciind marele 
folos duhovnicesc ce va izvori de pe urma tipăririi ei în româneşte, îşi 
ia îndatorirea să o editeze în tipografia arhidiecezană din Sibiu. 

Sfântul Sinod ia act cu mulțumire de hotărârea D-lui profesor 
Nichifor Crainic de a tipări Filocalia, şi îndeamnă pe PP. SS. Membri 
ca după apariţia cărţii să sprijine răspândirea ei. 

Mulţumeşte Î.P.S. Mitropoliti Nicolae al Ardealului pentru 
bunăvoința cu care s-a oferit să tipărească Filocalia şi-l asigură de 
tot sprijinul pentru răspândirea acestei cărți... 


Preşedinte Secretar 
5 
(ss) Miron [Cristea] Galaction Craioveanul” 152 


15! Virgil CÂNDEA, Din nou despre Filocalia de la Prodromul..., p. 655. 

4. 12 martie — 8 iunie 1939 — Diaconul Zian Vălean 
Boca a mers la Muntele Athos de unde s-a întors cu 
transcrieri după Filocalia de la Prodromu (1922). 

5. Nichifor Crainic în timpul când s-a ascuns la Sibiu 
(toamna 1944) i-a întâlnit pe părinţii Dumitru Stăniloae şi 
Arsenie Boca, lucrând la traducerea Filocaliei: „| Arsenie 
Boca] ştiu că avea legături cu toţi preoţii şi profesorii de 
teologie din Sibiu şi în special cu profesorul Dumitru 
Stăniloae cu care traducea împreună o voluminoasă colecţie 
de cărți de teologie ce poartă numele generic de 
«Filocalia»”15%. 

Părintele Dumitru Stăniloae, care ştia bine greacă 
bizantină (o studiase la Universitatea din Miinchen, în primul 
semestru al anului 1928, la seminarul de istorie şi filologie 
bizantină al prof. August Heisenberg), impulsionat şi ajutat 
de Părintele Arsenie Boca, a început traducerea Filocaliei, 
folosindu-se totodată şi de transcrierile aduse de Părintele 
Arsenie de la Muntele Athos: „Cineva [Părintele Arsenie 
Boca ?] mi-a adus de la Sfântul Munte un exemplar în 
greceşte al Filocaliei, în două volume «in folio» şi eu am 
prezentat-o în consiliu profesoral, colegilor mei de la 
Teologie şi am zis: «Hai să luăm fiecare câte o parte să o 
traducem, că e o carte minunată!». Nu s-au apucat. Atunci m- 
am apucat eu şi am tradus cât am stat la Sibiu, vreo trei ani, 
patru volume. Pe urmă n-am mai putut să tipăresc pentru că a 
venit comunismul şi am început din '77 să le tipăresc şi pe 
celelalte, în total 12 volume. Filocalia este o carte de trăire 


EL, Şedinţa Sfântului Sinod din ziua de 28 iunie 1938, în: Revista 
Sfântului Sinod, Supliment Desbaterile Sfântului Sinod al Sfintei 
Biserici Ortodoxe Române — sesiunea ordinară din 1938, Tipografia 
Cărţilor Bisericeşti, Bucureşti, 1938, p. 56. 

153 ACNSAS, Fond Informativ, dosar 2637, vol. 2, f. 85-88 [Proces 
Verbal de Interogatoriu, 11 oct. 1955, Nichifor Crainic, Bucureşti]. 

reală cu Dumnezeu. Pe Dumnezeu nu-l cunoaştem numai 
teoretic, ci ÎL cunoaştem şi practic, prin rugăciune şi 
despătimire”.!5* 

6. Nichifor Crainic a stat ascuns (iarna 1944-1945) la 
M-rea Brâncoveanu, timp în care a revăzut şi corectat textele 
(cel puţin vol. I al Filocaliei) „din punct de vedere al formei 
literare” "55, 
7. 1946-48 — publicarea primelor patru volume din 
Filocalia de la Sibiu şi Sâmbăta de Sus (vol. I-IV) — Părinţii 
Dumitru Stăniloae şi Arsenie Boca. 


Conţinutul celor patru volume este următorul: 

Vol. I. Sfântul Antonie cel Mare (251-356; Învăţături 
despre viaţa morală); Evagrie Ponticul (345-399; Schiţă 
monahicească; Capete despre deosebirea gândurilor; Din 
capetele despre trezvie; Cuvânt despre Rugăciune); loan 
Casian (360-435; Despre cele opt gânduri ale răutăţii; 
Cuvânt despre Sfinţii Părinţi din Skkit); Nil Ascetul (sec. V; 
Cuvânt ascetic); Marcu Ascetul (sec. V-VI; Despre legea 
duhovnicească; Despre cei ce cred că se îndreptează din 
fapte; Despre Botez; Epistolă către Nicolae Monahul); 
Diadoch al Foticeei (sec. V; Cuvânt ascetic în 100 de 
capete); Isaia Pustnicul (t491; Despre păzirea minţii în 27 
de capete) 

Vol. II. Sfântul Maxim Mărturisitorul (580-662; 
Cuvânt ascetic; Capete despre dragoste; Capetele teologice 


154 Arhim. Ioanichie BĂLAN, Omagiu memoriei Părintelui Dumitru 


Stăniloae, Ed. Mitrop. Moldovei şi Bucovinei, laşi, 1994, p. 58. 

155 ACNSAS, Fond Informativ, dosar 2637, vol. 2, f. 89-91 [Proces 
Verbal de Interogatoriu, 14 oct. 1955, Nichifor Crainic, Bucureşti]; 
Declaraţie [31 Mai 1947, după ce se predase autorităţilor], în: 
ACNSAS, fond Penal, dosar 13206, vol. 2, f. 524-532. 

(gnostice); Întrebări, nedumeriri şi răspunsuri; Tâlcuire la 
Tatăl nostru) 

Vol. III. Sfântul Maxim Mărturisitorul (580-662; 
Răspunsuri către Talasie - titlul sub care se ascunde lucrarea 
Sf. Maxim intitulată: „Despre diferite locuri grele din Sfânta 
Scriptură”) 

Vol. IV. Talasie Libianul (sec. VII; Despre dragoste, 
înfrânare şi petrecerea cea după minte); Isihie Sinaitul (sec. 
VIII-IX; Cuvânt despre trezvie şi virtute); Filotei Sinaitul 
(sec. IX-XI; Capete despre trezvie); loan Carpatiul (sec. V- 
VII; Una sută capete de mângâiere); Avva Filimon (sec. VI- 
VII; Despre Avva Filimon); Sf. loan Damaschin (749; 
Cuvânt de suflet folositor); Teodor al Edesei (Una sută 
capete, Cuvânt despre contemplaţie), Teognost (sec. XIII; 
Despre făptuire, contemplaţie şi preoţie); Ilie Ecdicul (sec. 
XI-XII; Culegere din sentinţele înţelepţilor); Teofan 
Monahul ( Scară) 


Rolul esenţial al Părintelui Arsenie Boca pentru 
apariţia Filocaliei a fost evidenţiată de către Părintele 
Dumitru Stăniloae în prefeţele volumelor I-IV apărute în 
1946-1948. Filocalia reeditată după evenimentele din 1989, 
fie la editura Harisma, fie la editura Institutului Biblic şi de 
Misiune Ortodoxă al Bisericii Ortodoxe Române, nu este 
integrală. A fost trunchiată de prefețele primelor patru 
volume. Ne-am fi aşteptat la aceste manevre înainte de 1989, 
în perioada comunistă, pentru a trece de cenzură şi a putea a 
fi tipărite cărţile. Eliminarea prefeţelor nu s-a făcut numai din 
cauza lipsei de profesionalism (toate cărţile, e normal, să-şi 
păstreze prefața inițială la eventualele reeditări mai ales când 
se specifică metoda de lucru, sursele traducerilor şi 
contribuţia persoanelor implicate). De ce au fost cenzurate? 

Pe cine putea să deranjeze numele Părintelui Arsenie Boca? 
Acum nu mai era „ctitor de frunte al Filocaliei româneşti”? 
Celelalte dedicaţii de pe volume care nu aveau legătură cu 
numele Arsenie Boca au fost păstrate, însă dedicaţia de pe 
volumul al III-a, dedicat exclusiv Părintelui Arsenie Boca, a 
fost eliminată. Editorii nu cred să fi avut vreo vină, ci poate 
cei care deţin drepturile de autor. 


DEDICAȚIA de pe Filocalie, Vol. III (Sibiu, 1948). 


Încă un semn care ne descoperă faptul că nu s-a dorit 
ca numele Părintelui Arsenie Boca să apară: volumul al IV- 
lea, apărut la editura Harisma, în 1994. Este singurul volum, 
din ediţia respectivă, care conţine prefața din 1948, însă a fost 
eliminată exact următoarea frază: 

„lar P.C. Păr. leromonah Arsenie [Boca], cu 
binecuvântarea Î.P.S. Mitropolit Nicolae, a continuat să 
dea acelaşi sprijin hotărâtor prin abonamentele făcute”. 

Deci, aceasta este singura frază eliminată din ediția 
Filocaliei Sfintelor  Nevoinţe ale desăvărşirii, vol. 4, 
traducere, introducere şi note de Pr. Prof. Dr. Dumitru 
Stăniloae [5 oct. 1993] membru al Academiei Române, 
ediţia a Il-a, Ed. Harisma, Bucureşti, 1994, p. 11. Editorii 
exprimă mulţumirile lor d-nei Lidia Stăniloae, d-lui Dumitru 
Ionescu etc. Ediţia a fost îngrijită de Pr. Prof. Dr. Constantin 
Galeriu, corectura textului grec de Pr. Prof. Dr. Ştefan Alexe, 
redactor Nicolae Prelipceanu. Oare cei care s-au ocupat de 
lucrul acesta nu cunoşteau cuvântul psalmistului: „Nu vă 
atingeţi de unşii Mei şi nu vicleniţi împotriva profeților Mei” 
(Psalmul 104,15)? 

Privitor la ediţia Filocaliei de la editura Humanitas 
(apărută între ediţiile Harisma şi Institutul Biblic), putem 
observa că au fost eliminate prefeţele primelor două volume, 
a fost scoasă şi dedicaţia de pe volumul al III-lea dedicat 
Părintelui Arsenie Boca (dedicaţiile primelor două volume au 
fost păstrate!). Au păstrat totuşi prefeţele volumelor III şi TV. 

Redăm mai jos textele din anii 1946-1948, în care este 
subliniat sprijinul oferit de către Părintele Arsenie Boca 
pentru publicarea Filocaliei: 


Filocalia de la Sibiu şi Sâmbăta 1 


Vol. I (Sibiu, 1946) 
„Filocalia sau culegere din scrierile sfinţilor 
Părinţi cari arată cum se poate omul curăţi, 
lumina şi desăvârşi, Vol. I, trad. din greceşte de 
Prot. Stavr. Dr. Dumitru STĂNILOAE, Profesor 
la Academia teologică «Andreiană», Tipografia 
Arhidiecezană, Sibiu, 1946” (1500 exemplare) 


1. Dedicaţie (p. IV.): 

„Doamne, primeşte munca acestei 
traduceri ca pe o rugăciune pentru sufletul 
scumpei mele copile Mioara” 


2. Cuvânt înainte (p. V-XII) redactat la „Sibiu, la 
Întâmpinarea Domnului, [2 feb.] 1946”, în care 
menţionează (p. XI.): 


„Un cuvânt de mulţumire trebue să aduc 
P. C. Părinte leromonach Arsenie Boca de la 
Mănăstirea Brâncoveanu, care o scris după 
dictatul nostru o mare parte din traducere la 
prima ei redactare. 

Tot P. C. Sa a executat şi coperta”. 


Filocalia de la Sibiu şi Sâmbăta I (ediţia 2) 


Vol. I, ediţia II (Sibiu, 1947) 

Filocalia sau culegere din scrierile sfinţilor 
Părinţi cari arată cum se poate omul curăţi, 
lumina şi desăvârși, Vol. I, Ed. II, trad. trad. 
din grecește de Prot. Stavr. Dr. Dumitru 
STĂNILOAE, Profesor la Academia 
teologică «Andreiană», Institutul de Arte 
Grafice «Dacia Traiană» S.A., Sibiu, 1947 


1. Dedicație (p. I): 
„Intru pomenirea părinților mei: Irimie şi Reveca” 


2. Cuvânt înainte (p. III-IV) redactat la „Bucureşti, la 
Înălţarea Domnului, 1947”, în care se menţionează (p. 
III-IV): 

„Ajutorul hotărâtor la tipărirea acestui 
volum l-a dat însă iarăşi bunul meu fost student, 
Părintele leromonah Arsenie de la mânăstirea 
Brâncoveanu. 

Datorită abonamentelor masive ce le-a 

procurat P.C. Sa, am putut face față unor greutăţi 
ce se ridicau ca munţii în calea tipăririi acestui 
volum. P.C. Sa poate fi numit pe drept cuvânt 
ctitor de frunte al Filocaliei româneşti. 

După imboldul ce mi l-a dat necontenit la 
traducerea acestei opere, acum susţine cu putere 
neslăbită lucrarea de tipărire. Dacă Dumnezeu va 
ajuta să apară întreaga operă în româneşte, acest 
act va rămâne legat într-o mare măsură de 
numele P.C. Sale şi de mişcarea religioasă pe 
care a trezit-o în jurul mânăstirii de la Sâmbăta 
de Sus, pe cele mai autentice baze ale tradiţiei 
ortodoxe şi cu mijloacele celei mai curate 
duhovnicii, ale învățăturii stăruitoare şi ale 
dragostei de suflete”. 


Filocalia de la Sibiu şi Sâmbăta II 


Vol. II (Sibiu, 1947) 

Filocalia sau culegere din scrierile sfinților 
Părinţi cari arată cum se poate omul curăţi, 
lumina şi desăvârși, Vol. II: Din scrierile Sf. 
Maxim Mărturisitorul, trad. trad. din greceşte de 
Prot. Stavr. Dr. Dumitru STĂNILOAE, Profesor 
la Facultatea de Teologie din Bucureşti, 
Tipografia Arhidiecezană, Sibiu, 1947 


1 Dedicaţie (p. ID: 
„Intru pomenirea părinților mei: Irimie şi Reveca” 


2. Cuvânt înainte (p. III-IV) redactat la „Bucureşti, la 
Înălţarea Domnului, 1947”, în care se menţionează (p. 
III-IV.): 

„Ajutorul hotărâtor la tipărirea acestui 
volum l-a dat însă iarăşi bunul meu fost student, 
Părintele leromonah Arsenie de la mânăstirea 
Brâncoveanu. 

Datorită abonamentelor masive ce le-a 
procurat P.C. Sa, am putut face față unor greutăţi 
ce se ridicau ca munţii în calea tipăririi acestui 
volum. P.C. Sa poate fi numit pe drept cuvânt 
ctitor de frunte al Filocaliei românești. 

După imboldul ce mi l-a dat necontenit la 
traducerea acestei opere, acum susţine cu putere 
neslăbită lucrarea de tipărire. Dacă Dumnezeu va 
ajuta să apară întreaga operă în româneşte, acest 
act va rămâne legat într-o mare măsură de 
numele P.C. Sale şi de mişcarea religioasă pe 
care a trezit-o în jurul mânăstirii de la Sâmbăta 
de Sus, pe cele mai autentice baze ale tradiţiei 
ortodoxe şi cu mijloacele celei mai curate 
duhovnicii, ale învăţăturii stăruitoare şi ale 
dragostei de suflete”. 


Filocalia de la Sibiu şi Sâmbăta III 


Vol. III (Sibiu, 1948) 

Filocalia sau culegere din scrierile sfinților 
Părinţi cari arată cum se poate omul curăţi, 
lumina şi desăvârși, Vol. III: Sf. Maxim 
Mărturisitorul: Răspunsuri către Talasie, trad. 
trad. din greceşte de Prot. Stavr. Dr. Dumitru 
STĂNILOAE, Profesor la Facultatea de 
Teologie din Bucureşti, Tipografia 
Arhidiecezană, Sibiu, 1948 


1. Dedicaţie (p. 2): 

„Prea  Cuc.[erniciei] Sale Părintelui 
leromonah Arsenie [Boca], care a reînviat, cu 
viaţa şi cu propovăduirea, duhul Filocaliei în 
viaţa religioasă a poporului nostru.”"5% 


156 Această dedicație a fost eliminată din toate ediţiile Filocaliei 


tipărite după 1990. 

2. Cuvânt înainte (p. I - XVI) redactat la „Bucureşti, 
Botezul Domnului, [6 ian.] 1948”, în care menţionează 
(p. I-I): 

„Mai înainte de a spune câte ceva despre 
scrierea ce-o publicăm în acest volum, mă simt 
dator să mulțumesc, într-o măsură chiar mai mare 
decât am făcut în prefețele primelor două volume, 
Părintelui leromonah Arsenie [Boca] pentru 
apariția acestei scrieri în românește. De la scrierea 
aceasta a pornit munca mea de tălmăcire în iarna 
anului 1943/44, şi ceea ce mi-a dat curaj să lupt 
până la capăt cu greutățile neobişnuit de mari ale 
textului grecesc a fost — pe lângă înțelegerea 
iubitoare a soției mele — stăruința întăritoare a 
Părintelui Arsenie, care a stat lângă mine tot 
timpul traducerii,scriind întreg textul românesc în 
prima formă pe care am reuşit să i-o dau. 

După isprăvirea ei a venit gândul şi curajul de 
a porni la tălmăcirea Filocaliei.Dar recunoştinţă şi 
mai mare i se cuvine pentru tipărirea ei. La 
decretarea stabilizării monetare, în 15 august 
1947, erau tipărite din acest volum de abia vreo 
160 de pagini şi în lipsa de bani ce-a urmat 
perspectivele şi făgăduințele pe cari mă bizuiam, 
când anunțam în prefața vol. II pornirea volumului 
de față, au căzut la pământ. Credeam că va trece 
timp îndelungat până se va putea relua tipărirea. 
Iată însă că ceea ce nu mă aşteptam s-a realizat. 

Datorită abonamentelor pe care în cea mai 
mare parte le-a adunat P.C. Sa - cu 
binecuvântarea Î.P.S. Mitropolit Nicolae —, 
tipărirea volumului a fost dusă până la capăt. 

Se poate spune fără exagerare că fără 
Părintele Arsenie şi fără mişcarea religioasă trezită 
în jurul mânăstirii Brâncoveanu, manuscrisele 
acestea ale Filocaliei ar fi avut şi ele soarta pe care 

au avut-o alte manuscrise ale ei şi ale altor 
traduceri păstrate în bibliotecile mânăstirilor. 

O repet: P.C. sa împreună cu mişcarea 
religioasă din jurul Mănăstirii Brâncoveanu sunt 
ctitorii Filocaliei româneşti. Se vede că duhul 
Filocaliei, pe care l-a reînviat P.C. sa în viaţa 
religioasă a poporului nostru, a fost condiţia de 
maturitate pentru apariţia scrierilor din Filocalie la 
lumina tiparului în româneşte. Cu cea mai mare 
însuflețire au răspuns la apelul P.C. sale 
braşovenii mei, care au dovedit aceeaşi dragoste 
de carte şi de ortodoxie ca şi înaintaşii lor de 
totdeauna. 

Trebuinţa ca Părintele Arsenie să fie aproape 
de locul tipăririi şi obişnuinţa prietenilor mei, 
tipografii de la Arhidiecezana din Sibiu, cu scrisul 
meu m-a făcut să tipăresc şi acest volum, şi cred 
că şi cel următor, tot la Sibiu, deşi mi-ar fi fost, 
din alte puncte de vedere, cu mult mai la 
îndemână să le tipăresc la Bucureşti.” 


Filocalia de la Sibiu şi Sâmbăta IV 


Vol. IV (Sibiu, 1948) 

Filocalia sau culegere din scrierile sfinţilor 
Părinţi cari arată cum se poate omul curăţi, 
lumina şi desăvârşi, Vol. IV, trad. trad. din 
greceşte de Prot. Stavr. Dr. Dumitru 
STĂNILOAE, Profesor la Facultatea de 
Teologie din Bucureşti, Tipografia 
Arhidiecezană, Sibiu, 1948 


1. Fără dedicație 


2. Cuvânt înainte (p. V - VII), în care menţionează (p. 
VII.): 


„Greutăţilor materiale ale tipăririi le-am putut 

face faţă în mare măsură prin ajutorul dat de 
I.P.Sf. Patriarh Iustinian, care a binevoit, cu o 
promptă înţelegere, să dispună plasarea, a trei sute 
de exemplare din primele 3 volume (câte 100 din 
fiecare) între preoții din Arhiepiscopia 
Bucureştilor, act pentru care îi exprim întreaga 
mea gratitudine. P.S. Episcopul Nicolae al 
Clujului de asemenea a angajat pentru eparhia Sa 
100 de exemplare. Un însuflețit sprijinitor şi 
răspânditor al cărții s-a arătat P.C.Păr. Dr. Ilarion 
Felea, rectorul Academiei teologice din Arad, la 
îndemnul P.S.Sale Episcopul Andrei. 

Iar P.C. Păr. Ieromonah Arsenie [Boca], cu 
binecuvântarea Î.P.S. Mitropolit Nicolae, a 
continuat să dea acelaşi sprijin hotărâtor prin 
abonamentele făcute." 

Tuturor le aduc cele mai călduroase mulțumiri 
în Domnul”. 


157 Aceasta este singura frază eliminată din ediţia Filocaliei (vol. 4) 
reeditată la Ed. Harisma, în 1994. Editorii exprimă mulţumirile lor d- 
nei Lidia Stăniloae, d-lui Dumitru Ionescu etc. Ediţie îngrijită de Pr. 
Prof. Dr. Constantin Galeriu, corectura textului grec de Pr. Prof. Dr. 


Ştefan Alexe, redactor Nicolae Prelipceanu. 

Capitolul III 


Academicianul loan NICHIFOR-CRAINIC 
Viaţa, activitatea, descoperirea misticii şi invazia 
Teologiei Ortodoxe în cultura română 


„Eu unul, ca fiecare tânăr la vremea lui, m-am visat orice 
vreţi, afară de profesor universitar. Pe băncile Seminarului m-am 
visat preot în satul meu, şi n-am izbutit. Pe băncile acestei 
venerate Facultăţi m-am visat preot în capitală, şi iarăşi n-am 
izbutit. Pe băncile Universităţii vieneze m-am visat publicist liber 
în țara mea, luptând pentru o directivă în cultura românească şi nu 
ştiu dacă şi cât am izbutit. Bruma de cultură pe care am dobândit- 
o de la maeştrii mei din ţară şi din străinătate, precum şi din 
cărţile citite, am crezut că o pot folosi în această directivă de 
publicistică ortodoxă. Dar profesor universitar n-am îndrăznit 
niciodată să mă visez”. (Nichifor CRAINIC, Prelegere inaugurală a 
cursului despre Dostoievski şi creştinismul rus, 1932, Facultatea de 
Teologie Ortodoxă) 


r: ii A RPE 158) 
„Am visat țării mele un tineret creştin! 


„Eu am fost un suflet frământat de grijile ţării mele. dia 


(Nichifor CRAINIC, Declaraţie, 31 Mai 1947) 


„Eu urmez steagul ţării, după principiul lui Nicolae 
Iorga! 10 


'5 Declaraţie [31 Mai 1947, după ce se predase autorităţilor], în: 


ACNSAS, Fond Penal, dosar 13206, vol. 2, f. 508. 

15° ACNSAS, Fond Penal, dosar 13206, vol. 2, f. 510. 

1% Declaraţie [31 Mai 1947, după ce se predase autorităţilor], în: 
ACNSAS, fond Penal, dosar 13206, vol. 2, f. 527. 


131 


„Eu m-am socotit întotdeauna un scriitor independent care 
n-are nevoie de încadrare pentru a exprima ce crede. Nici nu m-a 
muşcat de inimă pofta puterii ca să am nevoie să mă încadrez. Aş fi 
fost mulțumit dacă alţii ar fi realizat ideile în care am crezul. 
Demnităţile pe care le-am deţinut nu s-au datorat nici măcar 
legăturilor personale ci, ca să zic aşa, persoanei sau personalității 
mele”. (Nichifor CRAINIC, Declaraţie, 31 Mai 1947) 


„Nichifor Crainic, directorul acestei reviste, lega în mod 
strâns spiritualitatea românească de Ortodoxie. Era şi un mare 
poet. În poemele sale el exprima această spiritualitate pe care o 
vedea prezentă în popor. Vedea Ortodoxia ca pe o componentă 
esențială a spiritualității româneşti. lol (Pr. Dumitru Stăniloae) 

„Deşi credința lui Crainic e imprimată de trăirea 
românească, el este totuşi şi un mare exponent al dreptei credințe, 
un teolog adevărat. 162 (Pr. Dumitru Stăniloae) 


„PR. IOAN PINTEA: 

- Avem şi noi scriitorii noştri creştini. 

PR. DUMITRU STĂNILOAE: 
- Da şi nu. Au încercat: Coşbuc, Sadoveanu, Arghezi. 
Au reuşit se pare alții: Goga, Voiculescu, Alexandru, 
Turcea. Dar cazul exemplar este şi rămâne Nichifor 
Crainic. 

PR. IOAN PINTEA: 
- -aţi fost ucenic, dacă nu mă înşel. 

PR. DUMITRU STĂNILOAE: 
- Da. Mi-a citit câteva articole publicate în Telegraful 


19! Pr. Marc-Antoine COSTA de BEAUREGARD, Pr. Dumitru 
STĂNILOAE, Mică dogmatică vorbită. Dialoguri la Cernica, Ed. a 
III-a, trad. Maria-Cornelia Ică jr., Ed. Deisis, Sibiu, 2007, p. 31. 

16 Pr. Prof. Dr. Dumitru Stăniloae, Poezia creştină a lui Nichifor Crainic, 
în: Nichifor CRAINIC, $oim peste prăpastie: versuri inedite create în 
temniţele Aiudului, Ed. Roza Vânturilor, Bucureşti, 1990, p. 13. 

Român (eram atunci la Sibiu) apoi m-a chemat — fără 
niciun fel de rezervă — să le public în Gândirea. Avea 
mare încredere în mine. A fost un martir, un 
dăruit” ® 

„Păcat că profesorul ăsta nu-i şi popă. Că de-ar fi fost aşa 
ceva în Bărăganul de unde zice că se trage, dacă s-ar fi 
armonizat şi cu clopotele bisericii din sat la liturghie, ar fi 
făcut cât o întreagă academie!” Loi (Petre Ţuţea despre 
Nichifor Crainic, la Aiud) 


Schiţă biografică 

(1926 + Şi-a schimbat numele de familie din DOBRE în 
NICHIFOR-CRAINIC, păştrându-şi prenumele IOAN. Iniţial 
a fost nevoit în seminar să recurgă la pseudonimul literar 
Nichifor Crainic.) 


n. 22 decembrie 1889*Bulbucata, Vlaşca(azi jud. Giurgiu) 
m. 20/21 august 1972 + Mogoşoaia, Bucureşti-lIlfov; 
înmormântat în Cimitirul „Sfânta Vineri” (la figura 22 a 
cimitirului) din Bucureşti 


Distincţii: 

Academician (membru titular din 21 mai 1940, discursul de 
recepţie: „Elogiul lui Octavian Goga, 22 mai 1940; exclus din 
Academie de „apostolii urii” ai comunismului la 2 iunie 
1946; repus în drepturi la 22 nov. 1995) 


1% Pr. loan PINTEA, O întâlnire cu Părintele Stăniloae, în: Pr. 
Dumitru Stăniloae, teolog al profunzimilor, Ed. Renaşterea, Cluj- 
Napoca, 2012, p. 25. Publicat iniţial în Revista Renaşterea, nr. 9, 
sept./1990, p. 4. 

15 Marcel PETRIŞOR, Trecute vieți de domni, de robi şi de tovarăşi, 
Ed. Vremea, Bucureşti, 2008, p. 154-157. 

Doctor Honoris Causa al Universităţii din Viena (5 nov.1940) 
Premiul Naţional de Poezie (1928) 


Părinţii şi fraţii: 

DOBRE Nedelea şi Stana (ex-Şerban) — țărani agricultori 
Fraţi: „am fost 7 copii. Eu cel mai mare, 2 fraţi care au murit 
şi 3 surori [ Voica, Eugenia şi Elena], care sper că trăiesc” 
[1962]. 


Studii: 

5 clase primare în comuna natală (repetă clasa a S-a din cauza 
secetei din 1903) 

1904-1912 * Seminarul Central din Bucureşti (bursă) — opt 
ani între zidurile roşii din Dealul Filaret 

1912-1916 + Facultatea de Teologie din Bucureşti. 

1920-1922 + Filosofia la Universitatea din Viena; şi-a ales o 
teză de doctorat din teologia medievală germană despre 
Meister Eckhart '® , dar a întrerupt studiile din cauza 
prăbuşirii monedei austriece. Mai târziu a devenit Doctor 
Honoris Causa al acestei universităţi (5 nov. 1940). 


Activităţi: 

1912-1916 + Funcţionar la Casa Corpului Didactic 

1916-1918 + Soldat sanitar în Primul Război Mondial 
1923-1926 * Director al secţiei culturale la Fundaţia 


1% Nichifor Crainic, Zile albe, zile negre. Amintiri din viaţa mea 
1899-1944, în manuscris, f. 102-103. Aceasta este o variantă a 
memoriilor pe care Nichifor Crainic spera să o publice în anii '60 
după ieşirea din temniţă. Există diferenţe minore între aceasta şi cea 
întocmită în anii '40, unele pasaje care n-ar fi trecut de cenzură au fost 
scoase, dar au fost adăugate şi altele care vin să lămurească anumite 
aspecte şi întâmplări din viaţa sa cum este aceasta despre teza de 
doctorat. 

Principele Carol. 

1926-1932 * Profesor la Facultatea de Teologie din Chişinău 
(primul profesor care introduce studiul misticii ortodoxe şi al 
isihasmului - esența creştinismului ortodox - într-o facultate 
dintr-o ţară ortodoxă). 

1932-1944 * Profesor la Facultatea de Teologie din Bucureşti 
(cursuri: Dostoievski şi creştinismul rus (1932-33); Mistică 
ortodoxă; Mistică germană; Apologetică — teologia culturii). 
1940 * Preşedinte al Radiodifuziunii Române. 

1942-1944 * Preşedinte al Societăţii Cinematografice „Filmul 
românesc”. 


Ziarist: 

„Eu nu m-am simţit niciodată ziarist profesionist în 
serviciu comandat, ci ziarist în slujba convingerilor mele şi 
numai alor mele.” 


1916-1918 * Debutează ca redactor la ziarul „Neamul 
Românesc” al lui Nicolae Iorga (1871-1940) 


1918-1920 * Redactor principal la ziarul „Dacia” sub direcţia 
lui Alexandru Vlahuţă (1858-1919) şi loan Al. Brătescu- 
Voineşti (1868-1946). 


1924-1926 * A întemeiat ziarul „Cuvântul”, cu Cezar 
Petrescu (1892-1961), Pamfil Șeicaru (1894-1980), Victor 
Ion Popa (1895-1946) etc. 


1926-1928 * Colaborează la ziarul artistic „Rampa” al lui 


Scarlat Froda (1899-1964), unde, printre altele, a luat 
apărarea actriţei evreice Leny Caler (1904-1992), jignită de o 

manifestaţie studenţească. 


1928-1929 + A colaborat la ziarul „Curentul” al lui Pamfil 
Șeicaru (1894-1980); „am plecat, fiindcă şantajele lui Șeicaru 
îmi compromiteau şi numele meu”. 


1932-1933 * A întemeiat ziarul „Calendarul”. Atacând 
concubinajul de pe Tronul țării [Carol al II-lea şi Elena 
Lupescu] în articolul „Țara regelui Wieder şi a reginei 
Duduia”, a fost arestat timp de 4 luni, judecat şi achitat, iar 
ziarul suprimat. De atunci nu i s-a mai dat voie să scoată 
vreun ziar personal. 

„La 24 ianuarie 1932, am întemeiat ziarul meu 
«Calendarul», subintitulat «ziarul tuturor categoriilor 
sociale». Funcţiunile organice ale societății — ziceam eu 
atunci — sunt meseriile şi profesiunile. Societatea nu se 
poate îmbunătăți decât îmbunătăţind aceste organe ale ei. 
Am combătut plutocrația, demonstrând zilnic, printr-o 
«casetă» din pagina primă. Printre altele, am făcut o lungă 
campanie documentată împotriva cartelului zahărului, am 
antrenat întregul parlament, care a legiferat prețul acestui 
aliment de la 33 lei kg la 22. A fost mândria mea ca ziarist. 
Pentru aceste campanii, C. Argetoianu, ministrul de Interne, 
mi-a suprimat ziarul şi m-a numit «bolşevic», în Senat. 
Reapărând, după căderea lui, am combătut printr-o serie de 
articole, camarila afaceristă a regelui. Dar în toamna lui 
1933, am atacat chiar pe rege şi pe concubina lui, Elena 
Lupescu, într-un articol violent, în urma căruia, regele mi-a 
suprimat ziarul. N-am mai avut voie să mai fac ziaristică 
atâta timp cât a domnit el”. 


1936-1938 * Revista „Sfarmă-Piatră” a lui Al. Gregorian, „cu 
articole ce combăteau Garda de Fier, cuzismul şi articole 

culturale. În politica externă am susţinut pe Nicolae 
Titulescu”. 


1938 (două luni) * Ziarul „Porunca Vremii” a lui Ilie 
Rădulescu, unde a combătut politica de imperialism 
economic şi de amestec în treburile interne ale României a 
naţional-socialismului german 


Scriitor: 

1919-1920 * A condus Revista literară „Luceafărul”, fondată 
de Octavian Goga la Sibiu şi mutată în Bucureşti; simultan, a 
fost redactor principal al Revistei „Lamura”, întemeiată de 
Al. Vlahuţă şi editată pentru învățători, de Fundaţia 
Principele Carol. 


1923-1944 + Revista literară şi artistică „Gândirea”, unde a 
grupat scriitori de seamă ai ţării. Din 1926 devine singurul 
conducător al revistei. 


CÂNDIREA 


Cărţi: 
1906 * A publicat versuri încă din clasa a III-a de seminar în 


diverse reviste literare. 

1916 „Şesuri natale” şi „Zâmbete’n lacrimi”; 1920 „Darurile 
Pământului”; 1921 „Privelişti fugare”; 1925 „Cântecele 
patriei”; 1932 „Ţara de peste veac”; postum, 1990 „Şoim 
peste prăpastie” (versuri create în temniţele Aiudului). 

Apoi volumele („Cea mai mare parte din studiile şi cursurile 
mele au rămas în reviste. Dacă le-aş fi tras în volum, ar fi fost 
cam 15-20 cărţi”): 

1919 „Icoanele vremii” (articole din Primul Război Mondial); 
1921 „Privelişti fugare: note din Transilvania”; 1934 „Puncte 
cardinale în haos” (articole din „Gândirea”); 1941 „Ortodoxie 
şi etnocraţie” (articole din „Gândirea” şi „Sfarmă-Piatră”); 
1939 „Nostalgia Paradisului” (curs universitar de apologetică 
— teologia culturii); 1943 „Germania şi Italia” (articole 
retipărite din „Calendarul”, pentru propagandă, în situaţia în 
care se găsea ţara) 


Demnităţi politice: 

1926-1927 * Secretar General al Ministerului Cultelor şi 
Artelor, chemat ca tehnician de fostul ministru ardelean 
Vasile Goldiş: 

„La minister venisem cu un minuţios program, care voia 
să însemneze o politică de stat pentru stimularea şi ocrotirea 
creaţiei artistice. E publicat în ziarele timpului. Nu l-am putut 
realiza pentru că proiectele de legi pe care le pregătisem n-au 
ajuns până în parlament... Am înfiinţat Arhiva fonogramică, 
pentru culegerea, după cele mai moderne, a folclorului 
muzical. Era a doua instituţie europeană de acest fel, după 
cea de la Praga. Am cumpărat de la compozitorul maghiar 
Bela Bartok cele câteva mii de melodii româneşti, culese din 
Ardeal, şi le-am depus la Academia Română... În amintirea 
primului congres al studenţilor din toate provinciile 
românești, ţinut la 1871, am ridicat la mănăstirea Putna un 
bust lui Eminescu, animatorul acelui congres. Cum Eminescu 
a fost pe-atunci tânăr student la Viena, am sugerat 
sculptorului O. Han să modeleze bustul după chipul de 

arhanghel al poetului, cel de la 19 ani. 


1929 + A fost deputat independent de Vlaşca. 

„„Susținusem în ziare pe naţional-ţărănişti, în opoziţie şi 
persecutați de liberali. Eram convins că oricum aveau să 
aducă o grijă deosebită pentru [ărănime. Eu au hotărât să 
destineze 6 locuri în parlament ziariştilor independenţi care i- 
au susținut. La alegerile generale, mi-au oferit şi mie un loc la 
Neamţ şi am refuzat. La prima alegere parțială, primul 
ministru a insistat să primesc, fiindcă Vlaşca era judeţul unde 
m-am născut. Am primit şi am făcut astfel o experienţă 
interesantă, pe care am exprimat-o în articole de ziar, spre 
supărarea celor de la guvern. Dar pentru judeţ am lucrat. În 
special am rectificat multe nedreptăţi la împroprietărire. Sunt 
țărani, care şi azi, poate, îmi [in chipul în casă cu 
recunoştinţă. Dar afară de asta, am numit pădurari, care apoi 
furau lemnele statului, sergenţi de oraş, care își părăseau cele 
mai bune pământuri pentru a lenevi în capitală. Diurna de 
deputat era în medie de 12000 pe lună şi neajungându-mi să 
plătesc alergăturile, trebuia să cheltuiesc şi din salariul meu 
de profesor. Am constatat astfel că deputăţia, cum era atunci, 
era o îndeletnicire costisitoare pentru mine, om sărac.” 


1935 (5 luni) * Membru al Partidului Naţional-Creştin; a 
demisionat din acest partid, criticându-i în revista „Sfarmă- 
Piatră” politica demagogică pe care o făceau în problema 
evreiască. 


1940 (2 luni, iulie şi august) * Ministru al Propagandei în 
Guvernul „Gigurtu”; forțat să intre de Carol II, crezând că 


1% Nichifor CRAINIC, Zile albe, zile negre. Memorii, Vol. I, ed. 
îngrijită de Nedic Lemnaru, Casa Editorială Gândirea, Bucureşti, 
1991, p. 194-195. 

prin oameni ca el şi-ar putea salva tronul. 


1941 (4 luni; 27 ian. - 30 mai) * Ministru al Propagandei în 
guvernul „Ion Antonescu”, după rebeliunea legionarilor; a 
demisionat în 30 mai: „timp în care am tipărit şi difuzat în 
străinătate 300 000 de volume în câteva limbi pentru 
susținerea drepturilor române asupra Ardealului răpit. ” 


Pribegia în Transilvania (sub numele de Ion Vladimir 
Spânu, negustor de cherestea din Bucovina; cu buletin de 
identitate fals eliberat de primarul refugiat la Sibiu din 
Gălăneşti-Rădăuţi, Nichifor Crainic  pribegeşte prin 
Transilvania. Se ascunde mai întâi în Sibiu, apoi la M-rea 
Brâncoveanu, ajutat de pr. Arsenie Boca, de unde pleacă în 
satele Grosuri-Blăjeni (Hunedoara), Zdrapți, Vaţa, Lepindea, 
Icland, Cerghid (Mureş), unde se predă la 24 mai 1947): 

6 mar. 1945 - 4 apr. 1945 / iarna 1944-1945 (după 
mărturia Părintelui Arsenie Boca) a stat ascuns doar la 
Mănăstirea Brâncoveanu!“ 

4 - 6 apr. 1945 * În căruţă pe drum spre Hunedoara. 

6 apr. 1945 - 15 iun. 1946 + Se ascunde în satul 
Grosuri (com. Blăjeni, jud. Hunedoara) la doamna Elena 
Şortan (68 de ani), preoteasă văduvă. Aceasta locuia 


16 părintele Arsenie Boca în declaraţia din 3 oct. 1955 susţine, despre 


găzduirea lui Nichifor Crainic, că: „Acest lucru s-a petrecut prin luna 
octombrie/noiembrie 1944” ACNSAS, fond Penal, dosar 1659, vol. 4, 
f. 34-36. [Proces Verbal de Interogatoriu, 3 oct. 1955, orele 11.15- 
19.50, Timişoara. Arestat: Arsenie Boca]. Nichifor Crainic a căutat să- 
i protejeze cât a putut pe cei care l-au ascuns, iar în cazul acesta a 
declarat cu siguranță o perioadă mai scurtă. De altfel, în declaraţia din 
11 oct 1955, a declarat că a stat la Sâmbăta: „la începutul anului 1945 
— luna februarie şi o parte din luna martie cât am stat acolo pentru a 
mă feri de autorităţi”. 

împreună cu o fiică a ei, în vârstă de c. 40 ani, bolnavă de 
picioare — probabil rahitism sau tuberculoză osoasă - care n- 
avea o înălţime mai mare de un metru, apoi în satele Zdrapţi 
şi Vaţa. 

15 iunie 1946 - 17 oct. 1946 * La preotul Cornel 
Dascăl (preot tânăr cu trei copii), în comuna Lepindea (între 
Blaj şi Sovata), jud. Târnava Mică (azi Mureş), regiune de 
câmpie, liniştită. 

17 oct. 1946 - 30 apr. 1947 * A iernat la preotul Matei 
Moruşca, fratele lui Policarp Moruşca (primul episcop al 
românilor din America între 1935-1939) în satul Icland (20 
km de Târgu Mureş). 

30 apr. 1947 - 24 mai 1947 + De la Icland a venit în 
Cerghid (Mureş), la preotul loan Sămărghiţan, un fost student 
de-al său, căruia i-a găsit numele şi parohia într-un calendar. 


Închisorile sale: 
25 mai 1947 — iul. 1947 + Închis la sediul Ministerului 
de Interne 
iul. 1947 - 19 iun. 1948 + Închis la Văcăreşti 
„După sfatul lui Petru Groza, am stat camuflat prin 
satele ardeleneşti doi ani şi jumătate, crezând, după cuvântul 
său, că vine amnistia politică. M-am predat la 24 mai 1947. Am 
făcut contestaţie şi, în noiembrie 1947, mi s-a anulat pedeapsa 
şi s-a început rejudecarea. Dar în 19 iunie 1948, înainte de 
terminarea procesului, am fost depus la Aiud ios, 
19 iun. 1948 — martie 1962 * În penitenciarul Aiud 
martie 1962 - 26 apr. 1962 + A fost transferat la 
Bucureşti unde, la cererea lui Alexandru Drăghici, a redactat 


18 ACNSAS (SIE), dosar 3722, vol. 1, f. 177-178. [Note 
autobiografice, 16 februarie 1962, Bucureşti, Deţinut Ion Nichifor 
Crainic). 

o istorie a Mişcării Legionare, Cuibarul ucigaşilor, plagiată 
de istoricii partidului, Mihai Fătu şi loan Spălăţelu. 


După închisoare: 
1962-1968 * Redactor la Revista „Glasul Patriei” a 
Ministerului de Interne, destinată celor din exil. 


Academicianului '“ Nichifor CRAINIC, Biserica 
Ortodoxă şi neamul românesc îi datorează „invazia teologiei 
[ortodoxe] în cultura românească postbelică... Teologia 
ortodoxă a devenit sare a culturii româneşti de astăzi 
datorită precumpănitor activităţii sale literare, susţinute şi de 
fiecare zi. Ceea ce Crainic a întreprins timp de douăzeci şi 
cinci de ani pentru renașterea spiritului ortodox, rămâne fără 
pereche în analele vieţii noastre literare... este aici şi o operă 
de gânditor ortodox... punctul de mânecare al gândirii lui 
Crainic este credinţa într-o «revelaţie divină» făcută omului 
prin literatura testamentară, dar şi prin acele organe ale 
revelaţiei care sunt sfinţii Părinţi acceptaţi ca atare de 
ecumenicitatea ortodoxă... Crainic îşi ia locul de membru 
activ al Academiei Române, dar el nu vine singur între noi. 
Cu el alături intră în Academia Română şi Dionisie 
Areopagitul, Maxim  Confesorul şi loan Damaschin, 
gânditorii falnici ai creştinătăţii răsăritene, sosiți din ţara lui 
Lerui-Ler” (Lucian Blaga, 22 mai 1940); de asemenea îi 
datorează introducerea studiului  isihasmului (mistica 
ortodoxă, viața duhovnicească) — esența Ortodoxiei - în 


16 Membru titular (din 21 mai 1940), exclus de comunişti (2 iun. 


1946), repus în drepturi la 22 nov. 1995. Academia Română este cel 
mai înalt for cultural-ştiințific din societatea românească. In: 
Dicționarul membrilor Academiei Române 1866-2010, Ed. IV, Ed. 
Enciclopedică, Bucureşti, 2010, p. 395-396. 

programa universitară încă din 1926 la Chişinău, apoi la 
Bucureşti din 1932; era un „episcop laic” cum îl numeau 
feţele bisericeşti pentru opera încreştinării tineretului! "0. 

A fost profesor de teologie mistică — /eo/ogia 
purificării-iluminării-îndumnezeirii („aveam legături de 
cunoştinţă şi prietenie, cunoscându-l ca pe un profesor foarte 
bun”!!! — Pr. Arsenie Boca; „Nichifor Crainic înflăcăra în 
dogoarea unor inspirate cursuri de mistică ortodoxă şi 
teologie a culturii pe iluminatul tânăr proaspăt licențiat în 
teologie de la Sibiu şi student la Academia de Arte Frumoase 
din Bucureşti — care avea să fie mai târziu părintele Arsenie 
— cel care va întrupa în viaţă concepţia teologică mistică a 
ctitorului generaţiilor pentru care a scris Gândirea şi în care 
„172; „prelegerile lui 
478 = Toan 


a trezit «Nostalgia Paradisului» 
universitare îi înălțau pe auditori la ceruri” 
lanolide; „Eu l-am urmărit pe Crainic la toate cursurile. 
Talentul său excepțional de vorbitor, de gânditor, de om al 
stilului, al verbului, cucerea”! - pr. Constantin Galeriu); 
publicist  tangenţial-politic („Pe lângă profesiunea 
dăscălească, am exercitat simultan şi pe aceea de ziarist, 


scriitor şi aşa zicând om politic, deşi eu nu m-am considerat 


niciodată ca atare, ci numai publicist tangenţial-politic 5); 


1" Nichifor CRAINIC, Zile albe, zile negre. Memorii, vol. L..., p. 272. 

171 ACNSAS, fond Penal, dosar 1659, vol. 4, f. 33v. 

17? Monahia Zamfira Constantinescu, Limpeziri pe marginea 
memoriilor lui Nichifor Crainic [17 dec. 1991, Sinaia], în: Revista 
Gândirea, serie nouă, nr. 2-3 (Nr. Învierii), Sibiu, 1992, P 12, 

13 loan Ianolide, Întoarcerea la Hristos. Document pentru o lume 
nouă..., p. 305. 

174 Pr. Prof. Constantin GALERIU, Interviu cu părintele Constantin 
Galeriu, de Cezar Tănase, la crestinortodox.ro/interviuri/interviu- 
parintele-constantin-galeriu-70479.html [accesat 13 sep. 2014]. 

7 Declaraţie [31 Mai 1947, după ce se predase autorităţilor], în: 
ACNSAS, fond Penal, dosar 13206, vol. 2, f. 508. 

„scriitor format la şcoala lui Nicolae Iorga”, dar scriitor 
creştin ortodox militant („Eu m-am format la şcoala lui 
Nicolae Iorga, pe care l-am proslăvit în toate cărţile mele, în 
poezii şi în nenumărate articole. El a fost, în mod 
subconștient, modelul vieţii mele publice. Am vrut să fiu un 
educator al tinereţei, cu deosebire faţă de N. lorga, că am 
visat ţării mele un tineret creştin [s.n]. Ideea aceasta e 
accentuată în tot ce am scris. La începuturile mele am 
colaborat la publicaţiile literare ale lui Iorga. Prima mea 
carte de versuri a fost subliniată de el. Literatura mea o 
considera el, ca o hrană pentru «înnobilarea sufletelor». 
Sunt cuvintele lui” 176), „afară de el, Dostoievski a exercitat o 
adâncă influență asupra mea, nu numai prin spiritul său 
religios, ci mai ales prin ideea că sufletul unei [ări nu se 
poate înnoi decât prin tineretul educat creştineşte, idee care 
stă la baza celebrului roman «Fraţii Karamazov»! („0 
cultură românească fecundată şi adâncită de creştinism, cum 
o visez eu, n-o va putea creea decât o pătură intelectuală 
încreştinată. Va trebui deci să începem această operă cu 
tineretul”; animator cultural şi poet al Șesurilor natale 
(1916), al Zâmberelor în lacrimi (1916), al Darurilor 
pământului (1920), al Priveliştilor fugare (1921), al 
Cântecelor patriei (1925), al Țării de peste veac (1931), dar 
şi al unor versuri inedite create în temniţele Aiudului (Şoim 
peste prăpastie, postum, 1990), cel ce a avut în viaţă „două 
sentimente mai presus de toate: credinţa în Dumnezeu şi 


dragostea de ţară” [,„Aici îmi simt eu inima în libertate!”!7%] 


178 Declaraţie [31 Mai 1947, după ce se predase autorităţilor], în: 
ACNSAS, fond Penal, dosar 13206, vol. 2, f. 508. 

177 ACNSAS, Fond Penal, dosar 13206, vol. 2, f. 508. 

178 ACNSAS, Fond Penal, dosar 13206, vol. 2, f. 511. 

1 Nichifor CRAINIC, Zile albe, zile negre. Memorii, Vol. L..., p. 182. 

şi două crezuri: în domeniul artistic - „neamul nostru nu 
poate fi slujit decât de o literatură şi de o artă care să fie 
suprema expresie armonioasă a etnicului străluminat de raza 
veşniciei ”, iar în politică - „acest neam nu poate fi slujit real 
decât de un naționalism înnobilat de creştinism”. A pătimit 
mult în ultimii treizeci de ani din viaţă pentru acest crez al 
său: „a suferit o grea mucenicie atât el cât şi familia lui 
numai pentru iubirea neamului său şi a lui Hristos "1% (Pr. 
Dumitru STĂNILOAE, 26.01.1992). 

Pe numele său adevărat loan DOBRE", s-a „ivit în 
lumina lumii venind dintr-o adâncime de două mii de ani” 


180 părintele Dumitru STĂNILOAE, Amintiri despre Nichifor Crainic, 
directorul «Gândirii» (26.01.1992), în: Revista Gândirea, serie nouă, 
nr. 2-3 (Numărul Învierii), Sibiu, 1992, p. 9. 

'5! Nichifor Crainic şi-a schimbat numele în 1926, din loan Dobre în 
Ioan Nichifor-Crainic: „JURNAL, Consiliul Miniştrilor, în şedinţa sa 
de astăzi, 20 Aprilie 1926, luând în deliberare referatul D-lui Ministru 
al Justiţiei sub. No. 33414/1926, privitor la cererea făcută de D-l Ioan 
N. Dobre, domiciliat în Bucureşti, de a fi autorizat să schimbe 
numele său patronimic de «Dobre» în acela de «Nichifor-Crainic» 
spre a se numi «loan Nichifor-Crainic». Văzând că s-au făcut 
cercetările prevăzute de art. 8 al II din legea numelui asupra 
temeiurilor acestei cereri, precum şi publicaţiunile necesare şi că nici 
o opoziţiune nu s-a primit contra cererii de schimbare de nume 
patronimic al D-lui Ioan N. Dobre, Consiliul în temeiul art. 12 din 
lege, admite ca DI. loan N. Dobre să schimbe numele său patronimic 
de «Dobre» în acela de «Nichifor-Crainic». Această deciziune se va 
publica în «Monitorul Oficial». DI. loan N. Dobre are dreptul, în 
virtutea art. 15 din legea asupra numelui, de a cere ofițerului stării 
civile rectificarea actelor sale de stare civilă, după care D-sa va purta 
numai noul său nume patronimic. ss. General Averescu, T. Cudalbu, 
General G. Văleanu, I. Mitilineu, I. Lupaş. Garoflid, Ion. I. 
Lapedadu, G-al Mircescu, Sergiu Niţă. MINISTERUL JUSTIȚIEI, 
DIRECȚIUNEA GENERALĂ JUDICIARĂ. Prezenta copie fiind 
conform cu originalul aflat în dosarul acestui Minister 5/40/1925 şi 
publicată în Monitorul Oficial No. 92 din 25 Aprilie 1926, se 
legalizează. 29 APR. 1926. MINISTRU, Director General”. În: 
ACNSAS, fond Informativ, dosar 233726, vol. 1, f. 286. 

într-o familie de ţărani cu şapte copii, într-o căsuţă „acoperită 
cu trestie, iar pe vârf cu paie şi sus un cuib de barză”'® din 
săracul sat de câmpie Bulbucata (în jud. Vlaşca, azi Giurgiu), 
aşezat pe apa Neajlovului: „sunt născut în 1889 '%, 


184 
2 


Decembrie 2 în comuna Bulbucata, jud. Vlaşca, din 
185, 


părinţi ţărani, proprietari ai unui singur hectar de pământ” °; 


1 Nichifor CRAINIC, Zile albe, zile negre. Memorii, Vol. L..., p. 29. 
15 „REGATUL ROMANIEI, Primăria comunei Bulbucata, Plasa 
Argeşul, Judeţul Vlaşca (în prezent Giurgiu), Extract din registrul 
actelor de naştere pe anul 1889, nr. 87, Oficiul Stării Civile, Primăria 
comunei Bulbucata, plasa Argeşul, judeţul Vlaşca [în prezent 
Giurgiu]: «Din anul una mie opt sute optzeci şi nouă, luna Decembrie 
ziua douăzeci şi patru. Act de naştere al d-lui Ion de sex bărbătesc, de 
religie ortodoxă, născut alaltăieri, în casa părinţilor săi din comuna 
Bulbucata. Fiu al d-lui Nidelea Dobre în etate de ani douăzeci şi opt 
plugar şi al d-nei Stana Nidelea în etate de ani douăzeci şi cinci de 
profesie muncitoare, domiciliată în com. Bulbucata. După 
declaraţiunea făcută de tatăl, care ne-a înfăţişat copilul. [Martori] I. 
Dumitru Dobre în etate de ani patruzeci şi şase, plugar, domiciliat în 
com. Bulbucata. II. Martor Ion Tudorache, în etate de ani patruzeci şi 
unu, plugar domiciliat în com. Bulbucata, ambii martori în calitate de 
rudenie cu părinţii copilului, care au subscris acest act după ce li l-am 
citit, împreună cu noi şi cu declarantele. Constatat după lege de noi B. 
Bulumac preşedintele comisiei interimare al com. Bulbucata şi ofiţer 
al stării civile. (ss) Nidelea Dobre declarant; (ss) Martori Dumitru 
Dobre, Ion Tudorache. Preşed. şi of. B. Bulumac» Conform cu 
originalul. Astăzi 11 august 1926”. în: ACNSAS, fond Informativ, 
dosar 233726, vol. 1, f. 287. 

184 22 decembrie 1889 este data exactă a naşterii. Eronat apare 24 
sept. în: Revista Manuscriptum, anul XXVI, nr. 1-4 (98-101)/1995, 
Manuscrise arestate. Nichifor Crainic, red. resp. de număr Manuela 
Tănăsescu, Ed. Ministerul Culturii şi Muzeul Literaturii Române, p. 
417. Eronat 24 dec. în: Nichifor CRAINIC şi redescoperirea misticii în 
Ortodoxie în prima jumătate a secolului XX, de diac. loan I. Ică jr. în: 
Nichifor CRAINIC, Cursurile de mistică..., p. 5. La fel, în teza de 
doctorat: Stelian SPÂNU, Nichifor Crainic-lumini şi umbre. O 
Biografie, Ed. Saeculum Vizual, Bucureşti, 2013, p. 7. 

185 Declaraţie [31 Mai 1947, după ce se predase autorităţilor], în: 
ACNSAS, fond Penal, dosar 13206, vol. 2, f. 507. 

„Sunt fiul lui Nedelea Dobre, de profesiune plugar, şi al 
Stanei Şerban. Mama era din comuna Gânteşti-Români (?), 
acelaşi judeţ. Tata n-avea nicio brazdă de pământ, iar mama 


un pogon şi jumătate, la 10 km depărtare. Am fost 7 copii. Eu 
cel mai mare, 2 fraţi care au murit şi 3 surori [ Voica, Eugenia 
şi Elena], care sper că trăiesc [1962] 


>>186 


În primele pagini ale memoriilor sale, Nichifor 
Crainic vorbeşte despre satul copilăriei şi neamurile sale. 
Strămoșii săi au migrat la Bulbucata dinspre ţinutul Oltului, 
comuna Mierleşti, de lângă Slatina: 

„eu nu cobor de pe culmile istoriei, ci mă urc din 
peşterile anonimatului. Boierii coboară şi adesea 
coborâşul lor e alunecare, țăranii suie din greu, cu trudă 
mare. De aceea, cugetul luminos al acestei obârşii 
anonime mi-a dat totdeauna sentimentul înălțării, al 
biruinții şi al răzbunării unei soarte mocnite sub 
grămada veacurilor. Sentimentul acesta nu-l am numai 
eu; îl avea şi tatăl meu, țăranul anonim, al cărui suflet 
chiuia de bucurie că-şi vede feciorul cărturar, ridicat 
dintr-un neam care n-a citit decât în stele şi n-a scris 
decât cu plugul pe coalele negre ale ţărânii. E fără doar 
şi poate o fericire necunoscută celor legănaţi în puf: ea 


'SSACNSAS (SIE), dosar 3722, vol. 1, f. 174. [Note autobiografice, 16 


februarie 1962, Bucureşti, Deţinut Ion Nichifor Crainic]. 

dă vieţii un gust particular şi puternic, pe care îl ştiu 


numai cei care poartă în obraz fața pământului şi 


p w87 
zâmbetul soarelui "157. 


La bătrâneţe, Nichifor Crainic îi povestea prietenului 


său Pan Vizirescu, într-o convorbire literară, despre anii 
copilăriei, frământările, crezul şi drumul său în viaţă: 


„M-am ridicat dintr-o sărăcie lucie, însuflețit de tatăl 
meu fără carte, care m-a voit «om mare» ca şi învățătorul 
genial pe care l-am avut în sat. Ceea ce am luat din casa 
părintească pentru formaţia ulterioară este emoția de copil 
când bunica după tată mă trimitea pe lunca Neajlovului să 
culeg ghiocei şi floarea Paştelui, mergând dus de mâna ei, să 
le depunem pe masa sfântă în Vinerea Mare şi să ne dăm 
amândoi «pe sub Domnul Hristos». Apoi, în aceeaşi noapte a 
marii dureri mergeam cu mama la morminte, şi auzeam 
jelania sfâşietoare evocând sufletele morţilor în cimitirul 
înstelat de lumânări. Trăiam emoții covârșitoare. De la tata 
mi-a rămas prima educaţie literară, când mă lua pe genunchi, 
spunându-mi baladele haiduceşti ale Munteniei în luptă cu 
turcii. 

Dacă aş fi rămas în sat, sigur aş fi fost poet popular. 
Încă din şcoala primară versificam. 

Cum m-am ridicat apoi? Numai prin puterile mele 
proprii şi printr-o încredere spontană în ajutorul Celui de 
Sus, căci altul n-am avut. Când mă gândesc în perspectiva 
octogenară, prin câte umilinţe, prin câte boale şi operaţii 
medicale am trecut, nici nu-mi vine să cred că sunt eu însumi 
care am supravieţuit. lar biruinţele de tot felul, pe care le-am 
avut în viaţă şi pe care nu le-am vânat, n-am crezut niciodată 
că sunt meritele mele. 

Dar fondul strămoşesc de-acasă a rămas nealterat în 
dezvoltarea mea... 


187 Nichifor CRAIN IC, Zile albe, zile negre. Memorii, vol. I..., p. |. 

M-am simțit dintru început identic cu strămoşii mei 
țărani, identic cu țara mea, cu cultura ei autohtonă şi, în tot 
ce am scris, m-am frământat pentru viitorul ei. Fondul meu 
nativ a fost patrie şi religie în mod embrionar, adică fondul 
nostru ancestral. De aceea, dezvoltat în scrisul meu, în 
măsura în care l-am aprofundat prin cultură, acest scris a 
avut de la început răsunet imens în contemporanii mei, care 
se recunoșteau în el. Am avut adversităţi feroce de injurioase, 
dar şi aderenţi fanatici cum ştii foarte bine. Adversarii erau 
cosmopoliţi superficiali fără afinitate cu sufletul acestei ţări. 
Mi-aduc aminte de o poezie” dedicată de mult regretatul 
Vasile Voiculescu, în care mă deplângea că n-am avut 
adversar pe măsură pl, 

Popa Barbu, „îngerul satului”, l-a botezat pe loan 
Dobre de sărbătoarea Soborului Sfântului Proroc Ioan 
Botezătorul [7 ianuarie 1890]: 

„Popa Barbu m-a făcut pe mine creştin. M-am născut în 
ajunul Crăciunului, în anul de jale când a picat din cer 
Luceafărul cântecului românesc [Mihai Eminescu]. În ziua de 
7 ianuarie, popa Barbu m-a scufundat de trei ori în cristelniță 
şi mi-a pus numele Sfântului din ziua aceea, loan Botezătorul. 
Nume predestinat propovedaniei şi suferinţii. Dacă în lumea 
protestantă bunăoară se serbează ziua naşterii fizice, în 
lumea ortodoxă e în mare cinste ziua numelui sau a botezului, 
adică a naşterii spirituale, când omul face un salt în 
comunitatea creştină. Chiar când onomastica se sărbătoreşte 


1% poezia Cincizeci de ani de Vasile Voiculescu: »... Râvnesc din 


veci un înger adversar... Şi pân-acum parcă-ntr-adins mi-ai dat / 
Numai cu pleava lumii să mă bat. / Stă totuşi semn în câmpul gol c-am 
dus / Ucenicia luptelor de sus: / Cincizeci de lespezi şi deasupra jar, / 
Alcătuind spre slava Ta altar”. 

'5 Convorbire literară între poetul Nichifor Crainic şi scriitorul Pan. 
M. Vizirescu, realizată în ziua de 7 feb. 1969, în: Revista Gândirea, 
serie nouă, nr. 4, Sibiu, 1993, p. 4-5. 

în veselie laică, felicitările şi urările pentru cel în cauză au 


caracterul unor rugăciuni. Numele are o semnificaţie de 
dincolo de istorie. El corespunde unui ins, care figurează în 
calendar. Unui om desăvârşit moralmente pe care lumea l-a 
numit Sfânt şi care devine modelul nostru de viaţă. Departe de 
mine cutezanța de a mă asemăna cu patronul meu baptismal, 
a cărui personalitate uriaşă o cunosc destul de bine. Dar în 
unele privințe exterioare soarta misterioasă a pus unele 
apropieri. E adevărat că nu m-am hrănit cu lăcuste şi miere 
sălbatică, dar ceapa cu mămăligă a vârstei mele fragede, pe 


90 s 
„nu cred să 


care mai târziu aveam s-o doresc vreo 15 ani! 
fie mai gustoasă decât produsul apidelor; e adevărat că n-am 
umblat în piele de cămilă, dar am spânzurat destule zdrențe 
pe umeri; e adevărat că nu mi s-a tăiat capul la cererea 
Irodiadei, dar am cunoscut îndelung singurătatea zidurilor 
ferecate cu lacăt. Nu-mi pare rău de nimic, fiindcă toate 
acestea te ajută să te revizuieşti când nu te laşi copleşit de ele 
ci, dimpotrivă, ştii să le foloseşti, convertindu-le spre binele 
tău moral. 

De la popa Barbu mai păstrez amintirea primei mele 
spovedanii. A fost într-o zi cu soare din Săptămâna Patimilor, 
când toată lumea satului mergea la mărturisirea păcatelor 
pentru a le arde în focul iertării cum ardeau grămezile de 
gunoaie printre pomii înfloriți ai grădinilor. Mama m-a dus 
într-una din aceste grădini unde, sub un nuc mare, cu frunză 
crudă, gălbioară, şi miţe date-n floare, popa Barbu aştepta pe 
o pernă cu pătrăţele negre şi roşii, în iarba verde, mătăsoasă. 
Înjurasem şi drăcuisem ca toţi zurbagii de teapa mea, în 
harțele cu ei, furasem fructe de la vecini în capcane de trestie 
lungă, despicată la capătul de sus, precum învățasem de la ei, 
găurisem pe furiș cu briceagul pepenii din bostănării, 


1% Nichifor Crainic se referă aici la cei 15 ani de închisoare (1947- 
1962). 

stricând zece ca să găsim unul copt, târându-ne pe brânci sub 
frunzele lor că erau mari şi nu vedeau pândarii cocoțaţi în 
pătuiege. Toate acestea mi se păreau până atunci lucruri 
fireşti, fiindcă le făcea toată lumea mucoşilor. Dar când m-am 
apropiat de popa Barbu, al cărui chip strălucea în lumina 
vărgată de umbre, ce cădea dintre ramurile nucului, ele mi-au 
revenit toate în minte ca nişte munţi de păcate, care mă 
striveau. Făcusem repetiţie sub povaţa mamei şi le ştiam ca 
pe apă. Am îngenuncheat şi, simțind epitrahilul pe creștetul 
capului, am crezut că mă prăvălesc în fundul iadului. l-am 
spus găfâind fărădelegile mele şi era bine că el nu mă vedea. 
Dar nu m-am prăvălit în fundul iadului că popa Barbu era 
bun. A zis cu blândeţe că mă iartă, dar să nu mai fac. Mă 
simţeam ca un fulg când m-am ridicat şi i-am sărutat mâna. 
Bunătatea lui se revărsase în mine ca lumina dulce a 
primăverii aceleia de întâie spovedanie. aii 

Tatăl său, plugarul şi căruțaşul Nedelea Dobre, a fost 
pentru fiul său ca un dascăl fără şcoală, de la el învățând să 
scrie şi să citească, dar şi cel care l-a introdus în lumea 
poeziei prin baladele haiduceşti pe care le recita: 

„Tata n-a fost nici măcar o zi la şcoală, dar a 
învățat să scrie şi să citească singur, pe câmp, păzind 
oile satului, când era băeţandru. El m-a învăţat şi pe 
mine să citesc şi să scriu de la vârsta de 5 ani” 192. De 
la tata mi-a rămas prima educaţie literară, când mă lua 
pe genunchi, spunându-mi baladele  haiduceşti ale 


191 Nichifor Crainic, Zile albe, zile negre. Amintiri din viaţa mea 
1899-1944, în manuscris, f. 7. 

12 ACNSAS (SIE), dosar 3722, vol. 1, f. 174-178. [Note 
autobiografice, 16 februarie 1962, Bucureşti, Deţinut Ion Nichifor 
Crainic]. 

»193 


Munteniei în luptă cu turcii. 
Alături de tatăl său şi de popa Barbu, o altă figură a 
satului a avut o influență profundă asupra sa, anume 
învățătorul Constantin Spâneştenu, care a dezvoltat o şcoală 
adevărată. Dar până să apară acest dascăl genial, şcoala nu a 
fost deloc o atracţie, elevul Ioan Dobre fiind pe-alături de 
şcoală: 
„Școala, cu toată clădirea ei măreaţă, n-a fost de la 
început o atracție. Ştiam să citesc şi să scriu de-acasă. Ce m- 
ar fi putut învăța mai mult băiatul acela de la catedră, 
pripăşit la noi ca suplinitor, într-o haină de catifea cafenie, şi 
care, în stângăcia lui, nu spunea nimic nou? După câteva zile 
dezamăgite, am luat-o razna cu vitele la păscut. Câmpul ştia 
să grăiască mai înţelept decât domnu’ învăţător... Clasa întâi 
la şcoala primară s-a încheiat cu următorul rezultat: repetent 
din lipsă de frecvenţă. Acasă nimeni nu m-a mustrat. Din 
toamna următoare m-am dus ceva mai regulat la şcoală. 
Aveam o învăţătoare. Și-acum îmi zgârie urechile glasul ei 
răguşit. Când vorbea parcă spărgea geamuri. Era trecută, cu 
obraz veşted, din care înmugureau negri nişte negi, ca şi din 
bărbie, prevăzuţi cu fire lungi de păr. Îți venea să te duci la 
catedră şi să-i smulgi. În clasa a doua, dascălul mi-era rudă: 
soțul unei verişoare primare şi tatăl lui lorgu. Din pricina 
vârstei, îi spuneam unchiu, iar cu Iorgu fiind de aceeaşi 
vârstă, ne spuneam veri, deşi mi-era nepot. Unchiul avea 
şcoala normală din Câmpulung, iar în satul nostru de pe 
Vlaşca se purta tot în albul şi frumosul lui costum argeşean. 
Bărbat simpatic şi chipeş, nenorocirea venea cu el din patria 
[uicii. A murit mai târziu, scos din învățământ şi cufundat în 
negurile alcoolului. Ce nevoie să ne batem capul când dascăl 


'% Convorbire literară între poetul Nichifor Crainic şi scriitorul Pan. 
M. Vizirescu, realizată în ziua de 7 feb. 1969, în: Revista Gândirea, 
serie nouă, nr. 4, Sibiu, 1993, p. 4-5. 

era el? Ne-am văzut de treburile noastre ca mai înainte şi nici 
n-am ştiut cum am trecut clasa: lorgu întâiul şi eu al doilea, 
calsificaţi după gradul de rudenie! 

Viaţa mea cărturărească începe abia cu clasa a treia. Un 
om nou, cu totul nou, îşi făcuse apariţia în Bulbucata, 
originar din ţinutul nostru, din Crevenicul Mare. Falnica 
şcoală cu paratrăsnet, unică în judeţ, dar moartă cu duhul, 
avea să învieze dintr-odată şi faima ei va cuceri în curând 
mari depărtări, prefăcând-o într-un adevărat centru de 
cultură populară. Dascălul cel nou era tânăr de tot, numai 
muşchi şi energie. Purta părul tuns mărunt la ceafă, iar în 
creştet retezat ca de un deget şi ridicat în sus ca o perie 
castanie. Aşa tunsoare nu mai văzusem noi până atunci; ne 
impunea respect. Avea vorba limpede, precisă şi categorică, 
nimic mai mult, nimic mai puţin. Când deschidea gura parcă 
ştia totul. Ne-a pus fel de fel de întrebări la început ca să vadă 
cu ce pramatii are a face. Eu şedeam de obicei în ultima 
bancă, din fund, unde mă simţeam mai în afară de control. 
După câteva zile dialogate, eram scos din bârlogul acela şi 
pus în capul băncii din față, lângă el. Nu mă cunoşteam defel 
până atunci, nici dacă sunt deştept sau prost, nici dacă sunt 
cuminte sau zurbagiu. Nu-mi spusese nimeni cum sunt. Din 
clipa aceea binecuvântată şi hotărâtoare pentru viaţa mea, 
am început să mă cunosc fiindcă mă cunoscuse domnul 
învăţător Constantin Spâneşteanu. După tata, el avea să fie al 
doilea om cu degetul pus pe destinul meu. Cu acest dascăl de 
geniu şcoala nu mai era o corvoadă, ci o bucurie de toate 
zilele. Au simţit-o repede şi părinţii noştri. Adio câmpii şi 
zăvoaie, de-acum încolo intrăm în lumea cărții! Şi abia acum 
vedem că ea e cu totul alta decât lumea satului nostru. Dacă 
erau unii care se mai oțărau că nu mai au pe cine trimite 
după coada vacilor, tata sălta de bucurie şi râdea după felul 
lui: «Las’ că e bine!» Ierarhia clasei se întoarse pe dos. Cine 
credeam noi că stă în frunte cădea la urmă şi cine lâncezise la 

fund ieşea în frunte. Dascălul cântărea parcă inteligenţele cu 
dramul şi le alegea cu preciziune uimitoare. Metoda lui nu 
era democratică. Ocupându-se de toţi copiii cu aceeaşi 
dragoste, el deosebea elita şi îi purta o dragoste pasionată. 
Peste un an începură să vină elevi din alte sate; peste câțiva 
ani şcoala din Bulbucata era, în populaţia ei, un rezumat al 
întregului județ. În preajma examenelor, învățătorii din alte 
părți veneau la Bulbucata cu cetele lor de ucenici, ca într-un 
pelerinaj şi aici se desfăşurau marile întreceri dintre şcolari, 
la care, bineînțeles, discipolii lui Constantin Spâneşteanu 
câştigau locurile de onoare. Mama, cu lacrimile în ochi, îmi 
atârna cununile la icoane. Dascălul nostru căpătă repede un 
prestigiu fără pereche în lumea învăţătorească. În timpul 
verii, şcoala lui n-avea vacanţă. Acum  năvăleau de 
pretutindeni absolvenţii claselor primare să se pregătească 
pentru concursurile din toamnă la licee, la şcolile normale, la 
seminarii, la şcolile militare. Sute şi sute de intelectuali din 
toate profesiunile îşi datoresc ridicare din bezna satelor 
acestui om extraordinar în care puterea de muncă, 
apostolatul didactic şi capacitatea alegerii se ridică la rangul 
de merit naţional. 7124 
În câteva note autobiografice întocmite în timpul 
detenției [16 februarie 1962], cu puțin timp înaintea 
eliberării, Nichifor Crainic vorbea despre cum s-a ajuns la 
situația de a urma şcoala la oraş: 
„am făcut şcoala primară în sat, cu învăţători mediocri. 
Dar venind în ultimele clase un mare învăţător, care avea un 
fel de geniu didactic, C.[onstantin] Spâneşteanu, m-a distins 
dintre toți elevii şi, împreună cu tata, care avea mare dor să 
mă facă un «mare cărturar», au hotărât să ma trimeată la 
Bucureşti, la o şcoală cu burse de stat, fiindcă tata era nespus 
de sărac. Am terminat şcoala primară în 1903, dar anul acela 


1% Nichifor CRAINIC, Zile albe, zile negre. Memorii, vol. L..., p. 15-19. 

a fost grozav de secetos, încât aproape nu aveam ce mânca. A 
trebuit să repet încă o dată clasa a 5a. În anul 1904, am dat 
examen la Seminarul Central din Bucureşti. Între 750 de 
concurenţi pentru 17 burse, am reuşit întâiul. Bursa însemna 
numai mâncare şi internat. Ca să-mi facă hainele de 
uniformă, tata a vândut un cal din câţi avea, şi un porc, 
singurul, pe care îl avea. De restul taxelor m-a scutit 
directorul Seminarului. Seminarul era un liceu clasic, plus 
studiile teologice. După cei 8 ani de rigoare, am absolvit în 
19725495 ; „după şcoala primară, învățătorul meu Const. 
Spâneşteanu, considerându-mă un element cu însuşiri şi 
înclinări pentru Studii, a îndemnat pe tatăl meu să mă ducă la 
Seminarul Central din Bucureşti. Am cucerit o bursă prin 
concurs şi ea mi-a ajutat să termin această şcoală în 
Tv ara 

Aşadar în anul 1903 a terminat şcoala primară din 
satul natal; clădirea şcolii s-a păstrat până astăzi - 2014 - în 
comuna Bulbucata. 

Nichifor Crainic, viitorul teolog şi cântăreţ bisericesc 
de la Biserica Zlătari din Bucureşti (1912-1916), îşi aducea 
bine aminte de anul acela de cumpănă grea, de rugăciunile 
preotului Barbu şi de sfeştania făcută de acesta la câmp, 
împreună cu ţăranii din sat. De citirea, în această situaţie de 
criză, a rugăciunilor la vreme de secetă sau neplouare din 
cartea de cult denumită Molitfelnic, rugăciuni întocmite de 
Sfântul patriarh de Constantinopol, misticul Calist (}20 iunie 
1363), ucenic al Sfântului isihast Grigorie Sinaitul (1255 - 
127 nov. 1346). 


1 ACNSAS (SIE), dosar 3722, vol. 1, f. 174-178. [Note 
autobiografice, 16 februarie 1962, Bucureşti, Deţinut Ion Nichifor 
Crainic]. 

1% Declaraţie [31 Mai 1947, după ce se predase autorităţilor], în: 
ACNSAS, fond Penal, dosar 13206, vol. 2, f. 507-532. 

Toţi sătenii cereau ajutorul lui Dumnezeu, întreaga 
creaţie luând parte la sfeştania preotului Barbu, „căci ştim că 
toată făptura împreună suspină şi împreună are dureri până 
acum” (Romani 8, 22), după căderea din Rai a lui Adam şi a 
Evei, când au pierdut harul lui Dumnezeu şi au pierdut 
totodată comuniunea personală cu Dumnezeu: 

„Dar anul acela [1903] era un an blestemat. Încă o 
stavilă neînduplecată va punea deacurmezişul drumului, era 


un an de secetă pustiitoare. Foametea îşi arăta spaimele în 
deşertul câmpurilor. Grânele abia se ridicaseră ceva mai sus 
de gleznă, iarba se uscase, vânturi fierbinţi spulberau [arinile, 
porumburile se răsuceau fierte de soare, vitele mergeau în 
coşare de ţi se rupea inima. Satul mânca pâine afânată de orz 
sau mămăligă pământie de mei. Secetă era în [ara toată. 
Umbla zvonul că la mănăstiri se fac slujbe zi şi noapte, 
moaştele Sfântului Dumitru Basarabov au fost scoase din 
Mitropolie cu sobor mare, purtate prin ţară şi pe unde treceau 
tot mai stropea câte-o milă de ploaie. Pe la noi nici pic. Nori 
albi, de lucire orbitoare se târau prin dogoarea cerului şi cum 
veneau aşa se duceau, lăsând în suflete jale şi mai adâncă. S- 
a înrăit lumea, ne pedepseşte Dumnezeu, suspinau oamenii cu 
capul căzut în piept. 

În această deznădejde obştească se făcu sfeştania în 
largul câmpului. Nicio slujbă a Bisericii nu e zguduitoare ca 
această rugăciune pentru ploaie. Crăciunul e bucurie, Paştile 
de asemenea. Prohodul e contemplarea morții lui lisus, dar 
Sfeştania pentru ploaie e groaza de moarte a celor vii, 
ridicată spre ceruri cu nădejdea disperării.  Elegiile 
sfăşietoare, scrise de patriarhul Calist al Bizanțului, care se 
citesc atunci, dau glas ierburilor, dobitoacelor şi oamenilor în 
implorarea milei de sus. Popa Barbu, îngenuncheat în ţărână, 
cu fața în vipia ucigaşă, se tânguia: «Miluieşte-ne pre noi, 
Doamne, miluieşte-ne pre noi. Adu-Ți aminte că Tu ne-ai 

făcut pre noi. Doamne, miluieşte-ne pre noi. Adu-Ţi aminte că 
făptura mâinilor tale suntem noi. la aminte la neputinţele firii 
noastre, că Tu ne-ai făcut pre noi. Vezi suspinul păsărilor, 
mugirea dobitoacelor, plânsul pruncilor, strigarea tinerilor, 
chinuirea bătrânilor, lipsa orfanilor, părăsirea văduvelor, 
trebuința săracilor, şi glasul cel de rugăciune al poporului 
tău; cercetează pământul şi-l adapă cu ploi îngrăşătoare, că 
lipsit de umezeală ameninţă rodurile sale cu veştejire, iar pre 
oameni şi dobitoace cu pierzare» iy Poporul trântit la 
pământ bătea mătănii cu fruntea în iarba scorojită. Dacă 
vreun surtucar se uitase pe sine în picioare, i se striga cu 
temere: în genunchi, în genunchi! de parcă din pricina lui 
rugăciunea nu s-ar prinde. Din crăpăturile adânci ale țarinii 
uscate, greieri prăfuiți se iveau şi încremeneau pe loc de 
parcă ar fi luat şi ei parte la jalea tuturor. Când glasul 
preotului rostea cuvintele «oameni şi dobitoace» sau «să nu 
ne pierzi pre noi cu foamete şi secetă», hohote de plâns 
zguduiau mulțimea nenorocită şi lacrimile se rostogoleau pe 
fețele năclăite de sudoare. Vaietele femeilor, slobozite din 
băierile inimilor, înfiorau apocaliptic ca la sfârşitul lumii 
această rugăciune a deznădejdii cosmice. Ce alta mai putea 
face gloata flămândă când norii cerului treceau nepăsători pe 


1% Nichifor Crainic citează aici un fragment din Rânduiala slujbei ce 


se face la vreme de secetă sau neplouare (din Molitfelnic), mai exact 
din Rugăciunea a 4-a a Sf. lerarh CALIST, Patriarhul 
Constantinopolului (20 iunie) care a ucenicit la început în Muntele 
Athos sub îndrumarea duhovnicească a Sf. isihast Grigore Sinaitul (8 
august), a cărui viață a şi scris-o. În 1350 a fost ales Patriarh al 
Constantinopolului, rămânînd în funcţie sub împărații loan 
Cantacuzino (1341-1355) şi loan Paleologul (1341-1376). În 1354 s-a 
retras în liniştea mănăstirii pe care a ridicat-o în cinstea Sf. Mamas la 
Tenedos, iar mai târziu a fost pus din nou în scaunul de patriarh între 
anii 1355-1363. Sf. Patriarh Calist s-a stins din viaţă în anul 1363 în 
Serbia, unde se afla ca ambasador al Împăratului Ioan Paleologul. Sf. 
Calist mai este cunoscut şi ca scriitor mistic, lucrările sale apărînd în 
Filocalia (vol. 8). 

deasupra ei şi când puterea cârmuitoare, fără prevedere şi 
târzie ca totdeauna, aducea porumb din America după ce 
oamenii ajungeau fantome vii şi populau cimitirele cu 
duiumul? 198... „Oamenii de alte felurite meserii, care se 
obişnuiesc cu gândul că lucrul mâinilor sau al minţii lor 
atârnă exclusiv de puterea lor, pot să uite de Dumnezeu, dar 
cum plugăria nu atârnă numai de om, țăranii se simt de-a 
pururea în mâna lui Dumnezeu. Plugarul seamănă, dar 
Dumnezeu face să răsară; plugarul sapă, dar Dumnezeu 
rodeşte. Prin brazda pe care el o răstoarnă, el vine în 
atingere cu creatorul vieţii. Ceilalți ostenitori ai existenţei 
uită de Dumnezeu fiindcă uită că şi pâinea care îi hrăneşte pe 
ei tot în [arina plugarului se coace. Nu mă gândeam pe 
vremea aceea cu limpezime la astfel de lucruri, dar le trăiam 
cu toţii laolaltă în acel dureros extaz obştesc, cum e sfeştania 
pentru ploaie. 7192 
Fiul de țărani „a pornit din anonimatul câmpului să 
cucerească lumina oraşului”?%, ajungând astfel (din 1904) să 
frecventeze „fabrica de popi”%l, adică Seminarul Central din 
Bucureşti (1904-1912). Nu oricum, ci a reuşit să intre întâiul, 
deşi concurenţa a fost acerbă. Următorii opt ani îi va petrece 
între zidurile roşii din Dealul Filaret: 

„între 750 de concurenţi pentru 17 burse, am reuşit 

întâiul. Bursa însemna numai mâncare şi internat. Ca să- 

mi facă hainele de uniformă, tata a vândut un cal din câți 

avea, şi un porc, singurul, pe care îl avea. De restul 


1% Nichifor Crainic, Zile albe, zile negre. Amintiri din viaţa mea 


1899-1944, în manuscris, f. 13. 

19 Nichifor CRAINIC, Zile albe, zile negre. Memorii, vol. 1..., p. 27. 
2% Nichifor CRAINIC, Zile albe, zile negre. Memorii, vol. L..., p. 132. 
2! „Liceenii numeau în glumă seminarul «fabrica de popi», poate şi 
fiindcă şcoala e vecină cu fabrica de bere, iar prietenia seminariştilor 
era căutată şi forța lor temută la întrecerile şcolare”, Nichifor 
CRAINIC, Zile albe, zile negre. Memorii, vol. I..., p. 37. 

taxelor m-a scutit directorul Seminarului. Seminarul era 


un liceu clasic, plus studiile teologice. După cei 8 ani de 
rigoare, am absolvit în 1912 24202, 

Deşi situat la oraş, Seminarul Teologic era format 
din fiii satului: „în ce priveşte populaţia ei şcolărească, 
ea nu are nimic de-a face cu oraşul. Târgoveţii nu învaţă 
la seminar. El e o atracţie numai pentru fiii satului. 
Acolo e şi de acolo vine puterea vie a credinţei ortodoxe. 
A trecut demult vremea când boierii ţării tălmăceau 
Scriptura, țineau predici şi ocupau scaunele chiriarhale. 
Astăzi numai fiii satului mai râvnesc la cinstea de a se 

dedica lucrurilor dumnezeieşti. dat, 

Britanica Maude Rea Parkinson (1860-1938) a locuit 
în România timp de 22 de ani (1889-1911) ca profesoară de 
limbi străine. În cartea sa de amintiri despre anii petrecuţi în 
Regatul Român „scrie fără ocolişuri despre unele dintre 
obiceiurile şi tradiţiile românilor”. Aceasta se opreşte şi 
asupra preoţimii ortodoxe despre care observa aceleaşi lucruri 
ca şi Nichifor Crainic: „preoţii provin, de obicei, din clasa 
țărănimii — nici un membru al unei familii care face parte 
măcar din clasa de mijloc nu s-ar gândi în veci să intre în 
rândul clerului. Nu sunt foarte educați şi nu sunt priviţi cu 
mare respect”, 

Dar ce urmăreau fiii boierilor români? Ne lămureşte 
tot doamna Parkinson cu ochiul obiectiv al străinului, atât 
asupra activităților pe care le urmăreau, cât şi asupra 
sectorului comercial al societății: 

„tinerii din clasele superioare din România trebuie să 


202 ACNSAS (SIE), dosar 3722, vol. 1, f. 174-178. 

203 Nichifor CRAINIC, Zile albe, zile negre. Memorii, vol. 1...» p. 36. 
* Maude Rea PARKINSON, Douăzeci de ani în România 1889- 
1911, trad. Constantin Ardeleanu şi Oana Celia Gheorghiu, Ed. 
Humanitas, 2014, p. 34. 

aibă o profesie. Aceştia studiază medicina, ingineria, 


dreptul sau intră în armată, dar nu-şi murdăresc mâinile 
făcând comerţ. De aceea, tot comerțul este în mâinile 
evreilor. Aceştia au magazine sau sunt cămătari, dar se 
poate observa lesne că nici un evreu sau evreică nu lucrează 
niciodată ca servitori. Pe strada Lipscani şi pe străduţele 
învecinate, aproape toţi proprietarii de magazine sunt evrei, 
iar când afacerea merge rău îi poţi găsi întotdeauna la uşa 
magazinului, rugând Stăruitor trecătorii să intre şi să 
cerceteze marfa. Vai de bietul ţăran nepriceput care se 
aventurează singur pe străzile acestea să-şi cumpere ceva de 
îmbrăcat, e în primejdie să fie făcut bucăţi. Am fost într-o zi 
martora unei întâmplări care m-a amuzat copios. Un om din 
pătura săracă a societăţii se plimba agale uitându-se la 
diferite costume expuse la vedere, evident cu intenţia de a 
cumpăra unul. Deodată, a fost prins între doi proprietari de 
magazin, care au început fiecare să-l tragă pe bietul om 
înspre prăvălia lui, lăudându-şi în acelaşi timp marfa în 
gura mare. La început, omul râdea, luând-o drept glumă, 
dar s-a convins imediat că negustorii erau puşi pe treabă. 
Era tras ba spre un magazin, ba spre celălalt, iar şi iar, aşa 
că mă aşteptam să-i fie smulse mânecile hainei în orice 
clipă. În cele din urmă, cel mai puternic dintre cei doi 
proprietari a ieşit victorios şi şi-a dus trofeul în siguranță în 
prăvălie. Foarte probabil că nu l-a lăsat să plece până nu 
şi-a cheltuit aproape, dacă nu chiar toți, banii din portofel. 
Evreii nu sunt iubiţi în România, cu toate că românii sunt 
mereu gata să recurgă la ei când au problema financiare. Ei 
cer o dobândă exorbitantă pentru banii daţi cu împrumut, 
rata dobânzilor nefiind reglementată în România, cum este, 
spre exemplu, în Franţa, iar acest aspect contribuie, 
probabil, la sentimentul de antipatie pe care îl au mulți faţă 
de evrei. Evreul se poartă la fel şi la ţară, fiind la fel de urât 
şi acolo. Are o cârciumă sau o vinărie, dar este dispus să 

împrumute şi bani cu camătă. Când ţăranul a avut o recoltă 
proastă sau a fost prea leneş să muncească, apelează la 
evreu, căruia trebuie să-i ofere garanții serioase pentru 
banii împrumutaţi. Rezultatul este că, până la urmă, vitele 
lui ajung una câte una în ghearele cămătarului, proprietarul 
acestora nefiind în stare să le răscumpere şi se poate 
considera fericit dacă scapă din mâinile evreului încă având 
un acoperiş deasupra capului. Românii sunt o nație foarte 
imprudentă, iar vina este şi a lor, în aceeaşi măsură în care 
este a evreilor, deşi n-ar recunoaşte-o niciodată. Țăranii se 
opun numai dobânzilor exorbitante care li se pretind. Nu 
putem nega că evreii îi asupresc când au ocazia, dar de ce le 
dau ocazia?. Oamenii din clasa de sus care au ceva pământ, 
dar care nu doresc să-şi bată capul cu lucrul acestuia îl dau 
în arendă în general unui evreu, căci aceştia oferă cele mai 
mari preţuri. Evreul îl subînchiriază mai departe, cerând cel 
mai ridicat preţ cu putință. Apoi românul se plânge că 
sărmanii ţărani sunt exploataţi de către evrei; când i-am 
atras atenţia odată unui domn, întrebându-l «De ce daţi 
pământul în arendă unui evreu?», răspunsul naiv a fost: 
«Păi, vedeţi dumneavoastră, oferă mai mult». Aşa că mi s-a 
părut că nu este nici o diferenţă între cei doi. Românul nu s- 
a dat înapoi să profite de pe urma evreului, care, la rândul 
lui, avea să profite de cei aflaţi mai prejos decât el. În 
general, evreii sunt trataţi destul de bine în România. 70a 

Aceasta era situația într-un sector important al 


economiei, în perioada în care loan Dobre îşi desfăşura 
studiile în seminar. Mai târziu (1937), Nichifor Crainic, 
având la bază formula savantului Nicolae Iorga, „România a 
românilor, a tuturor românilor şi numai a românilor” 
(strigătul de luptă al generaţiei de aur a războiului şi a Marii 


5 Maude Rea PARKINSON, Douăzeci de ani în România 1889- 
1911..., p. 10-72. 

Uniri de la 1918), va alcătui un program de organizare 
statală, „Programul statului etnocratic”, în care, pentru a nu 


exista monopoluri ale minoritarilor în anumite ramuri 
economice, va stipula soluţia proporției numerice în 
profesiuni ca o soluţie de pacificare în viaţa internă a statului. 

Ca să se întreţină, loan Dobre a lucrat în prima 
vacanță mare la monografia satului Bulbucata alături de 
fostul său dascăl Constantin Spâneşteanu, altădată a făcut pe 
agentul fiscal, dar cel mai des a redactat litografii de muzică 
psaltică, cu toate că această activitate nu aducea un câștig 
care să-i ofere un anumit confort financiar: 

„împreună cu Constantin  Vuiescu am devenit 
«litografii» seminarului, pentru cele două feluri de muzică 
ce se studiază în şcoală. Cum tipăriturile de note costau 
scump şi nu se găseau, profesorii respectivi, D. 
Theodorescu, de muzică vocală, fost în tinerețe primul bas al 
Operei Române, şi celebrul I. Popescu-Pasărea de 
psaltichie, ne-au însărcinat pe noi să le litografiem. În orele 
libere, când colegii jucau oina pe platou, noi liniam coalele 
cu cereneală chimică specială, de culoare galbenă, Vuiescu 
desena notele, iar eu scriam dedesubt cuvintele ca de tipar. 
Ani de zile am făcut această muncă migăloasă şi curse 
săptămânale în oraş, la atelierul litografic şi la seminarul 
Nifon, căruia îi furnizam repertoriul de psaltichie, pentru că 
Popescu-Pasărea era şi acolo profesor. Din truda noastră 
de copişti, ca odinioară în evul mediu, au ieşit două colecții 
voluminoase de muzică, apreciabile ca execuţie tehnică. 
Câştigul acestei munci meticuloase era foarte modest şi nu 
acoperea decât nevoile mărunte, şcolăreşti. Dar pe 
deasupra aveam bucuria că îndeplineam un lucru cum se 
cade, prețuit şi de profesori şi de colegii noştri. În calitate 
de «litograf» aveam deci prilejul des să-l văd pe tata căruțaş 
şi să plec totdeauna cu amarul în suflet gândindu-mă la 

soarta lui. "206 


De asemenea, tatăl său muncea din răsputeri pentru a 
putea să-şi ţină băiatul în seminar, dar şi pentru a acoperi 
nevoile celorlalţi membri ai familiei, ajunsese 

„vara plugar la Bulbucata, iarna salahor cu calul 
în capitală... Meseria nu era uşoară şi avea să-l macine 
încet-încet, până la moarte. Să încarci şi să descarci 
baloturi, să dormi pe apucate tu şi calul, pentru a nu 
plăti chirie la gazdă, să te hrăneşti cu socolteală ca să 
mai rămână şi pentru cei de-acasă... ÎI găseam adesea 
între alți căruţaşi, aşteptând să pice vreun client şi 
mâncând de obicei un colț de pâine cu castravete 
murat. Viaţa lui devenise o adevărată mucenicie 7207, 

Cu toate că era o şcoală de elită („Corpul ei profesoral 
se alegea pe sprânceană. A fi profesor la Central însemna de 
regulă candidat la o catedră universitară. Şi, într-adevăr, mulţi 
dintre dascălii aceştia eminenţi au ilustrat şi ilustrează 
disciplinele academice cele mai felurite... Examenele 
serioase, care puneau stavilă la intrare, îngăduiau ca populaţia 
acestei şcoli să fie lamura inteligenţei rurale. Seminariştii nu 
se distingeau numai la studii. În toate manifestările 
interşcolare ale Capitalei, ei cucereau linia întâia, la 
concursurile gimnastice şi de coruri, la întrecerile de la 
Tinerimea Română. Impunea în afară puterea unei discipline, 
a unei educaţii deosebite şi a unui spirit de corp colectiv 
umanitar... În toate aceste lucrări biruia vigoarea modelată a 
sufletului ridicat de la ţară” 2% ), seminarul avea şi 
neajunsurile sale care veneau din cauză că profesorii erau 


2% Nichifor CRAINIC, Zile albe, zile negre. Memorii, vol. 1..., p. 43- 
44. 

%7 Nichifor CRAINIC, Zile albe, zile negre. Memorii, vol. I..., p. 43. 
%8 Nichifor CRAINIC, Zile albe, zile negre. Memorii, vol. L..., p. 36- 
37. 

formaţi după modele apusene la Facultatea de Teologie din 
Cernăuţi, ignorând esența Ortodoxiei: „nu ne pregătea nimeni 
cu nimic din ceea ce, abia târziu de tot, am descoperit că se 


numeşte pregătirea pentru viața spirituală superioară. 
Educaţia religioasă a seminariştilor consta din două extreme: 
instrucţie intelectuală de la catedră şi ritual liturgic. Nu 
intervenea între ele nici o lucrare de adâncire a vieţii 
religioase individuale. E adevărat că aveam un spiritual. Om 
foarte bun, el era crescut după aceeaşi metodă şi n-avea cum 
să iasă din rutină”20%; „începând din clasa întâi, până într-a 
opta, învâțământul nostru nu folosea niciodată Biblia. Nici 
măcar atunci când studiile în legătură directă cu Cartea 
cărţilor ne-ar fi obligat s-o folosim. Dacă elevul îşi cumpăra 
Biblia din iniţiativă proprie, era bine; dacă nu, nimeni nu-l 
silea. Şi dacă singur se hotăra s-o citească, era iarăşi bine; iar 
dacă nu, nimeni nu se interesa”; „manualele care înlocuiau 
Biblia şi după care eram obligaţi să învăţăm se mențineau 
într-un simplism submediocru. Dar nici unul nu m-a indignat 
ca tratatul de dogmatică din cursul superior, scris ca pentru 
hamali”?!0. 

Mai târziu, după Marea Unire, în anul 1923, Nichifor 
Crainic sublinia toată această captivitate a ortodoxiei în robia 
apuseană şi greşeala care s-a făcut de către conducerea 
bisericească prin faptul că nu a făcut din Bucureşti un centru 
de unire şi avânt al Ortodoxiei care să se impună şi în 
provinciile robite: 

„e lucru limpede că dacă noi cei liberi — în această 
vreme care a fost totuşi a idealului nostru unionist — am fi 
dat ortodoxiei putinţa unei strălucite dezvoltări culturale, 
creând din Bucureşti, un centru de avânt religios şi de 


20 Nichifor CRAINIC, Zile albe, zile negre. Memorii, vol. I..., p. 42. 
210 Nichifor CRAINIC, Zile albe, zile negre. Memorii, vol. 1I..., p. 42. 

ştiinţă religioasă superioară, între cei robiţi şi noi s-ar fi 
restabilit măcar în parte vechile legături duhovniceşti din 
epoca voievodală şi, prin aceasta, însuşi idealul 
românismului integral ar fi câştigat. S-a întâmplat pe dos, în 
paguba demnităţii noastre de Stat chiar: în vremea aceasta, 
Cernăuţii  habsburgici devin centrul ştiinţei noastre 
ortodoxe, furnizându-ne profesori fără orizont pentru 
Facultatea de Teologie din Bucureşti [şi pentru Seminarul 
Central, n.n.], care în condiţiile date nu s-a sputut ridica de 
la un rol mecanic-profesional la unul de ştiinţă şi de avânt. 
Astăzi [1923], Biserica vechiului regat, cu clerul ei bătut de 
nevoi, care, când se adună în corp, nu poate agita decât 
probleme ca salariul şi recăsătorirea, nu e în stare să se 


; e PRE el 
impună ca un nucleu al unificării.” 


Dar sminteala supremă în seminar venea din: 

„dezacordul total între disciplinele laice şi cele 
teologice. Disciplinele laice se predau după concepția fals 
ştiinţifică a vremii în care nu era loc pentru Creatorul lumii. 
De la aceeaşi catedră, vedeam pe dl. G. Gorciu mânuind 
şapte ghiulele de fier ale unul aparat şi rotindu-le în jurul 
altei ghiulele mai mari, în timp ce ne explica sistemul solar, 
care s-a făcut singur, aidoma cum îl arată aparatul, atunci 
când i-a venit poftă să se desprindă din haos, şi auzeam apoi 
pe profesorul de religie cum, la început, Dumnezeu a făcut 
cerul şi pământul. Doamne, cui să dăm crezare? Aparatului 
domnului Gorciu, profesor de o gravitate înspăimântătoare, 
sau Bibliei? Să nu uităm că e vorba de nişte copii din clasa 
întâi, însetaţi de adevăruri absolute şi de incertitudini 
indiscutabile! Nimeni nu bănuia ce se petrece în sufletul 
nostru când spuneam lecţia la geografie într-un fel, iar la 


2! Nichifor CRAINIC, Politică şi ortodoxie, în Revista Gândirea, an 
3, nr. 5, nov. 1923, p. 77-83. 

religie în felul contrar. 

Trebuie spus că în Ortodoxie exista dubla 
gnoseologie. Teologia ortodoxă nu este în conflict cu ştiinţa, 
fiecare având propria metodă de cunoaştere. În Ortodoxie 
metoda cunoaşterii este însăşi viața duhovnicească prin care 
credinciosul intră în legătură cu energiile dumnezeieşti 
NECREATE (fără început şi sfârşit), în timp ce ştiinţa 
investighează CREATUL (materia care are început la facerea 
lumii, dar care se va transfigura la A Doua Venire a 
Mântuitorului). Ştiinţa modernă a ajuns la constatarea că 
materia este energie creată condensată, de aceea Părintele 
Dumitru Stăniloae actualizează teologia Sfântului Maxim 
Mărturisitorul adăugând atributul de plasticizate raţiunilor 
dumnezeieşti din făpturi. 

Tânărul teolog loan Dobre a rămas cu un gol în suflet 
văzând că nu are parte în seminar la orele de religie de 
personalități asemănătoare  dascălului său Constantin 
Spâneşteanu: 

„Dacă manualele erau submediocre, neajunsul acesta 
s-ar fi putut îndrepta prin personalitatea profesorilor. Dar 
noi tocmai la religie n-am avut parte de personalităţi. 
Singur Iuliu Scriban făcea excepţie. Tânăr monah, sosit din 
străinătate, aderent al vijelioasei mişcări de înnoire a lui N. 
Iorga, el strălucea în prestigiul marii speranţe a Bisericii şi 
a Învățământului. Ca profesor de morală a fost un 
revoluționar: a dat la o parte manualul şi ne-a obligat să 
luăm note după lecţiile rostite de dânsul. A fost singurul curs 
teologic care ne-a entuziasmat... la religie aveam pe un 
Iordăchescu, pe un lonescu, sau pe un C. Popescu. Preoții 
Ionescu şi Iordăchescu, sunt cele mai şterse figuri de 
profesori. Apar în amintire numai ca prezențe fizice. Ba de 


22 Nichifor CRAINIC, Zile albe, zile negre. Memorii, vol. I..., p. 42. 

la cel din urmă aud încă păcănitul de barză al unor cuvinte 
fără noimă şi pretenţia să reproducem gramofonic lecţia din 
carte. O figură originală în felul său era părintele 
Constantin Popescu, doctor în teologie de la Cernăuţi. În 
fiecare lecţie ne amintea de acest doctorat, care de altfel era 
singura sa operă. Om de o mândrie burzuluită ca şi coada 
diavolului, el nu păşea ca toată lumea, ci sălta biruitor, 
probabil ca în ziua când a ieşit de la examenul de doctorat. 
Privindu-l, căpătai convingerea că şi ochelarii cu rame de 
aur fac parte integrantă fără îndoială, din acest doctorat. La 
catedră nu se așeza cu fața spre noi: eram prea netrebnici 
ca să privim o față de doctor de la Cernăuţi. Întorcea 
speteaza scaunului,  şoldiu, trântea cotul pe catedră, 
sprijinea tâmpla geniului său într-un deget şi îşi înțepenea 
ochii în fereastră, atât de fix un ceas întreg încât ne temeam 
că o să găurească geamul. Aşa şedea şi când vorbea şi când 
asculta. Dar dânsul mai mult asculta decăt vorbea. Curios: 
ne asculta fără să ne privească vreodată. Chema elevii în 
serii, exact după ordinea alfabetică a catalogului. Când i se 
părea că a suportat de ajuns pe unul, dezlipea degetul de 
tâmplă, continuând nemişcat să găurească geamul cu ochii 
şi rostea cu basul său de un dispreţ definitiv: «Ălalt!» 
Expresia preferată, care preciza distanța dintre măreţia sa 
şi nimicnicia noastră, era: «Bă!» Când elevul se dovedea 
substanţă cu totul inferioară, lângă „bă” înflorea încă un 
termen doctoral: «Bă, dobitocule!» Când i se năzărea din 
nimica toată, se răstea ca un Jupiter în Olimp: «Bă, eu nu 
sunt d'ăia care umblă cu Testamentul la brăcinar. La mine 
totul e aici!» Și arăta fruntea. Aluzia era la Iuliu Scriban, 


: y „213 
care umbla veşnic cu Noul Testament în buzunar. 2 


Fără să neglijeze studiile obligatorii care ofereau 


213 Nichifor CRAINIC, Zile albe, zile negre. Memorii, vol. I..., p. 49. 

posibilitatea bursei, tânărul loan Dobre şi-a format o cultură 
enciclopedică, fiind interesat de artă, literatură, reviste 
literare şi alte cărți de idei: „nicio carte de valoare n-a scăpat 


necitită în vremea aceea... pentru procurarea lor, neavând 
bani, aveam o altă serie de prieteni mai cu dare de mână, care 
primeau bucuroşi să fie îndrumați în literatură. Cutreierând 
împreună librăriile, ne întorceam cu braţele pline şi cu 
frenezia de a ne ţine la curent'?1%. 

Tot în vremea seminarului a început să publice 
versuri, sub pseudonim, în diverse reviste. Nichifor Crainic 
ne spune povestea unui nume: „am început să public versuri 
din clasa a III-a de seminar. Cum disciplina şcolii era severă 
şi nu permitea elevilor să se manifeste în afară, a trebuit să- 
mi iau un pseudonim, Nichifor Crainic, pe care l-am legalizat 
târziu, prin Parlament, abia în anul 1926, fiindcă nimeni nu 
mă mai cunoştea cu fostul meu nume loan N. Dobre”?!5. 
Cauza exactă pentru care a recurs la pseudonim a fost regula 
impusă de directorul (1909-1919) arhimandrit Iuliu Scriban 
care „nu vedea cu ochi buni literatura şi a eliminat un elev 
fiindcă citea pe Sadoveanu. Atât mi-ar fi trebuit, ca părintele 
director să afle că scriu literatură, şi încă poezii!... Regimul 
sever al lui Iuliu Scriban a determinat pseudonimul meu 
literar. Aş putea zice: prea cuvioşia sa e, fără să vrea şi fără să 
ştie, naşul lui Nichifor Crainic... Era o taină ce trebuia 
păstrată de frica eliminării, deşi versurile mele erau foarte 
cuviincioase”?16. 

După Seminar, Nichifor Crainic s-a înscris la 
Facultatea de Teologie din Bucureşti (1912-1916) depunând 
multă trudă pentru a fi student, dar unde „nu toţi profesorii 


214 Nichifor CRAINIC, Zile albe, zile negre. Memorii, vol. 1..., p. 42. 
215 ACNSAS (SIE), dosar 3722, vol. 1, f. 174-178. 
216 Nichifor CRAINIC, Zile albe, zile negre. Memorii, vol. L..., p. 73. 


168 


îşi ţineau cursurile regulat. Pierdeai vremea zadarnic pe sălile 
Universităţii, aşteptând maestrul care uita că are oră, sustras 
de alte îndeletniciri”?! 

Facultatea a absolvit-o cu o disertaţie despre 
„Armonia Evangheliilor”: 

„M-am înscris în continuare la Facultatea de Teologie 
din Bucureşti. Cum n-aveam mijloace de existenţă, am 
devenit funcţionar la Casa Corpului Didactic. Cum îmi 
țineam lucrările la zi, directorul acestei instituţii mi-a dat 
libertatea să plec când vreau la orele de cursuri 
universitare. Am urmat concomitent şi cursurile Facultăţii 
de Litere. La unele din ele eram obligat chiar prin 
regulamentul Facultăţii de Teologie. Seara mi-o petreceam 
la Biblioteca Universitară Fundaţia Carol. În 1916 mi-am 
luat licenţa în Teologie, cu un discurs ţinut de preşedintele 
comisiei examinatoare, care îmi prevedea nu ştiu ce mare 

viitor "215; „pe vremea noastră nu existau teze de licenţă 
scrise. După probele orale, candidatul trebuia să susțină o 
disertaţie în faţa comisiei profesorale, pe o temă trasă la 
sorți şi pregătită în 24 de ore. Era, cred, o rămăşiţă din 
celebrele dispute ale Universităţii medievale, care dădeau 
prilej candidatului să-şi afirme personalitatea la sfârşitul 
anilor de studii. Mie mi-a căzut la sorți «Armonia 
Evangheliilor», temă meticuloasă şi oarecum aridă, pe care 
am căutat s-o lărgesc în regiuni unde puteam să folosesc 
autori din cele mai variate lecturi... Când am isprăvit 


def ia 219 PE ; 
Vartolomeiu Stănescu“ ` s-a ridicat din nou, de data aceasta 


217 Nichifor CRAINIC, Zile albe, zile negre. Memorii, vol. I..., p. 88. 
218 ACNSAS (SIE), dosar 3722, vol. 1, f. 174-178. 

219 Vartolomeu STANESCU (n. 25 aug. 1875, Ciuperceni, jud. 
Teleorman; d. 2 nov. 1954, M-rea Bistriţa), „s-a născut în august 
1875, într-un bordei de pe malul Dunării, în Teleorman. Era primul 
copil şi singurul băiat al părinţilor săi, care au mai avut trei fete. La 
vârsta de 5 ani a rămas orfan de tată. Serios şi muncitor, şi-a croit 

pentru a rosti o cuvântare, ceea ce nu se obişnuia la un 
examen de licenţă. Când se entuziasma, Vartolomeiu 


Stănescu vorbea cu superlative. A subliniat cunoştinţele 
mele, forma literară şi felul de a gândi. Şi a încheiat cu 
convingerea sa că domnul candidat va fi o mare 
personalitate a bisericii noastre. S-a coborât apoi de la 


catedră, m-a îmbrăţişat şi m-a sărutat pe frunte [s.n.]. 220 


Vartolomeu Stănescu îi va scrie mult mai târziu lui 
Nichifor Crainic o scrisoare (datată 4 mai 1940) de la M-rea 
Bistriţa Vâlcea, unde se retrăsese după ce fusese episcop al 
Râmnicului (1921-1938), în care îl înştiința că a rămas 
impresionat de cartea de teologie a culturii, care tocmai 
apăruse, „Nostalgia Paradisului”, şi că citise cu interes şi 


numărul din revista „Gândirea”, apărut în aprilie 1940, 
intitulat „Despre Nichifor Crainic la 50 de ani”, unde 
personalități de seamă ale vieţii culturale şi bisericeşti (Ion 
Petrovici, Mitropolitul Nicolae Bălan, Vasile Voiculescu, 
Lucian Blaga, Tudor Vianu, Pan Vizirescu, Dumitru 
Stăniloae, Teodor M. Popescu, Emilian Vasilescu etc.) îşi 
exprimau aprecieri legate de persoana şi opera lui Nichifor 


drum în viaţă numai prin efort susţinut şi prin puterea minţii. În 1888 
intra cu cea mai mare medie la Seminarul Central din Bucureşti, iar 
zece ani mai târziu repeta isprava la Facultatea de Teologie (licenţa în 
1905, cu lucrarea Autenticitatea Cărţilor Sfinte ale Noului Testament), 
construindu-şi rapid renumele de student de excepţie”; studii de drept 
şi sociologie la Sorbona, apoi Facultatea de teologie catolică şi 
protestantă; 1909 — vicar la Episcopia Dunării de Jos; 1913 este numit 
profesor titular la Facultatea de Teologie din Bucureşti, la catedra de 
Exegeza Noului Testament; 1919 — înființează Seminarul de la Curtea 
de Argeş; ca episcop al Râmnicului (1921-1938) înființează Societatea 
Preoţească Renaşterea şi 5 bănci clericale ale Eparhiei. (Alexandru 
CIOLAN, „Bartolomeu Stănescu, episcopul ortodox al timpului său”, 
Ziarul de Duminică, 13 iulie 2012.) 

*% Nichifor CRAINIC, Zile albe, zile negre. Memorii, vol. I... , p. 112. 

Crainic: 


„Scumpe şi mult Stimate Domnule Crainic, 

Am terminat citirea cărții, cu îndatorirea de a o 
reciti poate de trei ori; pentru că ţin să-i prind osatura 
de care să-i pot lega părţile constitutive, spre a o 
închega, pentru mine, într-un tot unitar. Dreptarul 
după care aş putea să mi-o însuşesc ca călăuză a 
cugetării mele, ar fi de aci... Am citit şi toate 
omagierile din Gândirea, care au fost la înălțimea 
personalităţii istorice a Domniei tale. Cea care m-a 
încântat însă peste măsură îi aparține Dlui Teodor 
Popescu, cu care mă mândresc ca fost dascăl al său; şi 
pe care îl omagiez, pentru că a omagiat aşa de sublime, 
pe fostul meu Discipol Nichifor Crainic, de care sunt 
nu numai mândru, dar sunt fermecat şi transpus prin 
scrierile lui într-o lume supralumească; şi care este pe 
cale să atingă în curând lumea dumnezeiască... lată, 
Scumpe Domnule Crainic, ce m-a făcut să vă felicit de 
Sfânta Înviere, nu prin telegrama care trece prin alte 
minţi şi măriri şi care se transmite prin fir mecanic, ci 
prin scrisul meu personal, în care mi-am revărsat 
mintea, sufletul şi inima ca admiraţie şi ca încurajare 


sinceră a Domniei tale... "2! 


Diploma de licenţă avea următorul conţinut: 

„Nr. 7876 

ROMÂNIA 

MINISTERUL INSTRUCȚIUNII ŞI AL CULTELOR 
UNIVERSITATEA DIN BUCUREȘTI 

Diploma de Licenţă în Teologie 

În Numele Majestății Sale Regelui FERDINAND I-iu 


21 ACNSAS, fond Informativ, dosar 233726, vol. 1, f. 224-225. 

Noi, Ministrul Secretar de Stat la 
Departamentul Instrucțiunii şi al Cultelor văzând 
certificatul de aptitudine No. 147 din anul 1916 aprobat 
de Rectorul Universităţii prin care se constata că D. 
Dobre N. loan a trecut examenul de Licenţă cu 4 albe şi 
1 bilă roşie subiectul tezei fiind fără teză. 

Conferim D-lui Dobre N. loan născut la anul 
1889 în Comuna Bulbucata Judeţul Vlaşca Diploma de 
Licenţă în Teologie pentru a se bucura de toate 
drepturile şi prerogativele acordate de legi 
Bucureşti, anul 7976 luna Julie 28 
Ministrul Secretar de Stat la Departamentul Instrucțiunii 
şi al Cultelor [ss/indescifrabil] 

Rectorul Universităţii [ss/indescifrabil] 
Decanul Facultăţii [ss/indescifrabil] 
Directorul învățământului secundar şi superior 
[ss/indescifrabil] 
Semnătura purtătorului Dobre N. Ioan. 3222 

Memoriile lui Nichifor Crainic conțin o mulțime de 
descrieri ale atmosferei de la Facultatea de Teologie din 
Bucureşti, inclusiv portrete ale dascălilor competenți, dar şi 
ale celor pe care „nepăsarea oficială îi ţinea ca nişte momâi 
pe catedrele universitare”. „Primele prelegeri de la teologie 
m-au decepționat”%, aşa începe Nichifor Crainic evocarea 
anilor de studenţie. Dintre figurile universitare ale timpului, 
Nichifor Crainic se opreşte şi asupra câtorva mai pitoreşti: 

Badea Cireşeanu, profesor de liturgică: „un exemplar 
pitoresc aveam şi noi, studenţii teologi, în Badea Cireşeanu, 


* ACNSAS, fond Informativ, dosar 233726, vol. 1, f. 33. 
233 Nichifor Crainic, Zile albe, zile negre. Amintiri din viaţa mea 
1899-1944, în manuscris, f. 45. 

titular la teologia liturgică. Numele de Badea era parcă 
predestinat pentru a-l simboliza. Badea nu e un nume 
personal, ci un nume anonim, iar cel care îl purta acum 
ridica anonimatul la o celebritate pe toată Universitatea... 
cu o îndemânare, am zice anormală, organizase tot studiul 
liturgic în jurul persoanei sale. Erau arhicunoscute 
fotografiile care îi împodobesc voluminosul tratat Tezaurul 
liturgic: «Badea Cireşeanu în călătorie de studii liturgice, 
scăldându-se în lordan», în care savantul se vede intrat la 
apă pe jumătate gol; «Badea Cireşeanu în călătorie de 
studii liturgice, privind piramidele»; « Badea Cireşeanu în 
călătorie de studii liturgice privind Parisul din Turnul 
Eiffel»; şi aşa mai departe, tot mai departe până în negurile 
inofensivei aberaţii. Nu e nevoie să insist asupra acestor 
originalități demult popularizate şi care îi păstrază o tristă 
celebritate şi după moarte, din moment ce sunt tipărite cu 
voinţă şi cheltuială proprie. Dar închipuiţi-vă ce prestigiu 
avea Badea în ochii studenţilor, înfăţişându-se gol în apa 
Iordanului! Aceleaşi aberaţii ornamentau şi cursul, în timp 
ce ifosele naive şi deşarte ca o butie dogită nu mai stârneau 
râsul, ci mila față de un nenorocit, pe care nepăsarea 
oficială l-a ţinut până la sfârşit momâie pe o catedră 


P i > 22 
universitară 


+. „Badea Cireşeanu era foarte exigent în ce 
priveşte frecvenţa studenţilor. Voia, sărmanul, în orgoliul lui 
de nebun, ca balivernele debitate să aibă auditoriu numeros. 
Striga catalogul la începutul prelegerii. Studenţii trebuiau 
să fie prezenți. Sila de a-l asculta conta în ochii lui de oaie 
ca un merit egal cu examenul. Atunci băieţii au găsit un 
mijloc ingenios de-a scăpa măcar din două în două 
prelegeri... Seria noastră era împărţită în două părţi. Se 
prezenta la curs o jumătate şi fiecare student răspundea la 


2 Nichifor Crainic, Zile albe, zile negre. Amintiri din viaţa mea 
1899-1944, în manuscris, f. 47. 

apelul lui Badea Cireşeanu pentru el şi pentru colegul din 


cealaltă jumătate care lipsea. La prelegerea următoare 
venea schimbul. Dar nici jumătatea prezentă nu rămânea la 
oră, care n-avea nici un haz. Când celebrul savant ieşea din 
baia Iordanului şi începea să glăsuiască din Turnul Eiffel, 
unul câte unul băieţii se strecurau pe după paravanul din 
fund şi zdup! Săltau pe fereastra deschisă afară în coridor, 
la aer curat! Transportat şi încântat de propriile-i cuvinte şi 
isprăvi, cu ochii aiuriţi de vaporii inofensivei nebunii, Badea 
nu observa că până la sfârşit n-are decât doi sau trei 
auditori, care se bat cu cocoloaşe de hârtie să 
*** 

„Titularul de Istoria universală a Bisericii, Dragomir 
Demetrescu, om deştept, cu studii la Atena, împodobit cu 
distincţia de «mare nomofilax al Patriarhiei ecumenice», 


făcea vreo şase prelegeri pe an. Le vorbea frumos, cu pospai 
de filosofie a istoriei, menţinându-se în generalităţi şi 


lăsându-te cu regretul lucrului neisprăvit”226, 


kk 


„La fel de comod se înfățișa Constantin Chiricescu, om 


cu o urâtă poveste de delațiune în spate, care ne propunea 
un curs de patrologie, citit de pe foi vechi şi galbene ca 
tutunul, copiat, se spunea, de pe la Cernăuţi. Patrologia, 
care e istoria cugetării ortodoxe, se reducea în acest curs 
mizer la câteva date de sinaxar, ce n-aveau nimic comun cu 
ideile frământate de geniul Sfinţilor Părinţi, care au făurit 


. 27 T 
gloria ortodoxiei "2. 


*** 


„lon _Cornoiu, profesorul de disciplinele Noului 
Testament, ținea hangul celorlalți colegi. Cursurile sale de 


ermeneutică şi de introducere istorică nu treceau limitele 


225 Nichifor CRAINIC, Zile albe, zile negre. Memorii, vol. I... , p. 93. 
2% Nichifor CRAINIC, Zile albe, zile negre. Memorii, vol. I... , p. 88. 
* Nichifor CRAINIC, Zile albe, zile negre. Memorii, vol. I... , p. 89. 

manualelor didactice, pe care i le învățasem în seminar. La 
fel era cursul de drept bisericesc al dulcelui dascăl 


și '90028 
D.G.Boroianu z 
*** 


„l._Popescu-Mălăieşti preda disciplinele Vechiului 
Testament, în frunte cu limba ebraică. Nu cred că exista pe 
lume dascăl de ebraică iubit de studenți, mai ales dacă e 
conştiincios şi riguros la examene. Cazul părintelui 
Mălăieşti. Harnic şi punctual de parcă ar fi voit să răzbune 
absenteismul colegilor, era egal de pretenţios în ce priveşte 
frecvenţa studenţilor. Şi avea dreptate. Învățam o limbă 
semită, cu reguli şi scris de-andoaselea faţă de toate 
celelalte limbi antice sau moderne... Nici un studiu nu părea 
studenţilor mai anacronic şi inutil ca ebraica. Dar cu cât lor 
li se părea mai de prisos, cu atât profesorul se arăta mai 
înverşunat şi mai pretențios. Aceasta făcea dintr-însul figura 
cea mai nepopulară a Facultăţii. Energia mintală a 
studenților din anul I şi al II-lea se mistuia în pregătirea 
examenelor la părintele Mălăieşti şi la Istoria Bisericii 


SIE] 
Române ; 


*** 


„Istoricul Bisericii române, Nicolae Dobrescu 
impunea printr-o severă metodă ştiinţifică de cea mai bună 


şcoală germană. În faţa lui rumenă şi rotundă, tăiată în 
două de o bogată mustață neagră, ridicată în sus, te găseai 
într-adevăr în faţa erudiţiei meticuloase. Nici o afirmaţie 
fără documentare, nici o conjectură fără conglăsuirea mai 
multor date care s-o îngăduie. Nicolae Dobrescu n-avea 
imaginație să umple golurile ca Nicolae lorga, şi să reînvie 
figurile trecutului ca şi cum le-ai vedea în carne şi oase. Din 
prelegerile lui nu zăreai oamenii, ci faptele... Dragostea 


*% Nichifor CRAINIC, Zile albe, zile negre. Memorii, vol. I p. 89. 
*% Nichifor CRAINIC, Zile albe, zile negre. Memorii, vol. I... , p. 90. 

pentru descoperirile lui mergea până acolo încât ni le vărsa 


pe toate în curs pretinzând să ştim câţi ţigani, câte vaci şi 
câţi nuci roditori a dăruit cutare voievod în cutare an 
cutărei mănăstiri. Grămada acestor amănunte, cu toată 
enormitatea lor, nu frângea însă linia logică şi clară a 
cursului. Când treceai peste sperietoarea datelor şi a 
mărunţişurilor, aveai bucuria rară să asişti, oră de oră, la 
creaţia ştiinţifică a unui erudit, care organiza un material 
ieşit numai din contribuţia lui personală. Nu ştiu dacă l-ai fi 
putut iubi, fiindcă era rece, dar de respectat era cu 
neputinţă să nu-l respecţi pe dacălul acesta, care te învăţa 
nu numai teoretic ce însemnează metodă ştiinţifică, dar era 
el însuşi, din cap până în picioare, încarnaţia lor vie"220. 

Dacă în Seminar figura centrală era reprezentată de 


Iuliu Scriban, în facultate era cea a lui loan Mihălcescu 
(1874-1948; viitorul mitropolit Irineu  Mihălcescu al 
Moldovei 1939-1947; trecut pe linie moartă de comunişti - 
pensionat la 16 aug. 1947 - şi mort în condiţii suspecte la M- 
rea Agapia): 


„marele nostru noroc în ciclul al doilea şi ultimul de 
studii teoretice şi practice a fost profesorul loan Mihălcescu. 
Viitorul mitropolit al Moldovei era pe-atunci un dascăl civil 
cu largă pregătire teologică şi filosofică din germania. Pe 
umerii săi apăsa un colos de discipline, Dogmatica, 
Apologetica şi Istoria religiilor, cel puţin trei catedre 
contopite într-una singură. Te impresiona puternic să vezi 
cum le poartă cu egală strălucire pe toate. Mihălcescu nu 
era orator, nu-l ajuta nici vocea, nici modestia, care 
interzice gesturile mari şi tonul emfatic. Pe lângă acestea, 
programul încărcat îl silea să extindă o prelegere în două 
ceasuri, lucru ostenitor pentru ascultărori. Dar profesorul 


*% Nichifor CRAINIC, Zile albe, zile negre. Memorii, vol. 1... , p. 90- 

dispunea de o memorie ce reproducea aproape exact 
prelegerile totdeauna studiate şi scrise dinainte. Mânuia un 
stil plăcut, adesea înflorit de ornamente literare. Cursurile 
citite în litografia după manuscris constituiau pentru student 
o desfătare a minţii şi aveu mai multă forță lăuntrică decât 
atunci când le ascultai rostite "2. 

Dar printre aceste cursuri nu exista unul despre viața 
duhovnicească, despre mistica ortodoxă, care singură te face 
contemporan cu Dumnezeu. Rezulta astfel o secetă 
sufletească şi apărea un sentiment morbid al nostalgiei 
biblice (Nichifor Crainic). De aceea Nichifor Crainic va 


compune poezia „Iisus prin grâu”: 


„Prin grâul copt, pe unde-aleargă 
şerpuitoarea mea cărare 

Ce scapătă departe-n aur 

de glorioasă înserare, 


Mi s-a părut că treci, Iisuse, 
precum treceai pe vremea ceea 
Gustând în mers prietenia 
pescarilor din Galileea. 


Pe părul tău, încununându-l, 
juca o flacără bălaie 

Şi soarele muia veşmântul 
drumeţilor în vâlvătaie. 


Vorbeai şi inimile toate 

Se aninau de vorba ta 

Şi le purtai ca o podoabă 
de ciucuri prinsă la manta. 


3I Nichifor CRAINIC, Zile albe, zile negre. Memorii, vol. I... , p 93. 

Că vorba ta era mai dulce 


ca rodiile din Edom 
Şi-nomenia dumnezeirea 
şi îndumnezeia pe om. 


Treceai... şi sângera în tine 
prigoana crudelor sinedrii. 
În zări vă aşteptau gigantici, 
cu crengi ocrotitoare, cedrii. 


Iar eu părea că merg în ceata 
de ucenici şi ucenice 

Şi sfarăm şi eu, pentru cină, 
cu palmele-amândouă, spice. 


Eram, socot, prea mult al lumii 
şi prea puţin al vremii tale 

Că pământeana grijă, Doamne, 
m-a-ntârziat, stingher, pe cale. 


Pe-acelaşi galben grâu coboară 
acelaşi glorios apus, 

Dar n-aud vorbele-ţi pe care 
evangheliştii nu le-au spus. 


Trecură veacuri, şi cu ele 
că treci din nou mi S-a parut 
Şi-ţi caut urma luminoasă 
În lutul moale s-o sărut.” 


Prima căsătorie a lui Nichifor Crainic a avut loc la 


scurt timp după intrarea României (15 august 1916) în Primul 

Război Mondial. Fata se numea Eleonora Ionescu, avea doar 
18 ani şi era fiică de tipograf. Nunta a avut loc pe 5 
noiembrie 1916. Naş a fost preotul şi scriitorul Gala 
Galaction, mai târziu traducătorul unei noi versiuni în limba 
română a Bibliei (între anii 1928-1934, alături de preotul 
prof. Vasile Radu). 

Când a auzit că Nichifor Crainic e scriitor, Dimitrie 
Ionescu, tatăl fetei, a avut reticenţe în ceea ce-l priveşte pe 
viitorul său ginere, având experienţe foarte neplăcute cu mulţi 
scriitori: 

„Mama a primit cererea cu toată bunăvoința, dar 
tatăl, om practic, ridicat patron din lucrător, avea 
reticențe. Că voi fi preot n-avea nimic de zis, dar faptul 
că sunt scriitor îl stânjenea straşnic. Scriitorii sunt 
oameni aiurea, lămurea el. Îi cunoaşte bine. A tipărit 
ani de zile «Convorbirile critice» ale domnului Mihail 
Dragomirescu şi n-a fost de ajuns că nu le-a achitat, 
dar colaboratori ca lon Dragoslav şi Mihail Sorbul îi 
mai cereau şi bani cu împrumut... Reticenţele lui s-au 
accentuat când, întrebându-mă ce pretenţii am ca 
zestre, i-am răspuns că n-am nici una. Chestiunea nu 
mă interesează, fiindcă sunt în stare să-mi duc singur 
familia. Asta probabil i-a întărit convingerea că, într- 
adevăr, calc aiurea. Dar căsătoria s-a făcut, fata şi 
mama erau de acord. Gala Galaction mi-a fost naş, iar 


Alexandru Vlahuţă a venit la nuntă. 232 


Căsătoria a avut loc cu două săptămâni înaintea 
căderii Bucureştilor în mâinile germanilor. Nu a trecut mult 
timp şi Nichifor Crainic a plecat ca soldat sanitar pe front în 
Moldova. Tânara sa soţie, aflată încă sub papucul tatălui nu a 


2 Nichifor CRAINIC, Zile albe, zile negre. Memorii, vol. I... , p. 116. 

primit acordul de a-l urma: „soţia mea n-a terminat liceul şi 
nu s-a obişnuit încă să iasă de sub autoritatea părinţilor. Tatăl 
ei n-are încredere în mine şi n-o lasă cu nici un chip să plece 


în Moldova. Voi pleca singur. Pentru nimic în lume nu 
2233 


părăsesc steagul țării... 


„ROMÂNIA 

PRIMĂRIA COMUNEI BUCUREŞTI 
PLASA BĂNEASA, JUDEŢUL ILFOV 
OFICIUL STĂREI CIVILE 


EXTRACT 

Din registrul actelor de CĂSĂTORIE pe anul 1916, No. 
3044, 

Act de căsătorie din anul una mie nouă sute 
şasesprezece, luna Noiembrie ziua cinci, la orele nouă 5/60 
minute amiazi. 

Domn Jon Dobre — major necăsătorit, în vârstă de ani 
27, de profesiune teolog, născut în Comuna Bu/bucata 
Vlașca, domiciliat în Comuna Bucureşti, strada Burebista, 
No. 8, fiu al lui D. Nedelea Dobre de profesiune agricultor 
domiciliat în Comuna Bul/bucata (Vlașca) şi al D-nei Stana, 
născ. St. Şerban, domiciliată în Comuna Bulbucata (Vlasca), 
şi 

Domn-ra Eleonora lonescu minoră necăsătorită în 
vârstă de ani 18, născută în Comuna Bucureşti, domiciliată 
în Bucureşti, str. Câmpineanu, No. 9, fiică a D-lui Dimitrie 
Ionescu de profesiune tipograf, domiciliat în Comuna 
Bucureşti, str. Câmpineanu, No. 9, şi a D. Elisabeta, născ. 
Niculescu, domiciliată în (Comuna Bucureşti, str. 
Câmpineanu, No. 9. 

Părinții soției fiind de față au consimțit. 

S-au înfăţişat azi înaintea noastră spre a li se celebra 
căsătoria: 

Văzând că s-au făcut în termen publicaţiunile cerute de 
lege şi că nu s-a ivit în opoziţiune la această căsătorie 

Având în vedere că martorii mai jos arătaţi declară că 
viitorii soţi nu sunt rude între D-lor la grad oprit de lege, se 
căsătoresc acum ambii soţi pentru prima oară că au un 
domiciliu mai mare de zece luni în localitatea arătată mai 
sus. Persoanele ce asistă pe soție ca părinţi sunt adevărate. 

[...] 

Toate cele de mai sus s-au făcut în casa comunală în 
ființa următorilor doi martori: 

D. Alexandru Pretorian, de ani 50, de profesiune 
funcţionar domiciliat în Comuna Bucureşti, strada Graţioasă. 

D. Const. Oprescu, de ani 25, de profesiune student 
domiciliat în Com. Bucureşti, strada Burebista, No. 8, cel 
dintâiu din partea soțului, iar cel de al doilea din partea 
soţiei. 

După ce am dat citire acestui act în auzul celor de faţă, 
Noi l-am subscris împreună cu aceştia 

Soţi: 

(ss) Ion Dobre 

(ss) Elena Ionescu 

Părinţii soţiei: 

D. Ionescu 


Elisabeta Ionescu””* 


„Căsătoria dintre D-l. Jon Dobre şi Eleonora născută 
Ionescu, înscrisă în [...] cu No. 3044, s-a desfăcut prin 
hotărârea de despărțenie a Trib. Ilfov Sect. I cu nr. 15 din 2 
Februarie 1920, învestită cu formula executorie şi 


34 ACNSAS, fond Informativ, dosar 233726, vol. 1, f. 187-188. 

pronunțată în favoarea soţiei care [...] în registru de 
căsătoriţi sub No. 855 din 7 Luna martie Anul 1920 [...] s-a 


făcut de Jon Popescu Novaci ... şi ofiţer al Stării Civile al 
comunei Bucureşti astăzi 7 ale lunei martie anul 1920 în 
urma cererii făcute de soţie merg la No. 8280/920. (ss) 1. 


235 
Popescu Novaci”. 


După doi ani de pribegie prin Moldova, Nichifor 
Crainic s-a întors în Muntenia. Două întâmplări îl vor zgudui 
din temeliile sufletului: moartea tatălui şi divorţul de prima 
soţie. 

Moartea tatălui său este evocată cu multă durere de 
către Nichifor Crainic: 

„ai mei mă întâmpină la podişcă, unde pe vremuri 
făceam din lut păpuşa lui Ene Caloianu şi-i dam drumul pe 
apa şanțului, când se umflau ploile. Părul mamei a 
încărunţit de grijile celor doi ani să nu mor prin străini... 
Tata zăcea pe patul de sub icoane. Când am intrat, a deschis 
ochii arşi de suferinţă şi i-a fixat asupra mea. l-am privit 
fata suptă de lăcomia morţii şi n-am avut curajul să-i spun: 
«Bine te-am găsit, tată». El nu mai putea grăi. A mişcat 
braţul osos şi l-a lăsat în mâna mea. Împrejurul nostru, 
ceilalți plângeau tăcuţi, ştiau că aceasta e cea din urmă 
revedere a noastră. Poate că el, tot aşteptându-mă, nu 
murise încă. Suferea de multă vreme de un beteşug căpătat 
în meseria lui de căruțaş în Bucureşti, tot radicand şi 
descărcând lăzi grele. Cu încăpățânare țărănească, n-a voit 
să se opereze. Țăranii pot să ia doctorii, dar îi apucă groaza 
când aud de operaţii. Acum îl doborâse jertfa pentru noi, 
pentru mine şi pentru ceilalţi copii. Îi strângeam mâna şi mă 
gândeam la viaţa de câine pe care a dus-o omul acesta, care 
era tata. El mă privea mereu, cu ultimele pâlpâiri: am fost 

mândria şi nădejdea lui. Nu l-a interesat nimic decât gândul 
să răzbat eu la lumină. Să-şi răzbune dorurile sugrumate de 
soartă prin ridicarea mea... Într-un târziu şi-a tras braţul 
din mâna mea şi, culcat pe spate cum era, l-a ridicat în sus 
cu degetul către icoane, către cer: 

- lonică,... Dumnezeu! Atât a putut şopti cu o ultimă 
silinţă a trecerii în moarte, şi braţul i-a căzut pe piept. 

Era singurul testament pe care mi-l lăsa din marginea 
veşniciei. 

Atât așteptase să mă vadă, să mi-l spună ca să poată 
luneca în făgăduinţa Evangheliei, pe care a iubit-o în viaţă... 
Căci aşa murim noi de două mii de ani, țăranii lui Hristos: 
simplu, fără spaime ce strâmbă faţa şi zvârcolesc sufletul în 
horcăieli groaznice; îl slobozim uşor şi lin, ca o ultimă 
răsuflare, fiindcă Domnul ne-a spus unde merge El după 
moarte. Înţelepţii pământului pot să mintă, dar Domnul 
Dumnezeul lumii nu minte. 

Dormi, tată! Dumnezeu să te odihnească! Țărâna [ării 
noastre te cunoaşte şi va fi uşoară pe trupul tău istovit de 
caznele vieţii înainte de vreme. Nu ne-ai lăsat nici un chip al 
tău ca să-l privim când ne va fi dor de tine, că nu ţi-a plăcut 
să-ți laşi chipul pe hârtie. Tu ţi-ai trecut făptura toată în om 
viu şi când mi-o fi dor de tine, voind să ştiu cum arătai, mă 
voi uita în oglindă şi te voi vedea. Uite, până şi alunița de 
deasupra sprâncenii mele drepte e a ta. Eşti întreg în mine, 
în trupul şi în sufletul meu. Cine te-a cunoscut şi mă vede 
crede că sunt tu în straie de oraş, cum i-a plăcut să mă ştii. 
Cu ochii tăi văd aceste păduri şi câmpii, cu mâinile tale 
strâng mâinile oamenilor şi cu râsul tău râd între prieteni. 
Mi-a plăcut să am mulți cum aveai tu. Cu seninătatea ta 
întâmpin necazurile şi cu evlavia ta privesc cerul lui 
Dumnezeu. Nu ştiu dacă te bucuri acolo sus de viaţa pe care 
o trăieşti în mine pe pământ. Tu ai visat-o fericită, această a 

doua viaţă a ta, dar ea este aşa cum a vrut Dumnezeu. 


Aceste rânduri le-a scris Nichifor Crainic în anul 
1945, când a fost ascuns de către Părintele Arsenie Boca la 
Mănăstirea Sâmbăta de Sus, apoi a plecat să se adăpostească 
prin satele din Apuseni. 
Cât despre divorţ, Nichifor Crainic se destăinuie: 

„bine că cel puţin tata n-a văzut sfârşitul căsniciei mele, 
care a urmat îndată după moartea lui. Suntem încă sub 
ocupația germană. Socrul meu, om simplu, nu pricepea ce 
însemnează o ținută determinată de o conştiinţă 
românească. Voia cu orice chip să intru funcţionar la stat. 
Se ivise un loc într-adevăr foarte bun într-o instituție 
condusă de un fost profesor al meu, numit sub ocupaţie. 
Zadarnic i-am lămurit că eu nu-l pot primi, că dacă l-aş 
primi, cei din Moldova m-ar înfiera pe bună dreptate ca 
trădător de neam. Doar n-am suferit doi ani ca să mă înec la 
mal. Afară de aceasta, găsisem un mijloc provizoriu de a 
câştiga atât cât îmi trebuie mie şi fetişcanei, care mi-era 
soţie. Bătrânul tipograf şi-a spus gândul brutal, cum ai 
trânti un vingalac după ce textul s-a tras, că lui îi trebuie 
ginere funcționar la stat, ca, în cazul că voi muri eu, fata lui 
să aibă o pensie. Cu neputinţă să ne înţelegem. Am cerut 
sfatul maestrului Vlahuţă, întors şi dânsul din Moldova. El a 
găsit o soluţie foarte înţeleaptă: vom închiria o casă şi ne 
vom muta împreună. Doamna mea, care n-avea ceea ce se 
numeşte personalitate proprie, va fi sustrasă astfel influenţei 
părintești. Căci, în definitiv, nu m-am căsătorit cu socru- 
meu... Tipograful n-a lăsat fata nici măcar să vină să vadă 
casa. Eu m-am mutat şi i-am dat tinerei mele doamne un 
răgaz de o lună, timp în care o aştept să descindă în căminul 
nostru. Întâmplările dramatice ale războiului nu ne 

îngăduiseră tihna să ne cunoaştem, eram aproape ca doi 
străini, dar în orice caz eram legaţi prin taina sfântă a 
cununiei şi nici prin gând nu-mi trecea s-o sfărâm. Fata, 
deşi ar fi vrut, n-a găsit în suflețelul ei nici atâta energie cât 
îi trebuia să se sustragă tiraniei părinteşti. Plângea zi şi 
noapte, după cum îmi spuneau mătuşile ei, dar lâncezea în 
nehotărâre. După luni de aşteptare jugnită, nimic pe lume 
nu m-ar mai fi putut îmbuna. l-am dat libertatea să intenteze 
divorțul... O singură dată m-am înfățișat la tribunal... Fata 
era în partea dreaptă, frumuşică şi plânsă. La întrebarea 
magistratului, ar fi vrut să zică «nu», dar tipograful i-a pus 
un pumn în coastă şi-a trebuit să zică «da». Nu simțeam 
păreri de rău pentru fată, dar m-a copleșit o jale şi-un amar 
pentru căsnicia sfârâmată. O dată trebuie să facă omul 
acest pas în viaţă, iar eu n-am avut noroc. După moartea 
tatei, sfărâmarea căsniciei şi întrega atmosferă a vremii m- 
au aruncat într-o perioadă întunecată a vieții mele, pentru 


3 A : T 2a 
care cuvântul deznădejde e cel mai potrivit ar 


Numai descoperirea misticii ortodoxe şi întâlnirea 
celei de-a doua soții la Viena îi vor reface pofta de viață. 

După cum am văzut, de la absolvirea Facultății de 
Teologie şi până la divorțul de prima soție, Nichifor Crainic a 
trecut printr-o suită de întâmplări care şi-au pus amprenta 
asupra personalităţii sale. În timpul războiului a dus o viață 
intelectuală între tunuri debutând ca ziarist la „Neamul 
românesc” al lui Nicolae Iorga, unde a fost redactor, făcându- 
şi în acelaşi timp şi obligaţiile militare. Întors acasă, din 1919 
a lucrat ca redactor principal la ziarul „Dacia” sub direcţia lui 
Alexandru Vlahuţă şi loan Brătescu-Voineşti, până în 1920, 
când a plecat la Viena: 


237 Nichifor CRAINIC, Zile albe, zile negre. Memorii, vol. I... , p. 136- 
137. 

„în anii 1916-18 am făcut războiul ca soldat sanitar, fără 


ca mai înainte să fi făcut serviciul militar" 2%; „dar a 
izbucnit războiul. După război, muncind ca ziarist, mi-am 
strâns suma de 40 000 de lei cu care, în 1920, am plecat la 
Viena şi m-am înscris la Facultatea de Filosofie. Mi-am ales 
o teză de doctorat destul de dificilă din filosofia germană 
medievală. Dar a venit faimoasa prăbuşire a monedei 
austriece. Am pierdut totul şi nu mi-am putut trece 
doctoratul. Ulterior, Universitatea din Viena m-a proclamat 


; „239 
«doctor honoris causa». 


La îndrumarea prietenului său, poetul şi filosoful 
Lucian Blaga (1895-1961), a plecat la Viena (1920-1922), 
unde a descoperit „stră/ucitoarea mistică ortodoxă”, pe care 
o definea în cursul său astfel: „teologia mistică e ştiinţa 
îndumnezeirii omului”, ştiinţa sfinţilor, care i se părea de 
„un interes teologic capital”, deoarece „singură ne pune în 
situaţia vie de a fi contemporani cu Dumnezeu; comoara cea 
mai de preţ a vieţii ortodoxe”; descoperirea misticii bizantine 
s-a produs prin intermediul cărții „Byzantinische 
Christentum” a lui Hugo Ball („„Am citit cartea lui Hugo Ball 
Byzantinische Christentum şi am descoperit mistica 
ortodoxă”), apoi a aprofundat-o prin studiul cărților misticilor 
(Filocalia), dar şi ale celor care vorbesc despre mistici (Paul 
Deussen, Lehmann). Aceste noi cunoştinţe le-a folosit pentru 
alcătuirea cursului de mistică predat, din 1926, la Facultatea 
de Teologie şi Litere de la Chişinău, iar din 1932 la 
Facultatea de Teologie din Bucureşti, pe care îl va audia cu 


238 ACNSAS (SIE), dosar 3722, vol. 1, f. 92-93. 
259 + o" AS (SIE), dosar 3722, vol. 1, f. 174-178. 
r CRAINIC, Curs de Teologie Mistică: prelegeri ţinute la 
' de Teologie a Universităţii din Bucureşti studenţilor din 
V...,p. 16. 

mare interes şi Zian Vălean Boca (viitorul părinte Arsenie 
Boca): 

„În 1926 am fost numit prin concurs profesor la 
Facultatea de Teologie din Chişinău, nou înființată, şi 
anume la catedra de Teologie mistică şi ascetică, disciplină 
care până astăzi lipsea dintre studiile teologice româneşti. 
În 1932, facultatea similară din Bucureşti m-a chemat cu 
unanimitatea voturilor consiliului profesional şi al senatului 
universitar titular al acestei catedre, unde am funcționat 
până în 1944, când am fost epurat. Să-mi fie îngăduit să 
adaug că pentru această disciplină nouă, a cărei 
reconstituire mi-a cerut o muncă excepţională, nu existau 
cărţile de specialitate în bibliotecile noastre româneşti. Fără 
să fac apel la ajutorul Statului, am răscolit centrele de 
cultură europeană, procurând cărţile necesare pe cheltuiala 
mea şi punându-le la dispoziţia studenţilor mei. Cursurile, 
redactate de mine şi litografiate de studenţi, se vindeau 
exclusiv în favoarea lor, eu neînsuşindu-mi nicio centimă din 
drepturile ce mi s-ar fi cuvenit ca autor. Ţin să mai adaug că 
această disciplină, al cărei obiect e personalitatea sfinţilor 
creştini, nu are absolut nimic a face cu ceea ce se numeşte în 
mod obişnuit «misticism politic» sau «misticism literar». Ca 
profesor, însăşi structura disciplinei mele, îmi interzicea 
orice aluzie la domeniul politic curent şi nimeni în lumea 
aceasta n-ar putea aduce o dovadă că aş fi făcut politică de 
la catedră. "2! 

Viena, acest paradis al artei, a găsit-o Nichifor 
Crainic într-o situaţie de mizerie după măreție, prin 
prăbuşirea Imperiului Austro-Ungar. 

Aflăm din memoriile lui Nichifor Crainic mai multe 
amănunte despre această descoperire a misticii ortodoxe care 


%1 ACNSAS, Fond Penal, dosar 13206, vol. 2, f. 507. 

i-a produs o reală schimbare a minţii: 
„Rareori am fost aşa de fericit în viaţa mea intelectuală 


ca atunci când, după ani de dibuiri şi căutări, am descoperit 
— pentru mine vorbesc — strălucitoarea Mistică a Filocaliei. 
Caută şi vei afla! E îndemnul Mântuitorului. Şi dacă El mi-a 
îngăduit să caut atâta vreme e pentru că ceea ce am aflat e 
comoara cea mai de preț a vieţii ortodoxe. lisus Hristos e 
prezent în ea precum e prezent în viaţa fiecărui 


ARDO) SE, aaa ă PRAI a 
credincios" *; „ Mistica — însăşi esenţa şi culminaţia vieții 


religioase "25 ; „Termenul de «Mistică» avea, pe atunci, 
chiar între teologii noştri, o rezonanţă oarecum derizorie, şi 
propunerea mea a fost acceptată cu condiţia să fie predată 
sub numele de «Literatura religioasă modernă», care nu 
suna anacronic. Cu alţi colegi aveam să am lungi şi stupide 
discuţii pe această temă, ei susținând, cu desăvârşită 
necunoştință, că nu există Mistică ortodoxă! Numai după ce 
aveau să iasă cursurile litografiate, aveau să se convingă şi 
dânşii de existenţa şi de esenţialitatea ei în ortodoxie 244; 
„La Viena, răscolind anticăriile, am descoperit mistica, 
adică fuziunea luminii eterne cu sufletul omului în extazul 
rugăciunii. Cine vorbeşte peiorativ de mistică e un ignorant, 
care vorbeşte în bobote [aiurea, fără socoteală, la 
întâmplare, fără rost, n.n.]. Toţi marii mistici ai lumii au fost 
poeți geniali: cei pe care îi auzim la strană, misticii spanioli 
poeți geniali, misticii italieni poeţi geniali, misticii germani 
poeți geniali. Între mistica şi poezia înaltă e o legătură 
derivativă. Mistica e o psihologie atât de subtilă şi de 
precisă încât prin ea înţelegem poezia. Întemeietorul 
mănăstirilor muntene, din care au derivat şi cele din 
Moldova a fost canonizatul Nicodim, un mistic şi un caligraf 


2 Nichifor CRAINIC, Zile albe, zile negre. Memorii, vol. L..., p. 177. 


28 Nichifor CRAINIC, Zile albe, zile negre. Memorii, vol. I 


p. 199. 


%4 Nichifor CRAINIC, Zile albe, zile negre. Memorii, vol. L..., p. 200. 

strălucit, venit de la Muntele Athos” paol 


„Cititorul de azi” , cu o anumită pregătire 
intelectuală, întâlnind cuvântul mistică, se va schimonosi 
poate la chip, izbit ca de un lucru neplăcut, anacronic şi 
odios. În realitate, cuvântul mistică e un vas de aur, pe care 
nu raționalismul modern, ci un anume raţionalism l-a 
încărcat cu sensuri false şi defăimătoare. Unii cred că e 
vorba de un obscurantism ignorant sau de o magie neagră 
medievală. Alţii cred că e vorba de curente politice demente, 
care în țara noastră au dus pe vremuri la fioroase asasinate. 
Mistica nu are absolut nimic comun cu asemenea mistificări. 
Marele filosof şi matematician francez, Blaise Pascal, a fost 
un mistic în sensul cel mai pur al cuvântului, fiindcă a trăit 
în extaz. Marele filosof contemporan, Henri Bergson, şi-a 
încununat Sistemul cu elogiul misticei. Au fost aceşti oameni 
de geniu obscurantişti sau vrăjitori sau politicieni demenţi? 

Mistica e un fenomen excepţional de psihologie 
religioasă. E o rugăciune care iese din comun prin extaz, 
adică o evadare în transcendent. Misticii sunt o elită 
restrânsă a omenirii, nişte singuratici de obicei, care 
mărturisesc că, prin contemplaţie, ajung să pipăie cu 
antenele spiritului miezul imaterial al lumii de dincolo de 
lume. 

Nu cunoşteam decât foarte vag aceste lucruri. La 
Universitatea din Bucureşti nu mi S-a vorbit niciodată de 
ele. Dar nici la Universitatea din Viena. Citeam poezia lui 


„Convorbire literară între poetul Nichifor Crainic şi scriitorul Pan. 
M. Vizirescu”, realizată în ziua de 7 feb. 1969, în: Revista Gândirea, 
serie nouă, nr. 4, Sibiu, 1993, p. 5. 

246 Această variantă a memoriilor a fost scrisă de Nichifor Crainic 
după ieşirea din temniţă, între 1962-1972, când spera că poate să-şi 
publice memoriile. De aceea, el „a periat” varianta iniţială redactată în 
anii de pribegie prin Transilvania (1944-1947), variantă publicată 
după 1990. 

Rilke, mai ales cartea lui de căpetenie Stundenbuch, a cărei 
traducere românească exactă e Ceaslov. Citeam studii 


critice despre el, care îi derivau poezia din misticii germani 
medievali, Meister Eckart, Johannes Tauler şi Angelus 
Silesius. Am citit apoi în tălmăcire germană poezia cehului 
Otokar Brezina, un poet tot aşa de adânc ca şi Rilke. Şi 
inspirația acestuia era hrănită tot de lectura misticilor 
germani medievali. Istoria generală a filosofiei de Paul 
Deussen dădea o atenţie insistentă misticei. Nu cunoşteam 
nimic din numele medievale, ce reveneau mereu. Am 
cotrobăit anticăriile vieneze. În sfârşit am dat de o carte Die 
deutsche Fromigkeit, - Evlavia germană. Era o antologie a 
misticilor germani medievali, cu scurte note biografice şi 
trimiteri la operele lor. Cartea aceasta a fost pedagogul meu 
către mistica ortodoxă. După indicaţiile ei, am citit pe rând 
operele autorilor din antologie. Meister Eckart era capul 
şcoalei, autor de-o adâncime abisală şi de-o obscuritate 
transcendentă încât, pentru un pasagiu, îți băteai capul o 
noapte ca să prinzi într-adevăr ce vrea să spună, fiindcă 
spunea foarte mult. Aceste exerciții îndelungi m-au 
familiarizat cu înţelegerea misticei, a principiilor şi a 
psihologiei ei. Se vorbea în toți aceşti autori de strădania 
extraordinară de a pipăi cu antenele spiritului, prin 
rugăciune, prin contemplaţie, transcendentul ca pe o 
personalitate vie. Am descoperit în Eckart pasagii 
versificate în poezia lui Rilke. Am descoperit în stanțele 
lapidare ale lui Angelus Silesius, poet de-o îndrăzneală 
metafizică uluitoare, versuri întregi trecute în Rilke. Am citit 
că biblioteca lui Otokar Brezina era alcătuită din misticii 
medievali. Şi mi-am dat seama de puterea de fecunditate a 
misticei acestora asupra celor doi poeţi de geniu din Europa 
centrală. Prin urmare între una şi cealaltă există un proces 
de întrepătrundere sau de înrudire. 

Cu câţiva ani mai târziu, Henri Bremond, printr-un 

discurs devenit celebru, ţinut în Academia franceză, făcea 
din mistică o metodă analogică de înţelegere mai adâncă a 
poeziei. Pentru el, ceea ce alţii socotesc negură 
obscurantistă e claritate în lumina căreia se pot lămuri 
subtilităţile poetice. Până să ajungă la această idee, Henri 
Bremond a studiat până la epuizare sentimentul religios în 
literatura franceză într-o operă de impresionantă vastitate. 

Bremond avea dreptate. El n-o spune, dar sunt sigur că 
teoria lui a plecat de la constatarea că marii mistici sunt 
totodată şi mari scriitori, mari poeţi în proză sau în versuri. 
Vizionara extatică, Tereza d'Avila, e unul din scriitorii 
celebri ai Spaniei, de coloratură stilistică extraordinară. 
Ucenicul ei spiritual, Juan de la Cruz, un poet de 
impresionantă  concizie. Meister Eckart, fondatorul 
limbajului filosofic german, are un stil care vrea să capteze 
absolutul. Heinrich Sause e un poet în proză de o frăgezime 
primăvăratică. Angelus Silesius exprimă mistica în poezie. 
Extaticul flamand, Ioan Ruysbroeck, care l-a influențat 
adânc pe Maurice Maeterlinck, scrie în efuziuni lirice de 
splendoarea Terezei d'Avila. Acelaşi lucru aveam să-l 
descopăr la premergătorii lor, misticii bizantini. Literatura 
lor e generată de viziuni extatice. Strădania de a capta 
inefabilul în cuvinte potențează stilul literar până la culmi. 
Există deci un raport genetic între mistică şi poezie. Henri 
Bremond a plecat de la fondul bine cunoscut de el pentru a 
explica forma poetică. 

Dar pe mine nu mă interesa problema doar din punct 
de vedere literar. Voiam să cunosc mistica ortodoxă, despre 
care nu-mi vorbise nimeni în Universitate. Dacă există una 
occidentală atât de bogată şi de profundă, trebuie să existe 
la temelia ei una bizantină din care a derivat. Cultura 
occidentală s-a dezvoltat în cea mai mare parte din 
umanismul greco-latin restrâns şi din umanismul creştin cu 
orizonturi nemărginite, amândouă cultivate în Bizanţ, de 

unde au iradiat în apus. Cugetarea religioasă bunăoară a 
fost fecundată în occident de operele a doi autori bizantini, 
Ioan Damaschin şi Dionisie Areopagitul. Există studii de 
considerabilă erudiție, care demonstrează acest adevăr. În 
filosofie, în artă, în ştiinţă, Bizanțul e miezul culturii 
europene. 

Am citit cartea lui Hugo Ball Byzantinische 
Christentum şi am descoperit mistica ortodoxă. Hugo Ball, 
ca tânăr entuziast, făcuse parte din mişcarea dadaistă de la 
Zürich şi, dându-și seama repede că e vorba de un simplu 
fleac, s-a întors la studii serioase. În cartea lui, analizează 
frumos viaţa şi opera a trei mistici ortodocşi: loan Climax, 
Dionisie Areopagitul şi Simeon Stâlpnicul, dintre care primii 
doi sunt fundamente ale spiritualității bizantine. 

Iată prin ce ocoluri a trebuit să ajung, ca teolog, la 
descoperirea misticei ortodoxe, din deficienţa studiilor 
universitare. 

De ce mă interesa pe mine şi de ce mă pasiona acest 
studiu? Călugăr n-aveam de gând să mă fac. Brahmanii au 
o regulă înțeleaptă: la ei nu se intră în pustnicie decât după 
vârsta de 40 de ani, când instinctele vitale se mai potolesc. 
Dar am avut o emotivitate, care adesea m-a făcut de râs, 
fiindcă lăcrămam la lucrurile scumpe ale ţării mele şi la 
cele religioase. Cu această emotivitate, simțeam o bucurie 
rară de a-i înţelege pe mistici. Mă pasiona să admir 
dimensiunile omului dilatate spiritual până la absolut şi mă 


încânta să văd această experiență maximă captată în forme 


literare strălucitoare. 

Și mai era ceva. Suferisem în şcoală, în seminar şi în 
Universitate, de o boală spirituală, pe care aş numi-o 
nostalgie minoră, din lipsă de educaţie religioasă. E vorba 
despre cu totul altceva decât tema despre care vorbesc în 
cartea mea Nostalgia Paradisului. Studiile teologice sunt 
încărcate de filologie, de istorie şi de teorie abstractă 
uscată. Mai ales excesul de istorism invadator îţi lasă 
impresia că obiectul acestor studii, care e Dumnezeu, a fost 
cândva, în timpuri depărtate, pe pământ şi nu mai este. O 
contrarietate penibilă între ceea ce aveai în tine de-acasă şi 
ceea ce învăţai în şcoală. Citeai în forme multiple istoria 
sfântă desfăşurată pe pământ în epocile trecute şi-ţi părea 
rău că n-ai trăit şi tu pe vremea aceea să fi jubilat spiritual 
cu ceea ce porţi contrariat în suflet. Din acest sentiment al 
nostalgiei biblice, pe care îl numesc morbid, am scris 
poeziile Patriarhală şi lisus prin grâu. Mistica e o forță cu 
totul contrară acestei nostalgii morbide. Sunt oameni de 
geniu spiritual, care vorbesc despre experienţa religioasă 
proprie, despre experimentarea prezenţei divine în sufletul 
lor, despre actualizarea absolutului personalizat ca prezenţă 
mai vie decăt focul. Scrierile lor sunt fierbinţi ca lava şi ard 
de flacăra acestei experienţe maxime. Nicio dovadă istorică, 
niciun argument filosofic sau apologetic nu valorează 
spiritual cât această trăire personală a absolutului, 
înțelegând prin el perfecțiunea şi frumuseţea divină. 

Am descoperit mistica bizantină la mine acasă, adică în 
[ara mea. E în literatura monahală, care circulă numai în 
mănăstiri, e în Vieţile Sfinţilor, când nu e vorba de fabulaţii 
pentru oamenii simpli, dar mai ales în Filocalia, colecție de 
autori bizantini dintr-un spațiu de o mie de ani. Ea conţine 
esența  misticei ortodoxe. Tradusă în româneşte la 
Mănăstirea Neamţu, pe vremea lui Paisie [Velicikovski], 
Nicolae lorga vorbeşte despre ea într-un capitol numit 
Paisianismul ca de un fenomen cultural, fără să-i fi prins 


193 


sensul spiritual. A trebuit să-l completez într-un studiu 


publicat. Traducere aproximativă, dar de mare interes 
filologice neglijat până azi. Tălmăcitorii, neavând în veacul 
al XVIII-lea termenii filosofici respectivi în româneşte, au 
creat cuvinte noi după modelul celor greceşti, exact cum 
făcuse Meister Eckart în veacul al XIV-lea, creând cuvinte 
germane după cele latineşti medievale. 

Filocalia înseamnă iubire de frumuseţe. Faţă de cea 
occidentală, mistica ortodoxă este eminamente estetică. 
Extazul, adică saltul în absolut prin rugăciune, revelează 
prezența divină ca o lumină de frumuseţe fascinantă, 
orbitoare ca lumina iradiată din ființa lui lisus pe muntele 
Taborului. Departe de a tăgădui frumuseţea fizică a lumii 
acesteia, mistica ortodoxă [...] în ea refluxul cosmic al 
frumuseţii metafizice, experimentate în extaz. Filocalia e o 
metodă somatic-psihologică pentru a pregăti viziunea 
extatică. Pentru a dilata dimensiunile spiritului omenesc la 
maximum. Pentru aceasta ea folosea şi cunoştinţele 
anatomo-fiziologice ale timpului, ceea ce o îndreptățea să se 
numească şi «metoda ştiinţifică a rugăciunii. 

Nu cunoşteam aceste lucruri la Viena, când mi-am ales 
ca teză de doctorat pe Meister Eckart'“. Interpretarea pe 
care o dădeam eu acestui dificil autor, am confruntat-o mai 
târziu cu părerile profesorului Cluint de la Breslau, care 
edita meticulos scrierile lui Eckart în originalul 
hochdeutsch. Am avut bucuria să-l găsesc de acord cu 

mine. "2% 
Viena pentru Nichifor Crainic a fost o perioadă de 
regăsire: „sunt convins că mediul vienez, unde am trăit doi 


1 Este singurul loc în care am găsit menţionat acest lucru, faptul că la 


Viena şi-a ales o teză de doctorat despre misticul german Meister 
Eckart. 

248 Nichifor Crainic, Zile albe, zile negre. Amintiri din viaţa mea 
1899-1944, în manuscris, f. 102-103. 

ani cu o intensitate ca pentru douăzeci, departe de a mă 


asimila, mi-a conturat prin contrast tot ce aveam mai specific 
în mine... La Viena m-am simţit român prin izolare, mai mult 
decât acasă prin comunitate”, 

La Viena Nichifor Crainic a întâlnit-o pe 
bucovineanca Aglaia Cârstiuc (n. 24 feb. 1892, Petriceni, 
Bucovina; d. 26 mai 1946, Bucureşti), care studia medicina şi 
care va deveni medic ginecolog. Cu ea s-a căsătorit la data de 
22 august 1921 la Rădăuţi în Bucovina. Nichifor Crainic avea 
32 de ani, iar soţia sa 29 de ani: „la Viena am cunoscut pe 
soţia mea, doctor în medicină Aglaia Cârstiuc, bucovineancă 
din Rădăuţi. Am avut un singur copil, o fată, Furtuna Ioana. 
Soţia mea a murit în anul 1946, de mizerie”?®., 

Certificatul de cununie cuprindea următoarele 
informații: 

„Arhidiecesa ort. or. a Bucovinei. România 

Protopresviteratul ort. or. al Rădăuților 

Țara: Bucovina 

Comuna politică: Rădăuți 

No. 1415/21 

Certificat de cununie 

N-rul curinte: 43 

N-rul casei: Rădăuți 1/2377 

Anul, luna şi ziua cununiei: 7921/douăzeci şi unul/la 22 
august 

Numele de botez şi de familiă, starea şi domiciliul 
mirelui: Joan fiul lui Nedelea Dobre şi al Stanei n. Şerban 
licenţiat în teologie şi publicist născut în comuna Bulbucata, 
jud. Vlaşca şi domiciliat în Rădăuţi. 

Religiunea şi vârsta mirelui: ort. orientală; născut la 
24.XI1. 1889 


29 Nichifor CRAINIC, Zile albe, zile negre. Memorii, vol. L..., p. 180. 
250 ACNSAS (SIE), dosar 3722, vol. 1, f. 174-178. 

Mirele (holteiu/văduvoiu): divorțat 

Numele de botez şi de familiă, starea şi domiciliul 
miresei: Aglaia fiica lui Teodor Cârstiuc şi a Rozaliei n. 
Cuparencu, Dr. în medicină, în Rădăuţi 

Religiunea şi vârsta miresei: ort. orientală, născută la 
28.11.1892 

Mireasa (fată/văduvă): fară 
Numele de botez şi de familiă, starea şi domiciliul nunilor: 

Gavril Rotică, publicist în Cernăuţi şi Elena fiica lui 
Teodor Cârstiuc, învățătoare în Rădăuţi. 

Numele preotului, care au cununat: Dimitrie Cărbune, 
paroh şi exarh arhiepiscopesc. 

Spre adeverire urmează subscrierea mea proprie şi 
întipărirea sigiliului bisericesc. 

Păstoria de suflete ort. or. Rădăuți la 28/VI11/10/1X 
1921 (unul). 

(ss) Dimitrie Cărbune 
Stampila: PAROHIATUL ORT.OR. DIN RĂDĂUŢI. '*5! 


La scurt timp se va naşte la Viena fiica lor Furtuna 


Ioana (n. 5 Noiembrie 1921, Viena; d. 1983, Bucureşti). 


„Revenit în ţară, în 1923, la recomandaţia lui Nicolae 


Iorga, prinţul Carol m-a numit directorul secţiei culturale din 
Fundaţia ce-i purta numele. 


În 1926, înființându-se Facultatea de Teologie din 


Chişinău, Ministrul Instrucțiunii, Ion Petrovici, a ţinut să fiu 
profesor acolo, spunând că pe numele lui G. Galaction şi al 


meu întemeiază această Facultate. 


Mi s-a creat o catedră de «Istoria literaturii religioase 


moderne». Am fost, între alţii, coleg cu Petre Constantinescu- 


laşi la această Facultate 


» 252 


231 ACNSAS, fond Informativ, dosar 233726, vol. 1, f. 182. 
25? ACNSAS (SIE), dosar 3722, vol. 1, f. 174-178. 

Între timp, a început să publice la revista Gândirea, al 
cărei mentor va deveni la scurt timp. Invazia teologiei 
ortodoxe în cultura română (L. Blaga) a declanşat-o Nichifor 
Crainic odată cu primul său eseu din revista Gândirea, 
intitulat „lisus în țara mea”, în care vorbea despre ortodoxia 
„înrădăcinată puternic în realitatea psihologică a poporului 
nostru şi străluminată de focul adevărului evanghelic”. 
Revista Gândirea fusese înfiinţată (Cluj, mai 1921) de către 
scriitorii Cezar Petrescu (care a propus denumirea) şi Gib. I. 
Mihăescu, dar cel care-i va trasa orientarea tradiţionalist- 
ortodoxă şi care va face din ea cea mai importantă revistă 
culturală din perioada interbelică va fi Nichifor Crainic. 

Părintele basarabean Paulin Lecca (1914-1996) a fost 
student la Facultatea de Teologie din Chişinău în vremea 
când Nichifor Crainic a introdus mistica ortodoxă în 
programa universitară. În memoriile sale arată ceea ce a 
însemnat pentru el întâlnirea cu acesta şi situaţia în care 
profesorul său l-a sprijinit cu bani, nu cu câteva sute cât avea 
nevoie, ci cu o mie de lei: 

„în Seminar şi la Facultate, doi profesori puseseră 
stăpânire pe sufletul meu: Nichifor Crainic şi Gala 
Galaction. Dar nu amândoi deodată, ci pe rând. Ca 
seminarist, citisem cursul lui Nichifor Crainic despre 
literatura religioasă rusă. Era vorba de Dostoievski. Mi-a 
plăcut mult de tot. Apoi, urmărindu-l pe Nichifor Crainic ca 
poet, publicist, scriitor, eram din ce în ce mai atras de 
simţirea şi cugetarea acestui profesor. Chiar ca om era de o 
sensibilitate şi de o bunătate rare. 

Fiind student sărac, în primul an de studii aveam 
nevoie de câteva sute de lei pentru a-mi achita taxele. 
Nimeni nu-mi venea în ajutor. Atunci i-am scris lui Nichifor 
Crainic, iar peste câteva zile m-am pomenit cu un mandat 
poştal de o mie de lei. Mai târziu, când am primit bani de 

acasă, i-am restituit cinci sute de lei, urmând ca restul să-i 


trimit ulterior. Dar Nichifor Crainic mi-a răspuns: «Nu 
trebuia să-mi trimiţi ceea ce mi-ai trimis. Pe viitor să nu-mi 
trimiţi decât dragostea ta»... O recunoştinţă în plus aveam 
față de Nichifor Crainic pentru că, prin el, l-am descoperit 
pe Dostoievski. Figura starețului Zosima din «Fraţii 
Karamazov» m-a captivat atât de mult încât, atunci când m- 
a întrebat cineva cine este duhovnicul care te-a îndrumat pe 


x EE x B „253 
cale călugăriei, i-am răspuns: «Starețul Zosima». 


Din 1932 Nichifor Crainic a predat la Facultatea de 
Teologie din Bucureşti: „după 6 ani de muncă, Senatul 
universitar al Universităţii din Bucureşti, cu unanimitate de 
voturi, m-a chemat la o catedră similară creată la Facultatea 
de Teologie, unde am funcţionat până în 1944. 

Între alte cursuri, la această facultate, am făcut unul 
care a durat un an întreg, numai despre Dostoievski”, 
analizându-i opera în ansamblul cugetării ruseşti, şi cea de 
dreapta şi cea de stânga, al căror rezultat e gândirea acestui 
mare scriitor. Cursul e litografiat după note stenografice. 

Pentru munca la această Facultate, colegii mei m-au 


propus Ministerului pentru o «gradaţie de merit” 755. 


253 Pr. Arh. Paulin Lecca, De la moarte la viaţă, Ed. Paideia, f.a., p. 
41-42. 

254 Nichifor Crainic participase la un curs bun despre gândirea lui 
Dostoievski în perioada când s-a cultivat la Viena: „Rigidele prelegeri 
de la Facultatea catolică nu m-au interesat. În schimb, entuziastul curs 
despre Dostoievski de la Institutul protestant, care încă nu era acceptat 
în cadrul universitar, mi-a atras atenţia asupra profunzimii filosofice a 
marelui romancier, pe care aveam să-l interpretez studenţilor mei 
când, pe negândite, am ajuns profesor”. (Nichifor Crainic, Zile albe, 
zile negre. Amintiri din viaţa mea 1899-1944, în manuscris, f. 92). 

255 ACNSAS (SIE), dosar 3722, vol. 1, f. 174-178. 

Despre cursul de mistică de la Bucureşti 

La cursurile lui Nichifor Crainic nu participau doar 
studenţii de la Facultatea de Teologie, ci şi studenţi de la alte 
specializări, cum a fost cazul lui Nicolae Enescu, cu care se 
va întâlni în anii '50 la închisoarea Aiud: 

„Cât de mult îl preţuiam şi îl iubeam! Eram student la 
Facultatea de Litere şi Filozofie, iar Teologia era în aceeaşi 
clădire. Nu cred că am pierdut două ore din cursurile 
dânsului. Sala era plină până la refuz”25€. 

Mărturisirea preotul Ştefan Dobra despre cursurile de 
mistică: 

„Pentru că d. Crainic este pentru foarte mulţi «Domnul 
Profesor», fără ca toți aceştia să fi simţit vreodată distanţa 
care realmente există între profesor şi elev. Domnul Crainic 
are o mulțime de asemenea elevi, care niciodată n-au 
experimentat emoția unui examen cu domnia-sa. Sunt elevii 
şcoalei lui Nichifor Crainic... Era în toamna anului 1932, 
când  studențimea teologică din Bucureşti, pe atunci 
numeroasă, aşteptam să se-mplinească ceea ce ni se 
anunţase: d. Nichifor Crainic, profesor la noi. Venirea 
aceasta era un act ce se datora în întregime largii înţelegeri 
de care a dat dovadă întregul nostru corp profesoral care, 
dintr-o nobilă dorință de dezvoltare a învățământului 
teologic superior, a găsit de cuviință să se înființeze şi la 
Facultatea noastră o catedră de «Istoria literaturii 
religioase şi bisericeşti moderne», cu scopul precis de a se 
înfățişa studenţilor teologi viaţa şi scrisul născut şi dezvoltat 
sub influența harului lui Hristos. S-a crezut, şi pe bună 
dreptate, că viaţa harică şi învăţătura celor din vremurile 
mai noi, ce-au luat pe umeri jugul lui Hristos, nu sunt 


25 Nicolae ENESCU, Memoria lacrimei, Ed. Pământul, Piteşti, 2007, 
p33. 

îndeajuns prezentate şi de-aci gândul şi înființarea noii 
catedre. Cât priveşte persoana celui ce urma s-o ocupe. Toţi 
profesorii, ca unul, şi-au îndreptat ochii spre titularul 
aceleiaşi materii de la Facultatea de Teologie din Chişinău: 
d. profesor Nichifor Crainic... 

Amfiteatrul nostru, cât este de mare, devenise 
neîncăpător pentru tineretul, ce voia să-şi audă noul 
profesor. Băncile din faţă erau ocupate de o lume ce nu 
aparținea Facultăţii noastre nici prin vârstă şi mai ales nici 
prin înfăţişare. Erau, socotesc, intelectualii Capitalei 
noastre, ce aşteptau cu acelaşi dor să audă vorbind de pe 
catedră pe cel care, fără îndoială, nu le era necunoscut şi 
nici indiferent. Prin urmare, nu eram doar noi, care-l 
aşteptam. 

Într-o linişte de cremene, profesorii noştri au început a 
intra în sală, având în mijlocul lor pe noul coleg. Un ropot 
de bătăi din palme a însoţit uralele tuturor ce aveau în față, 
în carne şi oase, pe Nichifor Crainic, care ne-a surprins prin 
trupul său mic, împodobit însă cu un cap distins. A fost 
prezentat şi muşcându-şi din buze, a-nceput a ne glăsui... 

Însemnătatea literaturii mistice a fost subiectul 
prelegerii. Aproape o oră n-am fost decât ochi şi urechi. Nu 
se auzea decât un singur glas. Era al profesorului Crainic, 
care liturghisea ca într-un altar Sfinţit, iar noi ca nişte 
credincioşi, priveam şi ascultam smeriţi. Cuvântul său 
precis şi potrivit ales, cu intonaţie perfectă şi învăluit de-un 
timbru cum la altul n-am mai auzit, ne fermeca. Ideile sale, 
pline de frumuseţe şi de-o logică desăvârşită, ne captivau. 
Forma sa, adevărată poezie, iar fondul său, ştiinţă 
adevărată, arătau deopotrivă pe poetul, ca şi pe teologul, 
care într-un avânt de inimă şi de inteligenţă, ne 
entuziasmase. Convingerea cu care cuvânta i se citea pe 
față. Am văzut la omul acesta un chip, care-i face cel mai 
expresiv şi frumos cap. Sub o splendidă şi rarisimă frunte se 

arcuiesc stufos două sprîncene, împodobind nişte ochi, ce 
par a fi negri ca şi ele. Un nas bărbătesc şi-o bărbie la fel îi 
sunt despărțite de-o gură potrivită, ce i se deschide prin 
două buze din belşug cărnoase, pe care deseori le muşcă, 
silindu-le parcă să nu se despice decât numai când vor 
elibera mărgăritare ce au puterea să meargă la inimă şi să 
vrăjească mintea. 

Faţa aceasta distinsă i se transfigurase. Fruntea ni se 
părea mai mare şi-aşa de luminoasă, încât ne minuna; ochii 
îi străluceau şi înnotau în lacrimi, iar glasul său articula 
parcă melodii, ce ne-au făcut o oră să fim fericiţi. 

A fost o frumusețe, iar sfârşitul, delir. Îi văd şi acum pe 
cei trei foşti decani, ce mai înainte îi fusese profesori, azi 
pensionari: Boroianu, Mihălcescu şi Popescu-Mălăeşti cum 
l-au îmbrățișat şi, pe rând, cu ochii de bucurie înlăcrimaţi, l- 
au sărutat. 

Profesorii aveau un nou coleg, pe fostul lor elev. 
Facultatea noastră făcuse o strălucită achiziţie, aşa că 
întreg corpul profesoral putea fi mândru că nu s'a înşelat în 
alegerea ce o săvârşise. 

Au trecut şapte ani de-atunci, ani de muncă şi de rod. 
Profesorul a rămas acelaşi, iar materia predată, ca şi feţele 
studenţilor, s-au schimbat cu fiecare an. Numărul 
studenților din amfiteatru n-a scăzut, însă, de fel, căci mulți 
dintre aceştia au fost neteologi, ce participau la prelegerile 
sale cu dragoste vădită. 


În primul său an de profesorat, ne-a vorbit despre 
Dostoievski, ca reprezentant al creştinismului rus, care mai 
mult decât oricare alt scriitor al Rusiei, «e o culminaţie şi 
un răsărit de eră nouă a gândului: în el se concentrează 


lumea ideilor ce l-au precedat; din el porneşte puternicul 
curent de filozofie religioasă a Ruşilor, care trăiesc azi în 
exil». Scriitorul acesta, am credinţa, i-a fost o obsesie a 
vieţii. Domnul Crainic a vorbit despre el şi la Chişinău şi la 

Bucureşti... 

Prelegerile despre Dostoievski, cu toţi eroii săi tineri 
au făcut ca în primul an de profesorat la Bucureşti, d. 
Crainic să apară nu ca simplu profesor al teologilor, ci ca 
incontestabil conducător spiritual al întregului tineret 
universitar. Cei răi chiar îi imputau aceasta, numindu-l 
«pervertitor al tineretului»... 

Am văzut în Dostoievski un mistic ortodox curat, aşa 
cum niciodată nu ne-am fi aşteptat. Pe marginea cuvintelor 
lui, spuse de Zosima: «iubeşte şi vei înţelege», d. profesor şi- 
a dezvoltat ultima şi cea mai frumoasă prelegere a sa din 
anul acela, arătându-ne pe Dostoievski cel adevărat în toată 
splendoarea strălucirii sale: un scriitor laic preconiza 
«iubirea» ca mijloc de cunoaştere. Este aceasta cea mai 
pură concepție mistică. 

Totul a fost nou pentru noi. Şi-această noutate n-a 
rămas fără urmări: Dostoievski, cu ortodoxia sa curată, 
înveştmântată în haina artei literare, a devenit pentru tineret 
o preocupare plăcută şi dezinteresată. Şi n-a fost puţin. 

Și cu anii ce-au urmat, materia s-a schimbat, domeniul 
catedrei fiind cât se poate de vast. Ni se arătase un scris 
ortodox, mistic chiar, al unui profan. În anii următori ni s-a 
înfățişat viaţa harică adevărată a misticilor creştini, fapt cu 
aceeaşi însuşire de noutate pentru noi, deşi pentru Studiul 
Teologiei constituie un non sens... 

La frumuseţea acestei vieţi harice, neluată în seamă 
până atunci de studiul teologiei şi, deci, necunoscută de noi, 
adăugaţi sclipirile de foc şi gura de aur a lui Nichifor 
Crainic şi veţi înţelege ce-au însemnat pentru noi prelegerile 
sale despre mistică, atât în general, cât şi-n legătură cu 
anumiți inşi binecuvântaţi ai harului divin. 

Domnul Crainic nu e un orator, în sensul obişinuit al 
cuvântului. Mi se pare că însuşirea aceasta implică anumite 
poziții, anumite gesticulaţii, care să facă cuvântul rostit mai 

convingător. Nimic de natura aceasta n-am văzut că are. 


Domnul profesor stă pe scaun şi vorbeşte. În faţa studenţilor 
săi nu este decât cap, restul îl astupă catedra. Și totuşi 
cuvântul său transpune, ceea ce se datoreşte artei cu care-şi 
exprimă propria-i simţire. Simţirea aceasta îl luminează şi 
impresionează. De aceea lecţiile sale sunt lipsite de răceală 
şi dezinteres. Au ceva aşa din înviorarea unei recreaţii... 

Cine poate să descrie starea sufletească pe care am 
trăit-o când d. Crainic, cu neîntrecuta-i artă a cuvântului, 
ne-a povestit un asemenea moment de transfigurare a celui 
mai mare mistic din Răsărit: Sf. Simeon Noul Teolog ? 
Mintea în loc ni s-a oprit, inima ni s-a deschis, obrajii ni s- 
au îmbujorat şi ochii noştri şi-au depăşit puterea naturală 
şi-n adâncimea a zece veacuri l-au văzut pe nemuritorul 
Sfânt în chilia sa «ieşit cu trup cu tot din lucrurile 
pământeşti»,  înfăşurat în mantia  înfricoşător de 
strălucitoare a unei lumini ce-i «năvălea corpul întreg»... 

D. profesor a spus-o de atâtea ori cu competenţă şi 
bună dreptate. «Ortodoxia e încă foarte insuficient 
cunoscută. Marile şi luminoasele sale izvoare de idei, în 
stare să adape exigenţele oricărei minţi, sunt ca şi 
pecetluite. Literatura teologică atâta câtă o avem, construită 
după un anume tip cam învechit, a rămas restrânsă în 
cercurile de specialitate, ca în lacuri stătătoare, neizbutind 
să se reverse peste sufletul care caută orientare. E necesară 
o schimbare de metodă, o strălucire a formei, o sensibilitate 
fragedă, care să sufle poleiul actualităţii peste o doctrină 
eternă ca Dăruitorul ei, dar vibrantă de viaţa oricui se 
apropie de ea»... 

Nu exagerăm, afirmând că datorită acestui glas, cu 
rezonanţe îndepărtate, am început a privi altfel Ortodoxia, 
Ortodoxia cea adevărată, Ortodoxia Bizanțului strălucitor, 
sub al cărei baldachin de azur ne-am plămădit şi noi fiinţa 
națională şi spirituală. Am simţit un fel de mândrie când ni 

s-a vorbit despre paisianismul românesc ca cea mai înaltă 
formă de vieţuire ortodoxă, care se încadra desăvârşit în 
orbita strălucitoare a misticismului oriental. 

N-a existat prelegere, n-a existat cuvântare a 
profesorului nostru, în care să nu scoată în evidenţă nu vreo 
notă de superioritate, ci adevărul absolut al Ortodoxiei 
noastre. Coloratura aceasta de apologie, de multe ori 
însoţită de înțepături puternice, a contribuit, poate, ca 
prelegerile sale să fie mai atrăgătoare. 

Contribuţia pe care a adus-o d. Crainic în actualizarea 
Ortodoxiei noastre, trebuie să recunoaştem, nu poate fi 
înfăţişată în întregime astăzi. Actul acesta rămâne în sarcina 
timpurilor ce vor veni, care, prin perspectiva trecutului, vor 
putea mărturisi întemeiate pe evidențe incontestabile. 

Până atunci, putem menţiona un adevăr: glasul 
profesorului n-a strigat în pustiu, sămânţa azvăârlită de 
semănătorul harnic n-a picat pe pământ rău. Profesorul s-a 
făcut înțeles de studenţii săi, de aceea nu puţini şi nici din 
cei slabi au primit bucuroşi a lucra sub directa sa 
supraveghere, deşi, vrem să se ştie, d. Crainic este extrem de 
pretenţios... 

O muncă entuziastă şi bine dirijată, de un real folos şi 
plină de speranţe, e ce se poate spune despre prezenţa 


profesorului Crainic pe catedra de la Teologie... dal, 


Nichifor Crainic a avut un rol foarte important în 
cultura şi în teologia ortodoxă românească. Lucian Blaga în 
răspunsul la discursul de recepţie [22 mai 1941] pentru 
primirea lui Nichifor Crainic în Academia Română, 
mărturisea: „invazia teologică în cultura românească 
postbelică - înţeleg penetraţia ei masivă şi profundă - va 


* Preot Ştefan DOBRA, Magister Ad Cathedram, în Revista 
Gândirea, anul XIX, nr. 4, apr. 1940, p. 290-296. 

rămâne pentru totdeauna legată de numele lui Nichifor 
Crainic [...]. Teologia ortodoxă a devenit sare a culturii 
româneşti de astăzi datorită precumpănitor activităţii sale 


literare, susţinute şi de fiecare zi [...]. Ceea ce Crainic a 
întreprins timp de douăzeci şi cinci de ani pentru renaşterea 
spiritului ortodox rămâne fără pereche în analele vieţii 
noastre literare %% [...]. În deplinătatea puterilor şi a 
maturității sale, Crainic îşi ia locul de membru al Academiei 
Române, dar el nu vine singur între noi. Cu el alături intră în 
Academia Română şi Dionisie  Areopagitul, Maxim 
Confesorul şi loan Damaschinul, gânditorii falnici ai 
creştinătăţii răsăritene, sosiți din ţara lui Lerui-Ler?5?. 
Mărturia Părintelui Constantin Galeriu: 

„Nichifor Crainic m-a atras de la început. Catedra sa 
de «Teologie Ascetică şi Mistică» se desființase în 1938 şi- 
atunci Irineu  Mihălcescu i-a cedat lui N. Crainic 
«Apologetica», lui rămânându-i «Dogmatica» şi «Istoria 
Religiilor». 

Apoi în acel an, 1938-1939, N. Crainic a ținut cursul de 
Apologetică sub titlul de «Teologie şi cultură». Eu l-am 
urmărit pe Crainic la toate cursurile. Talentul lui 
excepţional de vorbitor, de gânditor, de om al stilului, al 
verbului, cucerea. Ulterior, prelegerile sale s-au publicat 
sub titlul de «Nostalgia Paradisului», carte ce I-a făcut 
cunoscut şi i-a slujit cu o forță deosebită atunci când a fost 
primit în Academia Română în locul lui O. Goga, care 
murise în 1938. În 1939-1940 N. Crainic a predat 
Dogmatică, iar mai apoi, reînființându-se catedra sa, m-am 
înscris la licenţă la el cu o lucrare despre îndumnezeirea 
omului. La Academie am găsit multe manuscrise ale Sfinţilor 
Părinţi şi modul în care am pregătit lucrarea l-a 


*% Lucian BLAGA, Izvoade, Ed. Humanitas, Bucureşti, 2011, p. 44. 
29 Lucian BLAGA, Izvoade, Ed. Humanitas, Bucureşti, 2011, p. 51. 

impresionat, căci mi-a dat o bursă la Berlin. N-am putut s-o 
fructific. Era în 1942, războiul era în toi, am fost luat în 
armată, în 1944 Crainic a trebuit să ia calea bejeniei şi apoi 
a fost arestat îndurând 14-15 ani de închisoare. 
Evenimentele s-au desfăşurat precum se ştie... Cel care m-a 


i z E A „22260 
cucerit a fost într-adevăr Nichifor Crainic. 


Zian-Vălean Boca (viitorul Părinte Arsenie Boca) l-a 
cunoscut pe Crainic prin intermediul Părintelui Dumitru 
Stăniloae (1903-1993). În 1934, Nichifor Crainic venind la 
Sibiu să ţină o conferinţă, se întâlnise cu părintele Dumitru 
Stăniloae la masă la Mitropolitul Nicolae Bălan, „care îl 
aprecia |pe Nichifor Crainic] de asemenea cu toată căldura”. 
Cu această ocazie, Nichifor Crainic l-a cooptat pe părintele 
Stăniloae să scrie la revista Gândirea: „bucurându-se de-a mă 
cunoaşte față către faţă, mi-a cerut să-i dezvolt unele din 
temele cu care mă ocup în «Telegraful Român», pentru 
«Gândirea». De atunci ne întâlneam adeseori fie la Bucureşti, 
fie la Sibiu. Îmi cerea să-i scriu câte un articol pentru fiecare 
număr din «Gândirea». Am ajuns la o prietenie foarte caldă. 
ÎL apreciam ca om bun, comunicativ, iubitor al poporului 
nostru şi el mă lăuda către toţi ca proaspăt interpret al 
ortodoxiei trăite de poporul român. Îl aprobam în toate 
părerile lui despre spiritualitatea poporului român şi despre 
credinţa lui strămoşească” 2%. Cum cei doi se întâlneau fie la 
Bucureşti, fie la Sibiu, într-o astfel de conjunctură l-a 
cunoscut tânărul Zian Vălean Boca pe teologul Nichifor 
Crainic. Pe părintele Stăniloae îl cunoştea de la Academia 


20 Interviu cu părintele Constantin Galeriu, de Cezar Tănase, 
[www.crestinortodox.ro, accesat 13 sep. 2014]. 

6! Părintele Dumitru STĂNILOAE, Amintiri despre Nichifor Crainic, 
directorul Gândirii (26.01.1992), în: Revista Gândirea, serie nouă, nr. 
2-3 (Numărul Învierii), Sibiu, 1992, p. 9. 

Teologică din Sibiu (1929-1930), îl avusese profesor. De 
altfel, Zian Vălean Boca a stat o perioadă în gazdă, în 
Bucureşti, la Gheorghe Stăniloae, fratele Părintelui Dumitru 
Stăniloae?%?, probabil în primul an de Belle-Arte (1933-34), 
căci după aceea a locuit la Internatul Radu-Vodă. 

În timpul cât a studiat pictura la Bucureşti, a audiat şi 
cursurile de la Facultatea de Teologie Ortodoxă din 
Bucureşti, unde Nichifor Crainic preda mistică ortodoxă, 
mistică germană, precum şi un curs despre Dostoievski şi 


creştinismul rus ®: 


[Proces Verbal de Interogatoriu, 3 oct. 1955, orele 
11.15-19.50, Timişoara. Arestat: Arsenie Boca. Anchetator: 
Lt. Antila Nicolae] 

„Întrebare [Lt. Antila Nicolae]: Pe prof. NICHIFOR 
CRAINIC când l-ați cunoscut? 

Răspuns [Arsenie Boca]: L-am cunoscut în perioada 
anilor 1934-1939, în timpul cât locuiam la Bucureşti, la 
Internatul Teologic din str. Radu Vodă. Împrejurările în care 
l-am cunoscut sunt următoarele: în timpul liber, în afara 
orelor de cursuri pe care le aveam la Academia de Arte 
Frumoase, mergeam uneori şi asistam la cursurile lui pe care 
le ţinea la Facultatea de Teologie la catedra de «Mistică şi 
literatură contemporană». Vreau să precizez că personal am 
făcut cunoştinţă cu NICHIFOR CRAINIC în perioada 1930- 
1934, când eram student la Academia Teologică din Sibiu. 
L-am cunoscut prin intermediul prof. STĂNILOAE 


%2 Gheorghe F. ANGHELESCU, Părintele Dumitru Stăniloae, un 
urmaş vrednic al patristicii clasice  (bio-bibliografie), Ed. 
Enciclopedică, Bucureşti, 2013, p. 37. 

205 ACNSAS, Fond Penal, dosar 13206, vol. 2, f. 507. Acest curs, 
predat în 1932-1933, a circulat şi litografiat şi cu siguranță Zian 
Vălean BOCA îl deţinea şi era la curent cu conţinutul său. 

DUMITRU. 

Întrebare [Lt. Antila Nicolae]: Ce politică făcea 
NICHIFOR CRAINIC? 

Răspuns [Arsenie Boca]: După câte ştiu eu, a fost un 
aderent al politicilor lui Cuza, Goga şi legionară?%. Mai la 
urmă ştiu că vroia să-şi formeze un partid aparte bazat pe un 
principu «etnocraticy. 

Întrebare [Lt. Antila Nicolae]: Ce legături aveai d-ta 
cu NICHIFOR CRAINIC? 

Răspuns [Arsenie Boca]: Aveam legături de 
cunoştinţă și prietenie, cunoscându-l ca pe un profesor foarte 
bun. Legături de nuanță politică nu am avut cu are 

kkk 

[Proces Verbal de Interogatoriu, 11 oct. 1955, orele 
8.30-14.30, Bucureşti. Condamnat: Ion Nichifor Crainic]?*%: 

„Întrebare [Anchetator]: Cine-i Arsenie? 

Răspuns [Nichifor Crainic]: Arsenie BOCA este un 
călugăr de reală valoare spirituală, care s-a făcut foarte 
cunoscut în părţile ardelene, prin viaţa lui personală riguros 
morală, prin predicile lui de o mare putere de influență 
asupra sufletelor şi printr-o pătrunzătoare artă de a lămuri 
stările de psihologie religioasă şi de a da sfaturi 
duhovniceşti. Ca pregătire intelectuală este absolvent al 
Academiei Teologice din Sibiu şi diplomat al Academiei de 
Arte Frumoase din Bucureşti. În vremea cât a studiat 


24 Ruptura dintre Nichifor CRAINIC şi legionari s-a produs când 
aceştia au început să apeleze la „focul de revolver”: „Asasinarea lui 
Duca a provocat ruperea oricăror legături cu legionarismul [...]. 
Aceasta a fost singura mea atingere cu mişcarea legionară. Ea n-a 
durat decât doi ani: 1932 şi 1933, cât mi-a durat iluzia că o 
încreştinez” (ACNSAS, Fond Penal, dosar 13206, vol. 2, f. 512). 

265 ACNSAS, fond Penal, dosar 1659, vol. 4, f. 33v. 

266 ACNSAS, Fond Informativ, dosar 2637, vol. 2, f. 85-88 [Proces 
Verbal de Interogatoriu, 11 oct. 1955, Nichifor Crainic, Bucureşti]. 

Academia de Arte Frumoase în Bucureşti, a frecventat şi 
cursurile mele de la Facultatea de Teologie. Cu această 


ocazie l-am cunoscut personal. El pretindea că audierea 
cursurilor mele i-a deschis calea spre desăvârşirea spirituală 
şi ca urmare, a plecat în Grecia la Atena2% şi mai ales la 
Muntele Athos, unde şi-a însuşit tehnica vieţii spirituale. 
Pregătit astfel, s-a stabilit din ordinul Mitropolitului Nicolae 
Bălan la Mănăstirea Sâmbăta de Sus judeţul Făgăraş, unde a 
dezvoltat o mare activitate pastorală, de răsunet adânc, atât 
în rândurile ţărănimii cât şi ale intelectualilor. O scurtă 
vreme Mănăstirea Sâmbăta de Sus, a ajuns un loc de 
pelerinaje religioase, sute şi mii de oameni venind să-l 
asculte pe părintele Arsenie. Până în anul 1945, dată după 
care eu nu mai ştiu nimic, mişcarea de la Sâmbăta de Sus 
avea un caracter pur religios, fără niciun fel de amestec 
politic. 

Întrebare [Anchetator]: Precizaţi împrejurările în care 
l-aţi cunoscut pe Arsen[iJe Boca? 

Răspuns [Nichifor Crainic]: „L-am cunoscut prin anul 
1934 sau 1935 când s-a prezentat el personal la mine după 
curs cu care ocazie mi-a spus că intenţionează să meargă la 
Muntele Athos. Eu l-am sfătuit că face bine, fiindcă 
mănăstirile noastre din ţară sunt în stare de decadenţă morală 
şi spirituală şi numai la Athos se mai poate învăţa arta de a 
ne ridica din nou la nivelul spiritual de altădată. 

Întrebare [Anchetator]: Ce relaţii aţi avut cu Arsenie 


Din Raportul de cheltuieli detaliat întocmit de diaconul Zian Boca 
la întoarcerea din Grecia (14 iun. 1939) şi predat Mitropoliei din 
Sibiu, rezultă că nu a ajuns la Atena, ci, în afară de Muntele Athos, 
doar la Salonic (oraş de tranzit spre Muntele Athos), unde a petrecut 
şapte zile, închinându-se cu siguranţă şi la moaştele Sfinţilor Dimitrie 
Izvorâtorul de Mir şi Grigorie Palama (Pr. Nicolae Zian STREZA, 
Catisme ale Părintelui Arsenie Boca pe Muntele Athos, Ed. Credinţa 
strămoşească, 2008, p. 40-41). 

Boca după ce l-aţi cunoscut? 

Răspuns [Nichifor Crainic]: După ce s-a întors de la 
Athos, l-am reîntâlnit la Sibiu, cu ocazia deselor mele 
conferinţe culturale pe care le ţineam în acest oraş, şi apoi la 
Mănăstirea Sâmbăta, unde am fost de mai multe ori. 
Relaţiile mele cu Arsenie au fost de natură pur intelectuală, 
ca de la un profesor mai bătrân la un tânăr care cerea adesea 
lămuriri în chestiuni teologice sau îmi comunica experienţele 
de viață duhovnicească care le trăia. 

Întrebare [Anchetator]: În ce împrejurări aţi fost la 
Arsen[i]e la mănăstire? 

Răspuns [Nichifor Crainic]: Întâia oară am fost la 
mănăstire la un hram al bisericii. Alte dăţi am mai fost cu 
diferite excursii ce le-am făcut la mănăstire. În iarna anului 
1945 fiind în Sibiu pentru a mă feri de autorităţi, m-a vizitat 
Arsenie, care m-a invitat să merg la mănăstire. Am plecat la 
mănăstire unde n-am putut să stau mult deoarece venea lume 
care m-ar fi putut cunoaşte şi am plecat în satele din Munţii 
Apuseni. 

Întrebare [Anchetator]: Ce cunoştea el despre situaţie 
dumneavoastră în acel moment? 

Răspuns [Nichifor Crainic]: Cunoştea că situaţia mea 
este nelămurită şi echivocă, fiindcă eram la începutul anului 
1945 într-o epocă de confuzii a spiritului public şi de 
dezorientare, când în viaţa publică nu era încă nimic 
cristalizat. 

Întrebare [Anchetator]: Cât timp aţi stat la el la 
mănăstire şi de unde ştia cele de mai sus? 

Răspuns [Nichifor Crainic]: La el la mănăstire am stat 
o lună şi ceva, iar situaţia că e nelămurită o ştia din spiritul 
public şi din discuţiile ce le-am avut împreună. Menţionez că 
în acel timp nu eram urmărit oficial nefiind nici mandate 
oficial de arestare a mea. 

Întrebare [Anchetator]: Dacă nu eraţi urmărit oficial 

şi nici mandate lansate împotriva dumneavoastră, de ce vă 
fereaţi de autorităţi? 

Răspuns [Nichifor Crainic]: Prin luna octombrie 1944 
a apărut în ziarele din Bucureşti o informaţie redactată în 
termeni identici — adică în toate gazetele la fel - în care se 


spunea că eu am fost arestat şi dus sub o puternică escortă la 
Bucureşti. Cum eu eram liber atunci şi nu se întâmplase 
nimic din cele de mai sus, mi-am închipuit dup felul cum e 
redactată informaţia că e un comunicat dat de la o autoritate 
în favoarea mea. Am întâlnit în Sibiu un ziarist tânăr care 
tocmai pleca la Bucureşti şi l-am întrebat dacă cunoaşte pe 
cineva la Ministerul de Interne şi mi-a răspuns că-i prieten 
cu dl. Dămăceanu, subsecretar de Stat. L-am rugat ca să-l 
întrebe ce ştie despre comunicatul cu arestarea mea. Într- 
adevăr era ce am bănuit. Col. Dămăceanu i-a spus că, 
comunicatul a fost dat de la Ministerul de Interne pentru a 
astupa gura unor «gălăgioşi» care veneau din când în când la 
Minister cerând arestarea mea. Comunicatul a fost dat pentru 
a le da satisfacţie, dar că mă sfătuieşte să stau mai ferit de 
lume până se stabileşte într-un fel situaţia. Ziaristul pe care l- 
am rugat cele de mai sus se numeşte CIUCEANU. Pe 
Dămăceanu nu l-am cunoscut niciodată în viaţa mea şi nici 
nu am avut cu el niciunfel de relaţii. 

Întrebare [Anchetator]: Ce relaţii aţi avut cu Arsenie 
după ce aţi plecat de la mănăstire? 

Răspuns [Nichifor Crainic]: De când am plecat de la 
mănăstire nu l-am mai văzut niciodată. 

Întrebare [Anchetator]: În afară de a-l vedea, ce aţi 
mai avut cu Arsenie? 

Răspuns [Nichifor Crainic]: Plecând i-am lăsat nişte 
poezii în păstrare, de altfel care n-aveau nicio valoare 
artistică deosebită; poeziile tratau teme lirice, sentimentale. 
Cât despre caseta de fier ce o aveam acasă, aparţinea soţiei 
mele şi eu niciodată n-am umblat cu ea. În ea soţia ţinea 

actele noastre şi lucrurile ei, amintiri din familie precum şi 
mici bijuterii, o pereche cercei de mărgean şi colier tot de 
mărgean, ce le avea de la familia ei. Făcea parte din bagajele 
duse la Sibiu, în urma bombardamentelor. De asemenea, 
soţia mea mi-a spus că, costumul meu de academician l-a 
trimis la mănăstire fără a-mi motiva de ce. Întâlnirea cu ea a 
fost întâmplătoare, deoarece ea venise la Sibiu după bagaje, 
iar eu după ce am plecat de la mănăstire, am stat câteva zile 
în Sibiu. Aflând aceasta, a venit la mine. 

Întrebare [Anchetator]: Ce aţi mai dat spre păstrare 
lui Arsenie? 

Răspuns [Nichifor Crainic]: Nu i-am mai dat spre 
păstrare absolut nimic. Menţionez că i-am făcut cadou 
servieta mea, deoarece aveam două. 

Întrebare [Anchetator]: Precizaţi anchetei cu ce 
persoane avea Arsenie Boca legături? 

Răspuns [Nichifor Crainic]: Ştiu că avea legături cu 
toţi preoţii şi profesorii de teologie din Sibiu şi în special cu 
profesorul Dumitru Stăniloae cu care traducea împreună o 
voluminoasă colecţie de cărţi de teologie ce poartă numele 
generic de «Filocalia». Ştiu că relaţiile ce le avea cu cei de 
mai sus erau numai spiritual sau cunoştinţe de natură 
obişnuită. Ştiu de la el că a fost invitat în toamna 1944 sau 
iarna 1944-1945 de Arhiducesa Ileana la Castelul familiei 
regale de la Bran, unde ea conducea un spital. Scopul acestei 
invitaţii a fost ca ea să se informeze mai îndeaproape de 
mişcarea spirituală de la mănăstire, şi să cunoască personal 
pe Arsenie despre care se vorbea aşa de mult în aceea vreme. 

Întrebare [Anchetator]: În ce împrejurări v-a spus 
Arsenie cele de mai sus? 

Răspuns [Nichifor Crainic]: Acest lucru mi l-a spus ca 
o informaţie obişnuită. 

Întrebare [Anchetator]: Ce politică a făcut Arsenie 
Boca? 

Răspuns [Nichifor Crainic]: Era cu desăvârşire 
apolitic. 


După ce am citit prezentul proces verbal cuvânt cu 
cuvânt şi am constatat că el corespunde întru-totul cu cele 


declarate de mine, îl susţin şi-l semnez. 
Anchetator prim [SS Indescifrabil, semnătura se pare că 
este tot a Lt. Antila Nicolae] 


Condamnat Jon Nichifor Crainic. ad 
xXx 


68 


[Proces Verbal de Interogatoriu, 14 oct. 1955, orele 
10.00-13.45, Bucureşti. Condamnat: ION NICHIFOR 
CRAINIC)”. 

Întrebare [Anchetator]: În procesul verbal anterior cu 
privire la Arsen[iļje Boca, ați declarat că ați vizitat 
Mănăstirea Brâncoveanu Sâmbăta de Sus la un hram şi în 
excursii. Precizaţi când aţi fost la acel hram şi când aţi făcut 
excursiile? 

Răspuns [Nichifor Crainic]: Atât participarea la hram 
cât şi excursiile ce le-am făcut la mănăstire se eşalonează în 
decursul anilor cu mult înainte de 1945, când în cursul iernii 
la începutul anului 1945 — luna februarie şi o parte din luna 
martie cât am stat acolo pentru a mă feri de autorităţi. 

Întrebare [Anchetator]: Anterior în procesul verbal aţi 
declarat că vă fereaţi de autorităţi. Precizaţi anchetei de ce vă 
fereaţi de autorităţi? 

Răspuns [Nichifor Crainic]: Mă feream deoarece 
citeam ziarele şi vedeam că sunt atacat, ca toţi oamenii din 
vechiul regim. 


%8 ACNSAS, Fond Informativ, dosar 2637, vol. 2, f. 85-88 [Proces 
Verbal de Interogatoriu, 11 oct. 1955, Nichifor Crainic, Bucureşti]. 
% ACNSAS, Fond Informativ, dosar 2637, vol. 2, f. 89-91 [Proces 
Verbal de Interogatoriu, 14 oct. 1955, Nichifor Crainic, București]. 

Întrebare [Anchetator]: Pe ce motive eraţi atacat? 
Răspuns [Nichifor Crainic]: Eram atacat pentru 


activitatea mea de scriitor şi ziarist dusă în favoarea 
curentelor de dreapta naţionaliste, dusă înainte de 23 august 
1944. 

Întrebare [Anchetator]: Ce aţi discutat cu Arsen[i]e 
Boca despre activitatea dumneavoastră şi motivele 
ascunderii? 

Răspuns [Nichifor Crainic]: N-am discutat nimic 
special cu el în această privinţă, fiindcă toate aceste lucruri 
el le cunoştea, deoarece mă cunoştea personal încă cu mulți 
ani înainte. 

Întrebare [Anchetator]: Cât timp aţi fost ascuns la 
mănăstire cu ce v-aţi ocupat? 

Răspuns [Nichifor Crainic]: Aşa cum am declarat 
anterior, profesorul Stăniloae şi Arsenie lucrau la traducerea 
Filocaliei. El avea la mănăstire primele părţi traduse din 
această operă şi profitând de ocazie că eram acolo, mi le-a 
dat să le revăd din punct de vedere al formei literare. Ori în 
tot timpul n-am lucrat la aceasta. Afară de aceasta, am tradus 
şi comentat cartea «Exerciţiile» a lui Ignaţiu de Loyola”. În 
calitatea lui de călugăr, fiind foarte curios să cunoască 
această metodă de viaţă spirituală, m-a rugat să i-o traduc şi 
s-o comentez. Altceva n-am mai făcut în timpul acesta. 

Întrebare [Anchetator]: Ce persoane aţi cunoscut cât 
timp aţi stat la mănăstire? 

Răspuns [Nichifor Crainic]: N-am cunoscut decât 


* Ignatius de Loyola (Don Inigo de Oñaz y de Loyola, 1491-1556), 
ofițer spaniol, rănit la Pamplona (1591), nevoit să renunţe la carieră, 
plecat apoi în pelerinaj la Ierusalim. Reîntors, studiază teologia şi în 
1534 depune votul monahal. Va întemeia Ordinul lezuit (Societatea 
lui lisus), aprobat (1540) de Papa Paul III. Ignatiu de Loyola este 
cunoscut mai ales prin lucrarea „Exerciţii spirituale” ce este un fel de 
jurnal în care şi-a notat trăirile. 

oamenii mănăstirii; călugărul Serafim Popescu, diaconul 
Vasile Şortan student în medicină, un candidat la călugărie 
al cărui nume nu-l ştiu decât de «fratele loan». Cei de mai 
sus, în afară de Ioan, ştiau cine sunt. 

Întrebare [Anchetator]: Ce persoane aţi cunoscut prin 
Arsen[i]e în acest timp? 

Răspuns [Nichifor Crainic]: N-am cunoscut nicio 
persoană prin Arsenie Boca. 

Întrebare [Anchetator]: Preczaţi relaţiile ce le-aţi avut 
cu Arsenie Boca. 

Răspuns [Nichifor Crainic]: Relaţiile ce le-am avut cu 
el, le-am relatat în procesul verbal anterior. Menţionez ca o 
completare la procesul verbal anterior următoarele: 
chestiunea uniformei de academician şi a cutiei de fier stă 
astfel: eu am relatat că au fost trimise la mănăstire după ce 
eu am plecat de acolo. Ulterior mi-am adus aminte că, sosind 
la mănăstire, chiar Arsenie mi-a comunicat că a primit de la 
Sibiu aceste obiecte, fără să-mi precizeze ce persoane i le-a 
trimis şi nici cine i le-a adus. Explicaţia prezenţei acestor 
obiecte la mănăstire, cred că e următoarea: bagajele noastre 
evacuate din Bucureşti, se găseau în Sibiu, depuse de soţia 
mea într-o familie pe care eu n-am cunoscut-o, deoarece în 
acel moment eram internat în spital. După plecarea soţiei 
mele la Bucureşti în luna noiembrie 1944, în Sibiu au 
început raziile româno-sovietice aproape zilnice. Afară de 
asta, au început descinderile de noapte ale unor grupe care 
pretindeau că lucrurile se vor da la săraci. Desigur gazda 
care deţinea lucrurile noastre, s-a înspăimântat, gândindu-se 
cum ar putea justifica (lucrurile) în faţa unor asemenea 
percheziţii o uniformă pompoasă cum e aceea de 
academician, şi ştiind relaţiile mele cu Arsenie, le-a trimis 
spre adăpostire la mănăstire. Astfel îmi explic eu 
proveniența acestor lucruri la mănăstire. Când m-am întâlnit 
cu soţia, mi-a spus numai cele relatate în procesul verbal 

anterior. În ce priveşte cutia de fier eu cred că era goală, 
deoarece nevasta mea nu putea lăsa actele, chitanțele şi 
lucrurile ei de care avea nevoie la Bucureşti. 

Întrebare [Anchetator]: Dacă era goală şi fiind cutia 
de fier, de ce a trimis-o la mănăstire? 

Răspuns [Nichifor Crainic]: Era închisă şi gazda nu 
ştia ce conţine. Altă explicaţie nu ştiu să dau. 

Întrebare [Anchetator]: În timpul cât aţi stat la 
mănăstire, aţi mai fost în altă parte? 

Răspuns [Nichifor Crainic]: Da, am fost odată la 
Sibiu de mi-am vândut nişte lucruri în vederea plecării. Când 
m-am întors înapoi, am stat la vila Vasu de lângă mănăstire 
la câţiva kilometri pe râul Sâmbăta. Cheile de la vilă mi-au 
fost date de Arsenie care le avea de la doamna Vasu. Pe 
doamna Vasu nu am cunoscut-o niciodată personal. 

Întrebare [Anchetator]: Ce v-a vorbit Arsenie despre 
vizita lui la Arhiducesa Ileana? 

Răspuns [Nichifor Crainic]: În afară de cele declarate 
anterior, nu mi-a mai spus decât că a primit de la ea 
medicamente pentru a le da la săraci şi şi-a exprimat dorinţa 
de a vizita mănăstirea. 

Întrebare [Anchetator]: Ce persoane a cunoscut 
Arsenie Boca la Arhiducesa Ileana? 

Răspuns [Nichifor Crainic]: Nu mi-a spus persoanele 
ce le-a cunoscut la Arhiducesa Ileana, şi dacă a cunoscut 
asemenea persoane. 

După ce am citit prezentul procesul verbal îl susţin şi-l 
semnez. 

Anchetator prim [SS Indescifrabil , semnătura se pare 
că este tot a Lt. Antila Nicolae] 


Condamnat Jon Nichifor Crainic. al 


Ei ACNSAS, Fond Informativ, dosar 2637, vol. 2, f. 89-91 [Proces 
Verbal de Interogatoriu, 14 oct. 1955, Nichifor Crainic, Bucureşti]. 

În perioada când a audiat cursurile lui Nichifor 
Crainic, Părintele Arsenie Boca era student la Academia de 
Arte Frumoase din Bucureşti (1933-1938), la clasa de artă 
decorativă a maestrului Costin Petrescu, cel care a coordonat 
lucrările la Marea Frescă a Neamului Românesc de la 
Ateneul Român, unde diaconul celib (din 11 septembrie 
1936, hirotonit pe seama Catedralei din Sibiu) Zian-Vălean 
Boca a pictat sub coordonarea maestrului scena Intrarea în 
Alba lulia a voievodului Mihai Viteazul. 

Aşadar, cursurile de mistică ale teologului Nichifor 
Crainic i-au deschis calea spre desăvârşire tânărului Zian 
Boca şi l-au influenţat în activitatea pe care o va urma odată 
cu retragerea la Mănăstirea Sâmbăta (1939-1948). Câteva 
fragmente din cursurile lui Nichifor Crainic arată preocuparea 
sa pentru dezvoltarea unei mişcări duhovniceşti cu efecte în 
societatea românească („Această nouă oaste duhovnicească, 
apostolică, va fi în stare să facă faţă oricărui curent anarhic”): 

„fără o mănăstire care să reînvieze într-adevăr şi 
să pună în circulaţie din nou imaginea pură a lui lisus 
Hristos, e mai greu să ajungem la o renaştere a 
societăţii noastre” °’? (din Cursul „Dostoievski şi 
creştinismul rus"); „noi suntem convinşi Însă că ceea 
ce îi lipseşte Bisericii noastre, în zilele de restrişte prin 
care trece, e o puternică organizaţie a ordinului său 
monahal. Când, potrivit glorioaselor tradiții ale 
Răsăritului, Biserica noastră va dispune de monahism 
ca de un organism militant, sub comandă unică, 
adaptat asprelor necesităţi ale timpului, Ortodoxia nu 


2? Nichifor CRAINIC, Dostoievski şi creştinismul rus, Ed. Sfinţii 
Martiri Brâncoveni, 2013, p. 182. Volumul reproduce ediţia din 1998, 
editată de Arhidiecezana Cluj şi Ed. Anastasia, la rândul ei editată 
după un exemplar litografiat, păstrat de arhim. Grigore Băbuş (1915- 
2007) de la Biblioteca Sinodală de la M-rea Antim. 

va avea de ce să se teamă. Această nouă oaste 
duhovnicească, apostolică, va fi în stare să facă faţă 
yaa [din Cursul de mistică 
germană. Magistrul Eckhart şi şcoala sa (1936- 
1937)]. 


oricărui curent anarhic 


Procesul ziariştilor naționaliști — o mascaradă. 
Pentru Nichifor Crainic: confiscarea averii şi 
detenție grea pe viață 

După 23 august 1944, Nichifor Crainic nu a mai 
predat la Facultatea de Teologie Ortodoxă, fiind sub mască, 
pribeag în [ara sa, căci Armata Roşie a lui Stalin şi agenții 
sovietici se stabiliseră pe teritoriul României şi începuse 
procesul de comunizare a instituțiilor, iar toți cei care 
avuseseră funcții în timpul regimului antonescian erau căutați 
de noile autorități pentru a fi judecați şi întemnițați. Nichifor 
Crainic fusese ministru al Propagandei Naționale (dar înainte 
de a porni ofensiva contra URSS!) şi scrisese articole 
anticomuniste (în revista Gândirea şi în ziarul Calendarul în 
anii '30). În această perioadă de confuzie a spiritului public, 
era urmărit de autorităţi sub acuzaţia de vinovat de dezastrul 
țării: „mă feream deoarece citeam ziarele şi vedeam că sunt 
atacat, ca toţi oamenii din fostul regim. Eram atacat pentru 
activitatea mea de scriitor şi ziarist dusă în favoarea 
curentelor de dreapta, naţionaliste, dusă înainte de 23 august 
19442. Noii „aliaţi” sovietici încercau să preia cât mai 
repede puterea politică, iar pentru aceasta utilizau toate 
mijloacele posibile pentru a-i compromite pe potenţialii 
opozanți. 
273 Nichifor CRAINIC, Cursurile de mistică, st. intro. şi ed. loan I. Ică 
jr, Ed. Deisis, Sibiu, 2010, p- 427. 
“* ACNSAS, fond Informativ, dosar 2637, vol. 2, f. 89v. 

De unde ştiau aceşti comunişti pe cine să aresteze? 
Secta comunistă a funcţionat în ilegalitate până la 23 august 
1944, Partidul comunist fiind o minusculă formaţiune 
clandestină (Vladimir Tismăneanu) încă din anii '20. Un 
adept fanatic al acesteia, Silviu Brucan (ex-Saul Bruckner, 
1916-2006), a cărui soţie Alexandra Sidorovici (1906-2000) 
a fost acuzatorul public în Procesul ziariştilor din 1945 (când 
a fost condamnat în lipsă şi Nichifor Crainic), istoriseşte 
despre acţiunile comuniştilor din anii '30. Mulţi dintre aceştia 
s-au aflat printre cei cu funcţii importante după 23 august 
1944. Inclusiv Silviu Brucan făcea parte din aparatul 
ideologic, îi scria discursurile lui Gheorghiu Dej şi făcea 
propagandă comunistă în presă. În perioada de la Scânteia, el 
„a cerut cu vehemenţă suprimarea, inclusiv fizică, a elitelor 
politice democratice româneşti”?5. Aceşti apostoli ai lui 
Stalin?’ s-au răzbunat şi i-au trimis în temniţă pe toţi cei care 
aduseseră critici comunismului şi nu numai. lată cum se 
pregăteau aceşti apostoli ai urii încă din anii '30: „Deşi nu 
devenisem ceea ce se numea «membru de partid», mă 
învârteam în cercurile comuniste şi începusem să cunosc 
stilul lor de viaţă. Una dintre formele de activitate era serata 
culturală, care avea loc, de regulă, în casa unui simpatizant 
mai înstărit [...]. Acestea erau formele «legale» de activitate 
comunistă, şi omul cel mai activ pe care l-am cunoscut era 
Ştefan Teodorescu, provenit din vechea mişcare socialistă. 
Nea Fănică, aşa cum îi spuneam noi, trăia cu o doctoriţă 
evreică foarte prosperă, care devenise renumită pentru 


* Vladimir TISMĂNEANU, Dubioasa convertire a lui Silviu 
Brucan, în Revista 22, anul XV (864) (29 septembrie - 05 octombrie 
2006). 

276 Laurenţiu UNGUREANU, Radu EREMIA, APOSTOLII LUI 
STALIN: Cine a adus comunismul în România? Un documentar căt un 
manual de istorie, în ziarul Adevărul, 25 august 2014. 

dibăcia în rezolvarea cazurilor complicate de naştere. Avea o 
casă mare, primitoare, şi pregătea mâncăruri şi prăjituri 
ispititoare, ce atrăgeau multă lume. Era acolo un amestec 
ciudat de intelectuali de stânga, muncitori mai vârstnici de 
formaţie social-democrată, studenţi din Frontul Democratic şi 
ucenici recrutaţi din fabrici de activiștii partidului. De 
asemenea, foarte multe evreice basarabene, cam urâţele, dar 
având o energie cu totul ieşită din comun. Din această lume 
pestriță, vechii comunişti îi recrutau pe cei care li se păreau 
apți pentru activitatea ilegală şi se concentrau asupra lor, 
trecându-i prin «coridorul tentaţiilor» şi al probelor de curaj, 
pentru a vedea dacă aceştia corespund. Pe mine, Nea Fănică 
m-a întrebat la început dacă vreau să citesc literatură 
marxistă, avertizându-mă însă că trebuie să păstrez secretul 
absolut în această privinţă şi să citesc cărțile împrumutate 
numai atunci când sunt singur [...]. Nea Fănică m-a întrebat 
dacă aş fi dispus să ascund acasă la mine literatură ilegală a 
Partidului Comunist. Am acceptat [...]. Pe vremea aceea, mi 
se părea firesc ca Partidul Comunist din România să 
primească ajutor financiar de la Komintern?” 

„Apostolii urii” sau „apostolii lui Stalin”, din 
rândurile comuniştilor de pe teritoriul României, după 23 
august 1944, în baza Convenţiei de Armistiţiu din 12 sep. 
1944, în special a articolului 14, au trecut la arestarea, 
judecarea şi condamnarea persoanelor acuzate de crime de 
război, totodată concedierea tuturor funcţionarilor din vechiul 
regim şi bineînţeles a tuturor celor bănuiţi de atitudini 
antisovietice. Profitând de prezența armatei sovietice şi a 
consilierilor sovietici, reuşesc să se infiltreze în structurile de 


2! Silviu BRUCAN, O biografie între două revoluţii: de la capitalism 
la socialism şi retur, ed. îngrijită de Alexandru Singer, Ed. Nemira, 
1998, p. 14-15. 

stat şi să implementeze cadrul legal pentru a-i acuza şi 


întemniţa pe toţi potenţialii opozanți, pe anticomunişti, pe 
antistalinişti şi pe toţi naţionaliştii. Comuniştii au pus eticheta 
de „fascişti” tuturor naţionaliştilor pentru a-i denigra şi 
întemniţa. Campania de arestări a început cu oamenii de 
presă naționaliști pentru că astfel prosovieticii vor avea la 
îndemână canalele mass-media, adică toate sursele/mediile de 
informaţie publice care ajung la un număr foarte mare de 
persoane, prin care să-şi ducă liniştiţi propaganda şi 
manipularea opiniei publice în favoarea URSS: „motivul 
pentru care jurnaliştii au fost incluşi printre primele loturi de 
inculpaţi aduşi în faţa Tribunalului Poporului a fost acela că 
noile autorităţi, la cererea sovieticilor, doreau nimicirea 
prestigioaselor ziare şi reviste de orientare anticomunistă, 
naţională şi democratică, precum şi a ziariştilor grupaţi în 
jurul publicațiilor «Curentul», «Universul»,  «Porunca 
Vremii», «Gândirea» şi altele. În Jurnalul nr. 189 al 
Consiliului de Miniştri, din 29 ianuarie 1945, prin care se 
ordona arestarea a 64 de persoane presupuse a fi vinovate de 
dezastrul țării, întâlnim nume binecunoscute: Nichifor 
Crainic, Alexandru Hodoş, lon Dumitrescu, Romulus 
Seişanu, Pamfil Șeicaru, Ilie Rădulescu, Radu-Demetrescu- 
Gyr, Gabriel Bălănescu... Prin scoaterea din sfera 
publicisticii a scriitorilor ziarişti de mare calibru, locul lăsat 
liber a fost populat de ziarişti grăbiţi în a plăti unele poliţe 
mai vechi. Aşa iese în relief presa pro-sovietică, publicaţiile 
de stânga... care tipăresc ample liste cu numele unor reputate 
personalități propuse pentru a fi înlăturate definitive din 
instituţii, printre care figurau şi scriitorii, condamnaţi de către 
aceştia la moarte civilă. În 24 sept. 1944, Societatea 
Ziariştilor aderă la Proiectul-Platformă elaborate de Partidul 
Comunist, în care se arăta că «scriitorii români cer ca 

sancţiunile împotriva celor vinovaţi de dezastrul țării să se 
aplice şi perioadei începând din anul 1940 şi până în 18 
octombrie 1944 [Scânteia, nr. 10/30 sep. 1944]y... revista 
«Orizont» publică la 1 noiembrie, acelaşi an, o impresionantă 
listă a scriitorilor care, în viaţă fiind, sunt etichetaţi «morţi la 
23 august». Acesta a fost prologul şi pretextul pentru 
terorizarea şi defăimarea public prin campanii de presă, duse 
cu perseverenţă împotriva personalităților notabile ale 
ziaristicii româneşti, de către ziarele: «România Liberă», 
«Scânteia», «Tribuna Poporului», «Veac Nou», «Lumea», 
«Națiunea», «Dimineaţa», «Victoria», «Adevărul», «Lupta». 
Concomitent cu această campanie de denigrare s-au impus 
noii «condeieri» convertiți la comunism, precum: Silviu 
Brucan [Saul Bruckner], Alexandru Toma, Sorin Toma, 
Nicolae Moraru, Zaharia Stancu, lon Pas, Eugen Jebeleanu, 
Radu Boureanu, Radu Gallin, Victor Iliu, Miron Radu 
Paraschivescu, Gh. Dinu, Iorga Traian, I. Lespezeanu, M. 
Ralea”?"*. 

Cum era Nichifor Crainic denigrat în ziarele 
prosovietice? 

1. „Articol din ziarul DREPTATEA, Fratele Nichifor, 
9 septembrie 1944: 

Fiindcă ne-am propus să facem pomelnicul tuturor 
slugilor naziste, nu putem trece cu vederea, fără a comite o 
nedreptate strigătoare la cer, pe fratele Nichifor Crainic, 
ortodox, de profesie, specialist în păcate lumești şi partizan 
nedezminţit al doctrinelor aristocrate. 

Directorul «Gândirii» are cinstea de a figura printre 
principalii autori morali ai dezastrului în care ne zbatem. De 
la războiul celălalt şi până la acesta pe care-l trăim, d-sa n-a 


78 Emil RUS, Delictul de opinie: procesul ziariştilor 1945, Ed. INST, 
Bucureşti, 2012, p. 12. 

pregetat să ne lumineze în ale duhului. Democraţia n-a avut 
duşman mai neîmpăcat şi teoria ierarhiilor naturale 
susținător mai aprig decăt pe fiul lui Dobre Căldăraru, din 
comuna Bulbucata, satul Găunosul, judeţul Vlaşca, fiu care 


după cum vedeţi şi-a trădat neamul şi pământul ca să 
slujească pe boieri la Bucureşti [...] Când a venit războiul cu 
un instinct de o uimitoare precizie, d. Nichifor Crainic nu s-a 
înşelat. A mers din prima clipă spre nazism, adică spre 
doctrina păgână prin excelenţă, care îl violenta poate 
aparent ideologia, dar care îi satisfăcea din plin 
pornirile””?. 

2. Ziarul LIBERTATEA, „Un hoit moral”, 24 
noiembrie 1944, Ion Pas: 

„Acest lon Dobre care sub numele de Nichifor Crainic a 
ținut într-o mână cădelniţa, tricolorul, bâta şi paharul cu 
rachiu, dând celeilalte numai misiunea de-a scrie articole ce 
duhneau a ură şi-a trădare, a fost în ultimul sfert de veac un 
vierme lung şi gras al culturii şi politicii româneşti [...] 
teologul apologet al intoleranţei, ortodoxul beţiv, înşelătorul 
tovarșilor săi de aşa zise credinte”? ®. 

3. Ziarul Victoria, 24 noiembrie 1944, „Nichifor 
Crainic”, articol semnat de L. Medreanu: 

„Nichifor Crainic înseamnă gândirismul, citadelă 

reacționară, publicație şovinistă şi fascistă, cu simpatii 


declarate pentru Garda de Fier şi țelurile eP a, 


Cadrul legal pentru pedepsirea celor responsabili de 
„dezastrul țării? în viziunea pro-sovieticilor, a fost fixat 
astfel: 


* ACNSAS, fond Penal, dosar 13206, vol. 2, f. 321. 
280 ACNSAS, fond Penal, dosar 13206, vol. 2, f. 327. 
281 ACNSAS, fond Penal, dosar 13206, vol. 2, f. 328. 

a) 10 oct. 1944 — în baza art. 15 din Convenţia de 
Armistiţiu, se emite Legea nr. 488 privind măsurile privative 
de libertate care pot fi luate împotriva celor vinovaţi de 
dezastrul ţării: art. 1. Consiliul de Miniştri va putea dispune 
luarea oricăror măsuri privative de libertate, în vederea 
stabilirii responsabilităţii politice şi penale, împotriva 
autorilor şi complicilor morali şi materiali ai dezastrului țării, 
în special în legătură cu războiul purtat alături de Germania 
hitleristă împotriva Naţiunilor Unite; art. 2. Se vor putea lua 
orice măsuri asiguratorii asupra bunurilor acestor 
persoane”??? (Decret-lege semnat de regele Mihai I prin care 
le dă mână liberă comuniştilor de fapt); 

b) 29 ian. 1945 — Jurnalul nr. 189 al Consiliului de 
Miniştri, prin care se ordonă arestarea a 64 persoane bănuite a 
fi responsabile de dezastrul ţării: conform Legii 488 
„Consiliul de Miniştri... ordonă arestarea persoanelor mai jos 
arătate, bănuite a fi responsabile de dezastrul țării şi deferirea 
lor acuzatorilor publici, spre cercetare şi instrucţie. Al 15-lea 
pe listă se afla „Profesor Nichifor Crainic, fost ministru al 
Propagandei” 283 56. Profesor Ion Petrovici, 64. ÎPS.A. 
Visarion Puiu (pentru că a acceptat să păstorească, în anii 
celui de-al doilea război mondial, populaţia ortodoxă din 
Transnistria; în august 1944, el se afla la Viena, unde 
participa la hirotonirea unui episcop ortodox pentru Croaţia şi 
a înţeles că nu se mai poate întoarce în ţară; Sinodul Bisericii 
Ortodoxe Române l-a excomunicat în 1950, în anii 


%2 Legea nr. 488 din 10 oct. 1944 privind măsurile privative de 
libertate care pot fi luate împotriva celor vinovaţi de dezastrul țării, 
în: Emil RUS, Delictul de opinie: procesul ziariştilor 1945, Ed. INST, 
Bucureşti, 2012, p. 29. 

283 Jurnalul nr. 189 din 29 ian. 1945 al Consiliului de Miniştri, în: 
Emil RUS, Delictul de opinie: procesul ziariştilor 1945, Ed. INST, 
Bucureşti, 2012, p. 42. 

stalinismului; a murit în 1964 în Franța); 
c) 21 apr. 1945 — Legea 312 privind urmărirea şi 


sancţionarea celor vinovaţi de dezastrul ţării2%; 

d) 16 mai 1945 — Actul de acuzare pentru lon Dobre 
zis Nichifor Crainic şi Stelian Popescu. Acuzatori publici: 
Constantin Vicol şi I.D.loan. „Profet mincinos, el [Nichifor 
Crainic] fuge la 23 august odată cu germanii şi ceilalți 
trădători, spre a lupta pe pământ străin, contra ţării”2%5. Fals, 
Crainic se ascundea la Sibiu, Sâmbăta de Sus, apoi prin satele 
din Transilvania, considerând o laşitate a-şi părăsi ţara; 

e) | iun. 1945 -—  Rechizitoriile  Alexandrinei 
Sidorovici şi Ion D. Ion, susţinute în cadrul şedinţei publice a 
Tribunalului Poporului: „la redeschiderea şedinţei, dl. 
preşedinte al Tribunalului a dat cuvântul d-nei acuzator 
public Alexandrina Sidorovici... analizând apoi faptele puse 
în sarcina acuzatului Nichifor Crainic, arată că acesta înainte 
de declararea războiului de agresiune împotriva Uniunii 
Sovietice, prin scris şi prin grai a luptat pentru fascism, 
pentru rasism şi împotriva ideilor democratice, timp de peste 
20 ani. A dus o campanie de otrăvire a sufletelor, mai cu 
seamă a celor tinere, deoarece ca profesor universitar avea o 
mare influenţă asupra tineretului. Un adevărat cabotin politic, 
oscilează de la legionari la cuzişti, apoi iarăşi la legionari, pe 
urmă la Antonescu şi iar la legionari, în străinătate însă, nu 
rămâne consecvent decât în lupta sa antidemocartică şi pur 
fascistă. Încă din 1933 publică în „Calendarul”, cel editează, 
articole favorabile Axei. Continuă pe aceeaşi linie în 


m Legea 312 din 21 apr. 1945 privind urmărirea şi sancţionarea 


celor vinovaţi de dezastrul țării, în: Emil RUS, Delictul de opinie: 
procesul ziariştilor 1945, Ed. INST, Bucureşti, 2012, p. 65-69. 

35 Actul de acuzare pentru Ion Dobre zis Nichifor Crainic şi Stelian 
Popescu, în: Emil RUS, Delictul de opinie: procesul ziariştilor 1945, 
Ed. INST, Bucureşti, 2012, p. 124-126. 

„Sfarâmă Piatră”, iar în „Gândirea”, revista pe care-o 
conduce de peste 20 de ani, militează pentru pregătirea 
invaziei germane în România. În calitate de ministru al 
Propagandei, în ianuarie-mai 1941, în cabinetul Antonescu, 
militează în strânsă legătură cu fascişti germani şi, prin 
călătorii dese în Germania şi Italia, leagă şi mai strâns 
legăturile lui cu Axa. Tot în calitatea lui de ministru pune la 
dispoziţie ţara întreagă unor spioni germani, care sub masca 
de gazetari erau ofiţeri, specialişti în topografie. Tot ca 
ministru al Propagandei, alcătuieşte în anul 1942 o lege cu 
caracter rasial, iar la înființarea Asociaţiei Româno-Germane, 
Crainic este numit, alături de Mihail Antonescu, în comitetul 
de direcţie. La 23 august 1944 părăseşte ţara şi se 
refugiază în Germania, cu care eram în război, punându- 
se din nou în slujba hitlerismului. [Alexandra Sidorovici] 
cere aplicarea maximului de pedeapsă şi confiscarea 
averii”2%6; 

f) 4 iunie 1945 — Hotărârea nr. 2 a Tribunalului 
Poporului în care este condamnat întregul lot al ziariştilor 
(acuzatori publici: Constantin Vicol, Ion D. Ion, Alexandra 
Sidorovici): „condamnă pe Ion Dobre zis Nichifor Crainic, 
profesor universitar, scriitor şi ziarist, cu ultimul domiciliu în 
Bucureşti, str. Polonă, nr. 28, azi dispărut, pentru crima de 
dezastrul țării, prin săvârşire de crime de război... să sufere 
pedeapsa detenţiunii grele pe viaţă şi degradaţiune civică pe 
timp de 10 ani. Ordonă confiscarea întregii averi a numitului, 
cu titlu de despăgubiri în folosul Statului, considerându-se în 
patrimoniul său şi toate bunurile înstrăinate după 22 [23] 


** Hotărârea nr. 2 din 4 iun. 1945 a Tribunalului Poporului în care 
este condamnat întregul lot al ziariştilor, în: Emil RUS, Delictul de 
opinie: procesul ziariştilor 1945, Ed. INST, Bucureşti, 2012, p. 177- 
179. 

August 1944, precum şi acelea dobândite pe numele soţiei 
sale sau al descendenților săi, după data de 6 septembrie 


1940, cu excepţia acelora ce aceştia au dobândit prin 
„5287 


succesiune 

Nichifor Crainic nu a fost fascist. I s-a pus această 
etichetă de către comunişti. În viziunea lor, după cum am 
arătat, orice naţionalist era considerat fascist, fiind un duşman 
al  internaţionalismului pe care-l  propovăduiau, ei 
considerându-se „soldaţi ai armatei internaţionale a lui Stalin, 
iar ataşamentul lor era supranaţional... acesta era un tip nou 
de fanatism politic [deoarece] problemele de credinţa 
comunistă  transcendeau orice afiliere etnică sau 
religioasă’, Românii nu avuseseră înclinații spre mişcarea 
comunistă deoarece, cu câteva mici excepții gen Lucrețiu 
Pătrăşcanu, „elita P.C.R. era formată în principal din indivizi 
cu nume ciudate şi cu accente ciudate, ceea ce a contribuit 
foarte mult la perceperea generală a P.C.R. ca fiind un partid 
străin de România”?%. Comunismul nu s-ar fi implementat în 
România fără sprijinul armatei sovietice care a stat din 1944 
până în 1958 şi a consilierilor sovietici care s-au bucurat de 
toate privilegiile posibile din 1944 până în 1964 (oficial). De 
asemenea faptul că România a fost abandonată de anglo- 
americani în mâinile lui Stalin (prin acordul de procentaj prin 
care s-au stabilit zonele de influență) a permis foarte mult 
triumful comuniştilor. Aceştia doreau pedepsirea lui Nichifor 
Crainic pentru că ştiau că era de fapt antimarxist şi 
anticomunist. Aceştia, care uneltiseră în clandestinitate 


287 Emil RUS, Delictul de opinie: procesul ziariştilor 1945, Ed. INST, 
Bucureşti, 2012, p. 241-242. 

28 Vladimir TISMĂNEANU, Stalinism pentru eternitate: o istorie 
politică a comunismului românesc, Ed. Humanitas, 2014, p. 101. 

“ Vladimir TISMĂNEANU, Stalinism pentru eternitate: o istorie 
politică a comunismului românesc... p. 102. 

împotriva poporului român şi a orânduirii politice, ascultând 
de stâpânul şi dumnezeul lor Stalin, cunoaşteau bine 
articolele sale în care atrăgea atenţia asupra pericolului 
sovietic („„Marxismul în acţiune e crima perpetuă desfăşurată 
sub lampionul de hârtie roşie al unei iluzii de fericire 
viitoare”; „Regimul criminal al Sovietelor e, fără să vrea, 
demascarea universală şi definitivă a marxismului”). Unele 
dintre criticile aduse de Nichifor Crainic marxismului şi 
Sovietelor în articolele de ziar sunau astfel: 

„=De la Karl Marx la antropofagie, iată drumul şi 
ținta practică la care duce socialismul revoluţionar! Îmi 
pare rău că nu mai am fotografiile de acum 11 ani, acele 
fotografii cu părinţi halucinaţi de foame, muşcând din 
carnea copiilor lor, spectacol fără precedent în istoria 
omenirii şi imagine reală a «paradisului terestru» pe care l- 
au creat bolşevicii. Spectacolul se repetă din nou pe 
nesfărşita stepă rusească, anulată în fabuloasa ei fertilitate 
de planurile cincianuale ale economiei marxiste. 

Dintre toate doctrinele nihiliste, imaginate de creierele 
bolnave ale tuturor epocilor, nici una nu e mai primejdioasă 
vieții, mai duşmană omului şi mai criminală decât 
marxismul, - fiindcă în marxism criminalitatea şi lipsa totală 
de umanitate se ascund sub învelișul pseudo-ştiinţific al 
materialismului istoric şi sub poleiala iluzorie şi 
seducătoare a unei fericiri materiale universale, date pe 
seama unui viitor incontrolabil. Punând această iluzie 
înaintea mulțimilor, marxismul revoluţionar a putut ucide în 
voie. 

El ucide milioane de oameni în perioada revoluţionară, 
cu scuza că terenul trebuie curăţat de clasele protivnice 
fericirii proletariatului. 

El ucide apoi în «perioada constructivă» celelalte 
milioane de oameni sub titlu de experienţă şi de organizare 

nouă a societăţii viitoare. Și cum utopia paradisului terestru 
rămâne veşnic utopie, ceea ce face acțiunea marxistă real, 
continuu şi metodic, e uciderea milioanelor de oameni după 
milioane de oameni ucişi mai înainte. Marxismul în acţiune 
e crima perpetuă desfăşurată sub lampionul de hârtie roşie 
al unei iluzii de fericire viitoare. 

Oamenii prezenţi trebuiesc ucişi pentru oamenii din 
viitor, - iată ce înseamnă în realitate marxismul 
revoluționar!  Bestializarea omului prin marxism, e o 
expresie care nu mai spune nimic. Fiindcă omul e considerat 
de marxişti mai prejos de bestie şi e coborât mai prejos de 
ea. Bestiile de aceeaşi speță nu se devorează între ele. Dar 
oamenii paradisului marxist au ajuns antropofagi 790; 

„Printr-o imensă publicitate a marxismului, s-a creat 
superstiția universală că proletariatul nu poate fi fericit 
decât realizând marxismul în forme politice. S-o spunem de 
la început: marxismul nu e numai cea mai barbară, dar cea 
mai criminală doctrină din câte a formulat mintea 
gânditoare. Societatea, care e alcătuită din variate categorii 
de oameni, ce îndeplinesc funcţii deosebite, ce se întregesc 
unele pe altele, e redusă de Karl Marx la proletariat. Pentru 
el, tot ce e esenţă bună în omenire o întrupează proletariatul 
industrial mondial. Tot ce e viciu, răutate, barbarie, 
monstruozitate, e dat pe socoteala celorlalte categorii 
sociale neproletare. Toate aceste categorii sociale vor trebui 
să dispară ca să facă loc proletariatului mondial. Cum să 
dispară? Prin revoluţie! Prin revoluţia mondială dezlănţuită 
de proletariatul organizat. Adică: prin masacrul universal. 

Prin acest masacru universal, proletariatul îşi va 
institui dictatura lui şi va realiza paradisul terestru al 
tuturor flămânzilor care vor avea ce mânca după ce vor fi 


20 Nichifor CRAINIC, De la Marx la antropofagie, în: ziarul 
Calendarul, anul II, nr. 428, miercuri 26 iul. 1933, p. 1. 

ucis pe toți «bogaţii», pe toți «burghezii», pe toți 
«duşmanii». Religie creştină, cultură, stat naţional, patrie, - 
totul trebuie ars în pârjolul revoluţiei pentru a face loc 
republicei mondiale a proletariatului. 

Pentru a ajunge la acest ideal de sânge, lucrătorii 
trebuiesc organizaţi, îndoctrinaţi, asmuţiţi perpetuu şi 
perpetuu preparaţi pentru crima revoluționară. Când Marx 
şi Engels au lansat faimosul manifest comunist de la 1848: 
«Lucrători din toată lumea, uniţi-vă!», - ei au rostit cel mai 
criminal îndemn la asasinatul în masă, din câte au răsunat 
în istoria omenească. Căci manifestul acesta însemna: 
Lucrători mondiali,  distrugeţi-vă  patriile, — distrugeţi 
monarhiile,  distrugeți creştinismul,  distrugeţi cultura, 
masacrați restul omenirii ca să fiţi fericiţi! [...] 

Regimul criminal al Sovietelor e, fără să vrea, 
demascarea universală şi definitivă a marxismului. S-a ucis 
țarul pentru ca Leon Trotzky să încerce a-i lua locul; s-a 
ucis creştinismul pentru ca Zinoview să-şi poată face 
mendrele la Moscova; s-au nimicit milioane de ruşi pentru 
ca Litvinow, fost dentist la Londra, să devină arbitru în 
relaţiile diplomatice ale Europei. 

Asta e fericirea proletariatului? Asta e dictatura 
proletariatului, care a devenit o turmă subumană terorizată 
de cea mai cruntă tiranie din câte a cunoscut istoria? 

Datoria elementară a statului român e ca, făcând o 
politică umană şi românească faţă de muncitori, să 
procedeze la dezintoxicarea sufletului lor de otrava ucigaşă 
a marxismului!" 


Toate aceste articole fuseseră publicate încă din anul 
1932, când Nichifor Crainic înființase propriul său ziar 


%! Nichifor CRAINIC, Marxismul, fericirea muncitorilor?, în: ziarul 
Calendarul, anul II, nr. 355, joi 27 apr. 1933, p. 1. 

intitulat „Calendarul”, care devenit a treia gazetă de tiraj din 
țară: („Am ţinut să realizez un ziar creştin fără ajutorul 


Bisericii şi am izbutit 


33292) 


„La 24 ianuarie 1932, am întemeiat ziarul meu 
«Calendarul»,  subintitulat «ziarul tuturor categoriilor 
sociale». Funcţiunile organice ale societăţii — ziceam eu 
atunci — sunt meseriile şi profesiunile. Societatea nu se 
poate îmbunătăţi decât îmbunătăţind aceste organe ale ei. 
Am combătut plutocraţia, demonstrând zilnic, printr-o 
«casetă» din pagina primă, intitulată «Pentru [...] vieții», 
care speculează [...]. 

Printre altele, am făcut o lungă campanie documentată 
împotriva  cartelului zahărului, am antrenat întregul 
parlament, care a legiferat prețul acestui aliment de la 33 lei 
kg la 22. A fost mândria mea ca ziarist. 

Pentru aceste campanii, C. Argetoianu, ministrul de 
Interne, mi-a suprimat ziarul şi m-a numit «bolşevic», în 
Senat. 

Reapărând, după căderea lui, am combătut printr-o 
serie de articole, camarila afaceristă a regelui. Dar în 
toamna lui 1933, am atacat chiar pe rege şi pe concubina 
lui, Elena Lupescu, într-ul articol violent, în urma căruia, 
regele mi-a suprimat ziarul. N-am mai avut voie să mai fac 
ziaristică atâta timp cât a domnit el. 

Ziarul simpatiza cu Mussolini pentru realizările lui 
constructive, care uimeau lumea. Atunci, în 1932 şi 33, nu 
era vorba de niciun război. 

Am susținut Societatea Naţiunilor, spre deosebire de 
toți naționaliștii. 

Și fiindcă Germania hitleristă agita revizuirea 
tratatelor de pace am preconizat colaborarea economică cu 
ea, după o formulă stabilită în prealabil cu Nicolae 


*2 Nichifor CRAINIC, Zile albe, zile negre. Memorii, vol. L..., p. 271. 

Titulescu, ministru de externe şi preşedinte al Societăţii 
Naţiunilor. Colaborarea economică era recomandată chiar 
de pactul general. Aceasta mă deosebea total de naționaliștii 
de la noi, care voiau ieşirea din Societatea Naţiunilor şi 
alianța cu Germania. 

Cu un cuvânt, în politica externă am susținut punctul de 
vedere al lui Nicolae Titulescu, cum foarte bine ştie fostul 
său colaborator, Pavel Rădulescu. 

În anii 1936-38, am colaborat la revista politică 
«Sfarmă-Piatrăy, condusă de Al. Gregorian, cu articole ce 


combăteau Garda de Fier, cuzismul şi articole culturale. În 
politica externă am susținut pe Nicolae Titulescu. 

N-am fost fascist, fiindcă nu admiteam partidul unic 
dictatorial. Credeam într-un parlament profesional, din 
sânul căruia să se formeze guvernul, cum arată lucrarea 
mea «Programul Statului Etnografic» 25293, 

„În 1932 am întemeiat ziarul «Calendarul», pe 
socoteala mea. lată geneza lui: un bătrân inginer S. Zamfir 
Christodorescu, naşul copilei mele şi ca un al doilea părinte 
al meu, mi-a pus la dispoziție suma de 7 (şapte) milioane. 
Cunoştea suferința mea morală, pricinuită de moravurile 
celor cu care colaborasem până atunci. Nu mi-a impus nicio 
idee ci mi-a cerut o singură condiţie, care ştia că-mi place: 
ziarul să spună purul adevăr. Şi l-a spus pentru epoca de 
atunci încât văd că lumea nu l-a uitat nici azi! Nu l-a uitat 
dar îl califică cu totul inexact. «Calendarul» a apărut numai 
doi ani, spaţiu în care a suferit o suprimare, o suspendare şi 


A RAA : sia ea 094 
apoi o ultimă suprimare definitivă. 


Ziarul lui Nichifor Crainic fusese apreciat de clerul 
ortodox: „în ce ne priveşte pe noi pe cler - şi Biserica 


23 ACNSAS (SIE), dosar 3722, vol. 1, f. 174-178. 
4 ACNSAS, Fond Penal, dosar 13206, vol. 2, f. 508. 

îndeobşte — suntem bucuroşi în a constata că acest ziar şi-a 
impus şi a izbutit să fie un adevărat amvon pentru problema 
noastră religioasă şi pentru moralizarea vieţii de obşte”?%5. 

Nichifor Crainic s-a remarcat mai ales prin activitatea 
de la revista Gândirea, ce reunea o mare parte din 
intelectualitatea vremii, pe care a condus-o şi al cărei mentor 
a fost între anii 1928-1944, fiind iniţiatorul curentului 
gândirist, axat pe teologie ortodoxă, spirit autohton şi 
naționalism sub aspect creştin: 

„în acest sens am redactat timp de 23 ani, cu 
sacrificii pe care numai Dumnezeu le ştie, revista 
literară Gândirea. Ea a vrut să creeze în România o 
literatură creştină şi cred că în parte a reuşit prin cele 
câteva sute de cărţi, trecute mai întâi prin paginile ei. 

N-a fost o revistă exclusivistă cum s-a afirmat. 
Colaboratorii ei permananţi aparțineau celor mai 
variate formaţii politice sau niciuneia. Singura condiție 
era ca literatura prezentată, dacă nu era religioasă, să 
nu fi fost cel puţin antireligioasă sau pornografică. Nu 
era nici rasistă, cum i s-a zis, pentru că un Tudor 
Vianu, evreu creştin, era colaborator permanent. H. St. 
Streitman colaborator oricând voia, M. Mircea, Ştefan 
şi alți evrei, al căror scris se potrivea cu spiritul 


sgos 3296 
revistei. 


Nichifor Crainic nu a fost agent al hitlerismului cum 
căutau să arate comuniştii tocmai pentru a justifica aruncarea 
lui în temniţă. Serviciile secrete ştiau că Nichifor Crainic s-a 
opus propagandei naziste germane şi de aceea a plecat din 
Partidul Naţional-Creştin: „NOTĂ 16 septembrie 1936] în 


2% Pr. p. Partenie, preşedintele clerului ortodox în: ziarul Calendarul, 


anul II, nr. 360, joi 4 mai 1933, p. 1. 
2 ACNSAS, Fond Penal, dosar 13206, vol. 2, f. 508. 

cercurile naţionaliste se spune că demiterea prof. Nichifor 
Crainic din Partidul Naţional Creştin a fost determinată mai 
ales de  neînţelegerea ivită între acesta şi forurile 
conducătoare ale Partidului Naţional Creştin, în ceea ce 
priveşte orientarea politică externă a României. 

Prof. Crainic - spun cercurile de mai sus — s-ar fi opus 
influenţei directe exercitate de propaganda germană în 
conducerea; partidului, insistând ca mişcarea naţional-creştină 
să-şi păstreze complecta independenţă şi să activeze numai 
potrivit cu interesele naţionale. 

Această atitudine intransigentă ar fi determinat 
excluderea prof. Nichifor Crainic, care intenţionează — afirmă 
aceleaşi cercuri — să întreprindă o acţiune personală şi să 
divulge prin presă legăturile ce ar exista între unii din 
conducătorii Partidului Naţional Creştin şi anumiţi emisari ai 
propagandei germane”. De asemenea, a combătut rasismul 
nazist în cursul său de mistică germană, care circula 
litografiat printre studenţi: 

„La proces mi S-a spus că sunt rasist şi hitlerist. 
Răspund aici şi rog mult, dacă se poate, să se ia în 
consideraţie: sunt, pe cât ştiu, singurul om din țară, 
care am atacat în esenţa ei teoria rasistă germană. E 
un Studiu al meu, documentat cu multe lecturi, intitulat 
«Rasă şi religie», aflător în cartea «Puncte cardinale în 
haos». Studiul are 30 de pagini. Arăt acolo care e 
geneza doctrinară, a absurdităţilor susținute de Alfred 
Rosenberg, în cartea «Mitul al 20-lea», socotită ca 
evanghelia rasismului hitlerist şi ce consecințe funeste 
ar avea o astfel de teorie. Studiul se încheie chiar cu 
expresia că această teorie e o nebunie. 


27 ACNSAS, fond Penal, dosar 13206, vol. 2, f. 60. 

Aceeaşi categorică respingere a rasismului 


hitlerist se găseşte în prima prelegere din cursul meu 
universitar litografiat «Magistrul Eckart şi şcoala sa». 
Prelegerea e o largă expunere a evoluției acestei idei în 
cultura germană, până la absurditățile lui Rosenberg şi 
respingerea ei. Acest curs l-am susținut chiar în toiul 
războiului, când germanii erau în România. Am spus 
mai sus motivele pentru care am scris în vederea unei 
apropieri de Germania acum 15 ani, dar niciodată în 
scrisul meu nu se va găsi însuşirea vreunui punct din 
absurditățile doctrinei rasiale germane, pe care o 
cunoşteam foarte bine. A fost totuşi cu putință ca pentru 


s »298 
aceasta să fiu condamnat. 


Nichifor Crainic nu a fost antisemit, ci a crezut în 
formula lansată de marele istoric Nicolae Iorga, „România a 
românilor, a tuturor românilor şi numai a românilor” 
(strigătul de luptă al generației de aur a războiului şi a Marii 
Uniri de la 1918); însă se ştie că acuzatorul său public, în 
procesul din 1945, a fost comunista evreică Alexandrina 
Sidorovici (1906-2000), cea care l-a trimis la detenţie pe 
viaţă cu confiscarea întregii averi. Trebuie spus că „în afară 
de primul lider al partidului [Comunist din România], 
muncitorul Gheorghe Cristescu, nici un alt secretar general 
până la Gheorghiu-Dej nu a fost de origine română." 

Nichifor Crainic se apăra: „eu n-am scris nicio carte 
antisemită, niciun articol antisemit, niciun discurs antisemit 
n-am rostit. Să nu ne jucăm cu cuvintele. M-am ocupat de 
problema evreiască la noi, atunci când a devenit la ordinea 


2% Declaraţie [31 Mai 1947, după ce se predase autorităţilor], în: 


ACNSAS, fond Penal, dosar 13206, vol. 2, f. 522. 
* Vladimir TISMĂNEANU, Stalinism pentru eternitate: o istorie 
politică a comunismului românesc... p. 47. 

| zilei. Şi am găsit că soluţia cea mai raţională pentru 
împăcarea spiritelor de atunci ar fi fost numărul 
proporțional în toate profesiunile. E clar în scrierea mea 
Programul Statului Etnocratic. De la această soluție până 
la negarea însuşirilor poporului evreu, până la expedierea 
lor în Madagascar" sau până la exterminarea lui în masă e 
o distanţă ca de la pământ la cer. N-am scris niciun articol 
violent contra lor, dar am condamnat totdeauna ca scriitor 
naționalist, violențele la care au fost supuşi. Dovezi sunt 
multe în articolele mele. Mi-am bătut joc de soluţia cuzistă 
cu exproprierea urbană, iar când aceasta totuşi s-a făcut de 
Antonescu, am refuzat categoric să beneficiez de bunurile 
lor câştigate prin muncă. Era un lucru josnic şi imoral. N- 
am aprobat niciodată lagărele şi cu atât mai puţin 
execuțiile. La Bucureşti se auzea vag despre aceste lucruri, 
dar numai posibiliatea lor e de natură să revolte pe un om 
cu inimă omenească. Eu am vizat un stat în care «legea lui 
Hristos să fie legea statului», după cum am scris de zeci de 
ori, şi toate problemele pe care le-am atins le-am raportat la 
acest principiu de morală creştină. Am scris de nenumărate 
ori: «Există evrei buni şi evrei răi, cum există români buni şi 
români răi». Aceasta nu e atitudine de antisemit... În viața 
practică iată atitudinea mea faţă de evrei: am avut 
colaboratori evrei la toate publicaţiile pe care le-am condus. 
Am botezat evrei şi am criticat Biserica Ortodoxă, când a 
îngăduit ca ministerul să le interzică accesul la creştinism. 
Eu cu soția mea, moartă azi, am sprijinit, am ajutat, am 
ocrotit timp de 25 ani, familia bătrânului şi modestului 
scriitor evreu Solomon Segall, care trăieşte. Când nu avea 
bani, soția mea făcea colecte pentru ei printre prieteni şi 


3% Această propunere îi aparţinea lui A. C. Cuza: „pentru că 
Madagascarul este o insulă. Şi-i vom putea supraveghea mai uşor pe 
jidani să nu mai iasa din hotarele ei”. 

umbla pe la autorităţi să-i plaseze scrierile modeste. 25 de 
ani, soția mea, doctoriţă, le-a dat asistență medicală şi 
medicamente gratuite acestor doi bătrâni. Ei o numeau 
îngerul lor păzitor. Ca să le asigurăm bătrâneţea am 
intervenit stăruitor la Casa de Pensii a Scriitorilor şi a fost 
anchetat între pensionari. În perioada terorii, ajungând eu 
preşedintele acestei Case, i-am salvat pensia lui şi a 
poetului A. Toma, singurii evrei pensionari pe atunci — cu 
toată rezistența ce mi se făcea de la Ministerul Muncii. 
Chemaţi pe aceşti oameni să vă vorbească de antisemitismul 
nostru. Oricine a apelat la mine în această tristă perioadă 
de teroare, am cătat să-l ajut şi, când n-am putut, să-l 
mângâi şi să-l îmbărbătez cel puţin. Actualul deputat 
socialist C. Linden a avut în vremea teroarei dificultăţi cu 
poliția, fiind reclamat că e evreu. Eu l-am luat pe garanţia 
mea, dând o declaraţie scrisă şi subscrisă de mine, 
adăugând totodată că nu trebuie să abuzăm şi să cădem în 
excese, folosindu-ne de greaua situaţie pe care o aveau 
evreii. 

Redacţia revistei mele «Gândirea» ocupa o jumătate de 
apartament în str. Domnița Anastasie nr. 16. Cealaltă 
jumătate era ocupată de câțiva ani şi cred şi acum de 
familia bijutierului evreu Solomon, a cărui soacră se 
numeşte Doamna Berciu. Am conlocuit în cele mai bune 
raporturi toată vremea. N-aveau voie să aibă telefon şi le- 
am pus telefonul redacţiei la dispoziţie, gratuit, fireşte, 
făcându-le orice înlesnire mi-au cerut. Când au început 
bombardamentele, le-am dat cheie şi le-am pus la dispoziţie 
toată redacția. Doamna Berciu invita să doarmă acolo evrei 
refugiaţi din provincie, unde teroarea era mai mare. 
Dormeau pe canapea, în fotolii, pe birouri şi pe jos, 
ocupând amândouă camerele mele. Astfel redacția 
«Gândirii» era noaptea azil pentru refugiații evrei. Ce 
antisemit convins ar fi făcut acest lucru şi încă într-o vreme 

de teroare, când el însuşi ar fi fost responsabil în fața 
autorităţilor? Când într-o şedinţă intimă, Academia Română 
a pus cazul profesorului Tudor Vianu, membru 
corespondent, eu am fost acela care l-a apărat, şi faptul că 
| era redactor permanent la Gândirea a fost hotărâtor pentru 
stingerea cazului lui. În adăpostul blocului unde locuiam, 
str. Vasile Conta 5, evreii erau adesea molestaţi. Totdeauna 
le-am luat apărarea. Într-un conflict de acesta am cunoscut 
pe dentistul Bernhardt care locuieşte în acelaşi bloc, la 
etajul 8. Are un copil de toată frumuseţea pe care îl 
admiram văzându-l în cărucior, la plimbare. Când se da 
alarma, ascensorul nu mai funcționa, aşa că era un chin să 
cobori cu copilaşul în braţe şi încă două la subsol. Doamna 
Bernhardt, avocată exclusă din barou pe atunci, m-a rugat 
să intervin la Prefectura Poliţiei pentru a obține un permis 
să părăsească oraşul. Căci evreii n-aveau voie să-l 
părăsească. Mi-a spus că a avut acest curaj fiindcă a 
îndemnat-o doamna Berciu de lângă redacția mea. Am 
intervenit chiar la prefectul poliţiei, care m-a refuzat net. 
Atunci am decis pe d. Bernhardt să-şi trimită soţia şi copilul 
afară din oraş fără autorizaţie. Ceea ce a şi făcut. Eu eram 
singur acasă, familia mea fiind evacuată şi locuiam la 
primul etaj. L-am invitat pe d. Bernhardt să doarmă la 
mine, fiindu-i astfel mult mai scurt coborătul la adăpost. 
După 23 august se zvonise că nemţii din Balcani ar veni să 
ocupe capitala. D. Bernhardt se temea şi l-am asigurat că 
într-un cat eventual îl voi lua cu câți prieteni va voi în casa 
mea pentru a-i salva. Cazurile sunt multe, dar mă opresc 
aici. E suficient pentru a se vedea că n-am fost sălbatic, ci 
un ins care şi în scris şi în viaţă am procedat după [...] 


ai : s „301 
creştinismului, pe care îl profesez. z 


301 Declaraţie [31 Mai 1947, după ce se predase autorităților], în: 


ACNSAS, fond Penal, dosar 13206, vol. 2, f. 522-524. 

Părintele Paulin Lecca (1914-1996), care-l cunoscuse 
personal pe Nichifor Crainic, evoca într-un interviu din 1991 
câteva situaţii din care reiese iubirea aproapelui de orice 
naţionalitate practicată de Crainic în întâmplările concrete 
ale vieții şi că atacurile la adresa maestrului veneau de pe 
urma semnalelor de alarmă pe care acesta le trăgea prin 
articolele şi conferințele sale: 

„referitor la dl. profesor Nichifor Crainic, pot să afirm 
că l-am cunoscut personal. Venind la Chişinău să ţină o 
conferință în fața studenţilor, a văzut articolul meu din 
ziarul local despre curentul gândirist, m-a căutat, m-a 
felicitat, şi de atunci am rămas prieteni. La conferință au 
venit foarte mulți intelectuali şi studenţi, a fost şi un grup de 
legionari — care atunci când dl. profesor a vrut să înceapă 
conferința, au început să cânte «Ştefan, Ștefan, domn cel 
Mare» pentru ca să-l intimideze. Îmi aduc aminte conferinţa 
a durat două ore şi dl. profesor cu vocea lui de bariton, a 
trecut peste bruiajul legionarilor. Când s-a terminat 
conferința, dl. profesor Crainic, însoţit de mine şi de 
profesorul de teologie I. Gh. Savin, s-a întâlnit cu o fetiță 
sărac îmbrăcată, care i-a cerut bani. Domnul profesor Savin 
a zis să nu-i dea nici un leu, pentru că este jidancă 
[evreică]. Însă dl. Crainic i-a dăruit 100 lei (sumă mare 
pentru vremea aceea), zicând că suferința nu cunoaşte 
naționalitate. 

De la Chişinău, Nichifor Crainic a plecat spre o altă 
localitate din Basarabia ca să ţină o conferință pentru 
studenţi şi intelectuali. În autobuz era însoțit de studenţi 
care îl jigneau pe un controlor de naţionalitate evreiască. 
Participând la această scenă, Nichifor Crainic a vorbit pe 
tot parcursul drumului cu tânărul evreu în limba germană, 
şi le-a spus studenţilor că nu se cuvine ca un român şi un 

creştin să ponegrească şi să jignească pe cineva, chiar dacă 
nu este de un sânge cu noi. 

De asemenea, atunci când era în închisoare s-a 
întâmplat ca să fie în celulă cu câțiva legionari cu studii 
ieftine, care-l jigneau şi-l umileau tot timpul, iar el le primea 
pe toate cu răbdare şi smerenie sfântă... 

Este adevărat că N. Crainic a avut multe acuzaţii 
împotrivă, dar acestea nu sunt temeinice şi nici adevărate. 
De pildă catolicii, pentru că N. Crainic le dezvăluia 
inovațiile din teologie şi influența nefastă în Ardeal, din 
invidie şi din ură, ziceau că a deflorat 2000 de fecioare. 
Evreii, pentru faptul că N. Crainic le demasca abuzurile ce 
le făceau la noi în politică, în comerţ şi industrie... îl 
socoteau legionar. Toate aceste acuzaţii i le aduceau pentru 


E ea şi. S02 
că adevărul întotdeauna supără. 


Părintele Arsenie Boca îl ascunde pe Nichifor 
Crainic la Mănăstirea Brâncoveanu 

1944. Toamna. Nichifor Crainic se afla în Sibiu. 
Auzind că este căutat şi citind campaniile orchestrate 
împotriva sa în presă, s-a ascuns pentru o vreme la finul său, 
teologul Emilian Vasilescu, care-i fusese asistent la 
Facultatea de Teologie“, apoi Părintele Arsenie Boca l-a 
adăpostit la M-rea Brâncoveanu Sâmbăta de Sus. Crainic a 
susţinut într-o declaraţie din 1947 că a stat la M-rea 
Brâncoveanu în primăvara lui 1945 (6 mar. - 4 apr.), însă 
Părintele Arsenie susţine că el a stat din octombrie/noiembrie 
1944 până în primăvară. Fostul frate de mănăstire de la 


S y PRI pa sit im NE i ; , 
Nichifor Crainic şi Mişcarea gândiristă, interviu cu pr. Paulin 


Lecca (de Cornel Toma), în: Revista Gândirea, serie nouă, an 1, nr. 1, 
Sibiu, dec. 1991, p. 8. 
*% ACNSAS, fond Informativ, dosar 203645, vol. 1, f. 46. 

Sâmbăta, Langa loan a declarat că Nichifor Crainic a stat din 
noiembrie până în martie. De asemenea în memoriile sale, 
Crainic susţine că a fost la Sâmbăta şi în luna februarie. De 
fapt, Crainic a încercat să declare o perioadă cât mai scurtă 
tocmai pentru a-l proteja pe Părintele Arsenie şi pe cei care l- 
au ajutat: 

Întrebare [Lt. Antila Nicolae]: Relatează împrejurările 
în care NICHIFOR CRAINIC a devenit fugar, urmărit de 
organele de stat şi cu ce l-ai sprijinit în situaţia lui de fugar? 

Răspuns [Arsenie Boca]: În anul 1944 înspre toamnă, 
am mers la Sibiu la Mitropolie şi cu această ocazie am mers 
şi la prof. STĂNILOAE DUMITRU. În discuţiile purtate cu 
prof. STĂNILOAE, am aflat că prof. NICHIFOR CRAINIC 
se găseşte în Sibiu. Prof. STĂNILOAE ne-a spus că 
NICHIFOR CRAINIC este fugar: urmărit de organele de stat 
pentru faptul că a desfășurat activitate fascistă legionară. Ne- 
a precizat că stă ascuns şi că îi cunoaşte strada. Eu i-am spus 
prof. STĂNILOAE să mergem să-l vedem, lucru pe care l- 
am şi făcut. Astfel că am mers la ascunzătoarea lui, unde 
găzduia. Nu cunosc numele familiei unde găzduia şi nu 
cunosc nici strada şi nici numărul. 

La prima vizită pe care i-am făcut-o fiind însoţit de 
prof. STĂNILOAE, el şi-a mărturisit situaţia lui de fugar, 
apoi ne-a spus că se ocupă cu poezii pe care le compune el şi 
ne-a înfăţişat câteva probleme familiale în legătură cu soţia 
sa. 

L-am vizitat de mai multe ori. O dată sau de două ori l- 
am vizitat împreună cu prof. STĂNILOAE, iar restul de 
vizite i le-am făcut singur. Atunci când mergeam în vizită pe 
la el, îi duceam şi alimente ca zahăr etc. 

Îmi amintesc că, cu prilejul unei vizite am găsit la 
CRAINIC pe o fată care de asemenea îi adusese alimente şi 
pe care el mi-a recomandat-o cu numele de MARIA 

ROMAN, că este legionară şi cu acest prilej ne-a spus că 
numai în legionari mai are încredere întrucât sunt singurii 
care mai pot să se organizeze. Despre MARIA ROMAN nu 
cunosc alte date. 

La alte vizite făcute de mine, CRAINIC şi-a manifestat 
dorinţa că ar vrea să se mute, întrucât în situaţia în care se 
găseşte el a fost părăsit de prieteni, s-a referit la mitropolitul 
BĂLAN, spunându-mi că nici mitropolitul nu mai vrea să-i 
păstreze lucrurile, ci le-a dat lui VASILESCU EMILIAN, 

j finul lui — se referea la diferite acte, îmbrăcăminte şi unele 
obiecte de valoare pe care mitropolitul le ținuse într-un 
rezervor de păcură neîntrebuinţat. 

Văzându-i dorinţa lui de a se muta, am mers la familia 
BRAŞCA DUMITRU din Sibiu pe care-l cunoşteam întrucât 
îi curtam fata cu care intenţionam să mă căsătoresc“ [când 
era student la Academia Teologică din Sibiu, n.n]. Lui 
BRAȘCA i-am înfăţişat situaţia profesorului meu CRAINIC, 
spunându-i că este fugar şi urmărit de organele de stat pentru 
activitate politică şi l-am rugat să-l găzduiască, însă 
BRAȘCA ne-a arătat că nu-l poate găzdui deoarece nu are 
loc. BRAȘCA nu-l cunoştea pe Crainic. 

Negăsindu-i loc unde să găzduiască în Sibiu, eu m-am 
hotărât să-l ascund de organele de stat la Mănăstirea 
Sâmbăta de Sus, unde eu eram preot, însă fără ştirea 
mitropolitului BĂLAN întrucât îl ştiam pe CRAINIC prieten 
cu BĂLAN, ţinând seama că mitropolitul îi finanţează în 
parte apariţia revistei «Gândirea», la care e redactor 
CRAINIC, şi că peste tot îi este prieten - şi mitropolitul 
BĂLAN nu are să se supere dacă eu ascund pe CRAINIC la 
Mănăstirea Sâmbăta de Sus. 


304 Este singurul loc unde apare mărturia Părintelui Arsenie Boca 
despre intenţia sa de a se căsători, în timpul studenţiei de la Sibiu 
(1929-1933). 

I-am adus la cunoştinţă lui CRAINIC hotărârea mea de 
a-l ascunde la Mănăstirea Sâmbăta de Sus. El fiind de acord, 
am fixat cu el ziua, ora şi trenul cu care trebuie să vină până 
în comuna Arpaşu de Jos, Raion Făgăraş, unde eu trebuia să- 
l aştept. În ziua hotărâtă, eu am mers în comuna Arpaş, am 
luat o căruță a unui cetăţean, al cărui nume nu mi-l mai 
amintesc, şi am mers în gară. Acest lucru s-a petrecut prin 
luna octombrie/noiembrie 1944. La ora fixată a venit cu 
trenul din Sibiu neînsoţit de nimeni. 

Am luat bagajele pe care le avea şi am urcat în căruţă şi 
am mers la mănăstire. Bagajele lui erau: o casetă de metal 
mărimea 30x20x10, un costum de haine (uniformă primită 
cu ocazia conferirii titlului de «Dr. Honoris Causa» [5 nov. 
1940] al Universităţii din Viena) şi un vălăluc de acte. 

Ajuns la mănăstire a stat ascuns câteva zile într-o 
cameră a bibliotecii vechi, însă nefiind bun acest loc, l-am 
mutat într-o casă care era construită în jurul mănăstirii şi 
care aparținea unei cetăţene din Făgăraş, cu numele de 
VASU, soția lui DĂNILĂ VASU din Făgăraş, care în 
prezent e decedat. 

Pentru a-l ascunde în această casă eu personal am mers 
la domna VASU, i-am explicat situaţia în care se găseşte 
CRAINIC -— că este fugar, urmărit de organele de stat-şi i-am 
cerut să-l găzduiască. A acceptat acest lucru, astfel că 
fugarul CRAINIC a fost găzduit în casa doamnei VASU, la 
o familie de maghiari, IANY ANDREI, care locuiau în casă. 

În această casă a fost ascuns până prin luna decembrie- 
ianuarie 1944/1945. Făcându-se frig l-am luat pe CRAINIC 
de acolo şi l-am ascuns în camera de oaspeţi a mitropolitului 
BĂLAN unde a stat până prin luna februarie-martie 1945, 
când a plecat de la mănăstire. 

Despre faptul că legionarul [acest cuvânt este probabil 
intercalat de ofiţerul care nota] CRAINIC este ascuns la 
mănăstire au ştiut următorii — preotul SERAFIM POPESCU, 

preotul ŞORTAN VASILE care în prezent e medic la Cluj şi 
prof. de teologie din Sibiu, NICOLAE MLADIN. 

Tot timpul cât a stat ascuns la mănăstire i-am purtat 
de grijă (s.n.). În acest timp a fost vizitat de MARIOARA 
ROMAN în care el avea încredere şi care-l vizitase, 
purtându-i de grijă şi în timpul cât a stat ascuns la Sibiu. 
Ultima dată am văzut-o pe această fată în anul 1951 la U.M. 
nr. 2 Cernavodă [Canalul Dunăre-Marea-Neagră]. 

Prin luna noiembrie — decembrie 1944, eu împreună cu 
fratele ION LANGA, originar din com. Jibert, Raion 
Făgăraş, am ascuns în podul casei călugărilor, cam deasupra 
camerei unde se găsea biblioteca veche, am ascuns lucrurile 
care au aparţinut lui NICHIFOR CRAINIC“. Ele se găsesc 


305 Căpitanii de Securitate, Jora Alexandru din Timişoara şi Balaban 
Gheorghe din oraşul „Stalin”, în data de 2 noiembrie 1955, realizează 
la M-rea Sâmbăta de Sus o percheziţie în urma celor declarate de 
Părintele Arsenie Boca în Procesul Verbal de Interogatoriu din 3 
octombrie 1955 privind ascunderea unor lucruri ce aparținuseră lui 
Nichifor Crainic. Aceştia descoperă în „podul chiliilor” următoarele 
obiecte: paşapoarte pe numele lui Nichifor Crainic, 30 cărți poştale, 9 
scrisori, manuscris „Actul de Constituire şi Programul Partidului 
Naţional Creştin”, o diplomă pe numele lui Nichifor Crainic, 21 de 
broşuri „Un neam, o viaţă, un avânt!”, 3 exemplare din lucrarea „Este 
primatul lui Petru un privilegiu de drept divin după Noul Testament, 3 
exemplare „Biserica Neamului şi drepturile ei”, 2 exemplare 
„Ortodoxie şi Etnocraţie”, un exemplar „Puncte cardinale în haos”, 
un exemplar „Nostalgia Paradisului”, un exemplar „Comunism şi 
creştinism”, „Creştinismul şi gândirea contemporană”, un caiet-atlas 
„Istoria românilor”, „Materialismul economic”, 5 telegrame, diferite 
fotografii, diferite notițe şi însemnări, cartea „Cuvântare către națiunea 
germană” (ACNSAS, fond Penal, dosar 1659, vol. 9, f. 9) În data de 
10 octombrie 1955, are loc o nouă percheziţie în podul locuinţei 
călugărilor, când se descoperă lucrările: „Programul Statului 
Etnocratic”, „Cuvinte de credință românească”, „Gândirismul”, 
„Ortodoxie şi cultură”, „Cele patru patimi”, iar în podul clădirii 
mitropolitului următoarele lucrăti: „Apologeţi creştini”, „Germania şi 
Italia”, „Tainele Protocoalelor Înţelepţilor Sionului”, „Comunitarism 
şi comunism”, „Metafizică? etc. Pe spatele Procesului Verbal de 


245 


şi în prezent ascunse între tavan şi podeaua pusă deasupra 
grinzilor şi acoperită cu pământ. 

Despre lucrurile ascunse, am cunoştinţă eu şi cu ION 
LANGA care în prezent ar putea fi găsit ca muncitor la o 
întreprindere în orașul STALIN, com. CODLEA. 

NICHIFOR CRAINIC în timpul cât stătea ascuns în 
camera de oaspeţi a mitropolitului BĂLAN se ocupa cu 
cititul propriilor lui cărți — în special cărţi politice - şi îmi 
spunea că se pregăteşte de proces, gândindu-se că va fi prins. 
În luna februarie — martie 1945, nemaivoind să rămână 
ascuns la mănăstire s-a înţeles cu ŞORTAN VASILE să-l 
găzduiască la el acasă în com. Blăjenii de Sus, Raion Brad. 
ŞORTAN VASILE a acceptat şi într-o zi CRAINIC a plecat 
de la mănăstire, îmbrăcat într-o dulamă (haină) preoțească pe 
care i-am dat-o, împreună cu ȘORTAN VASILE, în com. 
Blăjenii de Sus, unde a stat ascuns la părinţii lui ŞORTAN. 

La părinţii lui ŞORTAN VASILE, după câte îmi 
amintesc, a stat ascuns cam un an de zile după care s-a mutat 
înspre Târgul Mureş - comuna nu o cunosc - şi a stat ascuns 
la un fost elev al lui de la Facultatea de Teologie din 
Bucureşti şi anume la preotul SĂMĂRGHIȚAN, numele 
celălalt nu-l cunosc. Nu ştiu cât a stat ascuns la acest preot 
însă am auzit că la acest preot a fost identificat şi arestat de 
organele de stat. 

Preotul SĂMĂRGHIŢAN a fost şi el arestat şi 
condamnat la 4 ani de închisoare, iar în prezent cred că se 
găseşte tot preot în comuna sa natală. 

Precizez că începând din luna februarie sau martie 
1945, de când NICHIFOR CRAINIC a plecat de la 
Mănăstirea «Sâmbăta de Sus» nu am mai avut niciun fel de 


Percheziţie stă scris: „Toate cărţile au fot distruse prin ardere” 
(ACNSAS, fond Penal, dosar 1659, vol. 9, f. 11). 

legătură cu apars 


Redăm mai jos şi varianta (interogatoriu 25 oct. 1955) 
lui Langa loan (n. 2 iun. 1924, Jibert-Rupea, Braşov; d. - ), 
care era la mănăstire în perioada când a fost ascuns Crainic. 
Aflăm cum era văzut Nichifor Crainic de cei de la mănăstire: 

„Pe preotul călugăr BOCA ZIAN ARSENIE l-am 
cunoscut în primăvara anului 1944, dată la care eu am intrat 
ca frate de mănăstire la Mănăstirea Brâncoveanu din comuna 
Sâmbăta de Sus... Ţin să precizez un lucru că în toamna 
anului 1944 prin luna noiembrie a venit la noi la mănăstire o 
persoană care ne-a fost prezentată de către călugăru[l] Boca 
Arsenie şi care spunea c[ se numeşte fratele IOAN pe care 
am auzit ulterior că îl cheamă NICHIFOR CRAINIC, despre 
care am aflat că avea studii superioare însă nu pot să 
precizez în ce domeniu avea el studiile; această persoană 
pentru mine era suspectă deoarece fuma, lucru ce nu era 
permis să facă un frate de mănăstire, din alt punct de vedere 
era suspect pentru mine că avea studii superioare şi a venit 
să se facă frate de mănăstire, tot ca suspect îmi era faptul că 
el nu ieşea afară din incinta mănăstirii... 

Prin luna martie, fratele loan a părăsit mănăstirea fără 
ca să spună unde pleacă şi nici nu l-am mai văzut de atunci. 

După câteva zile după ce a plecat fratele IOAN, m-a 
chemat părintele BOCA ARSENIE la el în cameră şi mi-a 
spus că avem să punem (ascundem) nişte lucruri în podul 
mănăstirii, lucru ce am şi făcut împreună cu călugărul 
ARSENIE care mi-a dat cheie de la el din cameră, o casetă 
de fier de mărime 30x20x10, un tub de carton în care mi-a 
spus că se află o diplomă a lui fratele IOAN şi un pachet cu 
cărţi pe care l-am luat împreună cu călugărul ARSENIE şi 


306 ACNSAS, fond Penal, dosar 1659, vol. 4, f. 34-36 [Proces Verbal 
de Interogatoriu, 3 oct. 1955, orele 11.15-19.50, Timişoara. Arestat: 
Arsenie Boca]. 

le-am dus în podul casei, pe care le-am ascuns între 
scândurile de la tavanul casei şi cele care erau puse pe 


CA E 307 
grinzile casei, adică podul.” 


Despre cărțile şi manuscrisele ascunse în podul casei 


şi care au fost ulterior găsite şi arse de către agenţii 
Securităţii, Părintele Arsenie Boca ce se afla în arest (8 nov. 
1955, Timişoara), într-un interogatoriu în care i s-au cerut 
detalii legate de împrejurările în care au fost ascunse toate 


obiectele, declara: 


„În anul 1947, primăvara, am primit personal 
dispoziţii de la Mitropolitul Bălan, ca să epurez 
biblioteca mănăstirii de o serie de publicaţii interzise 
între care diferiți autori ca Nichifor Crainic, Nae 
Ionescu, Brătescu- Voineşti şi alţii. De asemenea şi alte 
cărți de istorie naţională, cu chipul şi cu istoria 
Regelui, ca de pildă «Metafizica» lui Nae Ionescu, 
«Puncte cardinale în haos» de N. Crainic, de asemenea 
manuscrisul lui Nichifor Crainic original intitulat 
«Actul de constituire şi Programul Partidului Național- 
Creştin» şi altele. 

Cu prilejul cărţilor am ascuns şi lucrurile 
privitoare la Nichifor Crainic: caseta din metal fără să- 
i ştiu conținutul, uniforma primită la Universitatea de 
la Viena, unele manuscrise şi cărţi precum şi alte serii 
de cărți epurate din biblioteca mănăstirii. Tot cu acest 
prilej i-am pus şi o legătură cu acte al căror conţinut la 
fel nu-l cunosc... în anul 1947, când am primit dispoziţii 
de la M Bălan de a tria biblioteca de publicaţiile 
interzise, nu mi-a dat nicio indicație de a le distruge, ci 
doar atât ca să la scot din bibliotecă şi să le ascund să 
numai poată fi folosite, întrucât erau interzise de a le 


a07 ACNSAS, fond Penal, dosar 1659, vol. 1, f. 41-41 [Proces verbal 


de interogatoriu, LANGA IOAN, 25 oct. 1955, oraşul Stalin]. 


248 


menţine în bibliotecă. Cu acest prilej am ascuns şi 
obiectele şi manuscrisele lui N. Crainic. 2R 

Nichifor Crainic evocă în memoriile sale „Sub mască 
- Pribeag în țara mea”, modul în care a ajuns de la Sibiu la 
Sâmbăta de Sus, ajutat fiind de lelea Paraschiva şi de 
Părintele Arsenie Boca: 

„În Sibiu nu se mai putea rămâne. Raziile controalelor 
români-sovietici se înmulțeau. Se căutau saşii capabili de 
muncă, se îmbarcau în trenuri si se expediau la minele de 
cărbuni din Ucraina. Trec peste această tragedie alcatuită 
din sinucideri, din copii nevârstnici şi nevolnici, rămaşi fără 
părinți, care mureau părăsiți forțat, fără grija nimănui. De 
groază, tinerele săsoaice, trăite până atunci în orgolioasa 
lor izolare de cetate medievală, se măritau peste noapte cu 
români ca să se poată salva din moderna robie a 
Babilonului. 

Toate ieşirile oraşului erau baricadate de controale 
sovieto-române. Oricine intra sau ieşea trebuia să se 
justifice cu acte. Problema era cum să ies din oraş? Nu 
vreau să zic ceea ce s-ar cuveni să zic, dar soluțiile veneau 
totdeauna ca de la sine. În cazul de față mi-a dat-o lelea 
Paraschiva, o ţărancă din Arpaşu de Jos... Ştia doar că sunt 
profesor şi avea mare respect pentru această îndeletnicire. 
Uitasem să spun că lelea Paraschiva citea Biblia şi, spre 
deosebire de înalt Preasfinţitul Nicolae Bălan, avea curajul 
faptelor bune. Cunoştea pe şoferul unui camion de marfă, 
care transporta zilnic brânzeturi de la Fabrica Lica la 
Braşov. Camionul era închis ca un vagon. 

Era o zi cu soare răsfrânt pe zapada stralucitoare, când 
ne-am prezentat la fabrică, eu, lelea Paraschiva şi un 
călugar [Arsenie Boca, n.n.], fost student al meu, de la 
Mănăstirea Sâmbăta de Sus. Camionul tras la scară se 


308 ACNSAS, fond Penal, dosar 1659, vol. 1, f. 44. 

încărca cu lăzi de brânzeturi. Pentru a nu da de bănuit, am 


fost poftiți să vizităm fabrica. Explicaţiile intrau pe o ureche 
şi vâjâiau pe cealaltă. Făceam o aventura foarte riscantă. 
Când, în sfârşit, a fost gata, ne-am urcat în fundul 
camionului cu lăzi, uşile de lemn s-au închis şi s-au încuiat 
şi am pornit. Mai era un tânăr necunoscut cu noi. În 
împrejurări ca astea îl suspectam câte trei. Cred că mai 
fierbinte decât toți se ruga lelea Paraschiva. În camion era 
întuneric beznă. Aveam impresia că sunt o oală care fierbe 
în clocot... Deodată camionul s-a oprit brusc. Eram la 
bariere. S-au auzit câteva cuvinte străine, în clipa aceea cele 
mai odioase din lume. Am înmărmurit cu toţii, şi tânărul pe 
care îl suspectam degeaba. În față, lângă şofer, erau 
înghesuiți şapte călători. Ne găseam în plin război. Trenuri 
puţine, vehicule pe şosele rarităţi, încărcătura de călători 
peste măsura. A început controlul minuţios al celor din 
faţă... În clipa aceea mi-am zis: «Doamne, de s-ar ispravi 
odata!». În exaltarea în care ardeam, s-a auzit o voce 
românească: 

- Ce aveţi înăuntru? 

- Brănza, ce să avem! 

- Dă-i drumul! 

Camionul a luat-o din loc cu viteza maxima. Vocea 
care a zis «dă-i drumul» mi s-a părut serafică. Eram salvat. 
Mi-am şters fruntea de năduşeală. Alături de mine, 
călugărul, făcea prin întuneric cruci de mulțumire. 

Tânărului străin i se dezlegase limba. A început cu 
întrebările. La fiecare îi răspundeam cu câte o țigară 
oferită. 

- Iată-ne şi branză, fraţilor, zic eu, revenindu-mi în fire. 
Multe-am mai fost în viață mea, numai brânză Lica nu 
fusesem. ... Suntem noi, românii, oameni răi? Uite 
dumneata, lele Paraschiva. Cine te-a trimis la mare nevoie? 
Uite şoferul care ne-a închis aici fără să mă cunoască, fără 

să ceară ban: Uite polițaiul acela care a strigat: dă-i 
drumul. Crezi că era aşa de naiv să nu ştie că în camion mai 
e şi altceva decât brânză? Faţă de străinul de lângă el s-a 
simţit român şi a dat comanda de plecare. 

- E un suflu, zise călugărul, care vine de undeva de sus 
şi la vreme de primejdie ne aminteşte că suntem fraţi. 

Ne-am dat jos in Arpaşu. Şoferul surâdea vesel că ne-a 
trecut primejdia. Am poposit câteva ceasuri la o familie 
înstărită, care ne-a ospătat. El lucrase ani de zile în 
America şi trimisese bani acasă. Ea, soţia, îi sporise ținând 
cârciuma. Era încă frumoasă, cu măreție în statură. 
Amândoi vorbeau plini de respect şi dragoste cu tânărul 
călugăr. Pe pereți icoane, pe masa Biblia, în raft cărţi de 
edificare sufletească. M-a lămurit ea îndata: «Am ţinut 
multă vreme cârciuma, dar cuviosul Părinte ne-a sfătuit s-o 
lăsăm. Şi am trecut de la tejghea la Sfintele Icoane. Trebuia 
s-o fac că multă apă am mai turnat în vin şi-n ţuica». 
Vorbea cu o sinceritate cuceritoare, fără nimic din afectarea 
convertiților de circumstanţă. Te simţeai bine în casa asta, 
învăluit în prietenie caldă tocmai fiindcă erai străin. 
Recunoscându-se ucenici, reflectau în suflet devoţiunea 
tânărului călugar, care îi îndruma şi ei îndeplineau orice le- 
ar fi zis să facă. 

Gospodarul casei a observat că aveam o căciulă de 
focă, nepotrivită pentru vreme şi împrejurare. Nu ştia cine 
sunt, dar era destul că mă găseam în tovărăşia călugărului. 
M-a rugat să facem schimb şi mi-a dat pe a sa, de astrahan. 
Trebuia să plecăm şi să ajungem la Mănăstire, până a nu se 
face ziuă. Lelea Paraschiva ne aştepta la poartă cu cei doi 
telegari împăturiți pe spinare. Noaptea era senin, zapada 
scrâşnea sub picioare. Gerul cumplit [...]. Mănăstirea 
dormea încă sub scânteierea polară a zăpezii. E ctitoria 
mucenicului Constantin Brâncoveanu ca şi biserica 
principală din Făgăraş. O văzusem căzută în ruină cu 

pustiul în jurul ei. Zidurile abia mai susțineau o căciulă de 


pământ [...]. E meritul lui Nicolae Bălan că a restaurat-o. 
Dar clădirile noi, pe care i le-a adăugat, în loc s-o închidă 
în pătratul tradiţional, sunt azvârlite la întâmplare... 
Călugărul [Arsenie Boca, n.n] cu care am sosit a 
transformat-o, prin zelul său focos, într-un imens loc de 
pelerinaj. Pentru aceasta, el s-a luminat la Bucureşti şi s-a 
stilat la Muntele Athos. Pelerinii, care sosesc cântând, cu 
zăpada până la piept, aduc ofrande enorme, cu care 
călugării hrănesc un cătun sărac de sub munte şi un 
orfelinat din Sibiu. Dar nu e momentul să descriu lucrarea 
duhovnicească de aici, în situaţia de haiduc în care mă aflu. 

Suntem într-o cameră luminoasă cu două paturi 
paralele, acoperite cu cuverturi albe, mătase, numite în 
partea locului straie. Pe masă, un paner cu o piramidă de 
mere roşii. 

- Ştiţi unde suntem aici? Chiar în vila mitropolitului. 
Asta e o cameră de oaspeți. Dacă el n-are curaj, am vrut să 
va dau eu [Părintele Arsenie Boca, n.n.] această mângâiere. 
Mitropolitul n-avea să ştie niciodată că i-am fost oaspete 

fără voie. aii 
Părintele Arsenie Boca, după cum s-a văzut, 
recunoştea în declarația din 3 oct. 1955: „Negăsindu-i loc 
unde să găzduiască în Sibiu, eu m-am hotărât să-l ascund de 
organele de stat la M-rea Sâmbăta de Sus, unde eu eram 
preot, însă fără ştirea mitropolitului BĂLAN...” 310 
În câteva note autobiografice din 16 februarie 1962, 
Nichifor Crainic mărturiseşte că i-a cerut ajutorul lui Petru 


30 Nichifor CRAINIC, Memorii. Pribeag în fara mea. Mărturii din 
închisoare. Memoriu răspuns la actul meu de acuzare, Ed. Muzeul 
Literaturii Române, Bucureşti, 1996, p. 45. 

310 ACNSAS, fond Penal, dosar 1659, vol. 4, f. 34-36 [Proces Verbal 
de Interogatoriu, 3 oct. 1955, orele 11.15-19.50, Timişoara. Arestat: 
Arsenie Boca]. 

Groza: „După sfatul lui Petru Groza, am stat camuflat prin 
satele ardeleneşti doi ani şi jumătate, crezând, după cuvântul 
său, că vine amnistia politică. M-am predat la 24 mai 1947. 
Am făcut contestaţie şi, în noiembrie 1947, mi s-a anulat 
pedeapsa şi s-a început rejudecarea. Dar în 19 iunie 1948, 
înainte de terminarea procesului, am fost depus la Aiud”*!!. 
Cel care a mers să discute cu Petru Groza a fost chiar 
Părintele Arsenie Boca: „Părintele Arsenie [Boca] cu 
dragoste de ucenic şi cu tot riscul i-a asigurat adăpost vreme 
de câteva luni la Mănăstirea Sâmbăta, cu consimţământul 
tacit al lui Petru Groza în urma unei întrevederi, cu care prilej 
Petru Groza i-a spus părintelui Arsenie referindu-se la 
Nichifor Crainic: «Omul acesta trebuie păstrat pentru 
neamul românesc!...>”3!2. Dar Petru Groza nu a a fost decât 
„un prost de care s-au folosit comuniştii pentru a prelua 
puterea” (Neagu Djuvara, O scurtă istorie a românilor 
povestită celor tineri). Guvernul Groza a fost instalat la 
ordinul lui Stalin care l-a trimis pe Andrei lanuarevici 
Viîşinski în România la 27 februarie 1945. Acesta a mers în 
audiență la Regele Mihai, a bătut cu pumnul în masă 
ordonându-i să-l schimbe pe generalul Rădescu, iar la sfârşit 
a trântit atât de tare uşa încât a căzut tencuiala,. La 6 martie 
1945, Regele Mihai se supune ordinului primit de la Vîşinski 
şi-l pune în fruntea Guvernului pe cel impus de acesta, adică 
pe Petru Groza. Cum arăta noul guvern: „un grup oarecare de 
oameni, adunaţi fără niciun criteriu de competență ori de 
apartenență politică strictă. Antisemiţi laolaltă cu evrei, 
pronazişti şi antinazişti, atei şi preoţi, proruşi şi antiruşi” 


311 ACNSAS (SIE), dosar 3722, vol. 1, f. 177-178. 

312 Monahia Zamfira CONSTANTINESCU, Limpeziri pe marginea 
memoriilor lui Nichifor Crainic [17 dec. 1991, Sinaia], în: Revista 
Gândirea, serie nouă, nr. 2-3 (Numărul Învierii), Sibiu, 1992, p. 12. 

(Reuben Markham, România sub jugul sovietic, Ed. Fundaţia 
Academia Civică). 

Revenind la Crainic, putem spune că nu acelaşi sprijin 
l-a obţinut din partea ierarhilor cărora le-a cerut ajutorul. 
Nichifor Crainic vorbeşte despre cele trei lepădări din partea 
ierarhiei ortodoxe române. Mai întâi, mitropolitul Nicolae 
Bălan: 


„Acum, la marea întorsătură istorică, aflându-mă 
la o strâmtoare, pe care o credeam vremelnică, 
prietenii mei, din amabilitate frăţească, s-au dus la 
mitropolitul Nicolae Bălan,  vorbindu-i despre 
chestiunea mea. Au rămas interzişi când înaltul prelat 
le-a tăiat-o scurt: 

- Dragii mei, eu nu am stofă de martir. lar acest 
nume (adică numele meu) să nu-l mai pronunțaţi 
niciodată în fața mea! 

Între ierarhi, Nicolae Bălan era figura cea mai 
răsărită. Om de reală cultură, căutând să creeze valori 
culturale, orator puternic, dar afişându-se ca un prinț 
al bisericii după stilul catholic, l-am susținut din 
răsputeri în toate acțiunile sale, l-am apărat de câte ori 
a fost atacat. Mă căuta la Bucureşti, mă invita regulat 
la Sibiu, creând personal o atmosferă festivă 
conferințelor mele. 319 

Nicolae Bălan a reuşit să se salveze el însuşi (în 1945, 
când s-a pus problema înlăturării lui - toţi episcopii din 
Ardeal fuseseră îndemnați să depună mărturie împotriva lui), 
prin intervenţia rabinului Alexandru Şafran (informaţia apare 
în memoriile acestuia, Un tăciune smuls flăcărilor), pe care la 
rândul său îl ajutase în 1941 când a împiedicat deportarea 


313 Nichifor CRAINIC, Memorii. Pribeag în țara mea. Mărturii din 
închisoare. Memoriu răspuns la actul meu de acuzare... p. 36. 

evreilor din Sudul Transilvaniei. 

A doua lepădare a venit din partea lui Nicolae Colan, 
episcopul Clujului, căruia i-a cerut ajutorul printr-un prieten 
comun în iarna anului 1945 (Crainic se ascundea acum la o 
familie din comuna Vaţa din Apuseni şi se afla într-o situaţie 
extrem de dificilă): 

„Mă găseam la mare strâmtoare şi nu ştiam ce să 
fac. Nevoia mi-a scos în minte figura unui prieten vechi. 
Ne cunoşteam de când el era încă student la Litere în 
Bucureşti. Acum era episcop al Clujului eliberat. În 
anul tragic, când a trebuit să evacuăm acest scump 
oraş împlântat de romani în inima Transilvaniei, m-am 
gândit la el, la episcop, care rămânea păstor de neam 
în gura lupilor şi, în preziua cedării forțate, i-am trimis 
ultimele milioane din casa Ministerului ca să nu ajungă 
cerşetor în mijlocul urgiei, care avea să-l bântuie. Cu 
firea lui blândă, a îndurat toate umilinţele la care a fost 
supus în cei patru ani şi jumătate de ocupație teroristă 
şi s-a dovedit un vrednic conducător spiritual şi 
naţional, cu drept în recunoaşterea poporului pe care l- 
a păstorit şi a noastră a tuturor. 

l-am scris o scrisoare prietenească, spunându-i 
cum trăiesc şi cerându-i un împrumut, nu un împrumut 
legat de soarta mea efemeră, ci unul garantat de câteva 
covoare grele, rămase la Sibiu de la evacuarea familiei 
mele de groaza bombardamentelor americane asupra 
capitalei. Scrisoarea o ducea un prieten comun”. A 
desfăcut-o tremurând, cu uşile încuiate, la gura sobei, 


314 Se poate ca acest prieten comun să fi fost chiar părintele Arsenie 


Boca, care îl cunoştea bine pe episcopul Nicolae Colan. ÎI avusese 
profesor la Academia Teologică din Sibiu şi invitat la hramuri la M- 
rea Sâmbăta de Sus. În plus, Părintele Arsenie s-a interesat tot timpul 
de dascălul său, Nichifor Crainic, cât timp a fost pribeag în fara sa. 

fiind încă iarnă. Nici n-a apucat s-o citească bine şi-a 
aruncat-o în foc. 


- Spune-i, te rog, să nu-mi mai scrie. Pentru 
Dumnezeu, să nu-mi mai scrie niciodată! 

Prietenul s-a întors de la Cluj cu o sută de mii de 
lei. În luna aceea, o sută de mii de lei era preţul a cinci 
cutii de chibrituri. Preţul oficial ajunsese 20 000 lei 
cutia. 

Gestul constituia a doua lepădare din partea 
ierarhiei ortodoxe române — ca să vorbesc în termeni 
monahali... De această sută de mii mi-a fost scârbă să 
mă ating. Eram sigur că nu e blagoslovită. Am trimis-o 

înapoi cum venise. iu: 

A treia lepădare: „a treia lepădare mi-a venit de la 
Arad. Episcopul de-acolo [Andrie Magieru] a răspuns că nu 
poate primi la ora aceea de după amiază, fiind timp pentru 
somn!” 

Concluzia lui Nichifor Crainic: „şi am constatat că 
mai bine te descurci în viață dacă nu tulburi odihna sfântă a 
ierarhiei ortodoxe române, cum, într-adevăr, n-o tulburasem 
până atunci”3!€. 

După cum vom vedea, curajoşii care l-au sprijinit pe 
Nichifor Crainic au fost preoţii de mir Cornel Dascăl din 
Lepindea şi loan Sămărghiţan din Cerghid. Primul avea trei 
fetiţe, iar loan Sămărghițan patru băieţi şi o fată. loan 
Sămărghițan a făcut închisoare, fiind arestat odată cu 
Nichifor Crainic, iar Cornel Dascăl a fost şantajat tot timpul 
de Securitate pe acest motiv (dar nu a turnat niciodată), după 
cum vom vedea în continuare. Aceştia nu au regretat că au 


315 Nichifor CRAINIC, Memorii. Pribeag în țara mea. Mărturii din 
închisoare. Memoriu răspuns la actul meu de acuzare..., p. 95. 
316 Nichifor CRAINIC, Memorii. Pribeag în țara mea. Mărturii din 
închisoare. Memoriu răspuns la actul meu de acuzare..., p. 95. 

întins o mână de ajutor profesorului de mistică ortodoxă. De 
asemenea, preotul Matei Moruşca din lIcland (proteasa 
Constanţa Sămărghiţan din Cerghid era fiica acestui preot) l-a 
ascuns în iarna dintre 1946-47. Aceşti oameni au suferit mult, 
preoteasa Constanța Sămărghiţan, învățătoare pe atunci, a 
fost dată afară din învățământ în 1948 pentru motivul că soţul 
ei l-a găzduit pe Crainic, deşi aceasta avea de crescut cinci 
copii, iar Părintele loan Sămărghiţan în închisoare „plângea 
numai când li se dădea mâncarea de arpacaş. Spunea: «Oare 
preoteasa mea şi copiii mei au ce mânca?” 3!” 


După 23 august 1944. Sub mască. Pribeag în ţara 


sa. Destăinuiri dintr-o Declaraţie [31 mai 1947] 

„Aproape tot timpul bombardamentelor am stat în 
Bucureşti, familia fiindu-mi evacuată la Guşteriţa, o mahala a 
Sibiului. Eram preşedintele societăţii cinematografice «Filmul 
românesc» şi trebuia să-i îngrijesc averea. 

În seara de 23 august, singur în casă, am ascultat la ora 22 
cuvântul regelui care anunţa armistițiul şi noul regim. l-am 
telefonat imediat dlui I. Petrovici, fostul ministru, care locuia în 
acelaşi bloc, ceva mai sus de mine. N-auzise nimic, afla întâia oară 
de la mine. A doua zi au început bombardamentele germane din 
avioane româneşti. Bombardamente aproape permanente. M-am 
refugiat în adăpost de unde n-am mai avut răspas să ies. 
Aglomeraţia era enormă, căldura era groaznică. Ridicându-mă 
până la subsolul prim să răsuflu, am răcit grav. Nu ştiam ce am. 
Dentistul Bernhardt mi-a pus termometrul: 40%. Aveam pneumonie. 
Cum nu mă puteam culca în casă, servitoarea dlui Petrovici mi-a 
improvizat un pat la subsol. Aiuram. Dna Dr. Gheorghiu din 


gi Nichifor Crainic: «Cu mine să fie plătit totul», interviu cu d-na 
preoteasă Constanţa Sămărghiţan, în: Revista Gândirea, serie nouă, 
nr. 2-3 (Numărul Invierii), Sibiu, 1992, p. 10-11. 

acelaşi bloc mi-a făcut injecții. Familia Petrovici se refugiase cu o 
zi înainte la Mănăstirea Pasărea. Auzind că sunt bolnav, a trimis 


după mine maşina şi m-a transportat la Pasărea instalându-mă în 
casa unei maici, pe care nu ştiu cum o cheamă. Opt zile am zăcut 
acolo, îngrijit de maici care aveau practica spitalului. În vremea 
aceasta a venit la d. Petrovici, la Pasărea, prof. Aurel Popa, fostul 
său secretar general la Culte. Tocmai pleca la Sibiu. Am profitat de 
prilej şi l-am rugat să meargă să-mi vadă familia la Gușteriţa. Eram 
tulburat de grija ei, fiindcă războiul izbucnise şi situaţia era extrem 
de confuză. Rezultatul a fost că, în ziua a opta de când mă găseam 
la Pasărea, a apărut pe uşă soţia mea seara. 

Sosise cu un taxi de la Sibiu ca să mă ia acolo. Am plecat a 
doua zi dis de dimineaţă trecând prin Bucureşti. Ne-am întâlnit cu 
grosul armatei sovietice pe şoseaua Ştefan cel Mare. Nici n-am 
trecut măcar să ne vedem locuința. Am călătorit aşa pe lângă 
unităţile sovietice până spre Câmpina. Taxiul nostru era o rablă aşa 
de fioroasă încât nimeni nu ne invidia văzându-l. Un mare depozit 
militar dintre Băicoiu şi Câmpina sta dechis devastării. Cine trecea 
lua. A luat şi şoferul nostru două cauciucuri şi nu ştiu ce piese 
mici. Mai departe n-am întâlnit nici urme de lupte pe drum. 
Noaptea am rămas în Făgăraș la hotel. A doua zi eram la Guşteriţa, 
fără să fi avut vreo neplăcere pe drum. M-am aşezat la pat. Dar 
după câteva zile, unităţile sovietice au început să facă popas de 
trecere la Guşteriţa. Din război n-am văzut de pe dealul Guşteriţei 
decât lupta de la Șura Mare. Grupuri de soldaţi ruşi ne vizitau 
mereu. Eram cu fata şi-mi era teamă. A trebuit să părăsesc patul şi 
să stau mereu la uşă ca să-i primesc eu ca bărbat. Cum vilele în 
care erau evacuate familiile funcţionarilor Filmului Românesc erau 
prea izolate una de alta, ne-am înghesuit vreo trei familii într-una 
singură. Erau acum vreo 7 femei în casă. Boala mi s-a agravat. Am 
tocmit un car cu boi, am încărcat bagajele şi seara am pornit la 
Sibiu. Prima noapte am dormit îngrămădiţi la profesorul Emilian 
Vasilescu. Soţia mea m-a internat în clinica profesorului Haţiegan 
şi a închiriat o cameră la prof. Nicolae Terchilă, cu 20 mii lunar, 

ceea ce mi s-a părut enorm. Acolo a locuit dânsa cu fata noastră 
până în ziua de 7 noiembrie 1944, când au plecat amândouă şi s-au 
restabilit în Bucureşti. Am ieşit din clinică, cred, în ziua de 12 sau 
13 octombrie. Data e în orice caz înscrisă în registre. Bolnav în 
clinică citeam atacurile presei noi din Bucureşti contra «trădătorilor 
poporului». Eram şi eu printre ei. Însănătoşit, în duminica lui 15 
oct., am ieşit să iau parte la marea manifestaţie de bucurie că s-a 
reluat Clujul, ţinută în faţa Universităţii. Pe când ascultam 
discursurile, un grup de tineri s-a apropiat de mine cu un vraf de 
ziare: «Domnule profesor, aţi citit ziarul azi?», «Nu, le-am răspuns 
eu». Mi l-au dat. Cu titluri pe două şi trei coloane se anunța 
arestarea mea şi a lui Ilie Rădulescu la Sibiu. Un puternic 
detaşament de poliţişti ne ridicase de unde fusesem ascunşi şi ne-a 
depus la Bucureşti. 

Situaţia era foarte curioasă. Am întâlnit în aceeaşi zi pe 
ziaristul Nicolae Ciuceanu (nu Emil), care plecând de curând la 
Bucureşti, s-a oferit să întrebe la Ministerul de Interne, unde are 
prieteni buni, pe colonelul D.F.d.S. A plecat şi când s-a înapoiat în 
Sibiu, unde eu continuam să circul liber spre uimirea cunoscuţilor, 
ce citiseră că sunt arestat, mi-a comunicat că: ştirea cu arestarea a 
fost dată de la Interne pentru a astupa gura celor care veneau şi 
cereau acest lucru. 

Eu, Nichifor Crainic, să nu am nicio grijă, cât va dura acest 
guvern nimeni nu mă va aresta, sunt o personalitate prea 
însemnată. Să am însă grijă să dispar din ochii lumii. 

Trebuie să spun că eu nu cunosc înaltul personaj despre 
care e vorba. Deocamdată am rămas cu familia în casa Terchilă, 
până să-mi caut cameră. Între timp, acelaşi ziarist a mai făcut o 
călătorie la Bucureşti pentru nevoile sale ca şi mai înainte şi mi-a 
adus aceleași indicaţii, adăugând de data aceasta că şi primul 
ministru e de aceeaşi părere. Nu-l cunoşteam personal nici pe prim 
ministrul şi n-am avut nicio posibilitate să controlez dacă e 
adevărat. Dar pe mine, în situaţia în care mă găseam, m-a 
determinat să fiu prudent în sensul indicaţiei. Am găsit cu mare 

greutate o cameră dincolo de linia ferată, pe str. Șarpelui, la 
urechea podului gării. Gazda mea era o văduvă de ceferist cu doi 


copii, o fată de 15 ani şi un băieţaş în clasele primare. Mi-a dat 
dormitorul lor. La dreapta lui, camera din faţă era locuită de un 
plutonier. La stânga altă cameră locuită de alt plutonier. Femeia şi 
copiii dormeau în bucătărioară. O cheamă mi se pare Stroia sau 
Stoia. Am locuit acolo două sau trei săptămâni. Neprecizia aceasta 
nu are nicio importanță pentru că gazda mea singură mi-a găsit 
camera următoare şi ea m-a condus acolo seara. E de prisos să spun 
că nu ştia cine sunt. Faptul că stam ascuns nu uimea pe nimeni 
fiindcă foarte mulţi procedau la fel în Sibiul de atunci. Am plecat 
din str. Șarpelui fiindcă acei plutonieri vecini erau intrigaţi că nu 
mă vedeau la faţă. De aici am trecut în marginea de sud-est a 
oraşului, pe str. Mihail Weiss, stradă de saşi numai că avea două 
case româneşti. Într-una din aceste două case, a doua pe dreapta 
din fundul străzii, aproape de un câmp de exerciţii militare, am 
locuit la o familie modestă de funcţionar de primărie. Bărbatul era 
concentrat la Timişoara. Acasă, soţia lui cu un băieţaş, prieten cu 
cel pe care l-am lăsat în str. Șarpelui, ca şi mamele lor. Nici această 
femeie nu a ştiut cine sunt. Era f. nervoasă, numai piele şi oase, 
tuberculoasă şi cu o voce groaznic de ascuţită şi tare. Mi se plângea 
toată ziua că soțul o înşeală cu o colegă de la Primărie. După vreo 
trei săptămâni am plecat şi de aici. Mă enerva prea mult. Familia 
aceasta din str. Mihail Weiss se numeşte Orza. Pe soţ nu l-am văzut 
niciodată, fiind atunci concentrat la Timişoara cum am spus. Am 
găsit o altă cameră în str. Reissenfeld nr. 6, în preajma liceului 
Gheorghe Lazăr. Aici am locuit o lună şi jumătate. E o casă veche 
săsească (proprietarul e cam surd), cu etaj şi curte pătrată 
interioară, în care dau o mulţime de ferestre. Camera mea era la 
etaj, ultima din fund, cum te urci pe scara din dreapta, de la intrare. 
Deţinătoarea camerei era o funcţionară Popovici, detaşată cu 
serviciul la Ocna Sibiului. Mi-a pus condiţie să las să doarmă acolo 
un nepot al ei, elev din cl. VII la liceu, ceea ce am primit cu 
bucurie, ca să nu fiu singur. 

Afară de aceasta băiatul îmi aducea ziare şi cumpărături 
din oraş. Deţinătoarea camerei n-a venit în această vreme la Sibiu 
decât o dată să facă curăţenie pentru Crăciun. Ştia că mă cheamă 
domnul Ionescu, pensionar, abia ieşit din spital şi că, din această 
pricină trebuie să şed în casă. Aş fi stat mai mult acolo, dar de la o 
vreme, capetele de la multele ferestre au început să se 
nedumerească de ce nu ies toată ziua, ci numai pe seară, când 
mergeam la dentistul apropiat (un ungur) sau pentru cumpărături. 

Am găsit o altă cameră pe strada Cunţan, la o spălătoreasă 
bătrână care în camera alăturată mai avea un chiriaş, un inginer cu 
serviciul în oraş. Nu ştiu cum am locuit aproape două luni de iarnă 
după care am plecat din Sibiu. 

Cât am locuit în Sibiu n-am ieşit seara pe stradă, după 
indicaţiile primite de la Bucureşti. Dar că în tot acest timp nu m-am 
mişcat de acolo se poate constata prin mărturiile gazdelor şi ale 
puţinilor prieteni, care ştiau de mine. Când locuiam în Reissenfeld, 
m-a vizitat şi scriitoarea Dna. Georgeta Cancicov, care locuia la o 
soră a domniei sale. Făcuse mi se pare o călătorie la Bucureşti, 
unde rămăsese d. Mircea Cancicov, care îmi comunica dânsa, e 
foarte mirat că stau ascuns, fiindcă nu mi se va întâmpla nimic. I- 
am răspuns cu indicaţiile pe care le aveam. Dânsa plănuia să se 
reîntoarcă în Moldova, la moşie şi să reînființeze cantine pentru 
lumea săracă. Spun aceasta împotriva aserţiunii stupide că în 
vremea aceasta aş fi călătorit în Germania. Ştiam de după 
Stalingrad că Germania va fi învinsă. Mi-o spuseseră chiar ofiţerii 
superiori germani, căci nu toţi erau hitlerişti orbi. Oricui a vorbit cu 
mine în acest timp i-am spus să-şi mute speranţele false, culese din 
vorbăria de la Radio Donau, căci Germania e ca şi prăbuşită. 
Dădeam exemplu atentatul din urmă împotriva lui Hitler, săvârşit 
chiar de ofiţeri superiori (am uitat să spun că, pe când mă aflam 
încă în Bucureşti, a doua zi după 23 august, seara, între 
bombardamente, am luat un ceai în casa doctorului Enăchescu, 
care locuieşte chiar deasupra mea. La ceai era şi d. ministru 
plenipotenţiar N. Davidescu, pe atunci secretar general, care ne-a 


261 


povestit amănunţit lovitura de la 23 august. Eram cu toţii profund 
indignaţi de ticăloşia germanilor, care bombardau Palatul şi 
instituţiile culturale ale capitalei. Am spus atunci: «după asemenea 
barbarii, germanii trebuiesc socotiți cei mai mari duşmani ai noştri. 
Au dat cu bombe în însuşi sufletul românesc». Dr. Enăchescu, care 
mi-a spus în acea seară că el e comunist, a zis: «îmi pare foarte 


bine că chiar Nichifor Crainic e de această părere». La care eu i-am 
răspuns: «Doctore, te rog să nu fiu confundat cu legionarii 
iresponsabili, care s-au dat ostatici în mâinile nemților. Eu urmez 
steagul țării, după principiul lui Nicolae Iorga». Tot atunci i-am 
spus, vorbind despre noua configuraţie internă: «Voi comuniştii 
veţi învinge fără doar şi poate, sunteţi dinamici şi aveţi în faţă 
negativismul steril al lui Iuliu Maniu». 

Revin la Sibiu. Cât am stat acolo am trimis două semne de 
existenţă cercurilor oficiale. În decembrie 1944 guvernul se 
configurase altfel şi avea un nou vicepreşedinte de Consiliu. În 
cunoşteam bine şi îmi era simpatic de când l-am cunoscut de la 
1926. Un prieten sibian m-a îndemnat să-i scriu. Nu eram urmărit 
oficial, dar situaţia mea era confuză. M-am hotărât şi i-am scris. ÎL 
rugam, dacă binevoieşte şi poate să-mi lămurească situaţia şi odată 
lămurită îi stau la dispoziţie în plănuita ridicare a ţărănimii, fără 
nicio altă pretenţie. Răspunsul a fost să am răbdare şi să stau mai 
departe aşa cum stau. Eu nu jur că dânsul a spus aceste cuvinte. 
Fapt e că i-am scris şi fapt e că aşa mi-a transmis intermediarul. Al 
doilea semn l-am trimis la începutul lui martie 1945 unui membru 
din Comisia Română pentru aplicarea armistiţiului. Aveam vechi 
legături cu dânsul. I-am trimis un scurt memoriu asupra activităţii 
mele trecute. Îi spuneam între altele că: N-am cerut niciodată 
război contra sovietelor, nici nu-i vedeam posibilitatea fiindcă până 
în ultimul moment Germania fusese aliată cu Sovietele. N-am fost 
ministru nici demnitar oficial în timpul războiului, demisionasem 
de la minister cu o lună înainte de izbucnirea conflictului. Că în 
război mi-am urmat ca orice român steagul ţării, când însuşi 

Patriarhul Nicodim binecuvântase în pastorale armata germană. 
N-am admis aventura din Transnistria, care nu era de nasul nostru. 
Fiindcă nu se putea scrie nimic în această privinţă din cauza 
cenzurii, părerea mi-am difuzat-o între cunoscuţi şi am refuzat 
toate invitaţiile de a conferenţia la Odessa şi invitaţia lui Alexianu 
de a-mi pune la dispoziţie o maşină să-i văd isprăvile de acolo. 

Am atacat teoretic comunismul din pricina atitudinii sale 
religioase. Ca dascăl de teologie eram obligat s-o fac. Dar cum în 
URSS ortodoxia e azi liberă, îmi scot pălăria cu recunoştinţă. 

În schimb nimeni ca mine n-a lucrat în ultimele decenii la 
cunoaşterea culturii ruseşti în România, preamărind geniul care a 
creat această cultură. 

i] rugam, la sfârşitul acestui memoriu, că fiind în contact 
cu personalităţile sovietice prin locul pe care-l ocupă, să le aducă la 
cunoştinţă aceste lucruri, căci chestiunea mea are o latură 
internaţională. Am primit un răspuns foarte îmbucurător, că se va 
ocupa de chestiune. Dar după două săptămâni, dânsul a plecat de la 
Comisia română pentru armistițiu. 

La 6 Martie 1945 s-a instalat regimul actual. În Sibiu nu se 
mai putea sta. Grupuri de cetăţeni, fără autorizaţia guvernului, 
răscoleau noaptea casă cu casă. A trebuit să plec. 

O venerabilă doamnă ardeleancă, cu legături înalte în noul 
regim, a venit la Bucureşti şi a vorbit în chestiunea mea. A primit 
acelaşi răspuns: să mă păzesc cât mai bine deocamdată. 

Dânsa mi-a pus la dispoziţie o cameră din vila sa, izolată la 


315 Telegrama Patriarhului Nicodim către Ion Antonescu [22 iunie 
1941]: „Dumnezeu v-a ales să fiţi Conducătorul Neamului Românesc 
în aceste vremuri de adâncă prefacere socială în lume. Pe El îl rugăm 
şi ÎL implorăm să ducă Armata noastră şi a puternicului aliat şi 
sprijinitor Adolf Hitler la izbândă deplină hărăzind sufletului Dv. 
marea mulţumire că v-aţi împlinit cu prisosință datoria către Rege, 
Neam şi Lege. Chem binecuvântarea lui Dumnezeu asupra Dv. şi 
armatelor aliate spre a vă duce la victoria desăvârşită. Patriarh 
Nicodim”, în: Gheorghe BUZATU, România sub Imperiul Haosului 
(1939-1945), Ed. RAO, Bucureşti, 2007, p. 482. 

80 km de Sibiu”. Era foarte frumos acolo şi aş fi putut lucra în 
voie la problemele mele de specialitate. Dar tocmai izolarea vilei 
mă punea mai în vază, căci pe lângă ea era drumul spre munte. 
Jandarmii tocmai căutau nişte tâlhari fioroşi prin partea locului. Cu 
infinit regret a trebuit să plec în ziua de 4 aprilie 1945. Data o ţin 


minte precis. 

De acum încolo rog să fiu înţeles de ce nu spun numele 
celor care m-au găzduit. Toţi sunt oameni ireproşabili fiindcă i-am 
ales cu îndelungă chibzuială înainte de a apela la fiecare. Am 
cercetat în prealabil ce atitudine politică au şi ce moralitate. Orice 
s-ar fi întâmplat, n-aş fi locuit la un opozant. Oamenii care m-au 
găzduit sunt mai toţi preoţi de elită care ştiu ce însemnez eu pentru 
cultura teologică şi pentru Biserica noastră. Ei au făcut o faptă 
creştinească. Evanghelia, prin Graiul Mântuitorului, porunceşte să 
ocroteşti pe cel osândit. În Evul Mediu, dacă un osândit reuşea să 
se refugieze în Biserică, era salvat. Nimeni nu-l mai urmărea. 
Afară de aceasta, tuturor acestor gazde le-am spus că eu am făcut 
cunoscută situaţia mea la Bucureşti. Când scriam o scrisoare ei mă 
vedeau şi ştiau astfel că nu mint. Sunt de 4 zile adus aici 
[Bucureşti, sediul Ministerului de Interne]. M-am frământat zi şi 
noapte ce să fac în această chestiune. Dacă îi spun eu de bunăvoie 
îi voi avea pe suflet. Le răsplătesc cu rău imensul bine ce mi l-au 
făcut dându-mi adăpost, o bucată de pâine sau de mămăligă şi 
făcându-mă timp de doi ani să mă mai simt şi eu între oameni, deşi 
sunt un declasat cum sunt. Am pierdut absolut totul. Sunt o 
fantomă a celui care am fost. Dar conştiinţa morală nu mi-am 
pierdut-o. Rigorile închisorii le voi îndura cu seninătate căci posed 
disciplina interioară a răbdării. Ştiu că nu mă voi revolta în mine, 
fiindcă aproape de trei ani mă rog zilnic la Dumnezeu să mă ajute 


31 De fapt Părintele Arsenie Boca l-a ascuns în vila d-nei Vasu, în 


apropiere de M-rea Sâmbăta de Sus. Nichifor Crainic nu pomeneşte 
numele părintelui Arsenie Boca, încercând astfel să-l protejeze de o 
eventuală condamnare şi arestare pentru „omisiune de denunţ”. 

să nu-mi urăsc adversarii. Şi nu urăsc absolut pe nimeni. Dar în 
chestiunea care mă frământă azi, am în faţă imaginea bietului 
părinte loan Sămărghiţan. Autoritatea vede în el un individ şi un 
delincvent, dar nu pe îngerul satului Cerghid, care şi-a lăsat câmpul 
nearat ca să are întâi văduvei şi săracului, care îşi dă ultima 
bucăţică zecilor de cerşetori ce-l asaltează zilnic, în timp ce 
copilaşii lui au rămas acasă aproape muritori de foame. Pentru a le 
da hrană era pe cale să contracareze un împrumut la bancă în Tg. 
Mureş de zece milioane, adică 4 holdere de porumb. Nu l-a putut 
face. Acum stă după gratii ca mine. Ce voi face eu când îi voi şti pe 
toți câţi m-au găzduit arestaţi ca şi el, când eu cunosc bine sufletul 
şi situaţia de acasă a fiecăruia. De ce tocmai eu să-i nenorocesc? 
Poliţia are mijloace suficiente să afle. 

Firul îl are în mână. Nu va descoperi comploturi, nu va 
descoperi acţiuni subversive, nu va descoperi decât oameni ca 
Sămărghiţan, în slujba Bisericii şi a guvernului. 

Itinerarul pe care îl dau aici e riguros, exact, cum se va 
putea verifica ulterior. 

De la vila părăsită am plecat la 4 aprilie 1945, cale de două 
zile cu căruţa în cea mai mare parte pe şoseaua asfaltată, la o 
bătrână doamnă văduvă, în vârstă de 68 de ani. În familia ei 
numeroasă am stat mai bine de un an, de la această dată până la 15 
iunie 1946. Multă vreme doamna aceasta n-a ştiut cine sunt. Cum 
n-avea mână de bărbat la casă, am avut prilejul să deprind din nou 
toate îndeletnicirile vieţii de ţară, pe care le ştiam din copilărie. Am 
săpat din greu cu cazmaua şi sapa, am semănat, am secerat, am 
cules [...] şi am cărat-o în spate, am desfundat o grădină înţelenită, 
am curăţat mulțimea de pomi, ce nu mai fuseseră curăţaţi de 20 de 
ani, le-am pus proptele când se dărâmau de rod. Am ajuns ca acasă 
la mine. M-am dus la bisercă şi preotul, din întâmplare, un fost 
student de-al meu, m-a recunoscut deşi purtam barbă mai mare ca 
acum. După aceea venea în vizită la mine. Satul era izolat, nu era 
nici organizat de curentele politice actuale. Tânărul preot la început 
îmi vorbea rău de regim. Nu putea suferi comunismul. Am avut 

lungi discuţii cu el. I-am explicat că astăzi comunismul nu mai 


constituie o primejdie pentru Biserică şi că tendinţa lui de a ridica 
pe cei de jos, măcar că e întemeiat pe teoria materialistă, coincide 
totuşi cu morala evanghelică. În ce admite țărănimea, el admite 
proprietatea individuală. Deci nu mai avem de ce ne teme. 
«Dimpotrivă: ce ar fi ca să te înscrii la comunişti şi să organizezi 
satul?» i-am propus eu într-o zi. S-a gândit câteva zile, s-a hotărât 
şi s-a anunţat la centrul cel mai apropiat, un orăşel. A venit foarte 
însufleţit după cunoştinţa cu fruntaşii comunişti de acolo. Şi fiecare 
vizită l-a însuflețit mai mult. A început să vorbească la întrunirile 
de propagandă din împrejurimi. Mi-a spus că toţi îl preţuiesc. Era 
singurul preot din regiune, care avusese acest curaj. Apoi a început 
organizarea satului. A câştigat 26 de membri într-un mediu cu totul 
rutinar, era un succes frumos. În cămăruța unde primea, pusese 
lângă icoana Mântuitorului, portretul lui Lenin. Trebuie să 
recunosc că propaganda lui era cam exagerată, dat fiind rutina 
spiritului local: îl brusca. Fiindcă centrul de care aparţinea n-avea 
gazetă, i-am dat ideea să propună întemeierea unui săptămânal sau 
bilunar cu titlul: Flamura roşie. Propunerea lui a fost primită bine şi 
urma să se găsească fondurile. Preotul nu era îndemânatec la scris. 
Articolele i le-aş fi [compus] eu, iar el le-ar fi semnat. Voiam să 
fac pe neştiute o gazetă model de propagandă a noilor idei. Să nu 
mire pe nimeni lucrul acesta. 

În scrierea mea amintită: Programul Statului Etnocratic, 
soluţiile pentru viaţa muncitorească sunt exact sau absolut exact 
cele comuniste, iar soluţiile pentru viaţa agricolă sunt mai precise 
şi mai dezvoltate decât ale Frontului Plugarilor. Dar pe măsură ce 
mişcarea lui creştea, s-a înverşunat opoziţia. Oamenii s-au înrăit şi 
acum îl amenințau chiar cu bătaia. În cele din urmă, dezgustat şi 
fiindcă aproape nu avea ce mânca — regiunea e foarte săracă - şi-a 
cerut mutarea şi, cu ajutorul fruntaşilor de la Bucureşti, s-a mutat 
într-o parohie de pe Valea Dunării. I-am pierdut urma. 

Bătrâna doamnă unde stam a aflat târziu din întâmplare 
cine sunt. Atunci m-a declarat văr primar cu dânsa şi a spus fetelor 

ei măritate prin alte sate că sunt realmente vărul ei. Familia aceasta 
numeroasă crede şi astăzi că-i sunt unchi, şi toți îmi spun unchiule. 
Doamna are un ginere preot, membru de la început al Partidului 
Dlui Tătărescu, dar nu militează. Duce viaţă misionară şi 
intelectuală. Om foarte cult. Mai are un ginere notar, membru 
militant în Frontul Plugarilor. Aş fi stat ani de zile în această 
familie, care mă iubea şi mă respecta ca pe o rudă, dar spre 
primăvara 1946 s-a ivit prin partea locului un personaj dubios, 
despre care țăranii spuneau că se dă drept dezertor rus şi se face că 
vorbeşte prost româneşte. Nu l-am văzut. Mi s-a spus că locuieşte 
peste două dealuri la un ţăran [...] şi lucrează pe ea oameni pe 
plată. M-am temut să nu fie ori membrul vreunei organizaţii 
clandestine, ori un agent travestit. Şi cu mare părere de rău a trebuit 
să plec la 15 iunie 1946, în altă regiune. Am locuit astă vară la un 
preot tânăr cu trei copii. Acolo am aflat, târziu de tot, de moartea 
soției mele care a fost înmormânatată din contribuţia prietenilor 
noştri. Aşa s-a încheiat viaţa unei femei despre soţul căreia 
indivizii care năvăleau în casă îi ţipau că s-a îmbogăţit din banii lui 
Hitler. Am stat patru luni la acest tânăr preot?” şi am plecat la 17 
oct. 1946 din pricină că nu avea sobă camera unde locuiam. Am 
iernat la un alt preot mai în vârstă?”!, după care am ajuns la Ion 
Sămărghițan. 

Eu aveam de gând să mă prezint singur după ratificarea 
tratatului de pace. Dar împrejurările m-au forțat. În ultimul timp s- 
au făcut numeroase arestări la Tg. Mureş. Se zvonea că încep la 
sate. Mă temeam să nu fiu descoperit şi bietul părinte să pață vreo 
nenorocire. Are casă grea şi tocmai acum e momentul culminant al 
crizei de hrană. Plutonierul major venise mai înainte pe la noi şi 


320 Preotul Cornel DASCĂL din satul Lepindea (Târnava Mică, azi 
Mureş). 

321 Preotul Matei MORUŞCA din satul Icland, fratele episcopului 
Policarp (Pompei) Moruşca, primul episcop al românilor ortodocşi din 
America (1935-1939), şi bunicul actualului ambasador al României în 
Japonia, dl. dr. economist Radu-Petru ŞERBAN. 

luasem masa împreună. Mi s-a părut isteţ. Sămărghițan, naiv cum 
e, îmi adăuga că e un om bun. Atunci l-am trimis să vorbească cu 
dânsul şi să-i spună cine sunt. Credeam că voi obţine îngăduială să 
rămân acolo în evidenţa lui, până după ratificarea tratatelor. De 
cinci ori l-am trimis pe părintele. A patra oară m-am şi supărat. ÎL 
căutase şi i s-a spus că e bolnav la spital la T. Mureş. Atunci l-am 
trimis la T. Mureş, sâmbătă 24 mai. 

În după-masa acelei zile m-am dus cu copiii la o stână şi la 
întors am cules cu ei mari buchete de flori de pe câmp. Am intrat în 
casă veseli, cu buchetele. Ne aşteptau plutonierul major Teodeanu 
şi cu un ajutor, şi părintele. I-am salutat foarte voios, am vorbit 
lung despre boala lui Rodeanu, după care el ne-a invitat în camera 
mea unde m-a declarat arestat. Părintele Sămărghiţan îi spusese 
încă de la T. Mureş cine sunt. 

Aceasta e declarația mea. Tot ce am scris e riguros 
adevărat. Cele privitoare la scris se pot controla în publicitate şi în 
cărţile pe care le-am scris — deşi ştiu că nimeni nu-şi va lua această 
osteneală. Cele privitoare la timpul cât m-am eschivat se pot 
controla şi mai uşor pe teren. 

31 mai 1947  ss/lon Nichifor Crainic 
Bucureşti” *2, 


Aşadar, după ce a plecat de la M-rea Brâncoveanu 
Sâmbăta de Sus, unde stătuse ascuns în camera de oaspeţi a 
mitropolitului Nicolae Bălan (fără ştirea acestuia care de frică 
refuzase să-l sprijine), loan Nichifor-Crainic s-a adăpostit în 
satele din Transilvania până când s-a predat la 24 mai 1947: 

1. de la Sâmbăta a mers în satul Grosuri din comuna 
Blăjeni (17 km de Abrud), la doamna Elena Şortan preoteasă 
văduvă, în vârstă de 68 ani. Această doamnă era mama 
diaconului Vasile Şortan, student în medicină şi candidat la 


zi Declaraţie [31 Mai 1947, după ce se predase autorităţilor], în: 
ACNSAS, fond Penal, dosar 13206, vol. 2, f. 524-532. 

călugărie, pe care l-a întâlnit la M-rea Sâmbăta de Sus. 
Părintele Arsenie Boca vorbea despre plecare lui Nichifor 
Crainic într-un interogatoriu din 1955: „în luna februarie — 
martie 1945, nemaivoind să rămână ascuns la mănăstire s-a 
înţeles cu ŞORTAN VASILE să-l găzduiască la el acasă în 
com. Blăjenii de Sus, Raion Brad. ŞORTAN VASILE a 
acceptat şi într-o zi CRAINIC a plecat de la mănăstire, 
îmbrăcat într-o dulamă [haină preoțească] pe care i-am dat-o, 
împreună cu ŞORTAN VASILE, în com. Blăjenii de Sus, 
unde a stat ascuns la părinţii lui ŞORTAN” °”. Nichifor 
Crainic revine cu adăugiri la declaraţia din 31 mai 1947, 
oferind câteva detalii despre gazdele sale şi activităţile pe 
care le-a desfăşurat sub mască: „m-am mutat cum am spus de 
la vila Doamnei V[asu], în judeţul Hunedoara, comuna 
Blăjeni, satul Grosuri, la Doamna Elena Şortan preoteasă 
văduvă, în vârstă de 68 ani. Trăieşte împreună cu o fiică a ei, 
în vârstă de aproximativ 40 ani, bolnavă de picioare — 
probabil rahitism sau tuberculoză osoasă - şi n-are o înălţime 
mai mare de un metru. Le-am ajutat cu toate puterile la 
gospodărie, în special la munca câmpului, la grădinărit şi la 
pomicultură. A fost pentru mine o adevărată mulţumire 
sufletească să le pot sta în ajutor şi să le pot fi de folos. E de 
prisos să adaug că sunt două femei cu totul în afară de 
actualitatea vieţii publice. 

Aici, mergând la biserică, am fost recunoscut de 
preotul satului Alexandru Vlad, care mi-a fost student la 
Bucureşti. După lungi discuţii, l-am convins să se înscrie în 
partidul comunist, organizaţia din Criscior, lângă Brad, 
devenind în scurtă vreme un propagandist foarte asiduu. 


* ACNSAS, fond Penal, dosar 1659, vol. 4, f. 34-36 [Proces Verbal 
de Interogatoriu, 3 oct. 1955, orele 11.15-19.50, Timişoara. Arestat: 
Arsenie Boca]. 

Ca 


Chestiunea am povestit-o cu amănunte în declaraţie. În cele 
din urmă, nemaiputând rămâne în această parohie, preotul 
Vlad a plecat în Vechiul Regat, spunându-mi la despărţire că 
i se dă o parohie în jud. Teleorman, pe Valea Dunării, cu 
concursul de la Bucureşti al partidului. Nu ştiu numele 
acestei parohii, dar se poate afla de la Sf. Patriarhie de care 
depinde jud. Teleorman. 

Neamurile doamnei Şortan, fete măritate, gineri, 
nepoți, mă cunosc ca văr primar al ei, venit din Bucovina. Îmi 


spun «unchiu». 

În familia acestei bătrâne, cum am declarat, am trăit 
până la 15 iunie 1946, când cu mare părere de rău, a trebuit s- 
o părăsesc din pricina acelei apariţii suspecte prin părţile 
locului, despre care vorbeau ţăranii [nişte dezertori căutaţi de 
jandarmi] *%; 

2. în vara anului 1945, în satul Zdrapţi (comuna 
Criscior, lângă oraşul Brad), pe Crişul Alb, Nichifor Crainic 
este găzduit de preotul Ştefi, care era fiu de miner de la 
Petroşani şi de doamna preoteasă, învăţătoare în sat'?%. Nici 
aceştia nu ştiau că el este de fapt Nichifor Crainic ci doar un 
unchi necunoscut din Bucovina. În acest timp se emite 
mandatul de arestare nr. 150530 al Tribunalului Ilfov (Legea 
312/1945), fiind judecat în lipsă şi condamnat la închisoare 
pe viaţă şi confiscarea întregii averi, în „Lotul ziariştilor” 
[conform Hotărârii nr. 2 din 4 iun. 1945 a Tribunalului 
Poporului, acuzatorul public Alexandra Sidorovici (1906- 
2000) - soţia lui Silviu Brucan]. Nichifor Crainic află de 
condamnare din ziarele care veneau de la Bucureşti: „Am 


* ACNSAS, fond Penal, dosar 13206, vol. 2, f. 533. 

35 Alexandru Cojan, Nichifor Crainic-pribeag în „ţara de peste 
veac”, în: Nichifor CRAINIC, Zile albe, zile negre. Memorii, vol. L..., 
1991, p. XXX. 

citit sentinţa în data de 6 sau 7 iunie, adusă de ziarele de la 
Bucureşti, foarte liniştit, fumându-mi pipa. Era un element în 
plus că nu voi fi urmărit cu înverşunare. Voi fi chiar mai 
liniştit până în ziua când mă voi prezenta să-mi rejudece 
procesul. lar gazda mea, care, cum am spus, era un admirator 
al lui Nichifor Crainic, comentând această sentință, a spus: 
«Unchiule, ce greşeală! Toată lumea ştie că Nichifor Crainic 
e în Spania». Într-adevăr, multă lume, pentru că tot în ziarele 
din Bucureşti se scrisese că aș fi în Spania cu care n-am avut 
nici o legătură niciodată”*2€, 

Dar gazdele sale sunt nevoite să plece din acest sat de 
mineri, preotul fiind promovat într-un post din oraşul Brad. 
Dar învăţătoarea cum să-şi obţină transferul? Nichifor Crainic 
a riscat şi a dat o mână de ajutor gazdelor sale chiar dacă se 
găsea sub mască şi exista pericolul să fie deconspirat: „Nu 
cunoşteau pe nimeni la Bucureşti. Socialiştii nu fuzionaseră 
încă, dar colaborau cu comuniştii. Ştefan Voitec era ministrul 
Învăţământului, dar n-aveam raporturi cu el. Cu şeful său 
politic însă, C.[onstantin] Titel-Petrescu, eram în relaţii 
simpatice. Am spus gazdelor că eu, din întâmplare sunt în 
legătură cu şeful socialiştilor, care venea adesea prin 
Bucovina, în căutare de partizani. Eram sigur că Titel nu mă 
va divulga. Îi voi scrie deci o scrisoare, rugându-l să dispună 
această transferare. Scrisoarea începea cu rugămintea să nu 
spună aducătorului cine sunt. Aducătorul şi solicitanta sunt 
gazdele mele, dar, în împrejurările actuale, nu trebuie să ştie 
adevărul ca să nu se intimideze. Dar, cum sunt dator să le fac 
şi eu un bine, îl rugam prieteneşte pe Titel-Petrescu să facă, 
prin Ştefan Voitec, transferarea învăţătoarei la Brad. Am 
pecetluit plicul cu ceară roşie, explicând că sunt acolo şi 


3% Nichifor CRAINIC, Memorii. Pribeag în țara mea. Mărturii din 
închisoare. Memoriu răspuns la actul meu de acuzare..., p. 16. 

secrete ce-l priveau numai pe Titel şi pe mine. Nepotul meu a 
plecat la Bucureşti şi peste câteva zile s-a întors cu 
transferarea. Titel-Petrescu m-a satisfăcut imediat, păstrând 
discreţia absolută. Am rămas tot unchiul din Bucovina. Îşi 
închipuie oricine bucuria că, pândit pe viaţă ca fugar în 
Germania, mijloceam o transferare plănuită pe Valea Crişului 
Albi, 

3. în toamna anului 1945 se transferă în comuna 
Vaţa:%, „unde lumea e obişnuită cu vizitatori străini”, la o 
familie înrudită cu aceea care-l găzduise la Zdrapţi. Era sora 
învăţătoarei din satul anterior, tot învăţătoare şi aceasta, 
căsătorită cu un funcţionar public; aveau un băiețaş de cinci 
ani, care avea să fie prietenul lui Crainic. Aici începe să scrie 
eseul Spiritualitatea poeziei româneşti”: „plănuisem demult 
un curs despre spiritualitatea poeziei româneşti. N-avusesem 
încă timp să-l aştern pe hârtie. Era iarnă. Aveam destul 
răgaz, mai ales noaptea”. Părăseşte regiunea Munţilor 
Apuseni deoarece jandarmii căutau tot mai des partizanii din 
grupurile de rezistență anticomunistă, iar „grupuri de 
tehnicieni din armata rusă, cercetau munţii făcând fel de fel 
de măsurători”; 

4. în primăvara anului 1946 îl găsim în satul 
Lepindea *! (între Blaj şi Sovata), „pe-o vale strâmtă şi 
seacă”, la preotul Cornel Dascăl: 


327 Nichifor CRAINIC, Memorii. Pribeag în țara mea. Mărturii din 
închisoare. Memoriu răspuns la actul meu de acuzare... p. 77. 

328 În satul Vaţa de Sus din apropiere s-a născut Părintele Arsenie 
Boca la 29 sep. 1910. 

* Alexandru Cojan, Nichifor Crainic-pribeag în „țara de peste 
veac "..., p. XXX. 

330 Nichifor CRAINIC, Memorii. Pribeag în fara mea. Mărturii din 
închisoare. Memoriu răspuns la actul meu de acuzare..., p. 87. 

31 Tot Vasile ŞORTAN i-a recomandat să vină la preotul Cornel 
Dascăl, (ACNSAS, M.I. S.B. 93, rola 201, f. 35). 

„M-am mutat în jud. Târnava Mică, regiune de 
câmpie, liniştită, la preotul Cornel Dascăl, în comuna 
Lepindea. E tânăr, n-a fost amestecat până ieri în 
niciun fel de mişcare politică, are trei fetițe şi soţie cu 
studii de comerţ. Anul trecut, la serbările de la 3-15 
mai, la Blaj făcu satul întreg în chip strălucit încât d. 
Prim Ministru l-a chemat la tribună şi l-a felicitat. E 
foarte fericit de această distincţie, şi satul împreună cu 
el. E preot fără niciun viciu, extraordinar de pasionat 
pentru misiunea lui. Pentru vrednicia lui a fost 
însărcinat să organizeze cultul şi în satul Ormeniș, 
săsesc, azi alcătuit din colonişti. În scurt timp a rânduit 
acolo o capelă şi a pus în ordine viaţa spirituală a 
acelui sat. L-am ajutat tot timpul cu sfatul şi, cum era 
mereu pe drumuri pentru trebuinţele celor două sate, i- 
am condus în cea mai mare parte gospodăria. l-am 
treierat şi grâul în timp ce dânsul era la Sibiu pentru 
trebuințele coloniei din Ormeniș. Pentru munca lui 
preoțească Mitropolitul din Sibiu l-a distins cu mari 
laude. Am locuit la dânsul 4 luni, până la 17 oct. când a 
trebuit să mă mut fiindcă odaia în care locuiam era cu 
totul improprie pentru iernat. 1932 

În acest timp îi moare soția, dr. Aglae Crainic, care 
rămăsese în Bucureşti. Află acest lucru chiar de la fiica lui, 
Ioana Furtuna, care-l vizitează împreună cu inginerul 
Alexandru Cojan, cu care aceasta se va căsători în toamna 
acelui an. Fiica lui ştia că se ascunde în satul Lepindea dintr- 
o scrisoare pe care Crainic i-o trimisese, dar cu numele său 
conspirativ, lon Vladimir Spânu: 

„într-o înserare de iulie urcau scara casei parohiale cu 
rucsacul în spate o fată şi un băiat. Desfigurată de emoții, 


32 ACNSAS, fond Penal, dosar 13206, vol. 2, f. 533-534 [Declaraţie 
1947]. 

de spaime, de mizerie, abia am recunoscut-o. Era fata mea. 
Pe băiat nu-l cunoşteam. Avea să fie soțul ei. De la Mediaș, 
cale lungă, veniseră pe jos, cu ocolişuri, şi erau doborăţi de 
oboseală. De la o vreme ţineam contact cu familia mea prin 


poştă, pe numele meu cel nou. Oricât mi-ascundea fata 
realitatea, bănuiam situaţia gravă în care suferea soția mea. 
Am întrebat discret ca să nu afle gazdele: 

- Ce face mama? 

- Mama nu mai este. 

- Culcă-te şi-ai să-mi spui mâine între patru ochi. 

Am ieşit afară, în cimitirul vecin, unde am umblat până 
târziu. 

Murise de mizerie, cu două luni înainte, la 26 mai 1946 
şi fusese înmormântată cu talerul. Contribuiseră doi foşti 
studenţi. Studenţii teologi făcuseră o coletă, iar corul lor o 
petrecuse cu cântece la groapă. Nimeni din prietenii mei, 
care îi frecventaseră casa un sfert de secol, n-a asistat, 
afară de bunul coleg Teodor Popescu, care s-a îngrijit de 
locul de veci. Multe din fostele ei cliente au acoperit-o cu 
flori... Femeia aceasta n-a rezistat asprimii decât un an şi 
jumătate în lipsa mea. A murit spunându-i fetei să creadă în 
mine. Eu sunt tare şi voi birui... După plecarea fetei, care 
mergea spre un calvar mai presus de închipuire, faţă de care 
eram cu desăvârşire neputincios, m-am dus în cimitirul 
vecin şi m-am oprit la mormântul cel mai proaspăt. Nu ştiam 
cine zace acolo. Tocmai de aceea îmi închipuiam pe cea 
care s-a dus. Nu era decât o movilă de pământ, aşa cum 
trebuie să fie mormântul ei sărac din Bucureşti. Am luat cu 
mine Psaltirea, această carte de monolog sfăşietor în faţa 
cerului, consacrată de poporul nostru veacuri întregi ca o 
carte de citire, acest strigăt suprem din zbuciumul 
vremelniciei, al sufletului omenesc spre Milostiva îndurare, 
când nimic nu-l mai leagă de acest pământ, şi am început s- 
o citesc. E cartea în care rugăciunea şi poezia se unesc cu 

fierbinţeala şi strălucirea flăcării în unitatea aceluiaşi foc. 
Chiar dacă n-ar fi iniţial inspirată, atâta torent de suflet 
omenesc a trecut prin ea de câteva mii de ani încât i-a 
consacrat fiecare cuvânt cu atributul unic al sfinţeniei. 
Citită la vreme de urgie, la suferinţă, la agonie, la moarte şi 
după moarte, poporul nostru îi atribuie virtutea salvării, a 
vindecării, a alinării şi a iertării. Am citit-o o dată, de două 
ori, trecând peste psalmii de ură vulcanică ai poporului 
evreu împotriva duşmanilor săi. Ce-mi folosea mie în faţa 
unui mormânt această ură aplicată împotriva unei cete de 
sălbăticiți care, năvălind în casă, cu program sadic, 
terorizau gingăşia femeii adormite, în neputinţă de a se 
apăra? Ura nu e alinare decât pentru sufletele sadice care, 
în fața suferinței sau a morţii altuia, simt satisfacția 
răzbunării. Omul normal în fața suferinţei compătimeşte, în 
fața morţii iartă sau, înfrângându-se pe sine, imploră 
iertare. Sunt psalmi grandioşi, care se ridică până la extazul 
cosmic, în măreţia căruia ne vedem pe noi înşine atomic, cu 
toate pasiunile noastre reduse la nimic; sunt psalmi de 
umilință sau de pocăință prin care, confruntându-ne cu 
semenii noştri sau cu măreţia lumii, ne vedem inferioritatea 
morală şi recurgem la graţia iertării. La ce mai putem 
recurge în faţa morţii, unde puterea omenească e dintr-o 
dată redusă la nimic? La ştiinţă, la filosofie? Ce alinare îmi 
aduc ele când simt nevoia să împărtăşesc această alinare şi 
celui care a murit? Nu-mi rămâne la marginea lumii şi-a 
vieţii decât această rugăciune a umilinţei învăluită în poezie 
inspirată. Poezia, pentru mine, este rugăciunea singur 
pentru cel care nu mai este. La marginea vieţii, singura 
mângâiere care ne rămâne este să ne rugăm pentru cei care 


„333 
S-au dus. 


333 Nichifor CRAINIC, Memorii. Pribeag în fara mea. Mărturii din 
închisoare. Memoriu răspuns la actul meu de acuzare..., p. 110-111; 

Tot în această perioadă se pare că a compus poeziile 
Epitaf (în amintirea soţiei sale) şi Rugăciune sub cruce: 
„Tu ai intrat în marea înserare 


De unde nu mai vin câţi au purces, 
Tu crin domnesc pe care te-am cules 
Din Bucovina lui Ştefan-cel-Mare. 


Departe de bărbatul tău proscris, 
Te-ai stins rănită ca o căprioară 
Ce m-a lovit fu dat ca să te doară, 


: „834 
Ce m-a durut pe tine te-a ucis... iii 


kk 
„Sunt ca o vatră unde mai arde un tăciune, 

Mi-a mai rămas din viaţă doar sfânta rugăciune. 
Nădejdea cearcă cerul în mohorări de horn 

Când fum, bătut de vânturi, spre mila Ta mă-ntorn. 
Auzi-mă, lisuse! Dă-mi har să mă priceapă 
Urechea-ţi sângerândă de spinii cari o-nţeapă. 
Dacă mi-ai dat o viaţă trăită de istov 

În trista seminţie a biblicului lov, 

Te laud cu schilozii, cu vulturii şi ciufii... 

Pe vârfuri de-am jucat-o, sunt doborât la fund, 
Din culmea ei în zdreanţa milogului m-ascund. 
Urcasem din noianul străbunei umilinţi 

Și-am fost cinstit cu pâine şi vin de regi şi prinți. 
M-am frânt în mii de vorbe şi-n carte după carte, 
Azi date la gunoaie ca amforele sparte. 
Întru-nvăţaţi şezut-am şi-n sfaturi înțelepte, 

M-au prăbuşit, netrebnic, pe ultimele trepte. 
Onorurile lumii sunt astăzi terfeloage 

Şi puf de păpădie suflat peste pârloage. 


334 în: Revista Manuscriptum, an XXVI, nr. 1-4/1995 (98-101), f. 19. 

Dacă mi-ai dat şi mie o pâine de femeie 
Nu ştiu nici groapa unde sortit i-a fost să steie. 
O singură odraslă, de două ori orfană, 
Visează de la mila călăilor pomană: 
Căci ţării mele dacă m-am mistuit prinos 
Sunt osândit pieririi ca fur şi ticălos. 
Vrăjmaşii în efigii mă ard şi mă sugrumă, 
Prietenii au groază de mine ca de ciumă. 
Nălucă rătăcită din ce-am putut să fiu, 
Mă sbucium în sicriul ocării pus pe viu. 
Și astfel, Milostive, silesc cerescul scut 


pa 4385 
Cum un lepros ar cere pe bube un sărut. 


Nichifor Crainic a început să fie oarecum recunoscut, 
astfel că bunul preot loan Sămărghiţan a venit în Lepindea, l- 
a luat şi l-a dus la socrul său, preotul Matei Moruşca din 
Icland: „notarul satului, cântăreţul de pricesne, cu excepţional 
simţ muzical, îmi spusese că vocea mea seamănă grozav cu a 
lui Nichifor Crainic din vremea când vorbea la radio 
Bucureşti. Mă făcusem că sunt măgulit, dar în fond m-am 
îngrijorat. Ce Dumnezeu, şi vocea am ajuns să mă dea pe 
faţă!... [loan Sămărghițan] a venit direct la mine. Fusese 
student al meu la Bucureşti şi era preot în satul vecin. Nu vă 
mai las aici, şopti el în mers. Mergeţi la socrul meu care nu 
vă cunoaşte. Voi pregăti terenul şi vin să vă iau.””® 

Dar cine era de fapt preotul Cornel Dascăl, ce s-a mai 
întâmplat cu el în următorii ani şi de ce poate fi considerat un 
preot model, un adevărat mucenic? A suferit cumva din 
pricină că l-a ascuns pe Nichifor Crainic? Ce i-au făcut 


335 în: Revista Manuscriptum, an XXVI, nr. 1-4/1995 (98-101), f. 16. 
36 Nichifor CRAINIC, Memorii. Pribeag în țara mea. Mărturii din 
închisoare. Memoriu răspuns la actul meu de acuzare... p. 116. 

bestiile Securităţii şi cum l-au şantajat? Vom vedea în 


continuare: 

Cornel Dascăl s-a născut la 9 ianuarie 1916 în oraşul 
Cluj. Părinţii săi fiind săraci, a fost ajutat de o mătuşă 
învăţătoare să urmeze clasele primare (două clase în comuna 
Boian — Târnava Mică, alte două clase în comuna Suplac — 
Târnava Mică, clasa a V-a în comuna natală a tatălui său — 
Cetatea de Baltă, lângă Târnăveni), apoi a fost iarăşi 
întreţinut de mătuşa sa, ca în final, părinţii săi să se mute în 
Blaj, unde a continuat ultimele patru clase de liceu, pe care 
le-a absolvit în 1934. Din cauza unei boli, nu a putut să-şi 
susțină bacalaureatul decât în toamnă, ratând astfel 
înscrierea la Teologie. Pentru a se întreţine, a intrat în 
serviciul unui avocat din Blaj, urmând în paralel Facultatea 
de Drept din Cluj. Renunţă şi la serviciu, şi la Drept, 
deoarece în 1936 intră bursier la Academia Teologică din 
Sibiu, pe care o absolvă în 1940. Aici l-a avut profesor pe 
Părintele Dumitru Stăniloae care l-a îndrumat să nu facă 
politică, ci să-şi vadă de carte”. Se angajează ca econom la 
Şcoala Normală de băieţi „Andrei Şaguna” din Sibiu, unde 
lucrează până în iunie 1943. Între timp se căsătoreşte cu 
Stoica Maria (1941) şi au o fetiță (1942). La 1 aprilie 1943 
este numit prin concurs preot în comuna Lepindea, unde îşi 
va desfăşura activitatea până la 1 noiembrie 1947. Între timp, 
familia se îmbogăţeşte cu încă două fetiţe. În primăvara 
anului 1946 l-a primit pe Nichifor Crainic: „într-o seară 
ploiosă am primit vizita profesorului Nichifor Crainic 
despre care eu ştiam că este arestat de la 23 august 1944. 
Până în acest moment nu ne-am cunoscut. Ca student, 
audiam conferințele lui pe care în colaborare cu alți 
profesori le ţinea în cadrul «Astrei» din Sibiu, şi aveam ca 
manuale de studiu, unele lecţii de-ale lui. El mi s-a adresat: 


37 ACNSAS, Micro-Film 1286 Sibiu, f. 13. 

«Dvs sunteți preotul Dascăl?» I-am răspuns: «Da, eu sunt». 
S-a adresat: «Eu sunt Nichifor Crainic. Te rog, salvează- 


mă». În sufletul meu s-a produs un şoc de conştiinţă: ca toți 
preoții, purtam stimă față de fostul profesor de Teologie, 
Nichifor Crainic, dar mă copleşea tristețea, pentru că el era 
totodată şi om politic... Pus în faţa unui moment crucial, n- 
am avut puterea sufletească să reacționez. Am stat mut de 
uimire şi de groază. Pe soţie n-am lăsat-o să se revolte, de 
teamă de-a nu fi trădat. Fără să-mi dau pe față 
consimțământul, am lăsat lucrurile baltă o zi două, apoi. 
Dar după scurgerea câtorva zile, n-am mai găsit altă cale 
decât aceea de a-l adăposti în casa mea, cu hrana mea... El 
fiind profesor de mistică, dorea să mă capaciteze a-mi lua 
ca subiect al tezei de licență o problemă din studiul 
misticei... În tot timpul şederii lui la mine, a fost prezentat 
sătenilor din sat ca «unchi al soţiei». De sătenii din sat nu l- 
am ascuns. L-am rugat doar atât să nu discute prea multe cu 
ei. Dar el nu m-a ascultat, căuta de multe ori, societatea din 
afara casei mele. La străini nu l-am arătat. Când veneau la 
mine preoţi cu diferite ocazii sau când aveam cerc pastoral 
îl rugam să plece pe hotar şi se plimba printre lanurile de 
porumb până seara când oaspeţii erau plecaţi. Eram nevoit 
a proceda aşa, deoarece figura lui era cunoscută tuturor 
preoţilor. În luna Octombrie, în tot cazul după 20, căci 
partea cea mai mare din vii erau culese... el a plecat. Mi-a 
promis că merge mai departe. Mare mi-a fost surpriza, când 
într-una din zilele lui Noiembrie 1946, îmi face o vizită o 
femeie care îmi dă un bilet. Desfac biletul, era de la Nichifor 
Crainic. Scrie să-i trimit nişte must, la Cerghidul Mare, 
fostul judeţ Mureş. Eu nu aveam, aveam intenţia să-i cumpăr 
din sat, dar femeia, neavând timp să stea, nu i-am mai 
trimis. Astfel, abia în momentul acesta am aflat că el nu s-a 
dus departe, decât abia la 7-9 km de mine, ceea ce m-a 
neliniștit şi mai mult. În decursul iernii, nu am mai aflat 

nimic despre el, iar în primăvara următoare s-a auzit de 
arestarea lui şi a preotului Ion Sămărghițan din Cerghidul 


Mare "5%. Preotul Cornel Dascăl, de la 1 noiembrie 1947, a 


fost transferat în comuna Arpaşul de Jos (Făgăraş). Aici a 
venit pe lume a patra fetiţă. Un timp nu s-au văzut 
consecinţele faptei sale. Dar Securitatea n-a uitat. La 25 
aprilie 1955 agenţii au încercat să-l racoleze ca informator 
(aveau nevoie de informaţii despre anumiţi săteni), 
şantajându-l, mai precis aducându-i aminte că ei ştiu că, în 
1946, el l-a ascuns pe fugarul Nichifor Crainic. Văzând că 
nu le dă nicio informaţie au aplicat planul B, amintindu-i că 
ei ştiu de asemenea că el are patru fetițe şi o soţie şi 
amenințându-l că situaţia lui nu va fi uşoară. Securiştii aveau 
nevoie să le dea informaţii despre anumite persoane din zona 
comunei. Să vedem cum a decurs întreaga acţiune: „conform 
legendei prevăzute numitul Dască Cornel a fost chemat de 
împuternicitul raionului Făgăraş cu privire la construirea 
bisericii din com. Arpaşul de Jos. Pe la orele 9,30 obiectivul 
a plecat de la împuternicitul Cultelor după care a făcut 
diverse cumpărături din magazinele oraşului Făgăraş timp de 
circa 3 ore. La orele 12 se îndrepta spre gara oraşului 
Făgăraş în care timp echipa care avea sarcina pentru a-l 
reţine secret şi aduce la acest raion, l-a reţinut şi l-a invitat în 
maşină fără a fi observat de nimeni şi apoi transportat la 
sediul raionului M.A.I. Făgăraş. Imediat ce a fost invitat în 
maşină s-a observat la dânsul o frică începând să tremure şi 
întrebând de ce este invitat la Securitate. De la început i s-a 
cerut să-şi facă o autobiografie verbală în care să descrie 
periodic activitatea lui profesională după care activitatea lui 
politică, care a făcut-o. Fiind apoi anchetat conform planului 
de anchetă şi ajungându-se la punctul ce ne interesează dacă 
dânsul a adăpostit pe fugarul NICHIFOR CRAINIC, la 


338 ACNSAS, Micro-Film 1286 Sibiu, f. 8-13. 

început a evitat să arate acest lucru. Observându-se 
nesinceritatea din partea sa şi cunoscându-se de noi în 
prealabil că obiectivul ţine foarte mult la cei 4 copii şi soţie, 
i s-a pus în vedere că dacă va fi sincer şi ne arată în mod 
detaliat ce ne interesează pe noi, situaţia lui va fi mai uşoară. 
După circa $ minute de gândire obiectivul s-a sculat în 
picioare şi într-o stare extrem de nervoasă s-a exprimat că 
poate să i se întâmple orice însă el e dispus să arate tot 
adevărul, cerând totodată puţină apă. În continuare, 
obiectivul a arătat felul cum fugarul NICHIFOR CRAINIC a 
venit la dânsul noaptea, cum l-a adăpostit, cum a dus un bilet 
unui lăptar ce l-a ajutat pe fugar şi sentimentele ce le poartă 
față de NICHIFOR CRAINIC, lucruri reieşite din procesul 
verbal de interogatoriu. După circa 8 ore de anchetă 
obiectivul a cerut să anunţe familia că este reţinut de 
organele Securităţii şi că este nevoit să ispăşească pedeapsa 
meritată pentru adăpostirea şi alimentarea lui NICHIFOR 
CRAINIC, pedeapsă ce demult o aşteaptă, prin faptul că şi 
numitul SĂMĂRGHIȚAN IOAN a fost arestat şi condamnat 
pentru adăpostirea şi eliminarea lui NICHIFOR 
CRAINIC”3%. Dar Cornel Dascăl nu a turnat pe nimeni 
maiorului Popa Iacob: „nu a dat nici un fel de randament în 
munca informativă, fiind un element nesincer şi foarte 
mistic... element nesincer, a cunoscut o serie de fapte ce 
interesează organele noastre şi pe care nu le-a adus la 
cunoştinţă... propun a se aproba excluderea din reţeaua 
informativă a numitului DASCĂL CORNEL pentru motivul 
a fi un element nesincer... în ultimul timp s-a exprimat 
chiar că el preferă să facă puşcărie pentru faptele 
săvârşite în trecut numai să scape de această sarcină 3%, 
se spunea în raportul cu propunerea de excludere şi-n 


35 ACNSAS, Micro-Film 1286 Sibiu, f. 5-6. 
*% ACNSAS, Micro-Film 1286 Sibiu, f. 16. 

caracterizare făcută de maiorul Popa Iacob. 

Pe moment a scăpat de Securitate, însă la scurt timp 
avea să fie trimis în închisoare (şapte ani, 1957-1964), dar 
pentru altă pricină, tot creştinească. Ce s-a întâmplat de fapt? 
Într-o seară a venit la el Borzea Olimpiu (din Viştea de Jos, 
Făgăraş), un partizan din rezistenţa anticomunistă din Munţii 
Făgăraşului, şi l-a rugat să-l spovedească. Părintele Cornel 
Dascăl şi-a făcut datoria de preot (conform canoanelor şi 
misiunii preoțești) şi l-a spovedit. Acesta i-a spus că face 
parte din grupul de partizani al lui lon Gavrilă Ogoranu şi l-a 
rugat să facă şi un parastas pentru unul dintre partizani, 
Sofonea Remus, împuşcat mortal. La câteva zile acest 
partizan a fost prins de autorităţi în urma unei razii în munţii 
Făgăraşului şi anchetat dur. Printre altele a dezvăluit faptul 


541. Imediat 


că s-a spovedit la părintele Cornel Dascăl 
Părintele Cornel a fost ridicat, judecat şi condamnat (2-VIII- 


1957) la 10 ani temniţă grea pentru „complicitate la 
342 
SRI 


nedenunţarea crimelor de constituire în bandă” a 
interogatoriu nu a divulgat secretul spovedaniei*%3. A lăsat 
acasă o soţie îndurerată şi patru fetiţe. În închisoare a avut o 
comportare demnă: „chiar şi la închisoare mulţi oameni au 
avut ce să înveţe de la el şi se făceau şi slujbe în 
închisoare”. În timpul detenţiei a fost prin unităţile M.A.I. 
Braşov (Securitate), Sibiu, Gherla, şi coloniile de muncă ale 
formațiunilor Piatra-Frecăţei, Luciu-Giurgeni şi Periprava” 
(unde a fost şi Părintele Iustin Pârvu şi Părintele Ilie 
Lăcătuşu). A trecut prin situații limită, flămând şi desculț a 
fost pus să taie stuf în Deltă, spunea că „nu-i nici de 


31 ACNSAS, M.I. S.B. 93, rola 1, vol. 2, f. 35. 
32 ACNSAS, M.I. S.B. 93, rola 93, vol. 1, f. 2. 
3% ACNSAS, M.I. S.B. 93, rola 93, vol. 1, f. 3. 
3 ACNSAS, M.I. S.B. 93, rola 1, vol. 2, f. 36. 
345 ACNSAS, M.I. S.B. 93, rola 201, f. 31. 

închipuit mizeria în care a trăit. Unul dintre ei a murit din 
cauză că nu l-a lăsat să fie ajutat de medic, deşi erau acolo 6 
medici care spuneau că o singură injecție cu penicilină l-ar fi 
salvat... [deţinuţii] sunt tratați mai rău ca animalele. 
Necesităţile lor le făceau acolo unde erau 4 hârdane/ciubere 
la cca 120 de persoane. Din cauza mizeriei au murit mulţi 
deşinuţi.»3%6 

A fost eliberat în 1964 şi s-a stabilit pentru puţin timp la 
sora sa din oraşul Victoria. Între timp îşi reface viaţa 
familială, adică reia legăturile cu soţia sa care divorțase 
formal, probabil pentru binele copiilor. A fost numit preot în 
Cornățel (jud. Sibiu), apoi în Sebeşul de Jos. Contactele sale 
se rezumă de acum înainte doar la activitatea preoțească: 
„am cărat destul stuf în Deltă, flămând şi desculț, aşa că de 
aci înainte am să mă feresc de orice discuţii cu persoane 
necunoscute şi chiar şi cunoscute”3* ;„xduce o viaţă modestă, 
ocupându-se numai de-ale preoţiei. Este iubit de parohieni şi 
apreciat de superiori”5%; „a propus Consiliului ca să-i dea 
voie să facă în fiecare casă feştanie gratuit ca prin această 
ocazie să poată sta de vorbă cu toți credincioşii” aa A 
„Părintele Dascăl Cornel care este acum în Cornățel face 
minuni. Toată partea aceea nu numai Cornățelul a 
înduhovnicit-o... şi în închisoare a avut o purtare 
excepțională, a fost un preot model, a vorbit cu profesori 
universitari şi cu alte personalități şi toți se mirau de 
deşteptăciunea lui. Ținea la închisoare şi predici şi le ținea la 
nivel foarte înalt”*%. Nu ştim dacă în intervalul 1964-1972 
s-a mai întâlnit cu Nichifor Crainic. 


34 ACNSAS, M.I. S.B. 93, rola 1, vol. 2, f. 39. 
347 ACNSAS, M.I. S.B. 93, rola 1, vol. 2, f. 31. 
348 ACNSAS, M.I. S.B. 93, rola 1, vol. 2, f. 29. 
3 ACNSAS, M.I. S.B. 93, rola 1, vol. 2, f. 32. [21.12.1968, Cornățel] 
350 ACNSAS, M.I. S.B. 93, rola 1, vol. 2, f. 41. 

5. Nichifor Crainic, de la preotul Cornel Dascăl îşi 
continuă pribegia prin Ardeal mutându-se în satul Icland (20 
km de Târgu Mureş), la preotul Matei Moruşcass!: „De aici m- 
am mutat la preotul Matei Moruşca, în comuna Icland, T.[ârgu] 
Mureş. E un preot bătrân, de stil mai vechi. Dedicat Bisericii, e cu 
totul pasiv în ce priveşte politica. Principiul lui e cel formulat de 
apostolul Pavel: „Supuneți-vă stăpânirilor, căci toate stăpânirile 
sunt de la Dumnezeu”. În toamnă a votat fireşte cu guvernul. Îl 
determinasem să se înscrie în Frontul Plugarilor şi s-ar fi înscris 


* Preotul Matei MORUŞCA (n. 1 martie 1890; ?) era fratele mai 
mic al episcopului Policarp (Pompei) Moruşca (1883 - ț 26 oct. 
1958), primul episcop al românilor din America (1935-1939). Policarp 
Moruşca fusese locţiitor de episcop al Cetăţii Albe-Ismail (1941- 
1944), director al Internatului Teologic din Bucureşti (1944-1945), 
locţiitor de episcop al Maramureşului cu reşedinţa în Sighet (1945- 
1946), în 1948 a fost pensionat cu forța de comunişti (semna „episcop 
pus în retragere”) printr-o lege pe care o implementaseră şi prin care 
puteau pensiona anumiţi episcopi incomozi (cum a fost şi cazul lui 
Nicolae Popovici al Oradei şi al lui Irineu Mihălcescu al Moldovei), 
închinoviat la catedrala „Reîntregirii” din Alba lulia între anii 1955- 
1958 stareţ al M-rii „Sf. loan Botezătorul” din Alba lulia. Preotul 
Matei Moruşca era tatăl preotesei Constanţa Sămărghițan, căsătorită 
cu preotul Ion Sămărghiţan din Cerghid, cel care-l va adăposti ulterior 
pe Nichifor Crainic. Matei Moruşca nu a fost bănuit că l-ar fi ascuns 
pe Nichifor Crainic, prin urmare nu a suferit de pe urma acestei fapte. 
Mai târziu i s-a deschis dosar de urmărire informativă de către 
Securitate în urma unor reclamaţii. Motivele: „acesta a desfăşurat o 
intensă activitate mistico-religioasă pe linia cultului ortodox şi de 
atragere a tineretului şcolar”; „în lipsă de ocupaţie trimitea la diferiţi 
credincioşi din satul Icland, cu ocazia zilei de naştere, câte un bileţel 
în care scria ca aceştia să-şi petreacă creştineşte ziua naşterii”; 
„Susţine ore de catehizare”. Măsurile luate de Securitate: „să i se 
atragă atenţia să se rezume la activitatea bisericească” (ACNSAS, 
fond Informativ, dosar nr. 73088). Matei Moruşca este bunicul 
actualului ambasador al României în Japonia, dr. ec. Radu Şerban care 
a publicat câteva cărţi despre unchiul său: „Prea Sfinţitul Policarp, 
Însemnări despre Unchiul Pompei (Ed. Dareco, 2007); Zidire 
sufleteasca: Despre episcopul Policarp  Moruşca (Ed. Ecou 
Transilvan, 2013) etc. 

dacă nu s-ar fi întâmplat următorul lucru: pe iarnă au venit în sat 
un domn şi o doamnă să organizeze viaţa de partid. Întrunirea s-a 
ținut la şcoală. Preotul a participat şi a ţinut o frumoasă 
cuvântare. Cei doi organizatori sosiți în sat însă, în loc să 
lămurească pe ţărani ce este şi ce vrea Frontul Plugarilor, au 
declarat că nu au venit să spună nici ce s-a făcut nici ce se face, ci 
au venit să organizeze partidul. Atitudinea aceasta, poate cam 
inabilă, i-a determinat pe unii să stea în rezervă. Aşa a rămas şi 
preotul, un om foarte corect şi foarte bisericos. Chiar pe gerurile 
cele mai cumplite slujea liturghia de 3 şi de 4 ori pe săptămână, eu 
ținând la strană rolul cântăreţului. Pe preotul Moruşca l-am 
determinat în special să se ocupe mai de aproape de lumea 
bolnavă. În sat erau molime. El nu mergea la bolnavii care îl 
chemau. Cum e mai bătrân ca mine, n-am îndrăznit Să-i dau 
îndrumări verbale. Am luat termometrul şi medicamentele pe care 
le aveam la mine şi am pornit pe la bolnavi. Între alţii, cum aveam 
sulfamide am vindecat o femeie, mamă a patru copii, de aprindere 
de plămâni. E fata cantorului Gheorghe Săracu. Medicamente şi 
sfaturi medicale am împărţit la foarte multă lume. Le-am împărţit 
într-o vreme când medicamentele costau enorm, iar eu eram, cum 
sunt, lipsit cu totul de mijloace băneşti. Preotul, văzându-mă cum 
plec în fiecare dimineaţă pe la bolnavi, s-a antrenat şi el, de la o 
vreme a început să îndeplinească acest rol de primă asistenţă 
medicală. Oamenii mor cu zile din boli ce s-ar putea vindeca uşor 
cu puţină îngrijire pricepută. În noile reforme ar trebui ca preoții 
şi învățătorii să fie instruiți practic în arta medicală, să cunoască 
pe cât posibil bolile, leacurile obişnuite şi să îndrume pe suferinzi 
spre spitale. ” 357 

6. Nichifor Crainic, în cele din urmă, s-a adăpostit la 
preotul loan Sămărghiţan** din satul Cerghid (20 km de 


3? ACNSAS, fond Penal, dosar 13206, vol. 2, f. 533-534. 
353 loan SĂMĂRGHIȚAN, preot ortodox în Cerghidul Mare (20 km 
de Tg. Mureş), n. 18 oct. 1910 la Petea de Câmpie (com. Oroi, Luduş- 

Cluj), părinţii, ţărani mijlocaşi: Maxim şi Aurelia; fraţii: şapte; şcoala 
primară în satul natal; liceul cu bacalaureat la Tg. Mureş; 1931-1935 a 
făcut Facultatea de Teologie Ortodoxă din Bucureşti, unde îl are ca 
profesor pe Nichifor Crainic (din 1932 preda şi în Bucureşti); căsătorit 
cu Constanţa Moruşca (fiica preotului Matei Moruşca, fratele 
episcopului Policarp Moruşca, primul episcop al românilor ortodocşi 
din America); loan Sămărghiţan avea cinci copii (Pompei, Octavian, 
Ioan, Mihai, Aurelia). Activitate profesională: profesor suplinitor la 
Gimnaziul „Petru Maior” din Reghin şi paroh la parohia Gurghiu până 
în 1940; 1940-1960 preot în satul Cerghid; condamnat la trei ani 
închisoare (Penitenciarele Târgu Mureş (din 7 august 1947), Cluj (din 
1 oct. 1947, apoi reîntors la Tg. Mureş), Văcăreşti (din 17 mai 1948), 
Aiud), „deferit în justiţie pentru faptul: găzduire de infractori 
[Nichifor Crainic]”, începând cu data de 30 aprilie 1947 şi până la 
data de 24 mai 1947, a ascuns în casa sa şi a favorizat pe Nichifor 
Crainic, condamnat în lipsă de către Tribunalul Poporului Bucureşti la 
muncă silnică pe viață” [Mandat de arestare nr. 4040, Cabinetul 2 
Instrucție de pe lângă Tribunalul Mureş]; închisoare: de la 7 august 
1947 până la 5 august 1950; în închisoare „plângea numai când li se 
dădea mâncarea de arpacaş. Spunea: «Oare preoteasa mea şi copiii 
mei au ce mânca?y. Eu fusesem dată afară din învăţământ în 1948 din 
cauză că în găzduisem pe Crainic (căruia îi ziceau toţi ai casei 
«unchiule»), şi aveam de crescut 5 copii.”; „în timpul cât a fost 
arestat, fratele său, preotul Aurel Sămărghiţan, a deservit ca preot 
parohia Cerghid; preoteasa sa, învăţătoarea Constanţa, a fost 
dezavantajată de autorităţi, pe motiv că-i soție de preot, cu toate că 
desfăşoară şi programe extraşcolare cu elevii: „Soţul meu, după ce a 
fost eliberat, a stat 5 ani cu domiciliu forțat, fără ca să primească 
niciun salariu [...] era mutat tot timpul dintr-o parohie în alta, pe 
motiv că atrage prea multă lume în jurul său — era foarte iubit de 
credincioşi. A fost o vreme preot-paroh la Tîrnăveni, eu eram la 
Cuştelnic, mi s-a permis atuncea să lucrez la o grădiniţă. Cinci ani de 
zile am făcut naveta 20 de kilometri, fie vară, fie iarnă, pe frig şi 
zăpadă troiene, mă mir că nu m-au mâncat lupii în aşa ţinut înghețat. 
Am acceptat muncile cele mai umilitoare ca să-mi pot creşte copiii. Şi 
totul pentru că eram soţia preotului care-l adăpostise pe Crainic”; din 
12 mai 1960 îl găsim preot în comuna Cuştelnic (Tîrnăveni-Mureş), 
supravegheat şi turnat la Securitate de către agenţii special dirijaţi 
pentru a vedea dacă acesta mai ţine legătura cu Nichifor Crainic, ce 
comentarii mai face, ce relaţii mai are, dacă posedă publicaţii 
interzise; părintele loan Sămărghițan este respectat şi chemat la 

Târgu Mureş), „un om pur, care crede că toți semenii pot fi curaţi 
la suflet cum este el. E convins că idealul misionar, pe care şi l-a 
format în facultate, îl poate înfăptui integral ca păstor de oameni. 
Muncind de dimineaţă până seara, cu firea lui de o blândeţe 
evanghelică, pasionat de lucrul public şi cu totul dezinteresat, el 
şi-a câştigat stima şi, ceea ce e mai greu, iubirea tuturor... 
Părintele Sămărghițan n-avea nimic autoritar în făptura lui mică 
şi blândă, în figura lui nuanţată de o blândeţe fină. Ar fi fost un 
dezarmat în fața oamenilor dacă n-ar fi avut darul vorbirii 


inspirate în fața altarului, vorbire prin care fluidul evanghelic se 


> Pa : ; seansi 
comunica ascultătorilor, fierbinte, de adeziune personală. 


Pe acesta îl va convinge să-l denunțe (sâmbătă, 24 mai 
1947) pentru a-i uşura situația preotului şi nădăjduind că va fi 
rejudecat cazul său şi va fi liber: „de la Icland am venit la 
preotul Sămărghițan în Cerghid, ca la un fost eminent ucenic al 
meu. Care a fost purtarea mea în Cerghid se cunoaşte foarte bine 


înmormântări de către maghiarii reformaţi: „eu sunt chemat de 
cetățeni maghiari pentru că slujba lor este mai redusă şi ei au mare 
dorinţă să li se explice unele probleme de credinţă. Chiar în liturghia 
noastră ei găsesc ceva mai strâns de puterea dumnezeiască. Mulţi dau 
prescură şi plătesc liturghii”. Părintele Ion Sămărghiţan învățase limba 
maghiară de la un preot maghiar, în închisoarea de la Aiud: „mai era 
acolo [la Aiud] şi un preot maghiar romano-catolic, un ierarh de la 
Alba Iulia cu care părintele s-a înţeles foarte bine; acest preot maghiar 
l-a învăţat pe soţul meu limba maghiară, scriind cuvintele cu un ac pe 
o bucată de săpun”. Prietenia dintre Nichifor Crainic şi părintele Ion 
Sămărghiţan nu s-a sfârşit odată cu arestarea lor. După ieşirea lui 
Nichifor Crainic din temniţă în 1962 (părintele Sămărghiţan fusese 
eliberat la 5 august 1950), cei doi s-au întâlnit fie la Bucureşti, fie la 
Cerghid. În 1968, 28-29 iulie, Nichifor Crainic a participat la nunta lui 
Mihai Sămărghiţan, unul din fiii părintelui Sămărghiţan, mergând la 
Sibiu special pentru acest eveniment. Părintele Ion Sămărghiţan a 
venit la înmormântarea lui Nichifor Crainic şi chiar a slujit în soborul 
format din cei 10-12 preoţi. (ACNSAS, fond Informativ, dosar 66062, 
vol. 1-2; fond Penal, dosar 14574) . 

35 Nichifor CRAINIC, Memorii. Pribeag în țara mea. Mărturii din 
închisoare. Memoriu răspuns la actul meu de acuzare..., p. 137-138. 

de către organele locale şi de către Legiunea de Jandarmi Mureş. 


Aşa m-am purtat absolut pretutindeni unde am trăit în această 
vreme. M-am ferit cu desăvârşire de oamenii opoziţiei şi n-am 
vorbit decât în favoarea regimului. Cauzele care m-au determinat? 
Sunt de la sine înţelese. 

Una era însăşi situaţia mea delicată. Admiţând că aş fi 
făcut stângăcia să critic sau să aţă spiritele, lucrul acesta imediat 
ar fi bătut la ochi. 

Al doilea, cum am spus, în cercuri, se ştie de mine, 
primeam veşti de bunăvoință şi îngăduială şi speram şi mai multă 
bunăvoință. 

Al treilea, anunțasem chiar în decembrie 1944 că ader la 
frontul Plugarilor. M-am purtat potrivit acestei obligaţii morale şi 
acestui angajament. 

Al patrulea, situaţia ţării e de aşa natură încât orice 
acțiune nesăbuită i-ar dăuna. 

Al cincilea, precum v-am spus, în opera regimului, 
desfăşurată în împrejurările grele, sunt lucruri care m-au 
entuziasmat, cum e împroprietărirea şi ajutorarea înfometaţilor, în 
afară de atâtea altele. 

În consecinţă, spuneam oricărui om cu care vorbeam, 
intelectual sau țăran, că un guvern mai bun nu se poate, opoziția 
de acum fiind arhicunoscută ca sterilă de acțiuni constructive 
(democraţia pe care eu am combătut-o totdeauna), că a ne răzvrăti 
pe chestiunea foametei este a acuza guvernul că n-a dat ploaie la 
timp, când el a făcut tot ce i-a stat în putință să aline suferinţele 
Țării; că o revoltă internă ar însemna pentru noi o catastrofă şi 
dădeam exemplul Greciei şi al Spaniei. 

Aceasta a fost atitudinea mea în ce priveşte latura politică. 

Afară de aceasta, mi-am redeprins toate îndeletnicirile 
vieţii de ţară, să îngrijesc pomii şi via, să secer, să treier. Trăind şi 
în lumea medicală [soţia sa Aglaia fusese medic], mi-am pus 
cunoştinţele practice în slujba oamenilor mei. Am îndemnat pe 
sătenii cu stare să primească orfani sau refugiaţi moldoveni, iar 

după ce i-au primit m-am interesat de aproape cum îi îngrijesc. Am 
făcut tot ce mi-a stat în putință ca uitând mâhnirile mele să fiu de 
folos aproapelui meu. Căci cel mai mare chin moral al omului este 
acela de a se simţi de prisos. 2855 

Tot în ziua de 24 mai 1947, Gala Galaction 
(pseudonimul literar al lui Grigore Pişculescu) a fost admis ca 
membru definitiv al Academiei Române în locul lui Nichifor 
Crainic. Gala Galaction nota în jurnalul său: „ceea ce mă 
împovărează este că sunt ales în locul lui Nichifor Crainic... 
Sărmanul Nichifor Crainic, unde o mai fi el acum şi ce va gândi 
când va afla că am fost ales la Academie, în locul lui!... Înaintea 
Stăpânului meu din ceruri şi din Sfânta Euharistie, mă doare inima 
că Nichifor Crainic — marele talent Nichifor Crainic — a fost 
ostracizat şi osândit de lumea cea nouă şi sunt trist că nu voi putea 
sau nu voi fi îngăduit să fac elogiul lui a 

Ce gândea Nichifor Crainic despre Gala Galaction 
care făcuse parte totodată şi din comisia care-l epurase pe 
Crainic din postul de profesor de mistică de la Facultatea de 
Teologie din Bucureşti aflăm din însemnările sale: „ceea ce e 
vrednic de remarcat e că din comisia de epurare voitecească” a 
făcut parte şi Gala Galaction, preot ortodox şi profesor 
universitar. loan Petrovici l-a numit la Universitatea de la 
Chişinău, eu şi D. Caracostea l-am adus la Bucureşti, eu m-am 
luptat ca un nebun împotriva comisiei premiilor naționale până l- 
am încununat cu laurii recunoştinței româneşti. Drept vorbind, n-a 
fost pentru mine o surpriză. Îi cunoşteam perfect capacitatea 
cameleonică de a lua culoarea rând pe rând a tuturor puterilor 


355 ACNSAS, fond Penal, dosar 13206, vol. 2, f. 534-535. [Nichifor 

Crainic, Declaraţie 1947]. 

35 Gala GALACTION, Jurnal 1947-1952. Pagini inedite cenzurate, 

Ed. Vestala, ed. îngrijită de Teodor Vârgolici, Bucureşti, 2006, p. 10. 

357 . . . . ease . . 
Ştefan Voitec, un nimeni din secta comunistă, ajunsese comisarul 

poporului la Cultura Națională. 

românismului. Sub ocupaţia germană din 1916, Gala Galaction a 
fost zelosul care denunța poliției duşmane pe românii din 


Bucureşti şi redacta manifestul trădător al mitropolitului Conon. 
Eliminat din această pricină din comunitatea ştiinţei naţionale, a 
îmbrățișat cu acelaşi zel cauza evreiască şi a trăit o vreme din mila 
sinagogei. Când germanii au revenit ca aliaţi în 1941, şi-a adus 
aminte că e filogerman şi frecventa asiduu Institutul profesorului 
Ernst Gamillscheg, ca să răsară imediat ca sprijinitor a imperiului 
sovietic în România... [cum] să te superi pe un asemenea candid 
cameleon. "558 

În ziarul comunist „Scânteia” din 28 mai 1944 a 
apărut articolul „Arestarea lui Nichifor Crainic — el era 
ascuns în casa unui preot din judeţul Mureş”: 

„În ziua de 24 mai, plutonierul major de jandarmi ION 
RODEANU, şeful postului Ungheni, jud. Mureş, a reuşit să 
aresteze pe odiosul criminal de război NICHIFOR CRAINIC, fost 
ministru în guvernul trădător antonescian. După 23 august 1944, 
Nichifor Crainic a fugit cu trupele nemţeşti şi a făcut parte din 
«guvernul-fantomă» al lui Horia Sima. Tribunalul Poporului, 
judecându-l în lipsă, l-a condamnat la moarte. Fostul lacheu al 
hitleriştilor a fost capturat acum în casa unui preot din jud. Mureş, 
unde stătea ascuns, deghizându-se în aşa fel ca să nu poată fi 
recunoscut. El va fi adus sub o severă escortă în Capitală. Sunt de 
aşteptat senzaţionale revelații asupra modului cum s'a strecurat 
înapoi în țară. 1559 

Din mărturiile lui Viorel Gherghiţă aflăm că a mai 
existat un plan ce presupunea ca Nichifor Crainic să plece de 
la Părintele loan Sămărghițan şi să se ascundă la M-rea 


3% Nichifor CRAINIC, Zile albe, zile negre. Memorii, vol. L..., p. 387- 
388. 

35 „Arestarea lui Nichifor Crainic — el era ascuns în casa unui preot 
din judeţul Mureş”, ziarul Scânteia, seria III, anul XIV, nr. 831, 
miercuri 28 mai 1947, p. 1. 

Hodoş-Bodrog de lângă Arad, cu ajutorul Părintelui Mucenic 
Ilarion Felea?®. Aflăm, totodată, de la Viorel Gerghiţă, că 
Nichifor Crainic era ostil Mişcării Legionare: „O după-masă 
de vară, sau, poate, de început de toamnă, nu mai ştiu bine. Singur, 
pe o bancă, în parcul Academiei, la umbra unui platan bătrân, 
citeam, fără să bag de seamă apropierea Părintelui Felea. 
«Citeşti?» Surprins, mă precipit. «Stai jos te rog.» şi se aşează 
lângă mine. Din vorbă în vorbă, Părintele, apreciind că poate avea 
încredere deplină în mine, ajunge la subiect: «De bună seamă, ştii 
că Nichifor Crainic e urmărit de Siguranţă (nu ştiu dacă era 
înființată sau nu securitatea). A fost adăpostit de un preot şi nu 
mai poate rămâne. Mâine va sosi la Arad. Rugămintea mea este ca 
dumneata să-l conduci la Mănăstirea Bodrog.» «Şi unde-l voi 
putea întâlni?» «O să-ţi comunic mâine». Nu a mai făcut-o. 
Nichifor Crainic, în chiar acea zi fusese arestat, în casa preotului 
care-l găzduise. În sinea mea, după convorbirea cu Părintele 
Felea, îmi făcusem chiar iluzii. Îl voi cunoaşte, în sfârşit, şi pe 
Nichifor Crainic. Un schimb de idei cu el nu poate să-mi facă 
decât plăcere, deşi îmi era cunoscută atitudinea lui, ostilă faţă de 


50 părintele Mucenic Ilarion FELEA (n. 21 mart. 1903, com. 
Valea-Bradului, Hunedoara; ţ 18 sept. 1961, închisoarea Aiud); 
licenţiat al Academiei Teologice din Sibiu (1922-1926) şi al Facultăţii 
de Litere din Cluj (1929); doctor în teologie al Facultăţii de Teologie 
din Bucureşti (30 oct. 1939) cu o teză intitulată „Pocăinţa. Studiu de 
documentare teologică şi psihologică”; preot în satul natal (1927- 
1930), apoi la Catedrala din Arad (1939-1958); profesor şi rector la 
Facultatea de Teologie din Arad; în 1958 a fost arestat în lotul 
preoţilor arădeni şi condamnat la 20 de ani muncă silnică „pentru 
uneltire contra ordinei sociale” şi 20 ani temniţă grea pentru 
„activitate intensă contra clasei  muncitoarei şi a  miscării 
revoluţionare”; a murit, ca mucenic, la 18 sept. 1961, la închisoarea 
Aiud, deoarece i s-a refuzat asistență medicală. Cea mai importantă 
lucrare teologică a sa rămân cele 4 volume care alcătuiesc ciclul 
mistic-apologetic „Spre Tabor” (I. Pregătirea; II. Curăţirea; III. 
Luminarea; IV. Desăvârşirea), publicate postum (2007-2010) sub 
îngrijirea M-rii Petru Vodă. 

Mişcarea Legionară. Nu realizam pe deplin primejdia pe care o 
comportă faptul de a fi călăuza unui urmărit politic. Avea dreptate 


Părintele Lucaci, duhovnicul călugărilor mănăstirii, legionar şi el, 
să mă acuze de imprudenţă. Eram tânăr şi, cu tot războiul prin 
care am trecut, nu aveam încă experiența activităților 
clandestine. "6! 

Viorel Gherghiţă îl va întâlni pe Nichifor Crainic la 
închisoarea Aiud şi îi va mărturisi că el ar fi trebuit să-l 
transporte la Hodoş-Bodrog. Crainic îi va răspunde: „N-a fost 
să fie”. 

Preoteasa Constanţa Sămărghiţan a lămurit într-un 
interviu luat după evenimentele din anul 1989, câteva 
chestiuni din perioada când l-au adăpostit pe Nichifor 
Crainic: 

„Î: - De unde a ştiut Crainic să vină la dumneavoastră? 

R: - Soţul meu a fost studentul lui Crainic şi nu l-a uitat 
niciodată. Și nici n-ar fi putut vreodată să-l uite — cursurile sale 
îi vrăjeau şi toți studenţii trăiau sub fascinația inteligenţei lui. 
Toți studenţii țineu la el: Crainic ştia să se facă admirat și iubit. 
Iar atunci când a fost pus sub urmărire de către securitate, a 
căutat într-un calendar creştin — pe atunci erau menţionaţi în 
calendare preoții din parohii — spre a-şi descoperi foştii 
studenţi, spre a afla pe unde au fost repartizaţi, ca să-l poată 
adăposti şi ascunde... 

Î: - Există mai multe versiuni asupra arestării sale, 
unele fiind tendenţioase, dacă nu chiar calomniatoare de-a 
binelea. 

R: - Nichifor Crinic a fost iubit de prieteni şi de studenţi 
şi era şi deosebit de respectat ca profesor, ca teolog. Era un om 


31 Viorel Gherghiţă, Er ego. Sărata, Piteşti, Gherla, Aiud, la: 
www .procesulcomunismului.com/marturii/fonduri/pitesti/gheorghita/d 
ocs/cap7.htm [accesat 8 noiembrie 2014]. Cartea a fost publicată şi la 
Ed. Marineasa, Timişoara, 1994. 

adevărat şi un creştin adevărat. A fost un adevărat luptător. Nu 
este deci de mirare că a fost atât de invidiat şi că a avut atâția 
duşmani. Aceşti calomniatori au îndrăznit să afirme că ar fi fost 
descoperit în reverendă de preot în lada de făină, ceea ce este 
absolut neadevărat. Adevărul este că Nichifor Crainic ajunsese 
să nu mai suporte să se mai ascundă, începuse să îşi dorească 
să fie odată prins, să se termine. Cred că se ruga lui Dumnezeu 
să îl descopere urmăritorilor săi. A fost prins pe câmp, unde se 
plimba cu copiii, pe care-i iubea foarte tare. Ţin minte că, 
atunci când au fost arestaţi Crainic şi soțul meu, era foamete 
mare şi că, înainte cu câteva zile ca să fie prinşi, soțul meu a 
fost vizitat de un țăran din sat, care avea trei copii, şi care 
venise plângând şi spunându-i cu disperare soțului meu că îi 
mor copiii de foame. Soţul meu i-a dat atunci şi ultima cutie cu 
făină. l-am spus atunci cu reproş: «Dar bine, noi ce-o să mai 
avem de mâncat?» şi mi-a răspuns că ne va da Dumnezeu de 
mâncare. Şi-aşa a fost. Fără de Tatăl Ceresc n-am fi putut 
rezista. 

Î: - Ce s-a mai întâmplat după arestare? 

R: - Au fost duşi amândoi — Crainic şi soțul meu — la 
Ministerul de Interne din Bucureşti, unde au fost despărțiți unul 
de celălalt (împreună n-au stat decât câteva săptămâni) şi ţinuţi 
un an de zile sub anchetă. [...] 

Î: - Când l-aţi întâlnit pe Nichifor Crainic ultima oară? 

R: - Ultima oară l-am întâlnit la nunta fiului meu 
Mihai. Mihai absolvea pe atunci Institutul Teologic, iar Crainic 
a venit la Mitropolie la nuntă împreună cu fiica sa. 

Î: - Ce v-a spus despre el, despre toţi aceşti ani 
pierduţi? 

R: - Despre închisoare nu a vrut să mărturisească 
nimic. Ne întreba pe toţi dacă am suferit din cauza lui. Se 
simţea jenat şi oarecum îndatorat faţă de cei care-l urmaseră în 
suferinţă. Aproape că mi se făcuse milă de stânjeneala lui. Pe 
toți cei care erau la nuntă îi întrebase acelaşi lucru, cred că era 

obsesia şi chinul lui veşnic: dacă n-au suferit din cauza lui. (Ca 


şi cum el ar fi fost cel vinovat, ca şi cum ar fi vrut să 
răscumpere toate păcatele lumii). Se simţea răspunzător faţă de 
toți cei din jurul lui. Noi l-am iubit toți. Anii aceia nimeni însă 

nu ni-i mai întoarce. "2 

Prietenia dintre Nichifor Crainic şi părintele Ion 
Sămărghițan nu s-a sfârşit odată cu arestarea lor. După ieşirea 
lui Nichifor Crainic din temniţă, în 1962 (părintele 
Sămărghiţan fusese eliberat la 5 august 1950), cei doi s-au 
întâlnit fie la Bucureşti, fie la Cerghid. 

În 1968, Nichifor Crainic a participat la nunta lui 
Mihai Sămărghiţan, unul dintre fiii părintelui Sămărghiţan, 
mergând la Sibiu special pentru acest eveniment, după cum 
aflăm dintr-o notă informativă [3 aug. 1968] a unui profesor 
de la Sibiu, ca se semna cu numele conspirativ „CRIVĂŢ 
IOAN”: 

„vizita profesorului Nichifor Crainic a avut loc în jurul 
zilei de sâmbătă 28, duminică 29 iulie anul curent [1968]. Cu acest 
prilej în seara uneia dintre aceste zile, Nichifor Crainic a luat parte 
în catedrala mitropolitană, la cununia proaspătului licenţiat în 
teologie SĂMĂRGHIȚAN MIHAI. 

Cununia a fost oficiată de vicarul TRAIAN BELAŞCU 
asistat de doi preoţi ai catedralei mitropolitane. 

Cunoştinţa cu NICHIFOR CRAINIC cu familia mirelui 
este veche şi furtunoasă, tatăl mirelui, preotul SĂMĂRGHIȚAN 
serveşte într-o parohie de pe Mureş, l-a camuflat la el o vreme pe 
NICHIFOR CRAINIC, după anul 1944, în perioada în care acesta 
era urmărit de autorităţi pentru poziţia şi faptele sale reacționare 
îndeosebi cunoscute. Descoperit, preotul SĂMĂRGHIȚAN a fost 
arestat şi condamnat. La Luduş pe Mureş, preotul 


3&2 Nichifor Crainic: «Cu mine să fie plătit totul», interviu cu d-na 


preoteasă Constanţa Sămărghițan, în: Revista Gândirea, serie nouă, 
nr. 2-3 (Numărul Invierii), Sibiu, 1992, p. 10-11. 

SĂMĂRGHIȚAN este cunoscut cam slab de gură în sens 
reacţionar. 

Protopopul Sibiului, preotul NICHIFOR TEODOR ţine în 
căsătorie pe o soră a soţiei preotului SĂMĂRGHIȚAN, nu ştiu în 
ce relaţii se află şi dacă au fost sau nu la cununia tânărului 
SĂMĂRGHIȚAN”®. 

Părintele Ioan Sămărghițan a venit la înmormântarea 
lui Nichifor Crainic şi chiar a slujit în soborul format din cei 
10-12 preoţi, după cum aflăm de la Alexandru Cojan, 
ginerele lui Crainic: 

„l-am cunoscut pe preotul lon Sămărghițan. Venea adeseori 
la Nichifor Crainic după eliberarea acestuia. Era un om de o 
deosebită nobleţe sufletească, un adevărat apostol care, cu toate 
suferințele prin care trecuse în cei cinci ani de închisoare, avea 
seninătatea împlinirii unei mari misiuni creştine: adăpostirea unui 
om hăituit de semenii lui. Am fost de mai multe ori cu Nichifor 
Crainic la parohia lui din acel sat de pe Târnava Mică. Am 
petrecut momente înălţătoare în mijlocul unei familii deosebite. 
Copiii, acum oameni maturi, îi spuneau lui Crainic, ca pe vremea 
pribegiei sale, «unchiule». La moartea lui Nichifor Crainic, în 
1972 a venit şi preotul Ion Sămărghiţan. A făcut parte din soborul 
de preoți ce a oficiat slujba religioasă. Și după aceea a rămas mai 


departe un prețuit şi apropiat prieten al nostru. 2554 


Sfârşitul pribegiei. Predarea.  Rejudecarea 


procesului. 
Din Cerghid Nichifor Crainic a fost trimis împreună 
cu gazda sa (pr. loan Sămărghițan) la Bucureşti, în arest, la 


33 ACNSAS, M.I. S.B. 12197, vol. 6, f. 74, Notă informativă, data 3 
aug. 1968, informator „CRIVĂŢ IOAN”, primit cpt. Constantin Iosif. 
5% Alexandru COJAN, Calvarul unor manuscrise, în: Nichifor 
CRAINIC, Memorii. Pribeag în ţara mea. Mărturii din închisoare. 
Memoriu răspuns la actul meu de acuzare..., p. 9. 


295 


sediul Ministerului de Interne. 

Nichifor Crainic a reuşit să ceară şi să i se aprobe 
rejudecarea procesului din 1945. L-a apărat avocatul Petre 
Pandrea: „am profitat între timp, vorbind cu [Mihail] 
Sadoveanu, [C.I.] Parhon şi Gala Galaction ca să-l salvăm pe 
Nichifor Crainic, al cărui proces îl susţin”; „mai am apoi, în 
curs, procesul lui Nichifor Crainic, unde sper să obţin un 
rezultat senzaţional. Am vorbit şi cu Gala Galaction, 
Sadoveanu, Parhon etc. şi toţi mi-au promis tot sprijinul 
posibil”. În acest timp Crainic fusese depus la Văcăreşti. 
Cei care au depus mărturie favorabilă pentru Crainic au fost 
N. Crevedia, susținând că ziarul Calendarul „avea ca 
directive economice, sociale, susținerea păturei muncitoreşti 
şi sărace... contra trusturilor capitaliste”; sculptorul Oscar 
Han l-a apărat vorbind despre ajutorul oferit de Crainic atât 
pictorului evreu Iosif Iser (Iosif Isidor Rubinsohn); „a 
cumpărat din picturile lui şi l-a promovat în ce priveşte 
renumele lui” şi în plus i-a dedicat un număr special în revista 
Gândirea, cât şi sprijinul pentru pictorul san Hans Eder; 
filosoful Vasile Băncilă a precizat că „Grupul de la revista 
Gândirea era un grup literar şi nu unul politic... acuzatul este 
fiu de ţăran şi datorită acestui fapt întreaga sa operă literară 
poartă amprenta preocupărilor sale pentru acestă clasă 
socială”; evreul Solomon Segal l-a prezentat pe Crainic ca 
ocrotitor al său prin ajutorul material permanent şi 
adăpostirea sa în casa familiei Crainic”; Radu Rosetti: „Nu-l 
cred pe acuzat capabil de a primi directive străine”; 
Alexandru Lapedatu şi-a adus aminte că Nichifor Crainic —a 
salvat pe evreul Tudor Vianu când legionarii au vrut să-l 
scoată din Academie în timpul Statutului Naţional Legionar; 


365 Stelian NEAGOE, Petre Pandrea în puşcăriile comuniste, Ed. 
Machiavelli, Bucureşti, 2001, p. 27-29. 

de asemenea, Tudor Vianu a arătat atitudinea justă pe care a 
avut-o faţă de evrei; Oscar Walter Cizek, adjunctul lui 
Crainic de la „Gîndirea” şi de la Ministerul Propagandei, a 
subliniat lispsa de comunicare dintre Nichifor Crainic şi von 
Killinger, reprezentantul lui Hitler în România, cât timp a fost 
ministru al Propagandei şi că, von Killinger i-a cerut lui 
Antonescu să-l înlăture din minister"$6. 

Nichifor Crainic şi-a dovedit astfel nevinovăția: 
„procesul în sine a scos la lumină lipsa de temeinicie a 
acuzațiilor, judecătorii reținând un dosar superficial şi lipsit 
de argumente, punându-i în dificultate pe acuzatori”3%. S-a 
dovedit practic că Alexandra Sidorovici nu avusese dreptate 
şi procesul din 1945 fusese o mascaradă. Dar s-a întâmplat un 
lucru: comuniştii l-au dat jos pe Lucrețiu Pătrăşcanu din 
funcţia de Ministru al Justiţiei, singurul intelectual comunist 
român (acuzat de naționalism şi şovinism; declarase într-un 
miting: „Înainte de a fi comunist, sunt român”). Petre 
Pandrea, cumnatul lui Pătrăşcanu şi avocatul lui Nichifor 
Crainic, a fost şi el arestat (14-15 apr. 1948) şi condamnat. 
Prin urmare, Nichifor Crainic, cu toate că-şi dovedise 
nevinovăția, va fi depus la închisoarea Aiud fără sentinţă 
judecătorească: „aceştia au amânat de peste zece ori 
verdictul, reuşind să respingă opoziţia foarte argumentată a 
condamnatului abia la 15 ianuarie 1949*%5. Din închisoare a 
trimis în repetate rânduri cereri de revizuire (către 
Procuratura Generală, către Prezidiul Marii Adunări 
Naţionale), însă totul a fost în zadar. 


3% loan OPRIŞ, Procesul ziariştilor naționaliști 22 mai — 4 iunie 
1945, Ed. Albatros, Bucureşti, 1999, p. 158. 

5% loan OPRIŞ, Procesul ziariştilor naţionalişti 22 mai — 4 iunie 
1945...,p. 161. 

5% loan OPRIŞ, Procesul ziariştilor naționaliști 22 mai — 4 iunie 
1945...,p. 161. 

Martirajul lui Nichifor Crainic. La închisoarea 
Aiud. 

Poeziile create în temniţele Aiudului şi cursurile de 
mistică ortodoxă predate acolo de către Nichifor Crainic, au 
constituit hrană duhovnicească pentru ceilalţi deţinuţi. 
Părintele Dumitru Stăniloae îl considera pe Nichifor Crainic 
un poet martir care a fost închis pe nedrept şi care a 


fructificat această experiență a suferinței, dăruindu-se 
celorlalţi prin geniul său poetic: „aceste poezii sunt opera unui 
poet martir, create în lunga perioadă a martirajului său, suportat 
fără nicio vină de-a fi aparţinut vreunui partid politic, ci pentru 
simplul fapt că s-a manifestat ca ziarist şi ca poet român creştin. 
El n-a pierdut în zadar timpul în închisoare, şi suferința 
prelungită, i-a fost prilej de aprofundare în meditaţie la tainele 
adevărate ale existenţei. 909 

Nu putem cunoaşte în câte suflete, Nichifor Crainic, a 
adus bucurie duhovnicească prin poeziile şi cursurile sale de 
mistică ortodoxă, dar există mărturii ale foştilor deţinuţi care 
confirmă că acestea au suplinit antibioticele, vitaminele şi au 
adus mângâiere celor în suferinţă: 

„Duminica dimineața, nu terciul era aşteptat, ci 
predica lui Nichifor Crainic, spusă în şoaptă să nu audă 
gardianul. Radu Gyr şi Nichifor Crainic sunt marii autori ai 
poeziei în lanţuri... Poeziile lor au suplinit antibioticele, 
vitaminele, poeziile lor ne-au ţinut de foame [s.n.]” 
(Nicolae Enescu, Memoria lacrimei). 

XXX 


„Duminica, în special, după o scurtă slujbă oficiată de 


3% Pr. Prof. Dr. Dumitru Stăniloae, Poezia creştină a lui Nichifor 
Crainic, în: CRAINIC, Nichifor, Șoim peste prăpastie — versuri 
inedite create în temnițele Aiudului, Ed. Roza Vânturilor, Bucureşti, 
1990, p. 15-16. 

înaltul prelat, conferenţia Crainic. Într-o astfel de conferinţă, 
el a ţinut restrânsului său auditoriu o lecţie de mistică 
ortodoxă. A vorbit atât de frumos şi de convingător încât l-a 
impresionat profund până şi pe profesorul Ion Petrovici, care 
se considera mai degrabă «liber-cugetăton»...” (Demostene 
Adronescu, Reeducarea de la Aiud) 

kkk 

„Ca să treacă timpul frumos, l-am rugat să ne țină 
câteva lectii de mistică. A făcut nişte expuneri superbe. L-a 
prezentat pe Dostoievski, Meister Eckart, şi pe alții din 
Orient, începând cu Sfântul Simeon Noul Teolog etc.” (Pr. 
Nicolae Grebenea, Amintiri din întuneric) 

kkk 

„Repetarea poeziilor lui Radu Gyr şi Nichifor Crainic 
nu constituie numai un exerciţiu al creierului, ci şi fiindcă ar 
fi păcat să se piardă aceste poezii scrise numai în memoria 
noastră şi apoi ele constituie un extraordinar tonic moral, căci 
fiecare dintre ele conţine un profund impuls naţionalist şi un 
puternic sprijin de credinţă şi moralitate. Aceste poezii au 
ţinut moralul ridicat multor deţinuţi ce căutau sprijin peste tot 
pentru propria rezistență”. 

„Cântecul Potirului” este una dintre acele poezii 
alcătuite de Nichifor Crainic în cei cinsprezece ani de 
temniţă. Această poezie a fost transmisă celor din celulele 
învecinate prin alfabetul Morse, mai exact „prin ţeavă”, apoi 
s-au împărtăşit de ea toți deţinuţii Aiudului. Părintele 
Dumitru Stăniloae considera că această poezie ar merita să 
fie învățată de fiecare român: „o socotesc ca poezia cu cele 
mai profunde şi mai bogate sensuri. Totul se explică prin 
Dumnezeu şi totul capătă o valoare eternă în Dumnezeu.Este 


37 Jon PANTAZI, Am trecut prin iad, Ed. a Il-a 1992, Ed. Constant, 
Sibiu, p. 257. 

poezia care ar merita, socotesc, cel mai mult să fie învățată de 
fiecare român. In scopul acesta s-ar cere şi o stăruitoare şi 
serioasă explicare a conţinutului ei care cuprinde totul într-o 


armonie plină de cele mai satisfăcătoare sensuri”: 


„Când holda tăiată de seceri fu gata, 
Bunicul şi tata 

Lăsară o chită de spice în picioare 
Legând-o cucernic cu fir de cicoare; 
Iar spicele-n soare sclipeau mătăsos 
Să-nchipuie barba lui Domnu Hristos. 


Când pâinea-n cuptor semăna cu arama, 
Bunica şi mama 

Scoţând-o sfielnic cu semnele crucii, 
Purtau parcă moaşte cinstite şi lucii 

Că pâinea, dând abur cu dulce miros, 
Părea că e barba lui Domnu Hristos. 


Și iată potirul la gură te-aduce, 

Iisuse Hristoase, Tu jertfă pe cruce, 
Hrăneşte-mă mană de sfânt Dumnezeu. 
Ca bobul în spice şi mustu-n ciorchine 
Eşti totul în toate şi toate prin tine, 

Tu pâinea de-a pururi a neamului meu. 


Din coarda de viță ce-nfăşură crama 

Bunica şi mama 

Mi-au rupt un ciorchine, spunându-mi povestea; 
Copile, grăiră, broboanele-acestea 

Sunt lacrimi de mamă vărsate prinos 


371 Pr, Prof. Dr. Dumitru Stăniloae, Poezia creştină a lui Nichifor 
Crainic... p. 10. 

La casnele Domnului nostru Hristos. 


Apoi, când culesul de struguri fu gata, 
Bunicul şi tata 

În joc de călcâie zdrobind nestemate 
Ce lasă ca rana şiroaie-nspumate, 
Copile, grăiră, e must sângeros 

Din inima Domnului nostru Hristos. 


Și iată potirul la gură Te-aduce, 
Iisuse Hristoase, Tu jertfă pe cruce; 
Adapă-mă, sevă de sfânt Dumnezeu. 
Ca bobul în spice şi mustu-n ciorchine 
Eşti totul în toate şi toate prin tine, 

Tu, vinul de-a pururi al neamului meu. 


Podgorii bogate şi lanuri mănoase, 
Pământul acesta, Iisuse Hristoase, 

E raiul în care ne-a vrut Dumnezeu. 
Priveşte-te-n vie şi vezi-te-n grâne 

Și sângeră-n struguri şi frânge-te-n pâine, 


n 


Tu, viață de-a pururi a neamului meu.” 


A Nicolae ENESCU despre Nichifor CRAINIC: 

„Pe Nichifor Crainic l-am cunoscut în familia 
arhitectului I. D. Enescu, unchiul meu, care a executat 13 ani 
de închisoare, tot la Aiud! Nichifor Crainic a fost profesor la 
Facultatea de Teologie, poet, filozof, ziarist; a editat revista 
Gândirea, revistă de mare anvergură, din care a emanat 
«gândirismub», curent implantat în literatură, artă, filozofie... 

Ne-am reîntâlnit la Aiud în 1952. A prins şi dânsul 
cea mai cumplită perioadă, 1948-1954, adică pe directorul 
Dorobanţu, pe subdirectorul Mareş şi pe gardienii Mayer, 

Boldur, Căldăraru şi Biro. Am dat slavă lui Dumnezeu că ne- 
am întâlnit în celular. Eram amândoi bolnavi, tare bolnavi şi 
slabi. Suferea de litiază renală. Când elimina o piatră, îl 
ştergea moartea! Ne dădeau, deseori, ciorbă de varză acră, al 
cărei consum îi provoca des crize cumplite. Slăbise într-un 
hal de nu-l mai ţineau picioarele. Era sub 50 de kilograme. Şi 
cât era de voinic ca profesor! Cât de mult îl preţuiam şi îl 
iubeam! Eram student la Facultatea de Litere şi Filozofie, iar 
Teologia era în aceeaşi clădire. Nu cred că am pierdut două 
ore din cursurile dânsului. Sala era plină până la refuz. 

Şi acum un muribund! Încercam totul, totul, ca să-l 
ajut. În fiecare dimineaţă îl serveam cu jumătate din porţia 
mea de terci. Într-una din nopţi, l-au apucat dureri cumplite. 
Căldăraru, o altă canalie de gardian, i-au auzit vaietele, a 
intrat în celulă, ameninţându-l: «Banditule, dacă mai zbieri, te 
duc la neagra!». Rugăciunile noastre i-au mai potolit durerile. 

Duminica dimineaţa, nu terciul era aşteptat, ci predica 
lui Nichifor Crainic, spusă în şoaptă să nu audă gardianul. 
Radu Gyr şi Nichifor Crainic sunt marii autori ai poeziei în 
lanţuri... Se spune, pe drept cuvânt, că murim de două ori, 
odată ca ființă, a doua oară în amintirea oamenilor. Aceasta 
mi se pare moartea cea mai crudă, să ştii că după moarte 
nimeni nu te va mai pomeni. Profesorul Nichifor Crainic nu 
va cunoaşte această moarte. El va rămâne în mintea şi sufletul 
celor care l-au cunoscut şi a urmaşilor urmaşilor lor. 

La revedere, domnule Profesor!” 


% Grigore CARAZA despre Nichifor CRAINIC: 
„În vara anului 1956, am stat cu Nichifor Crainic în 
acelaşi salon din Secţia a II-a a închisorii, unde mai era şi 


37? Nicolae ENESCU, Memoria lacrimei, Ed. Pământul, Piteşti, 2007, 
p. 32-35. 

Kurt Mott, profesorul macedonean Gheorghe Zima (mort în 
Aiud după câţiva ani) şi unul din fraţii Cioculescu. Poziţia 
noastră era în apropierea uşii, pe partea dreaptă la intrare, la 
primul nivel, iar Crainic stătea la nivelul II al priciului, pe 
diagonală, în partea stângă. Era acest om atât de mare, încât 
tot timpul mă întrebam cum de încape într-un loc atât de 
strâmt, neaerisit, cu o tinetă de murdărie într-un colț şi, mai 
ales, cărui fapt mi se datorează onoarea de a sta în aceeaşi 
încăpere cu el, cu marele Nichifor Crainic. 

La ora 8.00, în capătul opus se auziră uşi deschizându- 
se şi un glas de gardian care striga: 

«- Lasă vorba! la pe câte unul şi ieşi în curte, la 
plimbare!» 

Afurisitul de gardian era unul dintre cei trei fraţi 
Maier, de loc din comuna Păjida, pe malul stâng al 
Mureşului, toţi temniceri dintre cei mai cruzi, mai blestemaţi 
şi mai diabolici oameni. Vasile era socotit cel mai feroce, 
urmat de Gheorghe şi celălalt frate, al cărui nume de botez nu 
mi-l mai amintesc. Mai aveau două surori, despre care se 
spunea că sunt şi ele temnicere, la Mislea, pe Valea Prahovei, 
o închisoare pentru femei condamnate politic. Deci, o familie 
de călăi şi nu ştiu dacă fraţii Samson, cei care au făcut 
execuțiile în Piaţa Concordiei, în Revoluţia franceză de la 
1789, i-au depăşit în cruzime pe aceşti fraţi Maier. 

La un moment dat, cineva dintre noi i se adresă lui 
Nichifor Crainic: 

«- Domnule profesor, vorbiţi-ne ceva!» 

Trebuie să spun că acest mare om era un orator 
desăvârşit în orice domeniu. Putea vorbi ceasuri la rând, fără 
oprire, fără nici o pauză de «ă» sau de «î», oricând, la orice 
oră, trezit din somn sau înainte de a adormi, flămând, bolnav 
sau în oricare altă condiţie de întemnițat. În acea perioadă 

neagră din viaţa mea, am audiat multe personalităţi din crema 
intelectualităţii române, dar nimeni nu l-a egalat pe acest 
munte de om, Nichifor Crainic. 

Şi a început maestrul să vorbească. În poziţia în care 
ne aflam în momentul când acesta a deschis gura, aşa am 
rămas, nimeni nu s-a mai mişcat. Cuvintele lui ieşeau ca 
dintr-o sursă de basm, dintr-un izvor de lumină, coborau 
parcă pe căi lactee, astrale, pe raze de luceferi. Toţi din 
încăpere îl ascultam fascinați. Mă întreb şi astăzi, cum a pus 
Dumnezeu atâta har în acest om şi de ce o aşa ilustră 
personalitate a trebuit să fie aruncată într-una dintre hrubele, 
temniţele murdare ale comunismului? 

Trecuseră ore în şir şi noi, furaţi de melodia divină a 
lui Crainic, nu am realizat nici când a încetat deschiderea 
uşilor pentru plimbare, nici când bucătarii au adus hârdaiele 
cu mâncare pe coridor şi nici când a început distribuirea 
acelor lături mizerabile. 

Deodată, zăvoarele au sunat surd iar uşa a fost izbită 
de perete. În prag - un Maier, care s-a îndreptat cu 
repeziciune înspre maestrul nostru, apostrofându-l: 

«- Crainic! Dă-mi cartea! 

- Ce carte, domnule şef? 

- Crainic, dă-mi cartea, spun! Nu stau eu de două ore 
în dosul uşii şi te ascult?!! 

- N-am nici o carte, domnule şef!» 

Atunci au intervenit câţiva dintre oropsiţii celulei, 
încercând să-i explice gardianului îngrămădit la minte: 

«- Domnule şef, dar este Nichifor Crainic! N-a citit. A 
vorbit!» 

A stat gardianul uitându-se lung, meditând - dacă i se 
poate atribui această calitate unei fiinţe ca el, apoi, 
întorcându-se pentru a părăsi celula, i-a zis: 

«- Băăăi, Crainic, băi! Băga-te-aş în p.... mă-tii, da' 
deştept mai eşti!»... 

Nichifor Crainic era o comoară, un imens depozit de 
cea mai pură materie cenuşie. De la dânsul mi-au rămas 
întipărite în memorie atâtea lucruri care au avut menirea să- 
mi anihileze o bună parte din suferinţele ce m-au însoţit toată 
viaţa. Într-una din zile, la masa de lucru, ne-a povestit o 
întâmplare trăită de el, un exemplu tipic de ceea ce însemna 
«raiul comunist» nu numai pentru țara noastră, ci pentru 
întreaga omenire. 

Era în Zarcă, supus unui regim de exterminare lentă, 
dar sigură. Orice mişcare sau gest care ar fi putut fi 
interpretat altfel decât normal de către gardianul analfabet şi 
imbecil, pe Nichifor Crainic l-ar fi costat viaţa. Într-una din 
zile, la programul de seară, Nichifor Crainic şi un camarad de 
celulă, al cărui nume nu mi-l mai amintesc, s-au făcut 
«vinovaţi» în faţa gardianului de serviciu - pare-mi-se 
Barabaş. După ora închiderii de la 19.00, cei doi au fost scoşi 
din celulă, duşi la WC în pielea goală şi, după ce au fost luate 
geamurile şi depozitate pe coridor, uşa a fost încuiată. Era o 
iarnă cumplită, zăpada scârţia sub picioare şi parcă şi pietrele 
crăpau de atâta ger. Cei doi condamnaţi - de această dată de 
gardianul care avea drept de viaţă şi moarte asupra lor - au 
fost lăsaţi acolo. 

Ca să nu îngheţe, de seara şi până dimineaţa, aceşti 
oameni s-au îmbrăţişat, au stat când faţă în faţă, când unul cu 
spatele în brațele celuilalt, şi-au făcut masaj unul altuia şi s- 
au lovit cu palmele reciproc, atingând toate părţile corpului. 

WC-ul era ultima încăpere orientată spre sud, de unde 
se desfăcea o aripă formând ununghi de 90 de grade, iar vis- 
à-vis se afla o brutărie, unde nu se cocea pâine, ci doar 
turtoaie - un amestec de făină necernută cu apă şi puţină sare. 

Acolo lucrau doi sau trei deţinuţi de drept comun, şeful lor 
fiind vestitul Berilă, condamnat pentru o triplă crimă. De un 
sadism rar întâlnit, acest Berilă a dovedit că, totuşi, undeva în 
străfundul sufletului îi licărea şi o scânteie de generozitate. 
Înţelegând ce se petrece în WC, a băgat în buzunar patru 
turtoaie fierbinţi şi cu grijă - pentru că neatenţia l-ar fi costat 


viaţa - le-a aruncat pe geam acea mană cerească. 

Pentru ei, turtoaiele au fost salvarea. Nichifor Crainic 
a făcut dublă pneumonie, dar a scăpat fiind mai rezistent 
decât colegul lui, care s-a stins în doar câteva zile”3%. 


Æ Viorel GHERGHIȚĂ despre Nichifor CRAINIC: 

„L-am cunoscut pe Nichifor Crainic. Era scos din 
Zarcă şi se îndeletnicea cu spălarea veselei. Era un om 
contestat, chiar hulit. I se puneau în sarcină tot felul de 
fărădelegi: că e turnător; că e apostat, lepădându-se de 
credinţă pentru un polonic de mâncare, că a ajuns să-i 
dezguste până şi pe torționari. Care e adevărul, nu ştiu. Ceea 
ce ştiu e că am vorbit cu el, nu o dată, că era un om care 
accepta munca, aceea de spălător de veselă, fără să o 
considere incompatibilă cu statutul lui anterior, de intelectual 
de marcă, şi că accepta dialogul în mod deschis, cu oricine. 

Prilejul apropierii noastre a fost unul aparte: 
«Domnule Profesor, eu sunt acela care urma să vă faciliteze 
strămutarea de la familia pretorului care vă găzduia, la 
Mănăstirea Hodoş Bodrog». 

S-a uitat lung la mine şi a oftat: «Nu a fost să fie». 
Am vorbit apoi despre literatură, despre «Cercul literar» de la 
Sibiu, despre resurecţia baladei. I-am recitat «Mistreţul cu 


33 Grigore CARAZA, Aiud însângerat, [accesat la 9.11.2014] la: 
www.procesulcomunismului.com/marturii/fonduri/gcaraza/aiud/docs/ 
cap4.htm. 

colţi de argint». Era impresionat. Părea sensibil - era chiar - şi 
părea gata să se şi căiască. Încă odată, nu ştiu ce e adevărat şi 
ce nu, din cele ce i se pun în sarcină şi nici nu mă interesează. 
În condiţii anormale şi oamenii, mai devreme sau mai târziu, 
devin anormali. 

Cazul Crainic e însă unul aparte... Metabolismul lui e 
altul, necesităţile lui sunt altele, suferinţa lui e alta. Nimeni 
nu are dreptul să-l judece ca om al instinctelor. Că instinctele 
i-au fost puternice, nu mă îndoiesc. Instinctele nu sunt însă 
subsumabile planului etic. Ele nu sunt morale sau imorale, 
după cum nu este morală sau imorală culoarea ochilor. 

Dimpotrivă, ele reprezintă firescul, legea pusă de 
Dumnezeu în adâncul ființei. Că există şi devieri ale 
instinctelor, nu mai frecvente decât cele ale raţiunii, este 
adevărat. Aceasta e însă o altă problemă, fără vreo legătură 
cu Nichifor Crainic... noaptea, când socotea că ceilalți 
deţinuţi din celulă dorm, se cobora din pat, îngenunchia şi se 
ruga, plângând cu suspine”*?. 


Æ Ioan IANOLIDE despre Nichifor CRAINIC: 

„Este cel mai mare poet român creştin român şi unul 
dintre cei mai mari poeţi creştini ai lumii. A fost Profesor 
universitar, academician şi ziarist. Opera sa poetică este 
completată de opera eseistică şi mistică. Prelegerile sale 
universitare îi înălţau pe auditori la ceruri. 

Nichifor Crainic este reprezentantul tradiţionalismului 
şi orientării spre Bizanţ. Filiaţia bizantină ca trăsătură 
spirituală a neamului românesc este structurală şi nimeni nu o 
poate contesta. 

Nici orientarea spre cultura franceză, nici aplecarea 


34 Viorel GHERGHIŢĂ, Er ego. Sărata, Piteşti, Gherla, Aiud, Ed. 
Marineasa, Timişoara, 1994, p. 260-261. 

spre nemți ori ruşi nu egalează forţa cu care substanța noastră 
spirituală se simte ortodox-bizantină. Acest aspect l-a susţinut 
Nichifor Crainic în întreaga sa operă, contribuind în plus la 
reabilitarea Bizanțului, atât de nedrept calomniat în 
Occidentul de după Revoluţia franceză. El era de altfel 
ortodox convins şi adversar al catolicismului. 

Pentru ideile sale, Nichifor Crainic a suferit o 
îndelungată detenţie, în timpul căreia a compus în memorie 
numeroase poezii. Acestea au ajuns şi afară, unde au circulat 
ilegal. Nădăjduim însă că într-o zi vor vedea lumina tiparului. 

În temniţă poetul se ruga adâncit în sineşi, în 
genunchi, ceasuri întregi. Dar totuşi acest om de o 
remarcabilă sensibilitate era dublat de un senzorial 
nestăpânit. Datorită respectului pentru opera sa şi pentru 
suferința îndurată nu vom vorbi despre slăbiciunile lui 
omeneşti. A făcut regretabile compromisuri de conştiinţă dar 
opera lui rămâne pură şi autentic ortodoxă. El a murit ca un 
singuratic, căci era încă ostracizat. 

Uitând greşelile omului, rămânem cu imaginea 
poetului şi gânditorului creştin care va impresiona oricând şi 
oriunde va fi citit. Azi se lasă tăcere peste opera lui dar într-o 
zi va fi aşezat în locul de cinste al culturii”*5. 


Æ Marcel PETRIŞOR despre NICHIFOR CRAINIC: 
„Unul dintre cei care-n Aiud, prin diversele celule pe 
unde stăteau, îşi mai permitea să-l ia peste picior pe nea 
Petrică Țutea era Nichifor Crainic. Şi avea cu ce: îl ţineau 
baierile şi se şi cunoşteau de foarte multă vreme. 
Profesor de Mistică la Facultatea de Teologie din 
Chişinău şi din Bucureşti, iar, sub Antonescu, ministru al 


375 loan IANOLIDE, Întoarcerea la Hristos. Document pentru o lume 


nouă, Ed. Bonifaciu, Bucureşti, 2012, p. 305-306. 

culturii şi al propagandei, Nichifor Crainic fusese arestat încă 
din 1947 şi condamnat, drept criminal de război, la muncă 
silnică pe viaţă. 

De! Dacă fusese ministru de propagandă şi încă 
împotriva cui! 

După cei şaptesprezece ani de temniţă, experienţa lui 
de viaţă o depăşea pe cea a lui Țutea. Dar nu făcea niciodată 
caz de ea, deşi-i cunoscuse pe toţi directorii închisorilor prin 
care trecuse, pe toţi «marii criminali de război» din care făcea 
şi el parte, pe toţi cei prăbuşiţi cu fruntea-n țărână în faţa lui 
Maromet, la Jilava, precum şi pe mulţi dintre cei ce făcuseră 
pe eroii pentru mai mult sau mai puţin timp. 

Nu se lăuda însă nici cu ce făcuse el în faţa 
polonicului, nici nu povestea ce făcuseră alții sub bâtele cu 
care, în multe locuri, fuseseră mânaţi din urmă, după cum nici 
nu se acuza pe sine de slăbiciuni, sau pe cei slabi de căderile 
din care se mai ridicaseră sau nu. 

Multe fapte, întâmplări sau necazuri din viaţa lui de 
proscris fuseseră, în schimb, transformate în legende ce 
făcuseră ocolul închisorilor. Le  rosteau deținuții, 
murmurându-le din scrijeliturile de pe pereţii celulelor şi le 
transmiteau apoi până unde puteau s-ajungă prin alfabetul 
Morse. 

Şi cu toate că Țutea râdea de el atunci când îi povestea 
ce crease sau scrisese, Crainic nu se supăra. Dimpotrivă, 
amplifica relatările, ca să se poată bucura sau întrista cât mai 
mulţi dintre cei ce-l ascultau, inclusiv nea Petrică pe care nu 
rareori îl provoca prin spusele lui. Şi controversa se instala 
între ei, vreme de zile-n şir. 

Uitate erau atunci multe din cele de afară, dar şi multe 
dintre cele dinăuntru, vârâte reciproc sub nas. 

- Unde ai tras foamea cea mai mare? îl întrebă odată 

Țutea, oprindu-se din mijlocul unei disertaţii despre mâncare 
şi despre burta Sfântului Toma de Aquino. 

- La Jilava, în 1948, sub Maromet şi apoi aici, în 
Aiud, prin '51, '52, '53... ce! mai ştiu eu? 

- Hm! exclamă Țutea maliţios şi bucuros, în sinea lui, 
că nu-l ceruse lui Dumnezeu, cum făcuse Crainic, să repete 
minunea înmulţirii pâinilor, ca să-i lase lui «coşul cu 


firimituriy”€, 


- Mormăi, Petrică! Dar aş fi vrut eu să te văd pe tine 
visând «raiul unui blid de terci», pe cât de mâncău te ştiu. Că 
pe Vulcănescu l-am văzut, iar de mine... ce să mai zic! 

- Nu mai zi nimic, Nichifore, c-ai zis destule în fața 
polonicului. Ți-aminteşti? Că doar te citează atâția... 

- Ce-mi pasă mie de nişte proşti pe care atâta i-a dus 
capul: să reţină c-am spus că «Nu este Dumnezeu!» Dar eu 
am spus şi-o spun oricând: «Nu, este Dumnezeu!y», punând cu 
putere virgulă între negaţie şi verbul a fi. Ce să-nţeleagă însă 
proştii din asta, dacă n-au fost atenţi la intonaţie?... 

- Da, Nichifore, drept e că nu toți ştiu unde să pună 
virgulele şi cum să le audă, dar dacă şi-au «pus» şi vărsat 
sângele unde trebuie - şi slavă Domnului că mulți au făcut-o 
- ce să le mai ceri? 

- Petrică, Petrică! Eşti nevindecabil! Păcat că n-ai 
trecut prin câte-am trecut eu; altfel ai judeca lucrurile şi alte 
întrebări ţi-ai pune... 

- Ce-ntrebări să-mi mai pun, când ţi le-ai pus tu şi 
pentru mine. Deşi, pe mine, nu căutarea sau întrebările mă 


37% Aluzie la poezia lui Nichifor Crainic „Cântecul foamei”: „În țara 
turmelor şi-a pâinii/ Eu zac pe lingură şi blid,/ Lăsaţi-mă s-acin cu câinii/ 
Ori să cerşesc pe lângă zid./ O, Milostivule, Tu care/ Din doi ciortani şi 
cinci colaci/ Făcuşi un munte de mâncare/ Să saturi gloate de săraci, 
/Repetă, Bunule, minunea/ Şi ospătează mii de guri/ lar mie ascultă-mi 
rugăciunea:/ Dă-mi doar un coș de frimituri!”. 

obsedează, cât aflarea răspunsurilor. 

- Dar le ai, nea Petrică! îl atenţiona Simion Ghinea 
(aşa-zisul «secretar» pe care i-l dăruise colonelul Crăciun, ca 
să-şi scrie memoriile pe care nea Petrică nu şi le-a scris 
niciodată). 

- Cum să le am, Simioane? se-ncruntă Țutea. 

- Nea Petrică! Ai şi uitat? Nu zice profesorul Crainic, 
întrebându-se: «Unde sunt cei care nu mai sunt?». 

- Da, zice el şi-ntreabă, dar cine-i răspunde altfel 
decât metaforic? Ciocârlia zice că-s ascunşi în Lumina Celui 
Nepătruns, vântul ca aripile lor îl doboară-n zbor şi bufnița 
s-aştepte să vadă când marele-ntuneric va cădea. Și-atunci? 

-  Şi-atunci, tu ce-ai vrea? interveni Crainic. 
Răspunsuri certe, transcendență imanentizată? Tu, care susţii 
pe la toate colţurile că n-ai avut niciodată, în nici un ungher al 
singurătăţii tale, vreun înger sau vreun duh care să te inspire? 
Tu, care te-ai jucat doar cu vorbele? Da' cu mine n-o scoţi la 
capăt! Vezi, de aceea am şi evitat să te invit, pe vremuri, la 
Propaganda, în minister... 

- Ce bine-ai făcut! C-altfel, nu ştiu, zău... O luam şi eu 
ca tine, cu puşcăria, din 1947. 

- Ei şi? Uite, că tot aici ai ajuns! Ce-i spuneai tu, un 
pic mai 'nainte, lui Crăciun sau lui Iacob, despre orgoliu, 
neconformism, curaj, atitudine şi mai ştiu eu ce? Hm? 

În loc să-i răspundă lui Crainic sau să mai continue 
discuţia, nea Petrică Țutea îi dădu, discret, un cot secretarului 
său: 

- Păcat că profesorul ăsta nu-i şi popă. Că de-ar fi 
fost aşa ceva în Bărăganul de unde zice că se trage, dacă s- 
ar fi armonizat şi cu clopotele bisericii din sat la liturghie, ar 
fi făcut cât o întreagă academie. 

- Ei, şi matale! se miră Ghinea. De unde ştii că n-o fi 

şi făcut-o sau n-o s-o facă de acum încolo? 
- Ei, parcă nu ştiu eu? Da-i băiat bun, oricum, cu toată 


puşcăria pe care a făcut-o şi cu tot ce se ştie despre el! încheie 
nea Petrică. 

Şi Crainic zâmbi amar, în urma lor.” 

Æ Părintele Dimitrie BEJAN despre Nichifor 
CRAINIC: 

„îl salut pe profesorul Nichifor Crainic. 

- Ce mai faceți, domnule profesor? 

- Foame, Daniele, foame, atâta fac! De s-ar termina 
odată povestea asta. În plus, la o percheziție, mi-au luat 
dobitocii şi paltonul. Acum nu era de ajuns foamea şi 
batjocura? lată-mă şi gol. Şi iarna-i lângă uşă. L-am auzit pe 
căpitanul Mihăilă — subdirectorul — zicând către miliţian: «la- 
i tovarăşe, paltonul din spate! Ăsta a fost ministru». Vezi cât 
de scumpe-s onorurile? 

- Lăsaţi, domnule profesor, că are grijă Dumnezeu de 
păsările cerului. 

Peste câteva zile, zâmbind îmi spune: 

- A venit la mine un băiat şi mi-a dat un palton de 
puşcărie. Ca şi nou! 

- Ştie Dumnezeu de ce avem nevoie. Condiţionat: să 
căutăm mai întâi împărăţia şi dreptatea Lui. 

- Măi băiete, Bun e Dumnezeu şi rabdă multe. Dac-oi 
avea zile, gândesc să mă aşez la o mănăstire. Să mă curăţ de 
zgură. Numai să trecem hopul. Aş vrea să scot «Gândirea» 
din nou. Asta se poate şi de la mănăstire. Celelalte preocupări 
le las pe seama altora. Am de scris câteva cărţi. După atâta 
experienţă. Şi un volum de poezii, dintre acelea care circulă 


37 Marcel PETRIŞOR, Trecute vieţi de domni, de robi şi de tovarăşi, 
Ed. Vremea, Bucureşti, 2008, p. 154-157. 

pe aici. Vii cu mine? Tu eşti un suflet curat! Să trecem şi pe 
la Arsenie [Boca, n.n.]. ÎI luăm şi pe Cristofor cu noi.” 


4 Demostene ANDRONESCU despre Nichifor 
CRAINIC: 

„Marele om de cultură (teolog, filosof şi poet) a fost 
un ins controversat, ar spune unii; eu însă aş spune, mai 
degrabă, că a fost un om chinuit. Sufletul lui era, în acea 
perioadă critică, tărâmul de luptă între Bine şi Rău... pe la 
începutul anilor "50, deci în primii ani de detenţie, când 
oamenii mai erau chinuiţi şi de alte instincte decât de foame, 
el se afla într-o celulă din Zarcă””, împreună cu profesorul de 
filosofie Ion Petrovici, cu o înaltă față bisericească şi cu 
amiralul Măcelaru. Ca în fiecare celulă, şi ei îşi petreceau 
timpul cu diferite activităţi — în cazul lor, mai ales 
intelectuale. Povesteau, «puneau ţara la cale», conferenţiau 
(fiecare pe teme din specialitatea lui), se dedau la «bârfe» 
vinovate sau nevinovate etc. Duminica, în special, după o 
scurtă slujbă oficiată de înaltul prelat, conferenţia Crainic. 
Într-o astfel de conferinţă, el a ţinut restrânsului său auditoriu 
o lecţie de mistică ortodoxă. A vorbit atât de frumos şi de 
convingător încât l-a impresionat profund până şi pe 
profesorul Ion Petrovici, care se considera mai degrabă 
«liber-cugetător»... Una din marile lui neputinţe era şi 
foamea. Nichifor Crainic suferea cumplit de foame. Şi în 
libertate el fusese un gurmand, aşa că, în foamea Aiudului de 
la sfârşitul anilor '50, el era dispus să se batjocorească pe sine 
sau chiar să-L renege pe Dumnezeu pentru un «blid de terci». 


378 Preot Dimitrie BEJAN, Vifornița cea mare, Ed. Ileana, Bucureşti, 


2013, p. 206-207. 
37 Zarca era vechea clădire a puşcăriei, unde se aplica un regim 
riguros deţinuţilor, un fel de „exterminare lentă” (V. Anania). 


313 


De altfel îşi recunoştea el însuşi această «neputinţă» într-o 
mărturisitoare poezie intitulată chiar «Foamea». lată cum 
sună prima ei strofă: «In ţara turmelor şi-a pâinii / Visez o 


mână de ciuperci! / Lăsaţi-mă în rând cu câinii / La raiul unui 
blid de terci». Cunoscându-i «neputința», unii dintre 
«caralii»"% se amuzau punându-l să joace ca ursul sau să 
conteste existența lui Dumnezeu în schimbul unei porţii 
consistente de mâncare... câte unul mai pătruns de învăţătura 
marxistă, care îl considera popă, pentru că auzise că în 
libertate avusese o «meserie» în legătură cu Dumnezeu şi cu 
Biserica, striga după el: «Măi popo, ia spune tu, există 
Dumnezeu?y”*%! 


% Ilie TUDOR despre Nichifor CRAINIC: 

Dar Nichifor Crainic nu renega existența lui 
Dumnezeu, ci încerca să se salveze dintr-o situaţie critică 
(„Fiți înţelepţi ca șerpii şi nevinovaţi ca porumbeii!”, Matei 
10, 16). În sprijinul acestei atitudini vine mărturia lui Ilie 
Tudor, tatăl cântăreţului Tudor Gheorghe: „Eram în curtea 
închisorii, să ne pună mâncare. Un caraliu, care-l recunoşte, 
zice: «O, tovarăşu” Crainic! Dacă scrii pe o hârtie că nu 
există Dumnezeu, îţi umplu gamela!». Crainic: «Dă-mi hârtie 
şi creion!». «Nu te umili», mă rugam de el. «Mi-e foame, 
Tudore!» Şi a scris pe hârtie aşa: «Nu, cred în Dumnezeu!». 
Nu ştiau ăia ce e virgula! Era mâncău săracul... "32. 


3% Gardienii. 

51 Demostene ANDRONESCU, Reeducarea de la Aiud. Peisaj 
lăuntric. Memorii şi versuri din închisoare, Ed. Christiana, Bucureşti, 
2009, p. 61. 

382 Laurenţiu UNGUREANU, Anca VANCU, Interviu Ilie Tudor, 
scriitor, fost deținut politic, tatăl lui Tudor Gheorghe: «Am văzut 
oameni veniți în cârje şi plecați în picioare», ziarul Adevărul, 29 dec. 
2012. 

Demonstene Andronescu continuă mărturia despre 
Nichifor Crainic, prezentându-l ca pe un smerit rugător cu 
lacrimi şi străpungeri de inimă în miez de noapte: „acelaşi om 
a fost însă surprins, nu o dată, în miez de noapte, de către 
camarazii săi de celulă, îngenuncheat în intervalul dintre 
paturi, rugându-se cu faţa scăldată de lacrimi. Se ruga atât de 
intens şi cu atâta ardoare încât nici nu observa cum, uneori, 
unii dintre aceştia i se alăturau în rugăciune. Aşa stând 
lucrurile, se pune întrebarea: poate fi judecat acest om de 
altcineva decât de Dumnezeu? Mai cu seamă că nu făcea rău 
nimănui. Se batjocorea pe sine şi uneori ÎI renega formal pe 
Dumnezeu, cu Care el avea însă, aş zice, altfel de relaţii decât 
noi, ceilalţi...38 

Nichifor Crainic a suferit în închisoare, bătut, umilit, 
batjocorit pentru credinţa lui în Dumnezeu. În memoriile sale 
redactate după ieşirea din temniță descrie stările trăite în 
timpul regimului de înfometare: 

„Am cunoscut mai târziu că foamea e o suferință care te 
omoară dându-ți halucinaţii. Te face să mănânci paie din saltea ca 
nebunii reali; te face să mănânci săpun de rufe crezând că-i 
cașcaval. Asta e foamea când ești chinuit rafinat cu o zeamă pe zi, 
care provoacă nervii stomacului. E mult mai suportabilă foamea 
din timpul grevei. Nervii, nemaifiind provocaţi, cad în amorţire cu 
repercusiuni adormitoare pentru toate funcţiile fiziologice. 
Prelungită, această foame absolută îţi dă o stare de euforie bizară, 
de viziuni şi de senzaţii că, trupul dispărând, ai devenit spirit pur. 
În această stare poţi face poezii. Dar cea mai cumplită pedeapsă 
pentru om e interdicția mişcării., suprimarea muncii. Omul e 
destinat să muncească, să creeze, să facă ceva, orice, numai să facă. 
Imobilitatea trupului înseamnă anularea omului, distrugerea 
personalității... Şi totuşi, am cunoscut oameni la care din foame şi 


383 Demostene ANDRONESCU, Reeducarea de la Aiud. Peisaj 
lăuntric. Memorii şi versuri din închisoare..., p. 61-62. 

din nemişcare rezultă o stare de trândăvie straniu de plăcută, care îi 
făcea să putrezească lent pe scândură până mureau.” 


Cântecul foamei 
De voi fi fost cândva ciorchine, 


Sunt azi o boabă stoarsă-n teasc. 
În flămânzenia din mine 


Turnaţi o zeamă și renasc. 


Îmi pipăi trupul cum se stinge, 
Un borş cu ştir l-ar încălzi, 
Un fir de iarbă de-aș atinge 
Fulgerător aş înverzi. 


Lăsaţi-mi braţul de fantomă 

Să rupă de pe crengi un măr, 
Muşcând, m-ar umple de aromă 
Şi-aş mai trăi în adevăr. 


În ţara turmelor şi-a pâinii 
Eu zac pe lingură şi blid, 
Lăsaţi-mă s-acin cu câinii 
Ori să cerşesc pe lângă zid. 


O, Milostivule, Tu care 

Din doi ciortani şi cinci colaci 

Făcuşi un munte de mâncare 

Să saturi gloate de săraci, | 


Repetă, Bunule, minunea 


384 Nichifor CRAINIC, Memorii. Pribeag în țara mea. Mărturii din 
închisoare. Memoriu răspuns la actul meu de acuzare..., p. 65. 

Și ospătează mii de guri 
lar mie ascultă-mi rugăciunea: 
Dă-mi doar un coș de frimituri!” 

La ieşirea din închisoare, Nichifor Crainic a destăinuit 
în doar câteva cuvinte cele petrecute în închisoare: 

„Am cunoscut iadul!” 


Reîntâlnirea cu profesorii de la Facultatea de 


Teologie Ortodoxă 

La 24 aprilie 1962 a fost grațiat de restul pedepsei 
prin Decretul 293 al Consiliului de Stat al Republicii 
Populare Române. După eliberare va scrie la revista Glasul 
Patriei a Ministerului de Interne, destinată exilului românesc. 
Pentru acest lucru i s-a repartizat un apartament într-un bloc 
de lângă Gara Basarab. Și ce putea să facă din moment ce i se 
confiscase întreaga avere încă din 1945? Scriitorul Ștefan 
Baciu, care fusese secretar la Revista Gândirea şi reuşise să 
emigreze în Honolulu înainte de instaurarea comunismului, 
gândindu-se la martirajul prin care a trecut Nichifor Crainic, 
refuză să-l judece: „nici unul dintre noi, care izbutiserăm să 
ne salvăm înainte sau după intrarea ruşilor în Ţară, trăindu-ne 
dramele, tragediile, nenorocirile și lipsurile de toate felurile 
sau chiar foamea în libertate, fie pe plăjile Copacabanei, fie 
pe malurile Senei sau ale Isarului n-aveam nici putinţa, nici 
mai ales dreptul, să-l judecăm pe Nichifor Crainic, sau pe 
oricare altul la fel cu el...” (Ştefan BACIU, Praful de pe tobă, 
Ed. Eminescu, 1995). 

În ziua de 5 mai 1964, Stan Dimancea, preot şi 
consilier patriarhal, fost student de-al lui Nichifor Crainic, i-a 
avut invitaţi la masa de prânz cu ocazia Sărbătorii Sfintelor 
Paşti, pe Nichifor Crainic, părintele Dumitru Stăniloae, 

teologul Teodor M. Popescu şi liturgistul Petre Vintilescu. 
Aflăm din această notă informativă dată de agentul „Lascăr” 
că Nichifor Crainic nu obținuse niciun fel de ajutor din partea 


patriarhului: „când preotul Vintilescu a spus: «Patriarhul 
Iustinian n-a lăsat pe niciun teolog fără sprijin», Crainic a 
răspuns: «Şi totuşi mai sunt foşti profesori de teologie care nu 
s-au bucurat de sprijinul Patriarhului Iustinian şi printre 
aceştia sunt şi eul». Teodor M. Popescu a spus atunci: 
«Aceasta pentru că n-ai ceruby”555. 

După ieşirea din temniţă, Nichifor Crainic a fost 
adesea vizitat în apartamentul său din blocul de pe bulevardul 
Dinicu Golescu, de către părintele Dumitru Stăniloae, după 
cum aflăm dintr-o notă a informatorului [3 aug. 1968] cu 
nume conspirativ „Crivăţ loan”, profesor la Facultatea de 
Teologie din Sibiu: „Pe Nichifor Crainic îl cunosc demult, 
acum are 80 de ani... ca preot ortodox de mai multe ori am 
auzit că ar fi denigrat pe cârmuitorii bisericii fiindcă nu l-ar fi 
ajutat să scape din închisoare. Ştiam până acum că pe 
Nichifor Crainic îl vizitează la el acasă, într-un bloc nou din 
Bucureşti, vechiul lui amic şi prieten de idei, preotul profesor 
Dumitru Stăniloae, mi-a confirmat acest lucru chiar 
STĂNILOAE cu ocazia când am fost la Bucureşti şi în altă 
ocazie când am fost la Curtea de Argeş. Tot Stăniloae a spus 
că Nichifor Crainic se ţine departe de viaţa bisericească, 
nemulțumit fiind de lipsa de interes arătată de vlădici faţă de 
soarta lui”58€. 

De la acelaşi informator aflăm că Nichifor Crainic a 
participat în ziua de 6 iunie 1967 la slujba de intronizare ca 
Mitropolit al Ardealului a lui Nicolae Mladin (n. 18 dec. 
1914, Abrud; d. 18 dec. 1986, Sâmbăta de Sus), fostul său 


385 ACNSAS, fond Informativ, dosar 3722, vol. 3, f. 150. 
386 ACNSAS, dosar M.I. SB 12197, vol. 6, f. 73. 

student pe care-l coordonase în elaborarea tezei de licenţă cu 
titlul „Influenţa lui Dionisie Areopagitul asupra lui Juan de la 
Cruz”: „Nichifor Crainic i-a fost profesor chiar de teză de 
doctorat actualului Mitropolit al Ardealului NICOLAE 
MLADIN, la a cărui sfințire de vlădică în catedrala 
patriarhiei din Bucureşti care a avut loc în ziua de joi, 6 iunie 
1967, a luat parte neoficial, l-a felicitat la sfârşit în văzul 
tuturor. La masă nu a luat parte, nici la celelalte ceremonii. 
Prezenţei sale la Catedrala Patriarhiei, nu i s-a făcut 
publicitate în presa bisericească, nefiind cazul. Menţionaz că 
atunci erau de faţă şi oameni ai departamentului Cultelor între 
care tov. Director ION RODEANU”"*. 


Nichifor Crainic la 80 de ani înconjurat de prieteni (23 dec. 1969). 
Părinţii Arsenie Boca” și Dumitru Stăniloae au fost prezenți. 


387 Nichifor Crainic i-a fost coordonator la teza de licenţă „Influenţa 
lui Dionisie Areopagitul asupra lui Juan de la Cruz”. Nicolae Mladin a 
susținut doctoratul la Bucureşti în 1946, cu teza „Asceza şi mistica 
paulină”, în timp ce Nichifor Crainic se ascundea prin satele din 
Transilvania. 

*% ACNSAS, dosar M.I. SB 12197, vol. 6, f. 73. 

389 Cu această ocazie se pare că Părintele Arsenie Boca i-a dăruit lui 
Nichifor Crainic o icoană cu Mântuitorul lisus Hristos pictată de el însuși. 
Fotografia icoanei a fost publicată în: Florin DUŢU, Părintele Arsenie 

1969 — convorbire literară: Nichifor Crainic şi 


Pan M. Vizirescu 

„Am aprofundat teologia şi filosofia în anii trăiţi la 
Viena când apăruse în istorie România Mare. Teologia m-a 
învățat să prind sensul trecutului nostru. Ce ne-au lăsat 
strămoşii ca valori nepieritoare? O arhitectură şi o pictură 
sacră, ce fac abia azi admiraţia lumii, şi o încredere nebună 
că vor birui invaziile uriaşe asupra ţării. Porneau cu gândul 
la Dumnezeu, se întorceau cu gândul la Dumnezeu şi ridicau 
spre slava lui aceste minuni de artă cu duh de eternitate în 
ele. Credinţa e marea inspiratoare de valori eterne, cum 
afirmă însuşi Eminescu aprofundând opera strămoşilor. Artă 
şi religie fuzionează organic în cultura tuturor popoarelor. 

La Viena, răscolind anticăriile, am descoperit 
mistica, adică fuziunea luminii eterne cu sufletul omului în 
extazul rugăciunii. Cine vorbeşte peiorativ de mistică e un 
ignorant, care vorbeşte în bobote [aiurea, fără socoteală, la 
întâmplare, fără rost, n.n.]. Toţi marii mistici ai lumii au fost 
poeţi geniali: cei pe care îi auzim la strană, misticii spanioli 
poeți geniali, misticii italieni poeți geniali, misticii germani 
poeţi geniali. Între mistica şi poezia înaltă e o legătură 
derivativă. Mistica e o psihologie atât de subtilă şi de precisă 
încât prin ea înţelegem poezia. Întemeietorul mănăstirilor 
muntene, din care au derivat şi cele din Moldova a fost 
canonizatul Nicodim, un mistic şi un caligraf strălucit, venit 
de la Muntele Athos. 

În poezia mea, dragă Pan, eu nu sunt mistic, cum au 
crezut unii, ci numai un om credincios. Viaţa mea teribil de 
zbuciumată mi-a dat prilejul să fiu orice afară de pustnic, 


Boca (1910-1989) — Biografie vizuală, Ed. Floare Albă de Colț, 
Bucureşti, 2014, p. 54. 

care aprofundează rugăciunea până la extazul creator. Dar 
rugăciunea continuă e o pârghie spirituală care-ţi ajută să 
ieşi din fundul genunii. Mulţi chiar au murit în braţele mele 
disperaţi. Eu n-am crezut că mor şi n-am murit. 

Dar cu afinități poetice am studiat mistica şi am fost 
chemat să profesez la universitate, învățând pe studenții mei 
în ce constă esenţa religiei. Inovația mea în teologia română 
se va vedea mai bine dacă, odată, mi se va tipări cursul 
universitar, fireşte, după moartea mea. "** 

În ziua de 7 octombrie 1969, Nichifor Crainic îi scria 
prietenului său oltean Pan Vizirescu despre pregătirea pentru 
Țara de dincolo de veac, adică pentru viaţa de dincolo de 
mormânt, şi despre cele necesare pentru înmormântare, în 
special procurarea unei cruci din piatră de Dobrogea: 


„Dragă Pan, 

„În lipsa ta din Bucureşti era gata-gata să dispar. 
Înainte cu zece zile am avut timp de patru zile, continuu, 
dureri preinfarctice. M-am abținut să mă duc la medic de 
teamă că iar mă internează. Cum ştiu toate socotelile boalei, 
m-am tratat singur cu 5-6 medicamente şi am trecut criza 
fără să slăbesc tratamentul... N-ar fi fost lucru mare dacă 
muream. Mi se pare că nu ştii că mi-am atins ţinta de a-mi 
ridica o cruce la mormânt pentru soția mea şi pentru mine, 
pe care scrie în piatră de Dobrogea: «Aglaea şi lon Nichifor 
Crainic». M-am asigurat, dragă Pan, să nu fiu o povară 
nimănui la moarte. Crucea, deşi simplă, costă 6.500 lei. Dar 
nu m-am asigurat deplin. Trebuie să mai strâng câteva mii 
de lei, cheltuielile de înmormântare. Nu ştii ce bine e să te 


înmormântezi Singur în ţara ta strămoşească! Bătrânele 


5 Convorbire literară între poetul Nichifor Crainic şi scriitorul Pan 
M. Vizirescu, realizată în ziua de 7 feb. 1969, în: Revista Gândirea, 
serie nouă, nr. 4, Sibiu, 1993, p. 5. 

noastre, bunicele noastre aşa făceau. Își păstrau din vreme 
cămaşa albă şi fusta neagră pentru înmormântare; îşi lăsau 
şi să li se dea de pomană. Și era un lucru înţelept, făcut cu 
dumnezeiască seninătate în faţa morţii. Căci dacă, poate, nu 
ştiau de ce au trăit, ele ştiau cu siguranță măcar de ce mor. 
Noi, astăzi, nu mai ştim nici una, nici alta. Când ai să te 
întorci la Bucureşti, ai să mergi cu mine la Sfânta Vineri să- 
mi vezi crucea. Dacă nu mai ştiu unde trăiesc, ştiu cel puţin 
unde mă voi odihni. Bineînțeles, dacă vrea bunul 


„391 
Dumnezeu! 


Într-o altă scrisoare din următorul an, 11 martie 1970, 
aceluiaşi Pan Vizirescu îi scrie despre o internare în miez de 
noapte: 

„Dragă Pan, 

Acum primii scrisoara ta şi-ţi răspund imediat. N-am 
avut infarct, cum credeam chiar eu, judecând după durerile 
acute din piept, izbuchnite la două noaptea. Infarctul e mortal 
la vârsta mea. Am avut numai cardiopathie ischemică, cum 
se spune medical acestei acute dureri de piept. Mulțumită 
îndemânării fetei mele, la 3 şi jumătate noaptea eram la 
ASCAR pe masa de tratament, în camera de urgenţă. Mi-au 
băgat în sânge, timp de 10 ore, YW litri de glucoză 
amestecată cu vreo câteva medicamente şi durerea mi-a 
trecut ca prin farmec. Am rămas 16 zile în spital pentru 
tratamentul necesar. Acum sunt acasă, unde ar trebui să şed 
în pat 16 ore pe zi, ceea ce nu pol. 

Dragă Pan, eu cred mult mai mult în medici, ca fideli 
colaboratori ai Domnului nostru lisus Hristos — doctor al 


>! Revista Manuscriptum, anul XXVI, nr. 1-4 (98-101)/1995, 
„Manuscrise arestate. Nichifor Crainic”, red. resp. de număr Manuela 
Tănăsescu, Ed. Ministerul Culturii şi Muzeul Literaturii Române, p. 
407. 

trupurilor şi al sufletelor, - decât în preoţi, care de mult nu 
mai sunt colaboratorii săi decât cel mult 15 la sută... 

De aceea îți spun: eu cred în medici. Ei au rămas 
colaboratorii credincioşiai lui lisus Samariteanul, - chiar 
dacă sunt indferenţi sau atei! Binele pentru oameni îl fac în 
orice caz. 

Ştii tu ce spune profundul apostol Pavel? Demnitatea 
cea mai mare a creştinilor în această lume este aceea de a fi 
colaboratorii lui Dumnezeu la facerea binelui în această 
lume. lată expresia lui în grecește: Sinerghi tu theù= 
colaboratorii lui Dumnezeu. Asta e, Pan, esența 
creştinismului. Ritualul e un accesoriu. 

Cu aceasta, îți doresc frăţeşte tot binele şi aş vrea să te 
am cât mai curând aici, la măsuţa de sub bibliotecă, stând 
de vorbă. 

Nichifor Crainic iái 


Nichifor Crainic a plecat în lumea de dincolo de 
mormânt în noaptea de 20 spre 21 august 1972. Se găsea la 
Palatul Mogoşoaia  (Bucureşti-llfov), ce era destinat 
scriitorilor la vremea respectivă. A fost înmormântat în 
Cimitirul „Sfânta Vineri” (la figura 22) din București. A slujit 
un sobor de 10-12 preoți, printre aceştia aflându-se şi 
părintele Ioan Sămărghițan, cel care-l ascunsese în satul 
Cerghid în 1947 de autoritățile prosovietice. La căpătâi i s-a 
pus crucea din piatră de Dobrogea pe care şi-o pregătise din 
timpul vieţii. Securitatea a avut grijă să-şi trimită oamenii ei 
care să supravegheze întreaga desfăşurare a evenimentului 
funerar. Nu ştim dacă Părintele Arsenie Boca a participat la 


*2 Revista Manuscriptum, anul XXVI, nr. 1-4 (98-101)/1995, 
„Manuscrise arestate. Nichifor Crainic”, red. resp. de număr Manuela 
Tănăsescu, Ed. Ministerul Culturii şi Muzeul Literaturii Române, p. 
408-409. 

înmormântare (documentele cercetate până acum nu arată 
acest lucru), dar ştim sigur că a participat la două parastase 
ţinute pentru Nichifor Crainic: 
Æ la cel din ziua 19 august 1973, la care a slujit şi 
Părintele Dumitru Stăniloae 
æ la cel din 23 mai 1976, unde Părintele Arsenie Boca a 
a fost fotografiat de agenţii Securităţii. 
Ambele parastase au fost ţinute la Biserica Enei, unde era 
paroh preotul Stan Dimancea, fost student de-al lui Nichifor 
Crainic. 


Înmormântarea lui Nichifor Crainic supravegheată 
de Securitate 

„Raport [15 sept. 1972] 

La data de 29 sept. 1971, a fost luat în lucru prin dosar 
de urmărire informativă, numitul Nichifor Crainic, în etate 
de 83 ani, fost scriitor, pensionar, fost condamnat şi grațiat 
în 1963, domiciliat în Buc. Bd. Dinicu Golescu N 43, sect. 7. 

În ultima perioadă de timp, susnumitul era suferind de 
inimă, a avut mai multe infarturi, a paralizat la o mână, şi se 
prevestea că nu va mai trăi mult. 

În seara zilei de 21 aug. 1972 Nichifor Crainic a 
decedat, iar la 24 aug. a.c. a fost înmormântat la cimitirul 
Sf. Vineri, unde au participat cca. 200 persoane, printre 


care şi cca. 40 legionari şi foşti condamnaţi Lala) 


kkk 
„MINISTERUL DE INTERNE 
D.G.I.I. DIRECŢIA I 
BULETIN INFORMATIV 
29 august 1972 


33 ACNSAS, fond Informativ, dosar 233726, vol. 2, f. 1. 

Încă din ziua decesului, au fost întreprinse măsuri de 
instruire şi dirijare a reţelei informative pentru a asigura 
cunoaşterea comentariilor, a legionarilor care vor participa la 
funerarii şi eventualelor intenţii din partea acestora de a folosi 
prilejul înhumării în alte scopuri. 

De asemenea, în ziua de 24 august s-a asigurat 
participarea unei grupe operative de ofiţeri din Direcţia I, Dir. a 
IX-a şi Inspectoratul Municipiului Bucureşti, dotați cu mijloace 
speciale şi foto. 

Asistența a fost formată din cca. 200 de persoane, 
majoritatea bărbaţi în vârstă în rândul căreia se aflau şi cca. 32 
legionari. Dintre aceştia menţionăm pe DEMETRESCU RADU 
GYR, BUDISTEANU RADU, VICTOR ION VOJEN, CREVEDIA 
NICOLAE,  MEDREA VICTOR,  CARIANOPOL VIRGIL, 
DINESCU PETRICA,  CIURESCU GEORGE, TIRA ION, 
VIZIRESCU PANTELIMON, NITULESCU HORIA şi alții... 


Șeful Direcţiei I 
Colonel Iancu Constantin” 


XXX 


„Înmormântarea a început la orele 16,00 — aşa cum fusese 
anunțat în ziarul «România Liberă» din 22 august a.c. şi s-a 
terminat puţin după orele 19,00. 

Participanţii şi-au făcut apariţia încă în jurul orelor 13,30 
astfel că în cele din urmă asistența era formată din cca. 200 
persoane majoritatea bărbaţi în vârstă...[...] Slujba religioasă a 
fost efectuată de un sobor de 10-12 preoţi. În afara preotului 
Dimancea Stan de la Biserica Enei care a ţinut o predică privind 
pe NICHIFOR CRAINIC, au mai participat la cuvânt 


34 ACNSAS, fond Informativ, dosar 233726, vol. 2, f. 7. 

DEMETRESCU RADU-GYR ”, CREVEDIA NICOLAE, ambii 
legionari, NEDIC LEMNARU -— redactor la gazeta «Tribuna 
României», apoi actorul DINU IANCULESCU - a recitat câteva 
poezii selectate din lucrările dispărutului” %. La mormânt au mai 
luat cuvântul VIZIRESCU PANTELIMON, NITULESCU HORIA 
ambii legionari şi un preot dintre cei care au oficiat slujba 


a a 89 
religioasă oae 


Parastasul din 19 august 1973 (a slujit şi 
Părintele Dumitru Stăniloae, a fost prezent 


Părintele Arsenie Boca) 
„MINISTERUL DE INTERNE 
I.M.B. Securitate 
Primit Lt. col. Boeriu Gh. 
Sursa: fostul inf. ”LASCAR” Strict Secret 
Data: 21. VIII. 1973 EX. nr. 2 
NOTA INFORMATIVĂ 

Duminică 19 august a.c. între orele 12-13 s-au slujit în 
biserica ”ENEI” din Bucureşti două parastase, unul pentru 
generalul CEAUŞESCU GHEORGHE şi soția sa CLEMENSA, 
altul pentru scriitorul ION NICHIFOR CRAINIC şi soția sa 
AGLAIA. Pentru amândouă aceste parastase au fost date anunţuri 
la mica publicitate a ziarului «România Liberă», în săptămâna 
care a precedat comemorarea. 

Parastasul pentru generalul CEAUȘESCU GHEORGHE şi 


35 Radu Gyr a pus cu această ocazie: „NICHIFOR CRAINIC a fost 
nu numai un om cu care am suferit, dar de el mă leagă foarte multe 
amintiri din tinereţe. Am lucrat mult împreună şi am fost foarte buni 
prieteni, aşa că îţi dai seama cât de mare este pierderea pentru mine” 
(ACNSAS, fond Informativ, dosar 233726, vol. 2, f. 10). 

*% poezia „Eu” (ACNSAS, fond Informativ, dosar 233726, vol. 2, f. 
21). 

37 ACNSAS, fond Informativ, dosar 233726, vol. 2, f. 11. 

soția sa CLEMANSA a fost făcut de fiica acestora CARAMIHAI 
GEORGETA, domiciliată în str. Batiştei nr. 5, iar parastasul 
pentru scriitorul ION NICHIFOR CRAINIC şi soția sa AGLAIA a 
fost făcut de fiica acestora, COJAN IOANA FORTUNA 
[FURTUNA, n.n.], domiciliată în B-dul Dinicu Golescu nr. 43. Cei 
dintâi au trăit până la sfârşitul vieţii în raza bisericii Enei, cei din 
urmă s-au aflat în raza bisericii Enei în timpul cât au avut 
domiciliul în str. Vasile Conta nr. 3-5, cu toate acestea, COJAN 
IOANA FORTUNA [FURTUNA, n.n.] a ținut să facă parastasul tot 
la biserica Enei, deşi nu domiciliază în raza ei, respectând dorinţa 
defunctului său tată, care a vrut să fie slujit la moarte şi la toate 
pomeniile ce aveau să urmeze după moarte, de preotul bisericii 
Enei, fost elev al său la Facultatea de Teologie din Bucureşti, 
trimis cu sprijinul său la studii peste hotare în perioada 1935- 
1937. 

Pe lângă preotul bisericii Enei, pe numele său: Stan 
Dimancea, au mai slujit la aceste parastase şi următorii: preotul 
DUMITRU STANILOAIE, profesor la Institutul Teologic din 
Bucureşti, vechi prieten şi colaborator al scriitorului NICHIFOR 
CRAINIC la revista "Gîndirea” şi arhimandritul LECA, exortul 
mănăstirilor din Arhiepiscopia Bucureştilor, acesta din urmă 
chemat de preotul bisericii Enei, care - ştiind că nu poate merge la 
cimitirul Sf. Vineri, pentru rugăciunile ce trebuiau făcute acolo la 
mormântul lui NICHIFOR CRAINIC, a ţinut să-şi asigure pentru 
acolo un înlocuitor (preotul de la biserica Enei a plecat îndată 
după slujirea parastaselor în comuna Mărăşti, jud. Dâmboviţa, 
unde episcopul Antonie Ploieşteanul, vicar patriarhal, oficia 
sfințirea unei biserici). 

Au asistat la aceste parastase cca. 60 de persoane, bărbaţi 
şi femei, cei mai mulţi veniţi desigur pentru scriitorul NICHIFOR 
CRAINIC. A fost remarcată prezenţa unor prieteni şi colaboratori 
ai acestora, de la «Gindirea», de la «Glasul Patriei» 
(Săptămânalul Comitetului român pentru repatriere, care nu mai 
apare astăzi) şi de la «Tribuna României» (Săptămânalul 

Asociaţiei «România»), printre care pot fi citați: Nedic Lemnaru, 
Nicolae Crevedia, Radu Gyr, Horia Niţulescu. Au mai fost de faţă 
şi diaconul Emilian Vasilescu, fost profesor la Institutul Teologic 
din Bucureşti, împreună cu soția, finii profesorului NICHIFOR 
CRAINIC, fostul călugăr BOCA din Ardeal [s.n], preotul 
pensionar TURCU, finul lui NICHIFOR CRAINIC; fraţii PAN, 
ION şi MARIAN VIZIRESCU, Din partea familiei CRAINIC, în 
afară de fiică, au fost prezenţi: ginerele ALEXANDRU COJAN; 
două surori văduve, ale lui NICHIFOR CRAINIC; CIRSTIUC 
[CÂRSTIUC, n.n.], fratele decedatei AGLAIA CRAINIC. 

La sfârşitul slujbei parastasului preotul bisericii Enei, a 
rostit o scurtă cuvântare, în care a prezentat gândirea religioasă a 
teologului NICHIFOR CRAINIC. Punctele principale ale acestei 
cuvântări: 

1. Creştinismul este a doua creaţie a lumii, adică refacerea ei 
în har prin jertfa pe cruce a lui Isus. Păcatul este o desfigurare a 
frumuseţii acestei lumi. Omul a fost capabil de păcat, dar s-a 
dovedit incapabil să biruie păcatul. Isus a fost biruitorul păcatului; 

2. Orice act de civilizaţie şi de cultură izvorăşte din nevoia pe 
care o simte omul de a-şi depăşi condiţia de viaţă, în aspiraţia sa 
spre mai bine din punct de vedere material şi spiritual. Civilizaţia 
şi cultura sunt expresia tendinței spre progress a omenirii, 

3. Menirea unui popor este aceeea de a crea, de a crea o 
cultură şi o civilizaţie a sa, o cultură proprie, autohtonă, fiecare 
popor având un mod al său specific de a poetiza, de a plasticiza, 
de a cânta; 

4. Cea mai mare nefericire a omului este moartea. El poate ... 
sau cel puţin îmblânzi alte rele de care suferă, dar este neputincios 
în fața morții. Numai Isus a biruit moartea prin înviere. El a biruit 
moartea şi pentru oameni. 

Cuvântarea a fost încheiată prin recitarea uneia din poeziile 
lui NICHIFOR CRAINIC, intitulată «ELEGIE». Poezia aceasta 
înfăţişează tristețea care cuprinde sufletul omului în faţa morții: 
«Aceste vârfuri de molid ce picură-n văzduh reşină, Aceste viţe ce 

se-nclină, Vâltoare verde peste zid, Eu mâine n-am să le mai văd, 
Eu mâine n-am să le mai văd, Aceste cântece pe care, le cânt cu 
jumătate de glas, Aceste vetre-n care las, Cenușa flăcării fugare, 
Eu mâine n-am să le mai cânt. Aceste mâini prietenești, Într-ale 
mele cald lăsate, Cu inima ce le străbate, Aceste mâini prieteneşti, 
Eu mâine n-am să le mai strâng, Eu mâine n-am să le mai strâng.» 
Poezia aceasta face parte din volumul «Ţara de peste 
veac», şi a fost tipărită cu peste 40 de ani în urmă. 
«Lascăr» 
21 august 1973 
Nota Biroului 
Copie de pe notă se va da la Biroul 112 care interesează acest caz. 
Lt. col. Boeriu Gh.”’”’ 


xXx 
„MINISTERUL DE INTERNE 

- Direcţia I. — ex. nr. 2 
STRICT SECRET 20 august 1973 


NOTA-RAPORT 

În ziarul «România Liberă» din 16 august a.c., a apărut la 
mica publicitate un anunţ în care se preciza că pe data de 21 
august se împlineşte un an de la decesul lui NICHIFOR CRAINIC, 
invitând pe cunoscuţi la comemorarea ce va avea loc în ziua de 19 
august a.c orele 12,00, la biserica «ENEI». 

Au fost luate măsuri de trimiterea unor informator și s-a 
format echipă de doi ofițeri de securitate cu sarcina de a observa 
şi a face înregistrări. 

Din datele obținute rezultă: 

Au participat cca. 60 din care 30-35 erau bărbaţi în 
vârstă, marea majoritate cunoscându-se între ei. De menţionat că 
în acelaşi timp în biserica respectivă urmau să mai aibă loc încă 
două parastase. 


38 ACNSAS, fond Informativ, dosar 391469, vol 1. (116 file), f. 23- 
31. 

După oficierea slujbei de parastas a luat cuvântul preotul 
STAN DIMANCEA (care a oficiat slujba la înmormântarea lui 
NICHIFOR CRAINIC), relevând în expunerea sa contribuţia 
defunctului în ceea ce priveşte concepțiile filosofice religioase, 
prelegere care a durat cca. 15 minute. 

În expunere nu s-au făcut referiri directe la activitatea 
politică a lui NICHIFOR CRAINIC. 

Au fost identificaţi până în prezent următorii legionari 
care au participat la comemorare: 

- DEMETRESCU RADU GYR, care a ajutat familia 
[defunctului ] în organizarea parastasului; 

-  BUDIŞTEANU RADU, fost ministru în guvernul legionar, 
MAZILU ALEXANDRU, fost şef al Poliţiei legionare din Brăila, 
CHIRIAC GHEORGHE, fost prim procuror în timpul guvernării, 
fost prim procurer în timpul guvernării legionare, NITULESCU 
HORIA, LUPU NICOLAE (LAE) din Sibiu, fraţii VIZIRESCU, unul 
din ei (PAN) a fost şef al defunctului în timp ce era ministrul 
propagandei şi avocatul DRAGHICI, toți legionari, fost 
condamnaţi. Au participat la indicaţia noastră şi 5 (cinci) 
informator. 

Despre preotul STAN DIMANCEA, deţinem următoarele date: 
este în vârstă de 62 de ani, licenţiat al Facultăţii de teologie din 
Bucureşti şi Strazburg, fost membru legionar, cunoscut că a 
colaborat la revista «SFARMA PIATRA» şi «ADEVARUL 
CRESTIN» scriind articole cu caracter naţionalist, anticomunist şi 
antisemit. 

Sus-numitul a colaborat cu organele noastre până-n anul 
1969, în prezent fiind trecut în evidenţa generală. 
SEFUL DIRECTIEI I 
General-maior, 


: „399 
Dumitru Borşan. 


3 ACNSAS, fond Informativ, dosar 391469, vol 1. (116 file), f. 27- 
28. 

Parastasul din 23 mai 1976. Părintele Arsenie 
Boca și ceilalți participanți au fost fotografiaţi de 
Serviciul de Filaj al Securităţii 


„MINISTERUL DE INTERNE STRICT SECRET 
U.M. 0672 Bucureşti Ex. unic 
Nr. 6/00507685 din 28.V.1976 

Către, 


INSPECTORATUL MUNICIPIULUI BUCUREŞTI al 
MINISTERULUI DE INTERNE -— Securitate 
La adresa dv. nr. 111/CM/0070326 din 21.V.1976, vă 
trimitem documentarea realizată la parastasul lui NICHIFOR 
CRAINIC ce a avut loc în ziua de 23.V.1976 la biserica Enei, 
constând în 35 fotografii de identificare“, 205 cm clişeu şi un 
film. 
LOCŢIITOR COMANDANT UNITATE 
SS/indescifirabil 
ȘEFUL SERVICIULUI 
Ștampilă M.4.1./U.M.0672 
SS/indescifrabil ii 


kk 


„Ministerul de Interne 
IMB Securitate 
111/CN/18.06.1976 Strict Secret 
Nota raport 
Din informaţiile primite de la informatoarea «ANETA 
PAVELESCU», se cunoaşte că la data de 23.V.1976, se va oficia la 
Biserica Enei parastasul ocazionat de împlinirea de 4 ani de la 


1% FOTOGRAFII DE IDENTIFICARE REALIZATE LA IEŞIREA 
DIN BISERICĂ”, ACNSAS, fond Informativ, dosar 391469, vol 1. 
116 file), f. 47-52. 
} ACNSAS, fond Informativ, dosar 391469, vol 1. (116 file), f. 46. 

decesul legionarului NICHIFOR CRAINIC şi 30 de ani de la 
decesul Dr. Aglaia CRAINIC, soţia respectivului. Parastasul a 


avut loc la data de mai sus la orele 12 şi a fost oficiat de preotul 
DIMANCEA STAN, preot legionar. 

Pentru anunțarea  cunoscuţilor, familia  legionarului 
NICHIFOR CRAINIC compusă din fiică şi ginere au dat anunț la 
ziarul «ROMÂNIA LIBERĂ» prin care se făcea cunoscut oficierea 
parastasului pe numele AGLAIEI CRAINIC. 

Prin măsurile întreprinse — dirijarea informatorilor, T.O. 
şi filaj, s-a stabilit că unii participanţi au fost anunţaţi telefonic de 
Furtuna Cojan fiica defunctului, alții luând cunoştiință din presă. 

Printre aceştia se numără foşti legionari ca: NICOLAE 
CREVEDIA, ARSENIE BOCA, EMILIAN VASILESCU cu soţia şi 
LAE LUPU care au participat la parastas, la biserică, unde au fost 
prezente circa 30-40 de persoane dintre care foarte multe femei în 
vârstă foste cunoscute şi paciente ale Dr. AGLAIA CRAINIC. 

În ceea ce priveşte atmosfera în care s-a desfăşurat slujba 
la biserică, nu s-au semnalat aspecte deosebite, participanţii având 
o comportare normală adecvată împrejurării în care se aflau, 
niciunul dintre ei nu au luat cuvântul, cu excepţia preotului 
DIMANCEA STAN care a ținut o cuvântare în care a vorbit cu [...] 
despre persoana şi activitatea profesională a Dr. Aglaia CRAINIC. 
În ceea ce priveşte persoana legionarului NICHIFOR CRAINIC s- 
a făcut o enunţare în treacăt. 

După înapoiere la domiciliu nu au rezultat aspecte 
deosebite. 

Informatoarea «ANETA PAVELESCU» a precizat că în 
luna August a.c. se va oficia un parastas numai pentru NICHIFOR 
CRAINC. 

Ss/Mr. Ceatloş Niculina pda 


402 ACNSAS, fond Informativ, dosar 391469, vol 1. (116 file), f. 53. 
[Nota raport, 18.06.1976, parastas AGLAIA CRAINIC şi NICHIFOR 
CRAINIC din 23.V.1976, Biserica Enei — Bucureşti]. 

Părintele Arsenie Boca la parastasul pentru Nichifor și Aglaia 
Crainic de la Biserica Enei (23 mai 1976), ACNSAS. 

„Ministerul de Interne 
I.M B. Securitate Strict Secret 
111/C.N./20.05.1976 


[...] 


Pentru cunoaşterea modului în care se va desfăşura 
parastasul, identificarea participanţilor din rândul forțelor 
legionare cât şi eventualele comentarii din partea acestora vor fi 
întreprinse următoarele măsuri: 

- La domiciliul familiei funcţionează măsuri speciale pentru 
cunoaşterea din timp a celor ce vor fi invitaţi să participe, cei care 
se interesează de acest eveniment cât şi alte activităţi în legătură 
cu aceasta 

- În ziua parastasului o echipă a Unităţii Speciale «F» 
dotată cu aparatură de fotografiere va participa de la început până 
la terminarea oficierii parastasului în ambele locuri 

- Sursele «SEVERIN», «ANDREI VALERIU» care vor 
participa la parastas şi care au fost instruiți concret atât în ceea ce 
priveşte identificarea participanţilor cât şi asupra discuţiilor ce 
vor fi purtate de aceştia cu menţiunea de a semnala imediat 
aspectele ce ridică probleme din punct de vedere al securităţii 
statului 

- După oficiere se va urmării informativ elementele 
participante cunoscute cu antecedente legionare şi penale pentru a 
stabili comentariile ce se fac în legătură cu această ocazie. 
Șeful biroului 

Lt. Col. Iliescu Nicolae Mr. Ceatloş Niculina" 

Încheiem această prezentare a vieţii şi activităţii 

teologului şi poetului Nichifor Crainic cu mărturia părintelui 
Dumitru Stăniloae: 


43 ACNSAS, fond Informativ, dosar 391469, vol 1. (116 file), f. 42. 

„Îl aprobam în toate părerile lui despre spiritualitatea 
poporului român şi despre credinţa lui strămoşească. 

Am suferit mult când a trebuit să îndure ani îndelungaţi de 
închisoare fără să se fi făcut vinovat de apartenenţa la vreun 
partid politic, ci numai pentru fierbintea lui iubire de neam şi de 
afirmarea vie şi nouă a credinţei strămoşeşti. 

M-a durut să văd cum în timpul închisorii sale a murit 
soţia lui şi a fost supusă unor grele încercări fiica lui. 

A suferit o grea mucenicie atât el cât şi familia lui numai 


aa 0) aa fu Sit aci DAOS 
pentru iubirea neamului său şi a lui Hristos. A 


Securitatea „nu-l lasă în pace” pe Nichifor 


Crainic nici după moarte 

Nichifor Crainic a reprezentat o problemă pentru 
statul comunist şi după moartea sa. Agenţii Securităţii au 
instalat mijloace speciale de ascultare a convorbirilor 
telefonice în apartamentul său, în care locuia fiica sa Furtuna 
Ioana cu soţul Alexandru Cojan“*, care fusese închis în 


4% De fapt, soţia lui Nichifor Crainic, Aglaia, a murit la 26 mai 1946 
pe când Nichifor Crainic încă se mai ascundea prin satele 
transilvănene fugind de autorităţile prosovietice care-l dăduseră în 
urmărire. În momentul acela se afla în satul Lepindea din Mureş, 
ascuns la preotul Cornel Dascălu. 

45 părintele Dumitru STĂNILOAE, Amintiri despre Nichifor Crainic, 
directorul «Gândirii» (26.01.1992)..., p. 9. 

40 Alexandru COJAN, n. 1 august 1922, com. Lucăceşti, Moineşti, 
regiunea Bacău, expert contabil, a venit în Bucureşti în 1945; după 
absolvirea Academiei Comerciale, s-a angajat şef contabil la 
Cooperativa Zidarul, unde a funcţionat până când a fost arestat. A fost 
depus la data de 10 nov. 1951 în baza mandatului de arestare 
388/1953 la Văcăreşti, fiind condamnat la 5 ani pentru deţinere de 
publicaţii interzise. După câteva luni a fost eliberat, iar în anul 1953 a 
fost din nou arestat şi reţinut la Penitenciarul formațiunea 0893 
Constanţa până în iarna anului 1955; căsătorit cu Cojan Furtuna loana 
(n. 5 nov. 1921, Austria), fiica lui Nichifor Crainic; Alexandru Cojan 

temniţele comuniste în perioada 1952-1955 pentru deţinere 


de publicaţii interzise aparţinând socrului său: 


„MINISTERUL DE INTERNE STRICT SECRET 
I.M.B. Securitate EX. Unic. 
111/C.N./9.09.1976 

PLAN de MĂSURI 


- pentru introducerea mijloacelor_special_A.C.T. [Ascultare 


convorbiri telefonice, n.n.] prin pătrundere secretă la domiciliul 
numitei COJAN FURTUNA 


În legătura organelor noastre se află numita COJAN 
FURTUNA, pensionară, domiciliată în Bdl. DINICU GOLESCU, 
nr. 43, sc. A, et. I, ap. 6, sector 7, fiica lui NICHIFOR CRAINIC, 
care deține manuscrise aparținând tatălui său, întreţine relaţii cu 
elemente legionare şi cetăţeni străini. 

Pentru verificarea informaţiilor pe care le deţinem, ne 
propunem folosirea mijloacelor T.O. [Tehnica Operativă, n.n.], 
instalând un post A.C.T. prin pătrunderea secretă la domiciliul 
acesteia. 

Cu ocazia pătrunderii secrete — pentru instalarea 
mijloacelor A.C.T.- ne propunem să efectuăm şi studiul pentru 
mijloace A.C.M. 

În vederea realizării acestei sarcini, vom lua următoarele 
măsuri: 


avea o soră de profesie medic, care cu prilejul evenimentelor de la 23 
august 1944, având legături sentimentale cu un ofițer neamţ a plecat 
din ţară, stabilindu-se în Germania (în 1952 era căsătorită cu un maior 
francez Geiger R. care urma să plece în Indochina (ACNSAS, fond 
Informativ, dosar 396200; ACNSAS, fond Penal, dosar 108374). 

407 ACNSAS, fond Informativ, dosar 391469, vol 1. (116 file), f. 66- 
67. 

Pătrunderea în apartament se va face prin organul 
specializat în această problemă al Unităţii Speciale «T». 
Obiectivul COJAN FURTUNA -— în prezent se află în excursie (în 
circuit) împreună cu soțul său COJAN ALEXANDRU şi urmează 
să se înapoieze la data de 28.09. a.c. [1976]. 

Pentru asigurarea sus-numiţilor, în provincie, în oraşul 
Rădăuţi, unde are rude, pe care presupunem că le va vizita, va fi 
trimis Lt. Col. Pătenlescu I. Ca măsură suplimentară pentru 
prevenirea riscului de a fi surprinşi de obiectiv într-o eventuală 
întoarcere (inopinantă) a acestuia, la ieşirea din Gara de Nord 
(care se află în apropierea domiciliului său) va face post fix mr. 
Ceatloş N. cu lt. maj. Crăciun P. La apariția obiectivului, mr. 
Ceatloş o va angaja într-o discuţie iar lt. maj. Crăciun P. va 
anunţa echipa, pentru retragere prin aparat de emisie recepţie. 

Din informaţii neverificate rezultă că obiectivul ar fi lăsat 
cheile de la apartament unei prietene spre ai (sic!) uda florile şi 
aerisirea apartamentului. Pentru identificarea acesteia, la 
domiciliul obiectivului, s-a luat măsura instalării unui post fix de 
filaj. Suplimentar pe timpul pătrunderii secrete, la uşa de la scara 
unde se află apartamentul obiectivului, se va efectua un control pe 
linie de evidenţa populaţiei. În cazul când aceasta va apare la 
domiciliul obiectivului, va fi invitată la miliţie pentru clarificarea 
unor neconcordanţe din actul său de identitate. 

- Vecinii de palier ai obiectivului vor fi asiguraţi astfel: 

Ap. 5. —- BURDENCO CONSTANTIN, activist de partid, în 
prezent internat la Sp. Elias. Acesta fiind operat, nu este cazul să 


se ia măsuri special. 
BURDENCO FLORICA, casnică, membru P.C.R. se află în atenţia 
U. Speciale «F» şi va fi asigurată de către ofiţerul care o are în 


legătură. 
Ap. 7. — TEODORESCU GHEORGHE, economist la Fab. 
de lapte Bucureşti, cu program de lucru 7-16. Va fi asigurat la 


locul de muncă de către cpt. lonescu Sebastian împreună cu 
ofițerul care deserveşte informativ obiectivul. 

-TEODORESCU CLAUDIA, casnică. Aceasta va fi 


asigurată la domiciliu de către cpt. Grigoriu Ionel care pe timpul 
pătrunderii — va discuta cu aceasta unele aspecte de la fostul 
domiciliu. 

Ap. 8. — NICOLAU DUMITRU, muncitor C.F.R. cu 
program în ture, va fi asigurat la locul de muncă de către ofițerul 


care-l are în legătură. 

- NICOLAU MARIA, casnică. Aceasta va fi asigurată de 
către Lt. Col. Păun Titus care sub acoperirea organelor de miliţie 
va intra în apartamentul acesteia, ocazie cu care va purta discuţii 


pe probleme de miliţie — pe perioada cât va dura instalarea 
mijloacelor T.O. 

-NICOLAU OCTAVIAN, student în anul I la Fac. de 
electronică ce urmează să fie încorporat la data de 27.09.a.c. Va fi 
invitat la Centrul militar teritorial pentru completarea datelor din 


dosar. 
Răspunde: cpt. lonescu Alex. 
Pentru a preveni surprinderea «spărgătorului» la uşa 
obiectivului şi intrarea echipei operative în apartament de către 
locatari sau alte persoane ce eventual ar putea să folosească 
scara, între parter şi et. ], va fi plasat Li. col. Gheţu P., iar între et. 
I şi II, Lt.Col. Mitu Cristodoc. În sensul prevenirii deplasării 
locatarilor pe scară, iniţial se va face şi o verificare a liftului. 
Răspunde: Lt. Popa V. 
În blocul în care domiciliază obiectivul, curăţenia este 
asigurată pentru cele 3 scări existente de o singură îngrijitoare. 
Înaintea pătrunderii echipei se va verifica la ce scară se află 
aceasta şi în situația când este la sc. A, prin intermediul 
administratorului (aflat în legătura U. Speciale «F») i se vor da 
sarcini pentru a fi îndepărtată de la această scară. 
Răspunde: Mr. [...] şi Lt. Col. Vlaicu M 
După deschiderea uşei de către «spărgători» , în 
apartamentul obiectivului va intra: «spărgătorul» specialistul T.O. 
şi Lt. Popa Viorel. 

Pentru sincronizarea asigurării vecinilor la of. de serviciu, 
pe stație se află cpt. lon Dumitru care va face legătura între 
ofiţerii din teren şi echipa de pătrundere. Legătura între cei aflaţi 
în ap. obiectivului şi cei din teren se va face prin intermediul 
maşinei de staţie. 

P.S.: - Obiectivul a fost identificat şi stabilit la o adresă în 
oraşul Rădăuţi. Pe perioada instalării mijloacelor T.O. acesta este 
asigurat cu filaj de către organele judeţene. 

- Pentru a se asigura că în timpul nopții obiectivul nu a 
sosit acasă, precum şi faptul că persoana nu a sosit acasă, precum 
şi faptele că persoana care are grijă de apartament nu a intrat în 
casă până la declanşarea măsurilor operative, Unitatea Specială 
asigură un post fix continuu. 


ss/Mr. Ceatloş Niculina 
ss/ Lt. Popa Viorel” 

Capitolul IV 


Părintele Arsenie BOCA - Viaţa, activitatea 
pastorală (Sâmbăta, Prislop), pictura (Elefterie, 
Patriarhia Română, Bogata Olteană, 
Drăgănescu) şi invazia duhului Filocaliei în viaţa 
bisericească a neamului românesc 


„Ce vreme înălțătoare când toată țara lui Avram 
Iancu se mişca în pelerinaj, cântând cu zăpada până la 
piept, spre Sâmbăta de Sus, ctitoria voievodului martir 
[Constantin Brâncoveanu] ”. (Nichifor CRAINIC, Scrisoare 
către Părintele Arsenie Boca, 1971) 

„Când voi muri, să veniţi la mormântul meu. Cu 
cât mai des cu atăt mai bine. Şi toate câte le aveți pe suflet, 
tot ce vi se va întâmpla, să veniţi ca şi cum aş fi viu şi, 
îngenunchind la mormântul meu, să spuneți asupra lui 
toată amărăciunea voastră. Să-mi spuneţi toate! Vă voi 
auzi, şi atunci va fugi toată amărăciunea voastră. Şi să 
vorbiţi cu mine ca şi cum aş fi viu, şi să faceţi acelaşi lucru 
ca şi acum. Fiindcă voi fi împreună cu voi mereu. 408 
[Sf. Serafim de Sarov (1759-1833) către ucenicii săi] 


SATUL copilăriei, părinţii, neamurile, şcoala primară şi 
liceul (1910-1929) 

Zian- Vălean Boca (viitorul Părinte Arsenie Boca) este 
rodul unei căsătorii mixte: dintre un greco-catolic şi o 


48 Mitropolitului Kallistos WARE al Diokleei, Paternitatea spirituală 
în Ortodoxie, în pref. la: Hausherr IRENEE, Paternitatea şi 
îndrumarea duhovnicească în Răsăritul creştin, Ed. a Il-a, pref. 
Kallistos al Diokleii, postf. Tomáš Spidlik SJ, trad. Mihai 
Vladimirescu, Ed. Deisis, Sibiu, 2012, p. 15. 

creştină ortodoxă (data cununiei 7 nov. 1909). Tatăl său, Iosif 
- Petru Boca (1881-1926), din orăşelul Brad, era pantofar, iar 
mama sa, Creştina (născută Popa, 1892-1951), se ocupa cu 
treburile din gospodărie. Soții Boca locuiesc, după căsătoria 
lor, în casa părinţilor Creştinei din satul Vaţa de Sus, 
regiunea Hunedoara ce era atunci integrată în Imperiul 
Austro-Ungar. Iosif Boca, imediat după ce Creştina a rămas 
însărcinată, a plecat pentru o vreme să muncească în 
America, aşa cum procedau mulţi români ardeleni. 

La vremea respectivă circula şi un cântec sfâşietor al 
românilor ardeleni duşi să muncească peste ocean: „Bată-te, 
Americă, bată, / Bată-te focul din stele/ Şi dorul măicuţii 
mele./ Bată-te, Americă, bată, / C-am venit să zac aci / La 
porţile fabricii. / Pe drumul New-York-ului / Nu umblă nici 
boi, nici vaci, / Dar umblă oameni săraci./ Când te uiţi în lung 
şi-n lat, / Nu mai vezi pământ uscat, / Numai ape tulburele / 
Mergând corăbii pe ele, / Tot corăbii mari şi mici.../ Şi 
marea-i apă sărată / Şi cu lacrimi încărcată." 

Aceşti emigranţi sunt reprezentativi pentru ceea ce 
istoricii au numit „generaţia mia şi drumul”, numită aşa 
pentru că, după relatările lui Policarp Moruşca (n. 1883 - d. 
1958), primul episcop al românilor ortodocşi din America 
(1935-1939), „niciun suflet de român n-a plecat cu gândul să 
nu se mai întoarcă. inta tuturor era să-şi facă «mia (de 
dolari) şi banii drumului». Să-şi plătească datoriile, să-şi 
zidească o căsuţă şi să-şi înfiripeze sau întregească o 
gospodărie”"!%. 


4 La adresa următoare se găseşte acest cântec în interpretarea 
maestrului Grigore Leşe:  http://www.youtube.com/watch?v=w- 
wJiTG3LTs [accesat 7 oct. 2014]. 

410 Policarp Moruşca, în: Gabriel-Viorel GÂRDAN, Emigraţia 
română în America, Revista Historia Special, an II, nr. 8, sept. 2014, 
p. 16. 

La un an de la căsătorie se naşte primul lor copil (la 
29 septembrie 1910), pe care-l vor boteza (16 octombrie 
1910) la biserica din sat, punându-i numele Zian-Vălean. 
Soții Boca vor mai avea un copil, după ce Iosif Boca se 
întoarce din America, de data aceasta o fetiță, Viorela-Minca 
(22 martie - 6 aprilie 1913), dar care va muri la scurt timp de 
la naştere. Aşadar, copilăria lui Zian-Vălean s-a petrecut 
departe de lumea dezlănţuită, prinsă în capcana Primului 
Război Mondial (1914-1918), casa bunicilor materni (ţăranii 
mijlocaşi Popa Gligor şi Mariş Păscuţa) fiind situată în zona 
izolată a dealului Bujoara din sud-vestul satului Vaţa de Sus. 
Bunicii săi erau oameni credincioşi şi i-au transmis dragostea 
de Dumnezeu şi nepotului lor, de aceea Părintele va nota într- 
un manuscris că: „m-am pomenit credincios de copil”. 

Nu se cunosc motivele pentru care părinţii lui Zian- 
Vălean au divorţat (22 mar. 1922) după 13 ani de căsătorie. 
El este încredinţat tatălui care avea meseria de cizmar, 
considerându-se că şansele de a urma şcoala erau mai mari. 

Într-adevăr, Zian-Vălean va urma şcoala primară şi 
Liceul Avram Iancu din orăşelul Brad. Tatăl său moare de 
tuberculoză la scurt timp după divorţ, la vârsta de 45 de ani 
(19 iunie 1926). Zian-Vălean rămâne astfel orfan de tată la 
16 ani, la intrarea în cursul superior de liceu. 

Atunci un om providenţial a apărut în viaţa sa, anume 
vărul său, Vasile Crucin, fiul mătuşii sale Boca Ana (măritată 
Crucin). Acesta a insistat ca Zian-Vălean să urmeze şcoala 
din Brad. O vreme cei doi au învăţat la acelaşi liceu. Crucin 
Vasile, după absolvirea liceului, va frecventa Şcoala Normală 
de la Viena şi va deveni învăţător şi director de şcoală în 
comuna Buteni (judeţul Arad), unde tânărul Zian îşi va 
petrece vacanţele şi va citi cărţi ale unor autori importanţi din 
bogata bibliotecă a vărului său. La liceul din Brad, Zian- 

Vălean va prefera matematicile, fizica, religia, desenul şi 
muzica. Absolvind liceul ca şef de promoţie în 1929, 
directorul liceului l-a pus pe Zian-Vălean să planteze un 
gorun (o specie de stejar) în curtea instituţiei în care a învăţat, 
care se găseşte şi astăzi. 


ACTIVITATEA de la Academia Teologică din Sibiu 
(1929-1933) 

După liceu Zian-Vălean s-a înscris la Academia de 
Teologie din Sibiu. Dintre profesorii pe care-i va întâlni în 
următorii patru ani de teologie, îi putem menţiona pe 
următorii: rectorul Nicolae Colan (Noul Testament), Nicolae 
Neaga (Vechiul Testament), Ilie Beleuţă (Istoria Bisericească 
Universală), Dumitru Stăniloae (Teologie Dogmatică), 
Nicolae Terchilă (Filosofie, Pedagogie şi Catehetică), 
dirijorul N. Oancea de la „Reuniunea de Muzică Gheorghe 
Dima”. 

Cu toate că îşi propusese ca, în timpul studenţiei, să 
nu facă nicio cunoştinţă cu fete, nu a reuşit acest lucru 
deoarece, din anul 1929, Ministerul îngăduie şi fetelor să 
studieze teologia. Astfel, Zian-Vălean Boca se pomeneşte cu 
câteva colege. Are intenţia să se căsătorească cu fiica unui 
anume Braşca Dumitru. Căsătoria nu a avut loc şi nu 
cunoaştem motivele care au condus la încetarea acestei iubiri 
din studenţie. 

Studentul Zian-Vălean era o fire retrasă, care iubea 


desenul, sculptura, pictura, muzica şi care căuta mai ales să 
se adâncească în descifrarea tainiţelor sufletului, fiind 
interesat de partea mistică a vieţii: „în timpul teologiei mi se 
lămurea frumuseţea chipului vieţuirii călugăreşti şi doream să 
mă instruiesc, pe cât puteam, mai temeinic, cu deosebire în 
latura mistică a vieţii” (Autobiografie, 1945). 

ACTIVITATEA de la Academia de Arte Frumoase și 
audierea cursurilor de mistică ortodoxă ţinute de 


Nichifor Crainic la Facultatea de Teologie Ortodoxă 
din Bucureşti (1933-1938) 

„Treaba mea era cartea şi arta decorativă”, va 
mărturisi Părintele Arsenie Boca, cel care în anul 1933, după 
absolvirea Academiei Teologice din Sibiu (1929-1933) cu 
teza de licență „Încercări asupra vieţii duhovniceşti”, 
ajungea la Bucureşti pentru a frecventa cursurile Academiei 
de Arte Frumoase (1933-1938). Primise o bursă de 199 000 
lei de la Mitropolitul Nicolae Bălan care îi remarcase talentul 
artistic. 

Astfel, în toamna anului 1933, îl găsim în clasa 
pregătitoare a maestrului pictor Costin Petrescu (1872-1954), 
cunoscut pentru realizarea Stemei Patriarhiei Române, dar 
mai ales pentru Marea Frescă a Neamului de la Ateneul 
Român. În acest timp a acumulat cunoştinţe de medicină de la 
savantul Francisc Rainer (1874-1944) pe care l-a avut 
profesor de  „Anatomie”. Totodată, cunoştinţele de 
arhitectură, desen liniar şi grafică şi le-a însuşit de la 
arhitectul de prestigiu George M. Cantacuzino (1899-1960). 

Studentul Zian Boca audiază, în paralel, cursurile de 
teologie mistică ortodoxă (ştiinţa îndumnezeirii omului, 
ştiinţa sfinţilor) ţinute de teologul şi animatorul cultural 
Nichifor Crainic (1889-1972) la Facultatea de Teologie 
Ortodoxă din Bucureşti, cel căruia i se datorează invazia 
teologică în cultura românească postbelică (Lucian Blaga) şi 
pe care-l cunoscuse prin intermediul Părintelui Dumitru 
Stăniloae. 

Tot în această perioadă, pentru a simplifica amânarea 
armatei din cauza studiilor, Zian Boca intră în cler, fiind 

hirotonit diacon (11 septembrie 1936) pe seama Catedralei 
din Sibiu. 

Anul de practică în artă decorativă bizantină îl face la 
Biserica „Sf. Dumitru” din Bixadul Oltului, judeţul Trei- 
Scaune (în prezent Covasna), unde pictează sub coordonarea 
maestrului Costin Petrescu. 


ACTIVITATEA de la Muntele Athos (1939) 

După absolvirea Academiei, primind calificativul 
„foarte bine” (doar 4 din 24 studenţi de la secţia de artă 
decorativă au obţinut acest calificativ la examenul de 
absolvire din sesiunea iunie 1938), devenind absolvent 
diplomat, călătoreşte la Muntele Athos (12 martie - 8 iunie 
1939. Scopul său era de a învăţa toată rânduiala 
duhovnicească precum şi meşteşugul artei bizantine, fiind 
găzduit la chilia cu hramul „Sfântul Ipatie” de la Mănăstirea 
Vatopedu. S-a întors cu transcrieri după o traducere a 
Filocaliei realizată în 1922 de monahii români de la Schitul 
Românesc Prodromu. De aceste manuscrise se vor folosi 
Părintele Dumitru Stăniloae şi Părintele Arsenie Boca când 
vor lucra împreună la o nouă traducere a Filocaliei. Cu 
siguranță, diaconul celib Zian-Vălean Boca ştia de 
propunerea pe care Nichifor Crainic o făcuse către Sfântul 
Sinod (discutată de sinodali în şedinţa 28 iunie 1938) de a se 
realiza o nouă traducere a Filocaliei şi de răspunderea pe care 
şi-o luase Mitropolitul Nicolae Bălan de a o tipări. 


ACTIVITATEA de la Chişinău (1939) 

Revenind în ţară, pleacă (la 5 octombrie 1939) pentru 
câteva luni la Chişinău, pentru deprinderea meşteşugului 
poleirii cu aur a icoanelor sau „cicanca”, de la meşterii ruşi, 

şi învăţarea altor lucruri trebuitoare unui atelier de pictură, 
cumpărându-şi totodată unelte şi materiale. 


ACTIVITATEA de stareţ de la M-rea Brâncoveanu 
Sâmbăta de Sus (1940-1947) din Țara Făgărașului 

Întors de la Chişinău, diaconul Zian-Vălean Boca se 
stabileşte la M-rea Brâncoveanu de la Sâmbăta de Sus, fiind 
singurul călugăr până la venirea monahului Serafim Popescu. 
Mănăstirea Brâncoveanu nu mai avea viaţă monahală din 
noiembrie 1785, când fusese lichidată din ordinul Curţii de la 
Viena care a dispus desfiinţarea în cuprinsul întregii monarhii 
a tuturor acelor ordine de călugări şi călugăriţe care duceau 
numai viață contemplativă, fără a produce bunuri şi servicii 
care ar fi adus profit pentru împărăţia lumească. 

La Sâmbăta de Sus, Părintele Arsnie Boca vom vedea 
că a luptat pe mai multe fronturi duhovniceşti. 

La 3 mai 1940 (Izvorul Tămăduirii) diaconul Zian- 
Vălean este hirotonit ierodiacon primind numele Arsenie, 
după numele Sfântului Cuvios Arsenie cel Mare (354-449, 8 
mai) din Patericul Egiptean. La 10 aprilie 1942, la aceeaşi 
sărbătoare, este hirotonit ieromonah din cauza trebuinţelor 
duhovniceşti ale poporului care venea la mănăstire. 

În România, în acele condiţii dificile din timpul celui 
de-al Doilea Război Mondial s-a petrecut un eveniment 
important pentru teologia ortodoxă românească, şi anume, 
traducerea Filocaliei sfintelor nevoinţe ale desăvârşirii, de 
către Părintele Dumitru Stăniloae, la „imboldul ce i l-a dat 
necontenit la traducerea acestei opere” ieromonahul Arsenie 
Boca, cel care a susţinut cu „putere neslăbită şi lucrarea de 
tipărire” (D. Stăniloae). 

Vestea despre mişcarea de la Sâmbăta ajunsese şi la 
Casa Regală, prin urmare, ieromonahul Arsenie a fost invitat 

de Arhiducesa Ileana, la Castelul Bran. Scopul acestei 
invitaţii a fost ca ea să se informeze mai îndeaproape de 
mişcarea spirituală de la mănăstire şi să cunoască personal 
pe Arsenie despre care se vorbea aşa de mult în acea vreme 
(N. Crainic). 

Pe 27 iunie 1947, în curtea spitalului de la Bran, 
Părintele Arsenie Boca a sfințit fundaţiile unei biserici care 
trebuia sa fie copia fidelă a micii biserici „Stella Maris” din 
Balcic, unde Domnița Ileana dorea să aşeze inima Reginei 
Maria (1875-1938; Regină a României 1914-1927). Când va 
pleca din România, principesa Ileana îi trimite Părintelui 
Arsenie, printr-un intermediar, o scrisoare în care îi 
mulţumeşte şi în care îi mărturiseşte că „a fost o lumină în 
viaţa ei”. 

Starețul Arsenie a dezvoltat o deosebită activitate 
pastorală, de răsunet adânc (N. Crainic). Toate categoriile de 
oameni, de la ţărani până la membrii Casei Regale 
(Principesa Ileana) veneau la M-rea Brâncoveanu. A doua zi 
de Rusalii, în anul 1942, a primit la M-rea Sâmbăta de Sus, 
vizita Mareşalului lon Antonescu, Conducătorul Statului, 
însoţit de doamna Maria Antonescu, domnul Prof. Mihail 
Antonescu, Vicepreşedintele Consiliului de Miniştri şi de o 
„aleasă suită”: „Înalţii oaspeţi au petrecut câteva ceasuri 
plăcute în preajma ctitoriei brâncovenești, admirând 
frumuseţile neîntrecute ale naturii şi realizările frumoase ale 
noului ctitor, Î. P. S. Mitropolit Nicolae [Bălan]”, se scria în 
ziarul Telegraful Român. „În scurtă vreme, Mănăstirea 
Sâmbăta de Sus a ajuns loc de pelerinaje religioase, sute şi 
mii de oameni venind să-l asculte pe Părintele Arsenie”, 
spunea Nichifor Crainic, pe care Părintele Arsenie l-a ascuns 
în iarna 1944/45 la mănăstire, acesta fiind urmărit de 
autorităţile prosovietice care luaseră puterea după 23 august 

1944 şi care imediat au ordonat lichidarea ziariştilor patrioţi 
(între care se găsea şi Crainic), tocmai pentru a avea întregul 
aparat de propagandă la dispoziție pentru instaurarea 
comunismului în trei ani, ajungându-se ca Regele Mihai să 
fie silit să abdice la 30 decembrie 1947. 


ACTIVITATEA de duhovnic de la M-rea Prislop 
(1948-1959) din Ţara Hațegului 

Părintele Arsenie Boca, ţinând cont că „ar face mai 
multă treabă pe teren decât toţi episcopii ortodocşi” (opinia 
preotului catolic asumpţionist Louis Barral), a primit de la 
Patriarhul Iustinian Marina (1901-1977) şi Mitropolitul 
Nicolae Bălan (1881-1955) misiunea de a merge pe la toate 
mănăstirile greco-catolice de maici din Ardeal. Venit iniţial 
pentru a fi un sprijin în /ămurirea greco-catolicilor reveniţi la 
Ortodoxie (în urma Decretului 358/1 dec. 1948), rămâne la 
Prislop până când va fi scos definitiv din mănăstire la 14 mai 
1959 din ordinul Securităţii şi cu încuviințarea Sfântului 
Sinod şi a Episcopiei Aradului. Traseul ordinului a fost 
Securitate-Departamentul Cultelor-Sfântul Sinod, iar în final 
Episcopia Aradului, care anunţă în acelaşi timp miliția (care 
să supravegheze evacuarea) şi pe Părintele Arsenie Boca. În 
actul de scoatere din mănăstire i se punea în vedere să 
renunțe la haina monahală şi să se îmbrace în costum civil”!!. 

În ziua de 27 iunie 1960 a fost desființată M-rea 
Prislop, tot personalul monahal fiind alungat. 

Tot în perioada activităţii de la Prislop, Părintele 
Arsenie Boca a fost arestat în două rânduri: prima oară (16 
ianuarie 1951 - 17 martie 1952) a fost trimis în colonia de 


Hl Documentul a fost publicat în: Florin DUŢU, Părintele Arsenie 


Boca (1910-1989) — biografie vizuală, Ed. Floare Albă de Colț, 
Bucureşti, 2014, p. 37. 

muncă de la Canalul Dunăre-Marea Neagră (Cernavodă). 
Acuzaţia: „omisiune de denunţ” — „în anul 1949 a găzduit, 
până în anul 1950, la Mănăstirea Prislop pe călugărul 
Plămădeală Leonida care a fost cond.[amnat] 7 ani t.[emniţă] 
g.[rea] ptr. instigare”; A doua arestare: 20 septembrie 1955 - 
8 aprilie 1956, Acuzaţia: „omisiune de denunţ, nu a denunţat 
pe legionarul Nicolae Bordaşiu”, Detenţie: 20 septembrie - 11 
noiembrie 1955 reţinut în arestul Securităţii Timişoara; 12 
noiembrie - 8 decembrie 1955 Penitenciarul Timişoara; 7 
decembrie 1955 Penitenciarul Jilava; 17 decembrie 1955 - 7 
aprilie 1956 Penitenciarul Oradea (ACNSAS, fond 
Informativ, dosar 2637, vol. 1, f. 3). 

Atât Antonie Plămădeală, cât şi Nicolae Bordaşiu 
făcuseră parte din „Grupul Legionar” de la Facultăţile de 
Teologie şi Farmacie din Bucureşti. În 1948, la 13 mai, 
Securitatea comunistă dăduse ordin pentru arestarea tuturor 
legionarilor. Plămădeală şi Bordaşiu stau ascunşi câţiva ani, 
dar sunt capturați, primul în 15 octombrie 1954, celălalt în 18 
iulie 1955. Părintele Arsenie Boca a mărturisit că nu i-a 
denunțat, considerând că această postură de delator este 
incompatibilă cu misiunea preoțească: „Nu l-am denunţat [pe 
Nicolae Bordaşiu, n.n.] în primul rând dintr-un motiv pur 
personal profesional, iar în al doilea rând vroiam ca să-i 
aranjez situaţia lui la patriarh” “2. În plus, Antonie 
Plămădeală fusese numit oficial, de către Episcopul Andrei 
Magieru, diacon la Prislop, încă din 1949, fiind salariat al 
Statului. El intrase în monahism la îndemnul Părintelui 
Arsenie Boca şi astfel a scăpat de închisori şi colonii de 
muncă unde putea fi omorât, după cum reiese din documente 
şi din mărturia lui Roman Braga: „în 1948, eu am fost arestat, 
judecat şi condamnat pentru ajutor legionar şi activitate. În 


412 ACNSAS, fond Penal, dosar 1659, vol. 1, f. 157. 

aceeaşi hotărâre judecătorească a fost condamnat şi Leonida 
Plămădeală împreună cu legionarii de la Teologie, la 7 an[i] 
în lipsă. În august 1953 după ce m-am eliberat din Colonia de 
Muncă Peninsula de pe Canal, m-am întâlnit cu Plămădeală 
Leonida în Mănăstirea Văratec-Neamţu. Atunci, eu, curios, l- 
am întrebat cum de este liber? La aceasta el mi-a răspuns că 
nu mai este urmărit de nimeni, că la început i-a fost frică, dar 
vorbind cu Arsenie Boca, un călugăr din Mănăstirea Sâmbăta 
pe care el îl admira, acesta i-a spus că dacă vrei să nu te mai 
caute nimeni «depune un vot în faţa lui Dumnezeu şi fă-te 
călugăr». Şi mi-a spus că aşa a făcut. S-a călugărit şi de 
atunci chiar s-a hotărât să nu se mai ferească, să nu se mai 
ascundă şi nimeni nu l-a mai întrebat de nimic”. Îşi dăduse 
examenul de licenţă în teologie (cu prof. N. Balcă, despre 
Alexis Carrel) tot la îndemnul Părintelui Arsenie, însă în data 
de 20 ianuarie 1950 a părăsit M-rea Prislop, fără a anunţa 
autoritatea ierarhică, în timp ce Părintele Arsenie era plecat 
într-o misiune încredinţată de Patriarh, la M-rea Bistriţa din 
Oltenia. 

Prin urmare Părintele Arsenie a fost tras la 
răspundere, arestat şi trimis la Canal pentru că şi-a riscat viața 
şi libertatea pentru salvarea aproapelui său. Pentru Părintele 
Arsenie nu același lucru l-a făcut (nu a riscat nimic) Antonie 
Plămădeală când a ajuns vicar patriarhal (27 dec. 1970), 
episcop al Buzăului (9 dec. 1979) sau chiar mitropolit al 
Ardealului (10 ian. 1982), în timp ce Părintele Arsenie picta 
la Drăgănescu şi căuta să reintre în mănăstire. Cât despre 
Nicolae Bordaşiu, am arătat în altă lucrare“! scopul pentru 


43 Florin DUŢU, „Şi cărțile au fost deschise” (Apoc. 20, 12). 
Părintele Arsenie Boca (1910-1989) — o biografie, cuv. înainte de PS 
Dr. Daniil Stoenescu, episcop al Daciei Felix, Ed. Floare Albă de Colț, 
2013, p. 157-167. 

care s-a întâlnit Părintele Arsenie cu el în anul 1949 la 
Timişoara. Cert este că Nicolae Bordaşiu a fost prins în 1955 
şi a vorbit la Securitate despre această întâlnire. Prin urmare, 
Părintele Arsenie a fost anchetat şi trimis în temniţă. 


ACTIVITATEA de pictor bisericesc şi iconar de la 
Biserica Elefterie din Bucureşti (1959-1960), Biserica 
din satul Bogata-Olteană (1960-1962) şi de la 
Atelierele Patriarhiei Române (pictor şablonist 1961- 
1967; muncitor specialist pictor 1967) 

După scoaterea din mănăstire (14 mai 1959), Părintele 
Arsenie se va ţine de călugărie, chiar dacă i s-a luat haina 
monahală de pe el pentru tot restul vieţii, mai precis, pentru 
următorii 30 de ani, până la 28 noiembrie 1989, când va pleca 
la Domnul. 

Părintele a fost mai întâi angajat de către Patriarhul 
Iustinian la Biserica Sfântul Elefterie din cartierul Cotroceni- 
Eroilor din Bucureşti, unde a lucrat ca pictor secund, între 
anii 1959-1960, unde a pictat în altar scena „Maica Domnului 
cu Pruncul lisus în zeghe”. 

În toamna anului 1960 Părintele Arsenie Boca a 
început să lucreze la Biserica Sf. Parascheva din satul 
Bogata-Olteană (comuna Hoghiz, jud. Braşov) aflat la 55 km 
de Braşov pe direcţia Sighişoara şi la 56 de km de Făgăraş. 
Părintele profesor Spiridon Cândea construise o biserică 
voievodală în satul natal şi dorea totodată o pictură pe 
măsură. Părintele Arsenie a pictat în vara anului 1962 absida 
altarului, înfăţisând pe Maica Domnului şi doi îngeri, precum 
şi peretele pridvorului în dolomită, o tehnică specială 
recomandată de pictorul Ştefan Constantinescu. În timp ce 
pridvorul a fost curăţat mai târziu pentru că tehnica 
recomandată de acel pictor s-a dovedit nepotrivită, fresca din 

altar a fost acoperită în anul 1978, când a fost realizat un alt 
proiect iconografic de către alţi pictori. Fresca Părintelui ar 
putea fi descoperită în prezent dacă s-ar dori acest lucru. 

La 15 februarie 1961 Părintele Arsenie este angajat la 
Atelierele de Pictură ale Patriarhiei Române de la Schitul 
Maicilor, într-un post de „pictor şablonist”, remunerat din 
fondurile proprii ale Arhiepiscopiei Bucureştilor. Astfel 
Părintele Arsenie Boca nu primea bani de la Departamentul 
Cultelor (de la Stat) deoarece Securitatea nu-i dăduse aviz 
favorabil pentru a putea obţine buletin de Bucureşti. 
Principala cauza: nu avea semnat angajament de colaborator 
al Securităţii, adică dosar reţea. Aici deprinde tehnica picturii 
în email de la artista Otilia Oteteleşanu, care deţinea 
monopolul în această direcţie, fiind singura specialistă în 
această tehnică. Aceasta văzând că Părintele Arsenie şi 
ceilalți doi pictori din atelier, Tudorache loan şi Neagu 
Grigore, pot picta la fel de bine în tehnica emailului, îi cere 
patriarhului să le interzică să picteze în email de teamă ca ea 
să nu-şi micşoreze veniturile şi renunţă să mai picteze ceva în 
această tehnică de faţă cu ei: „băieţii de atelier 
(TUDORACHE IOAN şi NEAGU GRIGORE şi în ultima 
vreme BOCA ZIAN) au furat meşteşugul picturii în email şi 
au făcut proba că pot ca şi OTILIA OTETELEŞAN să 
execute picturile în email. Lucrul acesta a supărat-o rău de tot 
şi s-a dus la patriarh şi l-a implorat să renunţe la gândul de a 
le da celor din atelier să execute picturi în email, sub 
amenințarea că în caz contrar ea pleacă de la patriarhie. 
Patriarhul care cu o zi mai înainte aprobase un referat făcut 
de AŞTILEANU VASILE ca să se dea iconiţe spre a fi 
pictate în email şi la atelier, în urma audienței cu D-na 
OTETELEŞTEANU a revenit la aprobarea dată şi a dispus ca 
pe viitor D-na OTETELEŞTEANU SĂ EXECUTE PICTURI 

ÎN EMAIL... Institutul Biblic renunță a executa lucrările în 
cadrul atelierului şi comandă particular  D-nei 
OTETELEŞANU lucrări la domiciliu cu preţuri exagerate” 
(Notă informativă de „Tudoran loan”). 


DEMISIA de la Atelierele Patriarhiei Române, 
încercarea de revenire în mănăstire şi activitatea de 
la Biserica Drăgănescu (1967-1988) şi Sinaia (1978- 
1989) 

Cu toate că începând cu 1 aprilie 1967 a fost transferat 
pe un post de „muncitor specialist pictor”, Părintele Arsenie 
Boca la scurt timp (1 iunie 1967) şi-a dat demisia de la 
Atelierele Patriarhale. Principala cauză: Părintele Arsenie 
Boca dorea să se reîntoarcă ca monah la Prislop, însă 
patriarhul Iustinian Marina a refuzat să se implice în 
redeschiderea mănăstirii. Teoctist Arăpaşu (episcop al 
Aradului la vremea aceea, patriarh din 9 nov. 1986) şi 
Nicolae Corneanu (mitropolit al Banatului), de asemenea, nu 
au făcut nimic pentru redeschiderea Prislopului şi reprimirea 
Părintelui Arsenie Boca în mănăstire, mai ales că M-rea 
Prislop se afla în jurisdicţia Episcopiei Aradului şi a 
Mitropoliei Banatului. Li s-a cerut sprijinul. Documentele ne 
spun că aceştia nu au riscat să-şi strice relaţiile cu puterea 
statală şi cu braţul înarmat al acesteia - Securitatea. Faima de 
sfânt a Părintelui Arsenie Boca îi neliniştea, pentru că acesta 
ar fi fost căutat de prea mulţi credincioşi. O altă cauză a 
demisiei: Părintele a câştigat licitaţia din 4 iunie 1967 pentru 
pictarea Bisericii Sfântul Nicolae din satul Drăgănescu 
(comuna Mihăileşti, jud. Giurgiu). 

Această lucrare de pictură bisericească va dura mai 
bine de 15 ani. Pictura va fi sfinţită, în ziua de 2 octombrie 
1983, de către episcopul vicar Roman lalomiţeanul. Părintele 

paroh Savian Bunescu era cumnatul maicii Zamfira, fostă 
stareță la Prislop, alungată din mănăstire în 1959. 
În acest timp, cât a locuit în Bucureşti şi a pictat la 


Drăgănescu, Părintele Arsenie a reluat contactul cu Nichifor 
Crainic, care fusese eliberat în 1962, după 15 ani de temniţă. 
Astfel, în seara zilei de 23 decembrie 1969, Nichifor Crainic 
a fost sărbătorit la Restaurantul Bucur din Bucureşti (pe 22 
decembrie 1969 împlinise 80 de ani). Printre cei 40 de invitaţi 
s-au aflat Părintele Arsenie Boca şi Părintele Dumitru 
Stăniloae. Există o fotografie de grup în care apar toţi trei 
printre invitaţi (publicată în: Florin Duţu, Părintele Arsenie 
Boca — biografie vizuală, Ed. Floare Albă de Colț, 2014, p. 
54-55). De asemenea, în 1971 Nichifor Crainic i-a făcut o 
vizită Părintelui Arsenie Boca la Biserica Sfântul Nicolae din 
satul Drăgănescu (com. Mihăileşti, Giurgiu). Cu această 
ocazie i-a zis să nu uite să reprezinte iconografic „Nunta din 
Cana Galileii” şi i-a înmânat o scrisoare neterminată, ce urma 
să fie completată pe măsura înaintării picturii: „Iubite Părinte 
Arsenie, a fost o vreme când te-am ştiut pictor de suflete 
după modelul Domnului nostru lisus Hristos... Sfinția Ta ai 
înțeles să faci o pictură transfigurată în nuanţe clare şi 
deschise, paradiziace pentru a sugera lumea feerică de 
dincolo. Biserica de la Drăgănescu iradiază lumina raiului. 
Ceea ce domină în ea până acum e imaginea Maicii 
Domnului...” 

Totodată documentele atestă faptul că Părintele 
Arsenie a participat la parastasul de un an de la Biserica Enei 
(19 august 1973, unde a slujit şi Părintele Dumitru Stăniloae) 
ţinut pentru Nichifor Crainic şi soţia sa Aglaia, precum şi la 
parastasul de patru ani din 23 mai 1976, tot de la Biserica 
Enei, unde toţi participanţii au fost fotografiaţi de Securitate, 


356 


inclusiv Părintele Arsenie Boca, îmbrăcat la costum cu 
cravată, cu pălărie şi ochelari. 

În anul 1976, Părintele încă mai locuia în Bucureşti, 
dar din 1978 şi-a stabilit domiciliul la Sinaia, dar nu a 
renunţat să meargă la Drăgănescu până prin anul 1988. 
Maicile alungate din mănăstire odată cu desfiinţarea 
Mănăstirii Prislop, după ce locuiseră până în 1969 la 
Răşinari, au cumpărat o casă în oraşul Sinaia. Odată cu 
venirea Părintelui Arsenie la Sinaia, au mai construit o casă 
după planurile Părintelui. 

În 28 noiembrie 1989, Părintele Arsenie Boca, „care a 
reînviat, cu viaţa şi cu propovăduirea, duhul Filocaliei în 
viața religioasă a poporului nostru” (D. Stăniloae), 
cunoşcându-şi dinainte ziua, se mută la Domnul („Plec 
dincolo ducând cu mine multe taine, pentru că n-am cui le 
spune!...”) şi este înmormântat în cimitirul M-rii Prislop, în 
ziua de 4 decembrie 1989. 

În continuare vom puncta câteva caracteristici ale 
personalităţii Părintelui Arsenie Boca pe care le vom 
dezvolta: 

1. teolog de nivel academic; 

2. pictor bisericesc talentat şi inspirat; 

3. Sfântul de la Sâmbăta, Prislop, Arhiepiscopia 
Bucureştilor, Drăgănescu; 

4. părinte isihast, teolog al vieţii duhovniceşti, teolog 
al rugăciunii neîncetate; 

5. ctitor de frunte al Filocaliei româneşti; 
liturghisitor binecuvântat; 

7. teolog al dialogului dintre credinţă, ştiinţă şi 
cultură; 

8. fire artistică, teolog al culturii; 

9. era cu desăvârşire apolitic. 


357 


1. Părintele Arsenie Boca era un teolog de nivel 
academic, un Părinte şi Învățător al Bisericii ce a studiat în 
centre culturale de prestigiu ale timpului său (Academia 
Teologică din Sibiu 1929-1932; Academia de Arte Frumoase 
din Bucureşti 1933-1938) cu profesori-savanţi; a elaborat o 
teologie ortodoxă redutabilă, în duhul Părinților Bisericii, 
universală, neinfluențată de pornirile naţonaliste din epocă, 
arătându-ne Cărarea Împărăției lăuntrice: „toţi oamenii, fără 
deosebire, suntem în aceeaşi vreme şi fiii oamenilor şi fiii lui 
Dumnezeu”*!*, „cine vrea să biruie lumea se roagă Tatălui 
său în ascuns sau în gând, pentru orice fiu al lui Dumnezeu, 
oricât de întunecată purtare ar avea şi oricâte rele i-ar 
face”*'5, 

Prin opera sa principală, Cărarea Împărăției, 
Părintele Arsenie Boca ne arată calea către despătimire, 
iluminare și îndumnezeire ce ar trebui să formeze modul 
nostru de viaţă. Părintele Arsenie a împletit armonios 
teologia cultă-academică cu rugăciunea şi cu teologia 
harismatică experimentată prin viață ascetică şi mistică 
(teologia vieții duhovniceşti) a tradiţiei Filocaliei, neoprindu- 
se doar la studiu, căci „studiul e una - îl pot face toţi. 
Acoperirea cu viaţa însă o pot face din când în când abia 
câte unii, unde şi unde, câte unul într-o sută de ani*!€ (Pr. 
Arsenie Boca). 

Părintele Arsenie a îndeplinit putem spune învățătura 
Mântuitorului lisus Hristos din Predica de pe Munte (Matei, 
5-7). Teologul Nikos Matsoukas consideră de asemenea că 
„Ştiinţa teologică se exercită în mod ideal atunci când teologii 


414 Jeromonah Arsenie BOCA, Cărarea Împărăției.. ap 13: 
415 Teromonah Arsenie BOCA, Cărarea Împărăției... p. 20. 

16 Pr. Arsenie Boca, Scrisoare către Pr. Daniil [Sinaia, 11 oct. 1989], 
la: www.nistea.com/boca-scrisoare.htm [accesat 7 aug. 2014]. 

înşişi trăiesc şi gustă teologia harismatică, în cadrul vieţii şi 
activităţii trupului bisericesc căruia îi aparţin”"!. Părintele 
Arsenie ştia că numai întrepătrunderea dintre cele două 
teologii şi cunoştinţe din cât mai multe domenii (medicină- 
endocrinologie, psihologie, artă etc.) pot conduce la o 
pastoraţie autentică, persuasivă, roditoare: „precum urmărim 
o armonie între facultățile sufleteşti, tot aşa trebuie să 
urmărim o armonie şi între cunoştinţele din cât mai multe 
domenii, precum şi o sinteză a acestora cu viaţa. Multă ştiinţă 
apropie pe om de Dumnezeu, puţină ştiinţă îl îndepărtează şi 
de ştiinţă şi de Dumnezeu. lar omul atâta preţuieşte câtă 
apropiere de Dumnezeu şi-a câştigat în sine” î18 ; „M'am 
remarcat ca un preot-călugăr care propovăduiesc trăirea 
creştinismului în toată adâncimea lui şi în toată sinceritatea 
noastră, ca singura concepţie suficientă despre lume şi 
viaţă”? 

De aceea îi părea rău când vedea absolvenţi de 
Teologie care rămăseseră la nivelul cunoştinţelor însuşite 
mecanic şi expuse într-un limbaj de lemn (străin teologiei 
patristice), doar prestatori de servicii, neinteresaţi de 
experiența reală a lucrurilor duhovniceşti, adică de metoda 
vieţii duhovniceşti (curăţire-iluminare-îndumnezeire), prin 
aceştia comuniştii încercând să compromită Biserica din 
interior: „mi-ar plăcea să văd teologi care să pună în practică 
adevărul dogmatic despre atotprezența lui Dumnezeu” *2; 


411 Nikos MATSOUKAS, Introducere în gnoseologia teologică, trad. 


Maricel Popa, Ed. Bizantină, Bucureşti, 1997, p. 116. 

418 Jeromonah Arsenie BOCA, Cărarea Împărăției... p. 210. 

+19 ACNSAS, fond Informativ, dosar 2637, vol. 2, f. 311. [leromonah 
Arsenie Boca, Declaraţie, 16 iunie 1948]. 

“0 Părintele Arsenie BOCA, în: P.S. Daniil STOENESCU, 
„Arhanghelul de la Prislop şi alte scrieri... p. 258. 

„cea mai diabolică lucrare a comuniştilor atei împotriva 


Bisericii e de a promova în rândul ei nulităţi”?!. 


Era absolvent al Academiei Teologice din Sibiu 
(1929-1933) cu o teză intitulată „Încercări asupra vieţii 
duhovniceşti”. Aşadar cunoştea foarte bine Vechiul 
Testament (Nicolae Neaga) şi Noul Testament (Nicolae 
Colan), dar şi Istoria Bisericii Universale (Ilie Beleuţă); 
Dogmatica ortodoxă (Dumitru Stăniloae); Filosofia, 
Pedagogia şi Catehetica (Nicolae Terchilă). 

Mai târziu, la Bucureşti, prin intermediul cursurilor de 
mistică, a luat contact cu vieţile şi scrierile sfinţilor isihaşti 
care şi-au exprimat în scris experierile dumnezeieşti: 
„plăcându-mi foarte mult scrierea mistică a sfântului loan 
Scărarul“?, am tradus-o în româneşte, în vreme de 5 luni. M- 
a ajutat foarte mult la încheierea convingerii mele de-a intra 
în călugărie”175. Această convingere şi-a întărit-o odată cu 
audierea cursurilor care i-au deschis calea spre desăvârşirea 
spirituală, spre viaţa duhovnicească  (curăţire-iluminare- 
îndumnezeire), adică prelegerile de mistică ortodoxă ale 
gânditorului ortodox Nichifor Crainic de la Facultatea de 
Teologie Ortodoxă din Bucureşti, cel mai mare profesor de 


“21 Cuvinte ale Părintelui Arsenie BOCA auzite şi notate de Î.P.S. 
Laurențiu STREZA şi relatate la Centenarul naşterii Părintelui 
Arsenie Boca, 25 sep. 2010, M-rea Brâncoveanu Sâmbăta de Sus. 

“22 Sf. Ioan Scărarul de la M-rea „Rugului Aprins” de pe Sinai, unde 
Dumnezeu i s-a arătat lui Moise în minunea Rugului Aprins, 
poruncindu-i să se întoarcă în Egipt şi să aducă pe fiii lui Israel la 
muntele Horeb, pentru a I se închina; tot aici se poate vedea peştera în 
care a locuit Sf. Ilie şi unde s-a învrednicit să vorbească cu Dumnezeu 
(3 Regi 19, 9-15). 

ACNSAS, fond Penal, dosar 13928, f. 17-21. [Autobiografie, 17 
iulie 1945, Ieromonahul Arsenie; Autobiografia poartă ştampila 
„Biroul Siguranței. Poliția Oraşului R. Vâlcea”, precum şi însemnarea 
„23-7-945, vizat de noi spre neschimbare, Comisar ss/neidentificată”]. 


360 


teologie din România din toate timpurile („prelegerile lui 
universitare îi înălţau pe auditori la ceruri”12%; „la frumuseţea 
acestei vieţi harice, neluată în seamă până atunci de studiul 
teologiei şi, deci, necunoscută de noi, adăugaţi sclipirile de 
foc şi gura de aur a lui Nichifor Crainic şi veţi înţelege ce-au 
însemnat pentru noi prelegerile sale despre mistică, atât în 
general, cât şi-n legătură cu anumiţi inşi binecuvântaţi ai 
harului divin... Nu exagerăm, afirmând că datorită acestui 
glas, cu rezonanţe îndepărtate, am început a privi altfel 
Ortodoxia, Ortodoxia cea adevărată, Ortodoxia Bizanțului 
strălucitor, sub al cărei baldachin de azur ne-am plămădit şi 
noi fiinţa naţională şi spirituală. Am simţit un fel de mândrie 
când ni s-a vorbit despre paisianismul românesc ca cea mai 
înaltă formă de vieţuire ortodoxă, care se încadra desăvârşit 
în orbita strălucitoare a misticismului oriental... glasul 
profesorului n-a strigat în pustiu, sămânţa azvârlită de 
semănătorul harnic n-a picat pe pământ rău”%75), cel care a 
introdus isihasmul (ascetica şi mistica ortodoxă) în programa 
universitară: „L-am cunoscut în perioada anilor 1934-1939, 
în timpul cât locuiam la Bucureşti, la Internatul Teologic din 
str. Radu Vodă. Împrejurările în care l-am cunoscut sunt 
următoarele: în timpul liber, în afara orelor de cursuri pe care 
le aveam la Academia de Arte Frumoase, mergeam uneori şi 
asistam la cursurile lui pe care le ţinea la Facultatea de 
Teologie la catedra de «Mistică şi literatură contemporană». 
Vreau să precizez că personal am făcut cunoştinţă cu 
NICHIFOR CRAINIC în perioada 1930-1934, când eram 
student la Academia Teologică din Sibiu. L-am cunoscut prin 
intermediul prof. STĂNILOAE DUMITRU... Aveam 


+4 Joan Ianolide, Întoarcerea la Hristos. Document pentru o lume 


nouă..., p. 305. 
25 Preot Ştefan DOBRA, Magister Ad Cathedram..., p. 290-296. 

legături de cunoştinţă şi prietenie, cunoscându-l ca pe un 
profesor foarte bun (s.n.). Legături de nuanţă politică nu am 
avut cu el”. Aceste cursuri de mistică ortodoxă („ştiinţa 


îndumnezeirii omului; ştiinţa sfinților”), Patericul egiptean şi 
scrierile filocalice cu experienţele Părinților trezvitori i-au 
marcat gândirea teologică tânărului Zian Vălean Boca pentru 
întreaga viaţă: „El pretindea că audierea cursurilor mele i-a 
deschis calea spre desăvârşirea spirituală şi ca urmare, a 
plecat în Grecia la Atena“? şi mai ales la Muntele Athos, 
unde şi-a însuşit tehnica vieţii spirituale. Pregătit astfel, s-a 
stabilit din ordinul Mitropolitului Nicolae Bălan la 
Mănăstirea Sâmbăta de Sus judeţul Făgăraş, unde a dezvoltat 
o mare activitate pastorală, de răsunet adânc, atât în rândurile 
ţărănimii cât şi ale intelectualilor. O scurtă vreme Mănăstirea 
Sâmbăta de Sus, a ajuns un loc de pelerinaje religioase, sute 
şi mii de oameni venind să-l asculte pe părintele Arsenie. 
Până în anul 1945, dată după care eu nu mai ştiu nimic, 
mişcarea de la Sâmbăta de Sus avea un caracter pur religios, 
fără niciun fel de amestec politic”%?%. 

Acest lucru îl mărturisea şi monahia Zamfira 
Constantinescu, care la rândul său audiase în alt context 
cursurile maestrului: „Nichifor Crainic înflăcăra în dogoarea 
unor inspirate cursuri de mistică ortodoxă şi teologie a 


46 ACNSAS, fond Penal, dosar 1659, vol. 4, f. 33v. 

#7 Din Raportul de cheltuieli detaliat întocmit de diaconul Zian Boca 
la întoarcerea din Grecia (14 iun. 1939) şi predat Mitropoliei din 
Sibiu, rezultă că nu a ajuns la Atena, ci, în afară de Muntele Athos, 
doar la Salonic (oraş de tranzit spre Muntele Athos), unde a petrecut 
şapte zile, închinându-se cu siguranţă şi la moaştele Sfinţilor Dimitrie 
Izvorâtorul de Mir şi Grigorie Palama (Pr. Nicolae Zian STREZA, 
Catisme ale Părintelui Arsenie Boca pe Muntele Athos, Ed. Credinţa 
strămoşească, 2008, p. 40-41). 

#28 ACNSAS, Fond Informativ, dosar 2637, vol. 2, f. 85-88 [Proces 
Verbal de Interogatoriu, 11 oct. 1955, Nichifor Crainic, București]. 


362 


culturii pe iluminatul tânăr proaspăt licenţiat în teologie de la 
Sibiu şi student la Academia de Arte Frumoase din Bucureşti 
— care avea să fie mai târziu părintele Arsenie — cel care va 
întrupa în viaţă concepția teologică mistică a ctitorului 
generaţiilor pentru care a scris Gândirea şi în care a trezit 
«Nostalgia Paradisului. 

Pentru Părintele Arsenie Boca cursurile de mistică 
ortodoxă au contat atât de mult în viaţa sa duhovnicească şi la 
încheierea convingerii sale de-a intra în călugărie, încât spre 
sfârşitul vieţii într-o scrisoare [Sinaia, 11 oct. 1989] îşi 
mărturisea părerea de rău pentru cei care nu au beneficiat de 
aceste cursuri (Mistica ortodoxă a fost scoasă din programa 
universitară de către comunişti încă din anul 1948): „N-ai 
avut parte de studiul, care odată era miezul şi splendoarea 
Teologiei: Mistica, definită «ştiinţa  îndumnezeirii 
omului»”*%0, 

Părintele Arsenie Boca nu s-a mulţumit cu o teologie 
de repetiţie“", ci a încercat în predica şi în opera sa să dea un 
răspuns creştin la neliniştile vremii, unul dintre subtitlurile 
„Cărării Împărăției”, şi să lege teologia academică de 
rugăciune, de tradiţia Filocaliei, de ştiinţă şi artă. Era la 
curent cu teologia academică, căci Facultatea de Teologie din 


429 a A A PN P 
Monahia Zamfira Constantinescu, Limpeziri pe marginea 


memoriilor lui Nichifor Crainic..., p. 12. 

#0 pr. Arsenie Boca, Scrisoare către Pr. Daniil [Sinaia, 11 oct. 1989], 
la: www.nistea.com/boca-scrisoare.htm [accesat 7 aug. 2014]. 

“1 Formulă folosită de teologul John Meyendorff pentru a caracteriza 
recursul la formulele oficiale al teologilor de repetiție care s-au ridicat 
inclusiv împotriva geniului creator al Sfântului Grigorie Palama, 
doctrinarul isihasmului în sec. al XIV-lea. Aceştia, în autosuficiența 
lor, considerau că este de ajuns apelul la formulele oficiale fixate 
pentru a răspunde provocărilor şi neliniştilor vremii. (John 
MEYENDORFF, Sfântul Grigorie Palamas şi mistica ortodoxă..., p. 
99). 

Bucureşti trimitea publicaţiile sale şi la Mănăstirea 


Brâncoveanu, după cum reiese din dedicația Părintelui 
Arsenie Boca de pe un exemplar donat al primului volum al 
primei ediţii (1946, Sibiu) a Filocaliei de la Sibiu şi Sâmbăta, 
descoperit [7 iul. 2014] întâmplător în biblioteca acestei 
facultăţi: 

„Pentru Biblioteca Facultăţii de Teologie din 
Bucureşti. Întoarcem, din partea Mănăstirii 
Brâncoveanu, cu blagoslovenii şi aleasă preţuire, 
două exemplare din «Filocalia», pentru atenţia 
ce-ați avut de-a ne înzestra cu publicaţiile 


Facultăţii. Ierom. Arsenie. "2 


Rezultă că, din cele 1500 de exemplare cât a fost 
tirajul primei ediţii, două exemplare au fost donate de către 
Părintele Arsenie Boca Bibliotecii Facultăţii de Teologie din 
Bucureşti, care la vremea aceea îşi avea sediul în cadrul 
Universităţii din Bucureşti, după aceea fiind mutată din 
nefericire de comunişti în actuala clădire din str. Sf. 
Ecaterina. 


#2 Filocalia sau culegere din scrierile sfinţilor Părinţi cari arată cum 
se poate omul curăţi, lumina şi desăvăârşi, Vol. I, trad. din greceşte de 
Prot. Stavr. Dr. Dumitru STĂNILOAE, Profesor la Academia 
teologică „Andreiană”, Tipografia Arhidiecezană, Sibiu, 1946, p. I. 
Exemplarul cu dedicație a fost înregistrat în 1946: B.F.T.B. nr. 
241/1946; în 1981: nr. de inventar 3068, sala 3, fond R13; 276/F55. 

i Voi ci 
Însemnare a Părintelui Arsenie Boca pe un exemplar din Filocalia I 
dăruit Facultăţii de Teologie Ortodoxă din Bucureşti. 


2. Părintele Arsenie Boca era un pictor bisericesc 
talentat şi inspirat al cărui program iconografic de la 
Biserica Drăgănescu trebuie interpretat, după cum vom arăta, 
în cheie mistică-isihastă; era un maestru iconar, un bun 
grafician, fiind „absolvent diplomat al secţiei de artă 
decorativă” (promoţia 1938) de la Academia de Arte 


Frumoase din Bucureşti, unde a studiat cinci ani la clasa 


maestrului Costin Petrescu 4% „ la secţia de „Artă 


#3 Costin PETRESCU (1872-1954) maestru pictor, cunoscut în 
lumea bisericească pentru realizarea Stemei Patriarhiei Române, 
profesor de artă decorativă la Universitatea de Arte Frumoase; 
preşedinte al Sindicatului Artelor Frumoase şi publicist român; a altor 
proiecte de pictură bisericească sau laică (portretistică, c 400 de 
lucrări, gravură a bancnotelor); opera ce încununează activitatea sa 
este „Marea Frescă a Neamului” de la Ateneul Român (1933-39), ce 
redă scene din istoria poporului român, de la intrarea împăratului 
Traian în Dacia până la regimul de autoritate monarhică al lui Carol al 
II-lea (n. 1893 —m. 1953; domnie 1930-40): „Pe un spaţiu lung de 75 

decorativă”. La examenul acestui artist, care-l caracteriza 


S Ae y a Ta 4: a 
pe Boca Zian ca „un tânăr cu voință şi talent”, a obținut 


calificativul „Foarte bine”. Aici l-a avut profesor la cursul 


de metri şi lat de 3 metri trebuia să concentrez istoria zbuciumată a 
țării mele... Am hotărât, deci, să aleg culmile acestei istorii şi să dau 
frescei aspectul unei curgeri neîntrerupte care, pornind de la împăratul 
Traian, să simbolizeze, ca un poem, povestea glorioasă a neamului 
meu”. Maestrul Costin Petrescu i-a încredinţat tânărului Zian Boca 
pictarea scenei intrării Voievodului Mihai Viteazul în Alba Iulia; anul 
de practică în artă decorativă l-a făcut la Biserica „Sf. Dumitru” din 
Bixadul Oltului (Covasna), unde a pictat tot sub supravegherea lui 
Costin Petrescu. Născut în oraşul Piteşti, într-o familie în care şi tatăl 
său, şi bunicul au fost pictori meşteşugari, a absolvit Şcoala de Belle 
Arte din Bucureşti la clasa pictorului George Demetrescu Mirea, 
precum şi Şcoala de Arhitectură din Bucureşti sub îndrumarea arhit. 
George Sterian; s-a specializat la Viena şi Miinchen, în plus a obţinut 
o bursă la Paris unde a studiat la Academia Julian sub coordonarea lui 
Paul Laurens. Ulterior a fost trimis în S.U.A. pentru a deprinde 
tehnica de gravură a bancnotelor. Creaţia sa acoperă mai multe genuri 
artistice, dar în plan bisericesc este cunoscut pentru coordonarea 
lucrărilor de pictură de la Bisericile Mihai Vodă (translatată în 
perioada comunistă), Sf. Silvestru (unde a slujit Pr. Constantin 
Galeriu) şi Sf. Dumitru-Colentina din Bucureşti, iar în ţară la Biserica 
Sf. Nicolae din Şcheii Braşovului şi Catedrala Încoronării de la Alba 
Iulia, unde la 15 octombrie 1922 fusese încoronat Regele Ferdinand I 
Întregitorul purtând o mantie creată după indicaţiile lui Costin 
Petrescu, sursa de inspiraţie fiind costumele medievale ale 
domnitorilor români. De asemenea, Costin Petrescu a pictat şi cavoul 
de la M-rea Sinaia al omului politic Take Ionescu. 

4% Conform Procesului verbal din 4 iulie 1938 şi a stituaţiei matricole 
a fost declarat „absolvent diplomat al secţiei de artă decorativă” 
(AUNAB, Academia de Arte Frumoase, Registru Matricol nr. 256, f. 
105). Doar 4 din 24 studenţi de la secţia de artă decorativă au obţinut 
calificativul „foarte bine” la examenul de absolvire din sesiunea iunie 
1938 (AUNAB, Academia de Arte Frumoase, Cataloage Examene: 
1936/1937 până în 1940/1941, nr. 3, dosar nr. 27/1937, f. 52v). 

45 ACNSAS, fond Informativ, dosar 2637, vol. 1, f. 161-163. 

86 AUNAB, Academia de Arte Frumoase, Cataloage Examene 
1936/1937 până în 1940/1941, nr. 3, dos. nr. 27/1937, Catalog anii III 
şi IV — Artă dec. prof. Costin Petrescu, f. 22. 

de „Istoria Artelor” [anul universitar 1936-37] pe savantul 
Alexandru Tzigara-Samurcaş “*, creatorul muzeografiei 


ştiinţifice româneşti, obţinând la examen calificativul 


„Bine”4%%8 [sesiunea iunie 1937, anul IV]; de asemenea, la 


„Desen liniar (Arte grafice)” , l-a avut profesor (1937-38) pe 
marele arhitect George Matei Cantacuzino“ („idei clare 


* Alexandru TZIGARA-SAMURCAŞ (1872-1952), creatorul 
muzeografiei ştiinţifice româneşti, profesor de istoria artei la 
Academia de Arte Frumoase din Bucureşti; (din 1906) director al 
Muzeului de Artă Naţională, fiind un luptător pentru recunoaşterea 
valorii artei româneşti; conferenţiar pe teme cultural-artistice, dar şi pe 
teme artistic-religioase (Hristos în artă, 15 mar. 1934); 

88 AUNAB, Academia de Arte Frumoase, Cataloage Examene 
1936/1937 până în 1940/1941, nr. 3, dos. nr. 26 /1937, Catalog anii - 
diverşi — Ist. Artelor prof. Tz-Samurcaş, f. 66v. 

4 George Matei CANTACUZINO (1899-1960) arhitect de 
prestigiu, pictor, eseist şi profesor român; descendent din faimoasa 
familie bizantină Cantacuzino, fiul diplomatului N. B. Cantacuzino și 
al Marcelei Bibescu, nepoata de fiu a Domnitorului Gh. Bibescu 
(n.1804-1873; 1843-1848), descendent direct al domnitorului mucenic 
Constantin Brâncoveanu; căsătorit cu Sanda Știrbey, aveau împreună 
un băiat şi o fată; soția şi copiii se stabilesc (1938) în Anglia din 
iniţiativa lui, căci dorea ca aceştia „să-şi facă studiile liniştiţi şi fără 
întreruperi; separaţia noastră este un sacrificiu făcut pentru creşterea 
copiilor”; nu va mai apuca să-i vadă niciodată, cu toate că a încercat 
să-şi ia viza de Anglia în 1946-47; profesor la Academia de Arte 
Frumoase (curs de desen liniar şi scris — arte grafice; era netitular până 
în 1942, când se titularizează), la Institutul de Arhitectură (curs de 
teoria arhitecturii) şi la Institutul de Urbanism al Politehnicii (curs de 
peisagistică-grădini): „în rândurile studenţimii se bucură de o mare 
apreciere”; fondator şi prim-redactor la revista „Simetria — caiete de 
artă şi critică”, care tratează estetic relaţia „Orient-Occident”; a tradus 
din limba latină cele zece cărți de arhitectură ale lui Marcus Vitruvius 
Pollio (c.70 î.Hr - c.15 d.Hr); G. M.Cantacuzino „era un magician al 
cuvântului şi al desenului: idei clare enunțate direct, completate cu 
schiţe expresive. Nu avea nevoie de note scrise, punctaje, breviare, 
carți, filme sau diapozitive... Impunător prin prestanţa sa, privirea vie 
şi timbrul cald al graiului său. Avea un incontestabil talent retoric.” 
(Dr. Arh. Radu Patrulius); admirator al satului românesc în care vedea 

enunțate direct, completate cu schiţe expresive... impunător 
prin prestanţa sa, privirea vie şi timbrul cald al graiului său. 
Avea un incontestabil talent retoric”), de la care a primit 
calificativul „Foarte bine”. Este posibil ca cei doi să se fi 
întâlnit, în 1951-52, la Canal, căci amândoi au trecut în 
această perioadă prin colonia de la Cernavodă. 

Zian Vălean Boca era unul dintre cei mai buni 
studenţi, astfel că „maestrul Costin Petrescu i-a încredinţat 
pictarea la Ateneul Român a scenei privitoare la Mihai 


„matricea potenţialului creator, a dăinuirii şi eternității spiritului 
nostru” (Izvoare şi popasuri — conferinţe radio pe teme de arhitectură 
şi artă românească sau antică — Locuința românească, Oraşele 
româneşti de mâine, Oraşele la mare şi la Dunăre, Lumina 
românească, Valea Jiului, Pe drumurile Orientului, Satul românesc, 
Afirmarea românească peste ocean, etc; Pătrar de veghe — amintiri de 
călătorie în Orient etc); restaurator al Palatului Mogoşoaia; proiectant 
pentru Palatul Băncii de Investiţii, Ansamblul de la Eforie, Vila 
Aviana din Eforie Nord, Hotelul Rex - Mamaia, Biserica de la 
Teţcani, Palatul Eforiei Kreţulescu (Piaţa Palatului); 1948-1953 închis 
de torţionarii comunişti (Jilava; Văcăreşti; Aiud — în aceeași celulă cu 
Mircea Vulcănescu; Canalul Dunăre Marea Neagră — Peninsula şi 
Cernavodă - poate aici s-a întâlnit şi cu pr. Arsenie Boca în 1951-52); 
după eliberare (16 iun. 1954) este adăpostit într-o chilie de la 
Mitropolia Moldovei — el este creatorul „palatelor siameze” din 
Ansamblul Mitropolitan din laşi (Palatul Bibliotecii „Dumitru 
Stăniloae” şi Palatul Cancelariei) - unde îi îngrijea rana de la picior un 
monah Macarie, căci din închisoare rămăsese cu o problemă la un 
picior; înainte de moarte acest monah Macarie i-a spus: „Lasă, fiule, 
că Milostivul nu te ia decât la suta de ani!”, iar G.M.C. i-a răspuns 
„Milostivul, părinte, nu-i chiar atât de risipitor, să cheltuiască suta, 
când mă poate avea cu 60!”. A murit la 61 de ani (1 oct. 1960), fiind 
înmormântat în cimitirul „Eternitatea” din laşi. Mai multe detalii 
despre perioada arestării şi detenţiei în lucrarea bine documentată: 
Vlad MITRIC-CIUPE, Arhitecţii români şi detenţia politică 1944- 
1964. Între destin concentraţionar şi vocaţie profesională, INST, 
Bucureşti, 2013, p. 115-124; Ion ANTOHE, Răstigniri în România 
după Ialta, Ed. Albatros, Bucureşti, 1995, p. 221. 

4 x x x x A : i a 
p 4%: „această măreaţă epocă este înfăţişată în 


Viteazu 
momentul de culme al domniei lui Mihai Viteazul. Viteazul 
voievod, în fruntea căpitanilor, steagurilor şi oastei lui, intră 
în cetatea Alba-lulia ca domn stăpânitor al ţărilor româneşti, 
Muntenia, Moldova şi Ardeal, unite prin sabia lui 
biruitoare”. Anul de practică în artă decorativă l-a făcut la 
Biserica „Sf. Dumitru” din Bixadul Oltului, judeţul Covasna, 
unde a pictat tot sub supravegherea maestrului Costin 
Petrescu“, 

În toamna anului 1939 a mers pentru un stagiu de 
pregătire practică la Chişinău unde a învățat de la nişte 
meşteri ruşi poleitura cu aur -„Cicanca”*5. 

Tot Părintele Arsenie a desenat copertele cărților: 
„Filocalia [de la Sibiu şi Sâmbăta de Sus, 1946-1948]; „Iisus 
Hristos sau restaurarea omului” [ediţia 1943, Sibiu] a 
Părintelui Dumitru Stăniloae; „Bune Vestiri” predici ale 
preoţilor Spiridon Cîndea şi Zosim Oancea [ediţia 1944, 
Sibiu]; „Despre viața în Hristos” de Sf. Nicolae Cabasila 
[traducere de pr. Teodor Bodogae, 1946, Sibiu]. 

În 1957 şi-a dat examenul de pictor bisericesc. Odată 
cu lichidarea în şapte serii a personalului monahal de la 
Mănăstirea Prislop şi scoaterea abuzivă şi necanonică din 
mănăstire [14 mai 1959] din ordinul Securităţii şi cu aprobări 


+0 pr. Prof. Teodor BODOGAE, În amintirea părintelui Arsenie, în 
ziarul Telegraful Român — foaie religioasă ed. de Arhiepiscopia 
Ortodoxă Română a Sibiului”, nr. 2-4/1990, Sibiu, 15 ianuarie 1990, 


„4. 

ţi Simion SĂVEANU, Aventuri prin tunelul timpului, Ed. Sport- 
Turism, Bucureşti, 1977, în: Elena CERCEL, Marea frescă de la 
Ateneul Român - Creaţia pictorului Costin Petrescu, Revista NOEMA 
a Comitetului Român de Istoria şi Filosofia Ştiinţei şi Tehnicii al 
Academiei Române, vol. XI, 2011. 

“2 ACNSAS, fond Penal, dosar 13928, f. 20. 

48 ACNSAS, fond Penal, dosar 13928, f. 21. 

scrise de la Departamentul Cultelor [Părintele era încadrat în 
„seria răi cetăţeni”!] şi Episcopia Aradului, Părintele Arsenie 
Boca s-a stabilit în Bucureşti, în spaţiul locativ al bătrânei 


Ecaterina Constantinescu [mama maicii Zamfira, stareţa 
Prislopului], deoarece nu i s-a dat voie să-şi facă buletin de 
Bucureşti: 

„Subsemnatul Boca Zian Vălean, născut în anul 1910 
Sepi. 29 în comuna Vaţa de Sus, raionul Brad, reg. 
Hunedoara, fost călugăr în mănăstirea Prislop, raionul 
Haţeg reg. Hunedoara, prin prezenta declar că, rămânând de 
mic orfan şi fiind de mic plecat de-acasă, nu mai am nimic şi 
pe nimeni în comuna natală, unde să mă pot stabili; de aceea 
am venit în Bucureşti unde am făcut Academia de Arte 
Frumoase şi unde am terminat în 1957 stagiul şi examenul de 
pictor bisericesc, iar în prezent am un angajament de 
pictură la Biserica Sf. Elefterie din Bucureşti (s.n.). 

Drept aceea solicit stabilirea în Bucureşti Str. 
Litovoi- Voevod nr. 23, raionul 1 Mai, unde am fost primit în 
spaţiul locativ [3 dec. 1959] ”. 

Părintele şi-a adus contribuţia la pictarea altarului 
Bisericii Sf. Elefterie — Cotroceni (Eroilor), alături de pictorul 
Vasile Rudeanu, tot un ucenic de-al lui Costin Petrescu. 

După proiectul iconografic de la Biserica Elefterie 
urmează angajarea în postul extrabugetar de „pictor 
şablonist” (salariu din Fonduri proprii ale Arhiepiscopiei 
Bucureştilor de 1.061 lei lunar**) la Atelierele Patriarhiei 
Române de la Schitul Maicilor (biserica schitului a fost 
translatată, iar atelierele dărâmate în 1982; aprox. pe locul 
unde se construieşte astăzi Catedrala Mântuirii Neamului): 


“4 La vremea aceea, un paznic avea c. 750 lei, iar un profesor de la 
Facultatea de Teologie din Bucureşti primea un salariu de 3 800 lei. 

„Se adevereşte de noi că, potrivit rezoluţiei de pe 
temeiul nr. 12.807/1960, Prea Fericitul Patriarh a aprobat 
angajarea tov. Boca Zian Vălean, în postul de pictor 
şablonist la Institutul Biblic — Ateliere. 

Angajarea este provizorie, până va obţine buletin de 
Capitală. 

Cu adresa Administraţiei Patriarhale nr. 12.807/1961 
s-a intervenit la Departamentul Cultelor de pe lângă 
Consiliul de Miniştri, pentru recunoaşterea tov. Boca Zian 
Vălean în postul de pictor şablonist. 

I se eliberează prezenta adeverinţă pentru a-i servi la 


obținerea buletinului de identitate de Capitală 5; 


kkk 
„Se adevereşte că d-l BOCA ZIAN VĂLEAN este 
recunoscut de Colectivul de Împuterniciți Bucureşti, cu 
decizia nr. 577 din 15 februarie 1961, în postul extrabugetar 
vacant de pictor şablonist, cu un salariu lunar de lei 1.061, la 
Administrația Patriarhală, Institutul Biblic, Atelierul de 


pictură, cu începere de la data de 1 ianuarie 1961 ”**®. 


45 Adeverință, R.P.R., PATRARHIA ROMÂNĂ, ADMINISTRAȚIA 
PATRIARHALĂ, Serviciul Personalului, Nr. 1661, Bucureşti, 14 
februarie 1961, Str. Antim nr. 29. 

446 Adeverință, R.P.R., DEPARTAMENTUL CULTELOR, de pe lângă 
consiliul de miniştri, colectivul de împuterniciți - bucureşti, nr. 577 din 16 
feb. 1961. 

DOCUMENTUL ce atestă faptul că Părintele Arsenie Boca a lucrat 
la PATRIARHIA ROMÂNĂ ca pictor şablonist. 


Dar Părintelui i se respinge cererea pentru obţinerea 
buletinului de Bucureşti: „23.11.961, Respins cererea pentru 
Bucureşti, Dos. 410, ss/indescifrabil”, căci Departamentul 
Cultelor „făcea ascultare” de Securitate. De aceea rămâne în 
postul extrabugetar, nefiind plătit din resursele Statului, 
susținut de Patriarhul Iustinian Marina (n. 1901-77; 1948- 
77). 

Aici Părintele se instruieşte în arta emailului, 
deprinzând-o de la fosta artistă a Casei Regale, Ottilia 
Michail Oteteleşanu““, care activa în cadrul Atelierelor de 


“7 Ottilia MICHAIL-OTETELEŞANU (1885-1924), pictoriţă română 
specialistă în tehnica emailului; artistă a Casei Regale - execută 
ultimele portrete ale Regelui Carol I şi a Reginei Elisabeta; în anii '60 
a fost consilier artistic al Patriarhiei Române - a dezvoltat atelierul de 
pictură de la Schitul Maicilor, unde a executat icoanele împărăteşti în 
email de pe iconostasul Catedralei Patriarhale; totodată, în perioada 
torționarilor comunişti, a acceptat să lucreze şi pentru Comitetul 
Central pentru a-şi salva soțul din închisoare. Scurtă biografie: fiică a 


372 


pictură ale Patriarhiei. Aflăm despre acest lucru dintr-o notă 
informativă livrată Securităţii de către colaboratorul „Rafael” 
(15.04.1966): 

„BOCA ARSENIIJE este responsabilul atelierului de 
pictură şi email de la Schitul Maicilor. Nu este numit şef de 
atelier oficial, dar el face toate prolilectele şi desenele 
tuturor comenzilor cerute de instituţie. Ca pregătire BOCA 
A. este un desenator f. bun, pictor şi cunoscător al artei 
emailatului. Este un om priceput şi bun organizator al muncii 
în atelier şi de aceea este socotit ca un om de valoare în 
Patriarhie şi după câte am văzut patriarhul îl apreciază mult 
datorită talentului pe care-l are. Arta emailatului şi-a însușit- 
o cu multă dibăcie (furată propriu-zis) de la doamna 
OTETELESANU care având o mentalitate învechită păstra 
acest secret al emailatului. După ce se inițiază BOCA îşi 
pregăteşte doi elevi, pe NEAGU GH. şi TUDORACHE. Din 
cele discutate cu el referitor la învățatul unor secrete ale 
muncii de la cei bătrâni el mi-a spus aşa. [«] Măi [,] 
deoarece cei bătrâni care cunosc secretele meseriei nu vor să 
transmită celor tineri noi trebuie s-o furăm [»]. De asemenea 
îi este necaz când unul tânăr nu vrea să învețe. El pune multă 
bază pe elementul tânăr care are altă mentalitate decât cei 
bătrâni. În atelier se comportă frumos şi respectuos cu toată 
lumea. În timpul lucrului nu vrea să se discute în atelier, ci 


lui Vasile Michail (medic aromân) şi a Eugeniei Răut (descendentă a 
unor nobili polonezi stabiliți după 1848 în Ţările Române), la 
recomandarea pictorului Nicolae Grigorescu (1838-1907) a studiat la 
Berlin la clasa specialistului în email Bastanier, apoi la Paris la 
Academia Julian; în 1915 s-a căsătorit cu Şerban Oteteleşanu, 
descendent din fraţii Buzeşti (generali ai domnitorului Mihai 
Viteazul). Raluca BRODNER, Nepoata pictoriţei Casei Regale din 
vremea reginei Elisabeta şi descendența sa artistică: Măriuca 
Oteteleșanu, portret de familie, în „Ziarul Lumina”, 12 dec. 2012. 

doreşte linişte, spunând că discuţiile distrag de la lucru. 


Emisiunile de radio nu le ascultă decât pe cele cu caracter 
ştiinţific, literar şi informaţii de cultură general. Muzica 
modernă nu-i place s-o asculte, îl enervează spunând că-i o 
muzică de tam-tamuri lipsită de frumuseţe şi armonie. Îi 
place muzica populară şi corală indiferent de conţinutul ei. 
Timpul liber şi-l ocupă citind, completându-şi cunoştinţele. 
Din revistele literare şi ştiinţifice care se aduc în atelier 
citeşte cu mult interes tot ce apare nou în domeniul ştiinţific. 
Din ziarele care vin la atelier este abonat la Scînteia pe care 
atunci când vine îl citeşte cu mult interes. Ca un om cult şi 
bine pregătit în domeniile îmbrăţişate de el l-am observant că 
întotdeauna începe ziarul cu articolul de fond din prima 
pagină. A urmărit cu mult interes hotărârile luate de congres 
de către conducătorii ţării. 

BOCA ARSEN[IJE este un om cult şi vorbeşte 
calculat. El nu face risipă de cuvinte în convorbirile 
avute” 

Începând cu 1 aprilie 1967 Părintele a fost încadrat pe 
un post de „muncitor specialist pictor” [salariu 1458 lei 
lunar], tot extrabugetar (pentru că nu avea angajament semnat 
la Securitate cum aveau mulți la vremea respectivă, Părintele 
nu era recunoscut sau remunearat nici de Departamentul 
Cultelor), prin hotărârea Administraţiei Patriarhale: „postul 
de pictor solo 1/8 de la poz. 55 din schemă se transformă în 
post de muncitor specialist pictor, salarizat cu 1.458 lei 
lunar, integral din fonduri proprii. Urmează să fie ocupat în 
continuare de DI. Boca Zian Vălean, care are o vechime de 


peste 6 ani în categ. 8-a, este absolvent al Academiei de Arte 
Frumoase din Bucureşti (diploma nr. 278/1938) şi pictor 
bisericesc autorizat de Comisia de pictură (tem. 32/1957) 


46 ACNSAS, fond Informativ, dosar 2637, vol. 4, f. 38-39 

[...] Vicar patriarhal, ss/Episcop Visarion Ploieşteanul,; 
ss/Pr.loan Gagiu, director. 37049 


= 5) Postul de pictor solo 1/8 de la poz. 55 din sche- 
mă se trangformă în post de muncitor specialist pictor, sals- 
riset cu 1.458 Lei lunar, integral din fonduri proprii, Ur- 
moază să fie ocupat în continuare de Dl. Boca Zion Vălean, 
care are 0 vechime de peste 6 ani în categ.8-a, este absol- , 
went al Academiei de Arte Frumoase din Bucureşti (diploma nr, 
278/1938) şi pictor bisericesc autorizat de Comisia de pictu- 
rá (tea. 32/1957) + 

Vă rugiin să binevoiți a fi de acord cu modificările 


de msi sus în sohens A.P. fonduri proprii, pe data de l apri- 
lie 1967. 


| Nazi 800P, 

Wisane Pitau) i d 
DIRSOTOR 

sp im me Batt 


(pevlosn Gegiu) 


Părintele Arsenie Boca — muncitor specialist pictor la Patriarhia 
Română. 


Nu trec decât două luni de la numirea în noua funcție şi 
Părintele Arsenie îşi dă demisia: 

„[Administraţia Patriarhală către Departamentul 
Cultelor, Bucureşti, 1 iunie 1967] Avem onoarea a vă aduce 
la cunoştinţă că Prea Fericitul Părinte Patriarh Iustinian, 
prin înalta rezoluţie de pe tem. Nr. 5869/1967, a aprobat 
desfacerea contractului de muncă — la cerere — al Tov. Boca 
Zian Vălean, din postul de muncitor specialist pictor la 
Institutul Biblic Ateliere (poz. 55 din schema 
A[dministrației]. P[atriarhale]. fonduri proprii), cu data de 1 


R Administrația Patriarhală, Serviciul Personal, 14 feb. 1967. 

iunie 1967. [...] Director ss/Pr. loan Gagiu, Şef Serviciu 


Personal ss/Adrian Popescu” 0, 


„IDepartamentul Cultelor către Administrația 
Patriarhală, 8.VI.1967] La adresa Dv. nr. 5869/1967, vă 
facem cunoscut că, prin decizia noastră, nr. 263/1967, s-a 


recunoscut pe data de 1 iunie 1967, încetarea angajării prin 
demisie a lui Boca Zian Vălean, din postul de muncitor 
specialist pictor de la Institutul Biblic Ateliere-pag. 11. poz. 
55 din schema Administraţiei] P[atriarhale] fonduri proprii 


pe anul 1967. Împuternicit regional, ss/Niţă Pascu, Secretar, 
„451 


I. Anghelescu 


Aprobarea DEMISIEI Părintelui Arsenie Boca, 1 iunie 1967. 


450 Administrația Patriarhală, Serviciul Personal, către Departamentul 


Cultelor, 1 iunie 1967. 
P Administrația Patriarhală, Servciul Personal, către Departamentul 
Cultelor, 1 iunie 1967. 

La scurt timp de la aprobarea demisiei (1 iun. 1967), 
are loc licitaţia (4 iun. 1967) pentru executarea lucrărilor de 
pictură din nou de la biserica parohiei Drăgănescu (com. 
Mihăileşti, jud. Giurgiu, cca. 30 km de Bucureşti). Pictorului 
bisericesc autorizat Boca Arsenie i se încredințează acest 
proiect: 

„LARHIEPISCOPIA BUCUREŞTILOR, 14 august 
1967] Vă aducem la cunoştinţă că — pe baza unui deviz în 
sumă totală de lei 33.300, avizat de Comisiunea pentru 
pictura bisericească în şedinţa sa din 24 aprilie 1967 
(tem.nr.5851/1967) şi pe baza licitaţiei din 4 iunie 1967 — 
avizată favorabil de Comisiunea pentru pictura bisericească 
în şedinţa sa din 3 iulie, (tem. Nr. 9334/967) — Centrul 
Eparhial al Arhiepiscopiei Bucureştilor a aprobat executarea 
lucrărilor de pictură din nou de la biserica parohiei 
Drăgănescu, comuna Mihăileşti, raionul Drăgăneşti- Vlașca, 
regiunea Bucureşti, de către pictorul bisericesc autorizat 
Boca Arsenie, în limita sumei de 29.300 (tom. Nr. 
13723/967). 

Pentru executarea acestor lucrări, potrivit art. 3 din 
Det. Nr. 144/958, parohia nu are nevoie de autorizaţie, - 
biserica respectivă nefiind monument istoric [...]. Vicar, ss/ 
/Preot Alexandru Ionescu; Consilier Administrativ, 


ss/Preotul Stan C. Dimancea” *?. 


Programul iconografic realizat de către Părintele 
Arsenie Boca la Drăgănescu trebuie interpretat în cheie 


452 În partea din dreapta sus este numărul de înregistrare de le 


registratură: Departamentul Cultelor de pe lângă Consiliul de Miniştri 
Colectivul de Împuterniciți Bucureşti: ÎMPUTERNICITUL 
CAPITALEI ŞI REGIUNII BUCUREŞTI, INTRARE/EŞIRE 2920, 
Data 15 VIII. 1967. 

isihastă. Părintele a înfrumusețat pereţii bisericii cu 


reprezentanţi ai isihasmului internaţional (Sfinţii: Antonie cel 
Mare, Pavel de Teba, Macarie Egipteanul, Efrem Sirul, Maria 
Egipteanca, loan Scărarul de la Sinai, Grigorie Palama din 
Tesalonic şi Muntele Athos, Daniil Sihastrul din Țările 
Române, loan de Rila din Bulgaria, Paisie Velicikovski, 
Serghie de Radonej şi Serafim de Sarov din Rusia, Nicodim 
de la Tismana şi Prislop, etc.). Părintele Arsenie ne livrează 
iconografic un sistem pentru curățirea, iluminarea şi 


îndumnezeirea noastră, o adevărată cateheză ortodoxă în 


culori %% şi în duh patristic-filocalic despre viața 


453 Referitor la culorile utilizate pentru a picta scene iconografice, 
maestrul iconar Grigore POPESCU spunea: „când am pornit icoana 
aceasta, am socotit că poţi să-l cunoşti pe Dumnezeu sub o formă... e 
vorba de pictură colorată. Deci, icoanele vechi care sunt destul de 
terne... şi încă se mai practică această cromatică destul de redusă, 
rămasă la nuanţe, aici am pornit pe o icoană mai colorată. De ce? 
Pentru că Dumnezeu e în toate [teologia raţiunile dumnezeieşti din 
făpturi]: în dealuri, în oameni... şi atunci e mare bucurie. Icoana 
transmite această bucurie, te cheamă, şi coloritul care trebuie să aibă o 
anumită intensitate, de multe ori sunt culori naturale, şi trebuie să se 
regăsească în pictură. O biserică nu e locul de înmormântare, e locul 
de înviere. Când eşti în fața unei icoane, învie creştinul din tine. Şi 
atunci noi pornim, şi aşa este gândul meu, ca ea să transmită ceva 
optimist. [...] Am abandonat monotonia: negru, marourile, culorile 
obositoare de frunze putrezite şi am venit cu o cântare de primăvară 
care să sădească bucuria în suflet. Şi atunci omul, după o rugăciune 
sau o vizionare prima dată, căci poate nu a spus rugăciunea din 
anumite motive, pleacă cu un sentiment trăitor în bucurie... şi de 
aceea coloritul vine şi aduce această notă optimistă... lumina [...] 
Pictura nu se face din patru culori: roşu, galben, albastru, negru, ci din 
zeci, sute şi mii de nuanţe. Toate contribuiesc şi dau şi întăresc o 
imagine care pentru unul nu spune nimic, dar pentru altul care o 
urmăreşte de aproape, găseşte şi descoperă lucruri pe care alţii nu le 
observă”, Maestru iconar Grigore POPESCU, Atelierul Internaţional 
de Pictură  Bisericească 6-9 nov. 2012, interviu în: 
http://www.pemptousia.ro/video/interviu-cu-maestrul-iconar-grigore- 
popescu [18 iun.2014]. 


378 


duhovnicească; este reprezentată Cărarea Împărăției, în fapt 
calea către îndumnezeire. Urmând această metodă a vieţii 
duhovniceşti creştinul poate ajunge om împărătesc după cum 
ne-a îndemnat Mântuitorul lisus Hristos în Predica de pe 
Munte, atât de dragă Părintelui Arsenie Boca, și poate ajunge 
să-L vadă pe Dumnezeu: „Fericiţi cei curaţi cu inima că aceia 
vor vedea pe Dumnezeu”. 

De exemplu, în scena Că/ugărului răstignit [în partea 
stângă a naosului], monahul de pe cruce, prin /epădare de 
sine şi ascultare de Dumnezeu, este implicat în procesul de 
curăţire-iluminare-îndumnezeire: 

A. Curăţire de patimi (káðapos, catharsis) pentru 
a-şi afla vindecarea sufletului şi a trupului. Scopul 
efortului ascetic este curățirea de patimi şi descoperirea lui 
Hristos statornicit în inimă la Botez. Aceasta presupune 
rugăciune continuă şi luptă ascetică neîncetată. Totodată 
asceza are ca scop dobândirea dragostei (după Sf. Maxim 
Mărturisitorul) ca lucrare/energie a sufletului: prin nevoința 
(gr. G&oKnoIG, askesis, asceza; GOKMTIG, asketis, ascet) cu 
dreaptă socoteală (gr. ĝıákpıoıç, diakrisis, discernământ), 
prin atenţie-trezvie (gr. vihyis, nepsis) în Hristos şi prin 
rugăciune smerită (Rugăciunea lui lisus: Doamne Iisuse 
Hristoase, Fiul lui Dumnezeu,  miluieşte-mă pe mine, 
păcătosul!; gr. „Kópie Inood Xpioră, vit ro Oeoi, ékénoóv 
ue, tòv uaproldv!”, Kyrie lisou Christe Yie tou Theou, 
Eleison me, ton amartolon!). Monahul se află în război 
nevăzut cu patimile sale, dar şi cu diavolul care caută să-l 
înlăture de pe calea luptei ascetice (praxis; curăţire) şi a 
contemplaţiei (iluminare şi îndumnezeire), să-i slăbească 
credinţa şi să abandoneze metoda vieţii duhovniceşti pentru a 
reveni la modul natural al vieţii, suflându-i călugărului: 
„RABZI CA UN PROST; JOS DE PE CRUCE!”: „toată 

strădania protivnicului aceasta este: să desfacă dragostea şi 
cunoştinţa noastră de Dumnezeu şi să le dea, prin patimi, ca 
obiect de preocupare nimicul şi absurdul. De aceea vicleanul 
nu se dă la o parte de-a reduce la nimic şi la absurd chiar şi 
virtuțile. Drept aceea e destul să izbutească o mutare mai 
încoace, mai aici, a scopului ultim al virtuţilor, şi cu asta a 
redus la nimicul slavei deşarte şi la absurd toată strădania 
virtuţii. lată-ne, printr-o singură întorsătură măiastră a 
vicleanului, deşertând virtuțile în sacul spart al patimilor şi 
culegând, în schimb, vorbe goale de la oameni şi rânjetul lui 
sinistru. Trebuie deci multă şi adancă deosebire a 
gândurilor” **. Dar de ce se leagă demonul tocmai de 
răbdare? Pentru că „cine rabdă ajunge la o bună cunoştinţă de 
sine şi de Dumnezeu. Abia de aci încolo e nădejde să 
schimbe Dumnezeu cele rele de pe tine şi să-ţi dea cele bune, 
nu numai aici, ci şi în viaţa veşnică”**5. 

Termenul nevoință în sens monahal este sinonim cu 
asceză. Nevoinţa călugărului înseamnă tăierea voii, adică 
ascultare de părintele duhovnic și de ierarhia bisericească. 
Părintele Arsenie Boca şi-a tăiat voia timp de treizeci de ani. 
Voia sa era să-şi trăiască viața în mănăstire, însă conducătorii 
Statului şi ai Bisericii din epocă nu i-au permis acest lucru. 
Aceştia nu au avut vreun motiv întemeiat pentru a-i refuza 
dorința. Putem spune că Părintele a suportat o formă de 
martiraj de lungă durată pentru convingereile sale teologice 
de viață în Hristos, timp 30 de ani (1959-1989). Mai marii 
Bisericii au ascultat de ordinul Securităţii de a-l scoate din 


454 


e leromonah Arsenie BOCA, Cărarea Împărăției... p. 180. 


Părintele Arsenie BOCA, Note şi schițe de predici de la 
Mănăstirea Sâmbăta, în: P.S. Daniil STOENESCU, Părintele Arsenie 
Boca „Omul îmbrăcat în haină de in” şi „Îngerul cu cădelniță de 
aur” (lezechiel 9, 3; 10, 2 şi 6; Apocalipsă 8, 1-6), Ed. Charisma, 
Sinaia, 2008, p. 251. 

mănăstire (numele celor care trebuiau să părăsească 
mănăstirea au fost trimise în plic pe traseul Securitate- 
Departamentul Cultelor-Sfântul Sinod-Episcopie). Părintelui 
Arsenie, în ordinul emis de Episcopia Aradului, i se impunea 
„să iasă din mănăstire fără rasă, urmând ca Episcopia noastră 
să-i pună la dispoziţie suma necesară pentru ași (sic!) 
achiziţiona un costum civil” (Actul nr. 2407/14 mai 1959). 
Despre legătura dintre lepădarea de sine şi răbdare, 
Părintele Arsenie Boca susţinea: „Lepădarea de sine nu se 
realizează dintr-o dată sau odată pentru totdeauna, ci trebuie 
timp şi răbdare. Timp pentru deprindere şi răbdare pentru 
greutatea ei... Răbdare trebuie să avem mai întâi cu noi 
înşine, ca să nu cădem în întristare, apoi trebuie să aibă şi 
alții răbdare cu noi, până deprindem desăvârşit lepădarea de 
sine. Dacă învăţăm practic lepădarea de sine şi sporeşte 
dragostea în inima noastră, răbdarea încetează de a mai 
avea înfăţişarea negativă de necaz şi se schimbă în bucurie, 
cu toată întristarea mea sunt covăârşit de bucurie... Mulţi 
tirani s-au îngrozit de răbdarea mai presus de fire a sfinților, 
prin a mărturisi şi ei pe Hristos, de asemenea, cu acelaşi preț 
al vieții... Atâta am înţeles din taina răbdării sfinţilor. Este 
ascunsă în ea o mare bucurie”. Răbdarea (vnouovn, 
hupomon€), în sens patristic, ca energie/lucrare a sufletului 
„vine de la legătura cu experienţa lui Hristos Însuşi." 


456 Preot dr. Joseph J. ALLEN, Slujirea Bisericii chip al grijii 


pastorale, trad. Irineu Pop Bistrițeanul, Ed. Renaşterea, Cluj-Napoca, 
2010, p. 120. 

Călugărul răstignit de la Biserica Drăgănescu. 


Ştim totodată că părintele Arsenie Boca punea accent 
pe curățirea sufletului omului prin mărturisirea păcatelor în 
Taina spovedaniei, numită şi „al doilea botez”, taină care se 
repetă (spre deosebire de Botez), în funcţie de solicitările 
creştinilor. Părintele Dumitru Stăniloae descria într-un articol 
din ziarul „Telegraful român” din 1943 atmosfera în care se 
realiza Taina Spovedaniei la M-rea Brâncoveanu: „Pe 
pajiştea mănăstirii şi prin încăperile ei se află zilnic 200-300 
de ființe omeneşti îngenuncheate pe sub streşinile ei în 

rugăciune şi scrutându-şi trecutul de păcate a căror povară 
nu o mai pot suporta. Mulţi dintre ei, veniţi de la sute de 
kilometri, stau acolo de la câte două până la câte cinci 
săptămâni, hrănindu-se atât de bine şi de întremaţi, încât nu 
le-ar mai veni să plece, iar dacă pleacă, se întorc la scurte 
intervale... Dar ceea ce te covârşeşte lângă aceşti oameni 
este încordarea cu care aşteaptă să le vină rândul la 
mărturisirea păcatelor, când fiecare ştie că părintele 
[Arsenie Boca] va sta numai cu el 4-5 ore în convorbire 
intimă purificându-i toate măruntaiele sufletului şi toate 
colțurile trecutului de petele chinuitoare ale păcatului... 
Predica de la Sâmbăta de Sus are ca obiect principal 
combaterea păcatului prin trezirea gândului la prezenţa vie a 
lui Hristos. De aceea, treapta în care culminează pregătirea 
pelerinului este mărturisirea. Te  minunează acuta 
sensibilitate față de povara insuportabilă a păcatului ce se 
trezeşte în oameni la Sâmbăta. PI 

Mai târziu, Părintele Arsenie, „ostenitorul smerit de la 
Sâmbăta [şi Prislop]” cum îl numea Pr. D. Stăniloae, a fost 
scos pe nedrept din mănăstire [14 mai 1959] de către 
oficialitățile bisericeşti pentru a face hatârul Securității 
comuniste. I s-a ridicat dreptul de a purta haine preoțești şi de 
a sluji. Astfel nu a mai putut săvârşi Taina Spovedaniei, însă, 
după anul 1967 predica prin scenele programului iconografic 
de la Drăgănescu, unde a reuşit să înfăţişeze Taina 
Spovedaniei şi chiar să o definească teologic în absida 
dreaptă a bisericii: „Spovedania, Taina Pocăinţei, prin care 
puterea lui Dumnezeu, dată preoţilor, şterge biruinţele 
diavolului asupra omului. Căci «păcatul» aceasta este: o 
conspirație între diavol şi minte împotriva lui Dumnezeu, sau 


457 Dumitru STĂNILOAE, Lucrarea de la Mănăstirea Brâncoveanu, 


în Telegraful Român, an XCI, nr. 31-32, 8 aug. 1943, p. 1-2. 

împotriva unei porunci a Lui, - o ascultare a omului de Satana 
şi nu de Dumnezeu. Când aceste biruinţe sunt spovedite şi 
ispăşite prin canon şi necazuri, acelea nu mai au nici o 
greutate la cântarul judecății particulare. Când sunt spovedite, 
dar numai pe patul morţii şi n-a mai rămas timp de canon şi 
îndreptare, diavolii vin şi înfricoşează sufletul cu necaz şi 
urgie mare. Dacă însă omul a ars păcatele pe pămînt măcar cu 
o lacrimă, aceasta nu se pierde, ci poate atrage mila lui 
Dumnezeu. Când biruinţele lui rămân consimţite întru totul 
toată viaţa şi neşterse de Taina Pocăinţei, omul acela — deşi 
botezat — s-a făcut fiu «aceluia» de care a ascultat. Biruinţele 
«lui» au toată greutatea fărădelegii şi cumpliţii au câştigat 
sufletul omului. Sufletele drepţilor însă ca un şuvoi de foc 
urcă la cer, ca unele ce s-au îmbogăţit în Focul Duhului 
Sfânt”. 

Mântuitorul lisus Hristos: „El e modelul de luptă, cât 
ţine Cărarea”%5$; El este „măsura desăvârşirii”**, 

Credincioşii „au de purtat o întreită luptă, care ţine o 
viaţă întreagă: lupta cu ei înşişi, cu patimile contra firii, după 
trup şi după duh; cu «lumea» indiferentă şi necredincioasă; şi 
lupta împotriva uneltirilor vicleanului” *%; „iar vrăjmaşii 
mântuirii sunt aceştia: lumea, trupul şi diavolul”. 

Prima piedică: 

Lumea: veacul viclean, placul oamenilor, slava 
deşartă 

Arme: „Cine vrea să biruie această primă piedică în 
calea mântuirii, are la îndemână aceste trei: răbdarea, iertarea 


à e 4 
şi rugăciunea”*®"., 


48 Teromonah Arsenie BOCA, Cărarea Împărăției. ss De 28: 


459 leromonah Arsenie BOCA, Cărarea Împărăției. aș Di 26. 
40 Jeromonah Arsenie BOCA, Cărarea Împărăției. sp LI 
“! leromonah Arsenie BOCA, Cărarea Împărăției... p. 19. 

A doua piedică: 

a) Viciile trupului: patimile şi poftele. 
Arme: rugăciunea şi postul cu dreaptă socoteală (după vârstă, 
după sănătatea rămasă, după tăria şi felul ispitelor): „sub 
îndrumarea unui duhovnic iscusit care ştie cumpăni pentru 


fiecare ins aparte: măsura, trebuinţa şi putinţa fiecăruia“?. 


b) Viciile minţii: iubirea trupească de sine (începătura 
mândriei) 

Arme: lepădarea de sine („o poate face numai cine s-a 
ridicat cu mintea mai presus de cele deşarte şi s-a desfăcut 
din toată dragostea lumească şi şi-a strămutat puterea 
dragostei sale, toată, către Dumnezeu” 463 ) în „încercări, 
certări şi ocări” ®t, 

Bucuria neînfrânată: „chiar cea pentru daruri cu 
adevărat duhovniceşti, te poate face să uiţi că încă n-ai ieşit 
cu totul din împărăţia ispitelor”®. 

A treia piedică: diavolul (îngerii căzuţi), puterea 
răului în persoană. 

Arme: Numele Domnului şi al Maicii Domnului; 
Sfânta Cruce; smerenia sufletului — „Pentru păcatele mele 
pătimesc acestea, Doamne, izbăveşte-mă de cel rău”: „a nu 
admite existența personală a îngerilor căzuţi şi a nu 
recunoaşte influenţa lor asupra vieţii sufletului, asupra minţii 
cu deosebire, dovedeşte fie un raționalism sec şi trufaş, fie o 
ignoranță a suficienţei de sine”, 

Părintele Arsenie Boca într-o schiță de la M-rea 
Sâmbăta (11 ianuarie 1943), predicând despre războaiele 


“2 Teromonah Arsenie BOCA, Cărarea Împărăției... p. 22. 
46 leromonah Arsenie BOCA, Cărarea Împărăției... p22: 
46 Teromonah Arsenie BOCA, Cărarea Împărăției ... p. 23. 
465 leromonah Arsenie BOCA, Cărarea Împărăției... p. 24. 
46 Jeromonah Arsenie BOCA, Cărarea Împărăției... p. 25-26. 
“7 eromonah Arsenie BOCA, Cărarea Împărăției... p. 25. 

diavolului cu sufletul, evidenția treptele păcatului: momeala, 
asupreala, lupta, învoiala, fapta, a doua fire, robia desăvârşită 
asupra trupului şi a minţii, deznădejdea, omorârea de sine“. 
Diavolul poate birui fie: partea poftitoare („plăcerea ”), 
partea iuțoasă („aprinderea mâniei”), fie partea cugetătoare 
(mândrie şi întunecare, aprinzându-le sau întunecându-le). 

B. luminare (gr. ọ@tıopós, fotismos) a minţii 
(vos, nous): desăvârşirea darurilor Duhului Sfânt primite 
prin Taina Mirungerii, desăvârşirea virtuţilor smereniei 
(raneiwotnra, tapinotita, „Starea normală a minţii este 


4 Š 
» 469 Smerenia este lucrarea 
„470 _ 


smerenia şi numai smerenia 
Duhului Sfânt de cunoaştere a păcatelor, fără deznădejde 
Pr. Arsenie Boca) şi dragostei (&y&nm, agape) întru Hristos ca 
lucrări (energii) ale sufletului şi daruri ale Duhului Sfânt care 
devin depline prin iluminare („Dragostea te ridică, iar 
Smerenia te ţine ca să nu cazi!”, Sf. loan Scărarul); 
„Dumnezeu prin harul său ne comunică dragostea ca energie 
necreată, ţinând cont că „ortodoxia consideră dragostea o 
energie necreată, comunicată de Duhul Sfânt, o energie 
dumnezeiască şi îndumnezeitoare, prin care participăm real la 
viaţa Sfintei Treimi”). 

C. Îndumnezeire (gr. 0£ooiw, teosis), ce este 
întotdeauna dăruită de Dumnezeu (prin harul dumnezeiesc), 
niciodată obţinută în mod automat de credincios: „realizarea 


1% părintele Arsenie BOCA, Războaiele diavolului cu sufletul, în: P.S. 
Daniil STOENESCU, Părintele Arsenie Boca „Omul îmbrăcat în 
haină de in”..., p. 177. 

40 pr. Arsenie BOCA în: P.S. Daniil STOENESCU, „Arhanghelul ” 
de la Prislop şi alte scrieri..., p. 260. 

+ părintele Arsenie BOCA, Războaiele diavolului cu sufletul, în: P.S. 
Daniil STOENESCU, Părintele Arsenie Boca „Omul îmbrăcat în 
haină de in”... p. 178. 

1 Pr. prof. Dumitru STĂNILOAE, Ascetica şi mistica Bisericii 
Ortodoxe... p. 352. 

desăvârşită a îndumnezeirii se împlineşte în iubire, în iubirea 
duşmanilor în mod special, chiar până la punctul de a muri 
pentru ei. Rugăciunea şi «teologia mistică» constau în 
«lipsirea» cuiva nu doar de toate lucrurile, ci şi de sine”"72. 
„Fericiţi cei cu inima curată că aceia vor vedea pe 
Dumnezeu” (Matei 5, 8), mesajul Mântuitorului Iisus Hristos 
transmis tuturor oamenilor în Predica de pe Munte (Matei 5- 
7), l-a scris Părintele Arsenie Boca la Drăgănescu pe aureola 
călugărului răstignit, adică omul curăţit, iluminat, poate să-L 
vadă pe Dumnezeu cum îl vedeau, înainte de cădere, 
protopărinţii Adam şi Eva. 

Despre această vedere a scris şi Sf. Simeon Noul 
Teolog pentru care experienţa mistică era legată de vederea 
lui Dumnezeu ca lumină necreată ce transfigurează sufletul şi 
trupul celor care o au: „pentru că bucuria e vederea feţei Tale, 
Dumnezeul meu, căci nu numai că eşti tot binele, ci celor ce 
Te văd le dăruieşti tot binele, pe cei pe care-i priveşti îi umpli 
de împărtăşirea Ta nu numai în veacul viitor — vai, celor ce 
grăiesc aceasta! — ci şi acum în trup îi vezi pe cei ce sunt 
vrednici [de Tine], adică s-au curăţit prin pocăință, şi le dai şi 
lor să Te vadă limpede, nicidecum într-o imaginaţie sau într-o 
reflecţie a minţii, nici numai într-o simplă amintire, cum 
gândesc unii, ci în adevărul unei realităţi dumnezeieşti şi al 
unui lucru înfricoşător spre plinirea cu adevărat a economiei 


dumnezeieşti”“?; de asemenea, patriarhul isihast Calist al 


472 Ioannis ZIZIOULAS, Mitropolitul Pergamului, Comuniune şi 
alteritate. Fiinţarea personal-eclesială, trad. engl. pr. dr. Liviu Barbu, 
Ed. Sophia, 2013, p. 137. Mitropolitul Ioannis îşi fundamentează 
studiul pe teologia Sf. Maxim Mărturisitorul, citând exact scrierile 
sfântului în cartea sa. 

+75 Sf. Simeon Noul Teolog, Imne, epistole şi capitole. Scrieri III... p. 
283. 

Constantinopolului ** (1350-1353; 1355-1363), în Viaţa şi 
faptele Sf. Grigorie Sinaitul, părintele său isihast: „omul, care 
s-a făcut prin duhul lui Dumnezeu, vede precum vedea şi 
Adam înainte de încălcarea poruncii; să aflăm lumina cea 
dintru începuturi, sădită în sufletele noastre, pe care, prin 
încălcarea poruncii, a întunecat-o Adam”, 

Mântuitorul Hristos este Vindecătorul şi Temelia căii 
contemplației (gr. Oeopiu, teoria) în care este angajat 
călugărul răstignit ce are ca țintă unirea cu Dumnezeu: „în 
Tradiția patristică, cuvântul żeorie, [altfel spus, contemplație,] 
are cel ce vede. Şi din punct de vedere teologic cineva vede 
în două moduri: în primul rând, el vede prin intermediul 
credinţei lăuntrice, adică prin rugăciunea minţii, pentru că 
rugăciunea minţii este un fel de vedere a lui Dumnezeu, în 
timpul căreia omul vede pe Dumnezeu în sensul că Îl simte 
pe Dumnezeu că se roagă întru el. Această simţire se numeşte 
simţire noetică şi este o pură experienţă. Această simţire 
noetică reprezintă prima treaptă a teoriei [sau a 
contemplaţiei]. Cea de-a doua treaptă a acestei teorii [sau 
contemplaţii] este îndumnezeirea, care este însăşi vederea lui 
Dumnezeu, adică vederea Luminii necreate, în timpul căreia 


+ Activitatea patriarhului isihast Calist al Constantinopolului (1350- 
1353; 1355-1363) este legată de recunoaşterea Mitropoliei Țării 
Româneşti în 1359, când printr-un document oficial în limba greacă, 
mitropolitul Iachint de Vicina este recunoscut ca mitropolit al 
Ungrovlahiei. De asemenea a trimis o scrisoare domnitorului român 
Nicolae Alexandru Basarab prin care l-a înștiințat de hotărârea 
Sinodului Patriarhiei de (Constantinopol conform căreia Țara 
Românească este sub ascultarea acestei patriarhii, iar mitropolitul este 
numit de către aceasta. 

“75 Patriarhul Calist al Constantinopolului, Viaţa şi faptele Sf Grigorie 
Sinaitul, text bilingv slavo-român, trad. Dragoş Şesan, Ed. 
Universităţii din Bucureşti, 2013, p. 35. 

încetează rugăciunea. În timpul contemplaţiei, mintea omului 
este vindecată”"76. 

Calea contemplaţiei pe care este angajat călugărul 
răstignit cuprinde de fapt etapele i/luminării şi îndumnezeirii, 
ce se întrepătrund cu praxis-ul (asceza pentru dezrădăcinarea 
patimilor şi dobândirea virtuţilor). Recurgem tot la marele 
teolog loan Romanidis (1927-2001) care explică foarte bine 
ce este de fapt contemplaţia: 

„ Contemplaţia constă în iluminare şi în îndumnezeire. 
Iluminarea reprezintă o stare neîntreruptă, care există de-a 
lungul întregii zile şi nopți, chiar şi în timpul somnului. Pe 
când îndumnezeirea este o stare în timpul căreia cineva vede 
slava lui Dumnezeu şi care durează atâta timp cât doreşte 
Dumnezeu. Un iluminat poate să nu ajungă niciodată la 
îndumnezeire. Dumnezeu, Care dăruieşte această stare, 
socotește de cuviință dacă este necesar ca să conducă un 
iluminat la îndumnezeire. Şi faptul că el conduce pe careva 
la îndumnezeire poate să însemne că în felul acesta, adică 
fără această stare, va fi mai bine pentru sufletul lui, 
deoarece în caz contrar îndumnezeirea putea să-l fi vătămat, 
de exemplu, să-l fi condus la mândrie [...]. Aşadar, 
experienţa îndumnezeirii nu este automată [...]. Prin urmare 
în aceste două stadii de contemplaţie, adică în iluminare şi 
în îndumnezeire, cunoaşterea lui Dumnezeu este în mod clar 

experimentată. dul 

Treptele desăvârşirii nu trebuie privite în mod 
etapizat, odată atinsă o treaptă nu trebuie de fapt abandonată, 
ci ele se întrepătrund: „Chiar dacă isihastul a dobândit treapta 
contemplării (theoria), el rămâne obligat să se angajeze în 
fapte (praxis), să se străduiască să dobândească virtuțile şi să 


+7 Pr, Prof. Dr. loan ROMANIDIS (t2001), Teologia patristică... p. 
115-116. 

“7! Pr. Prof. Dr. loan ROMANIDIS (t2001), Teologia patristică... p. 
55-56. 

lepede patimile. Praxisul şi theoria, viața activă şi viaţa 
contemplativă, nu trebuie să fie privite ca două stadii 
succesive — una încetând când începe cealaltă — ci, mai 
degrabă, ca două trepte ale experienţei duhovniceşti ce se 
întrepătrund şi sunt simultan prezente în viaţa de rugăciune. 
Fiecare este chemat să lupte pe planul praxis-ului până la 
sfârşitul vieţii". 


Treptele desăvârşirii (Cărarea Împărăției Lăuntrice) 
Asceza — Praxis 
Nevoinţă-asceză cu dreaptă socoteală; 
trezvie în Hristos; rugăciune 


Curăţirea de patimi 
(gr. káðapo, catharsis) 


Iluminarea 


(gi ovule tite) Mistica — Contemplaţia 


(gr. Oeopia, teoria) - „mintea omului 
este vindecată” 


= 
Indumnezeirea 


(gr. too, teosis) 


Biserica de la Drăgănescu este singura biserică pictată 
integral de către Părintele Arsenie Boca. Însă, înainte de a 
merge la Drăgănescu, vom vedea că Părintele Arsenie a pictat 
la biserica din satul Bogata Olteană“” (com. Hoghiz), situat 
pe ruta Braşov-Rupea-Sighişoara, al cărei ctitor era preotul 
Spiridon Cândea, pe care-l cunoştea încă din vremea 
studenţiei, căci acesta fusese spiritualul (îndrumătorul 
duhovnicesc al studenţilor) şi administratorul Academiei 
Teologice din Sibiu în 1930. 


+% PS. Kallistos WARE, Rugăciune şi tăcere în spiritualitatea 
ortodoxă, p. 90-91. 

4 Adresez mulțumiri pe această cale Părintelui Mihai Simen, parohul 
Bisericii Sfânta Parascheva din satul Bogata Olteană (comuna Hoghiz, 
jud. Braşov) situat pe ruta Braşov-Rupea-Sighişoara, pentru căldura 
spirituală cu care ne-a primit şi generozitatea cu care ne-a dăruit un 
exemplar al Monografiei Comunei Bogata Olteană. 

Cum a început colaborarea dintre preotul profesor 
Spiridon Cândea şi Părintele Arsenie? 

În primul rând trebuie să spunem că preotul profesor 
Spiridon Cândea“% s-a născut în satul Bogata Olteană, unde a 
dorit să ctitorească o biserică monument, unică în Sud-Estul 
Europei, care să dăinuie peste veacuri. A căutat astfel cele 
mai bune metode de realizare şi cei mai pricepuţi oameni din 
vremea respectivă. 

În 1945, Părintele Spiridon Cândea a devenit consilier 
tehnic la Ministerul Cultelor, la solicitarea lui Petru Groza, 
prim-ministrul de atunci, unde a rămas până în anul 1948. 
Astfel, în 1945 l-a întâlnit întâmplător în Bucureşti pe 
Nicolae Creţoiu, prim-arhitect al Băncii Naţionale a 
României. Nu se mai văzuseră demult; îl cunoştea din 
tinereţe, căci strămoşii lui Nicolae Creţoiu erau din Bogata 
Olteană. Arhitectul s-a angajat să întocmească gratuit planul 
pentru realizarea unei biserici din piatră fasonată, ce urma să 
fie extrasă din stâncile de pe Valea Bogăţii. Părintele 
Spiridon Cândea a întâmpinat multe piedici până a reuşit să 
adune piatra de care avea nevoie. Zidirea bisericii a început la 
data de 31 mai 1955. Meşterul care s-a ocupat de ridicarea 
bisericii se numea Francisc Dibernardo, fost pietrar la CFR. 
Cioplise pietre pentru poduri, tunele, pentru împodobirea 
gărilor mari etc. El era italian de origine, dar se căsătorise cu 


480 părintele profesor Spiridon Cîndea îi dispreţuia profund pe 


comunişti, dar a încercat pe de-o parte să-şi realizeze interesele 
personale, iar pe de altă parte să evite închisoarea: „urăsc pe 
comunişti, chiar dacă m-ar face cel mai bogat om. Ei au exterminat 
sute de mii de legionari şi nu pot uita acest fapt”; „legăturile mele cu 
comuniştii au fost numai din cauza apărării intereselor mele personale 
pe care nu aveam cum să le apăr altfel decât prefăcându-mă că sunt 
alături de comunişti” (ACNSAS, dosar M.I. S.B. 12197/rola 116, vol. 
12, f. 154-155). 

o unguroaică şi locuia în satul Apața. Avea 70 de ani: 
„socotesc că nu exagerez câtuşi de puţin când spun că 
Francisc Dibernardo a fost un om trimis de Dumnezeu ca să 
realizeze această lucrare, rânduit de pronia cerească spre a 
înfăptui biserica aceasta. Şi mai interesantă, şi mai ieşită din 
comun apare această lucrare dacă ne gândim că este prima 
clădire pe care a construit-o, în viaţa lui, Francisc 
Dibernardo. Deci, această biserică este unica construcţie, este 
prima şi ultima lui operă de acest gen. Eu socotesc că este o 
adevărată minune ca un om care în întreaga lui viaţă n-a mai 
construit nici măcar o căsuţă mică şi neînsemnată, a avut 
curajul, inspiraţia, priceperea şi puterea să construiască — la 
70 de ani — o biserică în genul, de proporţiile şi pretenţiile 
bisericii din Bogata”“!. Pentru bucăţile mari de piatră, ce 
trebuiau sculptate, cu forme şi unghiuri complicate, a fost 
angajat pietrarul Constantin Ştefan, ce urmase Şcoala de Arte 
şi Meserii din Câmpulung Muscel. Lucrările pentru înălţarea 
bisericii au luat sfârşit în anul 1960. 

După terminarea lucrărilor în piatră s-a pus problema 
programului iconografic. Spiridon Cândea a dorit un nume 
mare. Dintre Ştefan Constantinescu, profesor la Belle-Arte în 
Bucureşti, Nicolae Stoica şi Dumitru Popescu, a înclinat 
pentru primul deoarece i-l recomandase arhitectul Nicolae 
Creţoiu. Se va dovedi o alegere greşită deoarece acesta nu va 
ajunge niciodată să picteze ceva pe pereţii bisericii din 
Bogata, ci doar va amâna începerea lucrărilor prin 
neseriozitatea sa. 

Dar Ştefan Constantinescu se oferise să picteze doar 
faţada de la intrarea în biserică, adică peretele cerdacului. Nu 


481 Spiridon CÂNDEA, Biserica cea nouă din satul Bogata, în: File 
pentru monografia satului Bogata, Vol. II, Ed. Fundaţia Culturală 
Arania, 1997, p. 64. 

a pretins niciun leu atunci când a venit la Bogata în 1959 
pentru a lua contact cu minunata biserică: „Nu intenţionez să 
câştig niciun leu de la biserica din Bogata. Am eu alte 
posibilităţi...%2. Acelaşi lucru l-a susţinut şi la Sibiu, în anul 
următor, de faţă cu mai multe persoane: „Nu vă costă nimic, 
absolut nimic în afara materialului necesar. Lucrarea mea e 
un fel de danie pentru biserica din Bogata”. Tehnica pe care a 
dorit s-o folosească pentru peretele cerdacului a fost 
dolomita, „o tehnică — după cum spunea el — foarte veche şi 
redescoperită recent, despre care pictorul spunea că-l ajută să 
facă o pictură foarte frumoasă, care va fi ca un smalţ viu 
colorat şi strălucitor şi în acelaşi timp va fi o pictură care va 
rezista la umiditate, la ger, precum şi la cele mai mari călduri 
posibile”. Deşi Spiridon Cândea, a optat pentru frescă iniţial, 
s-a lăsat convins de „marele” maestru. 

Această tehnică în dolomită necesita însă materiale 
speciale care puteau fi comandate doar la uzinele de produse 
sodice. Spiridon Cândea a reuşit să procure materialele de la 
Ocna Mureşului. Întorcându-se la Sibiu, l-a întâlnit pe 
Părintele Arsenie Boca: „de la Ocna-Mureșului am venit cu 
camionul la Sibiu, unde am ajuns noaptea târziu. Mă aştepta 
pictorul Boca Zian din Bucureşti, renumitul stareţ Arsenie, 
stareţ de odinioară de la mănăstirea Sâmbăta de Sus. El 
venise să se intereseze de starea bisericii noi din Bogata şi cu 
dorința de a picta această biserică. În ziua următoare am 
plecat cu camionul la Bogata luând cu mine şi pe pictorul 
Boca Zian. Ajunşi la Bogata, am descărcat materialele, iar 
pictorul Boca, privind îndelung biserica şi meditând ore 
întregi când în interiorul ei, când afară, mi-a spus: 

- Părinte profesor! Biserica aceasta este cu 
adevărat o lucrare voievodală. Este zidită în întregime din 


482 Spiridon CÂNDEA, Biserica cea nouă din satul Bogata... p. 108. 

pietre de talie, ceea ce dă clădirii o mare valoare şi o 
nespusă preţiozitate. Cu ajutorul lui Dumnezeu, socotesc 
că vom reuşi să dăm acestei biserici o nouă putere, care 
potrivit cuvintelor din Sfânta Scriptură o să facă să 
vorbească şi pietrele. Eu sunt convins că aceste pietre vor 
vorbi şi vor vesti pururea şi pretutindeni pe Dumnezeu 
Unul în fiinţă şi întreit în Ipostasuri. 

Am stat de vorbă cu Boca Zian şi ne-am înţeles 
principial ca să lucreze în frescă toată pictura interioară a 
bisericii din Bogata”%?. 

Prima încercare de pictare în dolomită la Bogata s-a 
dovedit un eşec din cauza calităţii materialelor. Pe lângă acest 
lucru, pictorul Ştefan Constantinescu a venit la Bogata după 
îndelungi aşteptări în toamna anului 1960: „greu, nespus de 
greu, şi numai după multe promisiuni, amânări şi tot atâtea 
aşteptări zadarnice cu trăsura la gară, am reuşit să determin 
pe pictor să vină la Bogata”. Dar degeaba a venit, uzina 
chimică nu  respectase rețeta şi  livrase materiale 
necorespunzătoare, astfel că soluţia chimică împrăştiată pe 
pereţi nu se usca. 

A mai trecut un an. Spiridon Cândea i-a scris 
Părintelui Arsenie Boca o scrisoare în care-i cerea să facă tot 
ce poate pentru a începe pictarea bisericii: 

„Jubite părinte, 

Azi am primit de la Arhiepiscopia din Sibiu adresa 
Institutului Biblic din Bucureşti prin care mi se aduce la 
cunoştinţă că s-a aprobat cererea pentru întocmirea unui 
proiect de pictură şi tot astăzi am expediat prin mandat 
poştal suma de 2050 lei, adică jumătate din costul acestei 
lucrări etc. 


483 Spiridon CÂNDEA, Biserica cea nouă din satul Bogata... p. 111. 

Asta însemnează că am făcut primii paşi spre 
realizarea unui vis, a unor dorințe mari şi curate. Bunul 
Dumnezeu să ne ajute! Eu ard de dorinţa de a vedea această 
frumuseţe pe care, din darul lui Dumnezeu şi neînduplecata 
voință a unui pictor nou, o văd cu ochii inimii unică, 
neîntrecută în strălucire şi valoare artistică. La fel sunt şi 
nădejdile altora, începând cu ÎPS Sa Mitropolitul Nicolae 
Colan care este mai mult decăt încântat de tot ce am realizat 
la Bogata. 

M-aş bucura dacă ai putea întocmi proiectul pentru 
altar, deocamdată, în lunile mai şi iunie, ca în luna iulie a.c. 
[1961] să putem trece la lucrarea directă în Bogata. Asta ca 
să poţi lucra în lunile de vară, când e frumos, e plăcut, e şi 
cald şi răcoare, e tot ceea ce un suflet de artist doreşte să 
aibă în timpul creaţiei. Eu voi face toate eforturile spre a nu 
împiedica cu nimic lucrarea începută. Să credem reciproc 
din toată inima unul în celălalt şi amândoi în Dumnezeu... 

Sibiu, 14 mai 1961 

Cu dragoste, pr. prof. Spiridon Cândea. dci 

După ce a terminat lucrările de pictură de la Biserica 

Elefterie din Bucureşti, Părintele Arsenie Boca, în toamna 

anului 1960, a plecat la Bogata Olteană pentru a pregăti 

biserica pentru proiectul iconografic. Dar nu a stat decât 

câteva luni, deoarece a fost chemat de Patriarhul Justinian 

pentru a-l angaja la Atelierele Patriarhiei, unde să deprindă 
tehnica emailului. Securitatea era pe urmele celor implicaţi: 

[6 oct. 1960, Sibiu]: „Profesorul Cîndea Spiridon de la 

Institutul Teologic Ortodox îşi face un titlu de glorie din 

biserica pe care o zideşte în satul său natal, Bogata de lângă 

Făgăraş. În prezent face lucrările pregătitoare de pictare. În 

acest scop — precum ştie Munteanu loan, protopopul ortodox 


484 Spiridon CÂNDEA, Biserica cea nouă din satul Bogata... p. 113. 

al raionului Sibiu — l-a angajat pe fostul călugăr Arsenie 
Boca de la mănăstirea Brâncoveanu din Sâmbăta. Acesta 
urmează să vină la Bogata şi să execute pictura. 

Angajându-l pe Boca Arsenie, care şi-a câştigat 
oarecare «faimă» prin părţile locului, Cîndea scontează să 
determina un aflux de «credincioşi» spre biserica ce o 
zideşte, aceştia urmând să lase aici şi bani ori alte 
«daruriy”%85, 

Părintele Arsenie Boca, în vara anului 1961 a revenit 
pentru două luni la Bogata Olteană, unde a pictat fresca din 
absida altarului: „la 9 iulie 1961, pictorul Boca Zian a sosit la 
Bogata, însoţit de ajutorul său, Zamfira Constantinescu, fostă 
stareță a mănăstirii de maici din Prislop, care într-adevăr l-a 
ajutat fără preget. Timp de două luni, lucrând fără încetare 
din zori şi până în noapte, pictorul Boca Zian a reuşit să 
picteze în frescă întreagă absida altarului, zugrăvind pe 
Maica Domnului şi pe cei doi îngeri, sub bolta unui cer 
plin de stele”**€. 


485 ACNSAS, MR SB dosar 3881, f. 56. [Agent „Popa Vasile”, 6 oct. 
1960, a primit Mr. Solomon Desideriu]. 
486 Spiridon CÂNDEA, Biserica cea nouă din satul Bogata..., p. 113. 

BISERICA din BOGATA OLTEANĂ 
Maica Domnului cu Pruncul — schița frescei din altar 


su, (stg. sus). 


Părintele Arsenie Boca la Bogata Olteană (în dreapta jos) “, alături de 
(de la stg. la dr.): Ştefan Nicolae, Mioara (fiica Pr. Spiridon Cândea), 
Maria şi Culiţă (fiul lui Ştefan Nicolae). 


488 


487 Schița despre care Alexandru Crăciun credea că reprezintă 
proiectul pentru fresca de la Biserica Sf. Elefterie, este de fapt 
proiectul Părintelui Arsenie pentru fresca de la Biserica Bogata 
(sătenii confirmă acest lucru). „Este imensă, are peste trei metri, şi 
reprezintă, după cât se poate constata, proiectul cu care părintele 
Arsenie Boca s-a prezentat la Sf. Elefterie-Nou, pentru realizarea 
frescei din altar”. Mulţumiri lui Alexandru Crăciun pentru fotografie 
(alexandruvalentincraciun.wordpress.com/category/arsenie-boca-1/). 
488 Adresez mulțumiri pe această cale domnului Nicolae Bîrsan pentru 
generozitatea cu care mi-a dăruit această fotografie. 

Tot în vara aceasta, la 5 iulie 1961, după îndelungi 
aşteptări, Spiridon Cândea a primit materialele chimice 
pentru cerdac. Însă Ştefan Constantinescu s-a lăsat aşteptat: 
„scrisori recomandate, pline de laude şi preamărire la adresa 
lui Fănică, scrisori calde, stimulatoare, telegrame disperate, 
telefoane cu tot felul de promisiuni ademenitoare, făcute din 
partea mea, s-au dovedit fără nici un efect. Pictorul nu spunea 
niciodată că nu vine, ci de fiecare dată preciza ziua şi ora 
venirii, cerându-mi să-i trimit necondiţionat trăsura la gara 
Rupea... De multe ori am ieşit cu arhitectul Creţoiu sau cu 
pictorul Boca un kilometru, doi până la frumoasa pădure de 
brazi din  Măgurici, în întâmpinarea mirelui, întru 
întâmpinarea celui mai dorit şi mai distins oaspete, pentru ca, 
văzând de fiecare dată cum se întoarce goală trăsura de la 
gară, să rămânem toţi deziluzionaţi, iar eu de-a dreptul 
disperat”"%%. 

În sfârşit, după  îndelungi  insistenţe, Ştefan 
Constantinescu a sosit la Bogata, însoțit doar de o servietă. 
Nu a venit pentru a lucra, ci pentru a negocia, deşi spusese că 
lucrarea sa e un fel de danie pentru Bogata: 

„seara l-am invitat la cină, împreună cu arhitectul 
Creţoiu şi pictorul Boca Zian. A venit, a mâncat, a băut, a 
vorbit şi a glumit mereu, simțindu-se foarte bine. Târziu de 
tot, când ne îndreptam spre culcare, Fănică a vrut să discute 
cu mine între patru ochi... «— Domnule Cândea! Am venit să 
ne înțelegem. Eu am alcătuit proiectul definitiv al picturii 
peretelui de la intrarea în biserică, în dolomită, şi sunt gata 
să vin cu alți pictori, ajutoare ale mele, să executăm această 
lucrare. Lucrarea însă, costă 80 000». Auzind acest lucru, 
simțeam că mă trece o furie nebună. Îmi venea să-i strig în 
față: nemernicule, ticălosule! Om pervers, lipsit de cuvânt, 


“9 Spiridon CÂNDEA, Biserica cea nouă din satul Bogata... p. 114. 

de onoare, de orice demnitate! Apoi să-l pălmuiesc, să-l bat 
măr la marginea satului meu şi să-l las de pomină, în plină 
noapte, la marginea drumului... Preţul oficial al picturii 
bisericeşti în frescă era la vremea aceea de 90-110 lei pe 
m.p., iar Fănică pretindea peste 1000 de lei pe mp. 
Pretenţiile lui erau de neînchipuit. Ce puteam să mai fac? 
Era ora trei de noapte când am condus pe nemernicul meu 
pictor în odaia lui de culcare, lăsându-l acolo fără să-i zic 
nici noapte bună aa. 
A ales să-i ia proiectul şi să găsească altă variantă. 

A doua zi de dimineaţă i-a povestit Părintelui Arsenie 
marea dezamăgire avută cu pictorul Fănică: 

„Boca Zian, suflet curat de călugăr sincer şi cinstit, 
«israelitean în sufletul căruia nu zace vicleşug» înțelegând 
amarul sufletuui meu, mi-a spus: «-Nu trebuie să vă amărăţi 
atât de mult, părinte profesor! Se va găsi o soluţie. 
Dumnezeu care le ştie pe toate, le rânduieşte spre binele şi 
fericirea vieții, va ajuta cu siguranță». Aceste cuvinte 
înțelepte au fost pentru mine ca untdelemnul pe rana 
deschisă. Ele m-au liniştit cu adevărat”. Mai mult, Părintele 
Arsenie şi-a luat angajamentul de a picta el însuşi peretele 
cerdacului în dolomită: „am rămas la Bogata, pictorul Boca 
Zian, Zamfira şi eu. Ne-am frământat şi, în cele din urmă, 
Boca Zian, cu sufletul lui mare şi curat ca de copil, din 
inițiativă proprie, a zis: «- Părinte profesor! Nu trebuie să 
vă mai frământaţi atât. Eu termin în câteva zile pictura 
absidei şi voi încerca să desenez, la scara indicată, toate 
scenele proiectului lui Fănică şi apoi am să fac, pe baza 
reţetei pe care o aveţi, şi pictarea în dolomită pe peretele de 
la intrare». 

Zis şi făcut. Săptămâni de-a rândul, pictorul Boca Zian 
a lucrat, făcând detaliile picturii de pe proiectul general al 


990 Spiridon CÂNDEA, Biserica cea nouă din satul Bogata... p. 115. 

lui Fănică. Am rămas uimit şi entuziasmat de priceperea, de 
talentul, de sârguinţa, de râvna şi de frumuseţea desenelor 
făcute de pe acest proiect. Cred că în materie de desen este 
un talent neîntrecut. Ceea ce mi s-a părut mie că îi lipsea 
pictorului Boca Zian, era experiența în materie de 


combinaţie a culorilor şi experiența de calcul şi de 
proporționare a scenelor în spaţiul general al bisericii. A 
lucrat cu un zel mai presus de orice închipuire şi a realizat 
până toamna târziu întreaga pictură în dolomită a peretelui 
din cerdacul bisericii. Mai mult, el a reuşit să facă o pictură 
excepțional de frumoasă, de interesantă, cu totul neobişnuită 
şi, în acelaşi timp, o pictură de o reală valoare artistic Era 

Dar cum după război mulți viteji se arată, Ştefan 
Constantinescu şi Nicolae Stoica, au venit să vadă ce s-a mai 
întâmplat la Bogata, cu gândul doar la bani şi pătrunşi de 
invidie că altcineva a realizat lucrările: 

„amândoi aceşti mari pictori au fost — împotriva 
dorinței şi speranțelor lui Boca Zian — foarte rezervaţi în 
aprecierea operei picturale a acestuia. Amândoi au fost de 
părere că realizările lui Boca Zian nu sunt, din punct de 
vedere al calităţii artistice, la înălțimea cerinţelor şi a 
valorii arhitectonice a bisericii. Posibil să se fi strecurat în 
aceste aprecieri şi o doză de răutate, de egoism şi gelozie 
profesională, aşa cum se întâmplă foarte des între artişti... 
aceste păreri au avut darul să amărască peste măsură 
sufletul pictorului Boca Zian... cu toate acestea nu m-am 
gândit nici o clipă să renunţ la serviciile pictorului Boca 
im”, 

Pe lângă toate acestea, pictorul Nicolae Stoica l-a 
încurajat pe Spiridon Cândea să-şi urmeze ideea inițială de a 


#1 Spiridon CÂNDEA, Biserica cea nouă din satul Bogata..., p. 117. 

împodobi întreaga biserică în mozaic, „ceea ce ar da clădirii o 
valoare unică în tot sud-estul european”. 

Astfel Spiridon Cândea a uitat de frescă şi a pornit în 
căutarea de pietre colorate în toată ţara, dar spera şi într-o 
sponsorizare de mozaic de Murano (care nu s-a concretizat 
niciodată) din partea omului de afaceri român stabilit în 
Italia, Constantin Drăgan. 

Spiridon Cândea spera ca mozaicul să-l realizeze tot 
Părintele Arsenie Boca. Prin urmare, ar fi trebuit ca fresca sa 
de pe absida altarului să fie dată jos şi, totodată, să se 
angajeze la o lucrare foarte complicată în mozaic. Preotul 
profesor i-a scris de câteva ori, însă Părintele Arsenie se pare 
că nu i-a răspuns deoarece, pe de-o parte, nu era de acord cu 
ştergerea frescei, iar pe de altă parte, nu dorea să lucreze cu 
oameni care nu-i apreciau arta. În 10 iulie 1962, Cândea 
primeşte totuşi o scrisoare din partea Părintelui Arsenie în 
care i se comunica printre altele: 

„Dragă părinte profesor, 

De multe ori v-am scris, dar nu le-am trimis. Prea bine 
ştiţi şi dumneavoastră că prin mari cumpene sufleteşti au de 
trecut toţi creatorii frumuseţii: pe pământ cu picioarele şi cu 
capu-n vis. 

Faptul că aţi adus problema schimbării picturii cu 
mozaicul mixtură, după ce s-a început cu frescă, m-a 
determinat să-mi fac această socoteală: omul caută altceva 
mai bun decât am putut arăta pe o boltă. Mozaicul veritabil 
— Murano — sigur e mai bun ca fresca. Deci, pentru unitatea 
şi monumentalitatea lucrării, fresca mea trebuie dată jos. 
La atâta lepădare de mine am ajuns în faţa muranului; dar 
mixturile de mozaic, după ce am vorbit cu mai pricepuţi ca 
mine, îmi tăiau şi mie picioarele către lucrare. Nereuşita 
estetică mi s-ar fi spart şi mie în cap. Eram decis să nu mă 
mai amestec şi să-l las pe Stoica singur... 

Mi se învechise însă în cap ideea că arta mea nu 
convinge, nu comunică dragostea mea de credinţă, nu 
câştigă nici cea mai zgârcită aprobare a maeştrilor, iar 
dumneavoastră aţi fi preferat şi un nume mare, pe o aşa 
bijuterie de piatră. Pricepând toate acestea, n-avea rost să 
mă prefac că nu pricep. Dar nu era uşor de spus, de aceea 
se zice că am tăcut, în realitate eram ca vulturul în cotețul 


e par TAI 
de găini... 499 


Din anul 1962 până în 1965 lucrările au stagnat la 


Bogata din cauza lipsei mijloacelor financiare. 


Din documentele de arhivă, rezultă că, după ce şi-a 


dat demisia de la Patriarhie la 1 iunie 1967, Părintele Arsenie 
a avut intenţia de a continua lucrările la Bogata Olteană, însă 
până la urmă preotul Spiridon Cândea s-a temut de avalanşa 
de oameni care l-ar fi căutat pe Părintele Arsenie: 


[14 ian. 1967, Sibiu]: „Donaş [Spiridon Cândea] spune 
că părintele [Arsenie] BOCA a plănuit să ia cu el pentru 
întocmirea devizului la Bogata pe părintele SOFIAN şi pe 
încă unul şi ar fi bine să se întâlnească toţi în Bogata ca să 
stabilească ce e de făcut, după dorință”"%%; 

[8 februarie 1968, Sibiu]: „[Spiridon Cândea] mi-a spus 
că deşi era dezgheţ şi murdar pe străzi [în Bucureşti], a 
alergat din Militari şi până în Văcăreşti ca să stea de vorbă 
cu pictorul Ştefan Constantinescu, să pornească pictarea 
bisericii din Bogata, dar că are dificultăţi cu el, căci acesta 


43 Fragment din scrisoarea Părintelui Arsenie Boca primită de 
Spiridon Cândea pe 10 iulie 1962, în: Spiridon CÂNDEA, Biserica 
cea nouă din satul Bogata... p. 113. 

#4 ACNSAS, dosar M.I. S.B. 12197/rola 116, vol. 8, f. 221. 

(Ştefan Constantinescu) nu-l mai acceptă pe pictorul Zian 
Boca (fostul călugăr Arsenie)""%5; 

[4 aprilie 1968, Bucureşti]: „Pe la orele 17-18, Cîndea a 

revenit la cămin — de astă dată cu pictorul Zian Boca (fostul 
călugăr Arsenie Boca). Au rămas acolo circa 15-20 min, 
apoi au plecat în oraş. Tot timpul au vorbit de pictarea 
bisericii din Bogata Olteană”"%€, 
Spiridon Cândea venise la Bucureşti, alături de S. Vlad, Iorga 
Ivan, Grigorie Marcu şi Mircea Păcurariu, pentru un 
simpozion la Patriarhie, cu ocazia împlinirii a 50 de ani de la 
Marea Unire. 

La scurt timp Spiridon Cândea a fost implicat într-un 
proces politic. Securitatea, care instalase microfoane în casa 
acestuia, a aflat de „aprecierile injurioase la adresa 
secretarului general PCR” şi de discuţiile în familie despre 
„conlucrarea defectuoasă a Statului”, şi l-a ridicat de acasă în 
1968. 

Dar ce discuţii interceptate de microfoanele Securităţii 
purta Spiridon Cândea? lată: 

„în comunişti, continuă CÎNDEA, nu trebuie şi nu poți 
să ai încredere şi anume: una îţi promit în faţă şi alta fac în 
dos; sunt lipsiţi de cultură, cu mici excepții; sunt plini de ură 
şi dușmănie "1. comunismul are o mare lacună şi anume: 
a dărâmat burghezia bine pregătită pentru conducerea şi 
stăpânirea popoarelor şi a ridicat în fruntea acestor 
popoare proletariatul nepregătit pentru o asemenea lucrare 
pretențioasă de conducere politică, socială, economică etc. 
Pentru aceasta comunismul în loc să fie constructiv, este 


45 ACNSAS, dosar M.I. S.B. 12197/rola 116, vol. 6, f. 165. sursa 
„Crivăţ loan”, 8 februarie 1968] 

4% ACNSAS, dosar M.I. S.B. 12197/rola 116, vol. 6, f. 99. [sursa 
„Crivăţ loan”, 16 apr. 1968]. 

7 ACNSAS, dosar M.I. S.B. 12197/rola 116, vol. 12, f. 95. 

distructiv de la început şi realitatea o confirmă chiar în țara 


noastră, unde au fost ridicate la conducerea ţării elemente 
complet nepregătite: țigani, hoți, ticăloşi, inculți etc. Situaţia 
aceasta a dus inevitabil la sărăcirea şi distrugerea [ării din 
toate punctele de vedere. Elementele bine pregătite ale ţării 
au fost exterminate prin închisori, la «Canal» etc. 7498 

Pentru aceste injurii la adresa sistemului, a fost închis 

până la începutul anului 1970 la Văcăreşti, Jilava, Aiud. 

Securitatea aflase şi de geamantanul plin cu cărţi interzise, 

betonat între două grinzi de la baza cupolei bisericii din 

Bogata Olteană, şi se pare că aceştia au mers şi au spart zidul 
pentru a-l descoperi: | 

[4 nov. 1968, Sibiu]: „Foarte radios, Spiridon Cîndea 

mi-a spus ieri seară... «ca prim pas am spus locul unde am 

ascuns manuscrisul original al cărţii lui C. Z. Codreanu, 

Către Legionari, o traducere în limba germană a acestei 

cărţi, intitulată Die Eiserne Garde, ediţie bibliofilă legată în 

piele, Mein Kampf şi multe alte cărţi de-ale autorilor 

legionari. Toate aceste cărţi si un revolver istoric, [care] a 

luat parte la luptele pentru ocuparea postului de radio 

România de la Bad (6 septembrie 1940). Au fost 

împachetate într-un geamantan şi betonate între 2 grinzi de 

la baza cupolei bisericii din Bogata». Cărţile şi revolverul au 

fost ascunse în biblioteca institutului sub un dulap unde e o 

trapă care acoperă un locaş... nepărându-li-se locul destul de 

sigur, în vara anului 1958 le-a dus la Bogata, unde cu 

ajutorul nepotului său din sat, au amestecat beton, câteva 

găleți, a făcut din scânduri un cofrag, a plasat geamantanul 

între două grinzi, a acoperit cu cofragul şi cu un carton 

asfaltat, apoi au turnat un strat de cca 10 cm de beton. Ca să 

nu fie suspect acu făcut aceeaşi operaţie şi pe partea cealaltă 


#8 ACNSAS, dosar M.I. S.B. 12197/rola 116, vol. 12, f. 153-154. 

a grinzii, să pară că umplerea spaţiului a fost şi este o 


A a g -29499 
necesitate tehnică a construcţiei.” 


Spiridon Cândea nu a renunţat la ideea de a-l aduce pe 
Părintele Arsenie la Bogata nici măcar în perioada anchetelor 
şi a detenţiei: 

[5-7 iunie 1969, Sibiul: „După eliberare *%, voi 
continua lucrările de pictură la biserica Bogata, unde voi 
aduce ca preot pe ARSENIE BOCA şi două călugăriţe din 
grupul de la Răşinari, care au fost la mănăstirea Prislop din 
Ardeal şi fiind date afară din mănăstire, locuiesc acum la 


Răşinari şi lucrează la o cooperativă locală. Este o situaţie 


3 x ; > „Pat a50 
cam riscantă, dar o voi aduce la îndeplinire”. 


[5-7 iunie 1969, Sibiu]: „În toată ancheta aceasta văd că 
nu s-au legat cu nimic de lucrările de gestiune — fondurile 
băneşti — de la biserica Bogata. Am muncit mult pentru 
această biserică — este făcută numai din piatră — pentru care 
s-a întrebuințat multă dinamită pe care o procuram eu în 
mod secret de la un depozit din Răşinari. Cu dinamita 
aceasta spărgeam piatra în munte, și după ce o spărgeam 


4 ACNSAS, dosar M.I. S.B. 12197/rola 116, vol. 13, f. 22. 

5% Spiridon Cândea de 66 de ani, doctor în teologie, profesor la 
Institutul Teologic din Sibiu, la disciplinele liturgică şi pastorală... a 
fost luat de acasă [în 1968/1969] pentru aprecieri injurioase la adresa 
secretarului general PCR, discuţia în familie despre conlucrarea 
defectuoasă a Statului, aşa cum se discută în mii, zeci de mii de familii 
româneşti” (ACNSAS, dosar M.I. S.B. 12197/rola 116, vol. 13, f. 4). 
La procesul său au participat ca martori şi Părintele Arsenie Boca şi 
maica Zamfira: „prin declaraţiile lor m-au apărat şi ARSENIE BOCA 
cu JULIETA CONSTANTINESCU (călugăriţa). Nu se putea să mă 
acuze, deşi am discutat de multe ori cu ei despre necazurile pe care le- 
au adus comuniştii peste ţară şi credința noastră. Suferă şi ei ca şi 
mine şi ca noi toţi care simţim româneşte cu adevărat. Deocamdată 
stau chitic şi ei până vor veni alte vremuri ca să o facă pe JULIETA 
stareță aşa cum doreşte ea” (ACNSAS, dosar M.I. S.B. 12197/rola 
116, vol. 12, f. 111). 

5! ACNSAS, dosar M.I. S.B. 12197/rola 116, vol. 12, f. 194. 

acolo la faţa locului, o transportam pe șantierul bisericii. Mai 
am ascuns la Bogata o însemnată cantitate de dinamită... Mă 


gândesc ca la Bogata să aduc preot pe Arsenie Boca, care să 
se ocupe de pictarea bisericii. Aş câştiga şi bani mulţi, 
fiindcă dacă credincioşii ar afla că Arsenie Boca este preot la 
Bogata, ar veni şi ar contribui la construcţia bisericii cu 
sume importante de bani. Arsenie Boca este considerat de 
credincioşi ca «Sfântul de la Sâmbăta». Alături de el ar mai 
aduce 2 călugăriţe de la Răşinari. Acolo la Răşinari sunt 
călugărițele care au fost scoase de la mănăstirea Prislop din 
Ardeal. Aceste călugăriţe stau toate într-o casă şi lucrează la 
o întreprindere locală. Din când în când vine pe la ele 
Arsenie Boca şi stă mai multe zile. Deşi Arsenie Boca şi cu 
două călugărițe de la Răşinari ar face o frumoasă treabă la 
biserica din Bogata, îmi este teamă că credincioşii vor veni 
acolo în număr mare, aşa cum veneau la mănăstirea Sâmbăta 
de Sus, când era Arsenie acolo - şi dacă vin credincioşi mulţi 
strică socoteala atrăgând atenţia autorităţilor. Am să mă 
sfătuiesc eu şi cu mitropolitul Mladin din Sibiu.” 

Părintele Arsenie Boca, între timp, începuse să picteze 
Biserica „Sfântul Nicolae” din satul Drăgănescu (com. 
Mihăileşti, Giurgiu). 

La Bogata Olteană s-au mai întâmplat următoarele 
lucruri: 

% lucrarea în dolomită de pe peretele cerdacului n-a 
rezistat intemperiilor. Rețeta lui Ştefan Constantinescu fusese 
eronată. Pentru a se justifica, a încercat să dea vina pe 
Părintele Arsenie. N-a avut curajul să-şi ia răspunderea de a 
reface el însuşi lucrarea după rețeta respectivă. Ar fi dorit 


5? ACNSAS, dosar M.I. S.B. 12197/rola 116, vol. 12, f. 147v-148. 
[Notă privitoare la convorbirile avute cu Cîndea Spiridon, după 
înapoierea lui de la procesul din 5-7 iunie 1969, informatorul 
„Zaharia”, 18 iunie 1969]. 

acum să facă frescă: „«Pictura aceasta a fost făcută greşit de 
pictorul Boca Zian. Trebuie acum s-o dăm jos şi eu voi 
întocmi un nou proiect şi voi face o altă pictură în frescă». 
Boca Zian nu greşise nimic, deoarece el n-a făcut decât a 
executat pictura după reţeta dată de Ştefan Constantinescu. 
Dovadă că Ştefan Constantinescu n-a mai îndrăznit să refacă 
pictura tot în dolomită”. Oricum, până la urmă Ştefan 
Constantinescu nu a zugrăvit absolut nimic la Bogata. 

A fresca Părintelui Arsenie Boca, de pe absida altarului 
a fost acoperită, odată cu întocmirea altui proiect în frescă în 
1978. Devizul iconografic a fost întocmit, în anii '70, de către 
arhimandritul Sofian Boghiu la cererea Consiliului Parohial 
Bogata. Lucrările de pictură în frescă au început tocmai în 
anul 1978 şi s-au terminat repede, în 1979. Constantin Ioanid 
a fost ales pictor principal la recomandarea lui Ştefan 
Constantinescu, acum prea bătrân pentru a mai ţine pensula 
în mână. Rezultatul final: o pictură total nepotrivită pentru o 
asemenea biserică voievodală (să nu spunem kitsch). 

Biserica a fost sfinţită la 22 august 1982, de către 

Mitropolitul Antonie Plămădeală. 


3. Părintele Arsenie Boca, încă din timpul vieţii, „era 
considerat de cler şi credincioşi, adică de Biserică, drept 
«Sfântul de la Sâmbăta  [Prislop, Arhiepiscopia 
Bucureştilor,  Drăgănescul»” 5% (1969, pr. Spiridon 
Cândea); „Faima lui de călugăr riguros, de om al lui 
Dumnezeu, mersese până la marginea ţării... Era în timpul 
războiului. Dureri, necazuri şi suferinţe, erau multe. Țăranii 
şi intelectualii veneau cu sutele, cu miile, de pretutindeni să-l 


*% ACNSAS, M.I. SB 12197, vol. XII, f. 147v-148. [NOTA privitoare 
la convorbirile avute cu Cândea Spiridon, după înapoierea de la 
procesul din 5-7 iun. 1969]. 

vadă, să-l audă, să stea de vorbă cu «sfântul» de la Sâmbăta. 


Trecea în fața mulțimilor drept, cunoscător al tainelor 


omului şi făcător de minuni”; Sfântul de la Prislop: 


„Referitor la numitul Boca Arsenie, călugăr la mănăstirea 
Prislop, raportăm: la acest călugăr mai vin şi în prezent 
diferiți oameni din regiunile apropiate pentru a-i vindeca 
[...] prin puterea Dumnezeiască” [13 sep. 1949, Lt. Col. de 
Securitate Gh. Crăciun]; „Azi mănăstirea Prislopului este cea 
mai căutată şi cercetată din Ardeal şi Banat şi aceasta se 
datorește numai faptului că la această mănăstire este stareţ 
părintele Arsenie de la Sâmbăta, a cărui faimă de sfânt 
începe să fie peste tot cunoscută "5% [23 septembrie 1950, 
Paul Madincea, împuternicitul Cultelor]; Părintele avea 
harisma clarviziunii şi a discernământului ca rod al harului 
dumnezeiesc, adică recunoștea păcatele fiecărui om, 
precum şi gândurile lui. 

Mitropolitul Kallistos Ware arată în studiul său asupra 
„Paternităţii spirituale în Ortodoxie” că această harismă a 
clarviziunii este prima prin care se distinge un părinte 
duhovnicesc şi o defineşte ca fiind „capacitatea de a străbate 
intuitiv până în realităţile tainice ale inimii celuilalt, de a 
înţelege lucrurile ascunse pe care nici măcar el nu le 
cunoaşte. Părintele duhovnicesc pătrunde dincolo de 
atitudinile şi gesturile convenţionale în spatele cărora ne 
ascundem adevărata noastră personalitate atât faţă de ceilalți, 
cât şi faţă de noi înşine; dincolo de toate aceste aparenţe 
frivole, el sesizează persoana unică creată după chipul şi 


5% ACNSAS, fond Informativ, dosar 2637, vol. 1, f. 161-163. 

55 Paul MADINCEA, împuternicitul Cultelor, Referat din 23 
septembrie 1950, în: ACNSAS, fond informativ, dosar 2637, vol. 3, f. 
12-13. 

asemănarea lui Dumnezeu ; „părintele duhovnicesc 
înzestrat cu discernământ nu aşteaptă destăinuirea celuilalt, ci 
îi arată el însuşi gândurile care rămân ascunse chiar celui ce 
vrea să se destăinuie”. 

Această harismă îi era de folos Părintelui Arsenie 
pentru a pune diagnosticul corect pentru vindecarea 
sufletească (uneori şi trupească) a celui care-i solicita ajutorul 
în necazuri, oferindu-i medicamentul potrivit ca un doctor 
fără de arginţi. Părintele avea şi harisma prevederii, adică 
vedea şi vorbea despre lucruri, fapte şi evenimente viitoare. 
Aceste harisme le-au avut doar unii Sfinți ai Bisericii 
Ortodoxe: „într-adevăr există asemenea oameni harismatici şi 
dacă veţi merge să vă mărturisiţi lor, ei ştiu toate câte aţi 
făcut în viaţa voastră, înainte ca să vă deschideţi gura şi să le 
spuneţi [acestora]."5% 

Părintele era aşadar un profet/proroc ce ştia să 
exprime cu dragoste” gândul şi voia lui Dumnezeu pentru 
fiecare persoană: „[credincioşii] îl socotesc ca un om 
extraordinar, adică înainte văzător şi chiar făcător de minuni. 
Sursa: VLAICU. Valoare serioasă”! [13 ian. 1950]. 

Părintele era considerat un monah autentic şi de către 
profesorii de teologie de la catedrele universitare de Mistică 
Ortodoxă: „un călugăr de reală valoare spirituală” 5"! 


5% Mitropolitului Kallistos WARE al Diokleei, Parernitatea spirituală 
în Ortodoxie..., p. 13. 

*% Mitropolitului Kallistos WARE al Diokleei, Paternitatea spirituală 
în Ortodoxie..., p. 15. 

508 pr. Prof. Dr. loan ROMANIDIS (2001), Teologia patristică... p. 
31. 

5% Si de aş avea darul prorociei şi tainele toate le-aş cunoaşte şi orice 
ştiinţă, şi de aş avea atâta credinţă încât să mut şi munții, iar dragoste 
nu am, nimic nu sunt.” (Sf. Ap. Pavel, I Cor. 13,2). 

510 ACNSAS, fond Informativ, dosar 2637, vol. 3, f. 1. 

5l! ACNSAS, fond Informativ, dosar 2637, vol. 2, f. 35. 


409 


(1955, N. Crainic); „o vie restaurare a celui mai autentic 
duh ortodox... Părintele Arsenie arată cât de mult se 


poate înflăcăra prin trăire tot tezaurul dogmaticii şi al 
disciplinei răsăritene”? (1943, D. Stăniloae). 

Părintele era un teolog empiric (concept răspândit de 
teologii neopatristici”!?: loan Romanidis, lerotei Vlahos de 
Nafpaktos, Gheorghios Metallinos etc.), în sensul patristic al 
cuvântului, adică avea o cunoaştere empirică $!* a lui 
Dumnezeu („Aceasta o ştim din experienţă!” - Nichifor 
Monahul, Filocalia VII), din trăire, pe lângă cunoaşterea 
academică prin intermediul cursurilor de teologie ortodoxă. 
Era un om care Îl văzuse pe Dumnezeu, Care i se 
descoperise. Dobândise astfel cunoaşterea lui Dumnezeu şi 
vorbea despre Dumnezeu din experienţă („«Şi ce bine e când 
ÎI întâlneşti»... pe Mântuitorul”, spunea Părintele Arsenie"). 

Când a fost ridicat de la Prislop de oamenii Securităţii 
[17 ian. 1951], autovehiculele agenţilor s-au stricat. 
Documentele de arhivă menţionează aceste fapte: 


512 STĂNILOAE, D., Lucrarea de la Mănăstirea Sâmbăta, în 
Telegraful Român, an XCI, nr. 31-32, 8 august 1943, p. 1-2. 

515 Curentul teologic intitulat neoparristic s-a manifestat în secolul al 
XX-lea şi îşi are începuturile la primul Congres Internaţional al 
Facultăţilor de Teologie, de la Atena din 1936, când teologul rus din 
diaspora Gheorghe Florovsky a ţinut o conferinţă în care a tras 
semnalul de alarmă privind întoarcerea la duhul Părinților Bisericii. 
Spațiile ortodoxe începuseră să se apusenizeze cultural, în Rusia după 
reforma lui Petru cel Mare, în Grecia după Revoluţia de la 1821, iar în 
România odată cu şcolirea la Cernăuţi a viitorilor profesori de 
teologie. 

514 Empirismul = termen prin care sunt indicate curentele filosofice 
care fixează originea şi fundamentul cunoaşterii în experiența 
sensibilă, derivată din realitatea spaţio-temporală. Numele provine din 
grecescul empeiria = experienţă. 

!5 Pr. Arsenie BOCA în: P.S. Daniil STOENESCU, „Arhanghelul ” 
de la Prislop şi alte scrieri..., p. 261. 

516 


„în noaptea de 16 spre 17 ianuarie a.c.[1951] o echipă a 
securităţii din Haţeg s'a prezentat la m-rea Prislop, 
înconjurând mânăstirea şi percheziţionând-o. Respectivii 
agenţi ai Securităţii, îmbrăcaţi în uniforme, au trezit toate 
maicile din somn, adresându-le cuvinte injurioase şi 
întrebuințând expresii obscene. Între aceştia, maicele au 
recunoscut pe unul dintre ofiţerii de securitate din Haţeg. 
După percheziţie, a fost ridicat Arsenie şi transportat spre 
Haţeg, spunându-li-se că li se va trimite un alt stareţ. 

Securitatea avusese planul să-l ridice noaptea, fără să ia 
seama credincioşii de prin satele vecine. S-a întâmplat însă 
ca vehiculele de transport ale Securităţii să se defecteze şi la 
venire şi la plecare, aşa încât Arsenie a fost văzut de 
locuitorii comunei Silvaş şi de alţii, cum era transportat într- 
o căruţă de către oamenii securităţii în dimineaţa zilei de 17 
ianuarie [a].c. [1951]. 

Faptul că vehiculele securităţii s'au defectat, a fost 
interpretat ca un semn miraculos, ca un fel de minune ce s'a 
făcut pentru sfântul Arsenie. Toată populaţia dimprejur 
luând cunoştinţă de lucrul acesta, a început a-l slăvi şi mai 
mult pe Arsenie şi şi-a manifestat indignarea pentru 


5 
arestarea lui”516. 


NOTA: În legătură cu arestarea lui Arsenie Boca, arhiva 


Departamentului Cultelor. 


411 


Arestarea Părintelui Arsenie Boca şi stricarea autovehiculelor 
Securităţii. 


Părintele Arsenie Boca avea experiența harului 
îndumnezeitor (energia  negrăită,  necreată, veşnică, 
atemporală, neapropiată) a celor ce viețuiesc cu sfințenie în 
isihie. La întoarcerea din Basarabia (1939), în gara din 
Chişinău, a avut o viziune care-l va marca pentru întreaga 
viaţă: 

„Am văzut. Stăpânul sta rezemat într-o uşă de gară, cu 
ochii pierduţi în zare, dar părea că vede toate neamurile, toţi 
oamenii din ele şi toată lumea. Tremura de frig — aşa mi se 
părea; însă am înţeles că o durere fără seamăn pentru ceea ce 
vede, aceea ÎL făcea să-I tremure gura. Cu adevărat «Omul 
durerii». Peste tot avea înfăţişare de cerşetor cu 
îmbrăcămintea, însă n-am prea luat seama la îmbrăcăminte, 
că peste măsură m-a izbit durerea Lui, cum n-am mai întâlnit 
niciodată nicăieri, dar şi o frumuseţe pe care n-am mai 
întâlnit-o am văzut-o pe chipul Lui. O frumuseţe pe care n-o 

mai pot uita. N-a privit la mine, dar m-a văzut şi m-am 
aprins de o dragoste de a suferi cu El. Neştiind cu ce să-l 
ajut, cu cea mai mare grabă am dat fuga să-l dau din pâinea 
noastră. Şi când m-am întors cu pâinea nu L-am mai găsit, 
deşi nu trecuseră decât câteva secunde... Atunci am înțeles 
că m-am întâlnit cu Cel gol, însetat, flămând şi fără sălaş în 
lumea aceasta. Atunci am înţeles în câteva clipe mai mult 
decât tot ce am învăţat în atâţia ani de zile. Dar în inimă mi 
s-a aprins un dor ce mă arde ca un foc de a suferi cu El, de a 
mă stinge pe mine de dragostea Lui şi de neasemănata-l 
Cruce. Dau mărturie şi eu, nevrednicul, pentru cuvântul: 
«lată, Eu cu voi sunt în toate zilele, până la sfârşitul 
veacurilor» (Matei 28, 20)p517 
Mântuitorul Iisus Hristos i-a descoperit ulterior: 
„N-am vrut pâinea ta, am vrut inima ta 
Acesta este un moment de răscruce în viaţa Părintelui 
Arsenie Boca, consemnat în manuscrisele sale: 
„oare nu la aşa ceva m-am legat când L-am văzut într- 


19518 


o gară, privind peste hărmălaia lumii, la tragedia ce avea să 
vină a doua zi: al doilea război mondial, cu nişte ochi de o 
frumuseţe divină şi cu o infinită durere că ne vedea pe toți? 
Nu-i voi uşura întrucâtva. imensa Lui cruce pe care o duce 
printre oameni până la sfârşitul lumii, luându-mi partea 
mea? Căci nu I ne putem asemăna în nici unul din atributele 
Lui divine, decât în această cruce între oameni, pe care ei 
mereu ne-o pun în spate, până când vor veni şi cei ce ne vor 


i Sar , SI SA „519 
bate piroane, «găsind» viaţa noastră o «infamie». ” 


su, Seminţe duhovniceşti. Un caiet al Părintelui Arsenie Boca, Ed. 
Lumea credinţei, Bucureşti, 2009, p. 72. 

58 Din cuvintele Părintelui Arsenie Boca, în: PS. Daniil 
STOENESCU, Episcop-Locţiitor al Daciei Felix, Epicleze, Vârşeţ, 
2012, p. 284. 

519 Pr. Arsenie BOCA, Note şi schițe de la M-rea Sâmbăta - Viziunea 

4. Părintele Arsenie Boca era un părinte isihast, un 


teolog al vieţii duhovniceşti, un teolog al rugăciunii 


neîncetate, „un călugăr ce practica rugăciunea inimii” 5% 


(Ileana Principesă a României), a cărei încununare este 
vederea lui Dumnezeu (Oeontia), nu în mod automat, ci 
întotdeauna dăruită de Dumnezeu, după curățirea inimii de 


patimi şi descoperirea harului Mântuitorului lisus Hristos 
statornicit la Botez în adâncul inimii şi după iluminarea 
minţii şi arătarea deplină a darurilor Sfântului Duh de la 
Taina Mirungerii. 

Intercalăm aici cuvintele lui Nichifor Crainic despre 
mistici: 

„misticii, aceste bufnițe agere, care scrutează mai 
adânc ca oricine străfundul de taină al sufletului, susțin că 
sufletul constă din trei categorii de puteri: senzațiile de la 
periferia lui, care sunt uşile şi ferestrele prin care lumea din 
afară năvăleşte înăuntru, facultățiile superioare, inteligenţa, 
voința şi sentimentul care transformă senzațiile în 
reprezentări, idei şi determinări spre acte, iar în adânc un 
sâmbure spiritual necunoscut ce rămâne ascuns înseși 
conștiinței noastre de noi înşine. Acest sâmbure luminos, 
care zace inaccesibil sub orice fapt de conștiință, e însăşi 
esența sufletului, străfundul ori sinea lui divină, altceva 
decât eul psihologic în sens obişnuit, sau poate 
corespondentul transcendent al acestui eu de suprafață. 
Poate chipul ascuns față de care eul psihologic nu e decât o 
fotografie în raport cu originalul. Sensibilitatea periferică şi 
facultățile superioare, care prefac şi centralizează 
impresiile, sunt puterile prin care sufletul ia contact cu 


din gară, în: P.S. Dr. Daniil STOENESCU, Părintele Arsenie Boca, 
„Omul îmbrăcat în haină de in ”..., p. 170. 

520 ILEANA, Principesă de România, Arhiducesă de Austria, Trăiesc 
din nou, Ed. Humanitas, 2010, p. 381. 

lumea creată, pe câtă vreme, susțin misticii, străfundul 
inefabil al sufletului, esenţa lui luminoasă, sinea lui 
necunoscută nu vine în contact cu lumea, ci e o putere 
întoarsă cu faţa spre Dumnezeu. Funcţia ei e să pipăie prin 
bezna transcendentă şi să dorească legăturile intime dintre 
ființa omenească şi Creatorul ei. Necunoscut nouă în mod 
obişnuit, acest tentacul al sufletului, întins spre lumea 
spirituală de dincolo de noi, se revelează în culminaţia 
rugăciunii, în contemplația rugăciunii, în contemplaţia 
extatică sau în mistica unire cu Dumnezeu. El e ceea ce 
Biblia numeşte chipul lui Dumnezeu în om ici 

Părintele Arsenie Boca luase contact direct, în anul 
1939, cu viaţa ascetică şi mistică din Muntele Athos, Grădina 
Maicii Domnului şi a pustnicilor nevăzuţi, cu mănăstirile care 
„datorită daniilor care veneau din Ţările Române, au reuşit să 
trăiască în timpul stăpânirii turceşti”*??. S-a păstrat în Arhiva 
Ministerului Afacerilor Externe, adresa (nr. 2093) ministrului 
României la Atena Eugen Filotti (16 nov. 1938), trimisă 
Mitropolitului Nicolae Bălan, prin care-l informează că 
Ministerul Afacerilor Străine elen a dat dispoziţie ca 
autorizaţiile de vizitare şi şedere la Muntele Athos, pentru 
clerici, să se acorde în urma unei autorizaţii prealabile a 
Patriarhului Ecumenic din Istanbul (Constantinopol înainte 
de 1453), căruia îi sunt supuse toate mănăstirile de acolo şi că 
a făcut demersurile necesare pentru obţinerea acestei 
autorizaţii pentru diaconul Zian Boca: 

„[Adresa] nr. 2093, Atena, 16 Noiembrie 1938 
Înalt Prea Sfinţite Părinte, 


ră Nichifor CRAINIC, Zile albe, zile negre. Memorii, vol. 1... p. 357. 
52 Ierom. MAKARIOS de la M-rea Simonopetra de la Muntele Athos, 
în: George CĂBAŞ, Părinţi contemporani din Sfântul Munte Athos... 
p. 45. 

Drept răspuns la adresa no.11846 bis. din 7 


noiembrie 1938, am onoarea a vă aduce la cunoştinţă că, 
potrivit dispoziţiilor Ministerului Afacerilor Străine elen, 
autorizaţiile de vizitare şi şedere la Sfântul Munte Athos, 
pentru clerici, să se acorde numai în urma deţinerii unei 
autorizaţii prealabile a Patriarhului Ecumenic din Istanbul, 
care exercită autoritatea spirituală asupra mănăstirilor de 
acolo. 

Spre a obţine această autorizaţie pentru diaconul 
Boca Zian, am rugat Consulatul nostru general din 
Istanbul să facă intervenţiile necesare pe lângă acel 
Patriarhat (s.n), iar la primirea unui aviz favorabil nu voi 
lipsi a interveni la Ministerul Afacerilor Străine elen, ca să 
dea instrucţiuni Consulatului grec din Bucureşti pentru a 
acorda sus numitului Diacon, viza de intrare în Grecia cu 
drept de a mergela Sf. Munte. 

În acelaşi timp voi informa imediat pe Înalt Prea 
Sfinţia Voastră. 

Primiţi, Vă rog, Înalt Prea Sfinte Părinte, 
încredințarea sentimentelor mele foarte devotate. 

Prea Sfinţiei Sale Episcopului şi Mitropolitului de 
Alba Iulia şi Sibiu. 

Ministrul României la Atena 

(ss) E. Filotti”? 


De asemenea s-a păstrat Raportul de cheltuieli 


întocmit de Părintele Arsenie Boca la întoarcerea din Muntele 
Athos. Cheltuielile tânărului diacon celib Zian Boca în Grecia 


53 AMAE, fond Atena, vol. 147, f. 14, în: Schituri şi chilii româneşti 
de la Muntele Athos: documente (1852-1943). Vol. II, adun. şi selec. 
de documentelor, intro., bibliogr. şi indicii Adina Berciu-Draghicescu 
şi Maria Petre, Ed. Universităţii din Bucureşti, 2008, p. 859. 


416 


(Salonic şi Muntele Athos), au cuprins *2*: potcap, rasă, 
dulamă, pomelnicele (plata şederilor), pantofi, ciorapi, curea, 
metanii, camilafcă, telegramă trimisă în ţară, cheltuieli cu 
închinarea prin Munte, cerneală, hârtie, vize, cazarea în 
Salonic (4 zile la dus şi 3 zile la întoarcere), plus împrumutul 
acordat diaconului Dumitru Popescu (1912-1990), viitorul 
arhimandrit Serafim de la M-rea Brâncoveanu Sâmbăta de 
Sus. 

Persoana care depune jurământul monahal îşi ia 
angajamentul să rostească permanent Rugăciunea lui Iisus: 
„Metaniile”*. Luând ieromonahul metaniile şi, binecuvântându-le, 
zice: Fratele nostru, (Nume, monahul) primeşte sabia Duhului, 
care este cuvântul lui Dumnezeu, spre rugăciunea cea de tot ceasul 
către Mântuitorul Hristos. Că este dator în toată vremea a avea în 
minte, în inimă, în cuget şi în gura lui numele Domnului lisus şi a 
zice: Doamne, Iisuse Hristoase, Fiul lui Dumnezeu, miluieşte-mă 
pe mine păcătosul. Să zicem pentru dânsul: Doamne, 
miluieşte "52 ; „Metaniile, pe care le poartă monahii, sunt 
simbolul circular al necontenitei Rugăciuni a lui lisus şi un 
accesoriu al artei contemplaţiei specific ortodoxe”*?. 


* Raport de cheltuieli în: Pr. Nicolae Zian STREZA, Catisme ale 
Părintelui Arsenie Boca pe Muntele Athos, Ed. Credinţa strămoşească, 
2008, p. 41. 

*25 Metaniile = şirag format din noduri confecţionate, de regulă, din 
lână. Acest şirag se ţine pe încheietura mâinii şi ajută la concentrarea 
la rugăciune şi la numărarea rugăciunilor rostite (rotind 
nodurile/metaniile cu degetele) sau a mătăniilor (îngenunchere şi 
înclinare a corpului până la pământ, în semn de venerație şi de 
pocăință, de obicei în faţa icoanelor) făcute. 

MOLITFELNIC, cuprinzând slujbe, rânduieli şi rugăciuni săvâşite 
de preot la diferite trebuinţe din viaţa creştinilor, Ed. IBMBOR, 
Bucureşti, 2006, p. 563-564. 

527 Nichifor Crainic, Iisus în țara mea, Revista Gindirea, an Il, nr. 11- 
12, miercuri, 5 ianuarie 1923, p. 120. 

Părintele Arsenie Boca practica Rugăciunea inimii, 


dovadă stând, atât mărturia Principesei Ileana a României, 
care va îmbrăca haina monahală în exil (în 1967), cât şi 
mărturia Părintelui Teofil Părăian, căruia Părintele Arsenie 
Boca i-a vorbit despre metoda rugăciunii neîncetate. 


„Am citit adesea Rugăciunea lui lisus în cărţi de 
rugăciuni şi am auzit-o în biserică, dar ochii mi s-au deschis 
pentru întâia dată acum câțiva ani, în România. Acolo, în 
micuța mănăstire Sâmbăta, ascunsă în inima codrului 
întunecat, în bisericuţa albă ce se oglindea în lacul montan 
ca de cleştar, am întâlnit un călugăr [Părintele Arsenie 
Boca] ce practica rugăciunea inimii. Pace şi linişte 
profundă domneau în Sâmbăta acelor timpuri. De când am 
fost ultima dată la Sâmbăta, paşii m-au purtat departe, dar, 
în tot acest timp, Rugăciunea lui lisus a stat tainic în inima 
mea, asemeni unui dar prețios 2528 (ILEANA, Principesă de 
România, Arhiducesă de Austria) 


Metoda rugăciunii neîncetate a Părintelui Arsenie 


Boca era următoarea: 


„M-a îndrumat Părintele [Arsenie Boca] atuncea să fac 
rugăciunea cu care se mântuiesc călugării. Și asta arată că 
Părintele, de fapt, avea o putere de sinteză şi o putere de 
pătrundere şi scotea nişte concluzii bune, în înţelesul că el, 
dacă şi-a dat seama că eu nu pot rămâne acolo, nefiind 
absolvent de Teologie şi neavând vârsta la care se poate 
hotărî cineva să se facă călugăr şi având şi deficienţa 
[nevăzător] cu care am străbătut prin viaţă, Părintele şi-a 
dat seama de asta şi atuncea a zis, totuşi, că aş putea face eu 
ceea ce fac călugării, adică să zic: «Doamne, Iisuse 
Hristoase, Fiul lui Dumnezeu, miluieşte-mă pe mine 


i, ILEANA, Principesă de România, Arhiducesă de Austria, Trăiesc 
din nou, Ed. Humanitas, 2010, p. 381. 

păcătosuly. Am luat aminte la ce mi-a zis Părintele. Adică el 
ce mi-a zis de fapt să zic «Doamne, lisuse Hristoase, Fiul lui 
Dumnezeu, miluieşte-mă pe mine păcătosuly, mi-a spus că 
aceasta e rugăciunea cu care se mântuiesc călugării, mi-a 
spus ca această rugăciune să o zic în gând, nu cu cuvântul 
vorbit, ci în gând, s-o lipesc de respiraţie 529 în felul 
următor: între respiraţii, deci fără să inspir şi fără să expir, 
acolo unde se întâlneşte o respiraţie cu cealaltă, să zic 
«Doamne», trăgând aerul în piept, odată cu aceasta, să zic 
«Iisuse Hristoase, Fiul lui Dumnezeu», şi dând aerul afară 
din piept «miluieşte-mă pe mine păcătosul». Altceva nu mi-a 
mai spus în legătură cu aceasta. De aceasta pot să zic eu că 
Părintele Arsenie a fost un ctitor la existența mea. Rao (Pr. 
Teofil Părăian) 


Dintre metodele recomandate de Sfinţii Părinţi pentru 
ajungerea la rugăciunea neîncetată o prezentăm pe cea a 
Sfântului Simeon Noul Teolog numită „metoda sfintei 
rugăciuni şi atenţii”. Rugăciunea neamăgitoare începe prin 
ascultare şi constă în aceea că mintea păzeşte inima şi din 
adâncul ei înalţă cererile sale către Domnul, dar acest lucru e 
posibil după ce sufletul a ajuns la nepătimire desăvârşită: 

„şezând într-o chilie liniştită, singur într-un colț, fă ce- 
ți spun: închideţi uşa şi ridică-ţi mintea de la tot ce-i deşert 
şi trecător. Apoi spijină-ţi bărbia în piept şi îndreaptăţi ochii 
sensibili cu toată mintea spre tine însuţi. Și ţine puţin şi 
inspirarea aerului, ca să ţii mintea ta şi să afli locul inimii, 
unde obişnuiesc să se găsească toate puterile sufleteşti. Mai 


529 ; man = g , s Mei 
„Pomenirea lui lisus să se unească cu răsuflarea ta şi atunci vei 


cunoaşte folosul liniştii/isihiei.” (Sf. loan Scărarul, Scara, treapta 27, 
25) 

530 Pr. Teofil PĂRĂIAN, Amintiri despre duhovnicii pe care i-am 
cunoscut, Ed. Teognost, Cluj-Napoca, 2003, p. 136. 

întâi vei afla un întuneric gros, de nestrăbătut. Dar stăruind 
şi făcând acest lucru noaptea şi ziua, vei afla —o, minune — o 
fericire negrăită. Căci îndată ce află mintea locul inimii, 
vede ceea ce n-a crezut niciodată: vede cerul din întunericul 
inimii şi pe sine întreagă, plină de putere şi discernământ, 
şi, din acel moment, îndată ce se arată un gând, îl alungă şi 
nimiceşte mai înainte de a se închega şi a lua formă, prin 
chemarea lui lisus. "55! 
Elementele fiziologice care apar la această metodă sunt: 
îndreptarea privirii spre piept (concomitent mintea 
cercetează şi află locul inimii) şi comprimarea respirației. 
Despre metode mai vorbesc şi Părinţii: Nichifor 
Monahul, Sf. Grigorie Sinaitul, Sf. Grigorie Palama, monahii 
Calist şi Ignatie, Sf. Nicodim Aghioritul, dar o metodă apare 
şi în scrierea Povestirile unui pelerin în căutarea rugăciunii 
neîncetate”: etapa 1 — rostirea simplă a ei, la început de trei 
mii de ori pe zi, apoi de şase mii de ori, pe urmă de 
douăsprezeze mii, apoi tot timpul; etapa 2 — practicantul 
poate trece la metoda Sf. Simeon Noul Teolog; etapa 3 — 
rugăciunea lui lisus devine treptat rugăciunea mintală, mintea 
făcând de la sine rugăciunea, cu totul fără cuvinte, ca o 
mişcare permanent a ei, paralelă cu bătăile inimii”. 
5. Pr. Dumitru Stăniloae susţinea, în Cuvântul înainte 
al volumului al II-lea al Filocaliei că, Părintele Arsenie Boca 
„poate fi numit pe drept cuvânt ctitor de frunte al Filocaliei 


româneşti [...] acest act [al apariţiei în limba română] va 


5I După: Pr. prof. Dumitru STĂNILOAE, Ascetica şi mistica Bisericii 
Ortodoxe... p. 302. 

55 Povestirile unui pelerin in cautarea rugaciunii neincetate - textul 
integral al redactiei Optina, trad. şi st. intro. loan I. Ică jr, Ed. Deisis, 
Sibiu, 2012. 

53 Pr. prof. Dumitru STĂNILOAE, Ascetica şi mistica Bisericii 
Ortodoxe... , p. 322. 

rămâne legat într-o mare măsură de numele P.C. Sale şi de 
mișcarea religioasă pe care a trezit-o în jurul mânăstirii de la 
Sâmbăta de Sus, pe cele mai autentice baze ale tradiţiei 
ortodoxe şi cu mijloacele celei mai curate duhovnicii, ale 
învăţăturii stăruitoare şi ale dragostei de suflete”5%%. 

De asemenea, Părintele Dumitru Stăniloae a dedicat 
volumul al III-lea al Filocaliei „Prea Cuc[erniciei] Sale 
Părintelui leromonah Arsenie [Boca], care a reînviat, cu 
viaţa şi cu propovăduirea, duhul Filocaliei în viaţa 
religioasă a poporului nostru”, adăugând în Cuvântul 
înainte că, plinirea vremii pentru apariţia Filocaliei 
româneşti a fost condiţionată de apariţia unei mişcări 
duhovniceşti precum cea declanşată de Părintele Arsenie 
Boca la Sâmbăta: 

„se poate spune fără exagerare că fără Părintele 
Arsenie şi fără mişcarea religioasă trezită în jurul 
mânăstirii Brâncoveanu, manuscrisele acestea ale 
Filocaliei ar fi avut şi ele soarta pe care au avut-o alte 
manuscrise ale ei şi ale altor traduceri păstrate în 
bibliotecile mânăstirilor. O repet: P.C. sa împreună cu 
mişcarea religioasă din jurul Mânăstirii Brâncoveanu 
sunt ctitorii Filocaliei româneşti. Se vede că duhul 
Filocaliei, pe care l-a reînviat P.C. sa în viaţa religioasă a 
poporului nostru, a fost condiţia de maturitate pentru 


54 Filocalia sau culegere din scrierile sfinţilor Părinţi cari arată cum 
se poate omul curăţi, lumina şi desăvârşi, vol. II, Din scrierile Sf. 
Maxim Mărturisitorul, trad. din greceşte de Prot. Stavr. Dumitru 
STĂNILOAE, Profesor la Facultatea de Teologie din Bucureşti, 
Tipografia Arhidiecezană, Sibiu, 1947, p. IV. 

*% Filocalia sau culegere din scrierile sfinţilor Părinţi cari arată cum 
se poate omul curăţi, lumina şi desăvârşi, vol. II, Sf. Maxim 
Mărturisitorul: Răspunsuri către Talasie, trad. din greceşte de Prot. 
Stavr. Dumitru STĂNILOAE, Profesor la Facultatea de Teologie din 
Bucureşti, Tipografia Arhidiecezană, Sibiu, 1948, p. 0. 

apariţia scrierilor din Filocalie la lumina tiparului în 


româneşte. Cu cea mai mare însufleţire au răspuns la 
apelul P.C. sale braşovenii mei, care au dovedit aceeaşi 
dragoste de carte şi de ortodoxie ca şi înaintaşii lor de 
totdeauna.”55€ 

Părintele Dumitru Stăniloae susţine chiar că apariţia 
Filocaliei nu ar fi fost posibilă fără conlucrarea cu Părintele 
Arsenie care „mi-a alimentat curajul în mod considerabil ca 
să pot duce până la capăt o muncă atât de ostenitoare, pe care 
altfel nu cred că aşi fi săvârşit-o.”5% 


Mărturiile lui Nichifor Crainic: 
„Întrebare [Anchetator]: Precizaţi anchetei cu ce persoane avea 
Arsenie Boca legături? 
Răspuns [Nichifor Crainic]: Ştiu că avea legături cu toţi preoții şi 
profesorii de teologie din Sibiu şi în special cu profesorul Dumitru 
Stăniloae cu care traducea împreună o voluminoasă colecţie de 
cărţi de teologie ce poartă numele generic de «Filocalia». Ştiu că 
relaţiile ce le avea cu cei de mai sus erau numai spirituale sau 
cunoştinţe de natură obişnuită”55%. 
„Întrebare [Anchetator]: Cât timp aţi fost ascuns la mănăstire cu 
ce v-aţi ocupat? 
Răspuns [Nichifor Crainic]: Aşa cum am declarat anterior, 
profesorul Stăniloae şi Arsenie lucrau la traducerea Filocaliei. El 
avea la mănăstire primele părţi traduse din această operă şi 


5% Filocalia sau culegere din scrierile sfinţilor Părinţi cari arată cum 
se poate omul curăţi, lumina şi desăvârşi, vol. II..., p. II. 

5% Filocalia sau culegere din scrierile sfinţilor Părinţi cari arată cum 
se poate omul curăţi, lumina şi desăvârşi, vol. I, ediţia II, trad. din 
greceşte de Prot. Stavr. Dr. Dumitru STĂNILOAE, Profesor la 
Academia teologică «Andreiană», Institutul de Arte Grafice «Dacia 
Traiană» S.A., Sibiu, 1947, p. XI. 

538 ACNSAS, Fond Informativ, dosar 2637, vol. 2, f. 85-88 [Proces 
Verbal de Interogatoriu, 11 oct. 1955, Nichifor Crainic, Bucureşti]. 

profitând de ocazie că eram acolo, mi le-a dat să le revăd din punct 


de vedere al formei literare. Afară de aceasta, am tradus şi 


D A 
559. în 


comentat cartea «Exerciţiile» a lui Ignaţiu de Loyola 
calitatea lui de călugăr, fiind foarte curios să cunoască această 
metodă de viaţă spirituală, m-a rugat să i-o traduc şi s-o comentez. 


Altceva n-am mai făcut în timpul acesta” o, 


6. Părintele Arsenie Boca era un liturghisitor 
binecuvântat, care L-a preaslăvit pe Dumnezeu prin 
dumnezeieştile slujbe, din tot cugetul său şi din toată inima 
sa („Când ieşea Părintele din sfântul Altar să cădească la 
Vecernie, era ca un arhanghel”**!'). Un cuvânt al Părintelui 
Arsenie Boca către obştea de la Prislop (1950), ne dezvăluie 
focul necreat în care era învăluit Părintele în timpul slujirii 
Sfintei Liturghii: „Pentru mine nu-i aşa uşor ca să vă dau 
tonul, fiind în lumea (vremea) Sfintei Liturghii pe celălalt 
tărâm”, 

În misiunea de cleric Părintele şi-a manifestat slujirea 
din ziua în care a fost hirotonit diacon (11 sept. 1936, 
Catedrala din Sibiu), apoi: ierodiacon (3 mai 1940, 
Sărbătoarea „Izvorul Tămăduirii”, M-rea Brâncoveanu 


*% Ignatius de Loyola (Don Inigo de Oñaz y de Loyola, 1491-1556), 


ofiţer spaniol, rănit la Pamplona (1591), nevoit să renunţe la carieră, 
plecat apoi în pelerinaj la Ierusalim. Reîntors, studiază teologia şi în 
1534 depune votul monahal. Va întemeia Ordinul lezuit (Societatea 
lui Iisus), aprobat (1540) de Papa Paul III. Ignatiu de Loyola este 
cunoscut mai ales prin lucrarea „Exerciţii spirituale”, un fel de jurnal 
în care şi-a notat trăirile. 

5s0 ACNSAS, Fond Informativ, dosar 2637, vol. 2, f. 89-91 [Proces 
Verbal de Interogatoriu, 14 oct. 1955, Nichifor Crainic, Bucureşti]. 

ñl Maica Timoteia de la Prislop (t2008), în: P.S. Daniil 
STOENESCU, „Arhanghelul ” de la Prislop şi alte scrieri..., p. 5. 

*% Din cuvintele Părintelui Arsenie Boca, în: P.S. Daniil 
STOENESCU, Episcop-Locţiitor al Daciei Felix, Epicleze, Vârşeţ, 
2012, p. 282. 

Sâmbăta de Sus; acum are loc tunderea sa în monahism şi 


primeşte numele de monah Arsenie*%), preot ieromonah (10 


aprilie 1942, Sărbătoarea „Izvorul Tămăduirii”, M-rea 
Brâncoveanu Sâmbăta de Sus), posibil Arhimandrit ** 
(1955). Misiunea sa de cleric s-a încheiat în ziua în care a fost 
scos din mănăstire (14 mai 1959), la presiunile Securităţii, și 
silit prin ordinul scris al Episcopiei, în care i se impunea să-şi 
lepede hainele preoțești şi să-şi cumpere un costum civil: 
„Numitul va ieşi din mînăstire fără rasăs%5, urmând 
ca Episcopia noastră să-i pună la dispoziţie suma de bani 
necesară pentru aşi (sic!) achiziționa un costum civil 
(s.n.)5% 
Vicarul nostru Eparhial [Petru Vancu, n.n.]. Arad la 14 mai 
1959”. 
Aşadar, Părintele Arsenie a slujit Sfânta Liturghie ca 
preot timp de 17 ani (10 aprilie 1942 — 14 mai 1959), iar 


. Cu executarea prezentei deciziuni se încredinţează 


58 Arhiva Arhiepiscopiei Sibiului, arhiva Mitropolitului Nicolae 
Bălan, act 2584/5 mai 1940, apud Pr. Nicolae STREZA, op. cit., p. 
406; Diac. Haralambie Cojocaru, În pelerinaj la Sâmbăta de Sus, în 
„Telegraful Român”, 12 mai 1940, p. 6. 

ii AAA, clasa I, dosar 13, 1950, act. 3550/1955. Deşi pe crucea de la 
mormântul Părintelui Arsenie Boca de la M-rea Prislop este incizat 
„ieromonah”, documentele arată că primise rangul monahal de 
protosinghel. Totodată, în Registrul Intrări-leşiri din 1960 al 
Arhiepiscopiei Aradului se specifică intenția de a i se acorda şi rangul 
de arhimandrit (prin actul 3550/1955). 

545 Conform propunerilor din referatul din 6 oct. 1958, al gen. col. 
Alexandru Drăghici (M.A.I.) „să li se interzică portul hainelor 
călugărești şi să nu li se mai permită reîntoarcerea în mînăstiri” 
[ACNSAS, fond Documentar, dosar 71, f. 22]. 

46 Conform adresei „M.A.I. Direcția III-a, din 9 mai 1959, către Şefii 
Dir. Regionale M.A.I.: Autonomă Maghiară, Cluj, Hunedoara, 
Timişoara, Stalin, Oradea, Bacău, Iaşi, Galați, Suceava, Constanța, 
Craiova, Piteşti, Ploieşti, Bucureşti, Baia Mare”, în care se preciza că 
„odată cu scoaterea acestora, de către forurile bisericeşti li se vor 
asigura haine civile” (ACNSAS, fond Documentar, dosar 71, f. 1). 

următorii 30 (treizeci !!!) de ani nu i s-a mai dat dreptul de a 
mai îmbrăca haina preoțească, cu tot efortul făcut de Părintele 
pentru a se reîntoarce în mănăstire. Autorităţile bisericeşti au 
închis ochii la solicitările sale. 

lată cum era înfăţişată în presa bisericească, mai 
precis în Telegraful Român şi în Revista Teologică, 
activitatea duhovnicească de la M-rea Brâncoveanu Sâmbăta 
de Sus, dar şi vizitele unor personalităţi ale timpului: 

a) Tunderea în monahism a Părintelui Arsenie Boca 
(3 mai 1940, Sărbătoarea „Izvorul Tămăduirii”). 

Diaconul Haralambie COJOCARU, articolul În 
pelerinaj la Sâmbăta de Sus, în „Telegraful Român” (redactor 
responsabil: Prof. Dr. D. Stăniloae), an LXXXVIII, Sibiu, 12 
mai 1940; 

„Niciodată nu mi s-au arătat mai profunde şi mai pline 
de înţeles creştin cuvintele psalmistului care zice: «Ridicat- 
am ochii mei la munţi de unde-mi va veni ajutorul meu, 
ajutorul meu de la Domnul cel ce a făcut cerul şi pământul», 
ca la ocazia pelerinajului la altarul ctitoriei marelui mucenic 
al Legii strămoşeşti şi al neamului românesc, Voievodul 
Constantin Brâncoveanu, de la Sâmbăta de Sus, la care m- 
am învrednicit şi eu să iau parte anul acesta... 

În adevăr, mănăstirea de la Sâmbăta de Sus a fost şi va 
fi pentru neamul românesc, dar mai ales pentru cel din Țara 
Oltului şi din întreg Ardealul simbolul ortodoxiei noastre şi a 
fiinţei noastre naţionale. Aşezată chiar la picioarele munţilor 
Făgăraşului, acest loc de închinare a fost pentru poporul 
românesc din Ardeal o citadelă a rezistenţei lui în veacul 18- 
lea, când urgia habsburgică, susţinută de ura de neînțeles a 
fraţilor uniţi, în frunte cu episcopul de la Blaj, se abătuse 
asupra Bisericii ortodoxe şi a poporului român ortodox din 
Ardeal. 

Când a fost ridicată această mănăstire, Brâncoveanu 
Constantin a înţeles că numai acolo în munţii cari-i dau 
atmosfera prielnică trăirii intense cu Dumnezeu, este cu 
putinţă ca românul de amândouă părţile Carpaţilor să se 
dezbrace de haina păcatului şi să se ridice pe culmile cele 
neprihănite de unde să ceară ajutorul lui Dumnezeu în 
primejdii şi în nevoi. Căci ca unul ce trăia în neîntreruptă 
comunicare cu Hristos Domnul şi Isbăvitorul nostru, el a 
înţeles că sfânta ortodoxie a neamului a fost păstrată mai cu 
deosebire pentru neamul nostru în mănăstiri.[...]. 

Duhul lui Brâncoveanu se va fi bucurat împreună cu 
îngerii în ceruri că în această zi mare «Vinerea» din 
săptămâna Învierii Domnului, «Izvorul Tămăduirii», poporul 
român ortodox venit pe timp ploios, ca să-şi întâmpine 
ierarhul care-i poartă bucuriile şi necazurile în sufletul său 
de mare român şi de mare creştin, a simţit încă odată cum se 
revarsă peste el binefacerile cerului la rugăciunile şi 
binecuvântările pe care cei doi ierarhi, Î.P.Sf. Mitropolit 
Nicolae [Bălan]. şi P.S.Nicolae Colan al Clujului înconjurat 
de sobor de preoţi, le îndreptau către Cel atotputernic. 

În adevăr, săvârşirea Sf. Liturghii a fost pentru toţi cei 
ce veniseră la Sâmbăta de Sus, prilej de bucurii care au făcut 
să stoarcă lacrimi din ochi. Vreau să vorbesc de mişcătoarea 
şi emoţionanta tundere în monahism pe seama acestei ctitorii 
voevodale, a unuia din mulţii şi luminaţii absolvenţi ai 
Academiei Andreiane, păr. diacon Boca, diplomat al şcoalei 
de Belle-Arte din Bucureşti. Moţ după locul de naştere, 
crescut şi îndrumat în studiul teologiei, tânărul monah a 
înţeles să dea ascultare gândurilor marelui ierarh al Bisericii 
noastre, consacrându-şi viaţa lui Hristos prin studiul picturii 
bisericeşti, pe care s-o desfăşoare acolo în liniştea munţilor 
pe care Brâncoveanu îi alesese ca loc de retragere şi de 
rugăciune. 

lată de ce cred că duhul lui Brâncoveanu a tresăltat de 
bucurie văzându-şi opera reînviată şi împodobită în chip atât 
de minunat de mitropolitul Ardealului din România Mare, 
care se pare că a fost înscris în planul Providenţei să reia şi 
să afirme în chipul cel mai solemn testamentul Voievodului 
martir împotriva tuturor gândurilor celor rele atât dinlăuntru, 


cât şi din afara hotarelor ţării noastre...” cat 


Dr. Grigorie MARCU, /ntrări în monahism, în 
Revista Teologică, 1940: 

„Cu prilejul îndătinatului pelerinaj anual de la sf. 
mănăstire Brâncoveanu de la Sâmbăta de sus, a fost tuns în 
monahism tânărul Diacon Zian V. Boca, luând numele de 
Arsenie. 

C. lerodiacon Arsenie Boca este absolvent al 
Academiei noastre teologice «Andreianey. Remarcat încă de 
pe băncile şcolii pentru deosebitele-i înclinări spre viaţa 
monastică, a fost trimis de I.P. Sf. Mitropolit Nicolae al 
Ardealului la şcoala de Arte frumoase din Bucureşti, pentru 
a-şi perfecționa marele său talent de pictor, iar apoi la sf. 
Munte Athos şi la Atena. Întors în ţară, şi-a petrecut viaţa la 
sf. mânăstire Brâncoveanu, departe de forfota lumii, 
alternând rugăciunea cu studiul picturii bisericeşti. E un 
caracter integru şi un monah de aspră trăire duhovnicească... 

PELERINAJUL DE LA MĂNĂSTIREA 
BRÂNCOVEANU a întrunit la rugăciune de obşte şi în acest 
an, în Vinerea din săptămâna luminată, cler şi popor din tot 
jurul. I.P. Sf. Mitropolit Nicolae şi P. Sf. Episcop Nicolae 
Colan al Clujului, au slujit sf. Liturghie şi au cuvântat 
închinătorilor. 


51 Diac. Haralambie COJOCARU, În pelerinaj la Sâmbăta de Sus, în 
„Telegraful Român” (redactor responsabil: Prof. Dr. D. Stăniloae), an 
LXXXVIII, Sibiu, 12 mai 1940, p. 6. 

Cu acest prilej s-a săvârşit impresionanta slujbă a 
tunderii în monahism a Păr. lerodiacon Arsenie Boca. 


Despre nevoinţele şi vârtuţile acestui prim cetăţean al 
restauratei ctitorii voevodale de la Sâmbăta de sus, vorbim 


i 548 
altundeva [mai sus}™ 


b) Pelerinajul la Sf. Mănăstire de al Sâmbăta de Sus, 
Consiliul Arhiepiscopesc Sibiu: 

„Vineri în 10 Aprilie 1942 se va ţine obişnuitul 
Pelerinaj la Sf. Mănăstire de la Sâmbăta de sus. 

Acest Pelerinaj împreunat cu liturghie arhierească, 
slujirea sf. Maslu şi un bogat program pe seama 
închinătorilor, va fi condus de către I.P.S. Sa Arhiepiscopul 
şi Mitropolitul nostru Nicolae, asistat de un sobor de preoţi 
misionari şi confesori. 

Închinătorii, care vor participa la acest pelerinaj, se vor 
mărturisi la parohii lor şi se vor împărtăşi cu sfânta 
cuminecătură, la sfârşitul liturghiei arhiereşti la Mănăstire. 

Cei ce doresc însă să se spovedească la Mănăstire, vor 
avea preoţi confesori rânduiţi în acest scop. 

Pelerinii din depărtări vor putea găsi adăpost în ajun, la 
credincioșii din parohiile Lisa, Sâmbăta de sus şi Drăguş. 

Onor. Preoţime din protopopiatele Făgăraș, Avrig şi Olt 
va lua parte la pelerinaj în fruntea credincioşilor şi va 
proceda în conformitate cu instrucţiile Pastoralei Arhiereşti 
cu nr. 3808 din 16 Aprilie 1940, apărută în Telegraful 
Român nr. 17, din 21 Aprilie 1940. 

Centrul Oastei Domnului va aranja la sfânta Mănăstire 
un bazar de cărţi de propagandă şi obiecte de cult. 


E Dr. Grigorie Marcu, Intrări în monahism, Revista Teologică, 1940, 
p. 524-525. 

Sibiu, 28 martie 19425%. 


c) Vizita Mareşalului Antonescu, Conducătorul 
Statului, la M-rea Brâncoveanu: 

„În prima zi de Rusalii Înalt Prea Sfinţia Sa Mitropolitul 
Nicolae a slujit Sf. Liturghie în biserica catedrală, înconjurat 
de mare sobor de preoţi şi diaconi. Cu acest prilej I.P.S. Sa a 
rostit o înălțătoare predică despre puterea Duhului Sfânt şi 
roadele lui binecuvântate pentru viaţa omului singuratic şi 
viaţa popoarelor. 

A doua zi, I.P.S. Sa a plecat la mănăstirea Brâncoveanu 
de la Sâmbăta de sus, unde în preajma amiezii a primit vizita 
Domnului Mareşal Ion Antonescu, Conducătorul Statului, 
însoţit de Doamna Maria Antonescu, Domnul Prof. Mihail 
Antonescu, Vicepreşedintele Consiliului de Miniştri şi de 
aleasă suită. Înalţii oaspeţi au petrecut câteva ceasuri plăcute 
în preajma ctitoriei brâncoveneşti, admirând frumuseţile 
neîntrecute ale naturii şi realizările frumoase ale noului 
ctitor, I.P.S. Mitropolit Nicolae. Cu această ocaziune 
Domnul Mareşal lon Antonescu a stat de vorbă cu creştinii 
veniţi în pelerinaj la mănăstire, s-a interesat de necazurile lor 
şi a împărţit daruri în bani câtorva românce necăjite. Spre 
seară distinşii oaspeţi au părăsit meleagurile voevodale, 
încântați de acel cuib de frumoasă tradiţie şi renăscută viaţă 
creştinească. 

Marţi a treia zi, I.P.S. Mitropolit Nicolae a luat parte la 
Sf. Liturghie, săvârşită de cuvioşii monahi ai mănăstirii, în 
biserică şi la priceasnă a adresat credincioşilor aflaţi acolo 
cald cuvânt de învățătură. 


59 Consiliul Arhiepiscopesc, Pelerinajul la Sf. Mănăstire de al 


Sâmbăta de Sus, în „Telegraful Român” (redactor responsabil: Prof. 
Dr. D. Stăniloae), an XC, Sibiu, 29 martie 1942, p. 1. 

În aceeaşi zi seara, înaltul Ierarh s-a întors la reşedinţa 
Sa din Sibiu”S%0. 


d) Dumitru STĂNILOAE despre Lucrarea de la 


Mănăstirea Brâncoveanu [8 aug. 1943]: 


„De mult ne simţeam datori să scriem în această foaie 
despre lucrarea duhovnicească ce se săvârşeşte zi de zi la 
Mănăstirea Brâncoveanu, cu largi şi adânci efecte în viaţa 
poporului nostru... 

Cu atât mai mult eram datori să vorbim despre o lucrare 
de proporţiile celei de la Sâmbăta de Sus, care taie azi 
brazdă adâncă în viaţa sufletească a unor întinse cercuri de 
credincioşi... 

O facem deci, cu riscul de a-l supăra pe părintele 
Arsenie [Boca], ostenitorul smerit de la Sâmbăta, care 
consideră vorba bună care i se spune ca cel mai mare rău ce i 
se poate face... 

Mănăstirea de la Sâmbăta de Sus nu este loc pitoresc de 
excursii şi de distracţii înrămate în chenare arhaice, ci mediu 
de zguduiri sufleteşti înnoitoare, de întâlniri serioase ale 
sufletelor cu vocea lui Dumnezeu, Care le obligă la o viaţă 
scoasă din mocirla inconştienţei şi plăcerilor uşoare. 

Pe pajiştea mănăstirii şi prin încăperile ei se află zilnic 
200-300 de ființe omeneşti îngenuncheate pe sub streşinile ei 
în rugăciune şi scrutându-şi trecutul de păcate a căror povară 
nu o mai pot suporta. Mulţi dintre ei, veniţi de la sute de 
kilometri, stau acolo de la câte două până la câte cinci 
săptămâni, hrănindu-se atât de bine şi de întremaţi, încât nu 
le-ar mai veni să plece, iar dacă pleacă, se întorc la scurte 
intervale... 


pS Mitropolit Nicolae în zilele Rusaliilor, în „Telegraful Român” 
(redactor responsabil: Prof. Dr. D. Stăniloae), an XC, Sibiu, 31 Mai 
1942, p. 1. 

Dar ceea ce te covârşeşte lângă aceşti oameni este 
încordarea cu care aşteaptă să le vină rândul la mărturisirea 
păcatelor, când fiecare ştie că părintele va sta numai cu el 4- 
5 ore în convorbire intimă purificându-i toate măruntaiele 
sufletului şi toate colţurile trecutului de petele chinuitoare 
ale păcatului... 

Despre viaţa părintelui Arsenie nu este necesar să 
vorbim, căci asprimea ei este cunoscută şi nu vrem să-l 
supărăm lăudându-l. 

Cuvântul său porneşte din neclintirea de stâncă a celui 
ce nu se târguieşte şi nu se clatină ca trestia bătută de vânt, ci 
este întreg cum îi este vorba: curat, opus oricărei patimi şi 
oricărui gând de mândrie... 

Programul părintelui Arsenie? Prin ceea ce a făcut din 
sine şi prin ceea ce propovăduieşte este o vie restaurare a 
celui mai autentic duh ortodox... Părintele Arsenie arată cât 
de mult se poate înflăcăra prin trăire tot tezaurul dogmaticii 
şi al disciplinei răsăritene. 

Ne este imposibil să redăm măcar schematic toate 
laturile propovăduirii de la Sâmbăta de Sus. Ținem doar să 
mai accentuăm importanţa naţională pe care o are lucrarea 
de acolo. Peste neamul nostru s-a abătut ca un adevărat 
flagel obişnuința avorturilor. Nimic nu poate zăgăzui 
revărsarea lui... Numai o zguduire religioasă a conştiinţelor 
poate ajuta aici. Părintele Arsenie a identificat aici o mare 
racilă şi a pus fierul roşu pe ea. Se cunosc deja numeroase 
cazuri de familii care, trezite la conştiinţa acestui păcat, s-au 


sua 43455] 
recules cu hotărâre”. 


55! Dumitru STĂNILOAE, Lucrarea de la Mănăstirea Brâncoveanu, 


în „Telegraful Român”, an XCI, nr. 31-32, 8 aug. 1943, p. 1-2. 

e) Liturghie arhierească la M-rea Brâncoveanu 
„Joi, 29 iunie a. c. [1944], la praznicul de pomenire al 
sfinților Apostoli Petru şi Pavel, I.P. Sf. nostru Mitropolit 
Nicolae a săvârşit o sf. Liturghie arhierească în biserica 
Mănăstirii Brâncoveanu de la Sâmbăta de sus, înconjurat 


fiind de către Păr. Prof. Ieronim Grovu, consilier 
mitropolitan, Preot Traian Ciocănelea, paroh în Făgăraş, C. 
leromonahi Arsenie Boca şi Sergiu Popescu şi Diacon 
Nicolae Mladin. 

Î.P Sf. Sa, precum şi toţi preoții împreună-liturghisitori 
au rostit predici şi cuvinte de învăţătură, ascultate cu evlavie 


mR TR ERIEN :2552 
de aproximativ trei mii de închinători”"“. 


f) Patriarhul Iustinian Marina — 5 Decembrie 1949 


— la orele 15 a ajuns la mănăstirea Brâncoveanu din comuna 
Sâmbăta de Sus (Părintele Arsenie Boca din 1948 plecase la 
Prislop): 


„Această mănăstire [Brâncoveanu-Sâmbăta de Sus] a 
stat zid în faţa duşmanilor şi contra papalității încă de acum 
250 de ani, iar în ultimul timp a devenit o cauză a ortodoxiei. 
Călugării să fie vrednici şi să păstreze renumele mănăstirii 
aşa după cum a fost ridicat în ultimul timp de Arsenie Boca. 


Toţi cetăţenii să devină credincioşi”. 


7. Părintele Arsenie Boca „punea în valoare 


rezultatele ştiinţei. Era un om cu o cultură bine pusă la 


Liturghie arhierească la Mănăstirea Brâncoveanu, în Telegraful 
Român (redactor responsabil: Prof. Dr. D. Stăniloae), an XCII, nr. 28, 
9 iulie 1944, p. 1. 

53 Nota informativă, 16 dec. 1949, în: Cristina PĂIUŞAN, Radu 
CIUCEANU, Biserica Ortodoxă Română sub regimul comunist 
(1945-1958), vol. 1, Ed. INST, Bucureşti, p. 166. 

punct” (Pr. Teofil Părăian)5**; era un teolog al dialogului 


dintre credinţă, ştiinţă şi cultură. Tânărul Zian Boca, 
urmând principiul pedagogic al Sf. Vasile cel Mare conform 
căruia tinerii pot trage folos din studiul clasicilor profani care 
trebuie citiţi aşa cum albina culege nectarul din flori, şi-a 
îmbogăţit cunoştinţele cultural-ştiinţifice participând la 
cursurile profesorilor-savanţi. 

În cadrul Academiei de Arte Frumoase l-a avut 
profesor de „Anatomie” [anul şcolar 1936-37] pe savantul Dr. 
Francisc Rainer (1874-1944)%%, întemeietorul antropologiei 
româneşti. La examenul de „Anatomie”, Zian Vălean Boca a 
obţinut calificativul „Bine”5* [sesiunea iunie 1937], alături 
de numai şase colegi din cei şaizeci şi şapte de examinaţi, în 
condiţiile în care nimeni nu avea „Foarte bine”. Cunoştinţele 
de medicină însuşite de la acest savant de talie mondială, 
Părintele le-a valorificat în călăuzirea credincioşilor, dar şi în 
opera sa „Cărarea Împărăției”, în special în capitolul 
„Ereditate şi spirit”, arătând dubla gnoseologie şi metoda 
fiecărei cunoașteri (ştiinţifică şi prin credinţă), realizând un 
dialog între teologia ortodoxă şi ştiinţă. 

Din punct de vedere al teologiei ortodoxe, ştiinţa nu 
este în conflict sau în opoziţie cu credința, „fiindcă 
gnoseologia este limitată în Răsărit de către obiectul 
cunoaşterii, care este dublu: nezidit şi zidit. Nezidit este 


554 Pr. Teofil PĂRĂIAN, Amintiri despre duhovnicii pe care i-am 
cunoscut, Ed. Teognost, Cluj-Napoca, 2003, p. 136. 

555 Nu a studiat la Facultatea de Medicină, aşa cum eronat s-a scris în 
diverse broşuri despre Pr. Arsenie, ci a avut chiar un curs de Anatomie 
cu savantul antropolog Francisc Rainer care preda la Academia de 
Arte Frumoase. 

556 AUNAB, Academia de Arte Frumoase, Cataloage Examene 
1936/1937 până în 1940/1941, nr. 3, dos. nr. 26 /1937, Catalog anii - 
diverşi - Anatomie prof. Dr. Fr. Rainer, f. 70. 

numai Dumnezeu Cel în Treime, a Cărui Trinitate nu este 


definită metafizic, ci se cunoaşte prin experiență. Zidit este 
universul (sau universurile), în care se realizează existența 
noastră. Credinţa este cunoaşterea Celui Nezidit [Dumnezeu], 
iar ştiinţa este cunoaşterea celui zidit. Prin urmare avem două 
cunoașteri diferite, fiecare dintre ele având metoda şi organul 
ei de cunoaştere. Credinciosul, ca unul care se mişcă în 
spaţiul cunoaşterii supranaturale sau a cunoaşterii Celui 
Nezidit, nu este chemat să afle metafizic sau să dobândească 
ceva prin rațiune, ci să pătimească ceva, comunicând cu El. 
Aceasta se realizează prin încadrarea într-un mod de viaţă 
(metoda), care conduce la cunoaşterea dumnezeiască”5*7. 
Părintele Arsenie oferă metoda (din grecescul 
„methodos”, metha - spre, către, odos - cale) pentru 
cunoaşterea lui Dumnezeu şi împlinirea fiecărui om, în 
preambulul  Cărarii Împărăției: „trăirea învățăturii 
creştine, în toată adâncimea ei şi în toată sinceritatea 
noastră. Asta rămâne singura cale sigură, pe care trebuie 
să o învăţăm mereu, în fiecare rând de oameni”**. În 
capitolul „Ereditate şi spirit” vorbeşte despre dubla 
gnoseologie în concepţia răsăriteană, cunoaşterea ştiinţifică şi 
cunoaşterea prin credinţă: „știința, filosofia, medicina şi 
celelalte discipline ale preocupărilor omeneşti, chiar şi dreptul, 
care pune crucea pe masa de judecată, toate la un loc nu pot să 
dovedească, nici că există Dumnezeu, nici că nu există. Toate 
aceste discipline ale ştiinţei sunt însă folositoare când îşi cunosc 
marginile şi când nu trec într-o altă zonă a existenţei, unde nu au 


e A SI SI PI e „559 
competenţă şi nici mijloace de cercetare. 


55 Pr. Prof. Dr. Gheorghios METALLINOS, Credinţa şi ştiinţa în 
gnoseologia ortodoxă..., p. 148. A 
58 Teromonah Arsenie BOCA, Cărarea Impărăției..., 


li p. 9. 
55 Teromonah Arsenie BOCA, Cărarea Impărăției..., p. 2 


10. 

Părintele recunoaşte folosul pe care îl poate aduce 
ştiinţa, atâta timp cât oamenii de ştiinţă sunt conştienţi de 
limitele ei, adică investigarea cu intrumentele lor doar a 
creatului (materiei) prin observație, raţionament şi 
experiment (cele care sunt experimentale): „ştiinţa, când se 
pronunță în materie de religie, de asemenea a ieşit din domeniul 
său, care este studierea materie şi a legilor ei pentru folosul 
practic al oamenilor "5%. Omul de ştiinţă — savantul este cel 
care aplică metoda ştiinţifică pentru a descoperi legi ale 
creaţiei: „în Ştiinţă e savantul care sondează necunoscutul prin 
teorii [ipoteze] şi le verifică pe urmă, dacă aduc lumină ş 
corespund realităţii sau ba. Savantul se ajută de teorie, teoremă, 
noțiuni, experienţe, concluzii, care formează o bază pentru noi 
cercetări. Adevărul lucrurilor, însă, e mult mai mult decât atâta; 
depăşeşte măsurile omului. Revelația n-are a ţine pas cu vremea; 
nu e cazul adaptării Bisericii la spiritul timpului întrucât toate 
ştiinţele trebuie să ajungă la ce a revelat Dumnezeu +56], 

Pe de altă parte, în Tradiţia Ortodoxă, savantul care 
deţine cunoaşterea lui Dumnezeu cel în Treime (Care este 
Necreat, Veşnic, fără început şi sfârşit), susţine Părintele 
Arsenie Boca, este Sfântul, care are metoda vieții 
duhovniceşti: 

„în credinţă, în religie, este sfântul, care are alte 
mijloace de aflare a adevărului. Lui i se revelează, i se 
descoperă o lume mai mare, temelia lumii acesteia. În 
cunoştinţa lui, nu are teorii, nici aparate, ci e angajată viaţa 
lui. Sfântul nu cercetează. Viaţa lui curată e mijlocul de 
cunoaştere a unei realităţi pe care cercetărorul savant n-o 
poate prinde niciodată. Ştiinţa nu angajează viața, de aceea 


5% pr. Arsenie BOCA, Trepte spre vieţuirea în monahism, Ed. 
Teognost, Cliuj-Napoca, 2003, p. 58. 
56l leromonah Arsenie BOCA, Cărarea Împărăției... p. 210. 

nici n-o poate pricepe şi nici n-o poate crea. Sfinţenia însă 


tocmai viaţa o angajează. lar sfântul desăvârşit, care şi-a 
angajat viața şi a arătat că o poate şi crea, înviind morţi şi 
făcând ochi unde nu erau [Luca 7, 22], e singur lisus. De ce 
oare nu-L recunoaşte medicina? Ba nici măcar nu-L 
pomeneşte. Poate fiindcă lisus e de-o mărire uluitoare, care 
ar pricinui spaimă migălelii omeneşti. De aceea, în interesul 
cunoaşterii vieţii şi sub unghiul vremelniciei şi sub al 
veşniciei — lucru care depăşeşte puterea şi cunoştinţa 
omenească — a venit la noi Dumnezeu Însuşi şi ne-a spus 
cele de dincolo de ştiinţă, de filosofie şi de medicină, oricât 
s-ar desăvărşi acestea. Credinţa are revelaţia cu care omul 
credinţei nu se tocmeşte. Dumnezeu ne însoţeşte mereu şi, pe 
măsură ce-L cunoaştem, viaţa noastră biologică şi 
psihologică se străbate tot mai tare de adevăr şi de lumina 
cunoștinței. Asta e ceea ce posedă credinciosul printr-o cale 
mult prescurtată, cunoştinţa pe care savantul n-o poate 
prinde prin ştiinţă, ci numai dacă şi-a deprins ştiinţa până la 
toate marginile şi i-a recunoscut neputinţa [...]. Deci, dacă 
e să înțelegem şi să folosim ceva, să încetăm gâlceava 
[dintre ştiinţă şi credință, sau mai bine zis, neştiinţă şi 
credință] 502, 

Cât de mult se aseamănă constatările Părintelui 
Arsenie Boca din anii '40 (!), când a fost redactată Cărarea 
Împărăției, cu cele ale Părintelui profesor emerit Gheorghios 
Metallinos (născut în 1940!), de la Universitatea din Atena, 
care, la 60 de ani distanţă faţă de reflecţiile Părintelui Arsenie 
Boca, la Simpozionul Internaţional „Omul de cultură în fața 
descreştinării ”, de la Alba Iulia, 13-15 mai 2005, susţinea: 

„Omul de ştiinţă — profesorul care deţine cunoaşterea 
Celui Nezidit este, în Tradiţia Ortodoxă, Bătrânul — 
Călăuzitorul duhovnicesc (acei învăţaţi ai pustiului, adică 


562 Jeromonah Arsenie BOCA, Cărarea Împărăţiei..., p. 211. 

marii asceţi). Deprinderea acestei cunoaşteri presupune 
cunoaşterea prin experiență a fenomenului. lar pe acest 
aspect este fundamentată hermeneutica ortodoxo-patristică. 
Sfinţii (bărbaţi şi femei) sunt interpreţii autentici ai Sfintei 
Scripturi (adică ai experienţelor trăite de Profeţi şi de Sfinţii 
Apostoli), fiindcă ei sunt deopotrivă cu aceștia inspirați de 
Dumnezeu, participanți cu ei la aceleaşi experienţe. 
Asemănător se petrece şi în cazul ştiinţei, unde numai cel 
specializat înţelege cercetările altor specialişti din cadrul 
aceluiaşi sector de cercetare. Acceptarea concluziilor 
cercetării dintr-o anumită ramură ştiinţifică, de către cei ce 
nu sunt specialişti (cei care nu sunt capabili să verifice, în 
mod experimental, cercetarea celor specializaţi în domeniul 
respectiv) se face pe baza încrederii în buna credinţă şi 
intenţie a specialiştilor. Altminteri, nu ar fi putut să se 
constate un progres în ştiinţă. La fel se întâmplă şi în ştiinţa 
credinței. Cu aceeaşi încredere este acceptată şi aici 
cunoaşterea empirică a Sfinţilor din toate timpurile [...]. 
Ortodoxia, făcând deosebirea dintre cele două cunoașteri 
(înţelepciuni), precum şi dintre metodele şi organele lor, 
evită orice confuzie între ele, dar şi orice conflict. Numai 
acolo unde s-au pierdut premizele şi esenţa creştinismului, 
rămâne deschis drumul către confuzie şi conflict”5%5. 

De asemenea, reflecţiile episcopului Kallistos Ware sunt în 
acelaşi duh cu constatările Parintelui Arsenie: 

„în cercetarea ştiinţifică discernem în fiecare eveniment 
sau proces o cauză şi un efect. Potrivit concepției 
duhovniceşti, care nu contrazice ştiinţa, ci priveşte la ceea ce 
este dincolo de ea, distingem pretutindeni energiile creatoare 
ale lui Dumnezeu, cuprinzând tot ceea ce există, formând 
substanța de bază a tuturor lucrurilor. Deşi prezent 


*5 Pr. Prof. Dr. Gheorghios METALLINOS, Credinţa şi ştiinţa în 
gnoseologia ortodoxă..., p. 153-154. 

pretutindeni în lume, Dumnezeu nu se confundă cu lumea. 


Creştinii nu afrmă  panteismul, ci  «panenteismul». 


Dumnezeu este în toate lucrurile, şi totuşi dincolo şi 


deasupra tuturor lucrurilor”56%. 


După scoaterea din mănăstire, Părintele Arsenie a fost 
în continuare interesat de noutăţile ştiinţifice, după cum 
rezultă dintr-o notă informativă furnizată Securităţii de către 
un turnător cu numele conspirativ „Rafael”: „Timpul liber şi-l 
ocupă citind, completându-şi cunoştinţele. Din revistele 
literare şi ştiinţifice care se aduc în atelier citeşte cu mult 
interes tot ce apare nou în domeniul ştiinţific [...]. BOCA 
ARSEN[IJE este un om cult şi vorbeşte calculat. El nu face 
risipă de cuvinte în convorbirile avute” (sursa: Rafael, 15. 06. 
1966)*. 

Părintele Lucian Răzvan Petcu, actualul Părinte 


** Ep. Kallistos WARE, Ortodoxia, calea dreptei credinţe, trad. E. 
Chiosa, G. Jacotă şi Pr. D. Ailincăi, Ed. Mitrop. Moldovei şi 
Bucovinei, laşi, 1993, p. 48. 

565 ACNSAS, fond Informativ, dosar 2637, vol. 4, f. 39 

5% părintele Lucian Răzvan Petcu (n. 1964, Sinaia) este absolvent, atât 
al Facultăţii de Fizică din Bucureşti (1989), cât şi al Facultăţii de 
Teologie Ortodoxă „Andrei Şaguna” din Sibiu (1996). De asemenea, 
este autorul cărţii „Cosmologia creştină şi teoriile fizicii moderne” 
(Ed. Sophia, 2008), una dintre puţinele lucrări apărute în România pe 
tema dialogului dintre ştiinţă şi teologia ortodoxă. Părintele Lucian 
demonstrează că ştiinţa şi teologia ortodoxă nu sunt în conflict: „pe de 
o parte, credința ÎL mărturiseşte pe Dumnezeu ca fiind Creatorul 
întregii existenţe (a lumii văzute şi nevăzute, a lumii vii şi nevii), iar, 
pe de altă parte, ştiinţa are ca obiect al cunoaşterii sale lumea văzută, 
folosind ca mijloc de lucru raţiunea umană. Gândindu-ne că atât 
obiectul ştiinţei (lumea văzută), cât şi mijlocul ei de lucru (raţiunea 
omenească, ce constituie una din puterile sufleteşti) sunt creaţii 
dumnezeieşti, putem accepta cu uşurinţă că ştiinţa s-a născut, trăieşte 
şi se dezvoltă sub ochiul lui Dumnezeu şi cu binecuvântarea Lui, chiar 
dacă roadele ştiinţei (în virtutea libertăţii umane) nu sunt folosite 

paroh de la Biserica „Sf. Nicolae” din satul Drăgănescu 
(Mihăileşti, Giurgiu) a mărturisit despre întâlnirile 
cutremurătoare cu Părintele Arsenie Boca din anii '80 („pe 
mine Părintele m-a impresionat prin puterea prorocească sau 
puterea de a vedea... lega totul de învățătura dumnezeiască”; 
1986-87), în cadrul unei emisiuni de la Trinitas Tv („Biserica 
azi”, 10 iun. 2010, moderator: pr. Nicolae Dima). 

Părintele Lucian era student la Facultatea de Fizică de 
la Măgurele, secţia Combustibil Nuclear şi a mers la 
Drăgănescu unde l-a întâlnit pe Părintele Arsenie Boca care 
picta biserica. Printre altele, în cadrul emisiunii, a vorbit 
despre preocupările Părintelui Arsenie Boca de realizare a 
unui dialog între credință şi ştiinţă: „a mai fost o a doua 
întâlnire în casa parohială, peste drum de biserică, unde 
Părintele mi-a mai spus printre altele un lucru foarte 
interesant, înţelept şi duhovnicesc, referitor la fizică. Eu 
aveam credința mea, însă îmi puneam mare nădejde în ştiinţă. 
Îmi plăcea ştiinţa, îmi plăcea fizica şi, ştiind Părintele această 
preocupare a mea, mi-a spus: «măi, când apare o lege în 
fizică, cum spui?». De fapt, vedeţi, vorbea prin întrebări. 
Dădea şi răspunsuri, dar deseori aflai un mesaj prin întrebarea 


întotdeauna pe placul Domnului” (p. 105). Părintele Lucian ia în 
considerare învăţăturile Părinților Bisericii, în special ale Părintelui 
Arsenie Boca, atunci când vorbeşte despre comunicarea dintre om şi 
Dumnezeu care se realizează prin conştiinţă (p. 77). Părintele Arsenie 
Boca susținea că omul are sistem celular, creier (sediu al 
inteligenţei/raţiunii, dar unde „funcționează şi un centru de cenzură 
care are la dispoziţie tot mecanismul bio-chimic necesar capabil să 
aprobe sau să frâneze tot ce obligatoriu trebuie să treacă pe la acest 
centru de informaţie”) şi conştiinţă (organ duhovniceasc de 
comuncare între om şi Dumnzeu). Patimile omului conduc la 
perturbarea comunicării dintre om şi Dumnezeu, omul receptând 
glasul patimilor („patima îi duh necurat şi când stăpâneşte pe cineva îi 
dă chipul”), în loc să recepteze glasul conştiinţei (chemarea lui 
Dumnezeu). 


439 


pe care ţi-o punea. Aceasta a fost întrebarea: 
«[Pr. Arsenie Boca:] Când apare o lege nouă în 


fizică, cum spui?» Şi aici am răspuns eu: 

«[Pr. Lucian Petcu:] Spun că s-a descoperit. 

[Pr. Arsenie Boca:] Păi vezi, dacă spui că s-a 
descoperit, înseamnă că Altul e Cel Care a creat-o». 


lată, prin acest cuvânt „a descoperi” se înţelege 
Creatorul. Nu m-am gândit la acest sens al cuvântului [...]. 
M-a impresionat că citea aşa ceva, era o carte despre quasari, 
[care] e un stadiu evolutiv al stelelor; stelele se nasc, cresc şi 
mor. Însă cartea aceea nu era o carte de popularizare a 
ştiinţei, ci era o carte chiar de ştiinţă. Mi-aduc aminte că pe 
coperta ei erau figurate şi simboluri de matematici superioare, 
grafice, semnul integralei şi chiar, dacă nu mă înşel, şi 
derivate parţiale... deci, un instrument matematic foarte înalt. 
Pe mine m-a impresionat că un preot citea aşa ceva. Şi făcând 
legătura cu pictura, sunt convins că Părintele [Arsenie Boca] 
căuta şi în ştiinţă să-L descopere pe Dumnezeu. Deci, ştiinţa 
are chemarea ei în afară de a ajuta pe oameni, de a le face 
viaţa mai uşoară, ştiinţa mai are încă o chemare, aceea de a-L 
preaslăvi pe Dumnezeu prin descoperirile ei... şi Părintele 
[Arsenie Boca] căuta să vadă aceste lucruri” 5%. 

Oamenii de ştiinţă oneşti au recunoscut limitele 
cunoaşterii ştiinţifice, care investighează crearul, şi L-au 
recunoscut pe creator Care-i Necreat (fără început şi fără 
sfârşit). De exemplu, Sir Isaac Newton (n. 25 decembrie 
1642; d. 20 martie 1727), savantul mistic care a formulat 
legile fundamentale ale mecanicii, a descifrat legile mişcării 
planetelor, a pus bazele teoretice ale fenomenelor luminii şi 


*% Trinitas Tv, Biserica azi, 10 iun. 2010, orele 21:00-22:00, 
moderator: pr. Nicolae Dima. 

culorii, şi a întemeiat calculul diferenţial şi integral, susţinea 
în lucrarea sa Optica: „Căci El [Dumnezeu] i-a creat [pe 
atomi] pentru a-i aşeza în ordine. lar dacă a făcut astfel, e 
nefilozofic să cauţi orice altă Origine a Lumii sau să pretinzi 
că ea ar putea apărea din Haos doar prin Legile Naturii 555; 
René  Decartes (1596-1650) credea că „adevărurile 
matematice pe care le numim eterne au fost stabilite de 
Dumnezeu şi depind de El în întregime, nu mai puţin decât 
restul creaturilor sale”5*%. 

În istoria ştiinţei au fost consemnați şi savanţi care, 
îmbătaţi de anumite roade ale raţiunii, au declarat că nu au 
nevoie de ipoteza existenţei Creatorului. Este cazul 
marchizului Pierre-Simon de Laplace (n. 23 mar. 1749; d. 5 
mar. 1827, Paris), numit şi „Newton al Franţei”, despre care 
oricine a auzit la orele de matematică din liceu, celebru prin 
ipoteza sa cosmogonică Kanr-Laplace, conform căreia 
sistemul solar s-a născut dintr-o nebuloasă în mişcare. Acesta 
avea şi studii de teologie catolică, studiind o vreme la o 
mănăstire a ordinului monahal benedictin, căci tatăl său avea 
de gând să-l facă să urmeze o carieră clericală. Despre el se 
ştie că „atunci când i-a înmânat lui Napoleon Bonaparte un 
exemplar al Mecanicii cereşti, acesta din urmă, care auzise că 
nu există nici o referire la Dumnezeu în lucrare, a observat: 
«Domnule Laplace, mi s-a spus că aţi scris această carte 
uriaşă despre sistemul universului fără a-l pomeni vreodată 
pe creatorul lui.» Laplace i-a răspuns pe loc: «Nu am avut 
nevoie să fac această ipoteză.» Amuzat, Napoleon i-a relatat 
răspunsul matematicianului Joseph-Louis Lagrange, care a 


5% Mario LIVIO, Este Dumnezeu matematician?, trad. engl. Anca 


Florescu-Mitchell, Ed. Humanitas, 2012, p. 131. 
5 Sir Isaac Newton, Optica, în: Mario LIVIO, Este Dumnezeu 
matematician?..., p. 132. 

exclamat: «Ah! lată o frumoasă ipoteză; explică multe 
lucruri.» Povestea însă nu se opreşte aici. Când a aflat despre 
reacţia lui Lagrange, Laplace a spus sec: «Această ipoteză, 
sire, explică într-adevăr totul, dar nu ne permite să prezicem 
nimic. Ca savant, eu trebuie să vă pun la dispoziţie lucrări 
care ne permit să facem predicţii»S7%. 

Într-un text din ultimii ani de viaţă pământească, 
Părintele Arsenie Boca spunea destul de limpede că, în 
Ortodoxie, nu există conflict între ştiinţă şi credinţă, şi arăta 
rătăcirile gândirii moderne: 

„observăm că nu ne mai putem înțelege cu 
contemporanii din cauza «conflictului între ştiinţă şi 
credință» - deşi ele nu sunt în conflict, ci cel mult o ne- 
ştiinţă şi o ne-credinţă, puse în conflict de o rea-credinţă. Se 
întâmplă ceva cu contemporanii ceea ce s-a întâmplat 
demult de tot, de la obârşia omului, o boală care a devenit 
«strămoşească», de o foarte dură ereditate: uită de 
Dumnezeu ca pământul. Omul nu mai ştie nimic despre 
suflet; nu-l mai găseşte în nici o psihologie. Wirkow"” zicea 
că a făcut mii de disecţii şi vivisecții şi n-a găsit sufletul. 
Cum să-l găsească cu bisturiul? Altul, era potcovar, asigura 
că n-a găsit pe Dumnezeu în potcovăria lui — dar l-a citi în 
potcoava unui cal. Alţii, ca şi un profesor de istorie a 
religiei, nu mai găsea întemeiată astăzi existenţa lui Satan şi 
a dracilor lui. Astea ar fi idei antropomorfice rămase în 
memoria omenirii din vremuri mitologice, când stihiile se 
personificau şi țineau loc de ştiinţe naturale. lar omul nu are 


570 Mario LIVIO, Este Dumnezeu matematician?... , p. 139. 

57! Rudolf Ludwig Karl VIRCHOW (1821-1902), medic şi renumit 
patolog german, fondator al patologiei celulare. Celebrul său dicton 
Omnis cellula e cellula („Orice celulă provine din altă celulă”) a 
modificat radical gândirea medicală în direcţia unui nou concept, şi 
anume considerarea apariţiei bolilor drept consecinţă a tulburărilor în 
structura şi funcțiunea celulelor organismului. 

în sine nici o divinitate, ci mizerie, fiind doar evoluţia unei 
zoologii paleontologice: fiul maimuţei. Aşa că a pus omul 
piciorul pe lună, dar pe celălalt încă nu-l putem scoate din 
peșteră. De asemenea nemurirea e doar un deziderat fără 
nici o realitate; cel mult în memoria urmaşilor. 
Responsabilitatea nu e decât o măsură socială, care să ţină 
în frâu anarhia oamenilor, care, altfel, ar fi într-un 
permanent şi universal conflict. Învierea din morţi, o 
încăpățânare mitică în capul omenirii di 

Comentând poezia lui Octavian Goga (1881-1938; fiu 
de preot ortodox din Răşinari), cântărețul mulțimii anonime 
în suferinţă, ai cărui eroi de poezie sunt înrădăcinaţi în 
„bătrâneasca şi cinstita şi curata noastră lege”S75, teologul- 
poet Nichifor Crainic vorbeşte în sensul patristic despre 
îmbisericirea naturii şi arată legătura dintre Dumnezeu- 
Creatorul (Făcărorul cerului şi al pământului, al tuturor 
celor văzute şi nevăzute), om - cununa creaţiei 
(microcosmos) - şi cosmos (lumea văzută şi nevăzută) care se 
manifestă prin rațiunile dumnezeieşti din făpturi (plasticizate, 
cum ar adăuga Pr. D. Stăniloae), evidențiind totodată 
diferenţele dintre revelaţia creştină, ştiinţa chimiei şi 
rătăcirile gândirii astrologice: „cosmosul nu deliberează 
asupra existenţei sau inexistenţei lui Dumnezeu, ci îl 


5? Părintele Arsenie BOCA, Note (1984-1988), în: P.S. Daniil 
STOENESCU, Părintele Arsenie Boca „Omul îmbrăcat în haină de 
in”... p. 251. 

ali „Copiii noştri să-i înveţi / Tu: Crezul... Născătoarea.../ S-ajung să-i 
văd cântând pe toţi / În strană, sărbătoarea” (Dorinţă); „Să-l chemaţi 
pe popa Nae / Să-mi citească din Scriptură.../ I-or cădea şi popii Nae / 
Lacrimi multe-n Molitfelnic.../Voi să-i daţi lui popa Nae / Liturghii o 
lună-ntreagă / Că-i sărac şi popa Nae / Şi n-are bucate, dragă (De-o să 
mor...); „Zi Tatăl nostru seara, dragă, / Şi să te porţi la-nvăţătură” 
(Casa noastră). 

prăznuieşte ca într-o imensă liturghie prin duhul sublim, 
răsfrânt în făpturi din atotputernicirea Creatorului lor. Există 
desigur în inima lucrurilor o sensibilitate negrăită, care le 


spânzură de Părintele lor ceresc ca o putere a gravităţii şi pe 
care noi, cu mintea rece de necredință, o numim legile 
universului. Legile universului sunt  răsfrângerile 
demonstrabile ale nevăzutei înțelepciuni dumnezeieşti, care a 
pus la temelia fiecărui lucru creat arhetipul sau /ogosu/ 
formei lui veşnic înnoite şi veşnic aceeaşi, în armonie cu 
ansamblul tuturor celorlalte lucruri. Logosul lumii sau legea 
ei nu e decât un mod de a numi înţelepciunea divină infuzată 
în lume şi care se manifestă ca un răspuns cosmic la 
chemarea înţelepciunii divine de dincolo de lume, - sau ca o 
negrăită liturghie de prăznuire... După doctrina lui loan 
Damaschin, adâncită de unul dintre contemplatorii Filocaliei, 
ca Nichita Stetatos sau chiar Nicodim Haghimitul, există între 
om şi cosmos o anumită putere de comunicare în virtutea 
unei similitudini minimale de făpturi ale lui Dumnezeu şi 
unul şi celălalt. Aceeaşi similitudine o constată şi chimia 
biologică în ordinea materială şi gândirea astrologică 
modernă în ordinea influențelor oculte. Filozofia creştină nu 
vede însă în om o ființă determinată de cosmos sau o victim a 
destinului scris în stele, ci o putere superioară cosmosului, 
influenţându-l într-un anume fel în virtutea spiritului cu care 
e înzestrat. Omul e un microcosmos, un rezumat şi o sinteză a 
elementelor constitutive ale marelui cosmos, şi pe temeiul 
acestei similitudini îşi poate exercita asupra lui tăria 
spirituală. Pe faţa pământului se întipăreşte pecetea spiritului 


74 
omenesc”5$, 


“+ Nichifor CRAINIC, Spiritualitatea poeziei româneşti... p. 156- 
LST 


444 


„Nu înmulţiţi norul de păcate al omenirii!” a 
îndemnul pe care Părintele Arsenie Boca l-a dat oamenilor, 
consemnat de Părintele Episcop Dr. Daniil Stoenescu, poate 
fi pus în legătură cu gândirea filosofului şi psihiatrului 
ortodox Ivan Mihailovici Andreev (1894-?), care în articolul 
„Plâns!” dedicat memoriei lui Feodor Dostoievski 

„povesteşte despre una dintre cele mai crude şi 
«insensibile» crime ale unui mare oraş American. O mamă 
în vârstă de 29 de ani din New York, într-un acces de furie 
şi-a bătut până la moarte fiul în vârstă de două luni, 
lăsându-l neînchipuit de diform, iar ea nu şi-a exprimat 
niciun fel de regret în legătură cu această crimă. Andreev 
descrie cu detaliu clinic rănile suferite de trupul micuţ - dar 
apoi se opreşte ştiind că mulți cititori vor protesta împotriva 
unor asemenea detalii «inutile»: «Oamenii au devenit surzi 
la suferințe. Fie că nu aud, fie că nu vor să audă despre ce 
se săvârşeşte nu într-un coşmar, ci în realitate». Face apel 
la conştiinţa cititorilor lui: «Toţi pentru unul şi unul pentru 
toți sunt vinovaţi: aceasta este esenţa eticii sociale a 
creştinismului... Cu toţii suntem vinovaţi pentru că suntem 
păcătoşi; săvârşim răul şi contribuim cu răul nostru la sursa 
universală a răului. lar acest rău se acumulează într-o 
energie universală imensă a răului care caută vasele 
trupurilor fără har pentru a se întrupa, iar când le găseşte 
se întrupează în ele, acestea săvârşind multe fapte rele... 
Gândiţi-vă fiecare la voi înşivă... Ce făceaţi în noaptea 
aceea când s-a comis această faptă rea, inimaginabilă, dar 
reală? Poate că păcatul vostru sau fapta voastră rea a fost 
cea care s-a dovedit a fi ultima picătură ce a făcut ca vasul 
plin de rău să se reverse. Acesta este modul în care trebuie 
să reflectăm, dacă suntem cu adevărat creştini... Plângeţi 


575 Pr. Arsenie BOCA în: P.S. Daniil STOENESCU, „Arhanghelul ” 
de la Prislop şi alte scrieri... p. 262. 

fraţi şi surori! Nu fiţi ruşinaţi de aceste lacrimi! Plângeţi! Şi 
fie ca aceste lacrimi să fie izvorul în care Domnul îl va 


boteza pe copilul-martir, care, probabil, era nebotezat, fiind 
miruit — în locul untdelemnului — cu sângele lui nevinovat de 
copil. Plângeți! Fie ca lacrimile voastre să fie un izvor de 
energie aparte, o energie a binelui care luptă împotriva 
energiei răului, energie care prin puterea sa să salveze 
măcar un singur copil de la schingiuiri nevinovate şi măcar 
o singură mamă de la un păcat de neiertat. Fie ca aceste 
lacrimi să-l trezească şi pe mulţi dintre cei indiferenți... Nu 
vă ruşinaţi să plângeţi cu lacrimi de supărare, milă şi 
pocăință» oS 


Părintele Arsenie Boca, în duh patristic, a dezvoltat o 
teologie a căsătoriei, vorbind despre obârşia divină a 
bărbatului şi a femeii uniți în Taina Căsătoriei. Mântuitorul 
lisus Hristos a fost prezent la facerea omului şi cunoştea 
rostul legăturii dintre bărbat şi femeie. De aceea, în Predica 
de pe Munte, El prezintă adevăratul mod de viaţă (care are în 
centru iubirea) pe care ar fi bine să-l adopte omul cel nou, 
adică omul botezat căruia i s-a iertat păcatul strămoşesc odată 
cu înomenirea Fiului lui Dumnezeu şi cu botezul din apă şi 
din duh. Hristos Însuşi dezvăluie Tainele Împărăției şi cum a 
fost gândit proiectul divin al facerii omului. Dar protopărinţii 
Adam şi Eva, prin cădere, au deturnat proiectul divin. Prin 
Taina Căsătoriei, bărbatul şi femeia depăşesc starea de cădere 
(boala firii umane). Hristos este prezent în Taina Căsătoriei şi 
le dăruieşte căsătoriţilor harul său (energia necreată), prin 
preoţii Bisericii care săvârşesc ritualul cununiei având loc 


5% Ivan M. ANDREEV, Teologia apologetică ortodoxă, trad. engl. 
Augustin Florescu, Ed. Sophia, Bucureşti, 2003, p. 40-42. Mulţumesc 
colegului şi prietenului Dragoş-Constantin Predescu care mi-a 
semnalat fragmentul din carte. 

sfinţirea legăturii dintre soţi. Bărbatul şi femeia sunt chemaţi 
să realizeze ceea ce n-au reuşit Adam şi Eva. Înainte Taina 
Căsătoriei era legată de Sfânta Liturghie. Căsătoriţii se uneau 
astfel cu Hristos prin Sfânta Euharistie, primind Trupul şi 
Sângele Său, nu pişcot cu vin. 

Părintele Arsenie Boca este un urmaş al Sfântului 
Ioan Gură de Aur care s-a implicat şi a elaborat o teologie a 
căsătoriei de asemenea. Sfântul loan Gură de Aur vorbeşte 
liber despre unirea dintre bărbat şi femeie tocmai pentru a-i 
educa să urmeze Cărarea Împărăției prin Căsătorie, cu toate 
că „mulţi se ruşinează de cele spuse”: 

„«Şi se poate vedea că una sunt chiar din plăsmuirea 
trupului. Căci [femeia] a fost făcută din coastă şi ca două 
jumătăţi sunt [bărbatul şi femeia]. Din această pricină o şi 
numeşte ajutor, ca să arate că una sunt... Căci ca şi cum 
trupul ar fi rupt în două, fiindcă fiecare în parte este 
nedesăvârşit în privinţa facerii de copii... Dar cum oare 
devin un singur trup? Cum ai lua partea cea mai curată 
a aurului şi ai amesteca-o cu alt aur, tot aşa şi aici: 
femeia, primind în sine cea mai bună sămânță turnată, o 
hrăneşte şi o încălzeşte şi, contribuind şi ea cu cele ale ei, 
dă înapoi un om» (La Col., Omilia XII 5: PG 62, 388). 
Faptul că «vor fi într-un singur trup» (Fac. 2, 24) are 
legătură cu copilul, care va proveni din această unire, dar cei 
doi ajung «într-un singur trup» în mod evident şi fără copil: 
«... nu [a spus] vor fi un trup, ci vor fi într-un singur trup, 
arătând pe cel (trupul) al copilului, după ce ei s-au unit. Dar 
cum, atunci când nu este un copil, cei doi nu vor fi unul? 
Bineînţeles, e vădit acest lucru; căci împreunarea trupească 
(pi&G) aceasta lucrează, contopind şi amestecând trupurile 
amândurora. Şi precum toate se fac una atunci când se toarnă 
mir în untdelemn, tot aşa şi aici» (La Col., Omilia XII 5: PG 
62, 388)”; „Pare ciudat faptul că Hrisostom, atunci când 

vorbeşte despre căsătorie, face referire la dragoste, la eros, la 
plăcere-satisfacţie şi la procesul unirii trupeşti. Şi el ştie şi 
notează că «mulţi se ruşinează de cele spuse» (PG 62, 388). 
Însă este dator să facă acest lucru pentru a-i păzi pe tineri, 
arătându-le de câtă dragoste şi de câtă satisfacţie şi pace se 


vor bucura în căsătorie şi în «împreunarea legiuită», atunci 
când aceasta este petrecută cu cumpătare. El trebuie să-i 
îndepărteze pe tineri de desfrânare, explicându-le că în 
căsătoria cumpătată şi virtuoasă se află adevărata satisfacţie 
şi plăcere. Trebuie să-i înveţe că darurile duhovniceşti ale 
femeii sporesc dorința (Epoc), iubirea (ăyânm) şi dorul 
(n600q) de ea al bărbatului, încât acesta nu mai este atras de 
alte femei: «Nimic nu este mai plăcut ca virtutea, nimic mai 
dulce decât cumpătarea, nimic mai de dorit decât curăţia. Să 
facă cineva nunţi ca acelea despre care zic eu şi va vedea 
plăcerea» (La Col., Omilia XII 7: PG 62, 38957. 

Gândirea teologică a Părintelui Arsenie Boca în 
privinţa căsătoriei are la bază cunoştinţele ştiinţifice 
acumulate la cursul de Anatomie ţinut de savantul Francisc 
Rainer (care depăşea limitele unui simplu curs), cunoştinţele 
însuşite din tratatele de biologie umană şi genetică, 
mărturisirile oamenilor la scaunul spovedaniei, precum şi 
învăţăturile biblice. Vom enumera câteva texte reprezentative 
ale Părintelui Arsenie Boca în legătură cu Nunta ca Taină a 
Bisericii şi rostul ei: 

„Când vrea Dumnezeu să întrupeze un gând în lumea 
văzută, ca pe un nou fiu al Său şi să-l suie pe treptele 
desăvârşirii făpturilor Sale, neapărat îi trebuie şi o 
căsătorie corespunzătoare pe pământ. Situaţia aceasta a lui 
Dumnezeu o găsim exprimată în Scripturi, sub diferite 


57 Prof. Dr. Stylianos G. PAPADOPOULOS, Gândirea teologică a 
Sfântului loan Hrisostom, trad. Sabin Preda, Ed. Bizantină, Bucureşti, 
2010, p. 341-342. 

forme. Astfel, prin Isaia proorocul, Cuvântul se tânguie: 
«Piere dreptul şi nimeni nu ia aminte; se duc oamenii 
cinstiți şi nimănui nu-i pasă că din pricina răutăţii a pierit 
cel drept» (Isaia 57, 1). 

- Cum pier drepții şi nimeni nu ia aminte? 

- Foarte simplu: Că nu se mai nasc. 

- Şi e de vină omul? Trebuie să se întrebe omul, de ce 
nu se mai nasc drepţii? 

- lată că trebuie, de vreme ce-i aflat de vină; iată că 
dispariția dreptului e o problemă, de care suntem traşi la 
răspundere. Căsătoria are cuvântul”; „Dacă în Taina 
cununiei cei doi sunt o singură făptură, atunci «această 
făptură ce năzuieşte ea?» 

- «Odrasle pentru Dumnezeu! (Maleahi 2, 15). 

Răspunsul Revelaţiei e simplu şi categoric... fiindcă 
sfinții sunt şi roadele căsătoriei, iar ei, mulți sunt «aleşi», 
tocmai din cauza atitudinii religioase a părinţilor, mai 
înainte de-a îi naşte. Aşadar, căsătoria are multe motive să 
fie Taină. Când familia nu va mai fi întemeiată pe Taină, 
oamenii vor fi o turmă de fiare destrăbălate "59 
predică, Prislop, 20 decembrie 1949). 


(Căsătoria, 


Căsătoria se perverteşte prin „nepăzirea hotarelor Legii”: 


579 


„În conviețuirea căsătorească nu-i bun nici abuzul, nici 
refuzul. Abuzul atinge pe soț, refuzul atinge pe soață şi pe 
soț. Cum aceasta ? Aşa-i făcut omul de către Dumnezeu, 
bărbat şi femeie: un singur trup. Cu cunoştinţele 
contemporane de biologie, de endocrinologie şi de 
neurologie putem înţelege clar acest lucru... Abuzul 
păgubeşte pe bărbat de necesarul de substanțe glutamice 
sistemului său nervos şi încep fenomene de carență 


578 leromonah Arsenie BOCA, Cărarea Împărăției... p. 270. 
Părintele Arsenie BOCA, Cuvinte vii, Ed. Charisma, Deva, 2006, 


p. 288-289. 

nervoasă, care pot ajunge până la slăbirea totală a funcţiilor 
mintale. S-au văzut atare cazuri de tâmpire a minţii şi a 


pierderii totale a memoriei fără să fie şi alte boli în 
organism. Respectivul era suprasolicitat, iar el s-a predat. 
Urmările sociale se înțeleg. Refuzul păgubeşte pe femeie. 
Unul din refuzurile obişnuite este acela «întemeiat» pe 
stăvilirea numărului de copii. Modalitatea aceasta e viciul 
«onaniei cu femeie». Păgubesc amândoi — pagubă biologică 
care se resimte în sănătatea amândurora. Minţirea, trişarea, 
ferirea, unul şi acelaşi viciu, duce în mod normal la o 
nervozitate şi la o nemulţumire unul de altul, pe care natura, 
în nevinovăția ei caută să o remedieze — Şi cum o 
remediază? — căutând fiecare din părţi alt partener, care să 
nu falsifice convieţuirea. În fond e o rezolvare greşită, 
vinovată faţă de unitatea de dragoste a Tainei Căsătoriei”5%; 
„Explicaţia. Într-un raport conjugal normal, organele 
genitale feminine trec succesiv printr-o fază de congestie 
intensă şi o fază de slăbănogire bruscă, ce stabileşte cursul 
regulat în circulaţia sângelui. Actul conjugal falsificat [prin 
tot felul de metode contraceptive etc., n.n] neisprăvit, fără 
concluzia naturală, lasă să persiste în vase o stare de înecare 
ce, cu vremea, ia un caracter permanent. Urmează o 
tulburare a nutriţiei ţesuturilor, pe urmă alterarea lor 
anatomică. Mulțimea firişoarelor nervoase ale plexului 
hipogastric, firişoare care pleacă de la uter şi se unesc cu 
sistemul cerebro-spinal, îndură apăsări, iritaţii, care, la 
obârşie sunt dureri locale, dar cu tulburări reflexe la distanță; 
iar cu vremea, aruncă pe bolnave în plin domeniu 
psihiatric”s*!; „Deci, dacă o femeie greşeşte cu altcineva, de 
vină e trişarea lor, «ferirea» soţului care o împinge la gestul 


58 părintele Arsenie BOCA, Câteva cunoştinţe, pe scurt, cu privire la 
conviețuirea în căsătorie, în: P.S. Daniil STOENESCU, Părintele 
Arsenie Boca „Omul îmbrăcat în haină de in ..., p. 253-254. 
leromonah Arsenie BOCA, Cărarea Împărăției... p. 262. 


450 


căutării pe altcineva, care să fie corect cu natura. În 
majoritatea cazurilor de «necredinţă» a femeii e de vină 
soțul, că nu şi-a umplut casa de copii. Deci cine fuge de 
copii, fuge de răspundere. Şi unde fuge? În 
iresponsabilitate?! Când însă îţi iei răspunderea de-a rodi 
copii, Stăpânul vieţii îți va ajuta să ai şi ce le da de mâncare 
şi-ţi va asigura şi cinstea căsniciei. Deci nici abuzul nici 
refuzul, ci o dreaptă socoteală şi o convieţuire corectă 582. 


Textul compus de Părintele Arsenie Boca şi imprimat 


pe pereţii Bisericii Drăgănescu, în scena nunţii din Cana 
Galileii, este următorul: 


„Voi toți, fiii Celui Prea Înalt sunteți! (Psalm 81, 6-7). 
Domnul Hristos a venit la nuntă să reamintească conştiinţei 
oamenilor obârşia lor divină, ridicând nunta la valoarea şi 
harul de Taină a Bisericii. Când însă oamenii nesocotesc 
această obârşie şi degenerează nunta, «nepăzind hotarele 
Legii» ei devin «numai trup» (Facere 6, 3) şi se fac «fiii 
pieirii» (Isaia 1, 4) «fiii diavolului» (loan 8, 44) care-L 
răstignesc pe Hristos. Aşa «piere dreptul de pe pământ şi 
nimenea nu bagă de seamă» (Isaia 57, 1) simplu: Nu se mai 
nasc, în condiţiile oferite de «nuntă». «Nuntaşii» deci poartă 
răspundere pentru urmările peste care dau precum şi pentru 
roadele bune pe care le puteau aduce şi nu le-au adus”. 


Cuprinsul cărţii „Cărarea Împărăției”, principala operă 


scrisă de către Părintele Arsenie Boca este următorul: 
I.CĂRAREA 

1. De la cârma minţii atarnă; 2. Un tovarăş nevăzut; 3. Noe şi lisus; 4. Din 
păcătoşi, sfinţi; 5. Lupta mantuirii; 6. „Vrăjmaş milostiv şi prieten 
viclean”; 7. Puiul necurat; 8. Semnul Crucii; 9. În pustia Carantaniei; 10. 
Iubirea e cărarea; 11. Cărarea Sfantului Pavel 

II. ÎNVĂŢĂMINTELE REGILOR 


582 părintele Arsenie BOCA, Câteva cunoştinţe, pe scurt cu privire la 
conviețuirea în căsătorie..., p. 254. 

1. Saul şi David; 2. Cum începe o datorie; 3. Vremea de plată; 4. 
Mărturisirea; 5. Încercările; 6. Prin cuptorul smereniei; 7. Lumina 
suferinţei; 8. Cenzura invidiei; 9. Soarele smereniei; 10. Cei ce n-au 
necazuri; 11. Urzirea căderii; 12. Puterea care nu ascultă; 13. Prin 
tâlcuirile Părinților; 14. Apusul unui rege; 15. Spiritism; 16. Plata din 
urmă a neascultării; 17. Tirani în pocăință 

III. CELE ŞAPTE SURLE 

1. Dumnezeu se roagă; 2. Glasul conştiinţei; 3. Chemarea cuvântului şi 
tăcerea trasă la răspundere; 4. Chemarea care ustură; 5. Răspunsul 
poporului; 6. Ceasul primejdiei; 7. Ce urmăreşte Dumnezeu; 8. Mărturia 
unui sfânt; 9. Socotelile înţelepciunii cu moartea; 10. Judecata milostivă; 
11. Sfatul din iad; 12. Dezlănţuirea stihiilor; 13. Antihrist; 14. Sfânta 
Liturghie mai ţine lumea; 15. Proorocul de foc; 16. Sfânta Cruce pe cer 
IV. RĂZBOIUL NEVĂZUT 

1. Omul, zidire de mare preț: 2. Îngeri căzuţi; 3. Pustiirea firii omeneşti în 
Adam; 4. După fire şi împotriva firii; 5. Refacerea firii omeneşti în lisus 
Hristos; 6. Continuarea biruinţei, prin Taine; 7. Desăvârşirea - finalitate a 
omului; 8. Războiul nevăzut; 9. Poruncile şi libertatea; 10. Lucrarea 
poruncilor stinge crizele voinţei; 11. Spre rugăciunea neîncetată; 12. 
Lupta după lege; 13. Pe trepte de-a râpa; 14. Cursele; 15. Unii-şi taie 
mintea în Scripturi; 16. Greşelile iubirii şi dreapta socoteală; 17. 
Măsurile; 18. Sfaturile evanghelice sau poruncile desăvârşirii; 19. Cei 
curaţi cu inima; 20. Vârstele iubirii-vârstele desăvârşirii 

V. EREDITATE ŞI SPIRIT 

1. Gâlceava de cuvinte; 2. Cad copiii între tâlhari; 3. Un călugăr cu 
gândul la mazăre; 4. O muscă pricinuieşte premiul Nobel; 5. Teoria 
cromozomică; 6. Cu sfiala cuviinţei; 7. Ereditatea, mediul şi destinul; 8. 
Mecanismul eredității; 9. Întrebăm ştiinţa; 10. Legile şi fărădelegile; 11. 
Genetica acum 3.500 de ani; 12. Dispoziţii de drept bisericesc confirmate 
de genetică; 13. Endocrinologie, neurologie şi psihologie; 14. Invitaţii la 
dreapta socoteală; 15. Copiii născuţi în lanţuri; 16. Cei ce-şi beau mintea; 
17. Jalea într-un convoi de monştri; 18. O mare pacoste cu descoperirea 
Americii; 19. Furtună în picurii de rouă; 20. Un fel de psihanaliză; 21. 
Gânduri de hulă; 22. Oameni din iad; 23. Un răspuns fioros; 24. O 
rădăcină a durerilor; 25. Copiii naturali, sau în fărădelegi născuţi; 26. Nu 
se poate, să nu se poată; 27. Pui de om în pui de cer 

VI. ICONOMII TAINELOR 


452 


1. Cuvinte hotărâtoare; 2. Destinul talanţilor; 3. Vederea prin văl; 4. 
Dreptul între iubire şi sabie; 5. Cârma din zare; 6. Crinul de pe cruce; 7. 
Răspunzătorii; 8. Iconomul nedrept 

VII. ÎMPĂRĂȚIILE IUBIRII 

1. O soră a vieţii; 2. Vameşii văzduhului; 3. Judecata particulară a 
sufletului; 4. O descriere a iadului; 5. Semnul lui lona; 6. Mărimea 
răspunderii; 7. Legile judecății; 8. Lucifer şi Antihrist; 9. Pentru o 
greşeală vremelnică, o pedeapsă veşnică? 10. Chemarea la înviere. 


8. Părintele Arsenie era o fire artistică, un teolog al 
culturii, iubea pictura şi muzica. Era interesat de 
evenimentele cultural-artistice. În timpul studenţiei făcuse 
parte din „Reuniunea de Muzică Gheorghe Dima” din Sibiu, 
condusă de dirijorul N. Oancea. În intervalul 1 octombrie 
1938 — 12 martie 1939, din bursa primită pentru călătoria la 
Muntele Athos, alături de cheltuielile pentru paşaport şi alte 
cheltuieli personale (ghete, a/bituri, pantaloni, halat, haine 
de lână, servietă, bocanci, căciulă, cărţi, culori, planşetă, 
hârtie, plombe, ceas, studii fotografiate, haine reparate), şi-a 
cumpărat**? bilet (180 lei) la concertul susținut de genialul 
George Enescu (1881-1955), cel mai important muzician 
român (autorul Rapsodiei Române şi al operei Oedipe) despre 
care Pablo Casals5%* spunea: „Enescu a fost cel mai măreț 
fenomen muzical, de la Mozart încoace”. 


55 Acest lucru rezultă din raportul de cheltuieli personale de la 1 oct. 


1939 şi până la plecarea la Muntele Athos (12 martie 1939), predat 
Mitropoliei din Sibiu, (Pr. Nicolae Zian STREZA, Catisme ale 
Părintelui Arsenie Boca pe Muntele Athos, Ed. Credinţa strămoşească, 
2008, p. 40). 

5% Pablo CASALS (1876-1973), renumit violoncelist şi dirijor 
catalan. 

9. „[Părintele Arsenie Boca] era cu desăvârşire 


apolitic”5%5 
caracter pur religios, fără niciun fel de amestec politic 
(Nichifor Crainic). Nu a făcut parte din nicio grupare cu 
caracter politic, cu toate că Securitatea l-a urmărit în 
problema legionară: „Ştiu de semnificaţia politică ce s-a dat 
Arhanghelului [Mihail], dar la implicaţia Arhanghelului în 
politică am zâmbit întotdeauna”s*. Logica torţionarilor din 
Securitate dresați de Alexandru Nicolschi (Boris Grünberg) 
era următoarea: „eşti legionar pentru că eşti teolog, şi fiind 
teolog eşti anticomunist, iar a fi anticomunist înseamnă a fi 
legionar”*** (anchetator Cpt. Ion Teodoru). Această logică a 
fost suficientă pentru acuzarea şi întemnițarea (în 1959) 
teologului Teodor M. Popescu. 

Părintele Arsenie le reproşa legionarilor faptul că au 
apelat la armele de foc pentru intimidarea adversarului, iar nu 
la „armele” teologice, el fiind convins că: „cine vrea să 
biruie lumea e dator să ia arma rar folosită a iertării, oricâte 
necazuri ar pătimii de la oamenii lumii acesteia, ca unul ce 


, iar „mişcarea de la Sâmbăta de Sus avea un 
3586 


vede că frații săi stau legați într-o robie străină, în 
h j NR : ERR 
întunericul necunoştinței de Dumnezeu şi de ei înşişi”. 


585 ACNSAS, fond Informativ, dosar 2637, vol. 2, f. 88-88v (Proces 
Verbal de Interogatoriu, 11 octombrie 1955, Nichifor Crainic, 
Bucureşti). 

586 ACNSAS, fond Informativ, dosar 2637, vol. 2, f. 85. 

587 ACNSAS, fond Informativ, dosar 2637, vol. 2, f. 113-114. [Ierom. 
Arsenie Boca, Declaraţie, 7 iunie 1948, Spitalul Făgăraş]. Declarația 
în partea dreaptă-sus are următoarea însemnare „9.6.948 , Dată în fața 
noastră, comisar şef ss/neidenticată [posibil Preda]” şi ,„10.6.948 
(anexare la dosarul personal).. 

Vasile POPESCU, Un martir al crucii. Viaţa şi scrierile lui Teodor 
M. Popescu, ed. Gabriela Moldoveanu şi Răzvan Codrescu, Ed. 
Christiana, Bucureşti, 2006, p. 122. 

5% leromonah Arsenie BOCA, Cărarea Împărăției... p. 20. 

„Părintele Arsenie [Boca] era întotdeauna la 
îndemâna oamenilor "5% pentru a-i ajuta, dar din 1960 până 
în 1989 pe el nimeni nu l-a ajutat, nimeni nu a intervenit 
pentru reintegrarea sa în viaţa de mănăstire, a primit doar 
promisiuni şi vorbe „frumoase” din partea celor care aveau 
relaţii „sus puse”. 

Părintele a vrut tot timpul să se reîntoarcă la Prislop, 
în intervalul 1960-1989, dar i s-a refuzat această dorinţă chiar 
şi de către Patriarhul Iustinian Marina, cu toate că trupele 
sovietice plecaseră în 1958, iar consilierii sovietici în 1964: 

„În ziua de vineri 24 februarie a.c., sursa se afla în 
cabinetul patriarhal împreună cu BOCAZIAN ARSENE 
(sic!). Acesta a întrebat pe patriarh dacă este adevărat ce se 
aude că se vor întoarce în mănăstiri călugării îndepărtați de 
aci, la care patriarhul l-a întrebat dacă vrea să-l părăsească şi 
să meargă la mănăstire. Acesta a spus că ar dori să meargă la 
aceeaşi mănăstire la care a fost, Prislop. I s-a răspuns că va 
trebui să meargă nu acolo unde vrea el, ci acolo unde va găsi 
de cuviinţă biserica (sic!). Totodată patriarhul a spus că nu 
peste multă vreme se va rezolva problema călugărilor 
îndepărtați în aşa fel ca să nu mai fie nici o mănăstire fără 
călugări, ei să fie reprimiţi în mănăstiri bineînţeles numai cei 
care întrunesc condiţiile”? l, 

„Sursa [Giar, 28.03.1967] declară că a vorbit în mai 
multe rânduri cu pictorul BOCAZIAN (sic!), monah preot de 
la mănăstirea Prislop din transilvania. Este încadrat lucrător 
pictor la atelierele Patriarhiei Române. Este un bun lucrător, 
cu un talent deosebit la desen mai ales, iar în pictura 
bisericească având un gen propriu. Are studii de pictură la 


*% Pr, Teofil PĂRĂIAN, Amintiri despre duhovnicii pe care i-am 
cunoscut..., p. 136. 

®1 ACNSAS, fond Informativ, dosar 2637, vol. 4, f. 25 (Notă 
informativă, Sursa: Giar, 27.02.1967, Primit: lt. Păduraru N.). 


455 


şcolile din ţară. Fiind vorba despre posibilitatea întoarcerii 
călugărilor necăsătoriți în mănăstiri, [Arsenie Boca] a 
declarat că ţine mult să se ducă la aceeaşi mănăstire [Prislop] 
unde a mai fost pentru că acolo cunoaşte lumea, a muncit şi 
a creat un curent favorabil românismului şi ortodoxiei şi mai 


ales că pentru îmbunătăţirea condiţiilor mănăstirii el a 
cheltuit toată averea sa personală, casa de la părinţi şi toată 
agoniseala sa. Ţine să se ducă acolo, pentru că socoteşte că 
acolo este nevoie de dânsul, la acel punct unde se întâlnesc 
influenţele catolice şi maghiare şi cum el fiind un bun român 
şi bun ortodox aduce reale servicii Bisericii strămoşeşti şi 
patriei prin activitatea pe care o va desfăşura. Alte interese 
personale n-are, ci numai acest lucru superior. Aşteaptă să 


vadă cum vor decurge lucrurile şi dacă nu se va putea, el se 
va supune şi va merge în orice loc va fi trimis, aşteptând 


momentul când va fi chemat şi trimis şi acolo unde doreşte 
„592 
ela: 


2 ACNSAS, fond Informativ, dosar 2637, vol. 4, f. 25 (Notă 
informativă, Sursa: Giar, 28.03.1967, Primit: It. Păduraru N.). 

Actul de scoatere din mănăstire a Părintelui Arsenie Boca. 


Problema altor călugări îndepărtați a fost rezolvată, 
numai a Părintelui Arsenie Boca nu a fost rezolvată, timp de 
30 (treizeci!) de ani fiind „profetul prigonit de ai săi”. 

Dacă Părintele Arsenie a încercat să ceară sprijinul 
patriarhului, fosta stareță de la Prislop, maica Zamfira 
(Julieta) Constantinescu a discutat cu mai multe personalități 
şi ierarhi ai Bisericii. Aceste informaţii sunt obținute prin 
măsuri speciale (tehnică operativă) şi cuprinse în notele 
furnizate de echipa de filaj care instalase microfoane în 
apartamentul preotului profesor Spiridon Cândea de la Sibiu. 
Astfel, aflăm că maica Zamfira (Julieta) a vizitat familia 
Cândea la începutul anului 1967: 

„În acest moment sună la intrare şi vine o femeie, 
JULIETA. Julieta se bucură că şi DONAŞ [SPIRIDON 

CÂNDEA] şi ELVIRA [preoteasa] arată bine. ELVIRA îi 
cheamă la bucătărie să cineze ceva şi de acolo se aud frânturi 


de discuţii despre faptul că femeia ar vrea un post mai bun 
pentru ea [redeschiderea Mănăstirii Prislop] şi vrea să 
meargă în audienţă la CORNEANU. Ea spune că la ei [în 
obştea de la Prislop, retrasă la Răşinari, după izgonirea 
călugărițelor şi desființarea mănăstirii] a murit o maică 
[MACRINA]. Ea mai spune că TEOCTIST se poartă foarte 
urât cu oamenii şi este ofensată că un reacţionar a fost pus în 
aşa funcţie. Vrea să meargă în audienţă şi la DOGARU şi 
spune că CORNEANU are nişte aere de parcă ar fi patriarh. 
Ea spune că NICOLAESCU o susţine mult dar totuşi nu 
vede nici un ajutor din partea lui. Ea se pregăteşte de 
plecare.. Eat 
Altă dată „La ora 17, 45 [data 2 feb. 1967] vine la el 
Julieta Constantinescu, care povesteşte pe larg cum a fost la 
o serie de preoți din ţară (ALECU, NICOLAESCU, 
[NICOLAE] CORNEANU, TEOCTIST [ARĂPAŞUJ, 
TEOFIL, LIVIU STAN şi alţii), la VASILESCU şi 
DOGARU şi a discutat cu ei de felul cum s-ar putea rezolva 
situaţia ei. Ea a fost cândva la o mănăstire [Prislop] şi vrea 
să se întoarcă iar, dar nici unul din cei competenţi nu-i 
rezolvă problema. DONAŞ [SPIRIDON CÂNDEA] spune 
că nici unul nu are curaj să facă aşa ceva de frică că îşi 
periclitează situaţia politică ... Ca să nu mai ai nervi, ar 
trebui să ieşi din serviciu, să ieşi din preocupări. Dacă aş fi 
ca unii ai noştri care se gândesc numai la poziţiile lor, la 
maşini, demult aş fi nu ştiu unde. N-am voit şi nu-mi pare 
rău. SĂ, 
Maica Zamfira avea de gând să meargă în audienţă la 
Nicolae Ceauşescu pentru a interveni pentru redeschiderea 


5% ACNSAS, dosar M.I. S.B. 12197/rola 116, vol. 8, f. 230. 
54 ACNSAS, dosar M.I. S.B. 12197/rola 116, vol. 8, f. 184-185. 

Prislopului: „în ziua de 6 noiembrie 1966 la ora 18.10 vine 
Julieta [în vizită la familia Cîndea]... JULIETA avea în gând 
să meargă în audienţă la CEAUŞESCU, dar [SPIRIDON] 
CÎNDEA zice că e foarte greu să ajungă până la eP”, 
Totodată, ea mersese la sediul Securităţii din Timişoara şi 
insistase ca aceştia să rezolve situația Prislopului şi cei 
alungaţi de acolo să fie reprimiţi, dar totul a fost în zadar: „Eu 
le-am spus la Securitate la Timişoara: «Colaborăm cu voi. Nu 
facem acolo nimic ce nu vă place»'5%. 

De asemenea, Părintele Arsenie Boca vizitează 
familia preotului Cândea când se reîntoarce de la Răşinari la 
Sibiu, de la înmormântarea maicii Macrina, în ziua de 7 
ianuarie 1967. Părintele stă de vorbă cu preotul Spiridon 
Cândea şi cu preoteasa Elvira. Discuţiile interceptate prin 
tehnică operativă de către Securitate au ca subiect eforturile 
pe care le fac pe toate căile posibile pentru redeschiderea 
Prislopului; aflăm că au vorbit cu anumiţi străini pe care i-au 
rugat să atragă atenţia în presa străină asupra faptului că 
anumite mănăstiri -monumente istorice — sunt închise. Scopul 
era ca autorităţile din ţară să se sesizeze şi să treacă la 
redeschiderea inclusiv a Prislopului; mai aflăm că azilul de 
bătrâni de la Prislop care fusese înființat după închiderea 
mănăstirii, în 1960, a fost dislocat: 

„la ora 18 se scoală şi joacă table (preotul Spiridon 
Cândea şi preoteasa) până la ora 20.00 când vine la ei un 
preot [Arsenie Boca]. Acesta spune că vine de la 
înmormântarea maicii Macrina. 

- DONAŞ [SPIRIDON CÂNDEAJ: Şi cum umblaţi? 

- Preotul [Arsenie Boca]: Păi cam aşa, de colo, colo, de 
la Bucureşti până aici 


5 ACNSAS, dosar M.I. S.B. 12197/rola 116, vol. 8, f. 277. 
5% ACNSAS, dosar M.I. S.B. 12197/rola 116, vol. 8, f. 185. 

- DONAŞ [SPIRIDON CÂNDEAJ: Aţi vorbit cu 
GROATEN? 

- Preotul [Arsenie Boca]: Da, ne mai întâlnim aşa, ne 
rugăm chiar de el frumos să nu rişte prea multe expresii prin 
predici şi aşa. 

- DONAŞ [SPIRIDON CÂNDEAJ: E cam necontrolat 
şi el, de multe ori. 

- Preotul [Arsenie Boca]: N-are rost. Pe urmă se mai ia 
în colţi cu BELAŞCU, iarăşi om periculos. 

- [ELVIRA]: Da, da. 

- Preotul [Arsenie Boca]: Şi ce rost are? 

- DONAŞ [SPIRIDON CÂNDEAJ:În şedinţă (nu 
continuă). 

- [ELVIRA]: În şedinţă nu-i prudent deloc, sare ca acul. 

- Preotul [Arsenie Boca]: Şi aşa trebuie oamenii ăştia să 
se ştie abţine să se păstreze pentru cu adevărat când vor 
trebui oameni destoinici şi formaţi. 

- [ELVIRA]: N-ai auzit ce spune BELAȘCU de el şi de 
CHIOARU şi de BODOGAE? Ca legionarii. 

- DONAŞ [SPIRIDON CÂNDEAJ: Pe toţi capabili îi 
pizmuieşte. 

- [ELVIRA]: Şi pe la Bucureşti? 

- Preotul [Arsenie Boca]: Stăm şi lucrăm, iară şi aşa nu 
putem face mare treabă, decât stăm aşa la masa de lucru. 
Stăm până se mai desprimăvărează. Atunci sperăm să se mai 
coordoneze pentru ultima dată, pentru ultima măsură şi ca 
fiecare şi la alte rosturi. 

- [ELVIRAJ: Şi cu mănăstirea aveţi ceva ştiri noi? 

- Preotul [Arsenie Boca]: Avem una de la Cluj, 
preasfinţitul TEOFIL trimite lui DOMETIE care a fost 
duhovnic la Rîmeţi — la Râpa Rîmeţului, îi trimite ştiri să-şi 
cam adune soborul şi să-I recheme la Rîmeţi. Asta ca urmare 
la prima hotărâre care aţi stabilit-o atunci că trebuie să stea 
cu ceva în faţa lui IANOS KADAR. 

- DONAŞ [SPIRIDON CÂNDEAJ: Să ştii că eu am 
depus memorii în toată ţara în sensul următor: am arătat că 
prof. din Viena cu care a făcut cunoştinţă MIOARA la Cluj, 
este foarte mirat şi se întreabă cum de românii sunt atât de 
obtuzi, încât repară şi scot în evidență documentele istorice 
ale Moldovei, care nu este periclitată de nimeni, şi neglijează 
cu totul Ardealul. Am dat la Ministerul de Interne, la 
Securitate, Miliție şi peste tot note informative de declaraţia 
acestui prof. de liceu din Viena. 

- Preotul [Arsenie Boca]: Foarte bine, dar numai aşa 
trebuie împunşi. 

- DONAȘ [SPIRIDON CÂNDEAJ: Îmi pare rău că mi- 
a scăpat din vedere că trebuia să-l fac pe ăla să scrie el un 
articol într-un ziar din Viena, dar nu-i nimic, la vară vine iar 
aici şi îi spun să scrie. 

- Preotul [Arsenie Boca]: Eu am discutat cu un evreu 
care a plecat din ţară şi i-am spus: «Măi nene, ăştia mai 
ascultă cultele străine şi mai mişcă ceva, că cel puţin îi 
deprinzi cu ideea». 

- DONAȘ [SPIRIDON CÂNDEAJ: Evreul a scris ceva? 

- Preotul [Arsenie Boca]: Da. S-a auzit la posturi străine 
exact ideea dată. 

- DONAŞ [SPIRIDON CÂNDEAJ: După ce am plecat 
eu din Bucureşti ce informaţii a mai cules? 

- Preotul [Arsenie Boca]: Nu ştiu, că ea este cu 
inventarul şi cu... 

- DONAȘ [SPIRIDON CÂNDEAJ: Îs curios că i-am 
lăsat pe ei în trudă acolo. Noaptea am lucrat cu ei, am luat 
atâtea hotărâri şi au zis că sigur o să le ducă la îndeplinire. A 
rămas... şi nu mai cunosc că nici ei nu pot comunica nici 
prin telefon, nici prin (nu continuă). 

- Preotul [Arsenie Boca]: Sigur, dar cum zic (interrupt 
de DONAŞ). 

- DONAŞ [SPIRIDON CÂNDEAJ: Se va face cu 
certitudine, acolo nu m-am interest până acum. Deja a primit 


preocupare internaţională şi capii ăstia ai noştri capitulează 
ca mieluşeii. 

- Preotul [Arsenie Boca]: Afară de ăştia care nu văd 
prea bine. 

- DONAŞ [SPIRIDON CÂNDEAJ: Apoi ăştia sunt 
obtuzi rău, dobitocii. 

- Preotul [Arsenie Boca]: Nu văd prea bine nicicum şi 
le e frică şi ţin cu amândoi. 

- DONAŞ [SPIRIDON CÂNDEAJ: Eu cred că, cum se 
va desprimăvăra, că acuma poate mai au pretextul ăsta, 
obtuzii, că nu pot disloca căminul acuma. 

- Preotul [Arsenie Boca]: E dislocat. Avem ştirea şi am 
trimis control acolo. 

- [ELVIRA]: Şi [?] 

- Preotul [Arsenie Boca]: Am trimis control acolo şi 
aşteptăm să i se dea clerului. 

- [ELVIRA]: Noi am vrut să mergem în toamnă acolo, 
dar a intervenit ceva şi nu ne-am mai dus. 

- Preotul [Arsenie Boca]: E şi drumul prost. E bine de 
mers numai când e uscat. 

- [ELVIRA]: Şi l-a desfiinţat căminul [?] 

- Preotul [Arsenie Boca]: L-au dislocat. 

- DONAȘ [SPIRIDON CÂNDEAJ: Aşa şi vor. 

- Preotul [Arsenie Boca]: Noi am trimis pe cineva într-o 
comună, de unde erau doi bătrâni şi îl cunoşteau pe părintele 
de acolo şi verificăm această ştire după cum am verificat şi 
ştirea de la Rîmeţi. Noi auzisem de pe la un om din Mediaş 
care spunea că deja două inse sunt acolo şi se mai primesc 
opt. Atunci am luat firul şi hai să controlăm cum e şi acuma 
cu ocazia morţii maicii Macrina am reverificat această ştire 
şi am aflat că deocamdată nu sunt acolo şi cabana este 
desfiinţată şi nu se mai face cabană acolo. Era o profanare. 

- DONAŞ [SPIRIDON CÂNDEAJ: Doamne ajută”S”. 


Părintele Arsenie nu a întâlnit un episcop care să 
intervină la autoritățile statale pentru redeschiderea 
Prislopului şi reprimirea sa în mănăstire. De altfel, mănăstirea 
s-a redeschis în 1976, dar fără ca Părintele să facă parte din 
noua obşte. Modelul său de episcop era Sfântul Vasile cel 
Mare (c.330-379) pe care l-a pictat în altarul Bisericii 
Drăgănescu. În scena iconografică respectivă, Sfântul Vasile 
se află înaintea prefectului (în anul 375), căruia procurorul îi 
spune: 

„Tirane, de acesta suntem bătuţi. De surghiun nu-i 
pasă. Avere n-are să-l deposedăm. lar de moarte nu se teme. 
Când i-am spus că nimenea nu mi-a mai vorbit aşa, mi-a 
răspuns: «Se vede că încă n-ai întâlnit episcop!» ” 

Părintele Arsenie Boca era smerit, dar nu servil ori slugarnic. 
Era un om nou în sensul Părinților Bisericii: „om nou în 
Hristos în Europa unită a Romaniei [Imperiul Roman de 
Răsărit, n.n.] era îndumnezeitul, sfântul care, încadrat într-un 
proces spiritual terapeutic (purificare-luminare- 
preamărire/îndumnezeire),  restaurează comuniunea cu 
Dumnezeu (adică cu haru//energia Lui necreată) în centrul 
existenței umane, inima. Astfel idealul acestei lumi 
literalmente noi e îndumnezeirea, şi omul ei ideal nu este 
omul frumos şi bun (kalos kagathos) al umanismului grec, ci 
sfântul, omul tămăduit în Hristos, omul adevărat, ca 
dumnezeu-om după har”s*. 


R 


* ACNSAS, dosar M.I. SB 12197, vol. 8, f. 223-226. 
*% Gheorghios D. METALLINOS. Parohia-Hristos în mijlocul 
nostru. trad. Ioan I. Ică. Sibiu: Ed. Deisis, 2004, p. 162. 

Capitolul V 


Părintele Dumitru STĂNILOAE - viaţa, 
activitatea teologică (Sibiu, Bucureşti) şi invazia 
Filocaliei în teologia academică românească 


„Cred că Dumnezeu mi-a dat un singur talant: 
acela al meditaţiei cu oarecare fecunditate. Și dacă se cere 
ca fiecare om să fie aşezat la locul pentru care e chemat, 
pentru că numai aşa nu-şi îngroapă talantul lui şi e de 
folos maxim societăţii, apoi rog şi eu să fiu lăsat în liniştea 


mea sufletească în care pot medita în legătură cu temele ce 


le am în studiu." (Dumitru Stăniloae, Cerere de retragere 


din funcția de rector, 19 oct. 1938) 


Părintele Dumitru STĂNILOAESY (n. 16 nov. 1903, 
satul Vlădeni, jud. Braşov; d. 5 oct. 1993, înmormântat în 
cimitirul M-rii Cernica, de lângă Bucureşti): 


5 AAS, Dosarul III, 229-1936, act nr. 4908, 19 oct. 1938, în: Pr. 
Conf. Dr. Mihai SĂSĂUJAN, Părintele Dumitru Stăniloae — 
fragmente biografice sibiene, în Mihai SĂSĂUJAN, Biserică, naţiune 
şi putere de stat (secolele XVII-XX), contribuţii documentare la Istoria 
Bisericii Ortodoxe Române, Ed. Universităţii din Bucureşti, 2013, p. 
227. 

6 Informaţii preţioase despre viaţa, activitatea şi gândirea teologică a 
Părintelui Dumitru Stăniloae se găsesc în: Pr. prof. dr. Florin 
GRIGORESCU, Personalități contemporane: Dumitru Stăniloae 
(1903-1993), Ed. Arhiepiscopiei Sucevei şi Rădăuţilor, 2011 (cea mai 
cuprinzătoare monografie până în prezent), Gheorghe F. 
ANGHELESCU, Părintele Dumitru Stăniloae, un urmaş vrednic al 
patristicii clasice (bio-bibliografie), Ed. Enciclopedică, Bucureşti, 
2013; Arhim. Ioanichie BĂLAN, Omagiu memoriei Părintelui 

„M-am născut în satul Vlădeni... Ținea atunci de judeţul 
Făgăraş, pe urmă a trecut la Braşov; este prima comună după 
Codlea. E un sat între Țara Bârsei şi Țara Oltului, între munţi, 
între păduri. Nu este foarte productiv agricol. Se face mai mult 
ovăz, foarte mult fân şi oamenii se ocupau cu adunarea fânului 
din care şi vindeau, dar dădeau şi la vitele lor; ţineau mult la 
vite. Se mai ocupau cu pădurea, adunau lemne din pădure şi se 
duceau la Codlea, la Braşov. Cam din asta trăiau, din vânzarea 
de fân şi de lemne. Nu aveau grâu şi lucruri care se fac pe la 
şes. iu. 

Aceste locuri şi aceşti ţărani români minunaţi din satul 

său îşi vor pune amprenta asupra personalităţii părintelui: ,„ m- 
a influenţat foarte mult. Înțelegerea dintre oameni o văd cum era 
în Satul meu natal. Natura o privesc prin prisma acelui loc 
binecuvântat”. 

Părinții săi erau țărani români înţelepţi. Pe tatăl său îl 
chema Irimie, iar pe mama sa, care era nepoată de preot, 
Reveca. Dumitru era cel mai mic dintre cei cinci copii ai 
familiei Stăniloae. Fraţii săi erau următorii: Maria (1889- 
1910); Ilie (n. 1891, nu se cunoaşte data morţii, a emigrat în 
America în 1909), Gheorghe (1893-1974) a locuit în 
Bucureşti şi în anii 1933-1934 l-a găzduit pe tânărul Zian 
Vălean Boca (viitorul părinte Arsenie Boca), pe când acesta a 


Dumitru Stăniloae, Ed. Mitrop. Moldovei şi Bucovinei, laşi, 1994; Pr. 
Marc-Antoine COSTA DE BEAUREGARD, Mică dogmatică vorbită. 
Dialoguri la Cernica, Ed. a Il-a, trad. Maria-Cornelia Ică jr., Ed. 
Deisis, Sibiu, 2007; Mircea PĂCURARIU, Dicţionarul Teologilor 
Români, Ed. Univers Enciclopedic, Bucureşti, 1996; I.P.S. Dr. 
Laurenţiu STREZA, Jürgen HENKEL, Gh. G. ANGHELESCU 
(editori), Dumitru Stăniloae (1903-1993), Ed. Schiller, Sibiu, 2008; 
Jürgen HENKEL, Îndumnezeire şi etică a iubirii în opera părintelui 
Dumitru Stăniloae, trad. diac. loan I. Ică jr, Ed. Deisis, 2006. 

“01 Arhim. Ioanichie BĂLAN, Omagiu memoriei Părintelui Dumitru 
Stăniloae... p. 85. 

fost student la Academia de Arte Frumoase; Reveca (1896- 
1977), a avut cinci copii dintre care o fată Aurelia (n. 18 mai 
1925) a ales calea monahală, mergând iniţial la M-rea Bistriţa 
din Vâlcea, apoi se pare că s-a mutat la M-rea Prislop, unde a 
ajutat la înfiinţarea unui atelier de ţesături şi unde s-a 


602 3 
, naşul său de 


călugărit (1952) primind numele Filoteia 
călugărie fiind însuşi Părintele Arsenie Boca. 

Tatăl părintelui Dumitru Stăniloae s-a aflat printre 
acei români care au mers la începutul secolului al XX-lea să 
muncească în Statele Unite: 

„când mama a rămas însărcinată cu mine, tata a plecat 
în America, să adune bani să facă o şură. A venit când eram 
de trei ani. Eu mă jucam pe afară şi nu-l cunoşteam... Era 
un om mai reţinut, vorbea mai puţin, dar îl respectam mult 
pentru înţelepciunea lui şi pentru hărnicia lui pooo 

La fel s-a întâmplat şi în cazul părintelui Arsenie 
Boca, tatăl său Iosif a plecat la muncă în America, după ce 
mama sa Creştina rămăsese însărcinată (1910). 

Aceşti emigranţi sunt reprezentativi pentru ceea ce 
istoricii au numit „generaţia mia şi drumul”, numită aşa 
pentru că, după relatările lui Policarp Moruşca (n. 1883 - d. 


602 pr. prof. dr. Florin GRIGORESCU, Personalităţi contemporane: 
Dumitru Stăniloae (1903-1993)..., p. 56. Maica Filoteia, ca urmare a 
aplicării Decretului 410/1959 a fost scoasă din mănăstire, fiind 
reintegrată în viaţa de mănăstire abia în 1972 la M-rea Țigănești; 
înființează (1994) o mănăstire în Buneştii Braşovului, unde printre 
ctitori se numără şi Pr. Dumitru Stăniloae. După ce tatăl ei a murit 
într-un accident de căruţă, mama ei a intrat în monahism (1966) cu 
numele Rafaela la M. Râmeţi, fiind înmormântată (t 23 apr. 1977) de 
fiica ei la M. Țigănești. 

6 Arhim. Ioanichie BĂLAN, Omagiu memoriei Părintelui Dumitru 
Stăniloae... p. 86. 

1958)%%, primul episcop al românilor ortodocşi din America 
(1935-1939), „niciun suflet de român n-a plecat cu gândul să 
nu se mai întoarcă. Ținta tuturor era să-şi facă «mia (de 
dolari) şi banii drumului». Să-şi plătească datoriile, să-şi 
zidească o căsuţă şi să-şi înfiripeze sau întregească o 
gospodărie”%%5. 

Studiile părintelui Dumitru Stăniloae au început cu 
cele şase clase la şcoala primară din sat (1910-1916), apoi au 
continuat cu cele opt clase (1917-1922) la Liceul „Andrei 
Şaguna” din Braşov unde a studiat religie, latină, română, 
maghiară, geografie, istoria naturală, geometria şi desenul 
geometric, aritmetica, gimnastica, caligrafia“. A fost şef de 
promoţie (1922), dobândind calificativul Foarte bine. 

În 1922 s-a înscris la Facultatea de Teologie a 
Universităţii din Cernăuţi, dar a renunţat încă din primul an 
din cauză că nu i-a plăcut abordarea protestantă a teologiei: 
„era un raţionalism... Unde era viaţa religioasă a poporului? 
Cum mă puteam duce în fața poporului cu aceste definiţii 
despre Dumnezeu?”%. De acest lucru a suferit şi Nichifor 
Crainic în Seminar şi Facultate, dând nas în nas cu un duh 
antipatristic, căci profesorii de la Bucureşti erau formaţi la 
Cernăuţi, în memoriile sale vorbind despre „o contrarietate 


%4 Fratele episcopului Policarp Moruşca, preotul Matei Moruşca din 
Icland — Mureş, l-a adăpostit pe Nichifor Crainic în iarna 1946-1947, 
când acesta se ascundea de oamenii regimului prosovietic care îi 
confiscaseră averea şi îl condamnaseră la detenţie pe viaţă în 
„Procesul ziariştilor” din 4 iunie 1945. 
cai Policarp Moruşca, în: Gabriel-Viorel GÂRDAN, Emigraţia 
română în America, Revista Historia Special, an III, nr. 8, sept. 2014, 
; 16; 
bs Pr. Prof. Dr. Florin GRIGORESCU, Personalități contemporane: 
Dumitru Stăniloae (1903-1993) ..., p. 83. 
67 Pr, Marc-Antoine Costa de Beauregard, Mică dogmatică vorbită. 
Dialoguri la Cernica... p. 26. 

penibilă între ceea ce aveai în tine de-acasă şi ceea ce învăţai 
în şcoală” (Nichifor Crainic, Zile albe, zile negre). Apoi s-a 
înscris la Facultatea de Litere a Universităţii din Bucureşti 


(1923-1924), dar nu l-a mulţumit nici aceasta: „cum să-mi 
petrec întreaga existenţă interesându-mă de viaţa şi amorurile 
poeţilor? Ce sens ar putea da aceasta vieţii mele? A vorbi 
despre Dumnezeu e însă altceva”®®’, 

În Postul Mare (1924) l-a întâlnit în Bucureşti, pe 
strada Academiei, aproape de Universitate, pe Mitropolitul 
Nicolae Bălan, care i-a spus imediat ce l-a zărit: „Ce faci la 
Bucureşti?! De ce nu te întorci la Teologie?” Renunță la 
Litere şi revine la Facultatea de Teologie a Universității din 
Cernăuţi (1924-1927), pe care o absolvă cu teza de licenţă 
„Botezul copiilor”: „am deprins acolo modul de a lucra 
metodic şi de a nu lăsa lucrurile la suprafaţă, de a le 
aprofunda” 6° ; dintre materiile studiate: Enciclopedia şi 
Metodologia studiilor teologice, Limba ebraică, Arheologia 
biblică, Isagogia, Exegeza Vechiului Testament, Exegeza 
Noului Testament, Istoria şi Statistica  Bisericească, 
Dogmatică, Teologie morală, Teologie pastorală, Catehetică, 
Omiletică, Liturgică, Drept canonic, Stilul curial bisericesc, 
Filosofie, Istorie austriacă, Istoria şi instituţiunile dreptului 
roman. 

După o bursă la Atena (1927-1928), în 1928 şi-a 
susținut la Cernăuţi teza de doctorat cu titlul „Viaţa şi opera 


%% Pr. Marc-Antoine Costa de Beauregard, Mică dogmatică vorbită. 
Dialoguri la Cernica... p. 27. 

Pr. Marc-Antoine Costa de Beauregard, Mică dogmatică vorbită. 
Dialoguri la Cernica..., p. 28; Gheorghe F. ANGHELESCU, 
Părintele Dumitru Stăniloae, un urmaş vrednic al patristicii clasice 
(bio-bibliografie)..., p. 34. 

910 pr. Marc-Antoine Costa de Beauregard, Mică dogmatică vorbită. 
Dialoguri la Cernica... p. 26. 

Patriarhului Dosoftei al Ierusalimului şi legăturile lui cu 
Țările Româneşti”. 

Cu ajutorul mitropolitului Nicolae Bălan a obţinut o 
bursă de studii în Germania pentru specializare în dogmatică 
şi istorie bisericească la Universitatea din Miinchen (1928; în 
primul semestru frecventează seminarul de istorie şi filologie 
bizantină al prof. August Heisenberg), apoi la Universitatea 
din Berlin, unde, în semestrul de vară, audiază cursurile 
profesorilor Lietzmann şi E. Seeberg: „Am avut tot timpul în 
vedere istoria bisericească universală şi ştiinţele auxiliare: 
arheologia creştină, patrologia şi hagiografia. Oarecare 
atenţie în legătură tot cu istoria bisericească am dat şi 
dreptului bisericesc”*!!. 

Reîntors de la studiile din străinătate, adresează o 
cerere (2 sept. 1929) pentru a fi numit profesor la catedra de 
istorie bisericească universală, însă a fost numit profesor 
suplinitor (1929) la catedra de Teologie Dogmatică, apoi 
profesor titular provizoriu (la | iulie 1932) la catedra de 
Istorie şi Teologie Pastorală, profesor titular definitiv (la 1 
iulie 1935), iar în cele din urmă a fost transferat ca profesor 
titular definitiv (de la 1 oct. 1936) la catedra de Teologie 
Dogmatică şi  Apologetică la Academia Teologică 
„Andreiana” din Sibiu, unde a funcţionat până în 1946, când 
şi-a dat demisia la presiunile politice exercitate de Petru 
Groza, transferându-se la Bucureşti. 

Părintele Dumitru Stăniloae era un profesor care se 
implica în îndrumarea studenţilor săi spunându-le mereu 
„Aveţi grijă să prindeţi spiritul dogmei, fără de care nu 


61! AAS, Dosar III 489 — 1929, 2 sept. 1929, în: Pr. Conf. Dr. Mihai 
SĂSĂUJAN, Părintele Dumitru Stăniloae: fragmente biografice 
sibiene, în ÎPS Dr. Laurenţiu STREZA, Jurgen HENKEL, Gh. G. 
ANGHELESCU (editori), Dumitru Stăniloae (1903-1993)..., p. 112. 

p» 


puteţi înţelege nimic!”, şi îi încuraja pe calea pastoraţiei 

autentice, după cum ne mărturiseşte Părintele Miron 
Mihăilescu“!? ce l-a avut profesor: 

„într-o zi, în anul IV, urcam scările spre sala de cursuri 

cu Părintele Stăniloae. Îmi era foarte apropiat. Îi spuneam 


că, după terminarea facultăţii, vreau să merg într-o parohie, 


ca să pun în aplicare cele învăţate. li era drag să-i spună 


studenţii ce au de gând să facă, să le vadă dorinţa de a 
întreprinde ceva real. S-a oprit — parcă acum îl văd — pe 
prima treaptă: «Bagă de seamă, să nu cumva să nu-ţi 
foloseşti talantul!». Ce talent? «Tot ce-ai descoperit 
împreună cu mine; doar am vorbit atâtea şi ai înţeles 


6? Pr. Miron MIHĂILESCU s-a născut la 22 ian. 1914, în com. 
Strungari, jud. Hunedoara. Părinţii săi, loan şi Aurelia, erau ţărani 
mijlocaşi. De copil a fost impresionat de un pustnic din comună ce „se 
îmbrăca româneşte, cu cioreci şi cămaşă de in”. Şcoala primară în 
comuna natală, iar studiile secundare la Liceul „Mihai Viteazul” din 
Alba Iulia (1926-1933). Obține bacalaureatul în 1933 la Serviciul 
local de Învăţători din Cluj, calificativul „bine”. Momentan a întrerupt 
studiile din cauza lipsei mijloacelor materiale, dar în anul următor se 
înscrie la Academia Teologică Andreiană din Sibiu „obţinând 
absolutorul teologic nr. 425 ala anului 1937-38, seria a S-a din 28 
iunie 1938, şi diploma de calificaţie preoțească nr. 10572 din 27 sept. 
1938”, calificativul „foarte bine”. În 1939 a funcţionat ca secretar la 
Academia Teologică din Sibiu. Cu toate că Părintele Dumitru 
Stăniloae şi Părintele Arsenie Boca i-au recomandat să se 
călugărească, Miron Mihăilescu a ales să se căsătorească (27 sept. 
1939) cu învăţătoarea Florica Popa din Secăşel (Hunedoara), cu care 
va avea patru copii (Mihail-Miron, Lucian-loan, Felicia-Maria şi 
Teofil). De asemenea, Părintele Dumitru Stăniloae i-a propus să 
rămână asistent la catedra de Teologie Dogmatică şi Mistică, însă a 
refuzat, dorindu-și foarte mult să fie paroh şi să se dedice oamenilor. 
La 24 octombrie 1939 a fost hirotonit preot şi a fost repartizat la 
parohia Bârghiş - regiunea Agnita, unde a activat până în septembrie 
1942, când s-a mutat la Parohia de Sus din Ocna Sibiului, unde a slujit 
până la moarte, ţ 11 sept. 1998 (Jubind ca Dumnezeu. Liturghii după 
Liturghii cu Părintele Miron Mihăilescu, Ed. Christiana, Bucureşti, 
2004). 

Suficient ce ai de făcut, iar acum simt că vrei să şi realizezi. 
Ai grijă să nu o laşi să piară, această dorință de a realiza, ci 
să devină activă!». Pe fundalul acestui îndemn, cum l-am 
înţeles eu atunci — dar, totuşi, ceva am înţeles -, am început 
în fiecare zi slujba de trezire a oamenilor la realitatea că au 
inimă dumnezeiască în ei. «Oamenilor, aflaţi că sunteți 
dumnezeieşti cu inima. Folosiţi această inimă!». Preotul 
trebuie să deştepte oamenii la această realitate. Când a 
văzut Părintele Stăniloae că de la început am început acest 
lucru, să fac din fiecare zi o trezire a atenţiei duhovniceşti 
față de prezenţa lui Dumnezeu în inima omului, s-a bucurat. 
Venea şi mă cerceta adesea chiar în parohie. Se bucura ca 
un copil de slujba zilnică: «Ce bine că se face asta!». Aşa a 
fost Părintele Stăniloae. A urmărit tot timpul desfăşurarea 
activităţii mele în parohie. Şi vă spun că n-am putut să-l 
înțeleg, aşa cutremurător ca acum, când, eliberat de 
obligaţii, mă ocup mult mai profund de putinţa omului de a- 
L afla pe Dumnezeu în el însuşi 65. 

În plan familial, Dumitru Stăniloae s-a căsătorit în 
ziua de 5 octombrie 1930 cu Maria (ex-Mihu; 1906-1993); 
copii: 1931 — doi gemeni, Dumitru (t1931) şi Maria Mioara 
(1945); 1933 - Lidia (locuieşte în prezent în Germania). 

După alegerea rectorului Nicolae Colan ca episcop al 
Clujului, a fost numit rector al Academiei (25 mai 1936- 
1946), funcţie din care a dorit să se retragă la un moment dat 
(1938). Motivele enunțate de Părintele Dumitru Stăniloae au 
fost următoarele: 

„1. Sănătatea mea este foarte şubredă. Mă găsesc de 
mai bine de 3 ani într-un Ssurmenaj continuu, cu aproape 
neîncetate dureri de cap şi cu o permanent stare de mare 
insomnia; 2. Orice grijă măruntă se răsfrânge în ecouri mult 


63 jubind ca Dumnezeu. Liturghii după Liturghiicu Părintele Miron 
Mihăilescu, Ed. Christiana, Bucureşti, 2004, p. 145-146. 

prelungite în viața mea sufletească, răpindu-mi liniştea 


necesară meditaţiei în legătură cu marile probleme ale 
studiului. Şi sunt atâtea griji mărunte în conducerea unei 
şcoli şi a unui internat: trebuie să urmăreşti viaţa fiecărui 
student, să fii responsabil de toate transgresiunile lui, de 
toate  neglijențele servitorilor, de toate  insuficienţele 
duhovniceşti ale viitorilor preoți...; 3. Cred că Dumnezeu 
mi-a dat un singur talant: acela al meditaţiei cu oarecare 
fecunditate... rog şi eu să fiu lăsat în liniştea mea 
sufletească în care pot medita în legătură cu temele ce le am 

în studiu. "91 

Dar Părintele Dumitru Stăniloae a rămas în continuare 
rector până în anul 1946 când a fost obligat să-şi depună 
demisia (aprobată de mitropolitul Nicolae Bălan la 4 iulie 
1946) din cauza presiunilor făcute de prim-ministrul 
guvernului de atunci, Petru Groza. Motivul principal era 
legăturile sale cu Nichifor Crainic: 

1. 25 ianuarie 1946 — Notificarea confidențială din 
partea şefului de cabinet (Spiridon Săndulescu) al prim- 
ministrului Petru Groza: „Ne găsim în posesia unor dovezi 
precise despre legăturile pe cari le-a avut Protopopul Dr. 
Dumitru Stăniloae, actualul rector al Academiei Teologice 
din Sibiu cu Nichifor Crainic, care a fost adăpostit în Sibiu 
prin concursul câtorva colaboratori ai Î.P.S. Voastre, între 
cari, în primul rând, înşişi Părintele Stăniloae şi Prof. Emilian 
Vasilescu, cunoscuţi ca vechi prieteni ai lui Nichifor Crainic. 
Pentru a nu Vă creia dificultăţi noi şi mai grave, nu s'au luat 
măsurile cari trebuiau să se ia împotriva acestora şi a altora, 


64 AAS, Dosarul III, 229-1936, act nr. 4908, 19 oct. 1938, în: Pr. 
Conf. Dr. Mihai SĂSĂUJAN, Părintele Dumitru Stăniloae: fragmente 
biografice sibiene, în Mihai SĂSĂUJAN, Biserică, naţiune şi putere 
de stat (secolele XVII-XX), contribuţii documentare la Istoria Bisericii 
Ortodoxe Române, Ed. Universităţii din Bucureşti, 2013, p. 226-227. 

da vi s'a făcut recomandarea, ca pentru evitarea neplăcerilor 
viitoare, să-l îndepărtați din funcţia de rector al Academiei 
Teologice din Sibiu pe Protopopul Dr. Dumitru Stăniloae şi 
să-l înlocuiţi cu Prof. Dr. Nicolae Neaga”%!5. 

Cei care duceau mesajele de la Petru Groza la Nicolae 
Bălan erau preoţii profesori Liviu Stan (1910-1973) şi 
Spiridon Cândea (1902-1990) de la Academia Teologică din 
Sibiu, care erau consilieri ai lui Groza şi care din simpatizanți 
legionari deveniseră oamenii noului regim politic. Oricum se 
ştia că Spiridon Cândea îl dispreţuia pe Nichifor Crainic: 

„din propriile relatări a[le] lui CÎNDEA făcute public 
în sala profesorală, îl disprețuia pe CRAINIC şi îi purta 
pică, deoarece Nichifor Crainic a fost unul din membrii 
comisiei examenului de doctorat în teologie a lui CÎNDEA 
SPIRIDON la fosta Facultate de Teologie din Bucureşti... În 
această calitate CRAINIC i-ar fi făcut lui CÎNDEA şicanii 
urâte care puteau să se sfârșească rău pentru C. ÎNDEA 65. 

Pe de altă parte, Părintele Dumitru Stăniloae a ştiut că 
Nichifor Crainic s-a ascuns în Sibiu în toamna anului 1944, 
şi-l vizitase de mai multe ori în ascunzărorile sale împreună 
cu Părintele Arsenie Boca, după cum aflăm dintr-un 
interogariu luat ulterior [1955] celui din urmă: 

„în anul 1944 înspre toamnă, am mers la Sibiu la 
Mitropolie şi cu această ocazie am mers şi la prof. 
STĂNILOAE DUMITRU. În discuţiile purtate cu prof. 
STÂNILOAE, am aflat că prof. NICHIFOR CRAINIC se 


615 Documentul publicat în Diac. loan ICĂ Jr., Maica Domnului în 
teologia secolului XX şi în spiritualitatea isihastă a secolului XIV: 
Grigorie Palama, Nicolae Cabasila, Teofan al Niceei, Ed. Deisis, 
Sibiu, 2008, p. 21. 

616 ACNSAS, dosar M.I. SB 12197, vol. 6, f. 73. Informatorul „Crivăţ 
loan”, notă informativă din 3 august 1938, primită de cpt. Constantin 
Iosif. 

găseşte în Sibiu. Prof. STANILOAE ne-a spus că NICHIFOR 
CRAINIC este fugar: urmărit de organele de stat pentru 


faptul că a desfăşurat activitate fascistă legionară. Ne-a 
precizat că Stă ascuns şi că îi cunoaşte strada. Eu i-am spus 
prof. STANILOAE să mergem să-l vedem, lucru pe care l-am 
şi făcut. Astfel că am mers la ascunzătoarea lui, unde 
găzduia. Nu cunosc numele familiei unde găzduia şi nu 
cunosc nici strada şi nici numărul. La prima vizită pe care i- 
am făcut-o fiind însoţit de prof. STANILOAE, el şi-a 
mărturisit Situaţia lui de fugar, apoi ne-a spus că se ocupă 
cu poezii pe care le compune el şi ne-a înfățișat câteva 
probleme familiale în legătură cu soţia sa. L-am vizitat de 
mai multe ori. Odată sau de două ori l-am vizitat împreună 
cu prof. STANILOAE, iar restul de vizite i le-am făcut 
singur. Atunci când mergeam în vizită pe la el, îi duceam şi 
alimente ca zahăr etc..." 

În această perioadă, în care se propunea destituirea 
Părintelui Dumitru Stăniloae, Nichifor Crainc stătea ascuns 
(din toamna anului 1945, până-n primăvara anului 1946) la o 
familie (el funcţionar public, ea învăţătoare) din comuna Vaţa 
din regiunea Hunedoara. 

2. 7 februarie 1946 — Prima cerere de demisie din 
funcţia de rector a Părintelui Dumitru Stăniloae: , luând 
cunoştinţă de dorința Onor. Preşedinţii a Consiliului de Miniştri 
de a avea un alt om în fruntea Academiei Teologice... pun la 
dispoziţia Î.P.S. demisia mea... regret faptul că e dorită plecarea 
mea din consideraţii de ordin extrabisericesc... ” 

Părintele Stăniloae vede că-i o răzbunare pentru faptul 
că a luptat împotriva politicianizării şcolii: „Ca preot şi ca 
conducător al unei instituţii de formare a preoților, mi-am propus 


oy ACNSAS, fond Penal, dosar 1659, vol. 4, f. 34-36 [Proces Verbal 
de Interogatoriu, 3 oct. 1955, orele 11.15-19.50, Timişoara. Arestat: 
Arsenie Boca]. 

ca linie de conduită să rămân mai presus de împărțirile politice 
dintre credincioşi. Mi-am menţinut această poziţie cu grele riscuri 
în vremea legionarismului care lupta mai vehement pentru 
otrăvirea sufletelor viitorilor preoţi”. Ne dezamăgeşte însă 
poziţia de oarecare lepădare pe care a luat-o față de Nichifor 
Crainic, mai ales că nu era cazul într-o cerere de demisie şi 
mai ales în faţa mitropolitului Nicolae Bălan care se lepădase 
de Nichifor Crainic, neacceptând nici măcar să-i ţină ascunse 
câteva lucruri într-un rezervor: „cu ideile politice ale lui N. 
Crainic n-am avut nimic comun. I le dezaprobam public. Întâlnirile 
mele cu el erau la 2-3 ani odată în mod incidental, ca cu orice 
cunoştinţă în general. Nu m-am bucurat de niciun favor, de niciun 
rând scris măcar, cât a fost ministru iole: 

După 1990, Părintele Stăniloae mărturiseşte totuşi că 
Nichifor Crainic a fost condamnat pe nedrept, catalogântu-l 
pe acesta ca poet martir, vorbind despre „lunga perioadă a 
martirajului său, suportat fără nicio vină de-a fi aparținut 
vreunui partid politic, ci pentru simplul fapt că s-a manifestat 
ca ziarist şi ca poet român creșştin”®"’., 

lată că în această perioadă s-au dovedit iubitori ai 
celui în nevoie şi curajoşi creştini, atât Părintele Arsenie 
Boca, cât şi doi preoţi săraci şi cu mulţi copii, Cornel Dascăl 
din Lepindea şi loan Sămărghiţan din Cerghid, care au riscat 
enorm pentru că l-au ascuns cum au putut pe profesorul de 
mistică ortodoxă Nichifor Crainic. Chiar dacă au fost arestaţi 
ulterior, nu le-a părut rău că au servit un om hăituit de 
„apostolii urii”. Teroarea fusese sădită în toată ţara de către 


*5 pr. Conf. Dr. Mihai SĂSĂUJAN, Părintele Dumitru Stăniloae — 
fragmente biografice sibiene... p. 229. 

Pr. Prof. Dr. Dumitru Stăniloae, Poezia creştină a lui Nichifor 
Crainic, în: CRAINIC, Nichifor, Şoim peste prăpastie — versuri 
inedite create în temniţele Aiudului, Ed. Roza Vânturilor, Bucureşti, 
1990, p. 15-16. 

comunişti, având mână liberă din partea anglo-americanilor 
care, prin acordul de procentaj dintre Winston Churchill şi 
Stalin (Moscova, 9 octombrie 1944, orele 22), ne 
abandonaseră în braţele sovieticilor. 

3. 3 iulie 1946 — A doua cerere de demisie din 
funcţia de rector a Părintelui Dumitru Stăniloae 

4. 4 iulie 1946 — Mitropolitul Nicolae Bălan 
acceptă cererea de demisie a Părintelui Dumitru Stăniloae 

5. 28 ianuarie 1947 — Părintele Dumitru 
Stăniloae trimite către Mitropolitul Nicolae Bălan cererea 
de renunțare la catedra de Dogmatică de la Academia 
Teologică „Andreiană” din Sibiu şi de binecuvântare de a 
trece ca profesor la Facultatea de Teologie din Bucureşti: 
„dacă intrigile recente, pentru mine cu totul neiînţelese şi 
nejustificate, mi-au stânjenit activitatea, folosind chiar mijloace de 
natură să-mi distrugă însăşi cariera şi viaţa, ştiu că ele au întristat 
sufletul Î.P.S. Voastre în aceeaşi măsură în care m-au mâhnit pe 
mine "$20. 

6. 10 februarie 1947 scrisoarea Mitropolitului 
Nicolae Bălan către Petru Groza referitoare la un Program 
de politică bisericească, în care, la punctul 5, face referire la 
plecarea Părintelui Dumitru Stăniloae: „am ascultat de dorința 
ce mi-ai arătat-o prin scrisoare şi prin dese comunicări ce mi le- 
au adus de la Domnia Voastră consilierii păr. Liviu Stan şi păr. 
Spiridon Cândea, de a schimba pe păr. Dumitru Stăniloae din 
fruntea Rectoratului Academiei teologice «Andreiene». Am ezitat 
mult de-a face acest pas, pentru că era plin de ingratitudine față de 
un profesor distins, un teolog de rar talent şi de un bărbat 
respectat de tot clerul Bisericii noastre. Am făcut schimbarea cu 
suflet îndoit, dar văzând consecinţele ei de astăzi, Vă mărturisesc 


6 pr. Conf. Dr. Mihai SĂSĂUJAN, Părintele Dumitru Stăniloae: 
fragmente biografice sibiene..., p. 229. 

că regret a o fi făcut: părintele Dumitru Stăniloae a plecat de la 
Academia teologică «Andreiană», lăsând un gol pe care altul nu-l 
poate umplea ac 

Părintele Mihail Săsăujan, care a cercetat arhivele şi a 
publicat documentul, ne informează că pe ciorna scrisorii s-ar 
găsi şi următoarea frază care a fost tăiată şi exclusă probabil 
din scrisoarea oficială trimisă lui Petru Groza: „Din cazul 
acesta scot concluzia că nu e bine să se amestece bărbaţii 
politici în asemenea chestiuni şi nu e bine nici să asculte 
conducătorii Bisericii de asemenea imixtiuni”?2. 

7. 11 februarie 1947. Mitropolitul Nicolae Bălan 
aprobă cerere Părintelui Dumitru Stăniloae de renunțare la 
catedra de Dogmatică de la Academia Teologică „Andreiană” 
din Sibiu şi de binecuvântare de a trece ca profesor la 
Facultatea de Teologie din Bucureşti: 

„noi însoțim cu regrete plecare P.C. Voastre din 
mijlocul nostru, unde V-am prețuit ca pe un ales colaborator 
al Nostru şi al corporațiilor de la conducerea Bisericii 
noastre... Arhiepiscopia noastră se felicită că V-a avut 
bursier şi V-a oferit teren de muncă şi de validitate şi speră 
că şi de aici înainte veţi păstra legăturile cu ea... 02 

Părintele Dumitru Stăniloae a parcurs următoarele 
trepte în cler: 1. DIACON (16 oct. 1931); din Dovada 
mărturisirii pentru Diaconie reiese că Dumitru Stăniloae s-a 
spovedit la preotul Emilian Cioran, care era preot consilier la 


61 pr. Conf. Dr. Mihai SĂSĂUJAN , Relaţia Stat-Biserică în gândirea 
mitropolitului Nicolae Bălan, în: Mihai SĂSĂUJAN, Biserică, 
naţiune şi putere de stat (secolele XVII-XX), contribuţii documentare 
la Istoria Bisericii Ortodoxe Române... p. 272. 

622 pr. Conf. Dr. Mihai SĂSĂUJAN, Părintele Dumitru Stăniloae — 
fragmente biografice sibiene..., p. 231. 

63 Pr. Conf. Dr. Mihai SĂSĂUJAN, Părintele Dumitru Stăniloae: 
fragmente biografice sibiene..., p. 231. 

Mitropolia Sibiului, nimeni altul decât tatăl renumitului 


624 . Pe : aia 
, „scepticul de serviciu al unei lumi în 


filosof Emil Cioran 
declin” cum îl numea prietenul său Petre Ţuţea. Tot preotul 
Emilian Cioran va fi cel care-i va afunda fiica în cristelniţa 
botezului, punându-i numele Lidia (1933); 2. PREOT (25 
sep. 1932); 3. PROTOPOP STAVROFOR (16 nov. 1940). 

Totodată a fost membru în Adunarea eparhială a 
Arhiepiscopiei Sibiului şi consilier arhiepiscopesc, redactor al 
„Telegrafului Român” (1 ian. 1934 - 14 mai 1945). 

După ce şi-a dat demisia din funcţia de rector al 
Academiei Teologice din Sibiu şi a renunţat totodată şi la 
catedra de Dogmatică, s-a transferat la Facultatea de Teologie 
din Bucureşti, la catedra de Ascetică şi Mistică (ian. 1947- 
1948). 

Părintele Dumitru Stăniloae, la 11 noiembrie 1946, dă 
concurs pentru un post de profesor la catedra de Ascetică şi 
Mistică din cadrul Facultăţii de Teologie Ortodoxă din 
Bucureşti, post pe care fusese titular Nichifor Crainic din 
1932 până în 1944 (cu mici întreruperi când a predat 
apologetică - Nostalgia Paradisului - un curs de teologie a 
culturii). Preşedintele comisiei era profesorul Ioan Gh. Savin, 
cel care suplinea cursul de mistică ortodoxă după excluderea 
lui Nichifor Crainic din Universitate. Din comisia de epurare 
(atât a lui Nichifor Crainic cât şi a filosofului Ion Petrovici) 
făcuse parte şi Gala Galaction (pseudonimul literar al lui 
Grigore Pişculescu). Trebuie spus că Nichifor Crainic, după 
23 august 1944, se ascunsese în Sibiu, apoi la M-rea Sâmbăta 
de Sus (Părintele Arsenie Boca i-a purtat de grijă toată iarna 
1944/45), de unde a plecat în câteva sate din Apuseni 
(Grosuri-Blăjeni, Zdrapţi, Vaţa), iar în sfârşit se transferase în 


*4 pr. prof. dr. Florin GRIGORESCU, Personalităţi contemporane: 
Dumitru Stăniloae (1903-1993)...,p. 61. 

zona Târnavelor la preotul Cornel Dascălu din satul Lepindea 
(15 iun. 1946 - 17 oct. 1946). 

În momentele acestea, când Părintele Dumitru 
Stăniloae îşi susţinea examentul pentru postul de profesor de 
mistică ortodoxă în București, Nichifor Crainic se ascundea 
(între 17 oct. 1946 - 30 apr. 1947) la preotul Matei Moruşca, 
fratele lui Policarp Moruşca (primul episcop al românilor din 
America între 1935-39) în satul Icland (20 km de Târgu 
Mureş). 

Revenind la Părintele Stăniloae, din comisia 
examinatoare mai făceau parte şi Cicerone Iordăchescu 
(1882-1966), Orest Bucevschi (1897-1992) şi patrologul I. G. 
Coman (1902-1987). În Referatul comisiei se evidențiau 
meritele viitorului profesor de mistică: 

„această activitate ştiinţifică este evidențiată, în primul 
rând, de cele peste 24 de lucrări din domeniul ştiinţei 
teologice publicate de Păr. Prof. D. Stăniloae în decursul 
anilor 1929-1946... Referindu-se la probleme din aproape 
toate domeniile teologiei: istoric, practice şi sistematic, 
scrierile Păr. D. Stăniloae vădesc practic o pronunţată 
înclinare şi preocupare pentru problemele mistico-ascetice... 
Din acest fapt rezultă că la Păr. D. Stăniloae Mistica şi 
Ascetica nu sunt preocupări întâmplătoare şi marginale, ci 
ele formează aproape o permanență a studiilor şi 
preocupărilor sale ştiinţifice... propunem să fie chemat prin 
numire ca profesor titular al catedrei de Ascetică şi Mistică 


la Facultateade Teologie din Bucureşti”, 


625 Pr, Conf. Dr. Adrian GABOR, Aspecte din activitatea Părintelui 
Profesor Dr. Dumitru Stăniloae la Institutul Teologic din București - 
conducere de doctorat - , în: Anuarul Facultății de Teologie Ortodoxă 
„Patriarhul Iustinian” 2003-2004, Ed. Universității din Bucureşti, 
2004, p. 380. 

Astfel Părintele Dumitru Stăniloae îi lua locul celui 
epurat (Nichifor Crainic), care în aceste momente era sub 


mască şi pribeag în ţara sa. 


Pr. Dumitru Stăniloae la Facultatea de Teologie Ortodoxă 


Cursul de ASCETICĂ ŞI MISTICĂ CREŞTINĂ sau 
TEOLOGIA VIEȚII SPIRITUALE“ - 


din Bucureşti 1947-1948 


INTRODUCERE 
1. Numele studiului nostru şi al obiectului său 


2. Mistica creştină, ca obiect al teologiei mistice 
3. Asceza creştină şi raportul ei cu Mistica 
4. Sensul şi posibilitatea misticii creştine 
5. Mistica creştină şi dinamismul vieţii ortodoxe 
6. Caracterul hristologic şi bisericesc al misticii ortodoxe 
7. Raportul Teologiei Ascetice şi Mistice cu celelalte studii 
teologice 
8. Izvoarele Teologiei Ascetice şi Mistice 
9. Metodele Teologiei Ascetice şi Mistice 
10. Împărţirea Teologiei Ascetice şi Mistice 
I. FAZA PURIFICĂRII 
11. Despre patimi. Fiinţa patimilor 
12. Patimi şi efecte 
13. Cauzele ultime ale patimilor şi efectele lor 
14. Patimile şi facultăţile sufletului 
15. Cum se stârnesc patimile, după doctrina creştină 
16. Împătimirea şi grija 
17. Purificarea de patimi. Ordinea purificării după metodele 


ortodoxe anterioare 


626 


Stăniloae 


D. STĂNILOAE, Cursul de ascetică şi mistică creştină sau 
teologia vieţii spirituale, Ed. Sandu Frunză, Ed. Casa Cărţii de Ştiinţă, 
1993. Cartea reproduce prelegerile ţinute de Pr. Prof. Dr. Dumitru 
la Facultatea de Teologie din Bucureşti în 1947-48, 


dactilografiate de Asociaţia Studenţilor în Teologie. 

18. Credinţa, condiție primordială a purificării 
19. Frica de Dumnezeu şi gândul la judecată 
20. Pocăinţa 

21. Înfrânarea 

22. Paza minţii sau a gândurilor 

23. Îngăduinţa şi răbdarea necazurilor 

24. Nădejdea 

25. Blândețea şi umilinţa 

26. Nepătimirea sau starea nepătimaşă 


II. LUMINAREA 
27. Darurile Duhului Sfânt 
28. Contemplarea lui Dumnezeu în natură 
29. Înțelegerea duhovnicească a Scripturii 
30. Cunoaşterea apofatică a lui Dumnezeu (Deosebirea între 
teologia negatică intelectuală, între apofatismul de la capătul 
rugăciunii curate şi între vederea luminii dumnezeieşti; 
Teologia negativă în special) 
31. Rugăciunea curată 
32. Metode de înlesnire a rugăciunii curate 
33. Spre lisus prin adândul din noi 
34. Odihna minţii sau apofatismul de gradul al doilea 


III. DESĂVÂRŞIREA PRIN UNIREA CU DUMNEZEU SAU 
PRIN ÎNDUMNEZEIRE 

35. Iubirea în general 
36. Dragostea ca unire desivârşită şi ca extaz 
37. Dragostea, cunoaşterea şi lumina dumnezeiască (Rolul 
minţii în vederea luminii dumnezeieşti; Ființa luminii 
dumnezeieşti; Vederea luminii şi  autoprivirea minții; 
Spiritualitatea luminii dumnezeieşti; Vederea luminii 
dumnezeieşti, o cunoaştere mai presus de cunoaştere; Vederea 
luminii dumnezeieşti, o cunoaştere supraconceptuală; Concept 
şi structură. Cortul imaterial. 
38. Despre îndumnezeire 

Părintele Arsenie Boca soseşte în Bucureşti şi asistă 
pe 20 februarie 1947 la cursul de mistică ţinut de prietenul 
său, Părintele Dumitru Stăniloae, la Facultatea de Teologie. 
Dudu Velicu, teolog şi totodată colaborator al Siguranţei care 
acum era la discreţia comuniştilor, notează în Însemnările 
sale această vizită: 

„azi, joi, 20 februarie 1947, a venit la Facultatea de 
Teologie arhimandritul” Arsenie Boca din Sibiu (locuind 
în strada Niculescu-Bazar, no. 9). El îşi are locuința la 
Mănăstirea Sâmbăta de Sus din Ardeal, unde este foarte 
bine cunoscut, chiar renumit, ca unul care ar avea darul de 
a cunoaşte tainele omului, de a face comunicări care întrec 
banalul şi uimesc pe interlocutor. În Ardeal este cunoscut ca 
«părintele Arsenie», uneori «sfântul»... L-am văzut la 
facultate. Un bărbat la vreo 45 de ani“, înalt, brunet, 
uscăţiv, suplu, ochi căprui, scânteietori şi fascinanţi, ascunși 
puțin în orbite, barba mare, neagră, îi acoperă fața bine, 
poartă o giubea din stofă călugărească şi încins cu o curea 
lată, închisă cu un fel de pafta pe care este săpată 
monograma creştină. Asistase mai întâi la o oră de mistică a 
profesorului Stăniloae... 629 

Odată cu preluarea puterii politice de către comunişti, 
Mistica a fost scoasă dintre materiile studiate şi, în acelaşi an, 
Facultatea a devenit Institut Teologic de grad universitar. 
Părintele Dumitru Stăniloae a fost încadrat ca profesor titular 
de Teologie Dogmatică şi Simbolică. Deşi a colaborat la 
alcătuirea manualului de Teologie Dogmatică şi Simbolică 
(două volume, Ed. Institutului Biblic şi de Misiune Ortodoxă, 


627 i 
Era ieromonah. 


€28 Avea 37 de ani, fiind născut la 29 sep. 1910. 

* Dudu VELIC U, Biserica Ortodoxă în perioada sovietizării 
României. Însemnări zilnice I. 1945-1947, ed. îngrijită Alina Tudor- 
Pavelescu, Arhivele Naţionale ale României, Bucureşti, 2004, p. 216. 


482 


1958-59), nu a mai fost menţionat în pagina de titlu deoarece 
a fost arestat. Meritele erau atribuire doar profesorilor Isidor 
Todoran şi Nicolae Chiţescu. 

Părintele Dumitru Stăniloae a fost cel care l-a 
coordonat pentru alcătuirea tezei de licență pe Stelian 
Manolache“. Titlul tezei era „Mărturisirea ortodoxă a lui 
Petru Movilă. Studiu istorico-exegetic-dogmatic”*!. După 
susţinerea tezei de licenţă la 6 iulie 1949, acesta va intra în 
monahism la M-rea Prislop, avându-l naş de călugărie pe 
Părintele Arsenie Boca şi luând numele Dometie. 

Andrei Scrima şi Emilian Popescu au fost de 
asemenea coordonaţi la lucrarea de licenţă de către Părintele 
Dumitru Stăniloae. Primul a absolvit Teologia cu o teză al 
cărei titlu era „Încercare de introducere la o antropologie 
ortodoxă apofatică” (15 iun. 1956), iar cel de-al doilea cu 
„Doctrina dogmatică a Sfântului Grigorie Palama” (29 feb. 
1958). 

În anul 1957, s-a înscris la doctorat sub îndrumarea 
Părintelui Dumitru Stăniloae nimeni altul decât Părintele 
Constantin Galeriu. Acesta a fost ultimul doctorand al 


& Dometie (Stelian) MANOLACHE (1924-1975); s-a născut la 13 
octombrie 1924 în comuna Bălănești, jud. Buzău. Şef de promoţie al 
Seminarului din Buzău (1945); Licenţiat al Facultăţii de Teologie din 
Bucureşti (4 iulie 1949), la 4 august 1949 adresează o cerere 
Episcopului Andrei Magieru în care-i comunică: „luând hotărâre 
binechibzuită de a mă lepăda de lume, şi astfel şi de căsătorie, rog pe 
Prea Sfinţia Voastră a mă hirotoni întru preot, urmând ca la data de 14 
septembrie a.c. să fiu tuns întru monah de către P.C. Sa Protosinghelul 
Arsenie Boca şi închinoviat la M. Prislop” (AAA, clasa III, dosar 317, 
1949, f. 101); diacon la Prislop (6 august 1949); preot duhovnic la 
Prislop (7 august 1949); la 16 mai 1952 se transferă la M-rea Afteia- 
Cioara din Alba, ajungând în ultima parte a vieţii la M-rea Râmeţi. 

SI! Pr, Conf. Dr. Adrian GABOR, Aspecte din activitatea Părintelui 
Profesor Dr. Dumitru Stăniloae la Institutul Teologic din Bucureşti - 
conducere de doctorat - ..., p. 383. 

Părintelui Dumitru Stăniloae înainte de a fi arestat. Dar 


Părintele Galeriu va susţine după multă vreme teza de 
doctorat cu titlul „Jertfă şi răscumpărare” după 16 ani, tocmai 
în ziua de 13 decembrie 19736. 

În anul 1958 a fost declanşat al doilea val de arestări 
odată cu plecarea trupelor sovietice de pe teritoriul României. 
Consilierii au mai rămas oficial totuşi până în 1964. 
Comuniştii s-au temut de un eventual răsunet al Revoluţiei 
din Ungaria (1956, împotriva dictaturii bolşevice şi a 
ocupaţiei sovietice) printre intelectualii români, astfel că au 
luat măsuri drastice împotriva celor care scăpaseră de primul 
val din 1948. Ştiau că unii intelectuali au fost influenţaţi de 
ideile revoluţionare din Ungaria deoarece mulţi dintre ei 
aveau microfoane instalate în casele lor de către comuniştii 
care-i ascultau. 


6&2 pr. Conf. Dr. Adrian GABOR, Aspecte din activitatea Părintelui 
Profesor Dr. Dumitru Stăniloae la Institutul Teologic din Bucureşti - 
conducere de doctorat - ..., p. 385. 

În ziua de 4 septembrie 1958 Părintele Dumitru 


Stăniloae a fost ridicat de acasă de către Securitate şi dus la 
sediul din strada Uranus, apoi pe Plevnei, iar în 5 septembrie 
a fost emis mandatul de arestare. Acuzaţia: 


„Dumitru Stăniloae... în perioada 1935-1940 a 
întreţinut legături cu o serie de elemente legionare şi a 
colaborat la revista legionară Gândirea, în coloanele căreia a 
scris mai multe articole, depunând activitate propagandistică 
legionară. După 23 august sus-numitul a continuat să 
menţină legătura cu o serie de elemente duşmănoase printre 
care şi legionari, încadrându-se în grupul subversiv condus 
de Teodorescu Alexandru zis Sandu Tudor, unde alături de 
ceilalţi membri ai grupului a desfăşurat o intensă activitate 
duşmănoasă împotriva orânduirii de stat democrat-populară 
din România”. 

Părintele Dumitru Stăniloae a negat în interogatorii că 


ar fi desfăşurat vreo activitate legionară, menţionând că 
articolele sale aveau un caracter exclusiv religios: 


„Nu am fost încadrat niciodată în organizaţia legionară 
şi nu recunosc să fi desfăşurat activitate legionară... Nu am 
avut niciun fel de legături cu elementele respective pe linia 
activităţii legionare, ci menţionez că legăturile mele cu 
aceştia au fost strict profesionale... Nu cunosc în ce a constat 
activitatea legionară desfăşurată de aceste elemente... În 
perioada 1934-1945, subsemnatul m-am ocupat la Sibiu cu 
redactarea ziarului mitropoliei, numit Telegraful Român, în 
coloanele căruia a scris în perioada respectivă mai multe 
articole cu conţinut religios. În perioada 1935-1940, am scris 
o serie de articole şi la revista Gândirea, tot cu caracter 

religios... Nu am scris articole cu alt caracter în afară de cele 
religioase”6%5, 

În data de 4 noiembrie 1958 a început procesul 
„Rugului Aprins” pentru „uneltire împotriva statului şi 
oamenilor muncii din România”. Alături de Părintele 
Dumitru Stăniloae, au fost arestaţi următorii: Daniil Sandu 
Tudor; Vasile Voiculescu; Sofian Boghiu; Alexandru 
Mironescu şi fiul său; Adrian Făgeţeanu; Benedict Ghiuş; 
Roman Braga; Felix Dubneac; Arsenie Papacioc; Dr. Dabija 
etc. 

Părintele Stăniloae nu a făcut propriu-zis parte din 
Grupul Rugul Aprins, ci era un fel de prieten invitat din când 
în când pentru discuţii duhovniceşti-filocalice. Contactul cu 
grupul de la Antim s-a realizat târziu, după transferul său în 
Bucureşti ca profesor de mistică ortodoxă: 

„printre încrucişările de drum şi destin ai anilor 1946- 
1947, legate de Grupul Antimului vom aminti că el a făcut 
cunoştinţă, în afara incintei sale, cu părintele Dumitru 
Stăniloae. Proaspăt numit ca titular al catedrei de «Teologie 
ascetică şi mistică», denumire încă pronunţabilă pentru scurt 
timp, la Facultatea de Teologie a Universităţii din Bucureşti, 
el îl regăsea acolo pe părintele Benedict Ghiuş, de mai multă 
vreme  profesor-asistent. Întâlnirea era deci firească. 
Membrii Grupului nu citiseră neapărat articolele sale din 
Gândirea sau alte publicaţii ale anilor '30, dar îl cunoşteau 
ca pe traducătorul Filocaliei. Primul tom ieşise tocmai de 
sub tipar. Această restituire a slovei filocalice originare, în 
rezonanță cu propria noastră căutare, ne apărea drept o 
coincidenţă augurală... Pe de altă parte, părintele Stăniloae 


63 Pr, Dumitru Stăniloae, Procesele verbale de interogatoriu, în: 
George ENACHE, Arestarea şi condamnarea părintelui Dumitru 
Stăniloae, în: George Enache, Ortodoxie şi putere politică în România 
contemporană, Ed. Nemira, Bucureşti, 2005, p. 441. 

oferea satisfacția (ce ar putea trece drept naivă astăzi) de a 
auzi un reprezentant al «teologiei academice» citându-l pe 
Kierkegaard, Binswanger, Jung, fie şi numai exterior, literal; 
o făcea uneori chiar de la catedră, ceea ce nu putea decât 
lărgi orizontul studenţilor teologi... Întâlnirile cu părintele 
Stăniloae ne-au lăsat amintirea unor convorbiri alerte, 
călduroase; în evocările sale, interveneau adesea «aerul de la 
ţară», satul natal care exprimau simțământul cvasimitic al 
«românismului», transpus într-un fel de legitimism religios- 
naţionalist... Prin, şi dincolo de toate acestea, legăturile de 
prietenie şi comunicare deschisă cu «Grupul de la Antim», 
din care - ţinem s-o menţionăm — părintele Stăniloae nu a 
făcut nicicând parte, s-au păstrat până în momentul ordaliei 
«Rugului Aprins» din 1958634. 

Părintele Dumitru Stăniloae a fost mai întâi închis la 
Jilava (noiembrie 1958 - martie 1959), apoi la Aiud (Aprilie 
1959 — ianuarie 1963; cu întrerupere septembrie 1961- martie 
1962 când a fost adus la Bucureşti pentru noi cercetări 
penale). 

După ieşirea din temniţă a lucrat ca funcţionar la 
Biblioteca Sfântului Sinod. La scurt timp a fost reîncadrat la 
catedra universitară, unde a activat până la pensionarea sa în 
1973. După pensionare a activat ca profesor consultant pentru 
cursurile de doctorat. 

Dintre doctoranzii mai cunoscuţi pe care i-a îndrumat 
după ieşirea din temniţă ne oprim mai întâi asupra unor nume 
care au legătură cu arestările“** Părintelui Arsenie Boca din 


&4 André SCRIMA, Timpul Rugului Aprins. Maestrul spiritual în 
tradiția răsăriteană... p. 163-165. 

6&5 Arestările Părintelui Arsenie Boca (după 1948) au fost în număr de 
două: prima arestare: 16 ianuarie 1951 - 17 martie 1952 - Canalul 
Dunăre-Marea Neagră. Acuzaţia: „omisiune de denunţ” — „în anul 
1949 a găzduit, până în anul 1950, la Mănăstirea Prislop pe călugărul 

anii '50: Antonie (Leonid) Pămădeală (viitorul mitropolit al 
Ardealului) şi Nicolae Bordaşiu. În timp ce Părintele Arsenie 
Boca picta o biserică dintr-o parohie de categoria a III-a într- 
un sat uitat de lume (Drăgănescu), nu i se dădea dreptul să-şi 
reia activitatea în mănăstire (fiind încă urmărit de Securitate) 
şi nici măcar să fie simplu monah, cei doi îşi făureau 
adevărate cariere profesionale, nelipsite nici de studii în 
străinătate (Oxford - Anglia, respectiv Saint-Suplice Paris — 
Franţa). Antonie Plămădeală a susținut o teză de doctorat 
intitulată „Biserica slujitoare în Sfânta Scriptură, Sfânta 
Tradiţie şi în teologia contemporană” (16 decembrie 1972, 
media 9,78), iar Nicolae Bordaşiu s-a înscris la doctorat, a 
susţinut lucrările „Biserica comuniune” şi „Concepţia despre 
har la confesiunile creştine”, dar nu reiese că ar fi prezentat şi 
vreo teză de doctorat*€. 

Revenind la Părintele Dumitru Stăniloae şi la 
doctoranzii săi, amintim doar două nume importante: 
Dometie (Stelian) Manolache şi Dan-llie Ciobotea (n. 22 iul. 
1951). Părintele Dometie de la Râmeţi, cu toate că s-a înscris 
şi chiar a susţinut lucrări (premergătoare tezei) „Dogma, ca 
bază a vieţii duhovniceşti şi a evlaviei creştine”, „Despre 
sfințenie şi rugăciunile sfinţilor”, „Temeiuri ale slujirii în 
dogma Sfintei Treimi şi a Răscumpărării” şi „Dogmele şi 


Plămădeală Leonida care a fost cond.[amnat] 7 ani t.[emniţă] g.[rea] 
ptr. instigare”; A doua arestare: 20 septembrie 1955 - 8 aprilie 1956. 
Acuzaţia: „omisiune de denunţ, nu a denunţat pe legionarul Nicolae 
Bordaşiu”, Detenţie: 20 septembrie - 11 noiembrie 1955 reţinut în 
arestul Securităţii Timişoara; 12 noiembrie - 8 decembrie 1955 
Penitenciarul Timişoara; 7 decembrie 1955 Penitenciarul Jilava; 17 
decembrie 1955 - 7 aprilie 1956 Penitenciarul Oradea. (ACNSAS, 
fond Informativ, dosar 2637, vol. 1, f. 3). 

%% pr. Conf. Dr. Adrian GABOR, Aspecte din activitatea Părintelui 
Profesor Dr. Dumitru Stăniloae la Institutul Teologic din Bucureşti - 
conducere de doctorat - ..., p. 385-387. 

valorificarea lor în viața credincioșilor”, se pare că nu şi-a 


susţinut teza de doctorat fiindcă a murit în 1975. 

Tot doctorand al Părintelui Dumitru Stăniloae a fost şi 
Dan-llie Ciobotea, actualul Părinte Patriarh al Bisericii 
Ortodoxe Române, care a alcătuit o teză de doctorat cu tema 
„Teologie şi spiritualitate creştină” (31 Oct. 1980), obţinând 
nota 10 (zece) atât la examenul oral, cât şi la prezentarea 
tezei. 

Preotul Gheorghe Calciu Dumitreasa s-a înscris ca 
doctorand al Pr. Stăniloae, a prezentat lucrarea „Atitudinea 
celor trei biserici creştine față de lume”, dar nu reiese că şi-ar 
fi terminat doctoratul. În trecut fusese închis la Penitenciarul 
Piteşti, luase parte la reeducarea prin bătaie a călăului Eugen 
Țurcanu, dar se pocăise. Tot el a luat atitudine împotriva 
comunismului, mai exact împotriva dărâmării bisericilor 
(Biserica Enei), şi a militat pentru învățarea tineretului de a 
avea demnitate, după cum a declarat în interviurile televizate, 
prin cele „Şapte cuvinte către tineri” din perioada Postului 
Mare (martie-aprilie 1978) de la M-rea Radu-Vodă din 
Bucureşti. A fost exclus din cler, arestat şi condamnat la 10 
ani de închisoare, dar a fost eliberat la 20 aprilie 1984, în 
urma presiunilor Guvernului American asupra lui Ceauşescu 
şi ale poziţiilor luate în apărarea sa de Mircea Eliade, Eugen 
Ionescu, Paul Goma etc. În 1985 a emigrat în America, totul 
fiind aranjat de Ambasada Americană din Bucureşti. 

După 1963 Părintele Dumitru Stăniloae a reuşit să-şi 
reia activitatea publicistică în revistele teologice şi 


67 Pr. Conf. Dr. Adrian GABOR, Aspecte din activitatea Părintelui 
Profesor Dr. Dumitru Stăniloae la Institutul Teologic din Bucureşti - 
conducere de doctorat - ..., p. 387. 
6&8 pr. Conf. Dr. Adrian GABOR, Aspecte din activitatea Părintelui 
Profesor Dr. Dumitru Stăniloae la Institutul Teologic din Bucureşti - 
conducere de doctorat - ..., p. 388. 

mitropolitane ale Bisericii Ortodoxe Române, iar mai târziu 
să reia traducerea Filocaliei. Astfel, volumul al V-lea apare în 
1976; volumele al VI-lea şi al VII-lea în 1977, volumul al 
VIII-lea în 1979, volumul al IX-lea 1980, toate la Bucureşti. 
Celelalte volume vor fi publicare după 1989, mai precis 
volumul al X-lea în 1981 la Bucureşti, volumul al XI-lea în 
1990 la Episcopia Romanului şi Huşilor, cel din urmă fiind 
volumul al XII-lea din 1991, publicat la Bucureşti. 

Conţinutul următoarelor şapte volume V-XII (primele 
patru au fost publicate la Sibiu în 1946-1948) este următorul: 

Vol. V. Sfântul Petru Damaschinul (sec. XII; 
Învățăturile duhovniceşti, Parafrază în 150 de capete a 
Sfântului Simeon Metafrastul la cele 50 de cuvinte ale 
Sfântului Macarie Egipteanul) 

Vol. VI. Sfântul Simeon Noul Teolog (949-1022; 
Cele 225 de capete teologice şi practice, Capetele morale ale 
lui Simeon Evlaviosul, Cuvântări morale); Cuviosul Nichita 
Stithatul (sec. XI) Cele 300 de capete despre făptuire, 
despre fire şi despre cunoştinţă, Vederea duhovnicească a 
Raiului) 

Vol. VII. Nichifor din singurătate (sec. XIII; 
Cuvânt plin de mult folos despre rugăciune, trezvie şi paza 
inimii); Mitropolitul Teolipt al Filadelfiei (1250-1322; 
Cuvânt despre ostenelile vieţii călugărești, Cuvânt despre 
lucrarea cea ascunsă întru Hristos); Sfântul Grigorie 
Sinaitul (1347; Capete foarte folositoare în Acrostih şi alte 
scrieri); Sfântul Grigorie Palama (1296-1359; Cuvinte 
pentru cei ce se liniştesc cu evlavie şi alte scrieri în apărarea 
isihasmului,  Tomul aghioritic, 150 de capete despre 
cunoştinţa naturală, despre cunoaşterea lui Dumnezeu, 
despre viața morală şi despre făptuire) 

Vol. VIII. Calist şi Ignatie Xanthopol (sec. XIV; 
Metoda sau Cele 100 de capete); Calist Patriarhul 
Constantinopolului (71397; Capete despre rugăciune, 
Capete care au lipsit - lipsesc în ediţia I a Filocaliei de la 
Veneţia); Calist Angelicude (Meşteşugul liniştirii, Despre 
rugăciune şi luare-aminte); Calist Catafygiotul (Despre 
unirea dumnezeiască şi viața contemplativă); Sfântul 
Simeon Noul Teolog (949-1022; Metoda sfintei rugăciuni şi 
atenţiuni); Teofan (Din Viaţa Cuviosului Părintelui nostru 
Maxim  Cavsocalivitul); Nicodim Aghioritul (1749-1809; 
Din Viaţa Sfântului Grigorie al Salonicului) 

Vol. IX. Sfântul loan Scărarul (654; Scara 
dumnezeiescului urcuş); Ava Dorotei (Felurite învățături 
lăsate ucenicilor săi) 

Vol. X. Sfântul Isaac Sirul (sec. VII-VIII; Cuvinte 
despre sfintele nevoinţe) 

Vol. XI. Sfinţii Varsanufie şi loan Profetul din 
Gaza (sec. VI; Scrisori duhovniceşti) 

Vol. XII. Cuviosul Isaia Pustnicul (sec. V; Douăzeci 
şi nouă de cuvinte) 


După 1968, Părintele Dumitru Stăniloae a putut 
participa la reuniuni, conferinţe şi congrese din străinătate. 
Dintr-o notă informativă a unui anume „Gr. lonescu”, aflăm 
despre întâlnirea sa cu Emil Cioran de la Paris din 1973. Se 
cunoşteau demult, încă de la Braşov. Tatăl lui Emil Cioran, 
preotul şi consilierul metropolitan Emilian Cioran, fusese 
cele la care se spovedise înainte de a fi hirotonit diacon în 
1931 şi era cel care-i afundase fiica (pe Lidia) în apa 
botezului: 

„Sursa: GR.[IGORE] IONESCU 
Primit: STOICA 

Data: 16 oct. 1973 

L-am căutat [pe Emil Cioran] împreună cu P. 
Stăniloae cu care a fost coleg în tinereţe la Braşov. De la 
locuinţa lui am venit împreună la cămin unde am stat mai 
mult timp de vorbă. În cameră la mine este ca o mică 
expoziţie etnografică şi cu multe cărţi poştale... mănăstiri şi 
biserici. Le-a privit pe toate mult timp tăcut ca în extaz, şi 
noi nu l-am deranjat. Apoi foarte emoţionat a spus că-i este 
tare dor de ţară. 

P. Stăniloae i-a spus că nimic nu-l împiedică să 
meargă dar el a spus că nu crede, că îi-e teamă, că pe el dacă 
era acolo, l-ar fi omorât. 

P. Stăniloae a spus că doar n-a făcut ceva mai rău 
decât el şi uite că nimeni nu l-a ucis. Cioran a spus apoi 
oarecum dezolat că acum totul este prea târziu. Că el este 
convins că în România şi comuniştii sunt patrioţi, că-şi 
iubesc ţara şi el îi admiră din acest punct de vedere, dar el 
este prea legat de apus, unde toată lumea l-ar judeca altfel. 

Eu i-am spus că am citit în Stindardul o ... în care îl 
atacă nişte legionari. Mi-a spus că aşa a fost toată viaţa 
atacat ba de unii, ba de alţii, dar că el nu se impresionează de 
nimic că nu e legat de nimeni. 

În timp ce ieşise din cameră P. Stăniloae, m-a rugat 
să nu vorbesc cu nimeni şi să nu spun la nimeni această 
întâlnire şi că o carte pe care mi-a dat-o să nu i-o dau să o 
citească pentru că are şi atitudini anticreştine şi n-ar vrea să-l 
supere. 

Şi-a manifestat dorinţa de a citi literatură teologică 
românească şi mai ales scrierile P. Stăniloae. 

La despărțire mi-a promis că va căuta să ne mai 
întâlnim. 

Cred că unul ca P. Stăniloae ar putea foarte uşor să-l 
readucă acasă, mai ales că e atât de singuratic pe aici. 

În ultima vreme spunea că Eugen Ionescu îi poartă 
interes, că şi acela ar vrea să aibă Filocalia tradusă de P. 
Stăniloae şi mai ales fiica lui Ionescu care este foarte 
credincioasă”*%, 

Emil Cioran îi va trimite o scrisoare, în 1985, în care-l 
felicită pe Părintele Dumitru pentru traducerea Filocaliei: 

„Mult stimate părinte Stăniloae, scump prieten, 

... V-am spus la Paris, însă ţin să repet că Filocalia este 
un monument capital în istoria limbii noastre. În acelaşi 
timp, ce lecţie de profunzime pentru un neam nefericit şi 
uşurelnic! Din toate punctele de vedere, o astfel de operă 
este chemată să joace un rol considerabil. Sunt nespus de 
mândru să vă cunosc de mai mult de o jumătate de veac. 

Cu tot respectul şi cu toată prietenia lui, 

Emil CIORAN 

Paris, 22 iunie 1985.'%% 


699 ACNSAS, fond SIE, dosar 14516, vol. 2, f. 26. Grigore Ionescu era 
numele conspirativ al celui care dădea informaţii Serviciului de 
Informaţii Externe (SIE): „în luna februarie 1973, pe baza unei burse 
acordate de CONCILIUL ECUMENIC, «Grigore lonescu» a fost 
trimis de către PATRIARHIE la studii în străinătate. Cunoscându-se 
poziţia bună pe care «Grigore Ionescu» a adoptat-o după punerea în 
libertate şi legăturile sale în rândul legionarilor din ţară şi străinătate, 
organele de securitate au trecut la recrutarea lui... La Paris, pe baza 
relaţiilor ce le avea şi a activităţii lui legionare informatorul a reuşit să 
intre în contact cu emigrația română, în special legionari grupaţi în 
jurul lui Vasile Boldeanu. De asemenea, şi-a creat relaţii şi în rândul 
clerului ortodox din Paris (vol. 1, f. 2); „Grigore Ionescu” primea 
lunar 100 de franci de la Securitate pentru serviciile de turnătorie: „„s- 
a propus, cu ocazia prezenţei în capitala Predealului [Franţei] a 
tovarăşului Vrânceanu, remunerarea lunară cu suma de 100 fr. a... 
[lui] «Grigore lonescu»” (vol. 1, f. 4), dar „a fost instruit să nu 
recunoască în nicio împrejurare legăturile sale cu organele de 
securitate”. 

0 pe, prof. dr. Florin GRIGORESCU, Personalităţi contemporane: 
Dumitru Stăniloae (1903-1993)..., p. 345. 

După evenimentele din 1989, Părintele Ioanichie 
Bălan l-a întrebat într-un interviu ce izvoare spirituale de 
cunoaştere l-au influențat cel mai mult la formarea sa ca 
teolog şi profesor de teologie, ca preot şi părinte duhovnicesc. 
Părintele Dumitru Stăniloae a răspuns: 

„primul izvor spiritual care m-a ajutat la formarea mea ca 
teolog, ca preot şi părinte duhovnicesc, au fost scrierile Sfântului 
Grigorie [Palama]. Spre ele m-a îndreptat o notiță din «Istoria 
Bisericească Universală», în care se menţiona că el s-a făcut 
apărătorul monahilor isihaşti din Sfântul Munte Athos, din secolul 
al XIV-lea, care afirmau că, adunându-şi mintea în inimă odată cu 
rugăciunea neîncetată «Doamne  lisuse Hristoase, Fiul lui 
Dumnezeu, miluieşte-mă pe mine păcătosul», văd pe Hristos în 
lumină, împotriva criticilor monahului Varlaam venit din Italia. 

Aceasta m-a făcut să-mi procur scrierile needitate ale 
Sfântului Grigorie Palama şi, studiindu-le, am cunoscut şi doctrina 
despre energiile necreate ale lui Dumnezeu, prin care El vine în 
noi, doctrină combătută de teologia catolică, pe motiv că 
Dumnezeu, fiind simplu, nu poate avea loc o deosebire între ființa 
şi energiile Lui necreate. De aici se trăgea concluzia că nu poate 
avea loc o întâlnire între Dumnezeu şi om, căci o întâlnire cu fiinţa 
Lui ne-ar preface şi pe noi în dumnezei. Am înţeles atunci de ce 
teologia catolică, definită prin scolastică, nu cunoştea decât un 
dumnezeu distant, cunoscut prin rațiune. În sprijinul acestei 
concepții venise şi teoria lui Anselm de Canterbury (de la sfârşitul 
sec. al XI-lea) că Fiul lui Dumnezeu S-a făcut om numai ca să 
satisfacă, în numele oamenilor, onorarea lui Dumnezeu, jignită 
prin păcatul lor; deci, după ce a făcut aceasta prin crucea Lui, S-a 
retras în cer, lăsând pe papă ca locţiitor, care împarte prisosul de 
merite ale lui Hristos. Hristos nu e prezent în sacramente pentru că 
în ele nu este decât o grație creată. Însăși ceea ce numeşte teologia 
catolică «supranatură» nu e decât o treaptă mai înaltă a creaţiei. 

Ceea ce am învăţat, astfel, de la Sfântul Grigorie Palama, îmi 


confirmă insuficiența dogmaticii scolastice, învățată în timpul 
studiilor în Facultatea de Teologie, dogmatică redusă la definiţii 
despre un Dumnezeu distant, care nu-mi dădea dovada iubirii Lui, 
coborând prin Fiul lui la noi şi rămas prin Taine în noi. E o 
teologie ce nu mă ajută să simt iubirea Fiului lui Dumnezeu făcut 
ca om, frate cu noi pentru veci şi rămas în noi şi cu noi, de 
asemenea în veci, dacă ne deschidem Lui cu credinţa şi iubirea 
noastră. 

Acest Hristos, prezent în noi prin energiile Lui necreate, mi-a 
ajutat să înțeleg că de fapt Duhul cel Sfânt, care se odihneşte nu 
numai peste Fiul neîntrupat, ci şi peste Fiul făcut om, ni se 
transmite şi nouă şi astfel vorbirea noastră despre o viaţă a 
noastră unită cu a lui Hristos în Duhul Sfânt mi-a devenit deplin 
înțeleasă. Prin aceasta am înţeles de ce în Ortodoxie se 
accentuează atât de mult trăirea duhovnicească în Hristos, ca 
ridicarea într-un plan ce se află deasupra planului strict natural şi 
îngustat de egoism... Bogatele citate din operele Sfântului Grigorie 
Palama m-au îndemnat să pornesc şi la traducerea unora din 
operele altor Părinţi şi acestea mi-au lărgit prezentarea lui 


s a aere 9641 
Hristos, ca Cel ce rămâne cu noi prin Sfânta Treime m 


„Notiţa” care i-a trezit interesul pentru scrierile 
Sfântului Grigorie Palama a fost probabil un subcapitol din 
Istoria Bisericească Universală a lui Eusebiu Popovici, 
profesor la Facultatea Teologică din Cernăuți. Redăm în 


continuare un fragment, aşa cum a fost publicat în 1927: 
„Controversa din Răsărit între isihaşti şi Varlaamiţi 
O controversă mult mai vehement fu cea din sec. 14 despre isihasm. 
Controversa luă început din mistică, adică din teologia sentimentului 
contemplativ şi se sfârşi în scolastică, sau în teologia filosofică de şcoală. 


%1 Arhim. Ioanichie BĂLAN, Omagiu memoriei Părintelui Dumitru 
Stăniloae..., p. 7-8. 

Ambele aceste metode ale teologiei erau cunoscute şi puse în practică nu 
numai în Apus, unde Periodul (IV) a fost epoca proprie a scolasticei şi a 
misticei, ci şi în Răsărit; negreşit că în răsărit ele nu s-au dezvoltat aşa de 
mult şi nici n-au avut aceste numiri, ci scolastica s-a numit în Răsărit, deşi 
nu constant, învățătură, sau ştiinţă, iară mistica mistagogie sau 
introducere, iniţiare în sfintele misterii, în tainele inimii celui credincios. 
Ocazie la această controversă au dat monahii din Aton, cu felul lor de 
viaţă, căci acum ei se dedară din ce în ce isihiei sau vieţii contemplative şi 
liniştite, pe când mai'nainte monahii atoniţi se aplecau la lucrul mâinilor. 
Însă isihaştii sau monahii cu viaţă liniştită, ca toţi cei ce au o viaţă 
contemplativă, se dedeau la mistică; ei îşi făceau cultura lor în mistică nu 
numai după instrucţiunea scrierilor atribuite lui Dionisiu Areopagit, ci şi 
după instrucţiunile lui Simeon, supranumit «Noul Teolog», un mistic 
celebru din Constantinopol, în sec. 11. Acum unii din aceşti monahi 
credeau că stând în contemplaţiune se pot apropia de Dumnezeu aşa, încăt 
pot să vadă cu ochii trupeşti lumina dumnezeească. Spre acest scop ei 
aveau metodele lor proprii. Cel puţin unii relatau că spre a'şi atinge 
scopul trebuie a se aşeza într'un unghier al chiliei şi a sta cugetând întru 
sine cu ochii aţintaţi într-un loc de preferinţă în buric. Deocamdată nu văd 
nimic, dar mai apoi văd lumina Dumnezeească, pe care au văzut-o 
Apostolii în muntele Tabor. 

Despre aceasta a auzit în 1340 şi Varlaam, egumen grec din Italia de 
sud cu o cultură clasică, despre care ştim din istoria negocierilor pentru 
unire între biserica de Răsărit şi cea de apus, că la început fu partizan 
unirii, dar când propunerile pentru unire, ce se făcu în 1339 papii 
Benedict XII în Avignon, deteră greş, a scris polemici contra Latinilor. 
Acum el începu a scrie contra monahilor atoniţi şi a-i acuza de misticism 
fals, numindu-i totodată în derâdere privitori la buric sau cu sufletul în 
buric, adică oameni care se reculeg cu sufletul în buric şi caută luminare 
într'însul. Însă partida isihaştilor avea atunci reprezentanţi de mare 
valoare ca teologi; de aceea cel mai distins dintre ei, savantul isihast 
Grigorie Palama, foarte atins, a luat condeiul contra lui Varlaam şi”i 
ripostă că nu e nici cum imposibil a privi lumina Dumnezeească, că 
Apostolii au văzut-o pe muntele Tabor, când Hristos S-a schimbat la faţă; 

ea este o lucrare Dumnezeească (energie), ce emană din Dumnezeire şi se 


deosebeşte de fiinţa nevăzută a lui Dumnezeu...”**?. 


Dacă Nichifor Crainic (20/21 aug. 1972) şi Părintele 
Arsenie Boca (28 noi. 1989) au plecat în viața de dincolo de 
mormânt înainte de evenimentele din decembrie 1989, 
Părintele Dumitru Stăniloae a mai trăit până la 5 octombrie 
1993, fiind înmormântat în cimitirul Mănăstirii Cernica de 
lângă Bucureşti. În 1992 fusese desemnat atât membru titular 
al Academiei Române, cât şi Doctor Honoris Causa al 
Universităţii din Bucureşti. 


%2 Euseviu POPOVICI (Profesor la Facultatea Teologică din 
Cernăuţi), Istoria Bisericească Universală şi Statistica Bisericească, 
curs oral în limba germană, ținut pentru ultima oară în anul academic 
1909, revăzut şi mai adăugit ulterior, Cartea a II-a, de la împlinirea 
schismei între biserica de Apus şi biserica de Răsărit până în prezent 
(1054-1910), Ed. a Il-a, trad. de Atanasie Mironescu (fost Mitropolit 
Primat), Ed. Tipografiei Cărţilor Bisericeşti din Bucureşti, 1927, p. 
173-175. 

ABREVIERI 


AAA — Arhiva Arhiepiscopiei Aradului 

AAS — Arhiva Arhiepiscopiei Sibiului 

ACNSAS -— Arhiva Consiliului Naţional pentru Studierea 
Arhivelor Securităţii 

ANIC — Arhivele Naţionale Istorice Centrale 

AUNAB -— Arhiva Universităţii Naţionale de Arte 
Bucureşti 

DGP - Direcţia Generală a Poliţiei 

DGSP - Direcţiunea Generală a Securităţii Poporului 

DGSS - Direcţiunea Generală a Siguranţei Statului 

DRSB - Direcţiunea Regională de Securitate Braşov 

MCA - Ministerul Cultelor şi Artelor 

SIE — Serviciul de Informaţii Externe 

